
Moment  crucial  în  viaţa  poporului  român 


LIBERTATE,  DEMOCRAŢIE,  DEMNITATE 

MESAJUL  BISERICII  ORTODOXE  ROMÂNE 

Biserica  Ortodoxă  Română ,  care  de-a  lungul  secolelor  a  împărtăşit 
soarta  poporului  român ,  atît  la  dureri,  cit  şi  la  bucurii ,  se  află  alături  de 
el  şi  în  aceste  momente  cruciale  şi  îşi  exprimă  întregul  ei  ataşament 
faţă  de  programul  şi  acţiunile  Frontului  Salvării  Naţionale,  menite  să 
asigure  triumful  libertăţii  şi  demnităţii  tuturor  fiilor  Patriei. 

In  condiţiile  de  îngrădire  a  libertăţilor  impuse  de  dictatură  şi  teroare 
întregului  popor,  Biserica  noastră  a  fost  supusă  unor  presiuni  şi  limitări 
pe  care,  deşi  n-am  putut  să  le  depăşim  spre  a  ne  exercita  plenar  dreptu¬ 
rile  misiunii  noastre,  totuşi,  cu  stăruinţă  şi  răbdare,  ne-am  străduit  să 
păstrăm  vie  conştiinţa  de  neam  şi  să  promovăm  pe  măsura  puterilor 
noastre  valorile  lui  nemuritoare. 

Faţă  de  trista  situaţie  din  trecut,  ne  dăm  seama  ce  dar  dumnezeiesc 
s-a  revărsat  asupra  înţelepciunii  şi  curajului  eroicilor  fii  şi  fiice  ai  po¬ 
porului  român,  care,  cu  preţul  vieţii,  pun  temelii  trainice  adevăratei  dez¬ 
voltări  libere  şi  democrate  a  naţiunii  noastre. 

Sîntem  hotârîţi  să  ne  reconstruim  sanctuarele  istorice  strămoşeşti, 
biserici  şi  mănăstiri,  victime  ale  buldozerelor  tiranului  Ceauşescu,  să 
zidim  noi  biserici  în  atîtea  şi  atâtea  cartiere,  de  unde  ele  au  dispărut  şi 
unde  nu  ni  s-a  dat  voie  să  le  construim. 

Ne  vom  serba  în  linişte  şi  bucurie  sfintele  noastre  sărbători  creşti¬ 
neşti  şi  vom  da  clerului  şi  credincioşilor  noştri  apa  cea  vie  a  Cuvântului 
lui  Dumnezeu,  potrivit  aşteptărilor  lor. 

Păstrând  pururea  vie  în  inimi '  imaginea  şi  vrednicia  tuturor  celor 
ce  şi-au  jertfit  viaţa  pentru  cauza  sfântă  a  neamului  nostru,  în  aceste 
zile  dramatice,  membrii  Sf.  Sinod,  păşind  cu  toată  încrederea  alături  de 
întregul  popor,  sînt  hotărîţi  să  sprijine  cu  toată  vigoarea  principiile  şi 
acţiunile  măreţe,  cărora  li  s-au  dat  expresie  în  Comunicatul  către  Ţară 
al  Consiliului  Frontului  Salvării  Naţionale. 

Înălţîndu-ne  cugetul  către  bunul  Dumnezeu,  îl  rugăm  cu  căldură  să 
întărească  cu  darul  Sfl  Duh  voinţa  şi  simţirea  tuturor  celor  ce  acum 
luptă,  cu  preţul  vieţii,  pentru  deplina  biruinţă  a  libertăţii  şi  democraţiei 
pe  pământul  românesc. 

Aşa  să  ne  ajute  Dumnezeu! 

sărbătoarea  Învierii  neamului 

Plinirea  vremii  a  venit.  Ceasul  eliberării  a  sunat  şi  a  trezit  întreaga 
naţiune  ca  dintr-un  somn  în  care  a  zăcut  narcotizată  cu  minciuni  şi 
teroare.  Dumnezeul  părinţilor  noştri  ne-a  auzit  rugăciunile.  Poporul  şi-a 
cucerit  cu  sîngele  multor  eroi  dreptul  la  o  viaţă  demnă,  la  cuvînt  şi  la 
libertate.  Căci  ani  îndelungaţi  am  fost  sclavi  şi  mari  mutilaţi.  Sclavii 
opresiunii  şi  ai  fricii  pe  care  ne-au  inoculat-o  pînă  în  străfundurile  fiinţei 
după  ce  pe  mulţi  ne-au  trecut  prin  închisori  şi  umilinţe  greu  şi  de  poves¬ 
tit,  printre  care  a  fost  şi  semnatarul  acestor  rînduri  ani  în  şir. 

Am  fost  sclavii  ameninţărilor  de  tot  felul ,  obligaţi  să  acceptăm  şi 
uneori  să  şi  repetăm  neadevăruri  care  ne  întinau  sufletele.  Toţi  am  fost 
obligaţi  să  ne  dedublăm.  Una  să  fim  în  suflet  şi  în  inimă,  alta  în  afară. 
Pînă  şi  tinerele  vlăstare  trebuiau  să  ştie  să  spună  una  acasă,  alta  la 
şcoală. 

A  fost  cea  mai  cumplită  epocă  de  pervertire  a  conştiinţelor  şi  de 
dezumanizare. 

Acum  sîntem  în  sfîrşit  liberi.  Acum  preoţimea  poate  şi  trebuie  să 
folosească  toate  mijloacele  pentru  ca,  prin  misiunea  ei,  să  ajute  la  însă¬ 
nătoşirea  naţiunii.  Şi,  totodată,  să  treacă  şi  la  adevărata  practicare  a 
ecumenismului,  a  conlucrării  cu  toţi  fraţii  noştri  creştini  sau  de  alte 
religii.  O  vom  face,  sper,  cu  înţelepciune,  în  duh  de  înţelegere  şi  iertare , 
în  duh  de  reconciliere,  aşa  cum  ne  îndeamnă  momentul  istoric  şi  însăşi 
vocaţia  noastră.  Au  fost  multe  suferinţe,  multe  jertfe,  au  trecut  mulţi 
prin  temniţe .  Suferinţele  au  rodit  izbînda . 

Noi  şi  clerul  nostru  L-am  propovăduit  întotdeauna  pe  Dumnezeu 
şi  am  cerut  poporului  să-şi  păstreze  credinţa,  am  făcut  multe  din  cele 
pe  care  am  avut  datoria  să  le  facem,  dar  pe  foarte  multe  nu  le-am  putut 
face.  N-am  avut  voie  să  tipărim  nici  măcar  cărţi  de  rugăciuni  şi  de  ele¬ 
mentară  educaţie  creştină,  decît  în  tiraje  de  batjocură .  Nu  ni  s-a  dat 
parafină  pentru  luminări  şi  dreptul  de  a  primi  studenţi  în  Institutul 
Teologic,  decît  într-un  număr  extrem  de  redus,  în  timp  ce  în  ţară  numă¬ 
rul  parohiilor  vacante  este  imens.  Noroc  de  preoţimea  ajunsă  la  vîrste 
înaintate  care  a  acceptat  să  râmînâ  în  funcţiune,  altfel,  golurile  ar  fi 
fost  cu  totul  şi  cu  totul  îngrijorătoare.  Am  cerut  mereu  dreptul  de  a 
mări  numărul  studenţilor,  al  bisericilor,  al  tipăriturilor,  al  repartiţiei  de 
parafină,  hîrtie  şi  alte  materiale,  am  explicat ,  am  rugat,  am  scris,  dar 
totul  a  fost  întotdeauna  zadarnic.  Ni  se  răspundea  cu  cinism  că  ni  se 
vor  lua  şi  drepturile  pe  care  le  avem. 

Şi  iată  că  în  anul  acesta,  în  chip  neaşteptat,  sărbătoarea  Crăciunului 
a  fost  precedată  de  o  adevărată  sărbătoare  a  învierii!  A  învierii  nea¬ 
mului  românesc  din  întuneric  şi  umilinţe. 

Şi  cîte,  şi  cîte  n-ar  mai  fi  de  spus.  Şi  le  vom  spune.  Dar,  acum ,  în 
aceste  momente,  nu  e  timp  de  lamentaţii,  nici  de  îndreptăţiri,  nici  de 
plingeri.  Momentul  cere  participarea  activă  a  preoţimii  şi  a  tuturor  cre¬ 
dincioşilor  la  reconstrucţia  Ţării.  La  reconstrucţia  ei  morală  şi  materială 
în  acelaşi  timp,  şi  cu  aceeaşi  rîvnă. 

Iată  chemarea  pe  care  o  adresez  tuturor  la  acest  început  de  An  Nou. 
Să  ajutăm  şi  noi ,  toţi ,  la  îndreptarea  şirei  spinării  neamului  nostru  ro¬ 
mânesc,  să  stea  din  nou  cu  fruntea  sus,  în  slujba  lui  Dumnezeu  şi  a  po¬ 
porului  eliberat  de  tiranie  şi  dictatură. 

Dr.  ANTONIE  PLĂMĂDEALA 
Mitropolitul  Ardealului 

22  DECEMBRIE  1989, 

PIATRA  DE  HOTAR  IN  ISTORIA  POPORULUI  ROMÂN 

„Dumnezeu  este  cu  noiu 

In  îndrumătorul  bisericesc  editat  de  Arhiepiscopia  Sibiului  pe  anul 
1987,  au  fost  strecurate  şi  următoarele  versuri,  care  nu  ştim  cum  au 
scăpat  cenzurii,  versuri  aparţinătoare  lui  Shakespeare,  Sonet  66,  în  care 
se  spune: 

Sînt  prea  ştirbit  şi-n  tihnă  voi  să  mor 
Detit  să-l  văd  slăvit  pe  ticălos , 

Iar  pe  sărman  de  rîsul  tuturor . 

Să-l  văd  tăgăduit  pe  credincios, 

Pe  vrednicul  de  cinste  Umilit , 

Pe  cel  făr-de  prihană  pedepsit, 

Şi  pe  viteaz  răpus  de-o  secătură 
Şi  artele  cu  lăcatul  la  gură. 

Să  văd  prostia  doctor  la  deştepţi 
Şi  strimtul  dînd  poruncă  celor  drepţi. 

Versurile  de  mai  sus  exprimau,  precum  se  vede,'excepţional  de  bine 
stările  de  lucruri  din  ultimele  patru  decenii  de  la  noi  din  ţară.  De  aceea 
apreciem  că  nu  exagerăm,  cînd  afirmăm  că  simţeam  cum  revoluţia  plu¬ 
tea  aproape  palpabil  în  jurul  nostru.  Lipsurile  de  tot  felul,  dispreţul 
faţă  de  om,  pervertirea  grosolană  a  valorilor,  otrăvirea  sufletelor  ome¬ 
neşti,  inechităţile  de  pe  toate  planurile,  zeificarea  „celui  mai . . .“  ş.a. 
ajunseseră  parcă  la  culme.  Nu  ştim  cum  va  vorbi  istoria,  dar  ceea  ce  s-a 
întîmplat  la  noi  în  ţară  în  zilele  de  16 — 22  Decembrie  1989  apreciem 
că  este  un  unicat  în  lume,  iar  pentru  poporul  român  cu  adevărat  o  piatră 
de  hotar.  Specialiştii  vor  şti  desigur  cum  s-o  clasifice,  dar  ceea  ce  s-a 
întîmplat  la  noi  a  fost  ceva  cu  totul  deosebit,  poate  ceva  mai  mult  decît 
o  revoluţie;  a  fost  o  explozie  simultană  a  majorităţii  absolute  a  poporului 
român  împotriva  tiraniei,  o  mişcare  de  masă  gata  să  moară  prin  non- 
violenţă,  un  val  uriaş  Găruia  nu  i  se  mai  putea  sta  împotrivă. 

Eram  în  stradă  în  22  Decembrie  cînd,  pe  la  orele  13 — 14,  au  început 
să  se  deschidă  ferestrele  caselor  şi  oameni  de  toate  vîrstele,  care  se  pare 
că  urmăreau  radioul  şi  televizorul,  au  început  să  strige,  ca  ieşiţi  din 
minţi:  „A  fugit  tiranul !“,  „a  fugit  tiranul!",  „ sîntem  liberi !“  Am  intrat 
în  biserica  Sf.  Arhangheli  Mihail  şi  Gavriil  de  pe  strada  Ştefan  cel  Mare 
din  Sibiu,  care  îmi  era  în  cale  şi  care  era  deschisă,  şi  am  plîns,  am  plîns 
cum  poate  n-am  mai  plîns  decît  în  copilărie  şi  la  moartea  părinţilor  mei. 

„Iţi  mulţumim,  Doamne,  câ  ne-ai  ajutat  să  scăpăm  de  atîtea  înjosiri,  de 
atîtea  fărădelegi,  de  atîta  minciună  . . 

Parcă  nu  sîntem  vrednici  să-i  mulţumim,  cu  toată  căldura  fiinţei 
noastre,  căci  Dumnezeu  ne-a  ajutat  prin  vremea  bună,  primăvăratecă,  pe 
care  ne-a  rînduit-o  în  acele  zile,  ne-a  ajutat  apoi  ca  totul  să  meargă 
atît  de  repede,  deşi  cu  atîtea  jertfe  nevinovate,  dar  dacă  tiranul  mai  avea 
doar  o  zi  la  dispoziţie  ar  fi  dezlănţuit,  cu  slugile  lui  diavoleşti,  o  repre¬ 
siune,  un  măcel  asemenea  căruia  istoria  poate  că  n-ar  fi  cunoscut. 

Asemenea  voievozilor  de  altă  dată  cînd  luptau  împotriva  hoardelor 
care  se  revărsau  peste  noi,  la  fel  şi  tineretul  nostru  avea  conştiinţa  pre¬ 
zenţei  lui  Dumnezeu  în  cauza  pe  care  o  susţineau,  căci  s-a  strigat:  „Dum¬ 
nezeu  este  cu  noi".  S-a  strigat  la  Timişoara,  la  Bucureşti,  la  Sibiu,  la 
Braşov,  la  Cluj  şi  în  toată  ţara,  cînd  zecile,  cînd  sutele  de  mii  de  fii  ai 
ţării  au  ieşit  în  stradă,  îngenunchind  în  faţa  bisericilor  şi  rostind  „Tatăl 
nostru"  şi  fiind  binecuvîntaţi  de  către  unii  dintre  preoţii  noştri,  de  la 
biserica  Sf.  Arhangheli  Mihail  şi  Gavriil  din  Sibiu  luînd  eu  ei  doi  prapori, 
dintre  care  unul  nu  s-a  mai  întors  la  biserică,  acoperind  poate  vreunul 
din  trupurile  celor  ce  s-au  jertfit  pentru  dobîndirea  libertăţii,  dreptăţii  şi 
demnităţii  poporului  român.  Iar  jertfele  au  fost  multe:  copii,  tineri  şi  mai 
puţin  tineri,  ostaşi  şi  civili,  eroi  şi  martiri,  care  vor  rămîne  mereu  în 
evlavia  şi  cinstirea  noastră  şi  a  urmaşilor  urmaşilor  noştri,  de-a  pururi. 

Prin  jertfa  lor,  Naşterea  Domnului  din  acest  an  a  adus  cu  adevărat 
pentru  poporul  român  o  dublă  „ veste  minunată ",  cum  zice  colindul: 
întruparea  Fiului  lui  Dumnezeu  şi  învierea  noastră  naţională  din  mor- 
mîntul  întunecat  în  care  am  fost  ţinuţi.  Ni  se  părea  că  sîntem  parcă  pe 
o  altă  lume,  cînd  în  sărbătorile  Crăciunului  auzeam  la  radio  şi  televizor 
colindele  noastre  străbune.  Şi  eram  de  fapt  într-o  altă  eră,  fiind  martori 
începerii  unei  lumi  cu  adevărat  noi,  la  care  şi  Biserica  noastră  participă 
şi  va  participa  cu  toate  forţele  sale,  căci,  aşa  cum  se  exprima  venerabilul 
nostru  dascăl  de  Teologie,  P.  C.  pr.  prof.  onor.  D.  Stăniloae,  „la  o  uriaşă 
înălţime  a  fost  ridicat  neamul  nostru  prin  jertfele  nenumărate  aduse  de 
tineretul  său  pentru  Hristos".  De  aceea,  Biserica  noastră  a  fost  alături  de 
fiii  Săi  în  afirmarea  acestei  negrăite  făclii  a-  libertăţii,  aprinsă  de  po¬ 
porul  nostru. 

La  Sibiu,  de  pildă,  imediat  după  ce  primii  răniţi  au  început  să  fie 
duşi  la  spitale,  preoţi  şi  diaconi  de  la  Centrul  mitropolitan  şi  de  la  cate¬ 
drală,  profesori  şi  studenţi  de  la  Institutul  Teologic  Universitar  din  Sibiu 
s-au  prezentat  la  spitale  pentru  a  dona  sînge. 

Duminică,  24  decembrie,  după  Sf.  Liturghie,  un  grup  de  astfel  de 
slujitori  au  vizitat  răniţii  Revoluţiei  şi  alţi  bolnavi  internaţi  în  Spitalul 
militar  din  Sibiu.  ,  *  .  *  1 

Luni,  25  decembrie  —  Naşterea  Domnului,  deşi  oraşul  era  într-un 
fel  de  stare  de  război,  împuşcăturile  auzindu-se  în  tot  oraşul,  în  cate¬ 
drala  mitropolitană  din  Sibiu  s-a  săvîrşit  Sf.  Liturghie  arhierească,  cu 
pomenirea  eroilor  căzuţi  şi  care  continuau  să  cadă.  La  priceasnă  I.  P.  S. 
Mitropolit  Antonie,  pe  lingă  Pastorala  de  Crăciun,  a  făcut  o  largă  pre¬ 
zentare  a  sensului  evenimentelor  pe  care  le  trăim,  exprimînd  profunda 
noastră  recunoştinţă  şi  cinstire  a  memoriei  celor  căzuţi  în  Revoluţie, 

mînglind  familiile  lor  şi  îndemnînd  la  solidaritate  creştinească  şi  româ¬ 
nească,  prin  contribuţie  la  alinarea  durerilor  celor  în  suferinţă  şi  muncă 
susţinută  şi  responsabilă  pentru  refacerea  ţării.  în  după-amiaza  aceleiaşi 
prime  zile  de  Crăciun,  slujitori  bisericeşti  de  la  Centrul  mitropolitan  şi 
Institutul  Teologic  au  vizitat  răniţi  şi  bolnavi  de  la  Spitalul  Judeţean  din 
Sibiu,  unde  s-au  făcut  rugăciuni,  li  s-au  adresat  cuvinte  de  mîngîiere  şi 
îmbărbătare  şi  s-au  cîntat  colinde. 

Ajutoare  substanţiale  au  început  să  se  adune  şi  să  se  expedieze  fie 
la  Sibiu,  fie  la  Bucureşti,  pentru  cei  angajaţi  în  luptă  împotriva  tero¬ 
riştilor,  constînd  în  ciorapi,  mănuşi,  alimente,  zeci  de  tone  de  cartofi, 
ca  de  pildă  în  parohiiile:  Lisa,  Breaza  —  prot.  Făgăraş,  întorsura  Bu¬ 
zăului,  Sita  Buzăului,  Lădăuţi,  prot.  Sf.  Gheorghe,  Moeciul  de  Sus,  prot. 
Braşov,  şi  desigur  în  multe  alte  parohii  pe  care  încă  nu  le  cunoaştem. 

Preoţii  şi  credincioşii  noştri  contribuie  apoi  cu  dărnicie  la  contul 
„Libertatea  1989“,  Centrul  eparhial  şi  protopopiatele  din  Arhiepiscopia 
Sibiului  vărsînd  în  acest  cont  aproape  5  milioane  lei:  Prot.  Sibiu  —  peste 
1.400.000  lei,  prot.  Braşov  —  peste  1.500.000  lei,  prot.  Făgăraş  —  peste 
600.000  lei,  prot.  Mediaş  —  peste  400.000  lei,  prot.  Sf.  Gheorghe  —  peste 
300.000  lei,  prot.  Agnita  —  peste  200.000  lei,  prot.  Rupea  —  peste 
50.000  lei. 

î.  P.  S.  Mitropolit  Antonie  a  acordat  multor  răniţi  şi  familiilor  cu 
mulţi  copii  şi  altor  oameni  lipsiţi,  substanţiale  ajutoare  băneşti,  o  sumă 
importantă  aprobînd  pentru  Spitalul  neuropsihiatric  din  Sibiu,  iar  pentru 
Spitalul  militar  din  Sibiu  un  mare  număr  de  icoane,  cerute  de  bolnavi  şi 
personalul  spitalului  spre  a  fi  aşezate  în  saloane. 

De  acum  însă  ne  aşteaptă  pe  toţi  o  altă  revoluţie,  „revoluţia  cea 
mare“,  cum  îi  spunea  cîndva  doctorul  şi  poetul  Vasile  Voiculescu,  revo¬ 
luţia  din  noi  înşine,  lupta  de  curăţire  şi  înnoire  a  fiinţei  noastre  lăuntrice, 
lupta  împotriva  păcatului,  strădanie  pentru  ca  virtuţile  noastre  creşti¬ 
neşti  şi  străbune  să  se  facă  de  acum  cît  mai  vădite  în  viaţa  noastră  a  * 
fiecăruia. 

Redacţia 


Pastorale  arhiereşti 


t  ANTONIE 

DIN  MILA  LUI  DUMNEZEU ,  ARHIEPISCOP  AL  SIBIULUI 
ŞI  MITROPOLIT  AL  ROMÂNILOR  ORTODOCŞI 
DIN  ARDEAL ,  CRIŞANA  ŞI  MARAMUREŞ 


P.  C.  protopopi,  P.  C.  preoţi  şi  diaconi,  cinului  monahal  şi  tuturor  binecredin 
cioşilor  creştini  din  de  Dumnezeu  păzită  noastră  Arhiepiscopie,  Har,  ajutor  şi  bucu 
rie  de  la  Dumnezeu,  iar  de  la  noi  arhierească  binecuvintare. 


Iubiţi  credincioşi. 

Ca  în  fiecare  an  la  sărbătoarea  Naşterii  Domnului,  vă  trimit  şi  în  acest  an 
scrisoare-pastorală  de  binecuvintare  şi  de  urare,  să  petreceţi  sărbătorile  cu  sănătate 
şi  să  vă  facă  Dumnezeu  parte  de  toate  darurile  Sale  cele  bogate,  fiecăruia  după 
trebuinţele  lui.  Părintele  bunătăţii  şi  al  iertării  să  nu  ţină  seama  de  greşelile  şi 
de  slăbiciunile  noastre,  ci  să  se  întoarcă  spre  noi  cu  iertare,  şi  să  ne  lumineze  calea 
vieţii,  revârsînd  peste  noi  milostivirea  Sa  cea  nemărginită.  La  rindul  nostru,  şi  noi 
să  ne  întoarcem  cu  mai  multă  credinţă  spre  Dînsul.  Să  ne  rînduim  simţirile  şi 
gîndurile  potrivit  învăţăturii  celei  de  El  descoperite  prin  Iisus  Hristos-Mîntuitorul, 
„Fiul  Său  cel  iubit44,  în  aşa  fel  încît  să  se  vadă  că  sîntem  iubitori  de  Dumnezeu, 
şi  că  avem  în  Cuvîntul  Său  marea  şi  sfînta  călăuză  a  vieţii  noastre. 

Noi,  cei  credincioşi,  ştim  şi  credem,  fără  umbră  de  îndoială,  că  Dumnezeu  a 
creat  cerul  şi  pămîntul,  şi  că  tot  El  ne-a  creat  şi  pe  noi,  şi  că  tot  la  El  ne  vom 
întoarce  după  ce  ne  vom  săvîrşd  călătoria  pămîntească.  în  această  zi  de  mare  săr¬ 
bătoare,  mă  rog  lui  Dumnezeu  cu  deosebire,  ca  toţi  să  aveţi  parte ,  pe  căile  vieţii 
acesteia  de  linişte,  de  bucurii  şi  de  tot  ceea  ce  vă  poate  asigura  şi  pentru  dincolo 
liniştea  şi  bucuria,  adică  mîntuirea. 

Cel  a  cărui  Naştere  o  sărbătorim  astăzi  ne-a  învăţat  tot  ceea  ce  trebuie  să 
ştim  şi  să  facem  pentru  a  dobîndi  mîntuirea.  El  chiar  de  aceea  s-a  şi  întrupat,  fiind 
anume  trimis  de  Dumnezeu-Tatăl  „pentru  noi  oamenii  şi  pentru  a  noastră  mîn- 
tuireu,  cum  mărturisim  în  Simbolul  credinţei. 

Dar,  oare,  de  ce  pentru  aceasta  a  fost  nevoie  să  vină  pe  pămînt  chiar  Unul 
din  Treime?  De  ce  a  trebuit  să  se  întrupeze  printre  oameni  ca  om  chiar  Fiul  lui 
Dumnezeu?  înainte  de  aceasta  Dumnezeu  se  descoperise  prin  profeţi  şi  prin  alţi 
bărbaţi  sfinţi,  de  la  care  ne-a  rămas  Vechiul  Testament,  mărturie  scrisă  a  Legii 
după  care  să  se  conducă  oamenii.  N-a  fost  aceasta  de  ajuns?  Intr-adevăr,  Vechiul 
Testament  n-a  fost  de  ajuns.  El  începuse  să  fie  răstălmăcit.  Amestecul  omenesc 
în  interpretarea  Legii  dumnezeieşti  îi  scădea  tot  mai  mult  puterea  de  a  mai  fi  o 
călăuză  sigură  spre  împărăţia  lui  Dumnezeu. 

Că  ajunsese  întocmai  aşa,  se  vede  şi  din  aceea  că  tîlcuitorid  Vechiului  Tes¬ 
tament  îl  reduseseră  la  un  formalism  ca  acela  al  fariseilor,  cu  care  Mîntuitorul 
a  avut  mult  de  luptat,  încercînd  să-i  înveţe  că  litera  omoară  şi  că  Duhul  face  viu. 

Mîntuitorul  a  venit  să  îndrepte  şi  învăţătura,  şi  tîlcuirea  ei,  s-o  completeze  şi 
s-o  împlinească  cu  autoritate  de  Sus.  El  a  propovăduit  cu  autoritate  de  Dumnezeu. 
Iată  de  ce  s-a  întrupat  chiar  Fiul  lui  Dumnezeu  printre  oameni:  Pentru  ca  învă¬ 
ţătura  Sa  să  aibă  caracter  absolut.  Pentru  ca  tot  cuvîntul  Său  să  fie  cuvînt  de  la 

Dumnezeu.  Şi  vom  vedea  mai  departe  că  Dumnezeu- Tatăl  a  ţinut  ca  acest  lucru 
să  se  ştie  cu  limpezime,  că  Cel  întrupat  e  Fiul,  pentru  ca  învăţăturile  Lui  să  nu 
mai  poată  fi  puse  la  îndoială  de  nimeni;  nimeni  să  nu  le  mai  considere  omeneşti, 
şi  toţi  să  ştie  că  ele  sînt  adevărul  care  arată  calea  spre  viaţa  veşnică. 

Drept  măritori  creştini, 

Mîntuitorul  s-a  prezentat  pe  Sine  zicînd:  „Eu  sînt  calea,  adevărul  şi  viaţau 
(Ioan  14,  6),  iar  altă  dată  a  spus:  „Eu  sînt  uşa;  prin  Mine  de  va  intra  cineva,  se  va 
mîntuiu  (Ioan  10,  9).  Iată  cuvinte  de  cea  mai  mare  însemnătate  pentru  noi  toţi. 

Ce  învăţăm  de  aici?  Că  alt  adevăr  mîntuitor  nu  există,  nici  altă  cale,  nici 
altă  uşă  spre  mîntuire.  Dar  ce  înseamnă  aceste  cuvinte  pentru  noi  cei  care  le 
ascultăm  acum?  Ce  trebuie  să  înţelegem  prin  cuvintele:  „Eu  sînt  uşa“?  Cum  este 
Iisus  Hristos  uşa?  Iată  ce  mi-am  propus  să  vă  lămuresc  în  această  scrisoare-pasto- 
rală,  cu  prilejul  Naşterii  Celui  ce  s-a  numit  pe  Sine  Uşa  mîntuirii,  pentru  ca  să 
faceţi  totul  şi  să  vă  ajute  şi  Dumnezeu  să  intraţi  prin  ea  şi  să  aveţi  parte  de  feri¬ 
cirea  cuvenită  celor  ce  cred  şi  trăiesc  după  legea  Domnului. 

Uşa  mîntuirii  este,  în  primul  rînd,  credinţa  în  Dumnezeu  şi  în  Iisu9  Hristos 
ca  Fiu  al  lui  Dumnezeu.  Uşa  mîntuirii  este  credinţa  că  Dumnezeu  e  Creatorul 
universului  şi  al  oamenilor.  Uşa  mîntuirii  este  credinţa  că  Dumnezeu  ne  ocroteşte 
şi  ne  ajută,  că  se  ocupă  cu  iubire  de  viaţa  noastră  şi  că,  la  vremea  cuvenită,  ne 
va  judeca  după  faptele  noastre.  Mîntuitorul  a  cerut  mereu  această  credinţă  în  Sine 
ca  Fiu  al  lui  Dumnezeu,  pentru  că  a  ştiut  că  numai  aşa  Ii  vor  fi  primite  şi  crezute 
cuvintele,  învăţăturile  şi  minunile  ca  de  la  Dumnezeu.  El  nu  şi  le-a  prezentat 
niciodată  ca  fiind  omeneşti.  Forţa  neîndoielnică  a  învăţăturilor  Sale,  care  urmau 
să  fie  Legea  nouă  pentru  întregul  neam  al  oamenilor,  pentru  tot  locul  şi  timpul, 
îşi  putea  căpăta  legitimitatea  absolută,  numai  dacă  El  era  recunoscut  ca  Fiu  al 
lui  Dumnezeu.  Numai  aşa  învăţăturile  Sale  se  puteau  impune  ca  adevăruri  ultime 
şi  definitve,  obligatorii  pentru  toţi  cei  ce  doresc  să  se  mîntuiască.  Numai  aşa  răs¬ 
punsurile  Sale  la  marile  întrebări  pe  care  şi  le  pune  tot  omul  din  lume,  cel  simplu 
ca  şi  cel  învăţat,  au  putut  fi  considerate  de  două  mii  de  ani  încoace,  de  către  toţi 
cei  care  L-au  recunoscut  ca  Fiu  al  lui  Dumnezeu,  drept  răspunsuri  satisfăcătoare 
şi  complete,  liniştind  mintea  cercetătoare  a  oamenilor  şi  umplînd  de  sens,  de  tihnă 
şi  de  rost  vieţile  lor. 

Pentru  a  obţine  aceste  rezultate  în  sufletele  oamenilor,  Iisus  s-a  dorit  întot¬ 
deauna  cunoscut  şi  înţeles.  De  aceea  a  şi  pus  odată  întrebarea:  „Cine  zic  oamenii 
că  sînt  Eu?“  (Matei  16,  3).  Şi  pe  apostoli  i-a  întrebat:  „Dar  voi  cine  ziceţi  că  sint?“ 
(Matei  16,  15). 


Drept  credincioşi  creştini, 

Mîntuitorul  Iisus  Hristos  pune  tuturor  generaţiilor  întrebarea  aceasta  capi¬ 
tală.  Şi  ne-o  pune  şi  nouă  astăzi:  Voi  cine  ziceţi  că  sînt?  Punînd  această  întrebare, 
Mîntuitorul  n-a  luat  pe  nimeni  prin  surprindere.  înainte  de  a  pune  întrebarea,  i-a 
pregătit,  li  s-a  descoperit  cine  este,  şi  le-a  fost  descoperit  şi  de  către  Cel  ce  L-a 
trimis,  de  către  Tatăl  cel  din  ceruri.  Aceeaşi  pregătire  o  face  permanent  şi  cu  noi, 
prin  Biserica  de  El  întemeiată,  şi  care  Ii  propovâduieşte  învăţătura,  şi  II  împărtă¬ 
şeşte  prin  Sfintele  Taine.  De  răspunsul  la  această  întrebare,  de  împărtăşirea  cu 
El  a  fiecăruia  dintre  noi,  depinde  destinul  nostru  veşnic.  Dacă  răspundem  precum 
a  răspuns  Petru  în  numele  tuturor  apostolilor:  „Tu  eşti  Hristosul,  Fiul  lui  Dum¬ 
nezeu  celui  viuu  (Matei  16,  16),  înseamnă  că  am  găsit  uşa  şi  că  intrăm  prin  Ea, 
acolo  unde  toate  întrebările  capătă  răspuns  încă  de  pe  acum,  tot  întunericul  se  lumi¬ 
nează,  toate  imensele  taine  din  noi  şi  dimprejurul  nostru  se  descopăr,  tot  destinul 
nostru  capătă  înţeles  şi  sens  pentru  trecut,  prezent  şi  viitor,  pentru  eternitate. 
Cea  mai  arzătoare  dorinţă  omenească,  singura  care  ne  echilibrează  existenţa:  aceea 
de  a  învinge  moartea  şi  de  a  trăi  veşnic  îşi  găseşte  prin  acceptarea  lui  Hristos 
ca  Uşă  spre  eternitate,  deplina  satisfacţie.  Căci  aceasta  o  dorim  cu  toţii.  Dacă  o 
lămurim  pe  aceasta,  am  lămurit  totul.  Dar  fără  Hristos  n-o  putem  lămuri.  El  este 
Uşa.  „Fără  de  Mine  nu  puteţi  face  nimic “J 

Sfînta  Scriptură  a  Vechiului  Testament  L-a  anunţat  pe  Mîntuiftarul  prin 
profeţi.  In  Noul  Testament  L-a  descoperit  Tatăl.  S-a  descoperit  şi  El  însuşi  pe  Sine. 
L-au  mărturisit  ca  Fiu  al  lui  Dumnezeu  apostolii  şi,  nu  de  puţine  ori,  cei  vindecaţi 
de  El,  şi  mulţimile  care  L-au  ascultat  şi  au  fost  martore  la  minunile  Lui.  Am  crezut 
că  e  bine  să  ne  reamintim,  în  această  scrisoare -pastorală,  măcar  cîtevia  din  multele 
mărturii  care  să  ne  întărească  şi  mai  mult  convingerea  şi  credinţa  că: 

Astăzi  s-a  născut  Hristos, 

Mesia  chip  luminos , 

Fiul  lui  Dumnezeu  care,  ca  înalt  Sol  ceresc,  ne  aduce  Cuvânt  de  la  Dumnezeu,  ca 
să  ne  înveţe  ce  să  credem  şi  cum  să  ne  trăim  viaţa  pe  acest  pămînt,  Cuvintul 
fiind  chiar  El. 

Veţi  vedea  şi  veţi  înţelege  din  cele  ce  urmează  că,  despre  nimeni,  niciodată 
în  istoria  omenirii,  nu  s-a  spus  ceea  ce  s-a  spus  despre  Iisus,  de  Sus  din  cer  şi 
de  jos  de  pe  pămînt. 

1.  Arhanghelul  Gavriisl  i-a  spus  Fecioarei  Maria  la  Buna- Vestire:  „ Acesta  va 
fi  mare  şi  Fiul  Celui  Prea  înalt  se  va  chema,.,  şi  Fiul  lui  Dumnezeu  se  va 
chema,t  (Luca  1,  32.  35). 

Un  înger  s-a  arătat  bătrînului  Iosif  şi  i-a  spus  că  Maria  va  naşte  fiu  de  la 
Duhul  Sfînt.  Să-i  pună  numele  de  Iisus,  căci  El  va  mîntui  pe  poporul  Său  de 
păcatele  lor  (Matei  1,  21).  El  va  fi  cel  anunţat  de  Isaia  ca  Emanuel,  care  se  tîl- 
cuieşte:  „Cu  noi  este  Dumnezeu u  (Isaia  7,  14),  deci  care  va  fi  Dumnezeu. 

Despre  cine>  atîţia  îngeri  care  au  vorbit  profeţilor  vreme  de  1.500  de  ani 
înainte  de  Naşterea  Domnului,  au  mai  spus  asemenea  lucruri?  Despre  cine  a  mai 
spus  vreunul  din  ei  că  ar  fi  Dumnezeu?  Despre  nimeni,  decît,  profetic,  tot  despre 
Iisus-Mesia  oare  urma  să  se  nască  la  „plinirea  vremii“.  Tuturor  celorlalţi,  de  la 
Moise  pînă  la  Ioan  Botezătorul,  Dumnezeu  şi  profeţii  le-au  vorbit  ca  unor  oameni, 
şi  i-au  prezentat  drept  oameni.  Numai  despre  Iisus  au  dat  mărturie  că  este  Fiul 
lui  Dumnezeu. 

2.  Celor  din  Vechiul  Testament  le-a  vorbit  adesea  însuşi  Dumnezeu,  iar  pro¬ 
feţii  au  repetat  întotdeauna  cuvintele  Lui  zicînd:  „Aşa  zice  Domnul \  Despre 
nimeni  însă  Dumnezeu  n-a  dat  o  mărturie  asemănătoare  ca  aceea  dată  despre 
Mîntuitorul  Iisus  Hristos.  E,1  a  spus,  în  auzul  mulţimilor,  la  Botez:  „Acesta  este 
Fiul  Meu  cel  iubii 4  (Matei  3,  17).  Şi  tot  aşa  a  spus  la  Schimbarea  la  Faţă,  în  auzul 
apostolilor  prezenţi:  f, Acesta  este  Fiul  Meu  cel  iubit,  intru  care  bine  am  voit.  Pe 
Acesta  sâ-L  ascultaţi u  (Matei  17,  5). 

Şi  iată  de  ce  a  ţinut  Dumnezeu  să  se  ştie  acest  lucru:  Pentru  ca  Iisus  să  fie 
ascultat.  Pentru  ca  învăţătura  Lui  să  fie  primită  nu  ca  învăţăturile  oamenilor,  ci 
ca  adevăruri  dumnezeieşti.  Căci  e  adevărat  că  din  învăţătura  omenească,  din  obser¬ 
varea  lumii  de  sus  şi  a  celei  de  jos,  ca  şi  din  observarea  minunii  care  se  cheamă 
om,  putem  deduce  existenţa  lui  Dumnezeu  precum  este  scris:  „Cerurile  spun  slava 
lui  Dumnezeu  şi  facerea  mîinilor  Lui  o  vesteşte  tăria"  (Ps.  18,  1).  Legile  universului 
ne  vorbesc  despre  un  Legiuitor.  Viaţa  ne  vorbeşte  despre  un  „dătător  de  viaţă", 
căci  viaţa  şi  legile  de  orice  fel,  ale  materiei  vii  şi  ale  celei  moarte,  nu  s-au  putut 
naşte  de  la  sine,  din  nimic  şi  din  întîmplare.  Dar  despre  cum  le-a  făcut  Dumne¬ 
zeu  pe  toate,  cum  a  făcut  materia  şi  viaţa  plantelor,  a  animalelor  şi  a  oamenilor 
şi  despre  cum  gîndeşte  Dumnezeu,  şi  despre  ce  aşteaptă  de  la  noi ,  n-am  fi  putut 
şti  niciodată  şi  n-am  putea  şti  niciodată,  pe  nici  o  cale  omenească.  Am  rămîne 
veşnic  neştiutori. 

Despre  acestea  nu  putem  şti  decît  atîta,  cit  ne-a  spus  şi  ne  spune  Dumnezeu 
însuşi.  Iată  de  ce  a  descoperit  în  vechime  cele  despre  Facerea  lumii  şi  L-a  trimis 
apoi  pe  pămînt  pe  Fiul  Său:  ca  să  ne  spună  ceea  ce  altfel  n-am  putea  şti.  Şi  a 
venit.  S-a  întrupat  într-o  zi  ca  aceasta.  Şi  ne-a  spus.  Şi  Dumnezeu  a  vrut  să-L 
primim  şi  să  credem  în  El  că  e  Fiul  Său,  trimis  anume,  cu  o  misiune  de  la  El. 
Numai  prin  această  credinţă  putem  şti  despre  voia  şi  gîndurile  lui  Dumnezeu  cu 
noi,  şi  despre  rostul  nostru  pe  pămînt  şi  în  eternitate.  Mai  rămîn  multe  taine 
ascunse,  dar  atît  cît  ne  trebuie  pentru  mîntuire,  ştim  acum  prin  Iisus  Hristos. 

3.  Indeplinindu-şi  misiunea,  Iisus  S-a  descoperit  şi  El  pe  Sine,  ca  Fiu  al  lui 
Dumnezeu,  cu  limpezime,  fără  putinţă  de  a  fi  interpretat  altfel.  Astfel  a  zis:  „Eu 

şi  Tatăl  una  sintem "  (Ioan  10,  30).  S-a  afirmat  oa  nedespărţit  de  Tatăl  şi  prin 
cuvintele:  „Tatăl  este  intru  Mine,  şi  Eu  intru  Tatăl “  (Ioan  10,  38;  14,  11).  „Pe  Tatăl 
—  a  zis  El  —  nu-L  cunoaşte  nimeni  decit  numai  Fiul  şi  cel  căruia  va  voi  Fiul  sd-i 
descopere “  (Matei  11,  27).  De  aceea  Iisus  a  şi  spus:  „Nimeni  nu  vine  la  Tatăl , 
decit  prin  MineM  (Ioan  14,  6).  Aşadar:  cine  vrea  să  ştie  ceva  coherent,  clar,  despre 
Dumnezeu,  nu  poate  şti  altfel,  decit  prin  Iisus,  direct  de  la  Dumnezeu. 

Care  dintre  muritori  a  mai  putut  spune  despre  Sine,  ceea  ce  a  spus  despre 
Sine  Iisus?  Nici  imul.  Şi  din  tot  ce  a  spus,  şi  din  tot  ce  a  făcut,  nimeni,  niciodată, 
nu  i-a  pus  la  îndoială  onestitatea,  echilibrul.  El  s-a  prezentat  întotdeauna  drept 
ceea  ce  era.  Şi  i-a  încredinţat  pe  toţi  cei  care  L-au  ascultat  cu  bună  credinţă,  că 
era  Fiul  lui  Dumnezeu. 

4.  Ucenicii  L-au  mărturisit  şi  ei  ca  „Fiu  al  lui  Dumnezeu “  (Matei  14,  33);  „Tu 
eşti  Hristosul ,  Fiul  lui  Dumnezeu  Celui  viult  (Matei  16,  16;  Marcu  8,  29;  Luca  9,  20). 
Ei  au  recunoscut  că  El  avea  „cuvintele  vieţii  celei  veşnice “  (Ioan  6,  68 — 69)  şi  că 
„ sub  cer  nu  este  nici  un  alt  nume  dat  intre  oameni,  in  care  trebuie  să  ne  mintuim " 
(Faptele  Apostolilor  4,  12). 

5.  Iisus  nu  şi-a  negat  identitatea  nici  în  faţa  Marelui  arhiereu  (Matei  26,  63), 
nici  în  faţa  lui  Pilat  (Matei  27,  11).  Iar  apoi  şi-a  probat-o  prin  învierea  Sa  din 
morţi,  realitatea  pe  care  s-a  clădit  creştinismul  ca  religie  nouă  a  mîntuirii. 

Ioan  Botezătorul  L-a  adeverit  şi  el  ca  Fiu  al  lui  Dumnezeu  (Ioan  1,  34).  Mul¬ 
ţimile  au  recunoscut  că  şi  vînturile  şi  marea  ascultau  de  El  (Matei  8,  27);  I-au  recu¬ 
noscut  înţelepciunea  şi  puterea  (Matei  13,  54 — 55)  şi  se  întrebau  „Cum  ştie  Acesta 
carte  fără  să  fi  invăţatu  (Ioan  7,  15).  Toţi  L-au  recunoscut  ca  făcător  de  minuni, 
deci  făcător  de  fapte  dumnezeieşti  pe  care,  cu  puterea  lor,  oamenii  nu  le  pot  face. 
Inclusiv  membrii  Sinedriului,  deci  adversarii  Lui  cei  mai  mari,  I-au  recunoscut 
minunile  (Ioan  11,  47).  Pînă  şi  unul  din  cei  care  L-au  răstignit,  văzînd  minunile 
ce  s-au  produs  atunci,  a  exclamat:  „Cu  adevărat  Fiul  lui  Dumnezeu  a  fost  Acesta “ 
(Marcu  15,  39). 

Iubiţii  mei  fii  sufleteşti, 

Multe  alte  dovezi  v-aş  fi  putut  aduce,  despre  rostul  Naşterii  Domnului,  şi 
despre  Dumnezeirea  Celui  a  Cărui  Naştere  o  sărbătorim,  dacă  ar  fi  încăput  într-o 
asemenea  scrisoare-pastorală  care  se  cere  să  fie  scurtă.  Le-am  ales  pe  cele  mai 
însemnate  şi  am  speranţa  că  vor  fi  de  ajuns,  ca  să  vă  reînnoiască  credinţa  că  Cel  a 
cărui  Naştere  o  sărbătorim  astăzi  a  fost  şi  rămîne  pentru  totdeauna  Fiul  lui  Dum¬ 
nezeu  şi  că,  prin  credinţa  în  El,  şi  prin  faptele  bune  pe  care  ne-a  învăţat  El  să  le 
facem  în  numele  iubirii,  vom  intra  pe  Uşa  care  duce  în  împărăţia  Cerurilor. 

Să  ne  bucurăm  că  s-a  întrupat  ca  să  ne  vorbească  şi  să  ne  înveţe  despre  Dum¬ 
nezeu  şi  cum  să  trăim  în  pace  şi  frăţie  între  noi,  să  ne  iertăm,  să  ne  iubim,  să  ştim 
că  sîntem  nemuritori.  Şi  să  fim  buni.  Iată,  pentru  a  ne  învăţa  toate  acestea  şi 
pentru  a  ne  încredinţa  că  aşa  ne  vrea  Dumnezeu,  s-a  întrupat  printre  noi  chiar 
El,  Unul  din  Treime,  Dumnezeu-Fiul.  Mare  atenţie  a  lui  Dumnezeu  faţă  de  noi! 
Cine  se  va  mai  putea  îndoi  de  cuvintele,  poveţele  şi  poruncile  lui?  Ar  fi  un  mare 
păgubit  acela  dintre  noi,  care  n-ar  lua  aminte  la  ceea  ce  însuşi  Dumnezeu  a  soco¬ 
tit  că  trebuie  să  ştim  şi  să  facem  ca  să  ne  mîntuim. 

Peste  cîteva  zile  vom  întîmpina  cu  toţii  Noul  An  1990.  Să  rugăm  pe  bunul 
Dumnezeu  ca,  în  anul  care  vine,  să  ne  facă  parte  de  noi  împliniri  în  tot  ceea  ce 
vom  întreprinde  cu  braţele  şi  cu  minţile  noastre. 

Să  reverse  peste  noi  şi  peste  întreaga  lume  harurile  păcii  şi  ale  bunei 
înţelegeri.  Vă  fac  de  pe  acum  tuturor  bune  urări  de  sănătate  şi  de  spor  în  toate, 
spre  binele  familiilor  dumneavoastră,  spre  îmbelşugarea  şi  buna  stare  a  gospodă¬ 
riilor  dumneavoastră,  şi  spre  sporul  şi  prosperarea  generală  a  Patriei  noastre. 

Fiul  lui  Dumnezeu,  Mîntuitorul  nostru  Iisus  Hristos,  a  cărui  Naştere  o  sărbă¬ 
torim  astăzi,  să  ne  fie  călăuzitor,  prin  Biserica  Sa  cea  Sfîntă,  pe  calea  mîntuirii, 
şi  să  ne  facă  parte  tuturor,  de  tot  ce  ne  poate  ajuta  să  fim  bine  plăcuţi  lui 
Dumnezeu  şi  oameni  de  nădejde  şi  de  sprijin  pentru  tot  ceea  ce  înseamnă  iubirea 
aproapelui,  promovarea  binelui  obştesc  şi  a  unei  vieţi  mereu  reînnoită  în  Hristos. 

Crăciunul,  pentru  mici  şi  mari,  e  Sărbătoarea  bucuriei. 

Naşterea  Domnului  să  ne  ajute  să  fim  buni  creştini,  să  stăm  alături  de  Bise¬ 
rică  şi  să  urmăm  poveţele  ed,  căci,  precum  spune  Sf.  Ciprian,  „în  afară  de  Biserică 
nu  este  7nîntuire“. 

Sufletele  noastre  intră  acum  In  atmosfera  minunii  coborîrii  lud  Dumnezeu  pe 
pămînt.  Aceasta  lucrează  în  noi  nemărginită  bucurie  spirituală.  Ou  ea  să  întîmpi- 
năm  şi  Noul  An.  La  Mulţi  Ani  tuturor! 

Să  fiţi  sănătoşi! 

Al  vostru  al  tuturor  de  tot  binele  voitor 
şi  pururea  către  Domnul  rugător, 


t  ANTONIE 

Arhiepiscop  al  Sibiului 
Şi 

Mitropolit  ai  Ardealului 

t  TEOFIL 

DIN  MILA  LUI  DUMNEZEU , 
ARHIEPISCOP  AL  EPARHIEI  VADULUI ,  FELEACULUI 

ŞI  CLUJULUI 


întregului  nostru  cler  şi  tuturor  dreptcredincioşilor  creştini  din  această 
Arhiepiscopie:  har,  milă  şi  pace  de  la  Dumnezeu-Tatăl  şi  de  la  Domnul  nostru 
Iisus  Hristos,  iar  de  la  smerenia  noastră  arhierească  binecuvîntare. 

„ Căci  Dumnezeu  aşa  a  iubit  lumea, 
încât  pe  Fiul  Său  Cel  Unul -Născut  L-a 
dat  ca  oricine  crede  în  El  să  nu  piară, 
ci  să  aibă  viaţă  veşnică “  (Ioan  3,  16). 


Iubiţi  credincioşi, 

Tot  Sf intui  evanghelist  Ioan  ne  face  cunoscută  una  dintre  cele  mai  plăcute 

definiţii  date  lui  Dumnezeu,  cind  afirmă:  „Dumnezeu  este  dragoste “  (I  Ioan  4,  8). 

înainte  de  a-L  fi  iubit  noi  pe  El,  El  a  fost  Cel  dinţii  care  ne^a  iubit:  „Cu 
iubire  veşnică  te  iubesc  pe  tine,  de  aceea  îţi  păstrez  bunătatea  Meau  (Ieremia  31,  3). 

Intr-adevăr,  din  iubire  faţă  de  neamul  omenesc,  condamnat  în  urma  păcatu¬ 
lui  neascultării  făptuit  de  Adam  şi  Eva,  Dumnezeu  a  făgăduit  că  va  trimite  un 
Mîntuitor.  Ceea  ce  prăznuim  noi  astăzi,  ceea  ce  Biserica  ne  înfăţişează  ochilor 
noştri  sufleteşti  este  icoana  cutremurătoare  a  Pruncului  ceresc,  a  Fiului  lui  Dum¬ 
nezeu  însuşi,  ajuns  în  preajma  dobitoacelor  necuvînitătoare,  ajuns  în  simplitate  şi 
neputinţă.  Şi,  deşi  nici  una  dintre  sărbătorile  creştineşti  nu  înfăţişează  mai  lămurit 
mărturia  iubirii  dumnezeieşti  faţă  de  noi  ca  răstignirea  şi  învierea  lud  Iisus,  totuşi, 
aici,  la  Naşterea  Domnului,  lingă  ieslea  săracă  începe  jertfa  de  ispăşire  pentru 

păcatele  noastre  a  Mîntuitorului,  jertfă  pe  care  Dumnezeu-Tatăl  I-o  cere  din 

iubire  faţă  de  noi. 

Hristos  este  Cel  pe  care  Ioan  Botezătorul  ni-L  prezintă  şi  nouă  cu  aceste 
cuvinte:  „lată  Mielul  lui  Dumnezeu  Care  ridică  păcatul  lumiiu  (Ioan  1,  36). 

Dumnezeu  şi-a  manifestat  iubirea  Sa  faţă  de  lume  încă  de  pe  cînd  ea  se  găsea 
numai  în  planurile  Sale  pe  oare  Le^a  adus  la  îndeplinire  prin  cuvântul  Său,  prin 

Fiul  Său  Cel  născut  din  veci. 

% 

Prin  întruparea  Sa,  Pruncul  ceresc  a  împăcat  cerul  cu  pămîntul,  a  pus 
pace  între  Creator  şi  creatură,  între  Dumnezeu  şi  omenire,  arătînd  în  acelaşi  timp 
care  este  în  permanenţă  adevăratul  izvor  al  împăcării  omului  cu  Dumnezeu,  ai 
împăcării  cu  sine  însuşi  şi  cu  aproapele:  iubirea  lui  Dumnezeu  faţă  de  neamul 
omenesc  moştenitor  al  păcatului  strămoşesc.  Avem  astfel  trebuinţă  de  o  fiinţă 
care  să  mijlocească  pacea  între  am  şi  Dumnezeu,  să  nimicească  vrăjmăşia  între 
Făcător  şi  făptura  răzvrătită. 

Iubiţi  credincioşi, 

S-ar  putea  ca  pînă  acum  să  nu  ne  fi  gândit  destul  de  adînc  la  misterul  întru¬ 
pării  Fiului  lui  Dumnezeu. 

S-ar  putea  ca  din  această  cauză  inimile  noastre  să  nu  se  fi  încălzit  îndeajuns 
de  dragoste  faţă  de  Dumnezeu.  La  fiecare  liturghie 'şi  la  alte  slujbe  bisericeşti 
auzim,  prin  rostirea  Crezului,  mărturisirea  credinţei  noastre  care  vesteşte  că  „Cel 
de  o  fiinţă  cu  Tatăl...  S-a  pogorît  din  Ceruri  şi* S-a  întrupat  şi  S-a  făcut  Om". 

De  aceea,  iubiţi  credincioşi,  să  socotim  astăzi  împreună  şi  să  privim  cu  vene¬ 
raţie  toate  aspectele  acestei  taine  mari,  taina  întrupării  Fiului  lui  Dumnezeu:  „Şi 
cu  adevărat  mare  este  taina  creştinătăţii:  Dumnezeu  S-a  arătat  în  trup ..."  (I  Tim. 
3,  16). 

Taina  creştinătăţii,  taina  întrupării  este  un  mister  de  mare  iubire.  Spre  a  ne 
pătrunde  adînc  de  acest  mîngîietor  adevăr,  să  considerăm  mai  întîi,  cum  este  Cel 
ce  „S-a  pogorît  din  Ceruri  pentru  noi  oamenii  şi  pentru  a  noastră  mîntuire . . .“. 
Dumnezeu  n-a  trimis  pentru  mîntuirea  noastră  pe  vreunul  din  îngerii  Săi,  ci  pe 
însuşi  Fiul  Său  cel  Unul  Născut.  „ Dragostea  lui  Dumnezeu  faţă  de  noi  s-a  arătat 
prin  faptul  că  Dumnezeu  a  trimis  în  lume  pe  singurul  Său  Fiu ...  ca  jertfă  de 
ispăşire  pentru  păcatele  noastre ...  ca  să  fie  Mîntuitor  al  lumii “  (I  Ioan  4,  9 — 
10,  14). 

S-a  pogorît  la  noi  Mesia  Izbăvitorul,  unicul  Fiu  al  lui  Dumnezeu  care  nu-L 
vatămă  deloc  pe  Atotputernicul  atunci  cînd  ne  descoperă  că  este  deopotrivă,  este 
egal  cu  Tatăl  în  toate  privinţele:  „Eu  şi  Tatăl  una  sîntema  (Ioan  10,  30).  „ Tatăl 
este  în  Mine  şi  Eu  sînt  în  Tatăl.  Cine  M-a  văzut  pe  Mine  a  văzut  pe  Tatăllt 
(Ioan  10,  38;  12,  45;  14,  9). 

Cel  ce  este  „ strălucirea  măririi  şi  icoana  Fiinţei  lui  Dumnezeu  (adică  Fiul), 
Care  susţine  universul  prin  cuvîntul  Său  puternic “  (Evrei  1,  3),  S-a  pogorît  deci 
la  noi  ca  să  ne  fericească  prin  contemplarea  lui  Dumnezeu  în  persoana  Fiului, 
după  ce  tot  prin  El  s-au  creat  veacurile,  adică  lumea  întreagă. 

Iubiţii  mei  fii  sufleteşti , 

Cu  adevărat  mare  este  taina  creştinătăţii:  „Dumnezeu  S^a  arătat  în  trup . . 

In  ce  fel  de  trup  S-a  arătat  Fiul  lui  Dumnezeu?  Fără  îndoială  într-un  trup  prea¬ 
curat,  dar  supus  tuturor  slăbiciunilor  omeneşti,  afară  de  păcat.  Un  trup  supus 
oboselii  şi  somnului,  foamei  şi  setei,  supus  durerii  şi  întristării,  un  trup  ajuns  în 
cele  din  urmă  pradă  chinurilor  morţii.  Deşi  preacurat,  trupul  Domnului  Iisus 
Hristos  purta  totuşi  înjosirea  de  a  fi  asemănător  cu  trupurile  noastre  ale  păcăto¬ 
şilor,  de  atîtea  ori  şi  în  atîtea  feluri  pîngărite  cu  fărădelegi,  întinate  cu  nelegiuiri. 
Sfîntul  Apostol  Pavel  vădeşte  acest  lucru  cu  toată  claritatea  cînd  scrie  că:  „ Dum¬ 
nezeu  a  trimis ,  din  cauza  păcatului ,  pe  însuşi  Fiul  Său,  în  trup  asemănător  trupului 
păcatului,  iar  în  trup  (în  corpul  lui  Mesia)  a  osîndit  păcatul  omenesc “  (Rom.  8.  3). 

Aşadar,  trupul  Mântuitorului  Hristos,  cu  toate  că  era  neprihănit,  a  atras 
asupra  Lui  osînda  cuvenită  păcatelor  noastre.  Sfînta  carte  scrie  astfel  despre  acest 
adevăr:  „El  a  purtat  păcatele  noastre  în  trupul  Său  pe  lemn "  (I  Petru  2,  24). 

Mântuitorul  nostru  Se  naşte  înstrăinat,  înjosit,  între  dobitoace,  în  întuneric 
şi  sărăcie.  Chiar  din  momentul  intrării  Sale  în  lume  între  oamenii  cu  oare  S-a 
înfrăţit  prin  întrupare,  El,  Hristos,  începe  a  fi  încă  din  iesle  Mielul  care  ispăşeşte, 
care  şterge,  care  suferă  pentru  păcatele  fraţilor  săi,  oamenii. 

Cu  smerenia  naşterii  Sale,  El  suferă  pedeapsa  meritată  de  păcatele  izvorîte 
din  trufia  şi  ambiţia  omenească. 

,  Cu  sărăcia  naşterii  Sale,  El  suferă  pedeapsa  atrasă  de  noianul  fărădelegilor 
pornite  din  lăcomia  după  avere,  din  setea  de  îmbogăţire. 

Astfel,  El  înduplecă  pe  Dumnezeu  Cel  mîniat  de  luxul  şi  destrăbălarea  ome¬ 
nească  să  aştepte  îndreptarea  noastră. 

Cu  ascultarea  începută  în  iesle  Iisus  oferă  primele  ispăşiri  pentru  toate  nele¬ 
giuirile  izvorîte  din  neascultarea  omenească  faţă  de  orânduirile  Stăpânului  a  toate. 

Iar  şirul  ispăşirilor,  o  ştim  cu  toţii,  va  culmina  prin  jertfa  supremă  a  răstig¬ 
nirii  de  pe  Golgota,  care  este  în  acelaşi  timp  dovada  supremă  a  iubirii  lui  Dum¬ 
nezeu  Iisus  faţă  de  oameni. 

Iubiţi  credincioşi, 

E  dureros  că  din  jertfa  de  ispăşire  a  Mîntuitorului  Hristos  omenirea  nu  s-a 
străduit  să  înţeleagă  cît  trebuia.  Pe  oameni  nu  i-a  cutremurat  misterul  de  pe 
Golgota  înfăptuit  pentru  mîntuirea  lor  şi  au  continuat  să  păcătuiască. 

Robia  păcatului  este  robia  cea  mai  grea  fiindcă  ea  duce  la  veşnica  robie 
în  împărăţia  întunericului  şi  a  chinurilor  eterne. 

Ioan  Botezătorul  mai  întîi*  apoi  Iisus  însuşi  i-a  chemat  pe  ascultătorii  Săi 
la  pocăinţă  pentru  a  ieşi  din  robia  păcatului,  pentru  a  veni  la  dezlegarea,  la 
iertarea,  la  eliberarea  aduse  de  Mesia.  Prin  harul  pocăinţei  celei  adevărate  ajun¬ 
gem  de  la  păcat  la  sfinţenie,  de  la  întuneric  la  lumină,  de  la  robie  la  libertate, 
de  la  pierzare  la  mintuire,  de  la  suspin  la  bucurie,  de  la  zbuciumul  conştiinţei  la 
pacea  inimii. 

Iisus  Hristos,  cu  tot  dinadinsul,  cu  toată  căldura  iubirii  Sale,  voieşte  să  ne 
scape  de  pierzare,  voieşte  să  ne  facă  fericiţi  în  împărăţia  Lui  cea  cerească.  Dar  nu 
vrea  să  săvîrşească  lucrul  acesta  fără  noi,  fără  consimţămîntul  nostru,  fără  stră¬ 
dania  noastră,  chemîndu-ne  să  îngenunchem  în  Sfînta  Taină  a  Spovedaniei.  Să 
credem  cu  tărie  că  cine  se  spovedeşte  scapă  de  păcat,  se  eliberează  de  greşeli, 
este  dezlegat  din  cătuşele  fărădelegii.  Cine  se  spovedeşte  dobîndeşte  o  arvună  a 
răsplăţii  celei  mari  făgăduită  de  Unul  Născut  Fiul  lui  Dumnezeu  cînd  a  spus: 
„Celui  ce  va  birui  îi  voi  da  să  şadă  cu  Mine  pe  tronul  Meu,  după  cum  şi  Eu  am 
biruit  şi  am  şezut  cu  Tatăl  Meu  pe  tronul  Lui“  (Apoc.  3,  21). 

Iisus  Hristos  ne  invită  lîngă  El  la  Cina  Euharistică,  Cina  de  împărtăşanie, 
care  ne  oferă  întîlnirea  adevărată,  nu  închipuită,  cu  trupul  lui  Hristos,  cu  per¬ 
soana  Mîntuitorului. 

Sfînta  Taină  a  împărtăşaniei  ne  aduce  cu  sine  marea  cinste  şi  nespusa  feri¬ 
cire  să-L  îmbrăţişăm  cu  îmbrăţişare  sufletească  şi  să-L  primim  în  noi  pe  Pruncul 
cel  culcat  în  iesle. 

Să  credem  cu  tărie  că  cine  se  cuminecă  cu  vrednicie  adăposteşte  aievea  pe 
Iisus  Domnul  nostru. 

Iubiţi  credincioşi, 

Deasupra  peşterii  din  Betleem  „Mila  şi  adevărul  s-au  întîmpinat ,  dreptatea 
şi  pacea  s-au  sărutat*  (Ps.  85,  11). 

Venirea  pe  pămînt  a  Fiului  lui  Dumnezeu  însuşi  ca  Mesia,  ca  Mîntuitor  al 
lumii,  a  însemnat  deci  primul  pas  în  actul  justiţiar  de  ispăşire,  care  a  satisfăcut 
dragostea  divină,  punînd  piatra  de  temelie  a  împăcării  dintre  Dumnezeu  şi  omenirea 
prăbuşită  sub  povara  păcatului  strămoşesc  şi  a  roadelor  lui.  Să  ascultăm  chemarea 
Bisericii  şi  a  îngerilor.  Biserica  ne  strigă:  Sus  să  avem  inimile!  îngerul  din  Evan¬ 
ghelie  ne  mîngîie  şi  ne  încurajează:  „Nu  vă  temeţi.  Iată  vă  aduc  o  veste  bună, 
care  va  fi  o  mare  bucurie  pentru  tot  norodul:  astăzi  în  cetatea  lui  David  S-a 
născut  vouă  un  Mîntuitor,  Care  este  Hristos  Domnul “  (Luca  2,  10 — 11).  Iar  cetele 
îngereşti,  zburînd  deasupra  ieslei  sfinţite  de  prezenţa  Pruncului  divin  ne  îndeamnă 
să  ne  alăturăm  lor  într-un  imn  de  preamărire:  „Slavă  întru  cei  de  sus  lui  Dum¬ 
nezeu  şi  pe  pămînt  pace ,  între  oameni  bunăvoirelu  (Luca  2,  14). 

Căci  jertfa  împăcării  o  dată  începută  prin  naşterea  Mîntuitorului  a  înstă- 
pînit  pe  pămînt  lumina  bucuriei  şi  a  păcii:  pacea  cu  Dumnezeu,  pacea  cu  noi 
înşine  şi  pacea  cu  semenii  noştri. 

Iubiţi  credincioşi, 

Este  datoria  noastră,  de  fii  credincioşi  ai  Bisericii  noastre  strămoşeşti  şi  de 
cetăţeni  loiali  ai  unei  ţări  care  de-a  lungul  istoriei  ei  zbuciumate,  şi^a  manifestat 
plenar  vocaţia  de  făuritoare  a  păcii,  să  ne  angajăm  cu  toată  responsabilitatea  în 
angrenajul  forţelor  militante  pentru  întemeierea  şi  asigurarea  unei  păci  trai¬ 
nice,  neameninţată  de  spectrul  unei  conflagraţii  mondiale.  Ideea  de  pace  şi  prie¬ 
tenie  este  scumpă  adevăraţilor  creştini  şi  ea  a  intrat  adînc  în  inima  şi  conştiinţa 
poporului  român. 

Bucurîndu-ne  de  pace,  să  urmăm  îndemnurile  înaltei  ocîrmuiri  a  ţării  de 
a  contribui  prin  fapte  de  muncă  la  înflorirea  patriei,  la  bunăstarea  şi  fericirea 
poporului  nostru.  Să  slujim  cu  credinţă  şi  devotament  interesele  ţării  în  orice 
împrejurare,  să  fim  fii  de  nădejde  ai  Patriei  noastre  dragi. 

Iubiţi  credincioşi , 

Fie  ca  solia  îngerilor  diin  noaptea  Naşterii  Domnului,  „pe  pămînt  pace“,  să 
ne  însufleţească  pe  toţi,  pentru  ca  să  devenim  căutători  şi  susţinători  ai  păcii, 
iubitori  de  pace  intimă,  sufletească,  precum  şi  de  pace  obştească,  generală  tot¬ 
odată. 

îngenunchind  sufleteşte,  ca  magii  şi  ca  păstorii  de  odinioară,  la  picioarele 
Pruncului  Iisus  şi  cânstind-o  şi  pe  Sfînta  Maica  Lui,  să  înălţăm  o  rugăciune  fier¬ 
binte  către  Tatăl  nostru,  al  tuturor,  ca  pacea  şi  bucuria  să  domnească  în  inimile 
noastre,  în  căminele  tuturor,  în  întreaga  lume. 

Bunul  Dumnezeu  să  vă  ajute  să  petreceţi  Sfintele  Sărbători  ale  Crăciu¬ 
nului,  ale  Anului  Nou  şi  ale  Botezului  Domnului  cu  belşug  de  pace,  cu  deplină 
sănătate,  cu  înalte  şi  curate  bucurii  şi  să  le  ajungeţi  întru  mulţi  şi  fericiţi  ani. 
Naşterea  lud  Hristos  să  ne  fie  tuturor  de  mult  folos. 

Al  vostru,  voitor  de  tot  binele  şi  pururea  rugător  către  Iisus  Hristos,  Dom¬ 
nul  Păcii  şi  M  în  tui  torul  sufletelor  noastre, 

Iubitului  nostru  cler,  cinului  călugăresc  şi  tuturor  dreptmăritorilor  creştini 
din  această  de  Dumnezeu  păzită  Eparhie,  har,  milă  şi  pace  de  la  Cel  născut 
din  Fecioara  Maria,  in  Ieslea  din  Betleemul  Iudeii,  Domnul  şi  Mintuitorul  nostru 
Iisus  Hristos,  iar  da  la  smerenia  noastră  arhiereşti  binecuvântări. 

„ . . .  iată  vestesc  vouă  bucurie  mare, 
care  va  fi  la  tot  poporul.  Că  s-a  născut 
vouă  astăzi  Mintuitor ,  care  este  Hristos 
Domnul,  în  cetatea  lui  David"  (Luca  2, 
10—11). 


Prea  Cucernici  Părinţi, 

Iubit  cin  călugăresc, 

Dreptmăritori  creştini, 

Cu  aceste  cuvinte,  îngerul  vestea  păstorilor  din  preajma  Betleemului,  cu 
douăzeci  de  veacuri  în  urmă,  Naşterea  Domnului  nostru  Iisus  Hristos-Mîntuito- 
rul  lumii.  Cu  aceeaşi  bucurie  în  suflete  primim  astăzi  în  Biserică  vestea  Naşterii 
Pruncului  Sfînt,  cei  ce  am  ajuns  cu  ajutorul  lui  Dumnezeu,  după  ce  ne-am  cu¬ 
răţit  sufletele  prin  post  şi  spovedanie  şi  ne-am  unit  cu  Hristos  prin  Sf.  Cumi¬ 
necătură,  ziua  luminatului  Praznic  al  Crăciunului. 

Este  zi  de  mare  bucurie  pentru  tot  creştinul,  căci  „astăzi  se  face  începătura 
mântuirii  neamului  omenesc**,  cum  ne  spune  o  cîntare  a  Bisericii. 

Cercetînd  Scripturile  Vechiului  Aşezâmînt,  întîlnim  multe  zile  memorabile 
din  istoria  lui  Israel:  mare  a  fost  ziua  cînd  Moise  a  scos  din  robia  egipteană 
poporul  ales;  mare  ziua  cînd  din  înălţimile  fumegînde  ale  muntelui  Sinai,  Moise 
primea  „Tablele  Legii**,  scrise  cu  degetul  de  Dumnezeu;  mare  ziua  în  care  Iosua 
învingea  pe  cei  cinci  regi  în  Canaan. 

Cu  cit  mai  mare  însă  este  ziua  în  care  s-a  născut  Mîntuitorul  lumii,  Cel 
ce  avea  să  ridice  din  stricăciune  şi  din  moarte  cea  mai  aleasă  făptură  a  mîinilor 
Sale:  omul! 

Lată  de  ce  în  această  sfîntă  şi  mare  zi,  pentru  ca  bucuria  noastră  să  fie 

deplină,  căutăm  să  fim  cît  mai  aproape  de  cei  dragi.  Copiii  plecaţi  la  şcoli,  de¬ 
parte  de  casă,  cei  ce  se  găsesc  pe  drum  în  călătorie,  se  grăbesc  să  fie  în  seara 

de  ajun,  şi  în  zilele  de  sărbători  ce  urmează,  acasă;  cei  mici  se  adună  în  preajma 
pomului  încărcat  cu  daruri  şi  bunătăţi,  iar  cei  tineri  şi  vîrstnici  pornesc  prin 
troiene  cu  colinda,  aşa  cum  am  pornit  din  moşi -strămoşi. 

Iubiţii  mei  fii  sufleteşti , 

înţelesul  adînc  al  Praznicului  de  astăzi  este  acela  că  Pruncul  născut  în 
staulul  din  Betleemul  Iudeii  este  Cel  care  a  ridicat  pe  înălţimea  crucii  de  pe 

Golgota  păcatul  omenirii  întregi  şi  prin  jertfa  Sa  mîntuitoare  ne-a  mîntuit  de 

osinda  veşnică  a  depărtării  de  la  faţa  lud  Dumnezeu.  Taina  lui  Hristos  şi  a 
întrupării  Lui,  ne  spune  un  Sfînt  Părinte  al  Bisericii,  „cuprinde  în  Sine  . . .  sco¬ 
pul  spre  care  Dumnezeu  a  întemeiat  toate  mai  dinainte4*  (Sf.  Maxim  Mărturisi¬ 
torul,  Capete  gnostice,  I,  66).  Fiul  lui  Dumnezeu,  născut  din  trupul  feciorelnic 
al  Măriei,  prin  umbrirea  Dalbului  Sfînt  la  „plinirea  vremii4',  atunci  cînd  omenirea 
avea  conştiinţa  deplină  a  neputinţei  de-a  se  mîntui  numai  prin  puterile  ei,  aduce 
oamenilor  supremul  dar  al  dragostei  lui  Dumnezeu,  izbăvirea  din  păcatul  strămo¬ 
şesc  şi  înfierea.  „Iar  cînd  a  venit  plinirea  vremii,  Dumnezeu  a  trimis  pe  Fiul 
Său,  născut  din  femeie  sub  Lege,  ca  pe  cei  de  sub  Lege  să-i  răscumpere,  ca  să 
dobîndim  înfierea.  Astfel,  dar.  nu  mai  eşti  rob,  ci  fiu,  eşti  şi  moştenitor  al  lui 
Dumnezeu  prin  lisus  Hristos44  (Gal.  4,  4 — 5,  7). 

Acesta  este  temeiul  bucuriei  noastre:  Naşterea  Fiului  lui  Dumnezeu  ne-a 
ridicat  la  demnitatea  de  fii  ai  Tatălui  ceresc,  de  „fraţi44  ai  Mîntui  torului  lumii. 

Prin  întruparea  Sa,  Fiul  lui  Dumnezeu  născut  în  sărăcia  staulului  din  Bet- 
leem  a  adus  lumii  viaţa  în  Dumnezeu  şi  ne-a  făcut  fii  ai  luminii  neînserate  a 
împărăţiei  cerurilor.  Steaua  Betleemului  din  noaptea  sfîntă  revarsă  de  două 
mii  de  ani  încoace,  „taina  oea  din  veac  ascunsă  şi  de  îngeri  neştiută44,  taina 
lui  Hristos.  „Iar  această  taină  ne  învaţă  că  împreună  cu  Dumnezeu  Cuvîntul 
cel  întrupat  şi  desâvîrşit  făcut  om  este  şi  subzistă  în  trupul  luat  din  noi  şi  de 
o  fiinţă  cu  noi,  unit  cu  El;  cu  acest  trup  S-a  şi  înălţat  la  cer ...  şi  şade  împreună 
cu  Dumnezeu  şi  Tatăl  acum  şi  în  veacurile  nesfîrşite ...  şi  iarăşi  va  să  vie  ca 
să  prefacă  şi  să  preschimbe  totul  şi  ca  să  mîntuiască  sufletele  şi  trupurile  noas¬ 
tre,  cum  am  crezut  şi  stăruim  pururea  să  credem44  (Sf.  Maxim  Mărturisitorul, 
Ambigua,  §  112  a). 

Cu  adevărat,  întruparea  Fiului  lui  Dumnezeu  oovîrşeşte  înţelegerea  minţii 
omeneşti.  De  aceea  bucuria  noastră  nu  cunoaşte  margini  în  aceste  momente 
sfinte,  cînd  prin  praznicul  de  astăzi  ştim  ou  toată  puterea  credinţei  noastre  că 
făptura  noastră  nu  este  vremelnică,  înghiţită  de  piericiune,  ci  nestricâcioasă  prin 
credinţa  în  Pruncul  ce  S-a  dăruit  lumii  prin  slăvită  Sa  naştere. 

Iubiţii  mei. 

De  la  naşterea  Pruncului  Sfînt  au  trecut  douăzeci  de  veacuri.  Cea  dintîi 
închinare  i-au  adus-o  păstorii  din  apropierea  Betleemului,  vestiţi  de  înger  des¬ 
pre  această  minunată  unire  a  dumnezeirii  cu  umanitatea,  cînd  îşi  odihneau 
privirile  spre  îndepărtatele  înălţimi  ale  muntelui  Moab  şi  picurau  în  gindurile 
lor  fiorii  aşteptării  Celui  prezis,  cum  îşi  aminteau  din  Scripturile  vechi:  „Şi 
tu,  Betleeme  Efrata,  deşi  eşti  mic  între  miile  lui  Iuda,  din  tine  va  ieşi  Stăpî- 
nitor  peste  Israel,  iar  obîrşia  Lui  este  dintru  început,  din  zilele  veşniciei. 

Pentru  aceasta  îi  va  lăsa  pînă  în  vremea  cînd  aceea  ce  trebuie  să  nască  va 
naşte.  Atunci  rămăşiţa  fraţilor  săi  se  va  întoarce  la  fiii  lui  Israel. 

El  va  fi  voinic  şi  va  paşte  poporul  prin  puterea  Domnului,  întru  slava 
numelui  Domnului  Dumnezeului  Său  şi  toţi  vor  fi  fără  de  grijă,  iar  El  va  fi 
mare,  pînă  la  marginile  pămîntului"  (Miheia  5,  1 — 3). 

Mai  apoi,  au  venit  să  I  se  închine  magii,  învăţaţii  lumii,  către  l-au  adus 
în  dar  aur,  smirnă  şi  tămîie,  daruri  în  care  e  cuprinsă  toată  semnificaţia  cinsti¬ 
rii  Celui  născut,  ca  împărat  al  lumii,  ca  Arhiereu  şi  Sfînt  al  veacurilor  nesfîr¬ 
şite,  dincolo  de  hotarele  lumii. 

Cea  de  a  treia  închinare  I-au  adus-o  şi  I-o  aducem  noi,  fiii  neamului  ome¬ 
nesc,  cei  ce  păstrăm  frumoasele  tradiţii  ale  Crăciunului  de  două  mii  de  ani  în¬ 
coace,  oamenii  din  toate  timpurile  şi  din  toate  locurile. 

Un  pictor  al  Renaşterii  a  pictat  un  tablou,  rămas  ceflebro,  al  închinării 
magilor.  Pe  această  pînză  atrage  atenţia  bucuria  zugrăvită  pe  chipul  Maicii 
Sfinte  şi  îndeosebi  privirea  nepămînteană  a  Pruncului  lisus,  în  care  se  vede 
atita  iubire  şi  bunătate  cum  numai  la  Dumnezeu  poate  fi  întîlnităî 

Oamenii  dintotdeauna  au  căutat  să  înfrumuseţeze  sărbătoarea  Naşterii  Prun¬ 
cului  Sfînt  cu  tot  ce  au  găsit  ei  mai  frumos  şi  mai  bun:  poeţii  au  cîntat-o  în 
versuri  nemuritoare,  compozitorii  au  alcătuit  cîntări  frumoase,  scriitorii  au  în- 
veşmîntat-o  în  haina  povestirilor  minunate.  Poporul  nostru  a  alcătuit  de-a  lun- 

gul  veacurilor  minunatele  noastre  colinde,  în  care  a  pus  toată  sensibilitatea  şi 
toată  frumuseţea  de  gînd  şi  simţire  a  acestui  neam,  şi  le-a  cuprins  în  bogăţia 
de  datini  care  au  menţinut  prin  vremi  unicitatea  spiritualităţii  româneşti  şi 
dăinuirea  noastră  de  la  începuturile  acestui  neam  şi  pînă  astăzi,  spiritualitate 
profund  marcată  de  geniul  lui  Eminescu  —  „Luceafărul  poeziei  româneşti44  —  şi  de 
tnarele  nostru  povestitor  Ion  Creangă,  de  la  a  căror  trecere  în  veşnicie  s-au  îm¬ 
plinit  în  acest  an  100  de  ani. 

Prin  aceste  colinde,  în  oare  glasurile  cristaline  ale  copiilor  se  unesc  cu  vo¬ 
cile  puternice  ale  tinerilor,  ni  se  vesteşte  că: 

„Astăzi  s-a  născut  Hristos, 

Mesia  chip  luminos. 

Lăudaţi  şi  dinţaţi. 

Şi  vă  bucuraţir 

încheind  cuVîntul  meu  către  voi,  vă  îndemn  cu  toată  căldura  inimii  mele 
de  Părinte  duhovnicesc  al  vostru,  să  păstraţi  cu  scumpătate  datinile  noastre  ro- 
tnâneşti  legate  de  sărbătoarea  Naşterii  Domnului,  de  cea  a  Noului  An  şi  a  Bobo¬ 
tezei,  datini  care  dau  temei  bucuriei  noastre  şi  care  sînt  expresia  cea  mai  vie 
a  „legii  strămoşeşti44,  a  Legii  româneşti. 

Totodată  ră  adresez  urarea  ca  să  petreceţi  în  pace  şi  bucurie  în  căminele 
voastre,  în  mijlocul  celor  dragi,  sfintele  sărbători  ale  Naşterii  Domnului,  Cră¬ 
ciunului  nostru  românesc,  Noului  An  şi  Botezului  Domnului,  rugind  fier¬ 
binte  pe  Pruncul  Sfînt  să  vă  dăruiască  spor  în  tot  lucrul  cel  bun,  pace  şi  sănă¬ 
tate,  vouă  şi  celor  ce  vă  sînt  dragi. 

Al  vostru  de  tot  binele  doritor  şi  fierbinte  rugător  către  Mîntuitorul  nos¬ 
tru  Iisus  Hristos,  născut  în  Befcleemul  Iudeii, 


t  E  M  I  L  I  A  N 
Episcop  al  Alba  Iuliei 


+  VASILE 

DIN  MILA  LUI  DUMNEZEU ,  EPISCOPUL  DE  DUMNEZEU  PĂZITEI 

Iubitului  cler  şi  dreptcredincioşilor  creştini  har,  milă  şi  pace  de  la  Dum¬ 
nezeu- Tatăl  şi  de  la  Domnul  nostru  lisus  Hristos,  iar  de  la  smerenia  noastră 
arhiereşti  binecuvîntări. 


„ Tr&iţi  în  pace  unii  cu  alţiil"  (Miarcu 
9,  50) 


Iubiţii  mei  fii  sufleteşti 


Sărbătoarea  naşterii  după  trup  a  Domnului  nostru  lisus  Hristos,  pe  care 
ne-a  ajutat  Bunul  Dumnezeu  să  o  ajungem  şi  în  acest  an,  este  pentru  noi,  creş¬ 
tinii,  un  prilej  de  mare  bucurie  şi  negrăită  veselie. 

Cîntările  noastre  bisericeşti  de  la  sfintele  slujbe  ale  Crăciunului,  datinile 
şi  colindele  străbune  ne  cheamă  „să  ne  bucurăm  şi  să  ne  veselim4*  la  acest 
dumnezeiesc  praznic,  vestiindu-<ne: 


Astăzi  s-a  născut  Hristos 
Mesia ,  chip  luminos, 
Lăudaţi  şi  dinţaţi 
Şi  vă  bucuraţi 1 


Sfînta  Biserică  ne  aduce  an  de  an  vestea  minunată  pe  oare  au  purtat-o 
păstorilor  odinioară  îngerii  cei  din  înălţime:  „ Iată  vă  binevestesc  vouă  bucurie 
mare ,  care  va  fi  pentru  tot  poporul,  că  vi  s-a  născut  azi  Mîntuitor ,  care  este 
Hristos-DomnuV 4  (Luoa  2,  10 — 11). 

Naşterea  Mîn-tu  ii  torului  înseamnă  începutul  mântuirii  neamului  omenesc.  Ea 
luminează  ca  o  stea  călăuzitoare  călătoria  noastră  prin  lume.  Prin  întruparea, 
moartea  şi  învierea  lui  Hristos,  s-a  arătat  în  chip  văzut  dragostea  lui  Dumne- 
ieu-Tatăl  în  lume,  a  răsărit  „Soarele  dreptăţii44,  a  izvorît  rîul  de  apă  vie  al  ha¬ 
rului  dumnezeiesc  şi  s-au  deschis  porţile  împărăţiei  veşnice,  încuiate  din  pri¬ 
cina  păcatului  strămoşesc.  Pentru  aceea,  la  Crăciun  nu  ne  oprim  cu  prăznuirea 
numai  la  evenimentul  istoric  al  venirii  în  lume  a  Mîntuitomlui,  oi  serbăm  şi 
naşterea  Lui  în  sufletele  noastre.  Nu  vorbim  despre  această  minune  la  timpul 
trecut,  ci  la  timpul  prezent,  împreună  cu  colindătorii: 


O,  ce  veste  minunată 
Din  Viflaim  ni  se-arată: 

Astăzi  s-a  născut 
Cel  făr-de-nceput, 

Cum  au  zis  prorocii. 

De  fiecare  dată  cînd  prăzmuim  Naşterea  Domnului,  mintea  şi  inima  noas¬ 
tră  sîrnt  cuprinse  de  simţăminte  de  evlavie  în  faţa  minunii  care  s-a  săvîrşit  în 
peştera  din  Betleem,  ca  şi  de  adîncă  recunoştinţă  faţă  de  Părintele  cel  ceresc 

şi  Maica  Domnului,  prin  care  ne-^a  venit  nouă  această  negrăită  bucurie.  De  aceea 
cîntâm  Ia  slujba  Utreniei  din  ziua  de  Crăciun:  „Pe  Dumnezeu,  Cel  mai  presus 
de  vremuri,  mai  înainte  de  veci,  în  vreme  l-ai  născut,  Preacurată,  mai  presus 
de  fire  cu  trup,  Dumnezeu  şi  Om.  Pentru  aceasta,  pe  tine,  de  Dumnezeu  Născă¬ 
toare,  cu  adevărat  te  mărturisim 

Mintea  omenească  cea  iscoditoare  poate  se  Întreabă:  De  ce  s-o  întrupat 
Fiul  lui  Dumnezeu?  De  ce  a  fost  de  lipsă  ca  El  însuşi  să  vină  printre  noi  şi  să 
îmbrace  firea  omenească?  De  ce  n-a  trimis  un  înger,  un  proroc  sau  de  ce  n-a 
m intuit  lumea  numai  cu  cuvîntul,  precum  prin  cuvînt  a  creat-o? 

Răspunsul  este  unul  singur,  acela  pe  care  ni-1  spune  Sf.  Apostol  şi  Evan¬ 
ghelist  Ioam:  „Dumnezeu  aşa  de  mult  a  iubit  lumea,  incit  pe  Fiul  Său  Cel  Unul- 
Născut  l-a  dat,  ca  oricine  crede  în  El  să  nu  piară,  ci  să  aibă  viaţă  veşnică “  (Ioan 
3,  16).  Iar  în  prima  sa  epistolă,  Apostolul  iubirii  adaugă:  „Dumnezeu  a  trimis  pe 
Fiul  Său  Cel  Uuul-Născut  în  lume  ca  prin  El  viaţă  să  avem “  (I  Ioan  4,  9). 

Pentru  păcatele  ei,  omenirea  era  vrednică  de  judecata  şi  de  pedeapsa  lui 
Dumnezeu,  dar  iubirea  Părintelui  ceresc  a  fost  mai  mare  şi  mai  puternică  şi 
cu  înţelepciunea  Sa  nemărginită  El  a  ales  cea  mai  potrivită  caile  a  mîntuirii.  O 
nouă  creaţie  a  luat  locul  celei  vechi. 

Naşterea  Domnului  este,  aşadar,  minunea  prin  care  s-a  arătat  marea  iubire 
a  lui  Dumnezeu  faţă  de  oameni.  Oceanul  iubirii  şi  înţelepciunii  dumnezeieşti  a 
ales  calea  smereniei,  a  deşertării,  Domnul  „chip  de  rob  luînd‘4  (Fiilip.  2,  7),  ca  să 
elibereze  pe  om  din  robia  păcatului  şi  să^l  facă  părtaş  vieţii  veşnice. 

Iubiţi  credincioşi 

Sărbătoarea  Naşterii  Domnului  nostru  Iisus  Hristos,  praznicul  cel  mare  al 
întregii  creştinătăţi,  ne  oferă  prilej u‘l  să  ne  apropiem  sufleteşte  unii  de  alţii,  să 
mulţumim  lui  Dumnezeu  că  „a  făcut  milă  cu  poporul  Săuu  şi  a  trimis  pe  Fiul 
Său  „să  se  nască  şi  să  crească,  să  ne  mîntuiascău . 

In  aceste  zile  pline  de  înălţare  duhovnicească  găsim  momente  potrivite  să 
ne  mîngîiem  şi  să  ne  bucurăm  împreună,  că  Dumnezeu  a  venit  la  noi  în  chip  de 
prunc  nevinovat,  ca  să  ne  cîştige  dreptul  de  fii  şi  moştenitori  ai  împărăţiei  ce¬ 
reşti.  Sfintele  evenimente,  la  care  sîntem  martori  prin  credinţa  noastră,  au  de¬ 
venit  piatră  de  hotar  în  istoria  neamului  omenesc,  pentru  începutul  unei  vieţi  noi 
de  sfinţenie,  de  credinţă,  de  dragoste  şi  de  dreptate  între  oameni,  pentru  că  în 
Iisus  Hristos  Dumnezeu  s-a  descoperit  nouă  în  chip  desăvîrşit  şi  noi  am  intrat 
în  comuniune  cu  El.  In  Hristos  „sălăşluieşte  toată  plinătatea  dumnezeiriiu  (Col. 
3,  9),  „prin  El  a  venit  mîntuireau  (Fapte  4,  12)  şi  prin  El  am  cunoscut  Calea, 
Adevărul  şi  Viaţa  (Ioan  14,  6). 

In  oraşul  Betleem,  pe  locul  unde  s-a  născut  Mîntuitorul,  se  află  o  biserică 
veche,  unde  peştera  şi  ieslea  în  care  a  fost  culcat  Pruncul  Sfînt  sînt  luminate 
şi  străjuite  de  multe  luminări  şi  candele  aprinse.  In  această  biserică  se  slujeşte 
în  fiecare  zi  Sfînta  Liturghie.  Insă  înainte  ^e  începerea  serviciului  divin,  se  face 
chemarea:  „Veniţi  să  vedem  unde  s-a  născut  Hristos r,  apoi  se  cîntă  imnul  înge¬ 
resc  din  noaptea  sfîntă:  „Mărire  întru  cei  de  sus  lui  Dumnezeu  şi  pe  pămînt 
pace,  între  oameni  bunăvoirer  (Luca  2,  14). 

Tot  astfel,  la  fiecare  sărbătoare  a  Crăciunului,  Biserica  îşi  cheamă  fiii  su¬ 
fleteşti  să  vină  şi  să  se  închine  şi  ei  dumnezeiescului  Prunc  şi  să^i  aducă,  pre¬ 
cum  magii  odinioară,  daruri  de  mare  preţ:  credinţa  curată  şi  neşovăielndcă,  nă¬ 
dejdea,  ancoră  de  fapte  vrednice  de  numele  de  creştin,  adică  de  următor  al  lui 
Hristos,  şi  dragostea,  focul  care  încălzeşte  sufletul,  apropiindu-i  de  Dumnezeu  şi 
de  semeni,  şi  care  topeşte  gheaţa  păcatelor  şi  răutăţii. 

Dumnezeu  este  iubire  şi  cel  ce  trăieşte  în  iubire  trăieşte  cu  Dumnezeu,  sau 
cum  spune  Sf.  Ap.  Favel:  „De  acum  nu  mai  trăiesc  eu,  ci  Hristos  trăieşte  în 
mineu.  Din  iubire  izvorăsc  apoi  virtuţile  înmiresmate  ale  vieţii  creştineşti:  bu¬ 
nătatea,  pacea,  blîndeţea,  îngăduinţa,  împăcarea  şi  buna  învoire  cu  toţi  semenii. 

Naşterea  Domnului  ne-a  adus  acest  mare  dar  al  împăcării  omului  cu  Dum¬ 
nezeu  şi  prin  aceasta  a  împăcării  oamenilor  întreolaltă,  precum  ne  spune  Sfînta 
Scriptură:  „Toate  sînt  de  la  Dumnezeu,  Care  ne-a  împăcat  cu  Sine  prin  Hris¬ 
tos  şi  Care  ne-a  dat  nouă  slujirea  împăcării.  Pentru  că  Dumnezeu  era  în  Hris - 

tos,  împăcînd  lumea  cu  Sine  însuşi,  nesocotindu-le  greşelile  lor  şi  punînd  în  noi 
cuvîntul  împăcării"  (II  Cor.  5,  18 — 19). 

Creştinii  sînt  chemaţi  să  se  străduiască  a  face  din  viaţa  de  pe  pămînt  o  conti¬ 
nuă  strădanie  spre  împăcare,  armonie  şi  dragoste. 

In  Sfinta  Scriptură  şi  în  Tradiţia  Bisericii  aflăm  nenumărate  temeiuri  care 
ne  cheamă  la  această  împăcare,  ce  zămisleşte  adevărata  fericire  şi  binefacere  pe 
pămînt.  In  Noul  Testament  întîloim  cele  trei  coordonate  ale  împăcării  sau  păcii: 
pacea  cu  Dumnezeu,  dobîndită  prin  M  în  tui  torul  Iisus  Hristos,  pacea  cu  nod  în¬ 
şine,  în  conştiinţa  noastră,  şi  pacea  cu  semenii,  cu  cei  din  jurul  nostru.  Este 
vorba  despre  cele  trei  stări  ale  păcii:  pacea  ca  dar  de  la  Dumnezeu,  pacea  ca 
virtute  şi  pacea  ca  acţiune,  ca  lucrare.  Intre  toate  există  o  strînsă  legătură.  îm¬ 
păcarea  cu  Dumnezeu  zămisleşte  pacea  sufletului  şi  din  amindouă  se  naşte  ac¬ 
ţiunea  pentru  armonie  şi  bună  înţelegere  între  oameni. 

Nu  întîmplător  la  venirea  în  lume  a  Fiului  lui  Dumnezeu  îngerii  au  cîntat 
imnul  păcii  şi  bunăvoirii,  mesaj  ceresc  şi  sfînt,  bineştiind  că  Naşterea  Dom¬ 
nului  cheamă  neîncetat  întreaga  omenire  să  convieţuiască  în  deplină  înţelegere, 
bunătate  şi  întrajutorare,  preamărind  astfel  pe  Domnul,  Cel  ce  s-a  numit  pe 
Sine  , .pacea  ilumii*4. 

Cel  dinţii  cuvînt  al  Mîntuitorului  după  înviere  a  ifost:  „ Pace  vouălu  iar 
între  cei  pe  care  i-a  fericit  în  cuvîntarea  de  pe  munte  au  fost  şi  făcătorii  de 
pace,  pe  care  i-a  numit  „fiii  lui  Dumnezeu “  (Matei  5,  9). 

Este  atît  de  grăitor  în  această  privinţă  îndemnul  Sf.  Ap.  Pavel,  care  nd  se 
adresează  şi  nouă:  „Imbrăcaţi-vă  dar  ca  aleşi  ai  lui  Dumnezeu  cu  milostivirile 
îndurării,  cu  bunătate,  cu  smerenie,  cu  blîndeţe,  cu  îndelungă  răbdare,  îngăduin - 
du-vă  unul  pe  altul  şi  iertînd  unul  altuia;  după  cum  şi  Hristos  v-a  iertat  vouă, 
aşa  să  iertaţi  şi  voi.  Iar  peste  toate  acestea,  îmbrăcaţi-vă  întru  dragoste ,  care 
este  legătura  desâvîrşirii,  şi  pacea  întru  care  aţi  fost  chemaţi  ca  să  fiţi  un  sin¬ 
gur  trup  să  stăpânească  în  inimile  voastre"  (Coloseni  3,  12 — 15). 

Sf.  Grigore  Palama  spune  despre  pace,  această  armonie  a  toate  cele  bune 
şi  bineplâoute  şi  lui  Dumnezeu  şi  oamenilor,  că  este  „o  lumină  a  iubirii  mai 
presus  de  fire,  în  care  ş.-a  transferat  însăşi  firea  celui  ce  o  vede.  E  starea  de 
spiritualitate  culminantă,  sau  de  curăţie,  de  copleşire  a  senzaţiilor  trupeşti,  de 
depăşire  a  pornirilor  aspre  ale  egoismului,  o  stare  de  împreună-bunâtate,  blîndeţe, 
înţelegere,  iubire.  E  starea  de  asemănare  cu  Dumnezeu". 

Despre  pace  aflăm  şi  în  scrierile  Sfîntului  loan  Gură  de  Aur  cuvinte  mi¬ 
nunate:  „Nimic  nu  aduce  pacea  precum  cunoaşterea  lui  Dumnezeu  şi  zidirea  vir¬ 
tuţii,  care  alungă  războiul  dinăuntru  al  patimilor  şi  nu  îngăduie  ca  omul  să  fie 
în  discordie  cu  sine  însuşi.  Această  pace  ne-a  dăruit-o  Hristos  cînd  a  venit  la 
noi;  această  pace  o  cere  pentru  credincioşi,  în  rugăciunile  sale,  şi  Pavel,  care 
spune  în  fiecare  epistolă:  Har  vouă  şi  pace  de  la  Dumnezeu  Tatăl  nostru . . . 
Toate  bunurile  nu  servesc  la  nimic  fără  pace.  Pacea  e  fruntea  bunurilor,  ea  e 
siguranţa  oamenilor.  Pacea  asigură  bucur  ar  ea  de  toate  darurile  dumnezeieşti." 

Pătrunşi  de  simţul  răspunderii  pe  care  fiecare  dintre  noi  trebuie  să  îl 
avem  înaintea  lui  Dumnezeu  şi  a  oamenilor,  sîntem  chemaţi  să  fim  împlinitori 
ai  mesajului  de  pace  al  Evangheliei  lui  Hristos,  să  contribuim  fiecare,  după  pu¬ 
terea  noastră,  la  împăcarea  cu  Dumnezeu  şi  a  noastră  întreolaltă. 

In  acelaşi  timp,  însă,  nu  trebuie  să  fim  străini  la  tot  efortul,  ce  se  depune 
astăzi  pentru  pacea  lumii,  pentru  înfrăţirea  între  popoare,  pentru  aşezarea  lu¬ 
mii  pe  temelii  de  bună  convieţuire,  de  dreptate  şi  echitate,  urmînd  pildei  lui 
Iisus  Hristos,  care  a  spus:  „Eu,  în  mijlocul  vostru,  sînt  ca  unul  ce  slujeşte" 
(Luca  22,  27). 

Pe  calea  păcii  se  poate  însă  merge  numai  prin  iubirea  de  Dumnezeu  şi  de 
oameni.  Iubirea  lui  Dumnezeu  ne  ajută  să  împlinim  voia  Lui  cea  sfîntă,  să 
apropiem  cît  mai  mult  voia  noastră  liberă  de  voia  Lui  Dumnezeu  cea  sfîntă 
şi  atotbună. 

In  iubirea  de  Dumnezeu  şi  de  semeni  se  cuprinde  de  altfel  toată  legea  şi 
prorocii  (Matei  22,  48).  Această  iubire  este  temeiul  faptelor  creştineşti  şi  al  îm¬ 
plinirii  învăţăturii  divine,  precum  zice  Domnul:  „Dacă  mă  iubeşte  cineva,  va  păzi 
cuvîntul  Meu  şi  Tatăl  Meu  îl  va  iubi"  (loan  14,  23). 

Sf.  Evanghelist  Ioan,  cel  oare  cu  atîta  dragoste  şi-e  rezemat  capul  pe  piep¬ 
tul  Mmtuitomlui  la  Cina  cea  de  Taină,  ne  scrie  despre  această  iubire,  care  este 
miezul  oricărei  desăvîrşiri:  „Şi  noi  am  cunoscut  şi  am  crezut  iubirea  pe  care 
Dumnezeu  o  are  către  noi.  Dumnezeu  este  iubire  şi  cel  ce  rămîne  în  iubire  ră- 
mine  în  Dumnezeu  şi  Dumnezeu  rămîne  întru  elu  (I  Ioan  4,  16). 

Biserica  noastră  ne  cheamă  astăzi  să  împreunăm  cele  două  laturi  ale  iu¬ 
birii,  de  Dumnezeu  şi  de  oameni,  să  facem  o  simfonie  între  legea  lui  Dumne¬ 
zeu  şi  legea  oamenilor,  căci  împărăţia  lui  Dumnezeu  se  dobîndeşte  prin  împli¬ 
nirea  datoriilor  pe  oare  le  avem  faţă  de  semeni,  faţă  de  lume.  Creştinul  se  mişcă 
şi  trăieşte  între  cer  şi  pămînt  şi  de  aceea  el  trebuie  să  fie  şi  al  cerului  şi  al  pă¬ 
mântului.  Cu  alte  cuvinte,  să  slujească  deopotrivă  şi  lui  Dumnezeu,  şi  semenilor. 


Iubiţii  mei  fii  sufleteşti , 

Marea  taină  a  întrupării  Fiului  lui  Dumnezeu  a  fost  tălmăcită  atît  de  mi¬ 
nunat  de  către  poporul  nostru  în  frumoasele  colinde  şi  datini  de  Crăciun,  pe 
tare  le  auzim  şi  le  vestim  şi  noi  la  acest  praznic. 

Primind  colindătorii,  ne  simţim  una  în  aceeaşi  curată  oredinţă  cu  moşii  şi 
strămoşii  noştri,  cu  toţi  fiii  Bisericii  noastre  ortodoxe.  Pe  firul  colindelor  este 
^purtat  mereu,  din  generaţie  în  generaţie,  sentimentul  apropierii  de  Bunul  Părinte 
ceresc,  întru  preamărire  şi  mulţumită,  dar,  în  acelaşi  timp,  şi  al  înfrăţirii  şi 
bunei  înţelegeri  cu  toţi  oamenii. 

Colindele  sînt  asemenea  unor  flori  alese,  răsărite  în  ogorul  sufletului  cre¬ 
dincios  şi  care  râspîndesc  atît  de  frumos  mireasma  tainei  descoperite  nouă  mai 
întii  prin  grai  îngeresc: 


Sosit-a  praznicul  iară, 

De  care  ne  bucurăm. 

Că  Iisus  din  cer  coboară 
Să  se  nască-n  Betleem. 

Să  se  bucure  oricine 
De  naşterea  lui  Iisus, 

Că  ne-a  scos  din  focul  veşnic, 

După  cum  prorocii -au  spus. 

Colindul  este  sfînt,  pentru  că  aduce  un  mesaj  ceresc,  o  veste  minunată  de  la 
Dumnezeu.  Dar  el  este  şi  bun,  pentru  că  este  o  zestre  spirituală  atît  de  bogată 
de  evlavie,  credinţă  şi  îndemn  spre  o  bună  vieţuire  cu  adevărat  creştinească  din 
neam  în  neam. 

Colindele  cheamă  toată  suflarea  şi  toată  făptura  să  preamărească  pe  Dum¬ 
nezeu,  izvorul  bunăstării  şi  Mîntuitorul  sufletelor  noastre,  în  duh  de  comuniune, 
frăţietate  şi  bună  înţelegere  între  toţi  oamenii: 

Mărire-ntru  cele-nalte. 

Toate  stelele  să  salte, 

Saltă  cerul  şi  pămîntul, 

Să  laude  tot  cuvîntul. 

Intru  cei  de  Sus  mărire, 

Pe  pămînt  împăciuire. 

La  toţi  oamenii  să  fie 
De  acum  pînă-n  vecie. 

%• 

Şi  se  încheie  apoi  cu  o  urare  de  suflet  şi  credinţă  specifică  neamului  nos¬ 
tru  românesc: 

Această  zi  preasfinţită 
Şi  sărbătoare  slăvită 
Vă  dorim  ca  să  vă  fie 
Intru  mulţi  ani  cu  bucurie ! 

Iubiţii  mei  fii  sufleteşti , 


In  aceste  zile  de  mare  praznic  duhovnicesc  să  ne  deschidem  larg  porţile 
sufletului,  întărindu-ne  în  credinţă  şi  în  dragoste  faţă  de  S  fin  ta  Biserică,  mama 
noastră  sufletească.  Să  ne  curăţim  simţirile  şi  să  alungăm  de  la  noi  toată  pa¬ 
tima  şi  toată  răutatea.  „Să  ne  ferim  de  rău  şi  să  căutăm  pacea  şi  s-o  urmămu, 
ne  îndeamnă  Sf.  Ap.  Petru  (I  Petru  3,  11). 

Biserica  creştină  a  primit  acest  mesaj  de  la  Hristos,  l-a  propovăduit  de-a 
lungul  vremurilor  şi  vesteşte  şi  astăzi  „celor  de  departe  şi  celor  de  aproape4* 
(Efes.  2,  17)  „Evanghelia  păcii “  (Efes.  6,  2).  Ea  îi  îndeamnă  pe  credincioşi  să 
trăiască  în  pace  cu  toţi  oamenii,  să  caute  înţelegerea  şi  dreptatea,  care  sînt  ne¬ 
despărţite  una  de  alta.  Drumul  păcii  şi  împăcării  este  drumul  binelui  şi  ai  mî-n- 
buirii.  La  fiecare  slujbă  noi  ne  rugăm  şi  cerem  lui  Dumnezeu  „pacea  a  toată 
lumea  şi  mintuirea  sufletelor  noastre u,  căci  pacea  e  tot  atît  de  trebuitoare  omu¬ 
lui  ca  pîinea,  ca  aerul  şi  ca  lumina  soarelui. 

Feriţi-vă  de  lucrurile  întunericului,  oare  strică  armonia  şi  buna  înţelegere 
între  oameni.  In  locul  vrajbei,  puneţi  împăcarea  şi  dragostea,  iubiţi  cinstea  şi 
omenia,  fiţi  gata  pentru  lucrul  bun,  plăcut  lui  Dumnezeu  şi  de  folos  oamenilor. 
Adăugaţi  la  rugăciunea  zilnică  pentru  binele  şi  pacea  tuturor  munca  plină  de 
dăruire  pentru  propăşirea  şi  înflorirea  scumpei  noastre  patrii. 

Impărtăşindu-vă  aceste  învăţăminte,  vă  îndemn  să  rămîneţi  statornici  şi 
să  păstraţi  credinţa  moşilor  şi  strămoşilor  noştri,  sub  bolta  de  har  a  Bisericii 
noastre  dreptmăritoare,  stăruind  „să  păziţi  unitatea  Duhului  întru  legătura  păcii “ 
(Efes  4,  3).  Tăria  unui  popor  stă  mai  întîi  în  unitatea  lui.  Prin  ea  dobîndeşte  şi 
păstrează  existenţa  lud  liberă  şi  independentă. 

Rog  pe  milostivul  Dumnezeu  să  vă  ajute  să  petreceţi  sfintele  sărbători  ale 
Crăciunului,  Anului  Nou  şi  Bobotezei  în  pace,  cu  sănătate  şi  cu  alese  bucurii 
duhovniceşti  şi  să  le  ajungeţi  întru  mulţi  ani,  împreună  cu  toţi  cei  dragi. 

Binecuvîn tarea  Domnului  nostru  lisus  Hristos  să  fie  cu  voi  cu  toţi,  cu  al 
Său  har  şi  cu  a  Sa  iubire  de  oameni  acum  şi  pururea  şi  în  vecii  vecilor.  Amin. 

Al  vostru  de  tot  binele  voitor  şi  pururea  rugător  către  Hristos  Domnul, 


/  t  V  A  S  I  L  E 
Episcopul  Oradiei 


Studii  şi  articole 

BIBLIA  IN  PREOCUPĂRILE  SFINŢILOR  PĂRINŢI 
(Aspecte  ale  gîndirii  patristice  referitoare  la  Sf.  Scriptură) 


Sfînta  Scriptură  este  o  carte  unică  prin  conţinutul,  vechimea  şi  frumuseţea 
ei  literară.  Ceea  ce  o  diferenţiază  însă  net  de  toate  celelalte  cărţi  este  caracterul 
ei  inspirat.  Cu  toate  că  a  fost  scrisă  prin  mina  oamenilor,  ea  nu  este  totuşi  operă 
pur  omenească,  deoarece  gîndirea  pe  care  au  exprimat-o  autorii  biblici  nu  le-a 
venit  din  cugetul  lor  ci  le-a  fost  furnizată  de  către  Duhul  Sfînt,  care  i-a  insuflat. 

Biserica  priveşte  Sf.  Scriptură  ca  pe  un  monument  al  Revelaţiei  şi  îşi  fun¬ 
damentează  pe  ea  (şi  deopotrivă  pe  Sf.  Tradiţie)  propria  învăţătură  de  credinţă. 

O  astfel  de  carte,  care  datorită  originii,  ei  dumnezeieşti  este  exceptată  de 
orice  eroare,  se  cere  să  fie  studiată  cu  credinţă,  smerenie  şi  respect  deosebit. 

Spre  a  evita  orice  alunecare  în  subiectivism  în  înţelegerea  şi  interpretarea 
Sf.  Scripturi  se  cuvine  să  ne  lăsăm  permanent  îndrumaţi  de  către  Biserică  şi 
să  luăm  drept  pildă  de  felul  cum  trebuie  să  ne  comportăm  faţă  de  Scriptură, 
modul  cum  s-au  raportat  la  ea  Sfinţii  Părinţi. 

Aceşti  bărbaţi  aleşi,  trăitori  în  primele  opt  veacuri  ale  erei  creştine,  care 
au  strălucit  prin  bogata  lor  cultură  şi  s-au  remarcat  prin  adînca  trăire  duhov¬ 
nicească,  s-au  adăpat  neîncetat  din  izvorul  nesecat  al  Scripturilor  Sfinte,  cerce- 
tindu-le  cu  stăruinţă  deosebită  cuprinsul  şi  meditînd  cu  multă  luare  aminte  asupra 
sensului  lor  profund.  Teologia  lor  înaltă  nu  este  altceva  decît  un  răspuns  la 
cuvîntul  Sf.  Scripturi,  o  perpetuă  referire  la  el.1 

Prin  vechimea,  sfinţenia  şi  înţelepciunea  lor,  Sfinţii  Părinţi  reprezintă  modele 
demne  de  urmat  cînd  este  vorba  să  ne  orientăm  în  acest  domeniu  atît  de  dificil 
de  abordat  al  interpretării  Sf.  Scripturi.  Autoritatea  lor  este  indiscutabilă  prin 
faptul  că  n-au  pornit  în  munca  de  cercetare  a  textelor  sfinte  de  la  considerente 
de  ordin  individual  şi  nici  nu  s-au  sprijinit  în  exclusivitate  pe  puterile  raţiunii 
proprii,  ci  s-au  aflat  neîntrerupt  în  legătură  cu  Biserica,  lăsîndu-se  pătrunşi  de 
hanii  Duhului  Sfînt  şi  fiind  mereu  cu  atenţia  îndreptată  spre  felul  in  care  Mîn- 
tuitorul.  Sfinţii  Apostoli  şi  ucenicii  acestora  au  înţeles  şi  explicat  sensul  Sf. 
Scripturi. 

De  la  o  astfel  de  cale  şi  modalitate  de  lucrare  ei  nu  s-uu  abătut  niciodată. 
In  conştiinţa  lor  au  păstrat  mereu  vie  convingerea  că  fără  ajutorul  dumnezeiesc 
şi  îndrumarea  Bisericii,  făcută  prin  bărbaţii  care  cu  rîvnă  sfîntă  s-au  dedicat 
studiului  Scripturii,  aceasta  nu  poate  fi  corect  înţeleasă  şi  valorificată  în  folosul 
m intuirii  oamenilor.  In  acest  sens,  Fer.  Ieronim  afirmă  că  nu  se  poate  dobîndi 
înţelegerea  adevărată  a  Sf.  Scripturi  fără  harul  lui  Dumnezeu  şi  învăţătura  celor 
vechi,2  adică  a  înaintaşilor  care  prin  rugăciune,  asceză  şi  multă  nevoinţă  au  scrutat 
cu  mintea  încălzită  de  credinţă  textele  dumnezeieşti. 

Şi  Fer.  Augustin  tratează  drept  orgoliu  ignorarea  ajutorului  dumnezeiesc  şi 
deopotrivă  a  scrierilor  înaintaşilor  adînc  cunoscători  ai  cuprinsului  Sf.  Scrip¬ 
turi.3  La  fel,  Sfinţii  Vasile  cel  Mare  şi  Grigorie  de  Nazianz  ţin  cont  în  scrierile 
lor  exegetice  de  autoritatea  celor  vechi. 


1  Pr.  prof.  dr.  Ioan  G.  Coman,  Patrologie,  voi.  I,  Editura  Institutului  Biblic 
şi  de  Misiune  al  Bisericii  Ortodoxe  Române,  Bucureşti,  1984,  p.  15. 

2  In  Dan.  XI,  45,  P.  L.,  t.  XXV,  col.  575. 

3  De  utilitate  credendi,  17,  35,  P.  L.,  t.  XLII,  col.  91. 

însufleţiţi  de  acelaşi  zel  creştinesc  de  a  găsi  mesajul  adevărat  pe  care  ni-1 
transmit  cărţile  Bibliei,  Sfinţii  Părinţi  au  ajuns  la  unanimitate  desăvîrşită  in 
descifrarea  sensului  adevărat  al  Scripturilor.  Această  unanimitate  este  un  semn 
al  infailibilităţii  învăţăturii  lor.  Dar  prin  aceasta  ei  exprimă  de  fapt  viziunea  Bise¬ 
ricii,  interpretarea  lor  fiind  făcută  în  acord  cu  norma  de  credinţă,  cu  tradiţia 
şi  cu  spiritul  de  imitate  ale  acesteia.  Ei  sint  în  acest  caz  martori  ai  credinţei 
Bisericii  şi  mai  puţin  persoane  particulare  care  s-au  ocupat  individual  de  cerce¬ 
tarea  cuprinsului  Sf.  Scripturi. 

Dumnezeu  însuşi  i-a  ajutat,  prin  lumina  harului  Său,  pe  aceşti  bărbaţi  care 
s-au  distins  prin  viaţa  lor  sfîntă  şi  dragostea  pentru  adevăr.  Ceea  ce  îi  caracteri¬ 
zează  în  mod  special  este  nu  numai  vasta  lor  ştiinţă  în  domeniul  biblic  dar  mai 
ales  profundul  respect  cu  care  s-au  raportat  la  Sf.  Scriptură. 

Iată  pentru  ce  sîntem  datori  să  facem  apel  la  ei  şi  să  ne  folosim  de  stră¬ 
daniile  şi  profunzimile  de  cuget  cuprinse  în  scrierile  lor. 

Ar  fi  greu,  dacă  nu  cumva  chiar  imposibil  de  a  prezenta  într-un  cadru 
cestrîns  toată  bogăţia  de  reflecţii  în  legătură  cu  Sf.  Scriptură  pe  care  o  găsim  în 
scrierile  Sfinţilor  Părinţi.  In  general,  scrierile  cu  caracter  biblic  constituie  partea 
principală  şi  cea  mai  extinsă  a  operei  lor.  Vom  căuta,  de  aceea,  să  înfăţişăm  în 
cele  ce  urmează,  doar  cîteva  aspecte  ale  gîndirii  patristice  referitoare  la  Sf. 
Scriptură,  la  valoarea,  însemnătatea  şi  caracterul  ei  indispensabil  pentru  mîn- 
tuire. 

In  primul  rind  se  cuvine  să  arătăm  credinţa  nestrămutată  a  Sfinţilor  Părinţi 
în  inspiraţia  Sf.  Scripturi,  fenomen  în  virtutea  căruia  preţuiesc  ei  atît  de  mult 
scrierile  care  o  compun.  Ca  unii  care  şi-au  făcut  din  studiul  Bibliei  o  îndeletni¬ 
cire  predilectă  şi  şi-au  hrănit  sufletele  cu  adevărurile  nepieritoare  cuprinse  în 
acest  izvor  revelaţional,  Sfinţii  Părinţi  pun  constant  în  lumină  originea  ei  divină. 
Astfel,  ei  atribuie  scrierilor  biblice  numiri  sugestive  ca  acestea:  „Sfintele  cărţi*',4 
„adevăratele  scrieri*',5  „Cele  de  Dumnezeu  insuflate",6  „Scriptură  de  Dumnezeu 
insuflată",7  sau  cînd  folosesc  în  legătură  cu  ele  expresii  devenite  clasice,  pre¬ 
cum:  „Spiritus  revelabat",  „Spiritus  dabat",  „Spiritus  scripsit",  „Deus  predixit".8 

In  poemele  sale,  Sf.  Grigorie  de  Nazianz  presupune  inspiraţia  cărţilor  sfinte 
cînd  de  numeşte  £eo7r  iikjtou^.9 

Sf.  Vasile  cel  Mare  numeşte  curent  Scripturile  ca  inspirate.  „Toată  Scriptura 
—  afirmă  el  —  este  inspirată  şi  scrisă  prin  Sfîntul  Duh".10 

„Luaţi  bine  în  primire  Scripturile  Sfinte,  scrie  şi  Clement  Romanul,  ca  unele 
ce  sânt  adevărate,  întrucît  îşi  trag  originea  de  la  Duhul  Sfînt.  In  ele  nu  se  află 
nimic  nedrept  şi  fals".11 

Pe  baza  autorităţii  Mîntui  torului  Hristos  şi  a  Şf.  Apostoli,  care  au  folosit 
cărţile  Vechiului  Testament  ca  pe  nişte  documente  divine,  Sfinţii  Părinţi  le-au 
admis  şi  ei  ca  atare,  socotind  că  originea  lor  nici  nu  mai  trebuie  demonstrată. 
Totuşi  pentru  a  ile  pune  în  evidenţă  caracterul  inspirat  ei  se  folosesc  de  două 
argumente  demne  de  luat  în  seamă:  împlinirea  profeţiilor  şi  acordul  scriitorilor 
Vechiului  Testament  întreolafltă.  Realizarea  profeţiilor,  prin  întruparea  Mîntuito- 
rului  la  plinirea  vremii,  probează  adevărul  lor  şi  arată  că  profeţii  oare  de-au  scris 


4  Origen,  De  principiis ,  lib.  I,  P.  G.,  t.  XI,  col.  118,  'la  Dr.  Niioolae  Neaga, 
„N-am  venit  să  stric  Legea",  Sibiu  1940,  p.  85. 

5  Clement  Romanul,  Epist.  I  ad  Corinthios,  P.  G„  -t.  I,  col,  300. 

6  Clement  Alexandrinul,  Strom.,  ilib.  III,  P.  G„  t.  VIII,  cal.  397. 

7  Sf.  Vasile  cel  Mare,  Omilia  la  Ps.  I,  P.  G„  t.  XXIX,  col.  209. 

8  Fer.  Augustin,  De  civitate  Dei,  fldib.  XVIII,  P.  L.,  t.  XLI,  col.  598,  la  Dr. 
Nicolae  Neaga,  op.  cit.,  p.  85. 

9  Poem.  dogm.  35,  P.  G„  t.  XXXVII,  cod.  517—518. 

10  Omil.  la  Ps.  I,  1,  P.  G„  t.  XXIX,  col.  209. 

11  Epist.  I  ad  Corinthios,  P.  G.,  t.  I,  col.  300. 

au  fost  insuflaţi  de  Duhul  lui  Dumnezeu,  care  i-a  ajutat  să  cunoască  de  mai 
înainte  cele  ce,  după  planul  dumnezeiesc,  aveau  să  se  împlinească.12 

Cît  priveşte  acordul  care  se  remarcă  între  profeţi  în  redarea  evenimentelor 
mesianice  nu  poate  fi  altfel  înţeles  decît  ca  un  semn  cert  al  inspiraţiei  lor  prin 
unul  şi  acelaşi  Duh  Sfînt.  Sfîntul  Iustin  Martirul  şi  Filozoful  remarcă  faptul  că 
nu  acelaşi  lucru  s-a  petrecut  cu  filozofii  şi  poeţii  antichităţii  păgîne  care  n-au 
gîndit  toţi  intr-un  fel  ci  au  profesat  doctrine  disparate,  încît  este  imposibil  să  se 
stabilească  o  unitate  între  sistemele  lor  de  gîndire.  Este  cert  că  aceştia  din  urmă 
au  dat  expresie  în  scrierile  .lor  propriei  lor  gînddri  pe  cînd  profeţii  au  dat  expresie 
gîndirii  Duhului  Sfînt  care  s-a  folosit  de  ei*.13  Profeţii,  afirmă  Sf.  Ambrozie,  nu 
S-au  afiliat  nici  unui  sistem  filozofic  şi  nici  nu  au  scris  după  regulile  artei  ci  au 
urmat  harul,  care  depăşeşte  orice  artă;  ei  au  scris  ceea  ce  Duhul  Sfînt  le-a  dat 
lor  să  spună.14 

Un  efect  imediat  al  inspiraţiei  Sf.  Scripturi  este  veracitatea  cuprinsului  ei. 
Prin  faptul  că  autorul  principal  al  cărţilor  biblice  este  Duhul  Sfînt,  acestea  sînf 
vrednice  de  crezare.  Sfinţii  Părinţi  au  ţinut  să  pună  în  lumină  lucrul  acesta 
întârindu-i  pe  credincioşi  în  rîvna  şi  evlavia  lor  faţă  de  cuvîntul  inspirat  al  lui 
Dumnezeu. 

* 

Sf.  Irineu  ne  arată,  în  această  privinţă,  că  noi  trebuie  să  credem  Scripturilor 
Sfinte  ca  lui  Dumnezeu,  ştiind  că  ele  sînt  perfecte,  fiind  descoperite  prin  Cuvîntul 
lui  Dumnezeu  şi  Duhul  Său.  Obscuritatea  lor,  în  unele  părţi,  nu  trebuie  să  ne 
clatine  credinţa  deoarece,  dacă  sînt  taine  chiar  în  creaturi,  să  fie  atunci  de  mirare 
că  se  vor  găsi  astfel  taine  şi  în  Sfintele  Scripturi?  15 

O  altă  consecinţă  directă  a  fenomenului  inspiraţiei  este  unitatea  celor  două 
Testamente.  Tot  Sfîntul  Irineu  afirmă  şi  în  legătură  cu  aceasta  că  dumnezeu 
Tatăl  este  unicul  autor  al  celor  două  Testamente4*.  El  este  acela  oare  inspirînd 
prin  Logosul  Său  şi  prin  Duhul  Sfînt  pe  profeţi,  apostoli  şi  evanghelişti  a  făcut 
să  se  compună  toate  cărţile  sfinte  pe  care  Biserica  le-a  primit  în  canon.16 

Şi  Tertulian  susţine  că  în  ciuda  diversităţii  celor  două  Testamente,  ele  sînt 
perfect  unitare,  întrucît  au  de  autor  pe  Dumnezeu  cel  Unul.17  Noul  Testament  a 
fost  scris  sub  aceeaşi  inspiraţie  ca  şi  cel  Vechi.18 

Clement  Alexandrinul  -afirmă  de  asemenea  că  cele  două  Testamente  au  fost 
date  oamenilor  prin  Cuvîntul  lud  Dumnezeu,  Pedagogul  umanităţii.19  Un  singur  şi 
acelaşi  Duh  Sfînt  a  acţionat  prin  profeţi  şi  prin  apostoli.20  ♦ 

Origen  aplică  întregii  Scripturi  învăţătura  Sf.  Pavel  despre  inspiraţia  Ve¬ 
chiului  Testament.21  El  combate  pe  ereticul  Apolon  care  pretindea  că  scrierile 
lui  Modse  nu  sînt  inspirate.  Origen  ne  asigură  că  Duhul  lui  Dumnezeu  a  enun¬ 
ţat  prin  Moise  şi  Sf.  Pavel  aceleaşi  taine  negrăite.22  Spre  a  întări  cele  afirmate, 
Origen  adaugă:  , .Acelaşi  Duh  i-a  inspirat  pe  toţi  autorii  cărţilor  sfinte4*.23 


12  Sf.  Iustin  Martirul  şi  Filozoful,  Apoi.  1 ,  30 — 53,  P.  G.,  t.  VI,  col.  373 — 408; 
Dialogul  cu  iudeul  Trifon,  7,  col.  492;  Cohort.  ad  Graec.,  8,  10,  12,  col.  256,  261,  345. 

13  Vezi  Idem,  Cohort.  ad  Graec.,  2 — 3,  P.  G.,  t.  VI,  col.  241 — 258;  65,  col.  625; 
Apoi.  1 ,  44,  col.  396;  A  pol.  II,  10,  13,  col.  460,  465;  Taţian,  Orat.  ad  Graec.,  2 — 3, 
P.  G.,  t.  VI,  col.  805;  25,  col.  860 — 861;  29,  col.  868;  32,  col.  872;  36,  col.  880;  Athena- 
gora,  Legat,  pro  christianis,  7,  9,  P.  G.,  t.  VI,  col.  904,  905,  908. 

14  Epist.  I ,  VIII,  1,  P.  L.,  t.  XVI,  col.  9126. 

15  Contr.  haer.  II,  28,  n.  2—3,  P.  L.,  t.  VII,  col.  804—806. 

16  lbidem ,  III,  12,  11,  col.  905;  IV,  9,  col.  996—999. 

17  Adv.  Marcion,  IV,  1,  P.  L.,  col.  361—363. 

18  lbidem,  IV,  22,  col.  414. 

19  Pedagogul,  I,  7,  P.  G.,  t.  VIII,  col.  320—321. 

20  Strom.  VI,  15,  col.  340,  348—349. 

21  In  loan.  I,  n.  5,  P.  G.,  t.  XIV,  col.  28—29. 

22  Omil.  la  Gen .  II,  2,  5,  P.  G.,  t.  XII,  col.  165  şi  171. 

23  De  principiis,  I,  4,  P.  G.f  t.  XI,  col.  118. 

La  fel  se  exprimă  şi  Didim  cel  Orb  spoirii nd  că  Legea,  Profeţii  şi  Evan¬ 
gheliile  silit  de  la  acelaşi  Dumnezeu.24 

Sf.  Alexandru,  episcop  al  Alexandriei,  mărturiseşte  credinţa  intr-un  sin¬ 
gur  Dumnezeu  şi  Tatăl,  oare  ne-a  dat  Legea,  Profeţii  şi  Evangheliile  şi  intr-un 
singur  Duh  Sfînt  oare  i-a  insuflat  pe  autorii  Vechiului  şi  Noului  Testament.25 

Aproape  pe  fiecare  pagină  a  operelor  sale,  Sf.  Chirii  al  Alexandriei  nu¬ 
meşte  Scriptura  ca  fiind  dumnezeiască  şi  inspirată,  iar  pe  aghiografii  Vechiului 
Noului  Testament  îi  numeşte  dumnezeieşti  şi  purtători  de  Duh  Sfînt.  Acelaşi 
Duh  —  afirmă  el  —  a  dictat  cele  două  Testamente.26  De  aceea,  Scriptura  for¬ 
mează  o  singură  carte,  compusă  şi  pecetluită  prin  Duhul  Sfînt.27 

Sf.  Chirii  al  Ierusalimului,  vorbind  despre  Scripturile  inspirate,  arată  că 
Dumnezeu  oel  Unul  i-a  învăţat  pe  oameni  în  amîndouă  Testamentele  cele  spre 
mîntuirea  lor.23 

Teodoret  de  Cir  ţine  să  precizeze  şi  el  că  apostolii  au  fost  inspiraţi  oa  şi 
profeţii29  şi  datorită  acestui  fenomen  care  i-a  stăpînit  deopotrivă  ei  n-au  scris 
lucruri  discordante,  ci  există  o  perfectă  armonie  între  ei.30 

Sf.  Vasile  cel  Mare  repetă  .afirmaţia  paulină  din  II  Tim.  3,  16  spunînd: 
„Toată  Scriptura  este  de  Dumnezeu  inspirată  şi  scrisă  prin  Duhul  Sfînt". 31  Duhul 
oare  a  vorbit  prin  apostoli  şi  prin  profeţi  a  devenit  -astfel  autorul  Scripturii 
inspirate.32 

După  Sf.  Oiprian,  Dumnezeu  n-a  încetat  niciodată  să-i  avertizeze  pe  oa¬ 
meni.  în  Scripturile  vechi  şi  noi  El  a  provocat  pe  poporul  Său  la  fapte  ale  mi¬ 
lostivirii.33 

După  Sf.  Ambrozie,  acordul  între  cele  două  Testamente  este  o  probă  a 
unicităţii  autorului  lor,  care  este  Duhul  Sfînt.34  Duhul  adevărului  e  cel  ce  i-a 
inspirat  pe  profeţi  şi  pe  apostoli.35 

Pentru  Fer.  lemn  im,  scrierile  ce  compun  Sf.  Scriptură  sînt  toate  ale  ace¬ 
luiaşi  Duh  şi  nu  alcătuiesc  decît  o  singură  carte.36 

*  Şi  Fer.  Augustin  susţine  că  profeţii  n-au  primit  alt  Duh  decît  apostolii.37 
Guvîntul  lui  Dumnezeu  a  fost  dat  oamenilor  prin  Apostoli,  oa  şi  prin  Lege  şi 
Profeţi.38 

Vedem  astfel  cum  toţi  Sfinţii  Părinţi  au  crezut  şi  au  învăţat  că  autorii 
biblici  ai  Vechiului  şi  Noului  Testament  au  scris  sub  inspiraţia  Duhului  Sfînt 
şi  că  astfel  Biblia  întreagă  este  cuvîntul  lui  Dumnezeu.  Legătura  dintre  cele 
două  Testamente  este  interioară,  ea  fiind  rezultatul  unităţii  de  gîndire  şi  lucrare 
a  lui  Dumnezeu. 

în  privinţa  modalităţii  de  manifestare  a  fenomenului  inspiraţiei  Sfinţii  Pă¬ 
rinţi  ne  transmit  constatări  şi  precizări  interesante.  Toţi  au  sesizat  caracterul 


24  La  II  Cor.  III,  17,  P.  G.,  col.  1708. 

25  Epist .  ad  Alex.  12,  P.  G.,  t.  XVIII,  ootl.  565,  568. 

26  In  Luc.,  P.  G.,  t.  LXXII,  col.  681. 

27  Jn  Is.  III,  P.  G.,  t.  LXX,  ool.  656. 

28  Cateheza  IV,  P.  G.,  t.  XXXIII,  col.  493,  436. 

29  In  Cant  I,  1,  P.  G.,  t.  LXXXI,  ool.  53,  57,  65. 

30  Jn  Ezech.  XXVI,  21,  P.  G.,  t.  LXXXI,  col.  1073. 

31  Omit  la  Ps.  I,  1,  P.  G.f  t.  XXIX,  col.  209. 

32  Adv.  Eunom.  V,  col.  721. 

33  De  oper.  et  elem.  4,  P.  L.,  t.  IV,  col.  605. 

34  De  parad.  8,  38,  P.  L.,  t.  XIV,  col.  291—292. 

35  De  Spir.  Sanct.  I,  4,  50  şi  60,  P.  L.,  t.  XVI,  ool.  718—719. 

36  Jn  Js.  IX,  29,  P.  L.,  t.  XXIV,  ool.  332. 

37  Jn  Joan.  XXXII,  6,  P.  L.,  t.  XXXV,  col.  1645. 

38  De  unit  Eccl  29,  P.  L.,  f.  XLIII,  cod.  411. 

determinant  al  acestui  fenomen.  Astfel,  după  Sf.  Iustin,  profeţii  au  fost  „pur¬ 
taţi*^  deXuvîntul  fui  Dumnezeu,39  sau  au  fost  „îmboldiţi**  de  El.40 

Cînd  şi-au  scris  cărţile,  autorii  sfinţi  n-au  avut  nevoie  de  a  recurge  la 
artificii  de  limbaj  sau  a  fi  atenţi  la  reguli  gramaticale  şi  de  elocinţă  învăţate 
in  şcoli.  A  fost  suficient  să  se  aplece  docil  influenţei  Duhului  Sfînt,  oare  s-a 
servit  de  ei  ca  un  harpist  de  instrumentul  său  de  cîntat,  şi  de  îndată  a  rezul¬ 
tat  acea  armonie  divină  care  este  Sf.  Scriptură.41 

Acest  exemplu  cu  harpa,  ne  previne  Sf.  Iustin,  nu  trebuie  înţeles  însă 
în  sens  îngust,  pentru  că  dacă  acest  instrument  este  mut  şi  fără  raţiune,  nu 
iot  aşa  este  cazul  cu  profeţii.  Ei  sînt  înzestraţi  cu  inteligenţă  şi  cuvînt  şi  în 
mod  liber  au  pus  la  dispoziţia  lui  Dumnezeu  facultăţile  lor  intelectuale.  Au  fost 
şi  ei  instrumente  în  mîna  lui  Dumnezeu,  dar  instrumente  inteligente  şi  libere, 
care  au  înţeles  descoperirile  dumnezeieşti,  chiar  cînd  acestea  le-au  fost  făcute 
in  vis.42  Deci  rolul  lor  n-a  fost  pur  mecanic,  ci  unul  activ  în  redactarea  scrieri¬ 
lor  pe  care  le-au  transmis  posterităţii.43 

Şi  Teofil  al  Antiohiei  susţine  că  Sf.  Duh  cînd  cobora  asupra  profeţilor  şi 
grăia  prin  ei  îi  transforma  în  organe  ale  Sale.  Dar  tot  el  afirmă  că  aceste 

opYava  Oeou  au  primit  ca  răsplată  a  supunerii  lor  înţelepciunea  dumnezeiască  şi 

au  vorbit  ele  însele  în  chip  conştient  şi  responsabil.  Nu  erau  nicidecum  instru¬ 
mente  oarbe  şi  pasive.  Inteligenţa  şi  acuitatea  profeţilor,  pe  care  le  aveau  din 
creaţie,  au  devenit  mai  perspicace  in  urma  fenomenului  inspiraţiei,  fiind  stră¬ 
luminate  prin  harul  lui  Dumnezeu.  Cînd  i-a  insuflat  Duhul,  profeţii  n-au  fost 
răpiţi  din  sinea  lor  ca  profeteasa  păgînă  Fythia,  care  cădea  în  inconştienţă, 
ci  au  fost  perfect  lucizi  şi  în  deplinătatea  facultăţilor  mintale.44 

După  Sf.  Ioan  Gură  de  Aur,  limba  Sf.  loan  Evanghelistul  vorbea  aproape 
irezistibil,  mişcată  fiind  de  harul  divin  şi  sufletul  său  era  ca  o  liră  pe  oare  Duhul 
Sfînt  o  atingea,  scoţînd  armonii  cereşti.  Cu  toate  acestea,  autorul  Evangheliei 
a  IV-a  n-a  fost  inconştient  de  cele  ce  s-au  petrecut  cu  el.  S-a  înălţat  ca  vul¬ 
turul,  cu  mintea,  pînă  la  cer,  dezvăluindu-ne  taina  preexistenţei  Logosului  lui  Dum¬ 
nezeu.45  La  fel  a  mişcat  Duhul  Sfînt  şi  inteligenţa  psalmistukii,  dar  spre  deosebire  de 
vrăjitorul  antic,  psalmistul  înţelegea  ceea  ce  zicea  şi  pana  sa  scria  ceea  ce  mîna 
sa  voia.46 

In  ciuda  faptului  că  profetul  Amos  a  prezentat  chemarea  profetică  drept 
un  fapt  irezistibil,  afirmînd  că  „dacă  leul  mugeşte,  cine  nu  se  va  înfricoşa  şi 
dacă  Domnul  grăieşte,  cine  nu  va  profeţi**  (cap.  3,  8),  totuşi  Sfinţii  Părinţi  ră- 
mîn  fermi  în  a  afirma  cu  tărie  libertatea  de  voinţă  a  profeţilor.  Fer.  Ieronim 
scrie  că  profeţii  nu  numai  că  au  înţeles  cele  ce  au  profeţit,  dar  ei  erau  liberi 
să  vorbească  sau  să  tacă.47 

In  privinţa  interpretării  Sfintei  Scripturi  şi  a  autorităţii  chemate  să  ve¬ 
gheze  la  redarea  şi  apărarea  sensului  autentic  al  ei,  Sfinţii  Părinţi  învaţă  că 
o  astfel  de  lucrare  se  poate  săvîrşi  corect  numai  prin  respectarea  unor  reguli 
ermineutice  şi  sub  stricta  îndrumare  a  Bisericii,  care  este  „stîlpul  şi  temelia  a- 
devârului**  (I  Tim.  3,  15),  în  virtutea  continuei  prezenţe  a  Duhului  Sfînt  în  ea. 

Fer.  Ieronim  arată,  în  acest  sens,  că  exegetul  n-are  dreptul  să  înţeleagă 
după  bunul  său  plac  textul  sfînt,  sau  să-l  interpreteze  după  propriul  capriciu, 
ci  trebuie  să  cerceteze  cu  atenţie  ceea  ce  a  gîndit  scriitorul  sfînt  al  cărui  text  îl 
interpretează.48  Este  dator  să  procedeze  astfel  cu  atît  mai  mult  cu  cit  interpre¬ 
tează  gîndirea  care  nu  este  numai  a  scriitorului  inspirat  ci  în  primul  rînd  a 


39  Apoi.  I,  33,  P.  G.,  col.  385. 

40  îbidem,  col.  385. 

41  Idem,  Cohort.  ad  Graecos,  8,  cod.  256 — 257. 

42  îbidem,  col.  308 — 309. 

43  Idem,  Dialogul  cu  iudeul  Trifon  36,  col.  553. 

44  Legat,  pro  christ.  II,  10,  P.  G.,  t.  VI,  col.  1064 — 1065. 

45  Vezi  Omil.  I  la  loan,  I,  1 — 2,  P.  G.,  t.  LIX,  col.  25 — 26. 

46  Idem,  Exposit.  in  Ps.  XLIV,  1—2,  P.  G.,  t.  LV,  col.  183—185. 

47  Prolog.,  P.  L.,  col.  19 — 20. 

48  Epist.  XLVIII  ad  Pammachium,  17,  P.  L.,  t.  XXII,  col.  507. 

inspiratorului,  autorul  principal  al  Scripturilor,  adică  gîndirea  lui  Dumnezeu. 
Exegetul  are  prin  urmare  nevoie  de  un  ghid  care  să-l  preceadă  şi  să-i  arate  ca¬ 
lea  adevărată  de  interpretare,  deoarece  Sfintul  Duh  a  închis  sub  cuvintele  Scrip¬ 
turilor  taine  adînci,  care  depăşesc  puterea  de  înţelegere  a  raţiunii  omeneşti.  Tot¬ 
deauna  sensul  adevărurilor  cuprinse  în  paginile  Scripturii  este  mai  amplu  şi 
mai  profund  decît  pare  a  exprima  litera.  Sensul  literar  însuşi  cere  alte  sensuri 
care  i  se  suprapun.49 

După  Fer.  Augustin,  Biserica  furnizează  exegetului  mijloacele  şi  metodele 
de  a  descoperi  şi  de  a  expune  cu  exactitate  sensul  adevărat  ai  cărţilor  sfinte.50 

Biblia  este  o  oarte  omenească  şi  dumnezeiască  în  acelaşi  timp.  Ea  a  fost 
redactată  prin  oameni,  aflaţi  sub  inspiraţia  Sf.  Duh,  care  au  dat  gîndirii  divine, 
ce  le-a  fost  comunicată,  o  expresie  în  mod  necesar  în  raport  cu  inteligenţa,  ca¬ 
racterul  lor  şi  mediul  istoric  specific.  Din  punct  de  vedere  al  limbii  şi  al  cir¬ 
cumstanţelor  compunerii  sale,  Biblia  se  încadrează  în  categoria  oricărei  opere 
literare  şi  ea  trebuie  să  fie  studiată  ca  atare  după  regulile  obişnuite  de  inter¬ 
pretare  a  textelor  vechi.  Dar  ea  are  în  plus  şi  origine  divină.  Sf.  Duh,  care  i-a 
inspirat  pe  scriitorii  umani,  nu  numai  că  a  dat  garanţia  lipsei  de  orice  eroare 
gîndurilor  exprimate  prin  ei,  dar  le-a  făcut  ale  Sale  şi  le-a  dat  o  semnifi¬ 
caţie  mai  profundă  decît  aceea  a  cuvintelor  pe  care  le  întrebuinţează.  Pentru  a 
sesiza  cu  exactitate  gîndirea  divină  şi  pentru  a  descoperi  sensurile  mai  adînci 
ale  Scripturii  e  nevoie  de  alte  principii  şi  alte  reguli  de  interpretare  decît  cele 
pentru  textele  vechi  obişnuite.  Trebuie  ţinut  cont  de  explicaţiile  pe  care  Sf. 
Duh,  autorul  principal  al  Scripturii,  le-a  dat  în  legătură  cu  propria  Sa  gîndire. 
Iar  aceste  desluşiri  dumnezeieşti  pot  fi  cunoscute  numai  prin  intermediul^  Bi- 
sericii  şi  din  Sf^  Tradiţie.  Biserica,  Scriptura  şi  Tradiţia  alcătuiesc  o  udîttfte. 
îndrumarea  şi  supravegherea  Bisericii  sînt  absolut  necesare  şi  exegetul  care 
ar  neglija  acest  lucru  nu  poate  îmbrăţişa  Scriptura  în  toată  cuprinderea  ei  şi 
se  privează  astfel,  în  chip  voit  de  lumina  necesară  pentru  a  sesiza  cu  exactitate 
şi  fără  de  greşeală  sensul  adevărat  şi  deplin  al  Sf.  Scripturi. 

In  virtutea  puterii  pe  care  o  are  de  la  întemeietorul  ei,  Biserica  poate  de¬ 
termina  în  chip  infailibil,  toate  profunzimile  gîndirii  divine  exprimate  în  Scrip¬ 
turi  şi  să  judece  în  ce  măsură  explicaţiile  pe  care  exegeţii  le  dau  textului  sa¬ 
cru  sînt  adevărate. 

Sfinţii  Părinţi  au  recunoscut  fără  de  nici  o  rezervă  acest  drept  al  Bise¬ 
ricii  şi  au  primit  în  mod  practic  explicaţiile  ei.  Ei  au  arătat  că  succesorii  Apos¬ 
tolilor,  prin  puterea  şi  misiunea  încredinţată  lor  de  Mîntuitorul  însuşi,  pot  ex¬ 
plica  Scriptura  fără  pericolul  de  a  greşi,  aflîndu-se  sub  scutul  şi  îndrumarea 
Bisericii. 

Sf.  Irineu,51  Clement  Alexandrinul,52  Fer.  Ieronim.53  Fer.  Augustin 54  afirmă 
cu  toţii  că  în  comparaţie  cu  ereticii,  care  dau  interpretări  eronate  Scripturii, 
neavînd  o  autoritate  care  să  garanteze  adevărul  spuselor  lor,  exegetul  adevă¬ 
rat  trebuie  să  fie  totdeauna  în  consens  cu  regula  de  credinţă  a  Bisericii  şi  să 
nu  primească  decît  ceea  ce  e  admis  peste  tot,  totdeauna  şi  de  către  toţi,  ca 
adevărat. 

Potrivit  viziunii  patristice,  Biserica  se  prezintă  ca  un  ghid  şi  ca  un  das¬ 
căl  foarte  precis  şi  sigur  în  cercetarea  şi  interpretarea  cuvintelor  dumnezeieşti. 
Ea  a  făcut  permanent  uz  de  dreptul  şi  îndatorirea  ei  de  a  veghea  cu  toată  fer¬ 
mitatea  la  dreapta  interpretare  a  Sf.  Scripturi.  Atunci  cînd  ereticii  au  inter¬ 
pretat  greşit  textul  scripturistic.  Biserica  a  intervenit  pe  cale  oficială,  apărînd 
şi  restabilind  sensul  adevărat  al  Scripturilor  Sfinte.  Astfel  Sinodul  de  la  Sar- 
dica  a  combătut  eroarea  arienilor  care  interpretau  cuvintele  din  In.  10,  30:  „Eu 


49  Idem,  Epistola  LIII,  6,  col.  544. 

50  De  doctrina  christiana,  I,  1,  n.  1,  P.  L.,  t.  XXXIV,  col.  19. 

51  Contra  haeres.,  IV,  26,  5,  P.  L.,  t.  VII,  col.  1056. 

52  Strom.,  VI,  15,  P.  G.f  t.  IX,  col.  338. 

53  In  îs.,  VI,  13,  P.  L.,  t.  XXIV,  col.  101. 

54  De  utilitate  credendi,  17,  35,  P.  L.,  t.  XLII,  col.  91. 


32 


MITROPOLIA  ARDEALULUI 


şi  Tatăl  una  sîntem",  cum  că  ar  fi  vorba  în  ele  numai  de  un  simplu  acord  al 
voinţelor,  arătînd  că  aceste  cuvinte  trebuie  luate  •  în  sens  real,  fiind  vorba  aici 
de  identitatea  de  fiinţă  şi  egalitatea  dintre  Fiul  şi  Tatăl.  De  asemenea,  Sino¬ 
dul  al  V-lea  ecumenic  a  respins  ca  eronată  interpretarea  lui  Teodor  de  Mopsues- 
tia  dată  mai  multor  profeţii  mesiacnice  din  Vechiul  Testament. 

Dintre  cele  prezentate  pînă  aici  rezultă  cu  claritate  locul  pe  care  Sf.  Scrip¬ 
tură  îl  ocupă  în  preocupările  Sfinţilor  Părinţi.  Scrierile  lor  cu  caracter  biblic  ră- 
mîn  pentru  noi  surse  de  inspiraţie  spre  care  trebuie  să  ne  îndreptăm  ori  de 
cîte  ori  dorim  să  cunoaştem  mesajul  pe  care  Duhul  Sfînt  ni-1  transmite  prin 
Sf.  Scriptură. 

Pr.  prof.  D.  Abrudan 

ÎNVĂŢĂTURĂ  despre  maica  domnului 

LA  NICOLAE  CABASILA* 

I.  Nicolae  Cabasila,  omul  şi  opera  sa 


A  vorbi  despre  Nicolae  Cabasila  înseamnă  a  evoca  una  dintre  personalită¬ 
ţile  remarcabile  care  au  ilustrat  istoria  politică,  religioasă  şi  culturală  a  lumii 
bizantine  din  secolul  al  XlV-lea,  .a  scoate  în  evidenţă  calităţile  lud  de  excepţie 
de  mare  erudit  şi  admirabil  scriitor,  temut  şi  respectat  adversar  al  latinilor,  de 
teolog  subtil  şi  profund,  de  personalitate  religioasă  cu  o  bogată  şi  adîncă  expe¬ 
rienţă  mistică  şi  care  prin  toate  acestea  va  rămîne  una  din  luminile  Bisericii 
Ortodoxe  de  pretutindeni  şi  de  totdeauna. 

In  ce  priveşte  cronologia  vieţii  sale,  trebuie  să  remarcăm  de  la  bun  în¬ 
ceput  faptul  că  nu  cunoaştem  nici  prea  multe  şi  nici  prea  importante  amănunte 
despre  personalitatea  şi  viaţa  lui  Nicolae  Cabasila,  iar  datele  furnizate  de  do¬ 
cumentele  istorice  pe  lîngă  faptul  că  sînt  puţine  sînt  şi  sumare. 

Majoritatea  cercetătorilor  sînt  de  acord  că  Nicolae  Cabasila  s-a  născut  în 
Tesalonic,  într-o  familie  nobilă,  în  jurul  anului  1300.  Mama  sa  era  sora  arhi¬ 
episcopului  Nil  Cabasila  al  Tesalonicului,  celebrul  polemist  antilatin,  iar  după 
informaţiile  cronicarului  Gheorghe  Sfrantzes,  era  o  femeie  foarte  pioasă,  care 
spre  sfîrşitul  vieţii,  „părăsind  Tesalonicul  unde.  era  arhiereu  fratele  său  Ca¬ 
basila  (Nil)  s-a  retras  într-o  mănăstire  din  Tesalonic  cu  hramul  Sf.  Teodora*4.* 1 

Deşi  Tesalonicul,  oraşul  său  natal,  era  în  acea  vreme  un  adevărat  focar 
al  artei  şi  al  culturii  greceşti,  cum  se  exprimă  el  într-o  scrisoare  adresată  ta¬ 
tălui  său,  totuşi  de  tînăr  pleacă  la  Constantin opol,  atras  de  faima  şcolilor  înalte 
ale  oraşului  şi  de  unchiul  său  Nil  care  se  găsea  atunci  în  capitala  imperiului. 

Cabasila  studiază  la  Constantinopol  în  epoca  de  strălucită  renaştere  spiri¬ 
tuală  şi  artistică  a  Paleologilor,  iar  prin  calităţile  sale  deosebite  şi  mai  ales  prin 
sîrguinţa  la  învăţătură  cîştigă  repede  bunăvoinţa  împăraţilor  paleologi  Andro- 
nie  II  şi  Mihail  IV. 

Aici  în  Bizanţ,  Cabasila  va  compune  şi  primele  scrieri  ale  sale  între  care 
amintim,  un  „ Cuvînt  de  laudă  Sfîntului  Dumitru,\  protectorul  Tesalonicului,  pre¬ 
cum  şi  un  Comentar  la  Cartea  a  III -a  din  Syntaxa  lui  Ptolemeu,  syntaxă  care 
la  acea  vreme  era  autoritatea  de  căpetenie  în  materie  de  învăţătură.2 3 

întors  la  Tesalonic,  Cabasila  a  jucat  un  rol  destul  de  important  în  viaţa 
socială  -şi  politică  a  acestui  oraş  şi  probabil  că  a  deţinut  chiar  şi  unele  dem¬ 
nităţi  asupra  cărora  nu  avem  însă  dovezi  sigure.  Imperiul  Bizantin  trecea  în  a- 
cele  timpuri  printr-o  amplă  criză  dublată  de  numeroase  tulburări  interne  şi  ex¬ 
terne.  Pericolul  turcesc  era  iminent,  la  aceasta  adăugîndu-se  creşterea  hegemo¬ 
niei  imperiului  sîrbesc  condus  de  Ştefan  Duşan. 


*  Lucrare  de  seminar  susţinută  în  cadrul  cursurilor  de  doctorat  în  teologie 
la  Catedra  de  Teologie  Dogmatică  şi  Simbolică,  sub  îndrumarea  pr.  prof.  Ioan  I.  Ică, 
care  a  dat  şi  avizul  pentru  publicarea  ei. 

1  Gheorghios  Sfrantzes,  Anale ,  cartea  II,  cap.  5,  P.  G.  156,  col.  751  A. 

2  Diacon  Ene  Branişte,  Explicarea  Sf.  Liturghii  după  Nicolae  Cabasila ,  Bucu¬ 
reşti,  1943,  p.  35. 

Pe  plan  intern,  lumea  bizantină  era  sfîşiată  de  certurile  politice  dintre  Ioan 
Cantacuzino  şi  Ioan  V  Paleologul,  care  au  durat  miai  bine  de  6  ani  (1341 — 1347), 
la  care  s-au  adăugat  şi  tulburările  produse  de  răscoala  zeloţilor  susţinători  ai 
împărătesei  Ana  de  Savoya.3 

Pe  plan  religios,  imperiul  era  tulburat  de  controversa  isihastă,  care  va  agita 
atîtea  spirite  timp  de  cîteva  decenii. 

Cabasila  a  avut  o  atitudine  constantă,  în  sensul  că  a  fost,  la  fel  ca  şi  un¬ 
chiul  său  Nil,  un  adept  convins  şi  fidel  al  partidei  ortodoxe  al  cărui  exponent 
era  Sf.  Grigorie  Pal  ama. 

El  însuşi  va  apăra  doctrina  palamită,  împotriva  partidei  lud  Varlaam  Ca- 
labritul,  Nikefor  Gregoraş  şi  Grigorie  Akkindinos,  într-un  opuscul  intitulat  ,,/m- 
potriva  aiurelilor  lui  Gregoraş ",  motiv  pentru  care  Sf.  Simeon  al  Tesalonicului 
îl  va  numi  „fericitul . . .  care  a  făcut  bună  biruinţă  la  dreapta  slăvitoarea  credinţă 
şi  la  curăţirea  vieţii**.4 

Ca  teolog  mistic,  totuşi  Cabasila  nu  se  identifică  întru  totul  cu  isihasmul, 
d  are  în  cadrul  vremii  lui  o  poziţie  aparte  şi  unică. 

Astfel  în  timp  ce  isihaştii  puneau  accentul  pe  rugăciunea  neîncetată  şi  con¬ 
templaţie  care  tinde  la  unirea  spirituală  cu  Dumnezeu  prin  meditaţie  şi  contem¬ 
plaţie,  adică  la  vederea  şi  unirea  nemijlocită  de  forme'  materiale  sau  sensibile, 
Cabasila,  conştient  de  faptul  că  această  cale  este  o  cale  excepţională  de  trăire 
şi  experienţă  duhovnicească,  propune  calea  misticii  liturgice,  culturale  şi  sacra¬ 
mentale,  care  urmăreşte  unirea  formelor  sensibile  ale  cultului  divin  cu  viaţa 
duhovnicească . 

Pe  plan  politic,  Cabasila  se  afla,  ca  de  altfel  toţi  demnitarii  timpului,  ală¬ 
turi  de  Ioan  Comnen,  luind  atitudine  de  multe  ori  împotriva  abuzurilor  zeloţilor 
şi  scriind  chiar  un  pamflet,  un  aspru  rechizitoriu  la  adresa  lor  (Idgos  peri  ton 
paranomus  toîs  ieroîs  tolmoumenon).5 

In  anul  1346,  cînd  Tesalonicul  9e  afla  asediat  de  Manuel,  unul  din  fiii  lui 
Ioan  Cantacuzino,  în  cadrul  tratativelor  de  pace  duse  este  amintit  şi  numele  lui 
Cabasila  care  a  făcut  parte  din  delegaţia  către  Manuel.6 

In  urma  cuceririi  Bizanţului  de  către  Ioan  Cantacuzino  în  1347,  Nicolae  Ca¬ 
basila  părăseşte  Tesalonicul  şi  se  retrage  la  Constantinopol,  unde  va  sta  in  preaj¬ 
ma  Cantacuzinilor.  Fidelitatea  lui  faţă  de  aceştia  este  dovedită  clar  şi  de  „Elo¬ 
giul  lui  Matei  Cantacuzino “  pe  care  Cabasila  îl  scrie  în  1354,7  precum  şi  de  îm¬ 
păratul  însuşi  care  în  „Istoria*1  9a  aminteşte  de  un  proiect  al  său  de  a  se  retrage 
într-o  mănăstire;  proiect  îmbrăţişat  şi  de  Cabasila  şi  Dimitrie  Kydoneus,8  care-şi 
dobîndiseră  calitatea  de  „prieteni  şi  intimi  ai  săi**.9 

In  anul  1354,  Nicolae  Cabasila  figura  printre  cei  trei  candidaţi  la  scaunul 
patriarhal  de  Constantinopol,  alături  de  Filotei  de  Iraclia  şi  Macarie  de  Filadel- 
fia,  deşi  „era*  încă  laic**,10  dovadă  elocventă  a  prestigiului  de  care  se  bucura  în 
lumea  bizantină  datorită  erudiţiei  şi  sfinţeniei  vieţii  sale. 

Cu  toate  acestea,  şansa  i-a  surîs  mitropolitului  Filotei  (Kokkinos),  iar  după 
mărturia  Sf.  Simeon  al  Tesalonicului,  N.  Cabasila  s-ar  fi  retras  într-o  mănăs¬ 
tire,  cum  făcuse  de  fapt  şi  evlavioasa  sa  mamă.11 


3  O.  Tafrali,  Tesalonique  au  XlV-âme  si&cle,  Paris  1913,  p.  225  u. 

4  Sf.  Simeon  al  Tesalonicului,  împotriva  tuturor  ereziilor ,  cap.  31,  P.  G. 
CLV,  col.  145  B;  lucrarea  lui  Cabasila  a  fost  editată  de  A.  Garzia  în  „Byzantion“, 
1954,  p.  521—532. 

5  O.  Tafrali,  op.  cit.t  p.  259.  ♦ 

6  Ioan  Cantacuzino,  Anale,  P.  G.  153,  col.  1260  D. 

7  M.  Jugie,  L'âloge  de  Mathieu  Cantacuzâne  par  Nicolas  Cabasilas ,  „Echos 
d'Orient**,  t.  XIII  (1910),  p.  338—343,  cf.  T.  Bodogae,  Trăsături  umaniste  în  opera 
unui  scriitor  bizantin:  N.  Cabasila,  S.  T.  1 — 2/1979. 

8  M.  Cantacuzino,  Istoria,  IV,  16,  P.  G.  154,  col.  125. 

9  Ibidem. 

10  Ibidem,  col.  285  C. 

11  P.  G.  155,  145  B. 

Va  fi  împărtăşit  astfel  şi  el  soarta  bunului  său  amic,  fostul  împărat  Ioan 

C antacuztno ,  care  s-a  retras  într-o  mănăstire  din  Athos,  sub  numele  de  Ioasaf.12 

De  acum  nu  mai  avem  nici  o  ştire  despre  Cabasila,  doar  atît  că  după  moar¬ 
tea  unchiului  său  Nil  (1363)  a  publicat  celebra  lucrare  a  acestuia  „ Despre  purce - 

derea  Sf.  Duh"  la  care  a  adăugat  şi  o  temeinică  prefaţă,  motiv  pentru  care  unii 
istorici  i-au  atrdbuit-o,  dar  pe  nedrept. 

Alţi  cercetători  consideră  că  Nicolae  Cabasila  ar  fi  urmat  în  scaunul  arhi¬ 
episcopal  al  Tesalonicului,  după  moartea  unchiului  său  Nil,  dar  adevăratul  suc¬ 
cesor  al  acestuia  a  fost  Antonie,  mort  în  1371,  deşi  nu  avem  despre  Cabasila  nici 
un  indiciu  că  ar  fi  fost  vreodată  cleric. 

Deşi  a  arvut  o  viaţă  zbuciumată,  Ntioolae  Cabasila  este  unul  din  oei  mai  fe¬ 
cunzi  şi  mai  multilateralii  «scriitori  bizantini  din  secolul  XIV. 

Opera  sa  bogată,  întinsă  şi  variată  cuprinde  atît  lucrări  cu  caracter  strict 
teologic  cit  şi  lucrări  neteologice  cu  caracter  pol i/tico -social ,  filozofic,  retoric  şi 
poetic.13 

Dintre  cele  teologice  amintim:  „Tîîcuirea  dumnezeieştii  Liturghii*4  prin 
care  autorul  se  impune  ca  cel  mai  autorizat  interpret  al  Liturghiei  bizantine,  iiar 
lucrarea  sa  ca  cea  mai  profundă  şi  mai  celebră  dintre  toate  tîlcuirile  liturgice, 
alasioe  ale  ortodoxiei.15 

Amintim  apoi  cunoscuta  sa  lucrare  „ Despre  Viaţa  in  Hristos “,16  cea  mai  pre¬ 
ţioasă  lucrare  de  mistică  liturgică  tratînd  despre  viaţa  harică  sau  spirituală  ce 
ni  se  împărtăşeşte  prin  Sf.  Taine  şi  ne  uneşte  progresiv  cu  Hristo6,  precum  şi 
un  „ Cuvint  de  laudă  la  Cuvioasa  maica  noastră  Teodora  izvorîtoarea  de  mir w,17  un 
t,Cuvînt  de  laudă  la  Sf.  Dimitrie",  un  altul  la  Sf.  Trei  Ierarhi ,  o  „Rugăciune  că¬ 
tre  Domnul  nostru  Iisus  Hristos'*,18  prefaţa  la  lucrarea  lui  Niil  Oabasila  „ Despre 
purcederea  Sf.  Duh",  precum  şi  trei  omilii  maricle:  una  la  Buna-Vestire,  alta  la 
Naşterea  Maicii  Domnului  şi  alta  la  Adormirea  Sf.  Fecioare  Maria.19 

Dintre  cele  neteologice  amintim:  „ Cuvîntul  împotriva  cămătarilor**,  „ Des - 
pre  camătă ",  „Elogiul  împăratului  Matei  Canlacuzino** ,  „Comentar  la  Cartea  a 
111-a  a  Syntagmei  lui  Ptolemeu 44 ,  „ Despre  criteriul  adevărului  dacă  există*4,  ş.a., 
importante  pentru  cunoaşterea  istoriei  politice,  economice  şi  sociale  «a  Imperiu¬ 
lui  bizantin  in  general  şi  a  Tesalonicului  în  special. 

De  o  importanţă  deosebită  sînt  pentru  teologia  dogmatică  ortodoxă,  cele  trei 
omilii  amintite,  din  oare  putem  desprinde  şi  cunoaşte  mai  bine  învăţătura  ma- 
riologică  a  lui  Oabasila,  care  este  întru  totul  ortodoxă,  deşi  s-au  făcut  numeroase 
speculaţii,  unele  fortuite,  în  legătură  cu  învăţătura  lui  despre  Maica  Domnului. 
In  cele  ce  urmează  ne  vom  ocupa  pe  larg  de  învăţătura  mariologică  ia  lui  Nicolae 
Cabasila  aşa  cum  este  ea  expusă  în  cele  trei  amilii  rostite  în  cinstea  Sf.  Fecioare 
Maria,  Născătoarea  de  Dumnezeu. 


II.  învăţătura  despre  Maica  Domnului  la  Nicolae  Cabasila 

Cele  trei  omilii  mariale  sînt  vrednice  de  autorul  „Vieţii  în  Hristos H  şi  al 
„Tîlcuirii  dumnezeieştii  Liturghii 44 ,  întrucît  Cabasila  se  arată  în  ele  un  teolog 
profund  şi  original,  dar  în  acelaşi  timp  un  stilist  desăvîrşit. 

Luate  în  ansamblu,  oale  trei  omilii  merită  să  fie  clasate  printre  cele  de 
frunte  ale  genului  şi  putem  chiar  afirma  că  nimeni  în  Bizanţ  şi  nici  altundeva 


12  Ibidem,  col.  316  B. 

13  Diacon  E.  Branişte,  op.  cit.,  p.  41. 

14  P.  G.  150,  col.  368 — 492,  trad.  rom.  de  diac.  E.  Branişte,  Bucureşti,  1943. 

15  E.  Branişte,  op.  cit.,  p.  9. 

16  P.  G.  150,  col  493 — 726,  trad.  rom.  de  prof.  dr.  T.  Bodogae,  Sibiu,  1946. 

17  P.  G.  150,  col.  753 — 827. 

18  Prezentată  şi  comentată  de  S.  Salaville  în  „Echos  d’Orient*',  nr.  35 
(1936). 

19  Editate  de  M.  Jugie,  Patrologia  Orientalis,  19,  Paris,  1925,  p.  456 — 510  şi 
P.  Nelilas,  I.  Teomitor,  Atena  1968,  228  p. 

în  acea  epocă  n-a  vorbit  mai  bine  şi  mai  frumos  dar  şi  mai  convingător  despre 
Născătoarea  de  Dumnezeu  decît  Cabasila. 

Aşa  cum  remarca  cineva,  cele  trei  omilii  -simt  departe  de  tiradele  şi  de  ex¬ 
clamaţiile  interminabile  ale  primilor  panegirişti  bizantini  ai  Maicii  Domnului.  La 
Cabasila  totul  este  bogăţie  de  idei  şi  încărcătură  de  doctrină,  bogăţie  ce  ne  dez¬ 
văluie  un  suflet  profund  teologic  al  celui  care  ne  vorbeşte  şi  ne  încredinţează  ro¬ 
dul  gîndirii  sale  cu  privire  la  calităţile  Maicii  Preacurate.20 

Intre  cele  trei  omilii  se  află  o  strîrvsă  legătură.  In  timp  ce  cea  de  la  Naş¬ 
terea  Maicii  Domnului,  după  un  elogiu  profund  adus  părinţilor  Fecioarei, 
Ioachim  şi  Ana,  scoate  in  relief  viaţa  de  sfinţenie  şi  de  virtute  a  Măriei,  Omi¬ 
lia  de  la  Buna-Vestire  o  anatâ  ca  pe  o  împreună  lucrătoare  conştientă  şi  liberă 
la  mîntuirea  neamului  omenesc,  iar  OmiLia  de  la  Adormire  ne-o  prezintă  lingă 
Iisus  în  ceruri,  devenită  astfel  rugătoare  şi  caldă  mijlocitoare  pentru  întreg  nea¬ 
mul  omenesc  către  Fiul  Său  cel  înviat  şi  înălţat  la  ceruri. 

Nicolae  Cabasila  se  străduieşte  să  prezinte  în  cele  trei  omilii  ale  saile  po¬ 
ziţia  centrală,  reală  şi  activă  a  Sfintei  Fecioare  Maria  în  iconomia  m Intuirii. 

încă  de  la  începutul  primei  omilii,  el  o  prezintă  pe  Maria  ca  pe  o  „roadă  a 
zidirilor4*,21  adică  ca  pe  un  centru  polarizator  al  întregii  existenţe  spre  care  se 
îndreaptă  şi  spre  care  converge  totul.  Autorul  remarcă  că  precum  pomul  există 
pentru  roadă,  la  fel  şi  creaţia  există  pentru  Fecioara,  iar  Fecioara  pentru  Hristos. 

Cabasila  face  din  Maria  „ţelul44  la  care  „se  raportează44  toate,  ba  mai  mult 
întreg  cosmosul  a  venit  la  existenţă  pentru  ca  să  poată  apare  Maria  ca  rod  al 
creaţiei  şi  plasticizare  a  paradigmelor  divine:  „nu  numai  oamenii  ci  şi  cerul  şi 
pămîntul  şi  soarele  şi  toate  au  venit  la  fiinţă  pentru  fericita  Fecioară44.22 

Datorită  rolului  său  deosebit  în  iconomia  mîntuirii,  Maria  este  „podoaba14, 
„harul44  şi  „cosmosul44  fiinţelor  şi  de  aceea  atunci  cînd  Dumnezeu  la  începutul 
creaţiei  a  privit  tot  ceea  ce  făcuse  numai  cu  Cuvîntul  şi  a  văzut  „că  erau  bune 
foarte14,  de  fapt  spune  Cabasila,  El  privea  în  esenţă  la  Fecioara,  iar  lauda  crea¬ 
ţiei  întregi  nu  era  de  fapt  altceva  decît  „lauda  Fecioarei44.23 

Desigur  Cabasila,  în  expunerea  acestei  perspective  cu  prelungiri  ecleziolo- 
gice  vădite,  devine  mai  explicit  atunci  cînd  evidenţiază  relaţia  dintre  Fecioara 
Maria  şi  neamul  omenesc.  Precum  Evangheliştii  au  prezentat  genealogia  Mîn- 
tuitorului,  pentru  a  dovedi  că  Hristos  este  cu  adevărat  „Fiul  Omului44,  tot  aşa  şi 
Cabasila  consacră  una  din  omiliile  sale,  şi  anume  cea  de  la  Naşterea  Maicii  Dom¬ 
nului,  dumnezeieştilor  părinţi  Ioachim  şi  Ana,  părinţii  după  trup  ai  Sf.  Fe¬ 
cioare. 

El  vorbeşte  limpede  despre  „rădăcina44  din  care  a  odrăslit  Maria  care  este 
„rădăcina  lui  lesei44  şi  insistă  asupra  faptului  că  Fecioara  reprezintă  întregul 
Vechi  Testament  şi  nu  doar  un  individ  independent. 

Cabasila  nu  se  opreşte  numai  La  schiţarea  istorică  a  evenimentul  ui  ci  trece 
mai  departe  la  tîlcuirea  teologică  a  lui. 

„întreaga  lume  a  fost  creată  pentru  Adam44  ,24  scrie  Cabasila,  dar  Adam  re¬ 
prezenta  firea  omenească  din  care  Dumnezeu  a  binevoit  să  ia  pe  mama  Sa,25  pen¬ 
tru  a  se  întrupa  din  sînul  ei  şi  a  mîntui  obiectiv  lume. 

Dumnezeu  plăsmuindu-1  pe  Adam  a  pus  în  el  puterea  de  a  rezista  ispitei 
diavolului  şi  de  a  realiza  astfel  idealul  divin  pentru  care  a  fost  creat.26 

Pentru  realizarea  acestui  ideal,  El  a  orînduit  astfel  lucrurile  încît  de  la  în¬ 
ceput  omul  să-şi  folosească  propria  putere  dar  „nu  fără  dureri  ci  luptîndu-se.44 

Căderea,  ne  spune  Cabasila,  a  adus  în  lume  moartea  şi  înrobirea  omului, 
dar  totuşi  n-a  răsturnat  planul  din  veci  al  lui  Dumnezeu,  ceea  ce  înseamnă  că 


20  M.  Jugie,  P.  O.  19,  Paris  1925,  p.  463. 

21  N.  Cabasila,  Omilia  la  Adormirea  Maicii  Domnului,  3. 

22  Ibidem,  2. 

23  Ibidem,  2. 

24  Idem,  Omilia  la  Buna-Vestire,  6. 

25  Ibidem,  8. 

26  Idem,  Omilia  la  Naştere,  5. 

omul  nu  era  lipsit  cu  totul  de  puterea  de  a  lupta  pentru  eliberarea  de  păcat  şi 
pentru  mântuire.  El  scrie  că  „puterea  de  a  lupta  pentru  eliberarea  de  păcat“  era 
„în  fire44,  adică  în  om,  dar  această  putere  nu  era  suficientă  pentru  această  în¬ 
doită  lucrare.27 

Prin  urmare  „nu  era  cine  să  trăiască  curat  de  învinuire44  28  şi  „cel  a  cărui 
singură  rană  era  necesară  pentru  mîntuire  era  ţinut  de  păcate  departe  de  om44.29 
Din  acest  motiv  Dumnezeu,  deşi  voia  să-l  mântuiască  pe  om,  nu  l-a  mîntuit  în¬ 
dată  după  cădere,  pentru  că  nu  era  cine  să  fie  vrednic  de  darurile  lui,  sau  după 
Cabasila  „trebuia  să  fie  o  oarecare  dreptate  omenească  înainte  de  coborârea  Mân¬ 
tuitorului44.30 

Trebuia  mai  întîi  ca  cele  două  firi  să  se  arate  în  puritatea  lor  şi  aipod 
să  se  unească  în  Iisus  Hristos31  şi  să  se  realizeze  planul  din  veci  al  lui  Dumne¬ 
zeu,  aşa  încât  întreaga  zidire  să  se  împărtăşească  de  viaţa  şi  fericirea  Creato¬ 
rului. 

Această  putere  pe  care  Dumnezeu  a  pus-o  în  om,  şi  de  care  nimeni  nu  s-a 
împărtăşit  înainte  de  Fecioara,  a  fost  pusă  în  lucrare  de  Maria. 

Dumnezeu  a  găsit-o  pe  Maria,  ca  pe  omul  ideal,  ca  pe  un  sanctuar  şi  l-a 
preferat  înaintea  întregii  creaturi. 

Maria  singură  a  pus  în  lucrare  puterea  pe  care  i-a  dat-o  Dumnezeu  de  a 
ţine  păcatul  in  stare  de  pură  latenţă,  ea  singură  a  obţinut  pentru  firea  noastră 
recompensa  făgăduită  pentru  această  biruinţă  şi  anume  statornicia  în  bine  prin 
faptul  că  ea  a  devenit  Maică  a  unui  Fiu  fără  de  păcat.32 

Fecioarei  —  spune  autorul  —  i-a  fost  dat  să  arate  omul  în  integritatea  lui, 
deci  omul  prin  excelenţă.  Dumnezeu  a  aşteptat  această  apariţie  a  naturii  noas¬ 
tre  pentru  a  se  uni  cu  ea.33 

Prin  viaţa  ei  de  ascultare,  Fecioara,  „prin  dragostea  de  Dumnezeu  şi  prin 
corectitudinea  gîndului,  raţiunii  şi  voinţei  fiind  întoarsă  de  la  orice  păcat44,34  mişcă 
pe  Dumnezeu  spre  dragostea  oamenilor,  şi  prin  frumuseţea  ei  îl  atrage  spre  ea 35 
şi  în  sine  a  arătat  frumoasă  firea  noastră  cea  comună  şi  a  atras  la  sine  pe  cel 
nepărtinitor  şi  astfel  s-a  făcut  om  pentru  Fecioara,  Cel  ce  pentru  păcat  se  ţinea 
departe  de  oameni44.36 

Atunci  cînd  El  a  vrut  să-şi  găsească  o  mamă  în  oare  să  se  întrupeze,  ob¬ 
servă  fin  Cabasila,  Dumnezeu  n-a  trecut  în  revistă  toate  creaturile  umane  pen¬ 
tru  a  alege  pe  cea  mai  bună  şi  pe  cea  mai  desăvârşită,  ci  dimpotrivă  El  a  vrut 
ca  aleasa  sa  să  fie  cea  mai  desăvârşită  şi  cu  adevărat  vrednică  de  a-i  fi  lui  mamă. 

Trebuia  ca  natura  umană  sâ-i  furnizeze  Creatorului  un  instrument  vred¬ 
nic  de  a  fi  asociat  operei  pentru  care  ea  a  fost  creată,  adică  întruparea  Cuvântu¬ 
lui.37 

Maria  a  realizat  toate  condiţiile  cerute  pentru  a  fi  Maică  a  lui  Dumnezeu, 
prezentând  Acestuia  „o  viaţă  cu  totul  curată,  o  vieţuire  sfântă,  departe  de  orice 
păcat,  lucrarea  tuturor  virtuţilor,  un  suflet  mai  curat  dedt  lumina,  un  trup  du¬ 
hovnicesc,  mai  strălucitor  decât  soarele,  mai  curat  decît  cerul,  mai  sfînt  decît 
tronul  heruvimilor,  un  spirit  pătrunzător,  pregătit  pentru  contemplările  cele  mai 
înalte  şi  zburând  mai  sus  decît  aripile  îngerilor,  o  dragoste  faţă  de  Dumnezeu,  con- 
sumînd  în  căminul  său  toate  afecţiunile  trupului44.38 

împodobind  trupul  şi  sufletul  său  cu  o  frumuseţe  deosebită,  ea  a  atras  spre 
ea  privirile  lui  Dumnezeu. 

îmbrăcată  în  frumuseţile  Fecioarei,  firea  noastră  a  apărut  frumoasă  şi  cel 
care  se  ţinea  departe  de  oameni  din  cauza  păcatului  se  face  om  pentru  Fe¬ 
cioara.39 


27  Ibidem,  5. 

28  Ibidem,  5. 

29  Omilia  la  Adormire ,  5. 

30  Ibidem,  5. 

31  Omilia  la  Bunavestire,  16. 

32  Ibidem ,  17. 

33  Ibidem ,  3. 


34  Omilia  la  Bunavestire,  6. 

35  Omilia  la  Adormire,  6. 

36  Omilia  la  Bunavestire,  2. 

37  Ibidem,  3.  , 

38  Ibidem,  5. 

39  Omilia  la  Bunavestire,  2. 

Această  concepţie  a  lui  Cabasila  ar  putea  părea  excesiv  influenţată  de 
ideile  umaniste  ale  epocii  sale,  dar  omul  de  care  vorbeşte  Cabasila  nu  este  omul 
Renaşterii  cu  tendinţe  autonome,  ci  este  omul  Genezei  creat  după  chipul  lui 
Dumnezeu,  iar  puterea  din  el  nu  este  cea  umană  (psihică),  ci  este  cea  a  asemă¬ 
nării  duhovniceşti,  putere  pe  care  o  exercită  din  interior  în  exterior  arhetipul 
asupra  chipului  şi  care  este  pur  teocentrică  şi  se  constituie  totodată  ca  cea  mai 
preţioasă  putere  care  există  în  viaţa  omului.40 

Diavolul  prin  cădere  n-a  fost  în  stare  să  şteargă  „chipul**  chiar  dacă  l-a* 
rănit  şi  n-a  putut  să  strice  nici  „asemănarea**. 

Chipul  lui  Dumnezeu  care  era  extins  în  întreaga  natură  şi  era  nepus  în 
lucrare,  fiind  deci  într-o  stare  de  potenţă,  a  strălucit  pentru  prima  dată  în  Fe¬ 
cioara,  noua  Evă,  din  care  s-a  întrupat  Hristos. 

Şi  aşa  iubirea  lui  Dumnezeu  a  profitat  de  existenţa  Fecioarei  şi  a  desco¬ 
perit  „taina  cea  din  veac  ascunsă**,  şi  „de  îngeri  neştiută**  a  venirii  Unului  năs¬ 
cut  în  lume**,41  realizînd  unirea  chipului  cu  arhetipul,  taină  pe  care  Scriptura  o 
numeşte  nuntă  a  Creatorului  cu  Creatura  lui  şi  pe  care  o  săvîrşeşte  în  fiinţa 
lui  creaţia  cea  nouă,  cea  pnevmatologică  adică  Biserica  Trupul  Său.  Cabasila 
ne  explică  faptul  că  adînca  măreţie  a  Fecioarei  rezidă  în  faptul  că  ea  a  realizat 
întocmai  scopul  pentru  care  Dumnezeu  l-a  creat  pe  om  şi  de  la  care  au  căzut 
protopărinţii,  apoi  cum  prin  curăţia  şi  iubirea  ei  de  Dumnezeu  a  arătat  omul, 
aşa  cum  trebuie  să  rămînă  şi  cum  trebuie  să  lupte  să  fie  după  aceea42  cum  a 
ridicat  firea  omenească  căzută  din  paradis  în  sînul  căreia  a  venit  Hristos,  care 
a  înviat-o  şi  a  îndumnezeit-o  şi  a  condus-o  în  sînurile  Prea  Sfintei  Treimi. 

Rolul  Sfintei  Fecioare  a  fost  la  fel  cu  cel  al  corăbiei  lui  Noe  care  în  timpul 
potopului  a  salvat  omul  dar  nu  numai  pe  el  ci  şi  pe  urmaşii  lui  şi  chiar  ea  în¬ 
săşi  a  fost  salvată  de  la  catastrofă.43 

Cabasila  descoperă  linia  de  aur  a  principiului  ortodox  al  „sinergiei**  şi  al 
„panaghiei**. 

„Fecioara  —  zice  el  —  a  fost  mama  Aceluia  căruia  a  fost  în  drept  să  i  se 
facă  mamă*'.44 

Intrucît  acesta  era  scopul  omului  şi  întrucît  acolo  ţintea  întreaga  iconomie 
divină,  întruparea  s-a  produs  atunci  cînd  a  existat  Fecioara,  pentru  că  prin  Fe¬ 
cioara  s-a  întregit  istoria  sfîntă  şi  a  venit  plinirea  vremii. 

"  Rolul  Măriei  în  iconomia  mîntuirii  este  arătat  în  cuvinte  înaripate  de  că¬ 
tre  Cabasila:  „O  mintuire  a  oamenilor  şi  lumină  a  lumii  şi  calea  către  Mîntuito- 
rul  şi  poartă  şi  viaţă  şi  celelalte  numiri  pe  care  Mîntuitorul  pentru  mîntuirea 
mea  le-a  spus. 

Căci  Acela  este  izvorul,  tu  eşti  împreună  lucrătoare  a  sfinţeniei  pe  care  am 
Iprimit-o  de  la  Mîntuitorul  prin  tine.  Sîngele  tău  este  cel  care  ă  şters  păcatul 
lumii,  trupul  tău  este  mădularul  în  care  mă  sfinţesc  şi  în  care  se  află  toată  nă¬ 
dejdea  mîntuirii. 

Sînul  tău  este  împărăţia  lui  Dumnezeu.45 

Cel  care  s-a  întrupat,  Fiul  Omului,  recapitulînd  în  persoana  Lui  pe  toţi, 
va  pune  capăt  creaţiei  vechi  şi  va  înnoi  cu  învierea  Lui  timpul  eshatologic,  eonul 
nou  în  care  s-a  intrat  prin  biruinţa  Lui  asupra  morţii.** 


III.  Sfinţenia  Măriei  —  natura  umană  originară 

,  Am  anticipat  deja  ideea  că  Nicolae  Cabasila  pare  cel  mai  mult  influenţat 
de  ideile  umaniste  ale  epocii  sale,  motiv  pentru  care  marile  accente  în  cele  trei 
omilii  mariale  ale  9ale  cad  pe,  sfinţenia  personală  şi  importanţa  sinergiei  Măriei  în 
întruparea  Fiului  lui  Dumnezeu  şi  în  întreaga  iconomie  a  mîntuirii. 

Conceptul  fundamental  al  mariologiei  lui  Cabasila,  care  este  în  acelaşi  timp 
şi  tema  majoră  a  Omiliei  sale  la  Naşterea  Maicii  Domnului,  precum  am  văzut, 


40  P.  Nellas,  op.  cit.t  p.  31. 

41  Omilia  la  Naştere ,  4. 

42  Omilia  la  Bunavestire,  16. 


43  îbidem,  col.  350. 

44  îbidem,  9. 

45  Omilia  la  Adormire,  col.  392. 

poate  fi  sintetizat  în  următoarele:  Fecioara  Maria  este,  prin  excelenţă,  primul  om 
(în  sensul  idealului  şi  originalului  masculin),  întrucît  ea  singură  a  realizat  plenar 
idealul  divin  în  natura  umană,46  ea  n-a  creat  omul  dar  i-a  descoperit  lui  para¬ 
disul  pierdut;  ea  nu  ne-a  dat  natura  umană  dar  a  păstrat-o  în  integritatea  ei, 
nici  nu  ne-a  plăsmuit,  dar  ea  l-a  ajutat  pe  Creator  să  ne  recreeze  în  aceeaşi  ma¬ 
nieră  ca  şi  în  cazul  unei  statui  cu  care  sculptorul  colaborează,47  ea  s-a  deschis 
spre  această  lume  ca  spre  paradis,  cînd  omul  era  curat  şi  integru  —  astfel  că  el 
era  creatura  originară  şi  aşa  ar  fi  trebuit  să  rămînă  şi  ar  fi  fost  astfel,  după 
creaţie  dacă  ar  fi  luptat,  să  devină  perfect.48 

Maria  singură  a  descoperit  adevărul  naturii  umane  care  a  întîlnit  aşteptă¬ 
rile  lui  Dumnezeu  şi  motivele  întrupării  Sale.49  Fecioara  binecuvîntată  —  ne  spu¬ 
ne  Cabasila  —  a  recreat  în  persoana  sa,  prin  efort  propriu  şi  voinţă  liberă,  omul 

de  dinaintea  căderii,  iar  Hristos  îl  va  face  pe  om  capabil  să  realizeze  ţinta  sco¬ 

pului  său  „theosis",  adică  îndumnezeirea  ridicîndu-1  în  slava  Sf.  Treimi.50 

De  fapt,  întreaga  concepţie  soteriologică  a  lui  Cabasila  este  dominată  de 
ideea  că  persoana  vie  a  Mîntuitorului  Iisus  Hristos  nu  formează  numai  centrul 
vieţii  duhovniceşti  ci  şi  magnetul  care  „polarizează"  toate  aspiraţiile  umane.51 

După  căderea  în  păcat  am  văzut  că  primul  om  a  continuat  să  posede  acea 
forţă  şi  libertate  a  voinţei  originare  pe  care  a  folosit-o  iniţial  spre  a  trăi  teo- 
centric. 

Maria  —  ne  spune  Cabasila  —  n-a  dat  nimic  în  plus  faţă  de  ceea  ce  Adam 

şi  urmaşii  săi  au  primit  de  la  Dumnezeu,  nici  n-a  coborît  din  cer,  şi  nici  nu  s-a 

născut  din  trupuri  cereşti,  „ci  dimpotrivă  ea  a  venit  din  pămîrit,  din  neamul  o- 
menesc  cel  căzut  căruia  i-a  oferit  propria  sa  natură  şi  s-a  dovedit  ea  însăşi  a^  fi 
unul  dintre  oamenii  tuturor  timpurilor  care  a  înfrînt  tot  răul  de  la  început  pînă 
la  sfîrşit. 

Astfel  ea  a  înapoiat  lui  Dumnezeu  frumuseţea  curăţeniei  pe  care  El  a  dă- 
ruit-o  naturii  noastre  —  şi  ea  singură  a  folosit  toate  potenţele  şi  întreaga  pu¬ 
tere  cu  care  El  ne-a  înzestrat,  şi  anume,  chipul  lui  Dumnezeu  în  natura  umană. 
Prin  dragostea  ei  către  Dumnezeu,  prin  puterea  gîndirii  şi  simţirii  ei,  prin  voinţă 
şi  cu  admirabilă  prudenţă,  ea  dezvoltă  virtualităţile  chipului  iui  Dumnezeu,  men- 
ţinînd  păcatul  strămoşesc  în  stare  latentă,  şi  înfrînge  triumful  diavolului. 

Pe  această  cale  ea  a  descoperit  adevărul  uman  natural  aşa  cum  a  fost  la 
început  creat  şi  inefabilul  înţelepciunii  divine  şi  nemărginita  iubire  de  oameni. 

„Singură  printre  toţi  oamenii  care  au  trăit  sau  vor  trăi  în  decursul  veacu¬ 
rilor,  ea  s-a  ţinut  puternic  contra  oricărei  nedreptăţi  încă  de  la  începutul  exis¬ 
tenţei  sale  şi  pînă  la.sfîrşitul  ei,  ea  singură  ,a  redat  lui  Dumnezeu,  în  integrita-* 
tea  sa,  frumuseţea  pe  care  El  ne-a  dăruit-o;  singură  ea  a  folosit  toate  resursele, 
toate  mijloacele  pe  care  El  ni  le-a  furnizat. 

Prin  iubirea  de  Dumnezear,  prin  vigoarea  sufletului,  prin  dreptatea  inten¬ 
ţiei  şi  mărimea  curajului,  ea  a  triumfat  asupra  oricărui  păcat,  fără  a  avea  vreun 
model  sub  ochii  săi. 

Singură  între  toţi  oamenii  care  au  trăit  în  trecut  şi  vor  trăi  în  viitor,  feri¬ 
cita  Fecioară  a  păstrat  forma  umană  în  toată  splendoarea  ei,  curată  de  orice 
formă  străină. 

Nimeni  —  zice  proorocul  —  nu  este  străin  de  necurăţie. 

Iată  minunea  care  uimeşte  nu  numai  pe  oameni,  ci  chiar  şi  pe  îngeri“.5,b 

Astfel  Maria,  pentru  că  a  fost  şi  va  fi  fiinţa  umană  care  a  păstrat  com¬ 
plet  chipul  lui  Dumnezeu  nepătat  şi  a  întruchipat  umanitatea  ideală,52  depăşeşte 


46  Omilia  la  Naştere,  56. 

47  Ibidem ,  17/108. 

48  Ibidem,  16/104 — 106. 

49  Ibidem ,  16/106,  cf.  Omilia  la  Bunavestire,  9,  p.  154 — 156. 

50  Ibidem . 

51  Omilia  la  Naştere,  63. 

51  b  Ibidem,  vezi  şi  M.  Lot  Borodine,  Le  Coeur  theandrique  et  son  symbolisme 
dans  Voeuvre  de  Nicolas  Cabasilas ,  Irfcnikon,  nr.  6/1936,  p.  652. 

52  Acelaşi  lucru  îl  arată  explicit  şi  Teofan  al  Niceei. 

(orice  miracol,  orice  uimire.  Nu  numai  oamenii  sînt  deci  depăşiţi  dar  chiar  şi  în¬ 
gerii,  şi  uimirea,  ne  spune  Cabasila,  constă  în  următorul  fapt:  cum  a  reuşit  Fe¬ 
cioara  Maria  singură  izbăvirea  din  boala  comună  a  păcatului,  fiind  doar  om  şi 
fără  să  primească  nimic  altceva  decît  un  alt  om?  53 

Conceptul  fundamental  al  credinţei  în  sfinţenia  Măriei  şi  în  umanitatea 
ideală,  ca  rezultat  al  propriului  ei  efort,  este  elaborat  de  Cabasila  cu  precădere 
în  paragraful  7  al  Omiliei  de  la  Naşterea  Maicii  Domnului. 

Urmărindu-se  cu  atenţie  pasajul,  se  înlătură  orice  interpretare  greşită,  in¬ 
tenţionată  sau  neintenţionată  a  gîndirii  lui  Cabasila  şi  anume  în  legătură  cu  ima¬ 
culata  Concepţiune  sau  a  Neprihănitei  Zămisliri. 

„Care  atunci  a  fost  cauza  triumfului  Fecioarei  —  scrie  el  —  întrucît  ea  nu 
trăieşte  pentru  toţi  oamenii  creaţi,  aşa  că  îşi  poate  asuma  o  natură  străină,  de 
toate  relele,  nici  nu  devine  sfintă  după  venirea  omului  nou  (Hristos),  —  El  dînd 
o  nouă  direcţie  şi  putere  omului? 

Desigur  (omul  nou)  n-ar  fi  atotputernic  dacă  Adam  ar  fi  putut  înfrânge  pă¬ 
catul,  avînd  o  viaţă  eliberată  de  trudă,  un  trup  străin  de  corupţii  şi  un  suflet 
nepătat  de  păcat.  In  plus  strămoşul  lui  Adam  n-a  fost  om,  dar  Dumnezeu  i-a 
transmis  direct  fiinţă  din  El  însuşi4*.54 


Dimpotrivă  Fecioara  şi-a  păstrat  sufletul  curat  şi  nevinovat  în  faţa  oricărui 
râu  şi  a  realizat  prin  ea  însăşi  ajutată  de  harul  creaţional  umanitatea  ideală, 
chiar  dacă  toţi  oaipenii  erau  afectaţi  de  păcătoasa  boală  a  căderii.55 


Cel  mai  important  punct  poate  că  este  acela  că,  încă  înaintea  venirii  pe 
pămînt  a  lui  Mesia,  Domnul  Păcii,  Maria  prin  ea  însăşi  biruie  în  propriul  ei 
suflet  duşmănia  care  a  existat  în  natura  umană  faţă  de  Dumnezeu,  care  prin  lupta 
ei  victorioasă  împotriva  păcatului  a  deschis  porţile  cerului  care  a  dăruit  harul 
său  tuturor  oamenilor.56 


„Zidul  de  despărţire  —  zice  autorul  —  bariera  intimităţii  n-a  existat  pen¬ 
tru  ea  (adică  pentru  Fecioara)  şi  tot  ceea  ce  ţinea  neamul  omenesc  departe  de  Dum¬ 
nezeu  a  fost  îndepărtat  din  jurul  său.  înainte  de  împăcarea  obştească  ea  singură  a 
făcut  pacea  sa,  sau  mai  mult  ea  n-a  avut  niciodată,  în  nici  un  fel  nevoie  de  împă¬ 
care  avînd  originea  fixată  în  primul  loc  în  corul  prietenilor.  Dar  pentru  ceilalţi 
oameni  ea  a  fost  mijlocitoarea  păcii4*.57 


Desigur,  aici  Cabasila  pare,  datorită  excesului  său  de  zel,  să  contrazică  ceea 
ce  spune  în  „ Viaţa  în  Hristos ",  deşi  n-o  scoate  pe  Fecioara  Maria  din  solidari¬ 
tatea  cu  neamul  omenesc.  Mai  mult  chiar:  în  ciuda  duşmăniei  dintre  natura  umană 
şi  Dumnezeu,  şi  a  zidului  care  despărţea  întreaga  omenire  de  Dumnezeu,  Maria  a 
fost  unită  cu  El  prin  libera  ei  voinţă  (proairesis)  şi  prin  rîvna  sufletului  ei 
(prothymia).  58 


Profunda  convingere  a  lui  Cabasila  este  aceea  că  Dumnezeu  nu  i-a  acordat 
Măriei  vreun  privilegiu  aparte,  cum  ar  fi  natură  nepăcătoasă  şi  libertate  faţă  de 
păcatul  originar  din  naştere  sau  din  natură. 

Paragraful  7  este  concluzionat  explicit  şi  clar  astfel:  „pentru  că  este  sigur 
că  Dumnezeu  n-a  creat-o  în  aşa  fel  încît  ea  să  ducă  o  viaţă  nepătată,  nici  nu  i-a 
acordat  un  ajutor  mai  mare  decît  altor  oameni . . .  Dimpotrivă,  ea  a  obţinut  acea 
unică  şi  minunată  victorie  folosind  exclusiv  propria  ei  abilitate  şi  aceleaşi  prile¬ 
juri  la  viaţă  virtuoasă  date  fiecăruia  în  mod  egal.59 

Astfel  Preacurata  şi-a  împletit,  pe  dreptate,  ea  însăşi  de  la  sine  (par’heaută 
aute)  cununa  aceasta  primind  de  la  Dumnezeu  la  fel  cu  ceilalţi,  dar  prin  cele  ce 
le-a  adăugat  de  la  sine  depăşind  pe  ceilalţi.60 


53  Omilia  la  Naştere ,  6/64 — 68. 

54  Ibidem,  7/p.  70—71. 

55  Ibidem,  7/p.  72. 

56  Ibidem,  7/p.  74. 

57  Omilia  la  Bunavestire ,  3. 

58  Ibidem ,  7/p.  74. 

59  Ibidem. 

60  Omilia  la  Buna-Vestire,  4. 

Că  Maria  n-a  primit  prin  naştere  o  situaţie  privilegiată,  ci  a  învins  păca¬ 
tul  prin  ceea  ce  a  dat  de  la  sine  personal,  deci  n-a  avut  alte  puteri  decît  ale  fi¬ 
rii  şi  harului  creaţional,  şi  orice  om  ar  fi  putut  ajunge  unde  a  ajuns  ea,  dacă 
le-ar  fi  folosit  bine,  ne-o  spune  Cabasila  cu  multă  insistenţă,  afirmînd  totodată  că 
în  noi  au  rămas  puterile  binelui,  că  binele  numai  s-a  ascuns  din  pricină  că  • 
nu  făcea  uz  de  el  nici  un  om.  „Dar  puterea  contra  păcatului  era  în  fire  şi  o  aveau 
toţi  dar  nimenea  nu  o  punea  îp  lucru,  nicâ  nu  era  cine  să  trăiască  curat  de  pă¬ 
cate,  ci  începînd  boala  de  la  primul  om  şi  trecînd  prin  toţi,  pe  toţi  îi  stâpînea; 
şi  părea  că  răul  e  fire  a  noastră  şi  binele  după  fire  se  ascundea  şi  omul  era 
nevăzut  în  aşa  de  nenumărate  trupuri  omeneşti,  toţi  folosind  cît  se  poate  de  rău 
puterea  sufletului,  iar  binele  dinăuntru  nearâtîndu-se  deloc  prin  faptul  că  nici- 
unul  nu  trăia  după  el. 

„Iar  Preacurata  Fecioară  fără  să  aibă  cerul  de  cetate,  şi  fără  să  vină  din 
trupurile  de  acolo,  ci  din  pămînt,  în  acelaşi  mod  cu  toţi  (oamenii) . . .  singură  a 
stat  de  la  început  şi  pînă  la  sfîrşit  împotriva  a  toată  răutatea  şi  a  redat  lui  Dum¬ 
nezeu  frumuseţea  neatinsă,  dată  de  El  nouă . . .  Deci  ce  a  procurat  biruinţa  Fe¬ 
cioarei  care  n-a  intrat  în  viaţă  înainte  de  toţi  oamenii,  nici  n-a  primit  firea 

străină  de  orice  păcat  nici  după  Omul  cel  nou  şi  pornirea  lui?  Căci  dacă  Adam 

ar  fi  biruit  păcatul,  neavînd  nimic  oare  să  nu-1  mîne  la  virtute  şi  să  se  oprească 
de  la  rău,  n-ar  fi  fost  nici  o  mirare ...  Iar  cei  ce  au  fost  după  har . . .  dacă  s-au 
oprit  de  la  orice  răutate,  n-au  arătat  nimic  uimitor. 

„Dar  dacă  aceasta  înainte  de  împăcarea  cea  de  obşte,  înainte  de  a  veni 
pe  pămînt  Făcătorul  păcii,  a  topit  de  la  sine  duşmănia  firii,  a  deschis  cerul  şi 
a  luat  putere  împotriva  păcatului,  e  un  lucru  mai  presus  de  tot  cuvîntul  şi  de 
toată  minunea44.61 

Deci  dacă  Fecioara  ar  fi  fost  pusă  în  situaţia  lui  Adam  dinainte  de  cădere, 
adică  n-ar  fi  avut  păcatul  strămoşesc,  n-ar  fi  fost  nici  o  mirare  că  ar  fi  bi¬ 
ruit  orice  păcat. 

E  evidentă  învăţătura  lui  Cabasila  că  avînd  păcatul  strămoşesc  şi  menţi- 

nîndu-1  în  stare  latentă,  Fecioara  s-a  păstrat  curată  de  orice  păcat  personal.  De 
aici  decurge  marea  ei  laudă. 

Nicolae  Cabasila  nu  ezită  de  asemenea  să  proclame*  că  omul  „normal14  cel 
creat  de  Hristos  este  salvat  prin  El  însuşi  întrucît  natura  umană  este  bună  „per 
se“,  ca  şi  creaţie  a  lui  Dumnezeu.  Adevărata  libertate  a  omului,  arată  el,  constă 
în  conformitatea  voinţei  sale  cu  voinţa  lui  Dumnezeu  şi  libertatea  care  este  limi¬ 
tată  în  mod  liber,  pe  cînd  dragostea  lui  Dumnezeu  biruie  în  cele  din  urmă  liber¬ 
tatea  omului  fără  să  o  violeze,  prin  Crucea  şi  Patima  sa. 

Paragraful  8  al  Omiliei  la  Naştere  clarifică  şi  mai  bine  relaţia  dintre  voinţa 
liberă  a  omului  şi  harul  divin.62 

Din  nefericire  însă,  mariologia  şi  hristologia  antropocentrică  a  lui  Caba¬ 
sila  n-a  fost  şi  nici  nu  este  înţeleasă  pe  deplin  de  către  teologii  romano-catolici, 
între  care  amintim  pe  M.  Jugie  şi  pe  Gordillo,  alături  de  mulţi  alţii.  Astfel  M. 
Jugie  îi  atribuie  lui  Cabasila  neopelagianismul  ba  chiar  şi  pelagianismul  acuzîn- 
du-1  de  lipsă  de  coerenţă  a  gîndirii  şi  de  contradicţii.63 

In  plus,  atît  Jugie,  cît  şi  Gordillo,  cît  şi  Toniolo,  în  încercarea  lor  de  a 
apăra  dogma  Neprihănitei  Zămisliri,  nu  se  dau  în  lături  de  a  folosi  cele  mai 
multe  dintre  pasajele  lui  Cabasila  rupte  de  context. 

Desigur  sînt  cîteva  pasaje  encomiastice  în  omiliile  lui  Cabasila  care,  din 
pricina  retoricii  exagerate,  pot  provoca  un  fel  de  contradicţie,  dar  ele  pot  fi  uşor 
înţelese,  luate  în  context,  pe  cînd  scoase  din  context,  pot  fi  folosite  ca  argu¬ 
mente  în  sprijinul  dogmei  catolice  a  neprihănitei  zămisliri. 


61  Omilia  la  Buna-Vestire,  5 — 7. 

62  Omilia  la  Naştere ,  8,  p.  74 — 88,  cp.  Despre  viaţa  In  Hristos,  P.G,  150, 
col.  657  C  şi  Tîlcuirea  Sf.  Liturghii ,  P.  G.  150,  col.  456  A. 

63  M.  Jugie,  L’immaculâe  Conception  dans  VEcriture  Sainte  et  dans  la  Tra- 
dition  Orientale ,  Roma,  1952,  p.  249. 

IV.  „ Debitum  peccati ",  „prokatharsis" ,  în  concepţia  lui  Nicolae  Cabasila 


Am  anticipat  deja  că  puternica  şi  continua  accentuare  a  lui  Cabasila  asu¬ 
pra  sfinţeniei  personale  a  Fecioarei  Maria  şi  conceperea  ei  în  sensul  „primului 

om"  sau  a  umanităţii  ideale,  a  contribuit  la  o  evidentă  neînţelegere  a  mariolo- 
giei  sale  antropocentrice. 

Pe  lingă  aceasta  există  un  număr  de  şapte64  pasaje  de  bază  în  omiliile  lui 
Cabasila  care,  scoase  din  contextul  lor,  pot  fi  folosite  ca  argumente  în  spriji¬ 
nul  Imaculatei  Concepţiuni,  şi  a  doctrinei  că  Maria  era  liberă  de  datoria  păca¬ 
tului  strămoşesc  sau  „ debitum  peccati,4t  ba  chiar  de  păcatele  ei  personale,  şi,  prin 
urmare,  nu  avea  nevoie  ca  ceilalţi  oameni  de  mîntuirea  lui  Hristos,  fiind,  mai 
mult  decît  atît,  comîntuitoare  prin  fire  sau  prin  naştere. 

Aşa  este  cazul  lui  Jugie,65  Gordillo66  şi  Toniolo.67  Dificultăţile  majore  cau¬ 
zate  de  aceste  pasaje  constau  în  cîteva  expresii  de  retorică  exagerată  şi  pioasă. 

Iată  de  exemplu,  în  Omilia  de  la  Naştere  spune  că  „singur  Dumnezeu  a  fost  în 

stare  să  creeze  preacurata  (imaculata)  Fecioară  ignorînd  legile  naturii  într-un  mod 
direct  sau,  precum  a  făcut  prin  crearea  primului  om  —  Adam,  El  a  fost  în  în¬ 
tregime  autorul  naşterii  Măriei  şi  cîtuşi  de  puţin  „substanţa**  naşterii**.68 

Acest  pasaj  a  fost  utilizat  de  majoritatea  teologilor  catolici  ca  motiv  şi  te¬ 
mei  al  efortului  lor  de  a-1  prezenta  pe  Cabasila  ca  pe  un  pre-romano-catolic,  spri¬ 
jinind  Imaculata  Concepţie  şi  punctul  de  vedere  apusean  că  Maria  a  fost  liberă 
de  orice  păcat  fiind  creată  co-mîntuitoare  sau  neavînd  nevoie  de  mîntuirea  rea¬ 
lizată  de  Hristos. 

Dar  acest  pasaj  a  fost  interpretat  greşit,  mai  ales  de  Gordillo,  care,  sco- 
ţîndu-1  din  context,  l-a  izolat  de  ideea  de  ansamblu  pe  care  voia  să  o  expună. 

Mai  mult  de  jumătate  din  Omilia  la  Naşterea  Maicii  Domnului  este  con¬ 
sacrată  dumnezeieştilor  părinţi  Ioachim  şi  Ana,  părinţii  trupeşti  ai  fecioarei  Ma¬ 
ria. 

Prin  această  lungă  dizertaţie  asupra  lui  Ioachim  şi  Ana,  el  a  căutat  să  arate 
originile  umane  ale  fecioarei  Maria,  arătînd  că  ei  n-au  fost  fără  rod  în  rugăciu¬ 
nile,  fidelitatea  şi  virtuţile  lor,  dar  puterea  acestor  rugăciuni  a  rezultat  din  viaţa 
lor  virtuoasă  şi  din  credinţa  lor  faţă  de  Dumnezeu.69 

Intr-adevăr,  Dumnezeu  a  intervenit  din  cauza  sterp iciunii  lor  fizice,  dar 
totuşi  Ioachim  şi  Ana  au  fost  în  stare  să  aibe  relaţii  conjugale  normale.  Bine¬ 
înţeles  că  părinţii  Măriei,  înaintaţi  în  vârstă  fiind,  n-au  realizat  căsătoria  din 
cauza  necesităţii  conjugale,  ci  doar  din  cauza  ascultării  lor  fidele  faţă  de  Dum¬ 
nezeu.  De  aici  rezultă  faptul  că  felul  naşterii  Măriei  a  fost  sfînt  şi  imaculat  prin 
propria-i  motivaţie,  dar  actul  însuşi  al  părinţilor  ei  a  fost  natural  excluzînd  deci 
naşterea  supranaturală  a  Măriei. 

Rezultă  deci  că  Maria  s-a  născut  cu  păcatul  strămoşesc,  cu  toate  că  ea  a  fost 
darul  şi  răsplata  vieţii  virtuoase  şi  a  ascultării  credincioase  a  părinţilor  ei.70 

„Maria  singură  a  fost  într-adevăr  rodul  unei  rugăciuni  sfinte  pentru  că  în 
ea  nu  se  afla  nimic  care  să  inspire  aversiunea  sau  ura.  Singură  ea  a  fost  un 
dar  al  lui  Dumnezeu  vrednic  deodată  să  fie  dat  celor  ce  l-au  cerut  şi  de  a  fi 
primit  de  ei.“71 

Este  ideea  proprie  a  lui  Cabasila,  că  sinergia  Măriei,  conlucrarea  ei  cu  ha¬ 
rul  lui  Dumnezeu  în  iconomia  mîntuirii  au  început  cu  viaţa  virtuoasă  a  părin¬ 
ţilor  ei  încă  înaintea  zămislirii  ei.72  Maria  însăşi  a  fost  culmea  sfinţeniei  Vechiu¬ 
lui  Testament  „căci  profeţii  şi  cuvintele  insuflate  ale  prorocilor  o  cîntau  pe  fe- 


64  Omilia  la  Naştere ,  4/p.  56,  6/p.  68,  10/p.  82,  11/p.  90,  16/p.  104,  Omilia 
la  Buna-Vestire,  3,  p.  124,  126,  7/p.  148,  Omilia  la  Adormire  3/p.  170,  172,  4/p.  176, 
6/p.  188,  190,  10/p.  204,  206,  208. 

65  M.  Gordillo,  L’immaculata  Concezione,  Mariologia  Orientalis ,  Roma,  1954, 

p.  180. 

66  M.  Jugie,  op.  cit.,  p.  248,  La  mariologie  du  Nicolas  Cabasilas,  E.  O., 
18  (1935),  p.  227. 

67  La  Mariologia  di  Nicola  Cabasila,  Vicenza  (Pontificium  Institutum  Orienta- 

lium  Studiorum),  1955.  70  îbidem,  p.  46. 

68  Omilia  la  Naştere,  4,  p.  56.  71  Omilia  la  Buna-Vestire,  379. 

69  îbidem,  2,  p.  48.  72  Omilia  la  Naştere,  2/p.  46. 

ricita  Fecioară  ca  pe  ceea  ce  era  vrednică  de  cinstire:  chivot  şi  corabie  şi  cort  al 
lui  Moise,  şi  altele  care  constituiau  mărirea  evreilor,  preînchipuiau  minunea  Fe¬ 
cioarei  . . .  toate  aceste  laude  pe  care  le-au  auzit  oamenii  şi  pe  care  neamul  ome¬ 
nesc  odinioară  le-a  lăudat,  acestea  toate  simplu  Fecioarei  s-au  cuvenit".73 

Fecioara  a  fost  creatura  prin  care  cerul  şi  pămîntul  s-au  unit,  veriga  lumii 
create  şi  necreate,  cerul  şi  pămîntul  nou,  recapitularea  întregului  cosmos.74 

„Maria  este  pâmînt,  pentru  că  îşi  trage  originea  de  aici,  de  jos,  dar  ea  este 
pămîntul  nou,  pentru  că  prin  nimic  ea  nu  ţine  de  înaintaşii  săi  şi  că  ea  n-are 
moştenire  (atingere)  cu  vechea  plămadă."  Ea  este  —  după  cuvîntul  Sf.  Pavel  — 
o  frămîntătură  nouă  şi  cu  ea  începe  un  neam  nou,  iar  în  alt  loc  spune:  „Maria 
este  un  pămînt  supranatural  şi  un  cer  minunat  pentru  că  la  fel  ca  o  floare,  ea 
s-a  ridicat  de  pe  pămînt  şi  a  întrecut  cerul  prin  curăţia  şi  mărirea  sa.75  Siner¬ 
gia  Măriei  este  accentuată  aproape  în  fiecare  pagină  a  Omiliilor 76  lui  Cabasila. 

Această  poziţie  specială  a  Măriei  în  iconomia  mîntuirii  lui  Dumnezeu  n-a 
fost  un  privilegiu  special  al  unei  predestinări'  absolute  căci  Dumnezeu  nu  este 
părtinitor.77 

La  fel  ca  şi  Părinţii,  Cabasila  vede  în  Maria  scopul  istoriei  V.  T.  care  a 
început  cu  copiii  protopărinţilor.  Decd,  alegerea  Fecioarei  Maria  reprezintă  punc¬ 
tul  culminant  al  progresului  lui  Israel  spre  împăcarea  cu  Dumnezeu. 

In  sfinţenia  ei  personală  şi  în  credincioşia  faţă  de  Dumnezeu,  a  aflat  uma¬ 
nitatea  ideală  reprezentând  şi  responsabilitatea  faţă  de  chemarea  iubirii  Lui.7* 

De  aceea  El  i-a  dat  un  loc  aparte  faţă  de  toţi  oamenii  alegînd-o  să-i  fie 
Lui  lăcaş  al  întrupării  Sale.79 

Această  alegere  fără  îndoială  a  fost  bazată  pe  meritul  propriu  al  Măriei, 
pe  puterea  ei  spirituală  şi  conlucrarea  necondiţionată  cu  harul  divin. 

Ea  însăşi  a  actualizat  puterea  cu  care  a  înzestrat  Dumnezeu  natura  umană 
în  porunca  de  a  birui  păcatul,  motiv  pentru  care  ea  a  fost  răsplătită  cu  însuşi¬ 
rea  de  a  rămîne  mereu  virtuoasă.  Prin  urmare  Fecioara  a  făcut  sfîntă  şi  nepă¬ 
tată  întreaga  viaţă  a  ei.  Sfîntă  pentru  puterea  ei  spirituală  neîncetată,  dăruirea 
totală  lui  Dumnezeu  şi  voinţa  constantă.  Nepătată  pentru  harul  Fiului  ei.80 

O  problemă  care  se  cere  precizată  este  cea  a  lipsei  de  păcat  a  Măriei,  care 
desigur  nu  poate  fi  înţeleasă  In  acelaşi  sens  cu  impecabil itatea  totală  a  lui  Hris- 
tos,  impecabilitate  ce  rezultă  din  teandrismul  lui.  Hristos  fiind  om  desâvîrşit  şi 
Dumnezeu  desăvîrşit  este  fără  de  păcat  în  urma  naşterii  Sale  supranaturale.  Ac¬ 
centul  pus  pe  sinergţa  Măriei  şi  resimţit  în  toate  omiliile  sale  nu  acceptă  doc¬ 
trina  catolică  a  Neprihănitei  Zămisliri  şi  nici  „Debitum  Peccati". 

Cabasila  recunoaşte  el  însuşi  că  „întruparea  n-a  fost  numai  opera  Tatălui 
şi  a  puterii  Lui  şi  a  Duhului,  unul  binevoind,  celălalt  venind,  iair  acela  umbrind, 
ci  şi  a  voinţei  şi  a  credinţei  Fecioarei.  Căci  precum  fără  aceea  nu  se  putea  în¬ 
făptui  sfatul  acesta,  aşa  neaducînd  Preacurata  voinţa  ei,  sfatul  nu  se  putea  înfăp¬ 
tui".81 

Numai  după  instruirea  şi  convingerea  ei  Dumnezeu  a  putut-o  lua  ca  mamă 
şi  a  putut  primi  trupul  pe  care  ea  a  voit  să  i-1  dea.  Desigur  că  El  se  întrupează 
voluntar  deci  Dumnezeu  a  voit  ca  mama  sa  să-i  poarte  libertatea  în  mod  plenar 

şi  liber.  De  altfel,  datorită  faptului  că  ea  nu  putea  fi  un  instrument  pasiv  în  pla¬ 

nul  iconomiei  divine,  a  fost  necesar  ca  să  aibe  însăşi  o  contribuţie  activă  la  con¬ 
lucrarea  cu  Dumnezeu  în  dragostea  Sa  faţă  de  oameni,  aşa  că  ea  putea  să  îm¬ 
partă  cu  El  participarea  la  slava  rezultată  din  această  iubire  de  oameni".82 


73  Omilia  la  Adormire,  378. 

74  Omilia  la  Naştere,  2,  p.  44,  46;  3,  p.  50,  ş.a. 

75  Omilia  la  Adormire,  3,  p.  51. 

76  Omilia  la  Naştere,  2,  p.  46,  48;  3/p.  50,  52;  4/p.  56,  la  Buna  Vestire,  4, 
p.  134,  5/p.  134,  136,  la  Adormire,  5/p.  182,  184,  6/p.  186,  8/p.  194. 

77  Omilia  la  Naştere,  2,  p.  48. 

78  Ibidem,  14,  p.  98.  % 

7&  Ibidem,  15,  p.  100',  102. 

80  Ibidem,  15,  p.  102,  104,  106,  17/  p.  108. 

81  Omilia  la  Buna-Vestire,  379. 

82  Ibidem,  4—5,  p.  134—136. 

Rezultă  deci  clar  că  Maria  n-a  fost  scutită  de  urmările  păcatului  strămo¬ 
şesc,  nici  n-a  existat  vreo  fiinţă  restaurată  înaintea  operei  de  răscumpărare  în 
virtutea  meritelor  viitoare  ale  Fiului  ei. 

Maria  a  fost  sfîntă  şi  curată  din  pîntecele  mamei  sale.  Ea  n-a  fost  —  spu¬ 
ne  Cabasila  —  îmtr-o  poziţie  asemănătoare  Evei  înaintea  căderii,  la  Buna-Ves- 
tire.83 

Păcatul  strămoşesc  n-a  putut  deveni  actual  în  Maria,  sfinţenia  ei  este  ro¬ 
dul  voinţei  ei  libere  şi  a  harului  divin.84  Fiind  natură  a  lui  Adam,  Fecioara  Ma¬ 
ria  n-a  fost  deasupra  păcatului  originar,  dar  a  fost  în  stare  să  oprească  „păşunea 
păcatului**  sau  „curgerea  păcatului**,  cum  spun  cîntârile  bisericeşti.  A  oprit-o  în 
sensul  că  în  ea  n-a  mai  fost  activ  ci  l-a  ţinut  într-o  stare  de  pură  potenţă  inac¬ 
tivă.  Fiul  lui  Dumnezeu  nu  se  putea  naşte  ca  om  fără  de  păcat,  dacă  nu  ar  fi 
fost  Fecioara  care  să-l  fi  mortificat  prin  strădania  ei  personală.85 

Prin  aceasta  Fecioara  Maria  devine  comoară  sau  izvor  de  sfinţenie  a  oame¬ 
nilor  „mai  sfîntă  decît  sfinţii**,86  deşi  n-a  păcătuit  niciodată,  fiind  totuşi  în  stare 
de  a  păcătui.87 

Prin  Maica  Domnului  —  omul  a  evitat  pînă  la  capăt  răul,  l-a  învins  folo¬ 
sind  puterile  bune  ale  firii.  Dar,  cel  născut  din  ea  a  apărut  fără  de  păcat,  fiind 
încununat  de  la  început  „iar  fiindcă  a  pus  în  noi  Dumnezeu  putere,  ca  veghind 
şi  străduindu-ne,  cum  am  spus  mai  înainte,  să  stăpînim  păcatul,  iar  învingînd 
să  fim  împodobiţi  cu  neclintirea  în  bine,  amîndouă  se  fac  ale  firii  numai  prin 
Fecioara,  cea  dintîi  prin  cele  ce  le-a  săvîrşit  ea,  cea  de  a  doua  prin  faptul  că 
s-a  făcut  Maică. 

Căci  în  ea  omul  a  arătat  în  fapte,  cu  multă  prisosinţă  pornirea  împotriva 
păcatului  aflătoare  în  el,  cu  cuget  treaz  şi  cu  voinţă  dreaptă  şi  cu  înălţime  de 
suflet,  evitînd  tot  păcatul  de  la  început  şi  pînă  la  sfîrşit,  iar  în  Cel  născut  din 
ea  a  luat  în  chip  negrăit  şi  cununa  şi  a  fost  nepâcâtos,  nu  biruind  prin  stră¬ 
duinţă  ci  încununat  de  la  început;  ca  un  puternic  ce  apare  duşmanilor  cu  tro- 
feele**.88 

Aici  sînt  de  semnalat  trei  lucruri:  a)  în  Iisus  omul  a  primit  ceva  ce  nu  pri¬ 
mise  în  Maria,  b)  ceea  ce  primise  în  Maria  nu  se  datoreşte  exclusiv  puterii  ei 
personale  ci  şi  harului  divin  dat  omului  de  la  Creaţie,  c)  mai  puţinul  primit  prin 
Maria  n-a  fost  decît  o  dezvoltare  a  pornirii  bune,  sădită  în  firea  comună  a  oame¬ 
nilor,  prin  urmare  orice  om  ar  fi  putut  ajunge  la  el. 

Deci  evident  că  ceea  ce  a  primit  omul  în  Maria  nu  e  darul  supranatural 
adus  de  Hristos,  ci  o  înflorire  maximă  a  puterilor  bune  rămase  în  fire  prin  că¬ 
dere,89  ajutate  de  har. 

Pe  lîngă  cele  spuse  (de  noi)  ar  mai  fi  de  clarificat  alte  două  pasaje  impor¬ 
tante,  dintre  care  unul  se  referă  la  mainaintea  curăţirea  (prokâtharsis)  Măriei, 
adică  la  faptul  că  Fecioara  ar  fi  fost  curăţită  de  Duhul  Sfînt  înainte  de  Buna-Ves- 
tire,90  iar  celălalt  la  sfinţenia  şi  desăvîrşirea  ei  în  momentul  Bunei-Vestiri.91  Luate 
împreună  aceste  două  pasaje  au  ridicat  interpretările  greşite  ale  lui  Jugie  şi  Gor- 
dillo. 

In  lumina  celor  arătate  despre  problema  sinergiei  şi  libera  conlucrare  a 
Măriei  în  iconomia  divină  a  mîntuirii,  nu  este  dificilă  înţelegerea  expresiei 
„prokâtharsis**,  din  pasajul  lui  Cabasila: 

„Dumnezeu  a  pedepsit  pe  Eva  pentru  că  a  păcătuit,  dar  El  cheamă  pe  Fe¬ 
cioara  să  se  bucure;  din  care  se  vede  că  dacă  tristeţea  este  partea  celor  păcă- 


83  Ibidem,  4,  p.  132,  134. 

84  Omilia  la  Naştere,  15,  p.  100,  102. 

85  D.  Stâniloae,  Învăţătura  despre  Maica  Domnului  la  Ortodocşi  şi  Cato¬ 
lici,  „Ort.u,  4/1950,  p.  586. 

86  Omilia  la  Adormire ,  8,  p.  196. 

87  Ibidem. 

88  Omilia  la  Naştere,  366. 

89  D.  Stăniloae,  art.  cit.,  p.  584. 

90  Omilia  la  Naştere,  10,  p.  82,  84. 

91  Omilia  la  Buna-V estire,  7.,  p.  148. 

toşi,  bucuria  nu  poate  fi  decît  a  acelora  care  n-au  nimic  comun  cu  păcatul  (desi¬ 
gur  în  formă  actualizată). 

La  fel  Dumnezeu  n-a  trimis  către  nici  un  om,  înainte  de  Fecioara,  un  me¬ 
saj  de  bucurie,  toţi  avînd  încă  nevoie  de  a  se  împăca  cu  dreptatea  dumnezeiască, 
şi  avînd  în  acelaşi  timp  partea  lor  din  vechea  moştenire  a  suferinţei. 

Acest  lucru  devine  evident  pentru  acei  care  consideră  cum  că  Fecioara  a  fost 
pregătită  pentru  această  taină. 

Atunci  cînd  ea  cerea  mesagerului  ceresc  lămuriri  în  legătură  cu  zămislirea 
sa  minunată  şi  în  ce  chip  va  deveni  Maică  a  lui  Dumnezeu,  Gavriil  pomeneşte 
Duhul  şi  puterea  celui  Freaînalt  şi  cu  toate  acestea  n-a  spus  nimic  despre  o  eli¬ 
berare  sau  de  o  ierbare  a  tuturor  păcatelor'4. 

In  mod  real  Mari  a  a  necesitat  o  profundă  pregătire,  mai  mult  decît  orice 
altă  pregătire,  înaintea  Bunei- Vestiri. 92 

Această  expunere  este  completată  de  o  altă  poziţie  fundamentală  a  lui  Ca- 
basila  şi  anume  aceea  că  Maria  deşi  nu  şi-a  cunoscut  viitorul  ei  şi  misiunea  spe¬ 
cială  în  istoria  mîntuirii,  s-a  pregătit  totuşi  pe  ea  însăşi  cu  o  forţă  spirituală 
progresivă,  încît  sfinţenia  ei  a  atins  cel  mai  înalt  grad  al  oricărei  perfecţiuni  şi 
sf in ţenii  înainte  de  momentul  Bunei- Vestiri.93 

Oricum,  el  lasă  să  se  creadă  că  Maria  îşi  cunoaşte  misiunea  specială  şi  rolul 
său  în  istoria  mîntuirii  chiar  înainte  de  Buna-Vestire,94  ceea  ce  nu  e  totuşi  cazul. 


Fecioara  prin  libera  desfăşurare  a  activităţii  sale,  exploatînd  harul  comun 
pînă  la  limitele  lui  extreme,  s-a  ridicat  pînă  la  gradul  suprem  al  perfecţiunii  şi 
al  sfinţeniei,  dar  conştiinţa  rolului  ei  o  are  numai  de  la  Buna-Vestire. 

Această  sfinţenie  depăşeşte  pe  cea  a  îngerilor  şi  pe  cea  a  oamenilor.  Ceea 
ce  sporeşte  mai  mult  meritul  Măriei  este  faptul  că  ea  a  repurtat  această  victorie 
strălucită  în  condiţiile  cele  mai  dezavantajoase,  într-un  timp  în  oare  nedreptatea 
era  în  toi 95  înainte  de  aipariţia  lui  Dumnezeu -Omul.  în  momentul  Bunei-Vestiri 
ea  a  atins  culmea  perfecţiunii  şi  nu  putea  să  mai  progreseze.96 

Cert  este  faptul  că  acest  punct  de  vedere  al  lui  Cabasila  nu  este  o  idee  nouă.57 

Sf.  Grigorie  Teologul98  precum  şi  Sf.  Ioain  Damaschin,"  cu  mult  timp  înainte 
de  Cabasila,  învăţau  că  la  Buna-Vestire  Duhul  Sfînt  a  pătruns  sufletul  şi  trupul 
Măriei,  purificîndu-le  numai  după  ce  ea  a  acceptat.100 


Acest  lucru  este  evidenţiat  şi  de  cîntările  bisericeşti,  aşa  Sf.  Fecioară  Maria 
recunoaşte  în  canonul  Bunei-Vestiri  că  „Venirea  asupra-mi  a  Prea  Sfîntului  Duh 
mi-a  curăţit  sufletul  şi  mi-a  sfinţit  trupul,  m-a  făcut  Biserică  de  Dumnezeu  încă¬ 


pătoare,  cort  de  Dumnezeu  împodobit,  templu  însufleţit  şi  curată  Maică  a  vieţii'4 
sau  „deci  pentru  că  sufletul  mi-am  curăţit  prin  Duhul,  fie  mie  după  cuvîntul 
tău44.101 


Adîncind  astfel  semnificaţia  lui  „gratia  plena“,  înţelegem  că  Maria  numai  prin 
Fiul  lui  Dumnezeu  putea  să  atingă  perfecţiunea  şi  posibila  înălţime  a  sfinţeniei 
pentru  aceia  care  ar  purta  chipul  omului  feresc.102  Acest  lucru  reiese  mai  cu 
'seamă  în  lucrarea  „Despre  Viaţa  în  Hristos",  unde  Cabasila  remarcă,  pe  bună 
dreptate,  că  numai  Iisus  Hristos  a  biruit  cele  trei  piedici  puse  în  calea  omului  în 
suişul  său  spre  Dumnezeu:  firea,  păcatul  şi  moartea,  deci  şi  Fecioara  Maria  fiind 
supusă  acestora  n-a  putut  să  se  autoizbăveaiscă  singură  ci  tot  prin  Hristos,  Fiul  ei. 


92  Omilia  la  Naştere,  10,  p.  84. 

93  Omilia  la  Buna-Vestire,  7.  p.  148. 

94  Ibidem,  5,  p.  136. 

95  Omilia  la  Naştere,  7. 

96  Omilia  la  Buna-Vestire,  2. 

97  C.  Tsirpanlis,  The  Mariology  of  Nicholas  Cabasilas,  „ Klironomia “  11  (1969), 
p.  284. 

98  P.  G.  36,  633. 

99  P.  G.  94,  985. 

100  Omilia  la  Buna-Vestire,  10,  p.  158. 

101  Mineiul  Martie,  Ciut.  7—3,  p.  185—186,  Octoih,  gl.  5. 

102  I  Cor.  15,  49. 

Acesta  este  temeiul  pe  care  putem  afirma  că  sfinţenia  Măriei  a  atins  culmea 
in  momentul  Bunei- Vestiri  şi  că  după  Buna- Vestire  sfinţenia  ei  nu  putea  descreşte 
sau  creşte  după  cum  spune  Cabasila.103 

Se  pare  că  autorul  nostru  nu  respinge  învăţătura  despre  Debitum  Peocati, 
adică  despre  libertatea  Măriei  faţă  de  păcatul  strămoşesc.  Cei  care  susţin  acest 
lucru  104  se  bazează  pe  două  pasaje  principale  ale  lui  Cabasila.105 

După  cel  dinţii  Maria  a  fost  singura  persoană  care  l-a  împăcat  pe  Dumnezeu 
cu  ea  însăşi  înaintea  împăcării  universale  a  omului  sau,  mai  curînd,  ea  n-a  avut 
niciodată  nevoie  de  această  împăcare  —  fiind  cea  dintîi  de  la  începuturi  care  face 
parte  din  ceata  „casnicilor44  lui  Dumnezeu. 105b 

Desigur  unele  cuvinte  ale  acestui  text,  în  special  fraza  „ea  n-a  avut  nevoie44, 
pot  fi  seducătoare  şi  neclare.  Cu  toate  acestea,  continuarea  acestui  pasaj  accentuează 
ideea  că  împăcarea  ei  acoperă  esenţialul  din  viaţa  ei  personală  virtuoasă.106 

Şi  aici  găsim  ca  peste  tot  expus  clar  principiul  sinergiei  şi  implicit  respingerea 
doctrinei  romano-catoiice. 

Maria,  spune  el,  nu  depinde  de  psihologia  şi  morala  lui  Adam  şi  nici  de  Adam 
pentru  harul  ei. 

Alegerea  Măriei  n-a  fost  absolută  şi  eternă,  dar  nici  necondiţionată,  fiind 
condiţionată  şi  de  raportul  ei  cu  taina  întrupării.  Maria  şi-a  cîştigat  poziţia  ei 
unică  şi  are  o  categorie  a  ei  proprie,  nu  numai  ca  Fecioară,  dar,  mai  ales  ca  Maică- 
Fecioară  „parthenometer44,  ca  Mamă  predestinată  lui  Dumnezeu  de  cînd  întruparea 
a  fost  etern  decretată  de  Acesta.107 

Teologul  romano-catolic  Toniolo 108  descoperă  în  gîndirea  lui  Cabasila  un  soi 
de  contradicţie  în  accentul  său  pus  pe  sinergia  Măriei  sau  pe  meritele  personale, 
pe  de  o  parte  şi  pe  alegerea  ei  din  veşnicie  pe  de  altă  parte  109  şi  conchide  că  în 
cele  3  omilii  ale  lui  Cabasila  dincolo  de  contradicţii  „există  multe  puncte  greşite 
sau  neclare44. 

Cu  toate  acestea,  convingerea  profundă  a  lui  Cabasila  că  privilegiile  mater¬ 
nităţii  divine  n-au  depins  de  libertatea  faţă  de  păcatul  strămoşesc,  râmîne  stator¬ 
nică.  Plinătatea  harului  a  fost  acordată  Măriei  şi  curăţenia  ei  personală  s-a  păstrat 
prin  continua  asistenţă  a  Sf.  Duh,  ceea  ce  nu  echivala  totuşi  cu  o  abolire  a  păca¬ 
tului,  care  abia  prin  întruparea  lui  Hristos  a  putut  fi  biruit  complet.  întruparea 
a  fost  adevărata  inaugurare  a  Noii  Creaţii  şi  punctul  de  pornire  al  operei  răscum¬ 
părătoare  a  lui  Dumnezeu  şi  chiar  „al  doilea  Adam44  110  intră  în  deplinătatea  slavei 
sale  prin  moartea  şi  învierea  Sa. 

Maria  are  harul  întrupării  —  dar  acesta  nu  era  încă  desăvîrşit  precum  nici 
Răscumpărarea  nu  fusese  încă  realizată  pe  deplin.  Păcatul  n-a  fost  distrus  încă 
pe  lemnul  crucii  şi  nici  mîntuirea  deci  nu  era  posibilă. 

Este  un  adevăr  incontestabil  că  fecioria  şi  sfinţenia  Măriei  au  reprezentat  o 
orientare  a  întregii  sale  vieţi  şi  o  dăruire  către  Dumnezeu,  în  acelaşi  timp,  o  viaţă 
nepătată  dar  nu  încă  desăvîrşită  şi  nici  eliberată  de  ispite. 

Fecioara  Maria  a  putut  avea  ispite,  aşa  precum  şi  Domnul  a  avut,  dar  ea  le-a 
învins  prin  credinţă  neclintită  în  Dumnezeu  şi  prin  chemarea  Lui  în  ajutor. 

Sf.  Ioan  Gură  de  Aur  învaţă  că  Sf.  Fecioare  i  se  poate  atribui  nu  numai 
„păcatul  originar44  cît  şi  „tulburarea44*  „necazul44  dar  mai  ales  dragostea  de  drep¬ 
tate14.111 


103  Omilia  la  Buna-Vestire,  p.  137. 

104  Toniolo,  op.  cit.,  p.  273. 

105  Omilia  la  Buna-Vestire ,  3,  p.  126,  Omilia  la  Naştere,  6,  p.  68. 

105  b  Omilia  la  Buna-Vestire,  3,  p.  126. 

106  Ibidem,  3,  p.  126,  128„130. 

.  107  Ibidem,  8,  p.  150,  152,  9/p.  154,  156. 

108  Toniolo,  op.  cit.,  p.  278. 

109  Omilia  la  Buna-Vestire,  5,  p.  134,  9,  p.  156. 

110  Ibidem,  4,  p.  132. 

111  Sf.  Ioan  Gură  de  Aur,  Omilia  44  la  Matei,  P.  G.,  57,  col.  464,  Omilia  21 
la  Ioan  2,  P.  G.,  59,  131. 

întărită  în  bine,  dreptate  şi  sfinţenie,  Fecioara  Maria  s-a  bucurat  de  fericirea 
veşnică  încă  de  aici,  de  pe  pămînt. 

„Fericiţii  —  spune  Cabasila  —  în  care  toate  dorinţele  simt  satisfăcute  prin 
prezenţa  Dorinţei  Suverane,  şi  în  care  inteligenţa  este  înlocuită  cu  contemplarea 
Fiinţei  Supreme,  sînt  în  imposibilitatea  de  a  se  întoarce  spre  vreun  alt  lucru. 
Ori,  cine  ignoră  ceea  ce  a  fost  pentru  Fecioara  într-un  mod  de  neînţeles  şi  de 
necuprins,  şi  că  ea  îl  poseda  pe  Dumnezeu  într-un  fel  unic?  Da,  înainte  de  a  părăsi 
această  viaţă,  ea  avea  neschimbată  această  admirabilă  virtute  şi  acest  bine  suprem. 
Ea  se  bucura  deja  de  bunurile  viitoare  şi  poseda  deja  de  adci,  împărăţia  promisă 
celor  drepţi,  ea  trăia  din  această  viaţă,  ascunsă  în  Hristos  pe  care  ea  îl  arătase. 
Ea  singură  face  aluzie  la  aceste  binefaceri  şi  la  altele  pe  care  le-a  primit  de  la 
Dumnezeu,  atunci  cînd  strigă  cu  recunoştinţă  „Cel  Prea  înalt  a  făcut  cu  mine 
lucruri  mari“.112 

Acceptarea  Fecioarei  de  a  fi  mamă  a  Celui  Preaînalt  a  produs  în  lume  un 
torent  de  bunătăţi  şi  prefaceri  spirituale  „aceste  cuvinte  („fiat  mihi“)  pămîntul 
l-a  făcut  cer,  iadul  s-a  golit  de  cei  legaţi,  cerul  l-a  făcut  locuit  de  oameni,  pe  îngeri 
cu  oamenii  i-a  întovărăşit,  un  singur  cor  (s-a  făcut)  al  neamului  omenesc  şi  înge¬ 
resc**.113 

Prin  faptul  că  prin  frumuseţea  sa  morală  negrăită  Maria  a  atras  Cuvîntul 
pe  pămînt  şi  a  consimţit  liber  să-i  devină  Maică,  Fecioara  a  contribuit  eficace  la 
opera  de  mîntuire  a  neamului  omenesc. 

Ea  a  suferit  cu  Hristos  pentru  mîntuirea  noastră,  în  locul  bucuriei  care  se 
oferea  ei  (Evr.  12,  2)  ea  a  suferit  pentru  noi  pedeapsa  şi  durerea.  Ea  a  luat  parte  la 
înjosirea,  la  ruşinea  şi  sărăcia  Fiului  său,  ajutîndu-1  să  lucreze  la  mîntuirea  mea. 
Ea  era  acolo  cînd  El  începea  minunile  Sale  şi  schimba  natura,  ea  era  acolo  pentru 
a  pătimi  împreună  pedeapsa  cînd  acei  pe  care-i  copleşise  de  binefaceri,  îl  urmă¬ 
reau  cu  gelozia  şi  ura  lor ...  Şi  cînd  Mîntuitorul  trebuia  să  sufere  şi  să  moară 
ţpentru  noi,  oare  n-a  fost  aceasta  şi  durerea  Fecioarei? 

De  ce  suliţe  n-a  fost  străpuns  sufletul  său? 

. . .  Spînzurat  pe  Cruce,  Fiul  primi  în  coastă  lovitura  de  suliţă,  dar  aceeaşi 
lovitură  va  străbate  şi  inima  Maicii  aşa  cum  prorocise  dumnezeiescul  Sirneon**.114 

Prin  Adormirea  Sa  „cea  fără  %  de  moarte4*,  cum  o  numesc  cîntările  bisericeşti, 
Maria  trecută  fiind  prin  toate  stările  Fiului  său  a  intrat  în  slava  cerească  a  lui 
Hristos  împlinindu-se  astfel  planul  întregii  iconomii  divine  aşa  încît  „Cerul  a 
primit  îndată  acest  pămînt  nou,  acest  trup  duhovnicesc,  comoara  vieţii  noastre, 
mai  cinstită  decît  îngerii  şi  mai  sfîntă  decît  arhanghelii. 

Şi  astfel  tronul  a  fost  redat  împăratului,  Paradisul  arborelui  vieţii,  discul 
soarelui,  pomul  roadelor  şi  Maica  Fiului4*.115 


Concluzii 

Am  încercat  să  prezentăm  sumar  mariologia  lui  Nicolae  Cabasila,  unul 
dintre  cei  mai  fecunzi  panegirişti  ai  Maicii  Domnului,  apărătoarea  nebiruită  a 
Imperiului  Sf.  Constantin  cel  Mare. 

Autorul  arată  mai  întîi  faptul  că  în  persoana  creată  a  Sf.  Fecioare  a  fost 
realizat  pentru  prima  dată  adevăratul  destin  al  omului  care  este  îndumnezeirea. 

Indumnezeirea  realizată  în  Maria  este  rezultatul  voinţei  ei  libere  şi  a  con- 
simţâmîntului  de  a  fi  Maică  a  lui  Dumnezeu  întrupat.  „Sîngele  Măriei  devine 
sîngele  lui  Dumnezeu**,116  zice  Cabasila  —  prin  comunicarea  însuşirilor  —  prin 
efortul  ei  personal  de  a  ridica  umanitatea  la  starea  ei  originară,  demonstrind 


112  N.  Cabasila,  Omilia  la  Adormire,  10. 

113  Ibidem ,  p.  493. 

114  Ibidem,  p.  390. 

115  Ibidem ,  p.  392. 

116  Ibidem ,  7,  p.  194. 

oamenilor  şi  îngerilor,  mai  lămurit  ca  înainte,  „înţelepciunea  enipostaziată  şi  dra¬ 
gostea  lui  Dumnezeu14  şi  chiar  pe  Dumnezeu  însuşi  ca  Mîntuitor  al  oamenilor.117 

Fecioara  Maria  este  prin  urmare  prima  şi  ultima  fiinţă  umană  creată  care 
reprezintă  perfect  micro-  şi  macrocosmosul  avînd  de  îndeplinit  scopul  creaturii 
întregi  şi  anume  acela  de  a  fi  îndreptat  spre  Dumnezeu  şi  de  a  fi  în  perfectă  sim¬ 
bioză  cu  dragostea  şi  voinţa  Lui.  Prin  acceptarea  întrupării  Logosului  divin,  Maria 
este  plinătate  a  dragostei,  dăruind  lui  Dumnezeu  viaţa  sa  care  este  şi  viaţa  noastră, 
prin  ea  se  reorganizează  acel  scop  şi  acea  împlinire  a  întregii  vieţi  întru  iubire 
care  înseamnă  a-1  accepta  pe  Hristos  spre  a  aduce  viaţa  Lui  în  sufletele  noastre 
pentru  ca  acestea  să  devină  „temple44  ale  Lui. 

Acest  lucru  este  posibil  pentru  noi  toţi  fiindcă  Maica  Domnului  este  prima 
creatură  umană  îndumnezeită;  făcîndu-ne  pe  toţi  să  ne  ridicăm  la  îndumnezeire 
prin  harul  Sf.  Duh.118 

Aşa  înţelegem  de  ce  Grigorie  Palama  spune  că  Maica  Domnului  este  „un  hotar 
între  creat  şi  necreat44,119  iar  Nicoiae  Cabasila  o  numeşte  „comoară  sau  izvor  al 
sfinţeniei  oamenilor44,120  „sfîntă  a  sfinţilor44,121  „cer  nou  şi  pâmînt  nou44.122 

Deşi  s-au  făcut  încercări  de  a  denatura  învăţătura  lui  Cabasila  despre  Maica 
Domnului  prezentîndu-1  ca  pe  un  pre-romano-catolic,  învăţătura  mariologică  a  lui 
este  cu  adevărat  ortodoxă,  centrată  pe  hristocentrismul  patristic,  iar  autorul 
rămîne  prin  aceasta  unul  din  cei  mai  mari  teologi  al  Răsăritului  Creştin. 

Mariologia  lui  Cabasila  poate  fi  fructificată  cu  real  folos  în  cadrul  dialogului 
ortodox-romano-catolic,  aducînd  lămuriri  preţioase  în  aprofundarea  învăţăturii 
Bisericii  din  totdeauna  despre  Maica  Domnului  şi  eliminînd  în  duhul  Părinţilor 
unele  erori  strecurate  cu  voie  sau  fără  voie  în  tezaurul  de  credinţă  al  Bisericii  lui 
Hristos  („in  necesariis  unitas,  in  dubiis  libertas,  in  omnibus  caritas “j. 

Mariologia  lui  Cabasila  pare  a  fi  fost  influenţată  de  ideile  umaniste  ale  epocii 
sale,  dar  cu  toate  acestea  ea  se  încadrează  în  linia  generală  a  mariologiei  ortodoxe 
reprezentată  prin  Irineu,  Ioan  Gură  de  Aur,  Gherman  al  Constantinopolului,  Ioan 
Damaschin,  deşi  uneori  expresiile  retorice,  chiar  echivoce,  pe  care  le  foloseşte  au 
dus  inevitabil  la  o  neînţelegere  a  învăţăturii  lui  despre  Maica  Domnului  de  către 
unii  teologi  catolici.  De  aici  rezultă  şi  acuzaţiile  nedrepte  care  i  s-au  adus,  acuzaţii 
ce  par  a  friza  pe  de  o  parte  semipelagianismul  ba  chiar  pelagianismul,  iar  pe  de 
alta,  din  punct  de  vedere  ortodox,  învăţătura  romano-catolică  despre  Imaculata 
Concepţiune.  Ceea  ce,  cum  am  văzut,  nu  este  cazul.  Cum  au  arătat  şi  alţi  cerce¬ 
tători  ortodocşi,  Nellas  şi  Tsirpanlis,  învăţătura  mariologică  a  lui  Nicoiae  Cabasila 
în  substanţa  ei  este  ortodoxă. 

Drd.  Dumitru  Bălţat 
anul  III 


117  Omilia  la  Naştere,  9,  p.  202,  3,  p.  174. 

118  Omilia  la  Adormire,  6,  p.  186,  188. 

119  Grigorie  Palama,  Omilia  la  Intrarea  în  Biserică,  P.  G.,  151,  col.  461. 

120  N.  Cabasila,  Omilia  la  Adormire ,  6,  p.  186. 

121  Ibidem,  8,  p.  196,  198. 

122  Ibidem,  4,  p.  176. 


ACTE  PENTRU  CAUZA  DE  MOARTE  ALE  ROMANILOR 
DIN  ZONA  SIBIULUI  ÎN  SECOLELE  XV— XIX 


Obiectivul  final  pe  care  £1  urmărim  este  determinarea  evoluţiei  actelor  de 
ultimă  voinţă  redactate  de  românii  din  zona  Sibiului,  în  două  perioade:  cea  regle¬ 
mentată  de  Stătută  jurium  municipalium  Saxonum  Transsilvaniesium  (18  februarie 
1583 — 28  mai  1853)  1  şi  cea  disciplinată  de  Codul  civil  austriac  (29  mai  1853 — 1  de¬ 
cembrie  1918). 

Obiectivul  imediat  vizat  în  această  lucrare  este  examinarea  primului  termen 
al  comparaţiei  propuse  —  răstimpul  1583 — 1853  —  studierea  celeilalte  perioade 
(1853 — 19.18)  ca’  şi  examenul  diferenţial  al  actelor  pentru  cauză  de  moarte  cores¬ 
punzătoare  urmînd  să  fie  făcute  într-o  lucrare  viitoare. 

Materialul  pe  care  l-am  elaborat  cuprinde: 

—  coordonate  geografice,  istorice,  juridice,  sociologice  şi  de  diplomatică  ale 
obiectului  studiat; 

—  constatările  obţinute  prin  examinarea  unei  colecţii  de  testamente  din  pe¬ 
rioada  1589 — 1853  păstrate  în  Arhiva  Magistratul  oraşului  şi  scaunului  Sibiu; 2 

—  concluziile  generale  ale  analizei  efectuate. 


I.  Coordonate  fundamentale 

Geografic,  teritoriul  implicat  cuprinde,  astăzi,  aria  Municipiului  Sibiu  şi  a  25 
de  sate  şi  comune  limitrofe  şi  învecinate  cu  acesta,  teritoriu  care,  în  perioada 
cercetată,  făcea  parte  din  „Provincia  cibiniensis44.3  Mai  exact,  este  vorba  despre 
Sibiu,  şi  românii  din  localităţile:  Bradu,  Sebeşul  de  Sus,  Colun,  Mohu,  Tilişca, 
Porumbac,  Răşinari,  Jina,  Poplaca,  Gura-Rîului,  Veştem,  Roşia,  Avrig,  Săcădate, 
Bungard,  Hamba,  Tălmaci,  Amnaş,  Orlat,  Sălişte,  Boiţa,  Rîul-Sadului,  Miercurea 
şi  Cristian.  Erau  aşezări  încadrate  administrativ  în  Scaunul  Sibiu,  Scaunele  filiale 
Tâlmaci  şi’  Sălişte  ca  şi  în  cele  ce  se  aflau  în  apropierea  acestei  regiuni. 

Istoric,  zona  amintită  este  inclusă  în  perimetrul  de  evenimente  şi  relaţii 
sociale,  politice,  confesionale  şi  naţionale  ce  s-au  desfăşurat  în  cuprinsul  aşa- 
zisului  „Fundus  regius44  întemeiat,  delimitat  şi  organizat  iniţial  prin  Diploma  An- 
dreiană  din  1224.4  Populaţia,  alcătuită  mai  ales  din  saşi  şi  români,  gravita  în  jurul 
oraşului  Sibiu,  capitala  provinciei5  unde  acţiona  Magistratul  oraşului  şi  Scaunu¬ 
lui  Sibiu,  se  desfăşura  o  susţinută  activitate  administrativă,  judecătorească  şi  de 
elaborare  a  actelor  legislative  de  aplicaţie  locală,  şi  se  afla  principala  arhivă  a 
autorităţilor  săseşti. 

Coordonata  juridică  urmăreşte  atît  determinarea,  prin  enumerare,  a  princi¬ 
palelor  surse  ale  dreptului  privat  săsesc  în  perioada  discutată,  cît  şi  precizarea 
izvoarelor  regulilor  de  drept  ce  reglementau  actul  pentru  cauză  de  moarte. 

Sub  primul  aspect,  Schuler  von  Libloy  stabilea6  că  sursele  dreptului  săsesc 
sînt:  principale  —  Das  Eigen  Landrecht;  statutele  universităţii,  scaunelor,  distric¬ 
telor  şi  localităţilor  săseşti,  dreptului  consuetudinar  german  şi  privilegiile;  sub¬ 
sidiare  —  analogia  şi  dreptul  roman;  subsidiare  excepţionale  —  ediitatea  şi  drep¬ 
tul  maghiar  considerat  ca  Landesgesetz. 

Sub  celalalt  aspect,  cel  al  regulilor  aplicabile  actelor  de  ultimă  voinţă,  amin¬ 
tim,  în  limita  obiectivului  pe  care  îl  urmărim:  Das  Eigen  Landrecht,  Dreptul  ca¬ 
nonic  ortodox,  Dreptul  românesc  (obiceiul  pămîntului)  şi  Dreptul  roman. 

In  lucrarea  noastră,  faţă  de  tema  tratată,  raportul  dintre  Das  Eigen  Land¬ 
recht,  pe  de  o  parte,  şi  Dreptul  canonic  ortodox,  Dreptul  românesc,  şi  Dreptul 
roman,  pe  de  altă  parte,  este  de  la  principal  la  complementar,  ceea  ce  face  ca  ana¬ 
liza  textelor  din  Codul  Municipal  să  fie  detaliată  iar  prevederile  celorlalte  trei 
surse  de  drept  să  constituie  numai  obiectul  unor  trimiteri  cu  caracter  explicativ. 

Sociologic,  în  elaboratul  de  faţă,  se  pun  în  evidenţă:  raportul  social  inclus  în 
actul  de  ultimă  voinţă;  valenţa  de  document  sociologic  a  testamentului;  metoda 
de  studiu  aplicată. 

Subiecţii  raportului  juridic  testamentar  vor  fi  determinaţi  sociologic  prin  cri¬ 
terii  calitative,  de  individualizare,  şi  cantitative,  de  însumare.  Valoarea  de  docu¬ 
ment  social  a  testamentului  rezultă  din  informaţiile  despre  fapte  şi  fenomene 
specifice  societăţii  în  care  a  fost  confecţionat,  pe  care  acesta  le  transmite,7  iar 
metodele  utilizate  pentru  studierea  materialului  arhivistic  de  care  am  dispus  au 
fost:  analiza  de  document,8  analiza  de  conţinut9  şi  metoda  istoriei  comparate  a 
dreptului.10 

In  fine,  coordonata  aşa-zis  diplomatică  se  referă  la  corespondenţa  ce  poate  fi 
surprinsă  între  conceptul  de  „act-mărturie  scrisă,  sprijinită  pe  fapte  juridice, 
redactată  într-o  formă  determinată  care  se  schimbă  numai  funcţie  de  loc,  epocă, 
persoană  şi  obiect**  11  specific  Diplomaticii,  şi  conceptul  de  testament  —  act  juri¬ 
dic.  Trebuie  reţinut  că  relaţia  între  „actul  —  sens  diplomatic**  12  şi  „testament**  se 
constituie,  în  special,  la  nivelul  „formei**  care  deşi  face  parte  din  elementele  con¬ 
stitutive  ale  acestor  două  categorii  de  înscrisuri,  are  totuşi  sensuri  deosebite  pen¬ 
tru  fiecare  din  ele.  Astfel,  în  cadrul  Diplomaticii,  „forma  actului**  este  alcătuită  din 
..caractere  externe*',  („elemente  materiale  ale  înscrisului:  hîrtia,  cerneala,  instru¬ 
mentul  de  scris)  şi  „caractere  interne**  13  (limba,  gramatica,  formulele  diplomatice) 
în  timp  ce  pentru  testament  „forma**  vizează  caracterul  solemn  al  actului  de  ultimă 
voinţă  (operaţiile  prescrise  ad  validitatem  de  către  legislaţia  statutară).  Fără  să  se 
suprapună,  cele  două  categorii  de  elemente  formale  nu  se  exclud,  utilizarea  lor 
pentru  redactarea  aceluiaşi  înscris  nefiind,  în  principiu,  incompatibilă. 


II.  Constatări 

Datele  pe  care  le  vom  prezenta  se  referă  la  o  perioadă  de  aproximativ  trei 
secole  şi  privesc  o  populaţie  în  care  elementul  românesc  cunoaşte  o  continuă  creş¬ 
tere.  recunoscută  şi  prin  conscripţiile  ori  statisticile  efectuate  de  organele  de  stat 
ale  vremii. 

In  această  privinţă,  conform  conscripţiei  din  anul  1721, 13  contribuabilii  ce 
locuiau  pe  Fundus  regius  erau:  români  12.629,  saşi  12.298  şi  maghiari  6.411,  pentru 
ca  în  1900,  potrivit  unor  date  furnizate  de  aceeaşi  sursă  administrativă  să  fie 
171.502  români  şi  153.274  saşi.  Referitor  la  „Districtul  Sibiu'*  menţionăm  conscrip¬ 
ţia  din  anul  1733  14  care  consemnează  existenţa  a  6.355  familii  de  români  ce  deţi- 
heau  358  boi,  197  cai,  254  vaci,  76  tineret  bovin,  1.257  oi,  381  stupi  şi  conscripţia 
din  anii  1760 — 1762, 15  potrivit  căreia,  la  aceea  dată,  tot  în  zona  Sibiului  trăiau  7104 
familii  de  români. 

Colecţa  de  testamente  investigate  cuprinde  acte  de  ultimă  voinţă  încheiate 
între  anii  1589  şi  1853  care  sînt  păstrate  de  Arhivele  statului  din  Sibiu  (1232 
exemplare,  din  care  206  ale  unor  testatori  români).16 

Distribuţia,  pe  secole  a  testamentelor,  prezentată  procentual  faţă  de  numărul 
total  de  acte  de  ultimă  voinţă  investigat,  este  următoarea:  secolul  al  XVI-lea 
(anii  1589,  1591  şi  1592)  0,32*  (nici  un  testator  român);  secolul  al  XVII-lea  0,56 

(nici  un  testator  român);  secolul  al  XVIII-lea  52,12  (testamente  româneşti:  8,27  din 
total  general;**  15,64  din  total  parţial  testamente***);  secolul  al  XlX-lea  46,18 
(testamente  româneşti  8,44  din  total  general;  8,37  din  total  parţial  testamente). 
Mai  este  de  remarcat  că  în  prima  jumătate  a  secolului  al  XVIII-lea  au  fost  înre¬ 
gistrate  doar  8  testamente  româneşti,  pentru  ca  apoi,  numărul  acestora  să  spo¬ 
rească  treptat,  cu  o  cadenţă  ce  oscilează  între  1  pînâ  la  11  acte  pentru  cauză  de 
moarte  pe  an. 

Constatările  făcute  se  referă  la  legislaţia  aplicată  ca  şi  la  actele  de  ultimi 
voinţă  cercetate. 


t 

Legislaţia 

Textele  de  lege  aplicate  sînt,  după  cum  menţionam,  principale ,  cele  cuprinse 
în  Legislaţia  statutară,  şi  complementare ,  prevederile  din  Dreptul  canonic  orto¬ 
dox,  Dreptul  românesc  şi  Dreptul  roman. 

Reglementarea  principală  a  testamentului  este  cuprinsă  în  Das  Eigen-Land- 
recht,  Das  Andere  Buch,  Von  Testamenten,  Der  flinfte  Titul  art.  1 — 17;  Von  be- 
scheidenen  Giitern,  Der  sechste  Titul  art.  1 — 7  (versiunea  germană) 17  sau  în  Stătută 
Jurium  Municipalium  Saxonum  Transsilvaniensum,  Liber  secundus,  Titulus  quin- 
tus,  De  testamentis  art.  1 — 17  şi  Titulus  sextus,  De  rebus  legatis  art.  1 — 7  (ver¬ 
siunea  latină).18 

Prevederile  statutare  menţionate  utilizează  pentru  denumirea  instituţiei  stu¬ 
diate  termenii  de  „Testament'1,  „Erbgemăch"  şi  Bescheid".  Primul,  preluat  din 
vocabularul  juridic  latin,  este  folosit  atît  în  forma  sa  simplă  pentru  a  indica  actul 
juridic  vizat  —  testamentum  cît  şi  ca  element  al  cuvîntului  compus  Testament- 
zeugen  (S.J.M.  II.  5  art.  17).****  Corelat  prin  origine  şi  derivare  ou  termenul 
premenţionat,  apare  cuvîntul  „Testator"  cu  sensul  cunoscut  de  autor  al  actului 
pentru  cauză  de  moarte,  iar  ca  sinonime  —  cu  identitate  referenţială,  contextuală 
şi  funcţională  —  ale  vocabulei  testament  sînt  utilizaţi  termenii:  „Bescheid"  şi 
„Erbgemăch"  specifici  limbii  germane  medievale. 

Testamentul  este  definit  contextual  şi  prin  diferenţiere  faţă  de  legat  (S.J.M. 
II.  6,  art.  1)  ca  fiind,  în  înţeles  generic  actul  juridic  prin  care  autorul  dispune, 
cu  respectarea  prevederilor  din  Codul  Municipal,  pentru  cazul  morţii  sale.  Sub 
influenţa  dreptului  cutumiar  german,  testamentul  dobîndeşte,  aşa  cum  susţine  un 
jurist  sas,  semnificaţia  unei  afaceri  juridice  publice  (offentliches  Rechtsgescheft) 19 
ceea  ce  limitează  libertatea  de  a  dispune  testatorului  prin  prescrierea  unor  con¬ 
diţii  şi  restricţii  ce  privesc:  capacitatea  de  dispoziţie  a  acestuia,  respectarea  drep¬ 
turilor  rudelor  şi  a  comunităţii  din  care  el  face  parte  ca  şi  caracterul  solemn  al 
actului  de  ultimă  voinţă  pe  care  îl  întocmeşte.  Ca  urmare,  testamentul  reglementat 
de  Codul  municipal  nu  va  cunoaşte  „instituţia  de  erede"  din  dreptul  roman,  dar 
va  putea  fi  caracterizat  ca:  act  juridic  unilateral,  personal,  morţiş  causa,  gratuit, 
solemn,  revocabil  şi,  în  principiu,  de  dispoziţie. 

Cerinţele  de  fond  ale  testamentului  privesc  libertatea  de  voinţă  şi  libertatea 
de  a  dispune  a  testatorului. 

Cea  din-tfi  este  determinată  atît  prin  cerinţele  pozitive  de:  vîrstă  şi  sex:  12 
ani  fetele  şi  14  ani  băieţii  (S.J.M.  II.  5,  art.  1);  intelect:  „dreaptă  înţelegere"  şi 
„raţiune  bună"  (S.J.M.  art.  1  şi  3);  concomitenţă:  cerinţele  precedente  trebuie  să 
existe  în  momentul  redactării  testamentului;  libertatea  de  manifestare;  autorul 
să  nu  fie  constrîns  să  testeze  ori  împiedicat  să  schimbe,  aşa  cum  doreşte,  testa¬ 
mentul;  cît  şi  prin  determinări  negative  (incapacităţi).  în  înţelesul  celor  din  urmă, 
nu  pot  testa:  impuberii,  muţii,  surzii,  nebunii  ca  şi  cei  care  nu  au  mintea  întreagă 
din  cauza  unei  boli  (SJ.M.  II.  5,  art.  2). 


**  Total  general  pentru  întreaga  perioadă  1583 — 1853. 

***  Total  parţial  testamente  redactate  în  secolul  avut  în  vedere. 

****  S.J.M.  este  prescurtarea  denumirii  Stătută  jurium  municipalium  universi- 
tatis  Saxonum  Transsilvaniensium. 

Libertatea  de  a  dispune,  la  rindul  ei,  constă  în  facultatea  recunoscută  testa¬ 
torului  de  a  face  acte  de  ultimă  voinţă  în  favoarea  oricui,  cu  condiţia  de  a  res¬ 
pecta  drepturile  celor  chemaţi,  potrivit  dispoziţiilor  legale,  la  moştenire. 

Cerinţele  de  formă,  care  asigură  caracterul  solemn  al  testamentului,  privesc, 
în  special,  martorii  testamentari  şi  „unitatea  de  redactare'*  a  testamentului. 

Martorii  sînt  subordonaţi  unei  proceduri  stricte  ce  reglementează  numărul, 
sexul  şi  vîrsta;  capacitatea,  prezenţa  şi  activitatea  acestora. 

In  acest  sens  martorii  testamentari  pot  fi,  cu  excepţia  testamentului  încheiat 
în  timpul  unei  epidemii  de  ciumă,  numai  bărbaţi,  doi  sau  trei,  în  virstă  de  cel 
puţin  14  ani  (S.J.M.  II.  5,  art.  5).  Este  necesar  ca  fiecare  din  ei  să  fie:  „sui  juris“, 
persoane  de  „încredere'*  şi  să  dispună  de  aşa-zisa  „testamenti  factio'*.  Referitor  la 
prezenţa  martorilor,  Legislaţia  statutară  stabileşte  că  aceştia  trebuie  să  participe 
„visu  et  auditu"  20  la  efectuarea  testamentului,  ceea  ce,  în  înţelesul  actului  norma¬ 
tiv  respectiv,  înseamnă  ca  ei  să  fie:  vocati  sau  non  vocati 21  (chemaţi  de  către  testa¬ 
tor  sau  prezenţi  din  întîmplare)  şi  rogati 22  (invitaţi  expres  de  către  cel  ce  face  testa¬ 
mentul  să  asiste  la  întocmirea  acestuia).  In  sfîrşit,  activitatea  martorilor  se  re¬ 
feră  la  obligaţia  lor  de  a  iscăli  (adscribere),  sigila  (signare),  data  şi  localiza  (men¬ 
ţionarea  locului  unde  s-a  redactat) 23  testamentul  la  alcătuirea  căruia  au  asistat  şi 
participat. 

împrejurările  ce  obiectiv  reprezentau  impedimente,  subiectiv  incapacităţi  iar 
legislativ  prohibiţii,  de  a  fi  martor,  pot  fi  divizate  în  „absolute"  —  cele  ce  exclud 
pe  femei,  impuberi,  nebuni,  interzişi  ca  şi  pe  cei  alieni  juris,  pe  intestabili  şi  pe 
cei  necinstiţi,  şi  „relative",  cele  referitoare  la  legătura  de  rudenie  (directă  sau  cola¬ 
terală). 

Unitatea  de  redactare  a  testamentului  (unitas  aetum),24  consecinţă  a  dispo¬ 
ziţiei  cuprinsă  în  statute  ce  prevede  ca  martorii  să  fie  toţi  împreună  şi  în  acelaşi 
timp  „uno  et  eodem  tempore'4  (S.J.M.  II.  5,  art.  4) 25  cînd  testatorul  testează,  fortifică 
puterea  doveditoare  a  actului  încheiat,  deoarece  permite  ca  acesta  să  fie  alcătuit 
„uno  contextu'*,26  în  faţa  celui  ce-şi  manifestă  ultima  voinţă  —  inconspectu  testatore. 

Formele  de  testament  reglementate  de  Das  Eigen-Landrecht  sînt  ordinare  şi 
privilegiate.  Dacă  din  prima  categorie  fac  parte  testamentul  scris,  oral,  judecătoresc 
şi  cel  mutual  al  soţilor,  ca  testament  privilegiat  se  înscrie  doar  cel  pentru  caz  de 
ciumă.  Testamentul  scris  {S.J.M.  II.  5,  art.  4  şi  11)  poate  fi  redactat  de  către  autorul 
său  ori  de  către  alte  persoane  şi  presupune,  dacă  testatorul  ştie  să  scrie,  să  fie 
iscălit  de  acesta.  Tot  testatorul  mai  este  obligat  să  recunoască  public,  în  faţa  mar¬ 
torilor,  că  ceea  ce  cuprinde  testamentul  reprezintă  „ultima  sa  voinţă"  la  fel,  cum 
este  necesar,  ca  documentul  respectiv  (testamentul)  să  fie  îndoit  şi  închis.  Dacă 
martorii  testamentari  ştiu  să  scrie,  ei  sînt  obligaţi  să  iscălească  testamentul  cu 
„numele  de  botez  şi  cel  de  familie"  (S.J.M.  II.  5,  art.  17),  să-l  sigileze  „cu  sigiliul 
lor",  să  menţioneze  anul,  ziua,  locul  ca  şi  numele  testatorului.  în  cazul  că  sînt 
analfabeţi,  ei  au  doar  obligaţia  de  a  sigila  înscrisul  respectiv. 

Testamentul  oral,  fără  să  fie  reglementat  ca  atare,  este  numai  denumit  de 
către  Legislaţia  statutară,  aplicarea  prevederii  ce  îl  menţionează  urmînd  să  se 
facă  prin  coroborare  cu  textele  legale  privitoare  la  celelalte  forme  de  acte  pentru 
cauză  de  moarte.  Testamentul  judecătoresc  indicat  de  Das  Eigen  Landrecht  (S.J.M. 
II.  5,  art.  14)  şi  descris  de  doctrină,27  are  caracter  oficial,  nu  mai  implică  prezenţa 
martorilor  şi  presupune  doar  sigilarea  ca  şi  dresarea  de  către  instanţa  competentă 
a  unui  proces  verbal  care  să  constate  îndeplinirea  operaţiilor  prevăzute  de  actul 
normativ.  De  altfel,  judecătorul  poate  acorda  celor  interesaţi  dreptul  de  a  examina 
conţinutul  actului  de  ultimă  voinţă  ca  şi  pe  cel  de  a  obţine  copii  ori  duplicate  ale 
acestuia. 

In  sfîrşit,  testamental,  mutual,  prin  care  soţii  îşi  pot  testa  reciproc  averea, 
era  admis  dacă  cei  în  cauză  (soţii)  nu  aveau  descendenţi  ori  ascendenţi  direcţi 
şi  nici  colaterali.  Acest  act  pentru  cauză  de  moarte  îşi  pierde  valabilitatea  dacă, 
după  realizarea  lui,  soţii  vor  avea  „împreună"  copii  (S.J.M.  II.  5,  art.  13).  Potrivit 
Codului  municipal,  soţii  care  s-au  certat  pot  să-şi  facă,  după  ce  s-au  împăcat, 
testament  reciproc,  dacă  împăcarea  nu  s-a  obţinut  prin  viclenie  ori  silnicie,  ci 
fe-a  produs  prin  „cuvinte  prieteneşti**  şi  „blînde". 

Testamentul  privilegiat  este  cel  întocmit  în  timpul  unei  epidemii  de  ciumă. 
Acesta  nu  presupune  decît  prezenţa  a  doi  martori,  indiferent  de  sex,  ce  pot  face 
parte  şi  dintre  oamenii  de  casă  (domestici),  fie  că  au  fost  sau  nu  chemaţi  să 
participe  la  redactarea  testamentului. 

Limita  de  a  dispune  prin  act  pentru  cauză  de  moarte  este  stabilită  de  Codul 
municipal  prin  instituirea  în  favoarea  ascendenţilor,  descendenţilor  şi  colateralilor 
(frate  şi  soră)  a  unei  cote  de  2/3  din  moştenire,  ceea  ce  face  ca  testatorul  să  nu 
poată  dispune  decît  de  1/3  din  averea  sa.  In  cazul  că  „legitima**  acestor  moşteni¬ 
tori  a  fost  transgresată,  ei  vor  putea  recurge  la  „querella  inoficiosi  testament!**, 
acţiune  expres  indicată  de  textele  de  lege  analizate  (S.J.M.  II.  5,  art.  11).  Este  de 
subliniat  prevederea  potrivit  căreia,  în  cazul  că  „legitima**  copiilor  a  fost  nerespec- 
tatâ  în  minimă  măsură,  ea  va  fi  întregită  prin  hotărîrea  unor  oameni  „onorabili**. 
(SJJV1.  II.  5,  art.  15). 

Exheredarea  este  posibilă  dacă  copii  desmoşteniţi  şi-au  defăimat  părinţii  şi  au 
fost  ingraţi  faţă  de  ei.  Asemenea  fapte  trebuie  să  fie  indicate  „cu  numole,‘  în  testa¬ 
mentul  prin  care  se  produce  exheredarea  (S.J.M.  II.  5,  art.  9). 

Interpretarea  testamentului  urmează  să  fie  astfel  făcută  încît  acesta  să  nu  fie 
anulat  ci,  dimpotrivă,  să-şi  producă  nestingherit  efectele.  De  aceea,  judecătorul 
este  chemat  să  lămurească  clauzele  „obscure,  îndoielnice,  răuvoitoare  şi  ilizibile** 
în  sensul  pe  care  consideră  că  l-a  voit  testatorul,,  iar  testamentul  prin  care  „legi¬ 
tima"  copiilor  a  fost  doar  în  mică  măsură  afectat  nu  trebuie  desfiinţat.  Aşa  oum 
arătam  mai  sus,  partea  ce  le  revine  acestora  va  fi  determinată  prin  decizia  unor 
oameni  de  bine  în  aşa  fel  incit,  actul  de  ultimă  voinţă  să  nu  fie  nimicit  din  pricina 
unoT  pierderi  minime. 

Sancţiunea  nere&pectării  formalităţilor  testamentare  prevăzute  de  către  Sta¬ 
tute  este  nulitatea.  Cu  toate  că  textele  statutare  nu  reglementează  expres  această 
materie,  regulile  aplicabile  rezultă  firesc  din  caracterul  imperativ  al  dispoziţiilor 
ce  stabilesc  solemnitatea  actului  de  ultimă  voinţă  ca  şi  din  prescripţiile  privitoare 
la  „testamentul  fals".  In  această  ultimă  situaţie,  tot  ceea  ce  s-a  plătit  pe  baza 
unui  asemenea  testament  trebuie  restituit  (S.J.M.  II.  5,  art.  16). 

Legatul  este  reglementat  de  către  Statute  în  Cartea  Il-a  (Das  andere  Buch), 
titlul  6  (Von  bescheidenen  Gutern)  art.  1 — 7. 

Denumirea  folosită  de  textele  din  Das  Eigen  Landrecht  este  cea  latină  de 
Legat  sau  cea  germană  de  „bescheiden  Gut",  iar  definiţia  instituţiei  este  expres 
enunţată,  în  înţelesul  că  acesta  (legatul)  este  „un  dar  lăsat  prin  testament  cuiva, 
dar  pe  care  testatorul  11  testează  altuia  din  ceea  ce  reprezintă  întreaga  sa  moşte¬ 
nire  (S.J.M.  II.  6,  art.  1). 

Legatul  nu,  .se  va  constitui  decît  dacă  toate  datoriile  moştenirii  au  fost  plă¬ 
tite  şi  bunurile  rămase  sînt  suficiente  pentru  ca  „bunul  testamentar**  (legatul) 
să  fie  predat. 

Codul  municipal  reglementează:  —  legatul  de  bunuri  imobile  şi  pe  cel  de 
bunuri  mobile.  In  prima  situaţie  dacă  legatarul  are  moştenitori  în  linie  ascendentă 
ori  descendentă  sau  colaterali  (fraţi  surori),  cel  mai  apropiat  dintre  moştenitori 
are  posibilitatea  să  răscumpere  lucrul  testat.  Această  regulă  nu  se  aplică  bunu¬ 
rilor  mobile  care  pot  fi  lăsate  moştenire,  cu  respectarea  dispoziţiilor  referitoare  la 
rezervă,  fără  nici  o  restricţie  (S.J.M.  II.  6,  art.  2);  legatul  datoriilor,  prin  care 
legatarul  amînă  sau  remite  o  datorie  datornicului  său  ori  stabileşte  scadenţa  unei 
obligaţii  (S.J.M.  II.  6,  art.  4);  legatul  nudei  proprietăţi  cu  păstrarea  de  către  lega¬ 
tar  a  uzufructului  viager.  Dacă  testatorul  decedează  înaintea  legatarului,  acesta 
din  urmă  dobîndeşte  proprietatea  deplină  a  bunului  legat,  iar  dacă  legatarul  moare 
înaintea  testatorului,  succesorii  celui  dintîi  (ai  legatarului)  moştenesc  legatul.  In 
ambele  ipoteze  este  necesar  ca  pînă  la  data  decesului  respectiv  (al  testatorului 
ori  al  legatarului),  testatorul  să  nu-şi  revoce  testamentul  (S.J.M.  II.  6,  art.  5); 
—  legatul  ce  depăşeşte  moştenirea.  Dacă  testatorul  a  testat  mai  mult  decît  bunu¬ 
rile  lăsate,  testamentul  se  menţine  întrucît  Legislaţia  statutară  prevede  ca  lega¬ 
tarul  să  primească  cît  se  va  găsi  în  moştenire.  In  cazul  că  obiectul  legatului  era 
o  sumă  de  bani  lichizi  ce  nu  .se  află  disponibilă  în  moştenirea  rămasă,  succesorul 
este  obligat,  fie  să  plătească  din  banii  săi  legatul  respectiv,  fie  să  vîndă  ceea  ce 
este  în  moştenire  sau  să  facă  cum  va  crede  pentru  a  transmite  suma  de  bani 


54 


MITROPOLIA  ARDEALULUI 


cuvenită  legatarului;  —  legatul  caritabil ,  lăsat  pentru  opere  pioase  ori  de  bine¬ 
facere,  bisericii,  oraşului  sau  comunităţii  trebuie  prestat  înaintea  altor  legate, 
fără  a  putea  fi  întrebuinţate  în  altă  parte  (S.J.M.  II.  6,  art.  7).  In  cazul  că  bunul 
testat  este  nimicit  fără  vina  moştenitorului,  prejudiciul  va  fi  suportat  de  către 
legatar,  iar  dacă  succesorul  a  întîrziat  să  îndeplinească  legatul,  pericolul  şi  paguba 
ze  rezultă  din  distrugerea  obiectului  sînt  suportate  de  acesta  (de  moştenitor). 

»  * 

Actul  pentru  cauză  de  moarte  reglementat  de  Dreptul  canonic  ortodox  poate 
fi  recunoscut  Intr-un  model- formular  prezentat  şi  difuzat  de  către  Dimitrie  Eusta- 
tiervici,  director  al  şcolilor  ortodoxe  din  Mitropolia  Ardealului.  Inclus  într-o  lucrare 
publicată  în  anul  1792, 23  paradigma  formelor  de  testament  despre  care  vorbim, 
kiâturi  de  o  serie  de  elemente  identice  ori  similare  cu  cele  ale  testamentului  regle¬ 
mentat  de  Legislaţia  statutară,  prezintă  şi  anumite  particularităţi,  succint  prezen¬ 
tate  în  cele  ce  urmează. 

Conceput  în  două  forme:  „testament  pentru  orâşan-notabilitate**  şi  „testament 
pentru  om  simplu4*,  denumit  „testament  sau  diată**,  actul  de  ultimă  voinţă  descris 
începe,  de  obicei,  printr-o  „invocaţie  religioasă4*,  formulată  prin  reproducerea 
cuvintelor  ce  însoţesc  semnul  crucii  în  gestica  cultului  ortodox:  In  numele  Tată¬ 
lui,  al  Fiului  şi  al  Sfîntului  Duh,  Amin.  Cîteodatâ,  se  utilizează  şi  expresia 
„Nedespărţită  Troiţă44  .29  Continuă,  apoi  motivaţia,  inserată  doar  în  „testamentul 
orâşeanului-notabilitate4*,  care  cuprinde  raţionamente  referitoare  Ia  relativitatea 
lucrurilor  pămîntoşti  şi  inevitabilitatea  morţii,  pentru  ca  testamentul  să  continue, 
imediat,  cu  dispoziţiile  de  ultimă  voinţă  propriu  zise.  Este  vorba,  mad  ales,  despre 
prevederile  cu  scop  patrimonial  şi  cele  cu  scop  nepatrimonial.  Din  prima  categorie 
fac  parte  legate  cu  conţinut  de:  „parte  a  sufletului4*  (legatul  este  constituit  pentru 
ca  legatarul  să  asigure  testatorului  defunct  parastase,  pomeni  etc);  de  ritual 
religios  (funeralii);  şi  cel  caritabil  (pentru  săraci,  spitale,  şcoli,  comunitate).  Dispo¬ 
ziţiile  cu  scop  patrimoniad  au  în  vedere:  remiteri  de  datorie,  prelegate,  substituţii 
f ideicomisare  vulgare  etc. 

încheierea  testamentelor  cuprinde  alături  de  invocarea  religioasă,  şi  apelul 
la  autorităţi  de  a  veghea  la  îndeplinirea  actului  de  ultimă  voinţă,  şi  cerinţe  de 
fond.  Acestea  stabileau  sanitatea  mentală  a  testatorului,  includeau  iscălitura  şi 
sigiliul  acestuia,  consemnau  participarea  martorilor  şi  prevedeau  actului  de  ultimă 
voinţa.  Nu  se  poate  omite  nici  constatarea  că  modelul  de  testament  prezentat 
cuprinde  şi  menţiuni  ce  se  referă  Ia  rezervă,  libertatea  de  a  testa  ca  şi  la  execu¬ 
torul  testamentar. 

♦ 

Actul  de  ultimă  voinţă  din  dreptul  românesc  era  reglementat  de  cutumă  şi 
prevederile  diferitelor  legiuiri  care  disciplinau:  testamentul  oral  —  „cu  limbă  de 
moarte**,  „spus  cu  gura“,  „spus  cu  limba44  —  şi  pe  cel  scris  (diata);  testamentul  în 
„favoarea  bisericii**,  „testamentul  cu  blestem**  ca  şi  pe  „cel  cu  partea  sufletului**.30 

Cu  înţelesul  ce  se  acordă  curent  actului  de  ultimă  voinţă,  testamentul  despre 
care  vorbim  prezenta  mai  multe  caracteristici.  Dintre  cele  legate  de  formalităţile 
„ad  solemni  ta  tem44  pe  care  ile  presupunea,  ne  oprim  asupra  celor  privitoare  la  mar¬ 
torii  testamentari  al  căror  număr  a  variat  între  3,  5,  7,  şi  12,  funcţie  de  epocă  şi 
sursă  legislativă.  Printre  condiţiile  de  fond  remarcăm  pe  cele  de:  vîrstă  (14  ani 
băieţii,  12  ani  fetele);  capacitate  şi  voinţă  neviciată  a  testatorului,  iar  privitor  la 
conţinutul  propriu  zis  al  testamentului  amintim:  legatul,  substituţia  fideicomisară 
şi  rezerva.  Funcţie  de  situaţia  dată  testamentul  putea  fi  nul,  caduc  ori  revocabil. 

• 

Revenind  la  cele  trei  surse  juridice  descrise  —  Codul  municipal,  Dreptul 
canonic  ortodox  şi  Dreptul  românesc  —  putem  recunoaşte  identităţi  şi  stabili 
similitudini  ce  ne  îndrumă  nemijlocit  spre  Dreptul  roman.  Se  remarcă,  în  acest 
Sens,  de  exemplu,  conceptul  de  testament  profesat  de  cele  trei  legiuiri,  a  cărui 
definiţie  originară  o  regăsim  în  opera  lui  Ulpian  „Testamentum  est  mentis  nostrae 
justa  contestatio,  in  .id  solemniter  facta,  ut  post  mortem  nostram  valeat** 31  sau  în 
Digeste  —  conceptul  testamentului  dat  de  Modestin  —  „Testamentum  est  voluntatis 
nos  trae  justa  sententia,  de  eo  quod  quis  post  mortem  suam  fieri  vuit; 32  instituţia 
martorilor  testamentari  originată  în  „testamentum  tripartitum**  din  legislaţia  lui 

Justmian;  tot  aşa  cum  reglementările  privind  „legitima",  limita  de  vîrstă  diferen¬ 
ţiată  după  sexul  testatorului,  capacitatea  de  a  testa,  cea  de  a  fi  martor  ca  şi 
„darul  testamentar"  pot  fi  corelate  cu  rezerva,  testament!  factio  şi  cu  legatul  din 
dreptul  roman.33 

Alături  de  aceste  elemente  comune  este  de  remarcat  faptul  că  Das  Eigen 
Landrecht,  spre  deosebire  de  Dreptul  roman,  nu  reglementează  aşa  cum  arătam 
mai  sus,  „instituţia  de  herede" , 34  a  recunoscut  rudelor  apropiate  dreptul  de  răscumpă¬ 
rare  a  imobilelor  legate  (Pflichtheilsberechtigten  Notherben)  şi  a  stabilit  că  lega¬ 
tul  va  trece  asupra  moştenitorului  legatarului  dacă  acesta  din  urmă  (legatarul) 
a  decedat  înaintea  testatorului. 

Actele  pentru  cauză  de  moarte 

Analiza  testamentelor  investigate  a  utilizat  atît  metoda  istoriei  comparate  a 
dreptului  cît  şi  pe  cea  a  analizei  de  conţinut.  Prima  a  fost  aplicată  pentru  a  se 
delimita  caracteristicile  persoanei-autor  al  actului  de  ultimă  voinţă,  ca  şi  pe  cele 
ale  testamentului  ( —  fundamentul,  obiectul,  formalităţile  şi  caracterele  externe  — ). 
Cealaltă,  analiza  de  conţinut,  a  fost  folosită  doar  privitor  la  denumirea  şi  invocaţia 
actelor  pentru  cauză  de  moarte. 

Referitor  la  testator  şi  testament  s-au  obţinut  următoarele  rezultate: 

Persoana  —  autor  al  actului  de  ultimă  voinţă.  Din  cuprinsul  testamentelor 
cercetate  a  rezultat  că  testatorii  au  fost:  bărbaţi  81,55/  femei  18,44;  români  100,00; 
agricultori  69,90;  comercianţi  0,97;  preoţi  1,94;  personal  sanitar  0,48;  mici  arendaşi 
(maeri)  25,24;  fără  ocupaţie  precizată  1,45.  Domiciliul  acestora  era  în  Sibiu  43,68; 
zona  rurală  54,36;  centura  exterioară  oraşului  Sibiu  1,94. 

Fundamentul  actului  de  ultimă  voinţă.  Este  complex,  determinat  de  factori 
ce  privesc:  —  motivaţia  psihologică,  predominant  afectiv-emoţională,  distribuită 
între:  dorinţa  de  a  recompensa  0,97;  nevoia  de  a-şi  linişti  anumite  remuşcări  0,48; 
teama  de  moarte  23,30;  maladia  42,23;  şi  bâtrîneţea  33,00;  —  menţinerea  memoriei 
testatorului  prin  intermediul  transmisiunilor  făcute:  bisericii  2,91;  rudelor  84,69; 
şcolii  5,50  spitalelor  6,90. 

Nici  unul  din  testamentele  examinate  nu  a  urmărit  în  mod  declarat  continui¬ 
tatea  structurilor  familiale  sau  patrimoniale  în  care  era  integrat  testatorul. 

Obiectul  actului  de  ultimă  voinţă  cuprinde  drepturi  patrimoniale,  din  care 
drepturile  reale  sînt  reprezentate  prin  dreptul  de  proprietate  100,00  şi  dreptul 
de  uzufruct  9,00;  şi  drepturi  de  creanţă  într-o  frecvenţă  mult  diminuată  5,82. 
Bunurile  sînt  imobile  98,77  şi  mobile  56,69. 

Particularităţile  actului  de  ultimă  voinţă.  Ţinînd  seama  de  caracteristicile 
elementelor  constitutive  ale  testamentului  românesc  ca  şi  de  relaţia  menţionată 
dintre  actul  de  ultimă  voinţă  şi  actul  —  mărturie  din  Diplomatică,  am  grupat 
particularităţile  constatate  în  trei  categorii:  de  fond;  de  formă  „ad  solemnitatem": 
le  formă  exterioară  şi  interioară  (categorie  ce  corespunde  distincţiei  operate  de 
Diplomatică  între  caracterele  externe  şi  cele  interne  ale  actelor  document). 

Din  primele  două  categorii  fac  parte  atît  constatarea  că  mulţi  testatori  au 
menţionat  expres  în  testamentele  lor  că  l-au  confecţionat  fiind  cu  „mintea  în¬ 
treagă"  13,10  şi  fără  să  fie  „siliţi  de  cineva"  35,42  ca  şi  la  constatarea  că  dintre 
martorii  testamentari  —  care  au  fost  cel  puţin  doi,  —  au  făcut  parte  şi  preoţi. 

Caracteristicile  de  formă  exterioară  şi  interioară  la  rîndul  lor,  se  concreti¬ 
zează  în  faptul  că:  hîrtia  folosită  a  fost  subţire  39,80  sau  groasă  60,20,  albă  87,37 
ori  galbenă  17,62;  mare  84,95  sau  mică  15,00;  grafia  a  fost  executată  cu  cerneală 
neagră  100,00,  pană  85,00  şi  toc  15,00;  reducerea  de  cuvinte  s-a  operat  prin  trun¬ 
chiere  75,00  şi  sigle  25,00;  dispunerea  textului  a  fost  pe  aliniate  95,00  şi  numai 
5,00  fără  aliniate  iar  redactarea  a  fost  a  testatorului  19,00  şi  a  altor  persoane 
(în  majoritatea  cazurilor  persoane  specializate);  limba  folosită  este  româna  9,75, 
(în  alfabet  cirilic  şi  latin),  germană  89,25  şi  maghiară  1,00;  datarea  s-a  efectuat 
prescurtat  73,00  sau  integral  27,00  şi  a  fost  fie  cuprinsă  în  text  32,00,  fie  înscrisă 
înaintea  semnăturii  78,00.  Doar  o  anumită  parte  a  testamentelor  investigate  sînt 


*  Aid  oa  şi  în  continuare  cifrele  cu  zecimale  exprimă  procente. 

semnate  de  către  autorul  lor  17,00  procentul  cel  mai  ridicat  fiind  cel  al  celor  ce 
poartă  doar  amprenta  digitală  a  testatorului;  sigilarea  apare  ca  efectuată  59,00  şi 
neoperată  41,00;  sigiliul  folosit  a  fost  fie  al  martorilor,  fie  al  redactorului  străiin  al 
actului;  forma  sigiliului  este  mare  sau  mică,  iar  ceara  utilizată  a  fost  roşie  sau 
neagră,  în  foarte  puţine  cazuri. 

* 

Referitor  la  „denumirea”  şi  „invocaţia”  atribuită  şi  purtată  de  actul  de 
ultimă  voinţă  *  au  fost  obţinute  următoarele  rezultate: 

—  „denumirea”  este  folosită  pentru  43,67  din  testamentele  investigate,  56,23 
dintre  acestea  fiind  neintitulate.  Se  folosesc  astfel  termenii  consacraţi  prin  dispo¬ 
ziţiile  legale  „Testament  şi  Diată”,  primul  utilizat  de  Legislatura  statutară  celă¬ 
lalt  în  Dreptul  canonic  ortodox  şi  în  Dreptul  românesc,  intitulare  ce  reflectă  cali¬ 
tatea  de  operaţie  juridică  a  actului  pentru  cauză  de  moarte. 

Apoi  sînt  folosite  sinonime  ale  termenilor  legali  premenţionaţi  exprimate  în 
sintagme  ori  cuvinte  compuse  ce  subliniază  manifestarea  de  voinţă  ce  stă  la 
temeiul  testamentului.  Este  vorba,  în  acest  sens,  atît  despre  expresiile  „ultimă 
voinţă”,  „declarare  din  urmă”,  „miindlich  Letztwillige  Verfiigung”  sau  „Letztwillige 
Anordnung”  ca  şi  despre  cuvintele  compuse  germane  pe  care,  ultimele  două  din 
expresiile  respective,  le  includ. 

In  sfîrşit,  mai  este  şi  sinonimia  bazată  pe  natura  sau  sensul  manifestării  de 
voinţa  exprimată  ca  , dispoziţie  testamentară”. 

Deşi,  prin  sens,  cele  trei  categorii  de  denumiri  se  diferenţiază,  prin  înţeles 
derivat,  ele  se  întregesc  pentru  că  fiecare  exprimă  o  însuşire  a  actului  de  ultimă 
voinţă  şi  toate  împreună  determină  cîteva  din  notele  esenţiale  ale  acestuia. 

Conchizînd  putem  afirma  că  denumirile  utilizate  sînt  informative,  întrucît 
oferă  informaţii  despre  înscrisul  pe  care  îl  utilizează  şi  descriptive  deoarece  nu  au 
caracter  metaforic. 

* 

Invocaţia**  este  de  cult  ortodox  şi  apare  la  10,69  din  testamentele  investigate. 
Limba  în  care  sînt  exprimate  invocaţiile  este  română,  în  20,10  din  testamente,  şi 
germană  în  rest  (79,90).  Invocaţia  este  verbală,  aşezată  la  începutul  înscrisului, 
alcătuită,  în  cea  mai  mare  parte  a  cazurilor  din  propoziţii  ce  încep  cu  expresia' 
„In  numele”  urmată  de  denumirea  divinităţii  invocate.  A  fost  semnalată  o  singură 
invocaţie  prin  siglă,  restul  fiind  completate  printr-o  propoziţie  în  cadrul  căreia 
apar,  după  caz,  cu  o  frecvenţă  relativ  egală  vocabulele:  Dumnezeu,  Sfînta  Treime, 
Sfîntul  Duh,  Fiul,  Tatăl  precum  şi  Sfînta  Trinitate. 

Remarcabilă  este  şi  o  anumită  unitate  de  manifestare  etnică  şi  de  cult 
religios  ce  se  poate  constata  atît  din  conţinutul  invocaţiilor  menţionate,  ce  pot  fi 
folosite  deopotrivă  de  ortodocşi  şi  de  protestanţi,  cît  şi  din  limba  germană  folo¬ 
sită  în  redactarea  unor  testamente  utilizate  de  români. 

Tipologia  testamentelor  analizate  pune  în  evidenţă,  alături  de  cele  scrise  şi 
cele  orale,  mai  ales  testamentele  cu  blestem,  cele  în  favoarea  Bisericii  ca  şi  testa¬ 
mentele  cu  scop  caritabil. 


*  Cercetarea  privind  denumirea  a  fost  realizată  prin  analiză  de  conţinut. 
Elementele  acestei  metode  aplicate  în  investigaţia  întreprinsă  au  fost:  —  colecţia 
cercetată  (corpus)  alcătuită  din  cele  206  testamente  româneşti  de  care  am  dispus; 
—  unitatea  de  analiză  formată  din  unitatea  de  înregistrare  cuvîntul  ori  sintagma; 
unitatea  de  reperaj:  fraza;  şi  unitatea  de  context:  primele  trei  rînduri  ale  înscrisu¬ 
lui;  —  categoriile:  denumirile  ce  vizează:  actul  juridic  şi  manifestarea  de  voinţă; 
natura  dispoziţiei  luate;  —  analiza  titlurilor  funcţie  de  semnificator  şi  expresie 
lingvistică. 

**  Analiza  de  conţinut  aplicată  a  utilizat  ca  elemente  principale:  colecţia 
testamentelor  româneşti  investigată  (corpus);  unităţile  de  analiză:  unitatea  de  în¬ 
registrare:  cuvîntul,  simbolul  şi  propoziţia;  unitatea  de  numărare:  propoziţia;  uni¬ 
tatea  de  context:  primele  cinci  rînduri  ale  testamentului;  Categoriile  au  fost:  in¬ 
vocaţia  prin  sigle;  invocaţia  Sfintei  Treimi;  a  Tatălui,  Fiului  şi  Sfîntului  Duh;  a 
Sfîntului  Duh;  invocaţia  ortodoxă  ca  şi  cea  evanghelică. 

Testamentele  cu  blestem,  reduse  ca  număr  (4)  au  fost  redactate  în  a  doua 
jumătate  a  secolului  al  XlX-lea  şi  cuprind,  pentru  cazul  neîndeplinirii  dispoziţiilor 
pe  care  le  includ,  pedepse  spirituale,  formulate  cu  anateme  menite  să  atragă  mînia 
lui  Dumnezeu,  a  Bisericii  ori  a  celor  318  Sfinţi  de  la  Niceea  asupra  celui  ce  nu 
respectă  dispoziţiile  actului  de  ultimă  voinţă. 

Testamentele  în  favoarea  Bisericii  sînt  într-un  procent  de  2,91  iar  cele  cu 
conţinut  caritabil  —  pentru  spitale  1,05.  Procentul  scăzut  al  acestor  legate  dobîn- 
deşte  o  semnificaţie  deosebită  în  perspectiva  dinamicii  actelor  de  ultimă  voinţă 
redactate  de  români  pînă  la  începutul  secolului  al  XlX-lea.  Intr-adevăr,  un  simplu 
sondaj,  în  arhiva  Mitropoliei  ortodoxe  din  Sibiu,  a  pus  în  evidenţă  un  fond  de 
testamente,  întocmite  în  a  doua  jumătate  a  secolului  al  XlX-lea  şi  primele  decenii 
ale  secolului  nostru,  de  către  membrii  clerului  ortodox  ca  şi  de  alte  persoane  de 
diferite  profesiuni  care  au  legat  valori  importante  —  imobiliare  şi  mobiliare  — 
bisericii,  şcolilor  şi  altor  instituţii  publice.  Este  dovada  faptului  că  dispoziţiile 
bentru  cauză  de  moarte  cu  scop  pios  şi  caritabil  efectuate  pînă  în  1853,  deşi  reduse 
ca  număr,  au  marcat  începutul  unei  serii  de  acte  juridice  de  netăgăduită  însemnă¬ 
tate  pentru  progresul  cultural  şi  social  al  poporului  român. 

•  * 

Corespondenţa  dintre  actul-mărturie,  studiat  de  Diplomatică  şi  testament,  re¬ 
laţie  despre  care  vorbeam  în  capitolul  I  al  acestei  lucrări  se  confirmă  cel  puţin  în 
parte,  dacă  ţinem  seama  de  structura  similară  a  celor  două  categorii  de  înscrisuri. 
Intr-adevăr,  pe  lîngă  caracteristicile  externe  ale  testamentelor  respective,  însuşiri 
ce  pînă  la  un  punct  pot  coincide,  pentru  că  privesc  particularităţi  ale  materia¬ 
lelor  necesare  oricărui  înscris  —  hîrtie,  cerneală,  instrument  de  scris  etc.  —  cer¬ 
cetarea  întreprinsă  ne-a  relevat  şi  similitudini  de  conţinut.  In  acest  sens,  la  fel 
cu  actul  de  cancelarie  studiat  de  Diplomatică  şi  testamentele  investigate  cuprind: 
—  invocaţia;  —  intitulaţia  sub  forma  numelui  şi  prenumelui  şi  a  situaţiei  sociale 
b  testatorului;  —  inscripţia  într-o  versiune  specifică  şi  trunchiată,  limitată  doar 
la  indicarea  destinatarului  —  beneficiar  al  testamentului  (moştenitorul);  —  naraţra 
sub  forma  motivaţiei  ce  a  stat  la  temeiul  voinţei  liberale;  —  dispoziţia  căreia  îi 
corespund  prevederile  testamentare  ce  exprimă  ceea  ce  a  vrut  testatorul;  —  sanc¬ 
ţiunea  care  se  regăseşte  nemijlocit  în  testamentul  cu  blestem;  —  subscrierile  şi 
pecetea  evocate  de  semnătura  testatorului  şi  a  martorilor  ca  şi  sigilarea  ce  trebuie 
să  întregească  formalităţile  testamentului. 

Nu  apar  în  actele  pentru  cauză  de,  moarte  investigate:  salutatia,  arenga,  pro- 
mulgatia  şi  intervenţia,  formule  diplomatice  ce  ţin  de  esenţa  actului  de  cance¬ 
larie.  In  schimb,  formulele  ce  dau  expresie  elementelor  fundamentale  unui  înscris 
de  sursă  şi  eficienţă  juridică  au  fost  preluate  în  totalitate  sau  în  parte  de  către 
testamentul  studiat.  Mai  mult,  aşa  cum  precizam  mai  sus,  caracteristicile  externe 
şi  interne  ale  documentului  diplomatic  au  devenit,  în  lucrarea  noastră,  sub  denu¬ 
mirea  de  formă  externă  şi  internă,  particularităţi  ale  actului  de  ultimă  voinţă 
analizat. 


III.  Concluzii 

Actul  pentru  cauză  de  moarte  pe  care,  pentru  necesităţi  de  determinare  no¬ 
minală  imediată,  îl  denumim  convenţional  „testament  românesc41,  se  relevă  un 
„obiect  epistemic44  cu  dublă  ipostază:  juridică  şi  socială.  Sub  primul  aspect,  apare 
„obiectul  juridic44,  sub  cel  de  al  doilea,  se  conturează  „obiectul  social44.  Prin  mij¬ 
locirea  lor,  aceeaşi  categorie  epistemologică  îşi  stabileşte  structura  construită  prin 
formalizare  normativ-legislativă  şi  îşi  descoperă,  în  planul  secund  al  relaţiei 
fcociale,  temeiul. 

Obiectul  juridic  se  semnează  într-o  întreită  perspectivă:  onotologică,  logică 
şi  jurldic-formală. 

Ontologic,  actul  de  ultimă  voinţă  prezentat  este  alcătuit  din  elemente  esen¬ 
ţiale  şi  accidentale.  Primele  sînt  în  majoritate  omogene  şi  în  mică  parte  alogene, 

celelalte,  cu  o  distribuţie  inversă,  se  prezintă  majoritar  alogene  şi  minoritar 
omogene. 

Din  categoria  elementelor  esenţiale  fac  parte  cele  referitoare  la  persoană,  la 
capacitatea  acesteia,  la  libertatea  ei  de  voinţă  ca  şi  la  solemnitatea  testamentului. 
Deşi  provin  din  surse  de  drept  diferite  (Dr.  săsesc,  Dr.  canonnic  ortodox,  Dr.  ro¬ 
mânesc)  majoritatea  acestor  elemente  sînt  omogene  pentru  că  substanţa  lor  juri¬ 
dică  este  aceeaşi.  Elementele  esenţiale  alogene  sînt  mai  reduse  ca  număr  şi  ex¬ 
primă  specificul  dreptului  succesoral  săsesc:  absenţa  instituirii  de  erede,  dreptul 
moştenitorilor  ascendenţi,  descendenţi  şi  colaterali  de  a  răscumpăra  legatul,  drep¬ 
tul  de  a  se  întregi  „legitima**  etc. 

In  clasa  elementelor  accidentale  ( —  tipologia  testamentelor  şi  particularităţi 
de  formă  exterioară  şi  interioară)  predomină  componentele  alogene  ce  îşi  găsesc 
fundamentul  în  fiecare  din  cele  trei  sisteme  de  drept  complementare.  Concomitent, 
elementele  omogene,  mai  reduse  ca  număr,  —  ne  referim  la  o  parte  din  particula¬ 
rităţile  de  formă  interioară  deşi  provin  din  surse  de  drept  deosebite  dispun  de  o 
esenţă  juridică  comună. 

Logic,  actul  de  ultimă  voinţă  analizat  este  conceptualizat  prin  „determinare** 
întrucît  notelor  esenţiale  originare  li  s-au  adăugat,  treptat,  dimensiunile  preluate 
din  alte  izvoare  de  drept. 

Rezultat  al  conceptualizării,  „conţinutul**  conceptului  de  testament  românesc, 
în  viziunea  lucrării  noastre,  este  alcătuit  din  determinările  generale  (conţinut  ge¬ 
neral),  ce  racordează  conceptul  respectiv  la  cel  de  „testament**  (genus  proximus),  la 
cel  de  „acte  juridice**  (genus  remotus)  şi  la  cel  de  „moduri  de  dobîndire  a  drep¬ 
tului  de  proprietate**  (genus  supremus)  ca  şi  din  determinările  specifice,  care  sta¬ 
bilesc  diferenţele  ce  dau  specificitate  actului  de  ultimă  voinţă  prezentat.  în  con¬ 
ţinutul  generai  se  includ  notele  ce  exprimă  atributele  de  esenţă  ale  testamentului 
iar  din  conţinutul  specific  fac  parte  notele  ce  diferenţiază  testamentul  românesc  în 
tipologia  generală  a  actelor  de  ultimă  voinţă.  Se  pot  distinge,  în  această  privinţă, 
note  esenţiale  singulare,  care  sînt  originate  numai  într-unul  dim  izvoarele  de  drept 
analizate:  Dr.  săsesc  (ex.  absenţa  instituirii  de  erede)  Dr.  canonic  ortodox  (ex. 
testamentul  pentru  orăşeni  şi  cel  pentru  om  simplu);  Dr.  românesc  (ex.  preoţii- 
tnartori  testamentari),  şi  note  esenţiale  comune,  reglementate  de  toate  sau  numai 
de  două  din  sursele  juridice  cunoscute:  Dr.  românesc  şi  Dr.  canonic  ortodox  (ex. 
denumire  diată);  Dr.  românesc,  Das  Eigen  Landrecht,  Dr.  canonic  ortodox  (ex. 
invocaţia). 

Relaţia  dintre  notele  esenţiale  ce  alcătuiesc  conţinutul  oonceptului  prezen¬ 
tat  sînt:  de  echivalenţă  logică,  în  măsura  în  care  elementele  omogene,  provenite 
din  sisteme  de  drept  distincte  sînt  reciproc  deductibile;  de  implicaţie,  dacă  una  o 
presupune  pe  cealaltă  sau  nota  esenţială  antecedenţă  o  antrenează  pe  cea  con¬ 
secventă;  independenţă  în  cazul  că  proprietatea  exprimată  de  dimensiunea  vizată 
nu  se  găseşte  în  relaţie  nemijlocită  cu  nici  una  din  componentele  conţinutului 
considerat. 

Testamentul  românesc  apare  ca  un  concept  simplu  diferenţiat  faţă  de  cele¬ 
lalte  forme  ale  actelor  de  ultimă  voinţă  clasificate  prin  aplicarea  criteriului  de 
etnie,  deoarece,  pe  lingă  acestea,  este  un  caz  particular  al  categoriei  respective. 

Lingvistic,  „testamentul**  cuprins  ca  lexem  în  textul  Statutelor,  este  un 
„termen**,  o  „categorie  conceptuală**,  ce  face  parte  din  „limbajul  abstracţiilor**  iar 
considerat  „o  categorie  semantică**  aşadar  un  cuvînt,  acesta  se  integrează  în 
„limbajul  comun".  In  prima  ipoteză,  se  desemnează  un  „limbaj  juridic1*  în  cealaltă 
apare  aşa-zisa  „vorbire  juridică**  curentă.  Este  interesant  de  remarcat,  în  acest 
context,  că  actele  pentru  cauză  de  moarte  investigate  pun  în  evidenţă  o  vorbire 
juridică  colorată,  de  multe  ori  plină  de  pitoresc,  cu  pasaje  dramatizate,  ce  folo¬ 
sesc  „sinonimii  comune**  de  origine  juridică  plurală:  canonică,  românească  ori 
săsească. 

Juridic,  testamentul  românesc  este  expresia  formalizării  prin  norme  de  drept 
a  actelor  pentru  cauză  de  moarte  care  reflectă  concepte  şi  respectă  reglementări 
ce  se  regăsesc  în  cele  trei  sisteme  de  drept  analizate.  Fiecare  dintre  acestea  îşi 
manifestă  diferenţiat  influenţa  asupra  conţinutului  şi  formei  testamentului  studiat: 

legislaţia  statutară  mai  ales  prin  prioritatea  acordată  persoanei,  familiei  şi  comu¬ 
nităţii  în  raporturile  juridice  de  proprietate,  în  general,  şi  în  cele  de  devoluţiune 
testamentară  şi  transmisiune  a  succesiunii,  în  special,  ca  şi  prin  formalităţile 
impuse  pentru  asigurarea  autenticităţii  testamentului;  dreptul  canonic  prin  pre¬ 
vederile  ce  consacră  reguli  originate  în  comportamente,  practici  şi  ritual  confe- 
teional-ortodox;  dreptul  românesc,  mai  ales,  prin  limbaj  şi  tipologie  testamentară. 

Tehnica  juridică  folosită  pentru  reglementarea  raporturilor  de  drept  referi¬ 
toare  la  testamente  a  utilizat  atît:  definirea,  cifrajul,  enumerarea,  clasificarea, 
construcţia  juridică,  prezumţia  şi  ficţiunea  cît  şi  structura  denumită  de  noi  „con¬ 
strucţie  comentată44 ,  care,  pe  lingă  prevederile  legale,  propriu  zise,  concepute  şi 
redactate  într-o  enunţare  imperativă,  cuprinde  şi  „reflecţii**  ori  „completări4*  re¬ 
dactate  în  terminologia  şi  gramatica  vremii,  menite  să  expliciteze  textul  normativ. 

Obiectul  juridic  studiat  se  constituie  aşadar  prin  integrarea  onticului,  logi¬ 
cului  şi  juridicului  într-o  unitate  determinată,  în  limitele  căreia,  elemente  de 
drept  omogene  şi  alogene,  conceptualizate  şi  formalizate  specific,  se  exprimă  în 
construcţia  juridică  denumită  convenţional  „testament  românesc4*. 

Obiectul  sociologic  al  actului  de  ultimă  voinţă  analizat  poate  fi  determinat 
ca:  testament  document,  testament  comportament  şi  testament  realitate  socială. 

Testamentul  document  sau,  altfel  spus,  testamentul  considerat  document  so¬ 
cial,  relevă  calitatea  actului  pentru  cauză  de  moarte  de  a  fi  prin  conţinut,  sursă 
de  informaţie  sociologică.  în  această  ipostază  actul  de  ultimă  voinţă  înregistrează 
}i  transmite  fapte  sociale  ce-i  sînt  anterioare  şi  exterioare,  evenimente  ce  şi-au 
găsit  expresia  în  datele'  pe  care  acesta  le  cuprinde. 

Determinarea  valabilităţii  testamentului  document  este  indispensabilă  pentru 
că  numai  prin  intermediul  acestei  operaţii  se  poate  şti  dacă  actul  de  ultimă 
voinţă  considerat  este  o  sursă  de  informaţii  adevărată  ori  falsă,  dacă  faptele  sociale 
despre  care  informează  au  existat  sau  nu.  In  acest  sens,  stabilirea  valabilităţii 
testamentului  românesc  implică  luarea  în  considerare  a  mai  multor  categorii  de 
cerinţe:  „necesare  şi  suficiente41;  „suficiente44  şi  „necesare44. 

Cerinţele  „necesare  şi  suficiente44  sînt  cele  ce  au  valoare  esenţială,  fără  înde¬ 
plinirea  lor,  testamentul-document  nepuţîndu-şi  atesta  valabilitatea.  Aceste  cerinţe 
îşi  găsesc  expresia  în  condiţiile  de  formă  şi  conţinut  impuse  actelor  pentru  cauză 
de  moarte  de  către  legislaţia  statutară.  Fără  să  confunde  prevederea  de  drept  cu 
regula  socială,  cerinţele  respective  relevă,  de  fapt,  norme  sociale  formalizate  juri¬ 
dic. 

Cerinţele  „suficiente44  sînt  reprezentate  prin  condiţii  ce  contribuie  la  alcătui¬ 
rea  testamentului  document.  Nefiind  „şi  necesare44  aceste  cerinţe  au  caracter 
„alternativ44  pentru  că  pot  fi  înlocuite  cu  altele,  ce  produc  acelaşi  efect.  De  aceea, 
în  situaţia  actului  de  ultimă  voinţă  studiat,  „limba4*,  în  care  acesta  este  formulat, 
şi  „redactorul44,  care  îl  elaborează,  reprezintă  două  cerinţe  „suficiente44.  Specific 
testamentului  românesc  este  „plurilingvismul44  —  redactare  în  limbile:  germană, 
română  şi  excepţional  maghiară  —  şi  formularea  prin  „interpus44  sau  testator.  Se 
remarcă,  în  majoritatea  cazurilor  cercetate,  că  redactorul  testamentului  a  fost  altă 
persoană  decît  testatorul,  care  de  cele  mai  multe  ori,  neştiind  să  scrie,  iscălea  prin 
punere  de  deget.  De  asemenea,  pentru  a  sublinia  influenţa  pe  care  autoritatea 
publică  o  exercita  asupra  autorului  testamentului,  nu  este  lipsită  de  interes  nici 
constatarea  că  redactorul  testamentar  era  de  obicei  o  persoană  ce  deţine  alături 
de  cunoştinţele  necesare  pentru  întocmirea  unui  înscris  şi  pe  cele  de  „cancelarie44 
privitoare  la  alcătuirea  actelor  publice  (diplomatice)  sau  la  cea  a  testamentelor. 

Cerinţele  „necesare44,  dar  insuficiente,  sînt  cele  „complementare44  care,  doar 
împreună  cu  altele  determină  valabilitatea  actelor  de  ultimă  voinţă.  Considerăm 
că  fac  parte  din  această  categorie,  de  pildă,  caracterele  formei  exterioare  şi 
interioare  ale  testamentului  deoarece  oricare  din  ele  nu  poate  decît  împreună  cu 
celelalte  să  dea  consistenţă  actului  pentru  cauză  de  moarte. 

Cele  trei  categorii  de  cerinţe  prezentate  stabilesc  unitatea  testamentului  do¬ 
cument:  la  nivelul  reglementărilor  statutare,  prin  cerinţele  necesare  şi  suficiente; 
la  cel  al  testatorului,  prin  cerinţele  suficiente  şi  la  nivelul  formei  prin  cerinţele 
necesare. 

Testamentul  comportament  relevă  dimensiunea  psihologică-socială  a  actului 
de  ultimă  voinţă.  Este  testamentul  ce  exprimă  comportamentul  testatorului,  atitu¬ 
dine  explicită  prin  care  autorul  actului  pentru  cauză  de  moarte  răspunde,  prin 
manifestări  caracterizate  solicitărilor  generate  de  situaţia  socială-testamentară  în 
care  se  află. 

în  ipoteza  testamentului  românesc,  „situaţia  testamentară44  este  conturată  de: 
„perspectiva  ori  iminenţa  morţii  „resimţite  de  testator;  prevederile  statutare  ce 
reglementează  moştenirea  testamentară;  patrimoniul  testatorului  ca  şi  de  rudele 
ori  de  cei  ce  alcătuiesc  micro-grupul  din  care  acesta  face  parte,  iar  răspunsul 
testatorului  la  solicitările  situaţiei  în  care  se  găseşte,  determinate  de  motivaţia, 
afectele  şi  scopul  ce  îi  susţin  şi  îi  direcţionează  manifestările,  sînt,  pînă  la  sfîrşit, 
cuprinse  în  testamentul  pe  care  l-a  elaborat. 

In  cercetarea  noastră,  situaţia  testamentară  ce  a  determinat  întocmirea  testa¬ 
mentului  a  fost  mai  ales  „conştiinţa  morţii44,  testatorul  încheind  actul  de  ultimă 
voinţă  pentru  că  a  avut  „perspectiva  morţii44  sau,  în  cele  mai  multe  cazuri,  a 
resimţit  „iminenţa44  acesteia,  întrucît  era  bolnav  şi/sau  bătrîn. 

Motivaţia  dispoziţiilor  testamentare  se  regăseşte  atît  în  teama  de  consecin¬ 
ţele  morţii  —  dispariţia  definitivă  a  celui  ce  testează  —  cît  şi  în  anumite  senti¬ 
mente  morale  ale  testatorului.  Emoţia  de  teamă  provocată  de  viaţa  viitoare  este 
motivul  ce  determină  constituirea  de  legate  cu  sarcini  de  cult  cuvenite  celor  dece¬ 
daţi,  dispoziţii,  prin  îndeplinirea  cărora,  „imaginea  testatorului44,  menţinîndu-se  în 
memoria  urmaşilor,  supravieţuieşte,  tot  aşa  cum,  sentimentele  morale  ce  au  pre¬ 
zidat  motivaţia  unor  dispoziţii  testamentare  au  fost,  fie  recompensa,  fie  reparaţia, 
datorate  pentru  beneficiile  primite  ori  prejudiciile  căşunate  de  către  autorul  actu¬ 
lui  de  ultimă  voinţă,  fie  voinţa  sa  de  a  evita  orice  conflict  între  urmaşi. 

Scopul  urmărit,  de  cea  mai  mare  parte  a  actelor  pentru  cauză  de  moarte 
investigate,  a  fost  transmisiunea  de  bunuri  patrimoniale  în  primul  rînd  rudelor, 
apoi  soţului  ca  şi  altor  beneficiari  —  persoane  fizice  ori  juridice. 

Unitatea  testamentului-comportament  se  realizează,  în  special,  la  nivelul  grupu¬ 
lui  familial  ca  şi  la  cel  al  diadei  matrimoniale  în  limita  cărora  se  instalează, 
treptat,  o  nedesminţită  stabilitate  întemeiată  pe  valori  economice,  afective,  con- 
fesional-ortodoxe,  etnice  şi  de  limbă  -româneşti,  ca  şi  de  familie. 

Testamentul-realitate  socială  evidenţiază  dimensiunea  macro-socială  a  actu¬ 
lui  pentru  cauză  de  moarte.  Dotat  cu  „realitate  socială44,  testamentul  românesc 
permite  identificarea  cîtorva  date  ce  caracterizează  peisajul  social  în  cadrul  căruia 
se  constituie. 

Prin  intermediul  informaţiilor  pe  care  le  cuprinde,  colecţia  de  acte  de  ultimă 
voinţă  cercetate  schiţează  tabolul  unei  comunităţi  cu:  etnie  compact  românească; 
viaţă  economică  preponderent  agrară;  aşezare  prioritar  rurală;  profil  demografic 
în  expansiune;  fond  cultural  românesc,  intra  şi  trans-carpatic,  omogen;  instrucţie 
şcolară  în  evoluţie;  integrare  specifică,  cu  instituţii  naţionale  proprii,  în  sistemul 
administrativ-juridic  săsesc;  structură  micro-grupală  (familială)  consolidată;  con¬ 
secvenţă  confesională  ortodoxă  remarcabilă  şi  disponibilitate  constantă  pentru 
convieţuire:  interetnicâ,  economică,  culturală,  religioasă  şi  socială. 

Relaţia  „ fapt  social  —  atitudine  manifestă  —  societate 44  exprimată  de  legă¬ 
tura  esenţială  constituită  între  „ testamentele :  document ,  comportament  şi  reali¬ 
tate  socială,,f  caracterizează  unitatea  obiectului  social  al  actului  pentru  cauză  de 
moarte  analizat. 

* 

„Obiect  epistemic  complex44,  ce  include  atît  un  obiect  juridic  ca  şi  unul  social, 
testamentul  românesc  se  relevă  o  unitate  sistemică  ce  poate  fi  definită,  caracteri¬ 
zată  şi  diversificată  în  tipologii. 

Intr-o  primă  aproximaţie  testamentul  românesc  poate  fi  definit  ca  act  pentru 
cauză  de  moarte,  cu  reglementare  juridică  plurală  în  principal  săsească  şi  comple¬ 
mentar  canonică  şi  de  drept  românesc  —  încheiat  de  românii  din  zona  Sibiului 
în  perioada  1583 — 1853. 

Elementele  constitutive  esenţiale  ale  testamentului  românesc  sînt:  act  de 
ultimă  voinţă;  sursă  de  drept  plurală;  construcţie  mixtă  cu:  componente  diferite; 
structură,  funcţii  şi  sistemicitate  unitare;  fundament  comun  de  drept  cutumiar 
românesc  şi  drept  roman  receptat;  particularităţi  stilistici  relevate  prin:  subiect 
Caracterizat  —  testator  român,  în  majoritatea  cazurilor  bărbat,  cu  domiciliul  rural; 
obiect  exprimat  prioritar  în  drept  de  proprietate  imobiliară;  fundament  determi¬ 
nat  de  dorinţa  testatorului  de  a-şi  menţine  memoria  ori  de  motivaţii  morale; 
formă  diversă. 

Tipologia  actului  de  ultimă  voinţă  studiat  pleacă  de  la  premisa  că  „testa¬ 
mentul**  —  concept  gen  —  subordonează  „testamentul  românesc**,  concept  specie. 
De  aceea  o  parte  din  criteriile  de  clasificare  aplicabile  genului  vor  opera  şi  asu¬ 
pra  speciei,  ceea  ce  face  ca  să  putem  vorbi  atît  despre  o  tipologie  a  „testamen¬ 
tului"  cit  şi  despre  o  tipologie  a  „testamentului  românesc**. 

In  clasificările  ce  aparţin  „testamentului**,  realizate  prin  aplicarea  criteriilor 
referitoare  la:  etnie  (română  ori  germană);  structură  juridică  (simplă  sau  mixtă); 
Sursă  normativă  (unică  ori  plurală);  formă  (orală  sau  scrisă);  limbă  de  formulare 
(maternă  ori  străină);  redactare  (testator  sau  interpus)  etc.  se  va  încadra,  după 
caz,  şi  testamentul  românesc. 

Concomitent,  acesta  din  urmă  îşi  construieşte  propria  sa  tipologie  prin  apli¬ 
carea  unor  criterii  secundare,  subordonate  celor  supreme  aplicate  în  cazul  testa¬ 
mentului.  In  acest  sens,  de  pildă,  va  opera  criteriul:  sursei  juridice  plurale  (Dr. 
săsesc  sau  Dr.  canonic  sau  Dr.  românesc)  limbii  străine  (germană  ori  maghiară); 
alfabetului  utilizat  (cirilic  sau  latin);  redactorului  —  persoană  interpusă  (simplu 
fecrib  ori  preot  ori  specialist);  structurii  juridice  mixte  (de  Dr.  săsesc  sau  româ¬ 
nesc  sau  canonic). 

Toate  acestea  ne  duc  la  concluzia  că  testamentul  românesc  constituie  o  formă 
a  actului  de  ultimă  voinţă  specific  sistemului  juridic  feudal,  exprimă  raportul 
juridic  caracteristic  unei  arii  determinate  din  Fundus  regius  (zona  Sibiului);  relevă 
fondul  juridic  comun  al  întregului  popor  român;  reliefează  interferenţele  de  surse 
juridice  laice  şi  canonice,  cutumiare  şi  scrise,  germane  şi  române;  pune  în  evi¬ 
denţă  participarea  progresivă  a  populaţiei  rurale  româneşti  din  regiunea  cercetată 
la  activitatea  juridică  a  oraşului  medieval  administrat  şi  guvernat  de  saşi. 

Din  Sfinţii  Părinţi 


„CATEHEZELE"  SF.  SIMEON  NOUL  TEOLOG  —  UN  PROGRAM 
DE  ÎNNOIRE  DUHOVNICEASCA  A  VIEŢII  BISERICII  ORTODOXE 

SF.  DUH  —  CHEIA  SCRIPTURII  ŞI  VIEŢII  CREŞTINE  AUTENTICE 

(CATEHEZELE  24  şi  33) 


I 

Scrise  aproximativ  între  anii  980 — 1005,  ani  în  care  Sf.  Simeon  Noul  Teolog 
(949 — 1022) 1  s-a  aflat  ca  preot  şi  egumen  la  conducerea  mănăstirii  Sfîntul  Mamas 
de  lingă  poarta  Xirokerkos  a  Capitalei  bizantine,  Constantinopol,  cele  34  de  Cate¬ 
heze  ane  sale  —  la  care  se  adaugă  şi  cele  2  atît  de  interesante  şi  directe  în  confe¬ 
siunea  şi  în  tonul  lor  personal  „ mulţumiri  (eucharistiai)  către  Dumnezeu  pentru 
darurile  şi  binefacerile  de  care  s-a  învrednicit* *  2  —  constituie  documentul  cel  mai 
important  pentru  mişcarea  de  reformă  a  vieţii  monahale  şi  înnoire  duhovnicească 
a  întregii  vieţi  religioase  ortodoxe  în  genere,  iniţiate  şi  realizate  de  Sf.  Simeon 
In  Bizanţul  sfîrşitului  de  secol  X  şi  începutului  secolului  XI,  reflectînd  totodată 
în  modul  cel  mai  direct  personalitatea  şi  activitatea  lui  de  trăitor  şi  îndrumător 
duhovnicesc.  Bogate  în  multe  detalii  personale,  autobiografice,  şi  „confesiuni*'  pri¬ 
vind  viaţa  şi  experienţa  spirituală  nemijlocită  a  autorului  lor,  ele  constituie  o 
„veritabilă  autobiografie  spirituală,  unică  în  felul  ei  în  literatura  creştină  bizan¬ 
tin  ă“, 3  ca  şi  un  adevărat  program,  unic  şi  el  în  felul  lui,  de  înviorare  şi  înnoire  a 
vieţii  religioase  ortodoxe ,  monahale  şi  creştine  în  general,  în  spiritul  cel  mai 
autentic  al  Scripturii  şi  Tradiţiei  duhovniceşti  a  Sfinţilor  Părinţi. 

Deşi,  ca  formă,  ele  imită  modelul  mai  celebrelor  „ Cateheze “  ale  Sfîntului 
Teodor  Studitul  (759 — 926),  ele  sînt  totuşi,  „foarte  diferite  ca  stil  şi  conţinut  de 
cele  ale  aceluia**.4  Dacă  este  nu  numai  exagerat,  dar  şi  cu  totul  eronat,  a  desprinde 
din  „ Catehezele "  Sf.  Teodor  Studitul  profilul  unui  simplu  moralist  şi  a  unei  vieţi 
spirituale  necontemplative,  orientate  exclusiv  pe  „practica**  virtuţilor,  cărora  li 
s-ar  opune  spiritualitatea,  chipurile,  pur  „contemplativă**  şi  mistică  a  Sf.  Simeon 


1  Detalii  asupra  cronologiei,  vieţii,  operei  (ediţii,  traduceri),  literaturii  şi 
situarea  generală  a  teologiei  Sf.  Simeon,  a  se  vedea  studiul  nostru  Teologia  şi 
Spiritualitatea  la  Sf.  Simeon  Noul  Teolog ,  „Mitropolia  Ardealului**  nr.  3/1987, 
p.  21—47. 

O  scurtă  dar  exactă  şi  înţelegătoare  prezentare  de  sinteză  asupra  vieţii, 
operei,  învăţăturii  şi  influenţei  Sf.  Simeon  Noul  Teolog  a  făcut  recent  H.  M.  Bie- 
dermann  OS  A  în  volumul  colectiv  Grosse  Mystiker.  Leben  und  Wirken ,  hg.  von 
G.  Ruhbach  u.  J.  Sudbrack,  C.  H.  Beck,  Miinchen,  1984,  p.  93 — 106. 

2  Ediţie  critică  exemplară  realizată  de  regretatul  monah  aghiorit,  erudit 
patristician  şi  arhiepiscop  de  Bruxelles,  Vasili  Krivoşein:  Symeon  le  Nouveau 
Theologien,  Cathâch&ses  I  (1 — 5),  II  (6 — 22),  III  (22 — 34-f  Actions  de  grâces  1 — 2),  l 
coli.  „Sources  chr6tiennes“  (prese.  S.C.)  nr.  96,  104  şi  113,  Paris  1963 — 1964 — 1965. 

3  V.  Krivocheine,  Introduction,  „S.C.M  nr.  96,  1963,  p.  15. 

4  Ibidem,  p.  41. 

Noul  Teolog  —  „Catehezele*4  acestuia  din  urmă  accentuînd  toate  la  fel  de  puternic  ca 
şi  cele  ale  Studitului  „practica4*  virtuţilor  ascultării,  smereniei,  pocăinţei  şi  înfrinării 
ca  şi  condiţii  „sine  qua  non44  ale  vieţii  contemplative  şi  unirii  tainice  a  sufletului 
cu  Dumnezeu  — ,  totuşi,  nu  se  poate  tăgădui  o  deosebire  de  accent  în  orientarea 
învăţăturii  referitoare  la  viaţa  creştină  ale  celor  doi  mari  reformatori  şi  înnoitori 
ai  vieţii  monahale  bizantine  din  secolele  VIII — IX  şi,  respectiv,  X — XI.  Faptul  se 
explică,  credem,  în  primul  rînd  prin  condiţiile  istorice  şi  problemele  diferite  puse 
de  epocile  istorice  în  care  ei  au  activat.  Dacă  în  centrul  acţiunii  Sf.  Teodor  Stu- 
ditul  a  stat  redisciplinarea  şi  reorganizarea  pe  baze  strict  chinoviale  şi  comuni¬ 
tare,  în  spirit  autentic  vasilian,  a  unui  monahism  care  ieşise  în  bună  parte,  prin 
anarhie  şi  idioritmie,  din  cadrele  de  bază  ale  vieţii  de  ascultare  şi  smerenie 
proprii  vieţii  monahale  autentice  din  totdeauna,  Sf.  Simeon  Noul  Teolog  s-a  văzut 
confruntat  cu  formalismul,  legalismul,  minimalismul  unei  vieţi  chinoviale  reduse 
la  practica  exterioară  a  cîtorva  precepte  disciplinare  de  bază  dar  cu  totul  deta¬ 
şată  de  dimensiunea  interioară,  contemplativă,  a  experienţei  religioase  nemijlocite, 
fundamentale,  a  unirii  omului  cu  Dumnezeu  făcute  cu  putinţă  de  şi  în  Biserică. 

Meritul  principal  şi  nepieritor,  „noutatea44  relativă,  cît  şi  actualitatea  neisto¬ 
vită  şi  perenă  a  lucrării  de  înviorare  religioasă  şi  a  mesajului  teologic  al  operei 
Sf.  Simeon  rezidă  tocmai  în  efortul  lui  neobosit  şi  statornic  de  recentrare  a  în¬ 
tregii  vieţii  „ exterioare “  a  Bisericii  în  toate  elementele  ei  constitutive:  Scriptură, 
Tradiţie,  structură  sacramentală  şi  ierarhică,  cult,  morală,  teologie  şc.,  pe  prob¬ 
lema  religioasă  centrală  şi  elementară  a  legăturii  sufletului  cu  Dumnezeu,  pe 
unirea  reală,  conştientă  şi  liberă,  a  credinciosului  în  Biserică  prin  Hristos  şi 
Duhul  Sfînt,  cu  Dumnezeu  Cel  în  Treime.  El  a  devenit  apostolul  neobosit  al 
posibilităţii  reale  şi  efective  pe  care  o  are  tot  credinciosul  care  primeşte  cu  cre¬ 
dinţă  harul  Sfintelor  Taine  şi  se  uneşte  prin  acestea  obiectiv-sacramental  necon¬ 
ştient  cu  Hristos,  de  a  trece  această  unire  şi  în  planul  subiectiv  conştient  al  în¬ 
tregii  sale  existenţe  personale  prin  intermediul  împlinirii  şi  străbaterii  căii  ascetic- 
‘duhovniceşti  a  poruncilor  Lui.  Mai  concret,  e  vorba  de  a  avea  —  în  conformitate 
cu  făgăduinţele  Mîntuitorului  de  la  Mt.  5,  8  şi  In.  14,  21,  23  —  în  starea  de 
nepâtimire  (lipsă  de  afecţiune  pasională  faţă  de  persoane  şi  lucruri)  cîştigată  la 
capătul  căii  ascetice  a  „curăţirii  inimii44  prin  pocăinţă,  zdrobire  de  inimă,  lacrimi, 
smerenie,  înfrînare  şi  rugăciune  neîncetată,  în  ascultare  desăvârşită  de  un  părinte 
duhovnicesc  iscusit,  experienţa  „conştientă44,  suprafirească  a  „simţirii44  duhovni¬ 
ceşti  (şi  apof atice,  „mai  presus  de  simţire44  şi  de  minte)  a  harului  sau  a  unirii 
lui  cu  Dumnezeu  ca  „vedere44  suprafirească  a  lui  Dumnezeu  în  comuniunea  de 
Lumină  şi  Iubire  a  Sfintei  Treimi  cu  care  sufletul  se  uneşte  de  la  Botez  încă  din 
viaţa  aceasta,  ca  pregustare  şi  anticipare  a  vederii  Ei  eshatologice  depline. 

O  mărturie  personală  vie,  poetică  şi  „extatică44,  unică  şi  neegalată  şi  ea  în 
felul  ei  în  literatura  creştină  ortodoxă,  a  incandescenţei,  intensităţii  şi  profun¬ 
zimii  teologice  a  acestei  experienţe  duhovniceşti  a  Sf.  Simeon  ne  oferă  inspirata 
proză  ritmată  liberă  a  extraordinarelor  sale  58  de  „ Imne  ale  iubirilor  dumne - 
Zeieşti'1 5  scrise  în  marea  lor  majoritate  în  ultimii  ani  ai  vieţii  sale  (1009 — 1022), 
anii  retragerii  voluntare  la  Schitul  Sfînta  Marina,  locul  exilului  său  anterior.  O 
privire  oarecum  mai  sistematizată  şi  o  metodă  practică  privind  mijloacele  ascetic- 
duhovniceşti  de  atingere  şi  realizare  a  acestei  experienţe  le  oferă  cele  225  de  Ca¬ 
pete  practice  şi  teologice,5 6  veritabil  testament  spiritual  al  Sfîntului  în  formă  de 
aforisme  ce  par  a  fi  fost  colectate  şi  finalizate  în  dispoziţia  lor  actuală  oam  în 
aceeaşi  perioadă.  ' 

între  perioada  „Catehezelor44  (980 — 1005)  şi  cea  a  „Imnelor44  (1009 — 1022)  se 
situează  epoca  redactării  celor  3  Cuvîntări  sau  Tratate  teologice,  a  celor  15  Cu - 


5  Ediţie  critică  de  J.  Koder,  „S.C.44  nr.  156,  174,  196,  Paris,  1969—1971—1973. 
Traducere  românească  comentată  de  păr.  prof.  D.  Stăniloae  în  curs  de  apariţie  în 
volumul  P.  C.  Sale,  Studii  de  teologie,  Craiova  1989. 

6  Ediţie  critică  de  J.  Darrouzes,  „S.C.44  nr.  51,  Paris,  1957.  Trad.  rom.  de  păr. 
prof.  D.  Stăniloae  în  Filocalia  românească  V,  Bucureşti,  1977,  p.  17 — 96. 


DIN  SFINŢII  PĂRINŢI 


65 


vîntâri  sau  Tratate  etice 7  şi  a  celor  4  Epistole  (încă  inedite,  ou  excepţia  uneia: 
„despre  mărturisire4*).  Opere  cu  caracter  mai  teologic,  polemic  şi  apologetic,  ele 
arată  limpede,  ca  şi  unele  dintre  „Cateheze" ,  că,  în  pofida  a  numeroase  succese  şi 
a  multor  adepţi  pe  care  Sfîntul  le-a  cîştigat  în  toate  mediile  societăţii  bizantine  a 
epocii,  lucrarea  şi  mesajul  de  înnoire  duhovnicească  a  Sf.  Simeon  nu  a  fost  accep¬ 
tat  fără  rezerve  şi  rezistenţe  în  Biserica  vremii  lui.  Sf.  Simeon  s-a  izbit  şi  a  tre¬ 
buit  să  lupte  constant  atît  împotriva  unei  concepţii  minimaliste,  exclusiv  moraliste 
şi  legaliste,  despre  viaţa  creştină7 8  chiar  a  unei  părţi  din  monahii  lui  de  la 
Sf.  Mamas,  cum  arată  revolta  unora  din  ei  împotriva  egumenului  lor  din  anii 
995 — 996  sancţionată  însă  prompt  şi  aspru  de  patriarh,  cît  şi  împotriva  unei  teo¬ 
logii  formal  ortodoxe  şi  conservatoare,  dar  intelectuaJiste  şi  scolastice,  rupte  de 
experienţa  religioasă  autentică,  a  mediilor  oficiale  şi  conducătoare  ale  Bisericii 
bizantine.9  după  cum  arată  conflictul  său  din  anii  1003 — 1009  cu  sincelul  Ştefan, 
fost  arhiepiscop  al  Nicomidiei,  sub  pretextul  cultului  acordat  de  Sf.  Simeon 
Părintelui  său  duhovnicesc,  Simeon  Evlaviosul  (917 — 987).  Soldat  cu  o  vremelnică 
'condamnare  la  exil  între  1009 — 1010  a  Sfîntului,  sentinţă  revizuită  însă  după 
puţin  timp,  conflictul,  generat  în  mare  parte  şi  de  animozităţi  şi  motive  personale, 
s-a  încheiat  cu  reabilitarea  deplină  a  Sf.# Simeon. 

Atitudinea  critică  şi  fără  menajamente  a  Sfîntului  faţă  de  pseudo-creşt  inis- 
niul,  fenomenele  de  decadenţă  morală,  compromisurile  şi  fariseismul  multor  repre¬ 
zentanţi  ai  Bisericii  bizantine  a  epocii,  au  făcut  din  el  o  personalitate  incomodă, 
deloc  confortabilă  pentru  oifcialităţile  ecleziastice  care  au  încercat  chiar  să-i  cum¬ 
pere  tăcerea  în  schimbul  unui  scaun  arhiepiscopal,  propunere  respinsă  categoric 
de  el,  cu  demnitate  şi  consecvenţă  monahală  exemplară. 

Această  luptă  intransigentă  a  Sf.  Simeon  pentru  o  viaţă  şi  o  teologie  creş¬ 
tină  înnoite  prin  recentrarea  lor  pe  experienţa  religioasă  oreştină  fundamentală 
unirii  conştiente  cu  Dumnezeu  Cel  în  Treime  în  lumină  şi  iubire,  i-au  adus 
supranumele  atît  de  inspirat  şi  potrivit,  dar  şi  neobişnuit  în  atît  de  conservatoarea 
lume  bizantină  de  „ Noul  Teolog",  cu  care  a  intrat  apoi  în  conştiinţa  Bisericii 
Ortodoxe  ca  al  treilea  mare  „teolog*4  prin  excelenţă  al  ei,  alături  de  Sf.  Evanghe¬ 
list  Ioan  şi  Sf.  Grigorie  de  Nazianz.  „Dat  poate  mai  întîi  de  adversarii  săi,  cu 
un  sens  peiorativ  pentru  atît  de  conservatoarele  urechi  bizantine,  el  a  fost  accep¬ 
tat  cu  entuziasm  de  discipolii  Sf.  Simeon,  cuvîntul  „teolog*4  fiind  înţeles  aici,  ca 
la  majoritatea  Părinţilor  greci,  nu  în  sensul  de  un  teolog  care  elaborează  dogme 
noi,  ci  de  persoană  care  atinge  piscurile  contemplaţiei,  iar  adjectivul  „nou"  vrînd 
să  spună  aici  reînnoitor  al  vieţii  apostolice  care  fusese  in  mare  parte  uitată".10 

în  acest  sens,  „ Catehezele  Cuviosului  Părintelui  nostru  Simeon  Noul  Teolog, 
egumen  şi  preot  al  mănăstirii  Sfîntului  Mamas  din  Xirkerkos"  conţin  un  adevărat 
program  practic  (a  cărui  justificare  şi  aprofundare  teologică  o  vor  detalia  „ Trata - 
tele  teologice  şi  etice")  al  restabilirii  centralităţii  experienţei  duhovniceşti  în 
Viaţa  monahală  şi  în  general  creştină  a  Bisericii  în  întregul  ei;  după  cum  se  ştie, 
în  Ortodoxie  neexistînd  separaţie  de  principiu  între  monahi  şi  simplii  credincioşi 
şi,  ca  atare,  nici  două  spiritualităţi  distincte,  una  maximală  monahală  şi  alta 
minimală  laică,  toţi  cei  botezaţi  fiind  chemaţi  la  acelaşi  şi  unic  ideal  de  desă- 


7  Ediţie  critică  de  J.  Darrouzes,  „S.C.“  nr.  122  şi  129,  Paris,  1966 — 1967.  Tra¬ 
duse  în  româneşte  de  păr.  prof.  D.  Stăniloae  tot  în  Filoc.  rom .  V,  1977,  p.  119 — 
182  şi  183 — 202  numai  foarte  importantele  şi  esenţialele  „Cuvîntări  morale**  I  şi  V: 
despre  căderea  omului  în  Adam,  restaurarea  lui  Hristos  şi  unirea  Sfinţilor  cu 
Dumnezeu  ca  naştere  tainică  a  lui  Hristos  în  ei  şi  naştere  a  lor  din  El,  şi,  res¬ 
pectiv,  „despre  cei  ce  socotesc  că  au  în  ei  pe  Duhul  Sfînt  în  chip  neştiut  (incon¬ 
ştient)  fără  să  simtă  deloc  lucrarea  Lui,  şi  despre  cei  ce  zic  că  nu  poate  cineva 
dintre  oameni  să  vadă  de  aici  Slava  Lud,  şi  dovedire  prin  citate  despre  acestea**. 

8  Basile  Krivoch£ine,  Dans  la  lumiăre  du  ChrisU  Saint  Symeon  le  Nouveau 
Theologien.  Vie-Spiritualitâ-Doctrine,  Chevetogne,  1980,  p.  37. 

9  Ibidem,  p.  45,  49. 

10  Ibidem,  p.  63.  O  documentată  trecere  în  revistă  a  discuţiilor  din  ştiinţa 
bizantinologică  occidentală  asupra  înţelesului  supnanumelui  Sf.  Simeon,  la  magistr. 
Dan  Zamfirescu,  Probleme  teologice  şi  hagiografice  legate  de  supranumele  Sf. 
Simeon  Noul  Teolog,  „Ortodoxia4*  10  (1958),  nr.  3,  395 — 429. 

vîrşire  şi  creştere,  pînă  la  statura  bărbatului  desăvîrşit,  la  măsura  vîrstei  plină¬ 
tăţii  lui  Hristos  (Ef.  4,  13).  Elementele  constitutive  şi  structurante  ale  programului 
6imeonian  de  înviorare  religioasă  şi  înnoire  duhovnicească  a  vieţii  Bisericii  se 
desprind  cu  uşurinţă  şi  numai  dintr-o  trecere  în  revistă  succintă  a  temelor  şi 
titlurilor  date  „Catehezelor,44  în  ediţia  manuscrisă  a  operelor  Sf.  Simeon  între¬ 
prinsă  13  ani  după  moartea  Sfîntului  de  ucenicul  lui  Sf.  Nikita  Stithatul:  11 

1.  „despre  iubirea  agapică  şi  căile  şi  faptele  bărbaţilor  duhovniceşti44  (cuvînt  la 
instalarea  în  postul  de  egumen); 

2.  „că  trebuie  să  privim  în  noi  înşine  dacă  avem  în  noi  virtuţile  din  Fericirile 
lui  Hristos "; 

3.  despre  obligaţia  monahilor  de  „a  se  supune  fără  murmur44  programului 
vieţii  monahale:  utrenie,  privegheri  de  toată  noaptea,  ş.c.; 

4.  „despre  pocăinţă,  zdrobirea  inimii  şi  lacrimiut  şi  ’  „că  făiră  lacrimi  e  cu 
neputinţă  ca  cineva  să  ajungă  la  curăţie  şi  mîntuire44; 

5.  pocăinţa  statornică  şi  adevărată,  singura  cale  de  mîntuiire  pentru  toată 
lumea  şi  de  a  scăpa  de  Judecata  eshatologică  a  lui  Dumnezeu; 

6.  „despre  lucrarea  duhovnicească  a  Sfinţilor  din  vechime 44  (Antonie,  Arsenie 
ş.a.)  şi  exemplul  viu  al  Cuviosului  Simeon  Evlaviosul; 

7.  despre  ispita  şi  consecinţele  nefaste  ale  ataşamentului  monahului  faţă  de 
familie,  rude  şi  cei  apropiaţi; 

8.  „despre  iubirea  desăvirşită  şi  lucrarea  ei44  de  unire  cu  Dumnezeu  şi  aproa¬ 
pele  şi  că  „ dacă  nu  devenim  părtaşi  prin  rîvnă,  încă  de  aici,  ai  împărtăşirii  Duhu¬ 
lui,  nu  putem  fi  nici  credincioşi ,  nici  creştini,  nici  să  ne  facem  fii  ai  lui  Dum¬ 
nezeu"; 

9.  , 4©spre  milostenie"  şi  faptele  milei  trupeşti  şi  duhovniceşti  şi  cum  le  poate 
împlini  monahul,  şi  că  „dacă  cineva  nu  le  va  face  pe  acestea  şi  în  sine  însuşi, 
adică  adâpînd  şi  îmbrăcînd  şi  aici  pe  Hristos,  nu  se  foloseşte  cu  nimic  de  faptul 
că  le  face  numai  săracilor,  dar  pe  sine  însuşii  se  trece  cu  vederea  că  e  nehrănit 
şi  gol  de  dreptatea  lui  Dumnezeu44;. 

10.  care  sînt  semnele  şi  criteriile  sfinţeniei  adevărate  întrupate  în  Cuviosul 
Simeon  Evlaviosul  (cuvînt  la  una  din  prăznuirile  anuale  ale  morţii  acestuia); 

11.  despre  post  şi  binefacerile  lui:  leac  al  sufletului  şi  temelie  a  vieţii  duhov¬ 
niceşti  (rostită  în  prima  săptâmînă  din  Postul  Mare); 

12.  despre  post,  înfrînare,  răbdare  şi  tăcere  (tot  în  Postul  Mare); 

13.  despre  Învierea  lui  Hristos  ce  se  săvîrşeşte  tainic  în  fiecare  din  cei  ce 
cred  şi  învierea  sufletului  lucrată  de  aceasta; 

14.  „cum  ajunge  cineva,  înaintînd  cu  rînduială  prin  împlinirea  poruncilor  pe 
calea  care  duce  spre  virtute,  la  desăvîrşire"  şi  vederea  lui  Dumnezeu; 

15.  care  e  întunecimea  şi  orbirea  sufletului  împătimit  şi  „care  e  şi  cum  se 
petrece  unirea  lui  Dumnezeu  cu  fiii  luminii;  iar  la  sfîrşit  atac  împotriva  celor  ce 
cutează  la  arhierie  cu  nevrednicie44; 

16.  „relatare44  autobiografică  „foarte  folositoare  despre  felul  cum,  încă  fiind 
un  tînăr  novice,  a  primit  pe  Duhul  Sfînt  prin  rugăciunile  părintelui  lui  duhovni¬ 
cesc44,  Simeon  Evlaviosul,  şi  cum  se  descoperă  tainele  lui  Dumnezeu  inimilor 
curate; 

17.  „despre  contemplaţia,  descoperirea  şi  rugăciunea  luminată  şi  cum  cel  care, 
posedat  de  iubirea  lui  Dumnezeu,  ajunge  la  adîncul  smereniei  se  află  sub  lucrarea 
Duhului  Sfînt"; 

18.  despre  alegerea  şi  virtuţile  necesare  egumenilor  şi  păstorilor  de  suflete 
şi  datoria  de  a  ne  opune  candidaţilor  nevrednici  şi  a  sprijini  şi  conlucra  cu  cei 
duhovniceşti  (discurs  la  retragerea  din  egumenat); 

19.  „care  e  iubirea  şi  purtarea  de  grijă  faţă  de  ucenicii  lor  a  adevăraţilor 
povăţuitori "  şi  despre  solicitudinea  spirituală  a  Sf.  Simeon  faţă  de  comunitatea  sa; 

20.  ce  înseamnă  a  urma  lui  Hristos  prin  credinţa  şi  ascultarea  desăvirşită 
faţă  de  un  părinte  duhovnicesc  experimentat; 

21.  cuvînt  la  moartea  fericită  a  cuviosului  Antonie,  monah  de  la  Sfîntul 
Mamas; 


11  „Sources  chretidnnes44  nr.  96,  1963,  p.  207 — 220. 

22.  altă  „relatare"  autobiografică  „folositoare"  despre  felul  cum  a  ajuns  Sf. 
Simeon  la  luminarea  Duhului  prin  credinţă ,  rugăciune  şi  ascultare  de  cuviosul 
Simeon  Evlaviosul  încă  fiind  în  lume,  şi  „ împotriva  celor  ce  zic  că  nu  e  cu  putinţă 
a  ajunge  la  desâvîrşirea  virtuţilor  în  mijlocul  lumii  şi  a  celor  ce  trăiesc  în  lume“; 

23.  cum  apăsarea  pocăinţei  şi  fricii  de  Dumnezeu  asupra  sufletului  produce 
ca  într-un  teasc  vinul  ameţitor  şi  beţia  luminării  cunoştinţei  lui  Dumnezeu; 

24.  comoara  cunoştinţei  duhovniceşti  ascunsă  ca  într-un  cufăr  în  litera  Scrip¬ 
turii  se  descopere  nu  prin  învăţarea  ei  şi  ştiinţă  ci  prin  cheia  Duhului  Sfint 
dobîndită  prin  împlinirea  poruncilor; 

25.  despre  schimbările  reciproce  de  stare  oare  au  loc  între  suflet  şi  trup  şi 
influenţa  lor  în  viaţa  religios-spirituală  a  omului; 

26.  descriere  detailată  a  programului  zilnic  al  unui  monah  (slujbe,  muncă, 
masă,  deschiderea  inimii  părintelui  duhovnicesc)  pentru  uzul  începătorilor; 

27.  despre  necesitatea  de  a  împlini  toate  poruncile  fără  deosebire  şi  a  nu 
nesocoti  nici  una  din  ele,  nici  chiar  pe  cea  mai  mică,  şi  despre  răbdarea  în  încer¬ 
cări; 

28.  despre  „ mortificarea  de  viaţă  făcătoare “  a  timpului  prin  asceză  şi  necesi¬ 
tatea  ca  creştinii ,  aflaţi  sub  Har,  sâ-L  primească  în  mod  conştient  ca  Lumină 
dumnezeiască,  altfel  se  află  încă  sub  umbra  şi  judecata  Legii,  şi  „cum  trebuie  să 
fie  preotul  care  a  primit  puterea  de  a  lega  şi  dezlega  păcatele "  şi  că  numai 
Lumina  dumnezeiască  a  Duhului  lucrează  discemâmîntul  spiritual  necesar  în  lucra¬ 
rea  Preoţiei; 

29.  „că  nu  trebuie  să  se  spună  că  acum  este  cu  neputinţă  ca  cel  ce  vrea  să 
ajungă  la  culmea  virtuţii  şi  să  ajungă  ca  Sfinţii  cei  din  vechime ",  şi  că  cel  ce, 
împotriva  Scripturii,  învaţă  acestea  pe  alţii  propagă  de  fapt  „o  nouă  erezie11; 

30.  o  metodă  de  a  face  pocăinţă  statornică  în  fiecare  zi,  cu  zdrobire  de  inimă 
şi  lacrimi  (completată  în  cateheza  următoare  cu); 

31.  o  metodă  de  a  face  examenul  zilnic  de  conştiinţă  cu  ajutorul  Fericirilor ; 

32.  „ blasfemia "  şi  „noua  erezie "  introdusă  în  Biserică  de  cei  oe  zic  „că  nu  mai 
poate  cineva  în  generaţia  prezentă  să  ajungă  la  împărtăşirea  Duhului  Sfînt“  şi 
să  aibă  daml  lacrimilor  ca  Sfinţii  din  vechime  sau  care  „defaimă  lucrările  Duhu¬ 
lui  atribuindu-le  diavolului"; 

33.  că  virtuţile  singure,  neaprinse  ca  o  făclie  de  focul  şi  lumina  Duhului  Sfînt, 
nu  ajung  pentru  unirea  şi  sălăşluirea  Sfintei  Treimi  în  sufletul  nostru  pentru  că 
nimeni  nu  poate  intra  în  „casa"  Dumnezeirii  Tatălui  a  cărei  „uşă"  e  Fiul  fără 
„cheia"  Duhului  Sfînt; 

34.  -„că  nu  e  lipsit  de  primejdie  a  îngropa  talantul"  luminării  Duhului  „dat 
nouă  de  Dumnezeu  ci,  dimpotrivă,  că  el  trebuie  făcut  public  şi  arătat  tuturor  cu 
mulţumire  pentru  binefacerile  primite  de  la  Dumnezeu  şi  spre  folosul  celor  ce 
ascultă,  chiar  dacă  aceasta  nu  este  pe  placul  unora"  (apologie  a  zelului  neobosit  şi 
a  sensului  lucrării  de  înnoire  duhovnicească  întreprinse  de  Sf.  Simeon,  în  faţa 
monahilor  săi,  în  preajma  revoltei  unora  dintre  ei  în  anii  995 — 996); 

35 — 36.  două  „mulţumiri  către  Dumnezeu  pentru  darurile  de  care  s-a  învred¬ 
nicit  şi  relatare  (autobiografică)  despre  felul  cum  Dumnezeu  se  arată  celor  curaţi  cu 
inima,  şi  care  sînt  lucrurile  şi  semnele  distinctive"  ale  acestei  arătări. 

Pe  lîngă  acest  program  de  înnoire  duhovnicească  a  vieţii  Bisericii,  „Catehe¬ 
zele"  simeoniene  conţin,  în  acelaşi  timp,  implicit,  o  importantă  lecţie  şi  în  ce  pri¬ 
veşte  orientarea  vieţii  şi  lucrării  Bisericii.  Ele  avertizează  împotriva  deviaţiilor 
posibile  ale  vieţii  religioase  creştine  autentice,  adevărate  „erezii  practice ",  mani¬ 
festate  cu  pregnanţă  mai  ales  în  creştinismul  occidental,  şi  generate  de  desprin¬ 
derea  ei  de  experienţa  duhovnicească,  desprindere  ale  cărei  consecinţe  sînt  fixa¬ 
rea  ei  unilaterală  şi  exclusivă  fie  pe  Scriptură,  fie  pe  dogmă  sau  doctrină,  fie  pe 
morală,  fie  pe  pietate,  cult  sau  autoritatea  ierarhică.  Accentul  de  netăgăduit  pus 
de  Sf.  Simeon  atît  pe  Scriptură,  cît  şi  pe  dogmă,  pe  Sfintele  Taine  cît  şi  pe  auto¬ 
ritatea  bisericească,  şi  în  genere  pe  formele  obiective  de  concretizare  ale  vieţii 
Bisericii,  face  ca  apelul  lui  constant  la  experienţă  şi  la  sesizarea  în  aspectul  lor 
exterior,  fenomenal,  a  dimensiunii  lor  duhovniceşti  interioare,  de  profunzime,  să  nu 
poată  fi  nicidecum  înţeles  ca  un  apel  la  subiectivitatea  pură  a  trăirii  religioase 
în  opoziţie  cu  structurile  şi  cadrele  obiective  ale  exprimării  ei.  Insistenţa  lui  plină 
de  realism  pe  toate  aceste  forme  obiective  ale  vieţii  Bisericii,  străină  şi  opusă 
explicit  oricărei  înţelegeri  spiritualist- alegorizante  ale  acestora,  face  ca  Sf.  Simeon 

să  nu  poată  fi  clasificat  în  mod  simplificat  şi  schematizat:  „nici  ca  un  precursor  al 
mişcării  penticostal  iste  moderne,  nici  ca  un  „entuziast”  extremist,  nici  ca  un  fel 
de  mistic  protestant  în  revoltă  împotriva  ierarhiei,  nici  ca  un  „mesalian”  incon¬ 
ştient”.12  Dar  în  acelaşi  timp,  el  arată  la  fel  de  limpede  că,  detaşată  de  această 
experienţă  a  Duhului  Sfînt,  viaţa  religioasă  creştină  se  degradează  inevitabil  şi-şi 
pierde  echilibrul  complex  căzînd  iremediabil  într-una  din  fixaţiile  posibile  pe 
formele  ei  „exterioare”  de  obiectivare:  biblicism  fundamentalist,  dogmatism  sau 
doctrinalism,  moralism,  pietism  sau  autoritarism  ierarhic,  şi  conduc  inevitabil  la 
dizolvarea  pe  termen  lung  a  teologiei  în  antropologie,  a  ecleziologiei  în  sociolo¬ 
gie,  a  exegezei  în  filologie,  a  dogmaticii  în  filozofie,  a  canoanelor  în  jurisprudenţâ,13 
etc.,  evoluţie  evidentă  în  teologiile  şi  creştinismul  occidental  actual. 

In  esenţă,  meritul  excepţional  şi  actualitatea  nicicînd  epuizată  şi  permanentă 
a  operei  şi  lucrării  de  înnoire  duhovnicească  ale  Sf.  Simeon  Noul  Teolog  în  spe¬ 
cial  şi  al  întregii  teologii  monahale  bizantine  a  „Filocaliei”  —  iar,  „în  ansamblul 
gîndirii  bizantine,  în  contrast  cu  conservatorismul  formal  al  mediilor  bisericeşti 
oficiale  şi  în  opoziţie  ou  tradiţiile  elenismului  secular”  antic  păgîn  ale  unei  părţi  a 
intelectualităţii  bizantine,  „teologia  monahală  reprezintă”,  aşa  cum  bine  sublinia 
păr.  prof.  Jean  Meyendorff,  unul  din  cei  mai  avizaţi  cunoscători  actuali  ai  lumii 
şi  gîndirii  bizantine,  „curentul  cel  mai  creator  şi  mai  dinamic”  14  —  e  acela  de  a  fi 
menţinut  şi  transmite  epocii  noastre  concepţia  patristică,  autentic  creştină  şi  orto¬ 
doxă,  despre  Revelaţia,  Adevărul  şi  teologia  Bisericii.15  Mai  precis,  este  vorba  de 
înţelegerea  faptului  fundamental  că  Revelaţia  Bisericii  nu  are  drept  „obiect” 
propriu-zis  al  ei  o  sumă  de  adevăruri  teoretice  şi  intelectuale  abordate  (doctri¬ 
nalism),  că  Adevărul  acestei  Revelaţii  nu  e  de  natură  conceptuală  sau  propo- 
ziţionalâ,  pentru  că,  în  esenţa  sa,  el  este  nu  altceva  decît  însăşi  Persoana  lui 
Hristos,  Unul  din  Sfînta  Treime,  întîlnit  şi  cunoscut  în  Biserică  prin  intermediul 
Scripturii,  Tainelor,  dogmelor,  cultului,  moralei,  spiritualităţii  —  ca  tot  atîtea 
mijloace  de  actualizare  a  prezenţei  Lui  —  sub  identitatea  Lui  personală  vie.  Reve¬ 
laţia,  ca  şi  cunoaşterea  şi  teologia  Dumnezeului  Celui  Unul  în  Treime  descoperit 
în  Biserică  au  un  caracter  personal  şi  experienţial,  sînt  adică  o  experienţă  acce¬ 
sibilă  fiecărui  creştin  încorporat  în  Trupul  eclezial  al  lui  Hristos  care  e  Biserica 
prin  Botez  şi  Euharistie,  care  prin  acestea  primeşte  puterea  de  a  răspunde  che¬ 
mării  de  a  participa  cu  întreaga  lui  fiinţă,  suflet  şi  trup,  în  iubire  de  Dumnezeu 
şi  de  aproapele,  în  rugăciune  şi  slujire,  la  viaţa  dumnezeiască  a  Sfintei  Treimi 16 
şi  de  a  o  comunica  celorlalţi. 


12  Krivocheine,  op.  cit.,  p.  7. 

13  Asupra  acestui  risc  pâr.  prof.  D.  Stăni/loae  avertiza  încă  din  cuvîntul  său 
înainte  la  traducerea  Dogmaticii  Bisericii  Ortodoxe  Răsăritene  a  lui  Hristou 
Andrutsos,  Sibiu,  1930,  p.  V,  in  următorii  termeni:  „lipsa  dogmaticii  în  formaţia 
teologului  face  din  disciplinele  teologice  studii  disparate,  cu  probleme  oare  au 
pierdut  din  vedere  subordonarea  lor  unui  scop  unitar.  Atenţiunea  teologului  e 
deviată  de  da  Dumnezeu  şi  acţiunea  Lui  la  filologie,  la  istorie,  la  probleme  so¬ 
ciologice,  etc.,  privite  pentru  ele  însele.  Problema  centrală  religioasă,  legătura 
sufletului  cu  Dumnezeu,  în  care  se  rezolvă  toate  celelalte  probleme  este.  daca  nu 
uitată.  împinsă  pe  un  plan  secundar”.  Tocmai  pentru  a  umple  această  lipsă  esen¬ 
ţială  a  întreprins  părintele  Stâniloae  vastul  efort  de  transpunere  în  limba  română 
a  „ Filocaliei ”,  I— X,  1946—1947,  1975—1980. 

14  Jean  Meyendorff,  Jnitiaiion  ă  la  theologie  bizantine.  Histoire  et  doctrine, 
Paris,  1975,  p.  89. 

15  lbidem,  p.  11 — 24. 

16  lbidem,  p.  103  şi  281 — 282:  „Teolog,  monah  sau  simplu  laic,  creştinul  bizan¬ 
tin  ştia  că  credinţa  lui  nu  era  acceptarea  docilă  a  unor  propoziţii  intelectuale 
emise  de  o  autoritate  competentă,  ci  o  evidenţă  care-d  era  personala  accesibila  în 
viaţa  liturgică  şi  sacramentală,  ca  şi  în  viaţa  de  rugăciune  şi  contemplaţie,  ale 
Bisericii,  inseparabile  una  de  alta.  Nici  fizică,  nici  emoţională,  nici  intelectuală, 
această  experienţă  e  descrisă  fie  oa  o  „gnozâ  \  fie  ca  o  „intuiţie  spirituală”,  fie 
ca  o  „certitudine”  interioară.  Faptul  de  a  afirma  că  ar  fi  cu  neputinţă  creştinului 
să  atingă  această  cunoaştere  era  considerat  de  Sf.  Simeon  Noul  Teolog  drept  cea 
mai  mare  dintre  erezii”. 

Această  concepţie  autentic  patristică  a  ferit  creştinismul  bizantin  şi  poate 
feri  în  continuare  Biserica  Ortodoxă  actuală  de  a  cădea  în  tentaţiile  facile,  dar 
mereu  prezente,  ale  unui  biblicism  fundamentalist  sau  excesiv  filologist,  ca  şi  ale 
unui  moralism  pietist  sau  legalist,  lipsite  de  conţinut  duhovnicesc  autentic,  ten¬ 
taţii  ale  vieţii  creştine  a  căror  inconsistenţă  e  remarcabil  denunţată  de  Sf.  Simeon 
Noul  Teolog  în  cele  două  Cateheze  ale  Sale  traduse  mai  jos. 


CATEHEZA  24 

Despre  cunoştinţa  duhovnicească.  Şi  că,  comoara  Duhului  cea 
ascunsă  în  litera  dumnezeieştii  Scripturi  nu  este  evidentă  (arătată)  tutu¬ 
ror  şi  celor  ce  vor  (aceasta),  ci  numai  celor  ce  au  dobîndit  pe  „ Cel  ce 
deschide  mintea  pentru  a  înţelege  Scripturile “  (Lc.  24,  45). 

Fraţilor  şi  părinţilor ,  cunoştinţa  duhovnicească  se  aseamănă  unei  case 
ridicate  în  mijlocul  cunoştinţei  lumeşti  şi  eline  (păgîne),  în  care  se  află  depusă  ca 
un  cufăr  (chivot)  solid  şi  bine  asigurat  bogăţia  cea  negrăită  a  comorii  cunoştinţei 
de -Dumnezeu-insuf latelor  Scripturi,  bogăţie  pe  care  cei  ce  intră  în  casă  nu  ar 
putea-o  vedea  vreodată  decît  numai  dacă,  fireşte,  le  va  fi  deschis  mai  înainte 
cufărul.  Dar  nu  e  cu  putinţă  ca  acesta  să  poată  fi  deschis  vreodată  de  vreo  înţe¬ 
lepciune  omenească  (I  Cor.  2,  13);  de  aceea  , bogăţia  Duhului  depusă  în  el  rămîne 
necunoscută  tuturor  oamenilor  celor  din  lume.  Şi  aşa  cum  un  om,  chiar  dacă  ar 
purta  întreg  cufărul  pe  umerii  lui,  ignoră  comoara  depusă  în  el,  aşa  şi  omul, 
chiar  dacă  ar  citi  şi  învăţa  pe  de  rost  toate  Scripturile  şi  le-ar  purta  cu  sine  ca  pe 
un  singur  psalm ,  ignoră,  totuşi,  darul  Duhului  Sfînt  ascuns  în  ele.  Căci ,  nici  cele 
din  cufăr  nu  se  fac  evidente  (arătate)  prin  cufărul  însuşi,  nici  cele  din  Scriptură 
prin  Scriptura  însăşi.  Şi  cum  (e  aceasta),  ascultă! 

Vezi  un  cufăr  mic,  încuiat  şi  bine  asigurat  din  toate  părţile  şi  care  —  pe  cit 
presupui  după  greutatea  şi  frumuseţea  lui  exterioară  sau  poate  crezi  aceasta 
auzind  de  la  alţii  —  are  înăuntrul  lui  o  comoară;  cufăr  pe  care  îl  iei  şi  pleci  în 
grabă:  ce  folos  vei  avea,  spune-mi,  dacă-l  vei  purta  pururea  pecetluit  şi  încuiat, 
şi  nu-l  vei  deschide?  Nu  vei  vedea  niciodată,  fiind  încă  în  viaţă,  comoara  din  el, 
nu  vei  vedea  scînteierea  pietrelor  preţioase  din  el,  strălucirea  mărgăritarelor, 
sclipirea  sdnteietoare  a  aurului.  Ce  folos  vei  avea  dacă  nu  te  vei  învrednici  să 
iei  chiar  şi  numai  puţin  din  acestea  şi  să-ţi  cumperi  ceva  hrană  şi  îmbrăcăminte, 
ci  porţi  numai,  cum  spuneam,  cu  totul  pecetluit  şi  neatins  cufărul  cel  plin  cu  o 
comoară  atît  de  mare  şi  scumpă,  iar  tu  însuţi  eşti  istovit  de  foame ,  sete  şi  golătate? 
Negreşit  nici  unul. 

Aceste  lucruri  primeşte-mi-le,  frate ,  şi  pentru  cele  duhovniceşti.  înţelege-mi, 
deci,  aici  drept  „cufăr*'  Evanghelia  lui  Hristos  şi  celelalte  Scripturi  dumnezeieşti 
care  au  încuiată  şi  pecetluită  în  ele  viaţa  cea  veşnică  şi,  împreună  cu  ele,  bunurile 
cele  veşnice  aflate  în  ea,  bunuri  negrăite  şi  nevăzute  cu  ochii  sensibili,  potrimt 
glăsuirii  Domnului:  „Cercetaţi  Scripturile,  pentru  că  în  ele  este  viaţa  cea  veşnică “ 
(In  5,  39).  Iar  „omul"  care  ia  cufărul  socoteşte  că  este  cel  ce  a  învăţat  pe  de  rost 
toate  Scripturile  şi  le  poartă  pururea  în  gura  lui;  le  poartă,  deci,  în  memoria 
sufletului  lui  ca  într-un  cufăr  avînd  drept  „pietre  preţioase"  poruncile  lui  Dum¬ 
nezeu  întru  care  este  viaţa  veşnică  —  căci  cuvintele  lui  Hristos  sînt  lumină  şi  viaţă 
(In  6,  63),  precum  însuşi  zice:  „Cel  ce  nu  ascultă  de  Fiul  nu  va  vedea  viaţa u 
(In  3,  36)  —  iar  împreună  cu  poruncile  avînd,  ca  nişte  „mărgăritare",  virtuţile. 

Căci  din  porunci  se  nasc  virtuţile,  iar  din  acestea  descoperirea  tainelor  celor 
ascunse  şi  acoperite  în  literă.  Căci  prin  plinirea  poruncilor  se  face  lucrarea  virtu- 


•  Traducere  după  ediţia  critică  (vezi  mai  sus  nota  2) 
tiennes"  nr.  113,  1965,  p.  34—48  .şi  248 — 268. 

p.lor,  iar  prin  făptuirea  virtuţilor  se  face  plinirea  poruncilor,  şi  aşa  prin  acestea 
ni  se  deschide  uşa  cunoştinţei  (Lc.  11,  52),  sau  mai  degrabă,  nu  prin  acestea  ci 
prin  Cel  ce  a  zis:  „Cel  ce  Mă  iubeşte  pe  Mine,  va  păzi  poruncile  Mele,  şi  Tatăl 
Meu  ll  va  iubi  pe  El  şi  Eu  Mă  voi  arăta  Luiu  (In.  14,  21.  23).  Deci,  atunci  cînd 
va  locui  şi  va  umbla  Dumnezeu  în  noi  (11  Cor.  6,  16)  şi  ni  se  va  arăta  pe  Sine 
Însuşi  nouă  în  chip  simţit  (aisthetâs),  atunci  vom  vedea  în  cunoştinţă  (gnostos) 
şi  cele  din  cufăr,  adică  tainele  cele  dumnezeieşti  ascunse  în  dumnezeiască  Scriptură. 
Altfel,  însă,  nu  este  cu  putinţă  —  nimeni  să  nu  se  înşele!  —  să  se  deschidă  cufărul 
cunoştinţei;  nu  este  cu  putinţă  desfătarea  de  bunurile  din  el  nici  să  se  ajungă 
la  împărtăşirea  şi  vederea  (metoche  kal  theoria)  lor.  Dar  de  ce  fel  şi  despre  care 
bunuri  vorbesc?  De  iubirea  desăvîrşită,  adică  de  cea  către  Dumnezeu  şi  aproapele, 
de  dispreţuirea  tuturor  celor  văzute,  de  omorîrea  trupului  şi  mădularelor  lui  celor 
de  pe  pămînt  (Col.  3,  5)  a  poftei  celei  rele,  ca,  aşa  cum  mortul  nu  mai  gîndeşte 
sau  simte  deloc  ceva,  aşa  şi  noi  să  nu  mai  gîndim  vreodată  nici  un  gînd  al  poftei 
celei  rele  sau  al  simţirii  celei  pătimaşe  nici  să  mai  resimţim  tulburarea  tiranică  a 
răului,  ci  să  ne  aducem  aminte  numai  de  poruncile  Mîntuitorului  Hristos,  încă  şi  de 
nemurire,  ne  stricăciune,  slava  veşnică,  viaţa  veşnică,  împărăţia  cerurilor,  înfierea 
prin  renaşterea  Duhului  Sfînt  şi  de  faptul  că  ne  facem  dumnezei  (nu  prin  fire  ci) 
prin  punere  şi  har  (th6sei  kai  châriti),  că  ne  facem  moştenitori  ai  lui  Dumnezeu 
şi  împreună-moştenitori  cu  Hristos  (Rom.  8,  17),  şi  împreună  cu  aceasta  cîştigăm 
mintea  lui  Hristos  (I  Cor.  2,  16)  şi  prin  ea  vedem  pe  Dumnezeu  şi  pe  Hristos 
Însuşi  locuind  şi  umblînd  în  noi  (II  Cor.  6,  16)  după  Dumnezeirea  Lui  în  mod 
conştient  (gnostds). 

De  toate  acestea,  deci,  şi  de  cele  negrăite  şi  inexprimabile  mai  presus  de 
acestea,  se  învrednicesc  şi  se  desfată  din  belşug  cei  ce  ascultă  poruncile  lui  Dum¬ 
nezeu  şi  le  fac  pe  ele  (Mt.  7,  24  ş.a.)  prin  deschiderea  cufărului  de  care  am  vorbit, 
adică  prin  descoperirea  ochilor  minţii  şi  vederea  celor  ascunse  în  dumnezeiască 
Scriptură.  Ceilalţi.  însă,  neavînd  cunoştinţa  şi  experienţa  tuturor  celor  spuse,  nu 
gustă  din  dulceaţa  lor,  din  viaţa  lor  cea  nemuritoare,  ca  unii  ce  se  sprijină  numai 
pe  învăţarea  (mathesei)  Scripturilor,  (învăţare)  care-i  va  judeca  şi  osîndi  ea  însăşi 
la  ieşirea  sufletului  mai  mult  pe  ei  decît  pe  cei  ce  n-au  auzit  nicidecum  Scripturile. 
Căci  unii  din  aceştia,  înşelaţi  de  ignoranţă,  strîmbă  toate  dumnezeieştile  Scrip¬ 
turi  (cf.  II.  Pt.  3,  16),  răstălmăcindu-le  pe  ele  după  poftele  lor  pătimaşe,  vrînd  să 
se  laude  pe  ei  înşişi  (II  Cor.  10,  12),  pentru  că  vor  să  se  mintuiască  fără  paza 
întocmai  a  poruncilor  lui  Hristos,  tăgăduind  (astfel)  cu  totul  sensul  (puterea)  Sfin¬ 
telor  Scripturi. 

Şi  pe  drept  cuvînt.  Căci  cele  pecetluite  şi  încuiate,  cele  nevăzute  şi  necunos¬ 
cute  tuturor  oamenilor,  care  sînt  deschise  numai  de  Duhul  Sfînt  şi  care,  numai 
aşa  fiindu-ne  descoperite,  ni  se  fac  văzute  şi  cunoscute,  cum  le  vor  putea  şti  sau 
cunoaşte  sau  chiar  şi  a  le  cugeta  cumva  oarecînd  cei  ce  zic  că  n-au  cunoscut  nicio¬ 
dată  venirea  Duhului  Sfînt,  strălucirea,  luminarea,  şi  locuirea  Lui  în  ei?  Cum 
vor  ajunge  la  înţelegerea  (cuprinderea)  unor  asemenea  taine  cei  ce  n-au  cunoscut 
nicidecum  şi  niciodată  întru  ei  revărsarea,  înnoirea,  schimbarea,  rezidirea  şi  renaş¬ 
terea  lucrate  de  Acesta?  Cei  ce  n-au  fost  botezaţi  încă  în  Duhul  Sfînt  (Mt.  3,  îl 
par),  cum  pot  şti  schimbarea  petrecută  în  cei  botezaţi  întru  El?  Cei  ce  nu  s-au 

născut  de  sus  (In.  3,  3),  cum  vor  vedea  slava  celor  ce  s-au  născut,  precum  a  zis 

Domnul,  de  acolo  şi  s-au  făcut  copii  ai  lui  Dumnezeu  (In.  3,  3;  1 ,  13)?  Cei  ce  nu 
au  vrut  să  pătimească  aceasta,  ci  le-au  lăsat  să  le  scape  prin  nepurtarea  lor 
de  grijă  —  căci  au  primit  puterea  de  a  se  face  astfel  (In.  1,  12)  —  cu  ce  fel 
de  cunoştinţă  vor  putea,  spune-mi,  să  înţeleagă  sau  vor  fi  în  stare  să-şi  închipuie 
cîtuşi  de  puţin  cu  mintea,  cum  s-au  făcut  aceia? 

Duh  este  Dumnezeu  (In.  4,  24),  nevăzut,  nemuritor,  neapropiat,  necuprins,  iar 
El  îi  face  pe  cei  născuţi  din  El  tot  aşa,  asemenea  cu  Tatăl  Care  i-a  născut,  ca 

unii  ce  sînt  sesizaţi  şi  văzuţi  numai  în  ce  priveşte  trupul,  în  celelalte  însă  fiind 

cunoscuţi  numai  de  Dumnezeu  şi  cunoscînd  pe  Dumnezeu  (Gal.  4,  9),  spre  Care 
pururea  doresc  a  privi  şi  de  Care  ard  de  dorinţă  să  fie  văzuţi.  De  altfel,  aşa  cum 
cei  ce  nu  cunosc  literele  nu  pot  citi  cărţile  deopotrivă  cu  cei  care  le  cunosc,  aşa 
nici  cei  ce  nu  au  vrut  să  străbată  prin  făptuire  poruncile  lui  Dumnezeu  nu  vor 
fi  în  stare  să  se  învrednicească  vreodată  de  descoperirea  Duhului  Sfînt  deopotrivă 
cu  cei  ce  au  priveghiat  în  ele  şi  le-au  plinit  pe  ele  şi  pentru  ele  şi-au  vărsat 

sîngele  lor.  Căci  aşa  cum  omul  care  ia  o  carte  pecetluită  şi  încuiată  nu  poate 
vedea  sau  înţelege  cum  sînt  cele  scrise  în  ea,  cită  vreme  cartea  este  pecetluită 
(Is.  29,  11),  chiar  dacă  ar  fi  învăţat  toată  înţelepciunea  lumii,  aşa  nici  cel  ce  are, 
precum  spuneam,  în  gura  lui  toate  dumnezeieştile  Scripturi,  nu  va  putea  cîndva 
sd  cunoască  şi  să  vadă  slava  şi  puterea  tainică  şi  dumnezeiască  ascunsă  în  ele, 
dacă  nu  a  străbătut  toate  poruncile  lui  Dumnezeu  şi  nu  a  primit  împreună  cu  ele 
pe  Mîngîietorul  Care-i  deschide  cuvintele  ei  ca  pe  o  carte  şi-i  arată  tainic  slava 
din  ele  şi  Care-i  descoperă  împreună  cu  viaţa  de  veci,  pe  care  o  face  să  ţîşnească , 
şi  bunurile  lui  Dumnezeu  cele  ascunse  în  ele  şi  care  sînt  acoperite  şi  cu  totul 
nearătate  tuturor  celor  ce  le  dispreţuiesc  şi  nu  poartă  de  grijă  de  ele.  Şi  pe  drept 
cuvînt.  Căci,  întmcît  şi-au  pironit  toate  simţirile  lor  în  deşertăciunea  lumii  şi  se 
ataşează  pătimaş  de  cele  plăcute  ale  vieţii  şi  de  frumuseţea  trupurilor,  purtînd 
ochiul  sufletului  lor  întunecat,  nu  pot  vedea  şi  privi  spre  frumuseţile  înţelese 
cu  mintea  (spirituale)  ale  bunurilor  negrăite  ale  lui  Dumnezeu. 

Şi  aşa  cum  cel  ce  are  ochii  trupului  bolnavi  nu  poate  privi  nici  măcar  întru - 
cîtva  o  rază  de  soare  ce  străluceşte  limpede,  ci,  dacă  îşi  va  fixa  privirea  asupra 
ei,  îşi  va  pierde  îndată,  desăvîrşit,  şi  lumina  pe  care  o  avea,  aşa  şi  cel  care  are 
ochii  sufletului  bolnavi  şi  simţurile  împătimite  nu  poate  sesiza  în  mod  nepâtimaş 
şi  fără  pagubă  frumuseţea  sau  strălucirea  unui  trup,  ci,  zăbovind  în  grija  şi  preo¬ 
cuparea  de  patimă  îşi  pierde  şi  .  pacea  glodurilor  şi  liniştea  din  partea  poftei 
celei  rele  pe  care  le  avea  înainte  de  aceasta.  Unul  ca  acesta,  deci,  nu  poate 
să-şi  dea  deloc  seama  nici  măcar  de  propria  lui  neputinţă.  Căci  dacă  s-ar  fi 
socotit  pe  sine  însuşi  bolnav,  ar  fi  crezut  măcar  că  sînt  alţii  care  sînt  sănătoşi 
şi,  poate,  şi-ar  fi  reproşat  cîndva  că  el  însuşi  s-a  făcut  luişi  cauză  a  acestei  stări 
de  lucruri  şi  s-ar  fi  grijit  de  cele  necesare  pentru  a  scăpa  de  ea.  Acum,  însă,  unul 
ca  acesta  socotindu-i  pe  toţi  ceilalţi  împătimiţi,  se  socoteşte  pe  sine  deopotrivă  cu 
ei  şi  zice  că  e  cu  neputinţă  ca  el  să  ajungă  mai  presus  decît  toţi  ceilalţi.  De  ce 
aceasta?  Ca  să  moară '  împreună  cu  ei  de  patimă,  nevoind  să  se  scape  de  un  ase¬ 
menea  rău,  nefericitul l  Căci  dacă  ar  fi  vrut,  ar  fi  putut,  ca  unul  ce  a  primit 
puterea  pentru  aceasta  de  la  Dumnezeu;  căci  cîţi  am  fost  botezaţi  în  Numele 
Lui  (F.  Ap.  18,  16;  19,  5),  am  primit  puterea  de  la  El  să  dezbrăcăm  ca  pe  o  haină 
veche  neamul  prost  al  stricăciunii,  să  ne  facem  fii  ai  lui  Dumnezeu  şi  să  îmbră¬ 
căm  pe  Hristos  (Col.  3,  9 — 10;  Gal.  3,  27). 

Dar  să  nu  fie,  fraţilor,  ca  noi  să  ne  asemănăm  celor  ce  sînt  aşa  şi  cugetă  ase¬ 
menea  lucruri,  ca  unii  ce  sînt  uscaţi  şi  pămînteşti.  Ci  fie  să  ne  asemănăm  lui 
Hristos  Celui  ce  a  murit  şi  înviat  pentru  noi  (11  Cor.  5,  15)  şi  ne-a  înălţat  pe  noi 
la  ceruri,  şi  să  mergem  mereu  pe  urmele  Lui,  curăţindu-ne  prin  pocăinţă  de  întină - 
ciunea  păcatului  şi  îmbrăcîndu-ne  în  haina  luminoasă  a  ne  stricăciunii  (cf.  I  Cor. 
15,  53 — 54)  Duhului,  în  însuşi  Hristos  Dumnezeul  nostru.  Căruia  i  se  cuvine  slava, 
cinstea  şi  închinăciunea  în  vecii  vecilor.  Amin. 


CATEHEZA  33 


Despre  împărtăşirea  Sfîntului  Duh.  Şi  că  este  cu  neputinţă  ca  fap¬ 
tele  virtuţii  să  fie  întărite  altfel  decît  prin  venirea  Duhului  fără  de  care 
nimeni  nu  este  îndreptat  spre  virtute  nici  nu  poate  folosi  pe  alţii  sau 
primi  gînduri  străine.  Şi  despre  egalitatea  şi  identitatea  întru  toate  a 
Dumnezeirii  Cele  întreit-ipostatice. 

Fraţilor  şi  părinţilor,  foc  este  Dumnezeu  (Evr.  12,  29)  şi  aşa  este  numit  El 
de  toată  de-Dumnezeu-insuflata  Scriptură  (ÎI  Tim.  3,  16),  iar  sufletul  fiecăruia 
dintre  noi  e  o  candelă  (Mt.  5,  15;  25,  1 — 8;  Lc.  8,  16;  11,  33).  Deci  aşa  cum  o  can¬ 
delă,  chiar  dacă  este  plină  de  ulei,  chiar  dacă  are  fitil  sau  o  altă  materie  inflama¬ 
bilă,  este ,  înainte  de  a  se  împărtăşi  de  foc  şi  a  fi  aprinsă  (de  acesta),  cu  totul 
întunecată,  aşa  şi  sufletul,  chiar  dacă  este  împodobit  în  aparenţă  cu  toate  virtu - 

ţile,  dar  nu  se  împărtăşeşte  de  foc,  adică  nu  se  împărtăşeşte  de  fiinţa**  şi  lumina 
dumnezeiască ,  este  încă  stins  şi  întunecat  şi  faptele  lui  sînt  nesigure;  căci  toate 
trebuie  să  fie  învederate  şi  arătate  prin  lumină  (Ef.  5,  13).  Deci,  cel  ce  are  încă 
candela  sufletului  lui  aşa,  adică  nepărtaşă  focului  dumnezeiesc,  are  nevoie  mai 
degrabă  de  un  călăuzitor  şi  de  o  făclie  care  să-l  lumineze  şi  deosebească  în  acelaşi 
timp  faptele  lui,  şi  care  să  aibă  compasiune  pentru  el  pentru  greşelile  lui  (vădite 
de  el)  prin  mărturisire,  şi  să  îndrepte  cele  făptuite  de  el  strîmb  în  tot  ceasul.  Căci 
aşa  cum  este  cu  putinţă  ca  cel  ce  umblă  în  noapte  să  nu  se  lovească  de  ceva,  aşa 
nu  este  cu  putinţă  să  nu  cadă  cel  ce  nu  vede  încă  lumina  dumnezeiască,  după  cum 
zice  Hristos:  „Dacă  umblă  cineva  ziua  nu  se  loveşte  pentru  că  vede  această  lumină. 
Dacă  însă  umblă  cineva  noaptea,  se  loveşte  pentru  că  nu  are  lumina  întru  sineu 
(In.  11,  9 — 10;  12,  35).  Iar  zicînd  „întru  sine **  a  arătat  (că  vorbeşte  de)  lumina 
dumnezeiască  şi  imaterială ,  căci  nimeni  nu  poate  avea  întru  sine  lumina  aceas+a 
sensibilă  (a  soarelui). 

Deci,  aşa  cum  cel  ce  umblă  în  întuneric  (In.  12,  35)  nu  are  nici  un  folos 
dacă  ţine  în  mîini  lămpi  multe  şi  preafrumoase  dar  stinse  (Mt.  25,  8),  căci  cu  ele 

nu  se  vede  nici  pe  sine  însuşi  nici  pe  altcineva,  aşa  şi  cel  căruia  i  se  pare  că  are 

intru  sine  —  dacă  aceasta  e  cu  putinţă  —  toate  virtuţile,  dar  nu  are  întru  sine 
lumina  Duhului  Sfînt,  nici  nu  vede  bine  faptele  lui,  nici  nu  este  încredinţat  desă - 
vîrşit  dacă  ele  sînt  pe  placul  lui  Dumnezeu.  Nu  poate,  însă,  nici  să  călăuzească  pe 
alţii  sau  să  înveţe  pe  alţii  voia  lui  Dumnezeu,  nici  nu  este  vrednic  să  primească 
gînduri  străine,  chiar  dacă  ar  fi  făcut  de  oameni  patriarh,  pînâ  ce  nu  va  avea 
lumina  strălucind  întru  sine;  căci  zice  Hristos:  „Umblaţi  pînâ  cind  aveţi  lumina, 
ca  să  nu  vă  prindă  întunericul,  iar  cel  ce  umblă  în  întuneric  nu  ştie  unde  merge'* 
(In.  12,  35).  Deci,  dacă  acela  nu  ştie  unde  merge,  cum  va  atâta  altora  calea?  Ce 
folos,  deci,  dacă  pune  o  făclie  stinsă  într-un  alt  sfeşnic  (Mt.  5,  15;  Lc.  8,  16;  11,  33) 
lipsit  şi  el  de  focul  care  să  ardă  şi  strălucească  (In.  5,  35)?  Căci  nu  trebuie  să 
facă  aşa!  Dar  cum?  Aşa  cum  a  hotărît  Dumnezeu  Cel  peste  toate  (Rom.  9,  5)  Care 
zice:  „ Nimeni  aprinzînd  o  făclie  nu  o  pune  (în  casă)  în  loc  ascuns,  nici  sub  obroc, 

ci  în  sfeşnic,  ca  cei  ce  intră  să  vadă  strălucirea  ei“  (Lc.  11,  33).  Iar  după  ce  a  spus 

aceasta,  adaugă  şi  semnele  caracteristice  ale  celui  călăuzit  de  făclie  şi  care  are  cu 
sine  lumina,  zicînd  aşa:  „Făclia  trupului  este  ochiul “  (Mt.  6,  22;  Lc.  11,  34). 


**  Aşa  cum  arată  arhiep.  V.  Krivocheine  în  studiul  său  „Essence  cr66e“  et 
., essence  divine **  dans  la  theologie  spirituelle  de  S.  Symeon  le  Nouveau  Theolo- 
gien ,  „Messager  de  l’Exarchat  du  Patriarche  Russe  en  Europe  Occidentale**  nr. 
75 — 76,  iul. — dec.  1971,  p.  151 — 170,  Sf.  Simeon  Noul  Teolog  foloseşte  adeseori  expresia 
de  unire  „fiinţialâ**  sau  „după  fiinţă**  (ousiodds,  ousiâ)  pentru  a  sublinia  realismul 
unirii  sacramentale  (euharistice,  mai  ales)  şi  mistice  a  omului  cu  Dumnezeu.  Afir¬ 
maţii  aparent  contradictorii  cu  multe  altele,  înregistrate  şi  ele  de  arhiep.  Vasili,  în 
care  se  subliniază  net  transcendenţa  şi  supraesenţialitatea  (hyperousios)  şi  carac¬ 
terul  ascuns  (kryptă  ousia)  şi  incomprehensibil  al  fiinţei  divine  în  unirea  omului 
cu  Dumnezeu,  în  cîteva  locuri  vorbindu-se  chiar  şi  „energiile**  (energeiai)  divine 
ca  iradieri  şi  străluciri  .ale  fiinţei  divine  ca  singurele  accesibile  creaturilor.  Fap¬ 
tul  se  explică,  de  pe  o  parte,  prin  aceea  că  Sf.  Simeon  nu  e  un  teolog  sistematic 
iar,  pe  de  alta,  prin  caracterul  paradoxal  şi  antinomic  al  misterului  creştin  dificil, 
dacă  nu  imposibil,  de  exprimat  într-un  mod  consecvent  logic,  mai  cu  seamă  într-o 
abordare  a  lui  concretă  şi  existenţială  ca  la  Sf.  Simeon.  „In  mod  evident,  el  nu 
posedă  rigoarea  terminologică  a  Sf.  Grigorie  Palama,  şi  se  pot  găsi  la  el  chiar 
'afirmaţii  aparent  contrare  învăţăturii  lui  Palama,  ca  de  exemplu  cea  a  participării 
la  „fiinţa  divină**  —  dar  acelaşi  lucru  e  valabil  şi  pentru  textul  neotestamentar  II. 
Pt.  1,  4  —  „dar  ele  sînt  „corectate**  de  altele,  afirmate  în  mod  categoric  în  numele 
Ortodoxiei.  Pe  de  altă  parte,  temele  centrale  ale  polemicii  palamite  şi  antipalamite 
(simplitatea  lui  Dumnezeu,  caracterul  distincţiilor  din  El,  natura  luminii  taborice, 
etc.)  nu  constituiau  probleme  în  epoca  lui  Simeon,  şi  nu  sînt  atinse  de  el  decît 
in  treacăt**.  Cu  toate  acestea,  în  spirit,  învăţătura  sa  existenţială  despre  împărtă¬ 
şirea  şi  unirea  reală  a  omului  cu  Dumnezeu  este  de  departe  „mult  mai  aproape  de 
Sf.  Grigorie  Palama  decît  cea  a  adversarilor  acestuia**  (p.  170),  dacă  nu  chiar 
identică  in  formulările  verbale. 

Despre  ce  altceva,  însă  grăieşte  spunînd  „ochi"  decît,  negreşit,  despre  minte,  care 
nicidecum  nu  va  deveni  simplă,  decît  numai  cînd  va  vedea  lumina  cea  simplă 
(Mt.  6,  22 — 23;  Lc.  11,  34 — 36),  Iar  lumina  simplă  e  Hristos.  Deci  cel  ce  are  de-a 
pururea  lumina  Lui  strălucind  în  mintea  sa,  se  zice  că  are  mintea  lui  Hristos 
(I  Cor.  2,  16).  Deci  cînd  ochiul  tău  va  fi  aşa,  simplu,  întreg  trupul  cel  netrupesc  al 
sufletului  tău  va  fi  luminat  (Lc.  11,  34).  Vezi,  deci  ca  nu  cumva  lumina  din  tine 
să  fie  întuneric  (Lc.  11,  35);  căci  zice:  „Vezi  să  nu  ţi  se  pară  că  ai  ceea  ce  nu  ai" 
(Lc.  8,  18).  Vezi  cum  însuşi  Stăpînul  grăieşte,  poate  voi  prin  noi,  robii  Lui  zicînd: 
„Vezi  să  nu  te  amăgeşti  pe  tine  însuţi  şi,  socotind  că  lumina  e  întru  tine,  aceasta 
să  nu  fie  lumină  ci  întuneric ".  Vedeţi  deci,  că  aceleaşi  lucruri  ca  şi  Stăpînul  le 
zicem  şi  noi  către  voi,  cei  împreună-robi  cu  noi,  şi  nu  grăim  nimic  sucit  şi  rău. 

Căci  zicem:  vedeţi,  fraţilor,  ca  nu  cumva  părîndu-vă  a  fi  în  Dumnezeu  şi 
socotind  că  aveţi  comuniune  cu  El  (I  In.  1,  6),  să  vă  aflaţi  afară  şi  separaţi  de  El 
pentru  că  nu  vedeţi  de  pe  acum  (h£de)  lumina  Lui.  Căci  dacă  ea  ar  fi  aprins 
făcliile  —  adică  sufletele  —  voastre,  ea  ar  fi  strălucit  limpede  întru  voi,  precum 
a  zis  însuşi  Iisus  Hristos,  Dumnezeul  şi  Mîntuitorul  nostru:  „Deci,  dacă  tot  trupul 
tău  este  luminat,  neavînd  nici  o  parte  întunecată ,  atunci  el  va  fi  luminat  în 
întregime,  ca  atunci  cînd  te  luminează  făclia  cu  strălucirea  ei"  (Lc.  11,  36).  Ce 
altă  mărturie  mai  mare,  deci,  să-ţi  aducem  spre  încredinţare?  Iar  dacă  nu  vei 
crede  Stâpînului,  spune-mi ,  vei  crede  celui  ce  este  împreună-rob  (cu  tine)? 

Dar  ce  să  zic  celor  ce  le  place  să  li  se  audă  des  numele  şi  să  şadă  ca  preoţi , 
arhierei  şi  egumeni,  care  vor  să  primească  gînduri  străine  şi  zic  că  ei  sînt  vrednici 
de  a  lega  şi  dezlega  (păcatele  oamenilor)  (Mt.  16,  19;  18,  18)?  Cînd  văd  că  ei  nu 
ştiu  nimic  din  lucrurile  necesare  şi  dumnezeieşti  şi  nici  nu  învaţă  acestea  pe 
ceilalţi,  nici  nu-i  duc  la  lumina  cunoştinţei,  ce  altceva  e  aceasta  decît  ceea  ce  zicea 
Hristos  fariseilor  şi  învăţătorilor  de  Lege:  „Vai  vouă,  învăţătorilor  de  Lege,  că  aţi 
luat  cheia  cunoştinţei.  Voi  înşivă  n-aţi  intrat,  iar  pe  cei  ce  voiau  să  intre  i-aţi 
împiedicat* *  (Lc.  11,  52).  Căci  ce  altceva  e  „cheia  cunoştinţei"  decît  harul  Duhului 
Sfînt  cel  dat  prin  credinţă  şi  care  prin  luminare  produce  cu  adevărat  cunoştinţa 
şi  recunoaşterea  (celor  dumnezeieşti)  şi  deschide  mintea  noastră  (Lc.  24,  45)  cea 
încuiată  şi  acoperită  cu  un  văl?  precum  v-am  grăit  adeseori  prin  multe  pilde  (para¬ 
bole)  şi  ghicituri,  încă  şi  prin  dovediri  vădite,  şi  cum  vă  voi  spune  iarăşi: 

„Uşa"  este  Fiul  —  căci  zice:  „Eu  sînt  uşa"  (In.  7,  9)  —  iar  „cheia"  este  Duhul 
Sfînt  —  căci  zice:  „Luaţi  Duh  Sfînt;  cărora  le  veţi  ierta  păcatele  se  vor  ierta  lor, 
cărora  le  veţi  ţine,  ţinute  vor  fi"  (In.  20,  22 — 23)  — ,  iar  „casa"  este  Tatăl  —  căci 
zice:  „In  casa  Tatălui  Meu  sînt  multe  locaşuri"  (In.  14,  2).  Ia  seama,  deci,  întocmai 
la  tîlcul  duhovnicesc  (theorla)  al  cuvîntului.  Deci,  dacă  cheia  nu  deschide  —  căci 
zice:  „Acestuia  portarul  îi  deschide"  (In.  10,  3)  — ,  uşa  nu  se  deschide;  iar  dacă 
uşa  nu  se  deschide,  nimeni  nu  intră  în  casa  Tatălui,  după  cum  zice  Hristos: 
„Nimeni  nu  intră  la  Tatăl,  decît  numai  prin  Mine"  (In.  14,  6). 

Iar  că  Duhul  Sfînt  deschide  mai  întîi  mintea  (Lc.  24,  45)  noastră  şi  ne  învaţă 
cele  privitoare  la  Tatăl  şi  la  Fiul,  tot  El  a  zis  iarăşi:  „Iar  cînd  va  veni  Acela, 
Duhul  Adevărului  Care  de  la  Tatăl  purcede,  Acela  va  da  mărturie  despre  Mine 
şi  vă  va  călăuzi  la  tot  adevărul"  (In.  16,  36;  15,  26)  —  vezi  cum  Tatăl  şi  Fiul  se 
fac  cunoscuţi  în  mod  neseparat  prin  Duhul  sau  mai  degrabă  în  Duhul?  —  şi  iarăşi: 

„ Căci  dacă  nu  Mă  voi  duce,  Duhul  nu  va  veni  la  voi.  Iar  cînd  va  veni  Acela, 
vă  va  aduce  aminte  toate"  (In.  16,  7;  14,  26);  şi  iarăşi:  „Dacă  Mă  iubiţi  pe  Mine, 
veţi  păzi  poruncile  Mele  şi  Eu  II  voi  ruga  pe  Tatăl  şi  alt  Mingîietor  vă  va  da 
vouă,  ca  să  rămlnă  cu  voi  în  veac,  Duhul  Adevărului"  (In.  14,  15 — 17);  şi,  după 
puţin:  „In  ziua  aceea"  —  adică  cînd  va  veni  la  voi  Duhul  Sfînt  —  „veţi  cunoaşte 
că  Eu  sînt  în  Tatăl  Meu  şi  voi  în  Mine  şi  Eu  în  voi"  (In.  14,  20);  şi  iarăşi:  „Ioan 
a  botezat  cu  apă,  voi  însă  veţi  fi  botezaţi  cu  Duhul  Sfînt"  (F.  Ap.  1,  5;  11,  16), 
şi  pe  drept  cuvînt,  căci  dacă  nu  se  va  boteza  cineva  în  Duhul  Sfînt  nu  se  va  face 
nici  fiu  al  lui  Dumnezeu,  nici  împreună-moştenitor  al  lui  Dumnezeu  (Rom.  8,  17). 
Dar  şi  lui  Petru  îi  spune:  „Ţie  îţi  voi  da  cheile  împărăţiei  cerurilor"  (Mt.  16,  19), 
desigur  nu  chei  de  bronz  sau  de  fier,  ci  vrednice  de  casa  aceea.  Iar  ce  fel  este  casa 
aceea,  ascidtă  pe  Pavel  care  zice  în  Epistola  lui  către  Timotei:  „Iţi  poruncesc 
înaintea  lui  Dumnezeu  Cel  ce  face  vii  toate,  şi  a  lui  Iisus  Hristos"  (I  Tim.  6,  13), 
şi,  după  puţin:  „Fericitul  şi  singurul  Stăpînitor,  împăratul  împăraţilor  şi  Domnul 

domnilor ,  Cel  ce  singur  are  nemurire  şi  are  drept  casă  (locuieşte  întru)  lumina  cea 
neapropiată"  (I  Tim.  6,  15 — 16).  Căci  dacă  casa ,  zice ,  este  lumină  neapropiată,  este 
evident  că  şi  uşa  casei  este  lumină  şi  e  şi  ea  neapropiată.  Iar  dacă  voi  spune 
că  una  (uşa)  e  apropiată  iar  alta  (casa)  neapropiată ,  apropiatul  va  fi  înghiţit  de 
neapropiat  iar  cheia  nu  va  fi  în  stare  să  o  deschidă,  dacă  nu  va  fi  şi  ea  aceeaşi 
fire,  ci  va  fi  mistuită  de  uşă  sau  şi  uşa  va  fi  mistuită  de  casă  şi  va  deveni  şi  ea 
deopotrivă  de  inaccesibilă  pentru  toţi.  Sau  mai  degrabă,  se  va  destrăma  şi  cre¬ 
dinţa  noastră,  dat  fiind  că  Sfinta  Treime  va  fi  divizată  in  ceva  apropiat  şi  ceva 
neapropiat,  într-un  mai  mare  şi  intr-un  mai  mic. 

Vedeţi,  însă,  ca  nu  cumva,  auzind  voi  acestea  şi  luîndu-vă  după  imaginile 
caselor  şi  uşilor  sensibile,  să  vă  închipuiţi  în  mintea  voastră  o  figură  corporală, 
şi  sufletul  vostru  să  cadă  în  îndoială  şi  blasfemie.  Ci,  chibzuind  în  voi  înşivă  la 
toate  acestea  în  mod  vrednic-de- Dumnezeu  şi  frumos  după  raţiunea  şi  legea  til- 
cuirii  (contemplaţiei)  duhovniceşti,  le  veţi  găsi  pe  toate  explicate  întocmai.  Dacă, 
însă,  nu  le  puteţi  înţelege  aşa,  în  mod  vrednic-de -Dumnezeu,  primiţi-le  numai 
prin  credinţă  şi  să  nu  mai  voiţi  de  loc  să  le  cercetaţi  cu  curiozitate. 

Căci  Duhul  Sfint  se  numeşte  „cheie",  pentru  că  în  El  şi  prin  El  e  luminată 
mai  întîi  mintea  noastră  iar,  curăţiţi  fiind,  sîntem  luminaţi  cu  lumina  cunoştinţei , 
sîntem  botezaţi  şi  născuţi  din  nou  de  sus  (In.  3,  3.5),  şi  ne  facem  copii  ai  lui  Dum¬ 
nezeu,  după  cum  spune  Pavel:  „însuşi  Duhul  se  roagă  pentru  noi  cu  suspine  ne¬ 
grăite1*  (Rom.  8,  26),  şi  iarăşi:  „A  dat  Dumnezeu  pe  Duhul  Său  în  inimile  noastre 
Care  strigă:  Avva,  Părinte "  (Gal.  4,  6).  Aşadar,  El  ne  arată  „uşa11  că  este  lumină, 
iar  uşa  ne  învaţă  că  Cel  ce  locuieşte  în  „casă"  e  şi  El  lumină  neapropiată  (I  Tim. 
6,  16).  Insă  nu  Unul  e  Dumnezeu  Care  locuieşte  în  casă  şi  altă  lumină  e  casa  Lui, 
precum  nu  una  este  lumina  Dumnezeirii  şi  alta  Dumnezeu,  ci  Unul  şi  Acelaşi  este 
casă  şi  locuitor  al  casei,  precum  Acelaşi  este  lumină  şi  Dumnezeu.  Dar,  teologic 
vorbind,  şi  Fiul  se  numeşte  „casă"  ca  şi  Tatăl  —  căci  zice:  „Tu,  Tată,  în  Mine 
şi  Eu  în  ei,  Tu  în  Mine,  şi  Eu,  Tată,  în  Tine,  ca  să  fim  una"  (In.  17,  21.23)  —  şi 
ca  şi  Duhul  —  căci  zice:  „Şi  voi  locui  şi  voi  umbla  în  ei"  (II  Cor.  6,  16)  şi  „Eu  şi 
Tatăl  vom  veni  şi  vom  face  la  el  sălaş"  (In.  14,  23),  evident  prin  Duhul,  după 
cum  zice  Pavel:  „Căci  Domnul  este  Duhul"  (II  Cor.  3,  17).  Deci,  dacă  Domnul  este 
Duhul  şi  Tatăl  este  în  El  şi  El  în  noi,  precum  iarăşi  şi  noi  în  El,  atunci  şi  El 
este  împreună  cu  Dumnezeu  Tatăl  şi  Dumnezeu  este  întru  El. 

Şi  dacă  trebuie  să  vorbim  mai  exact,  ceea  ce  este  Unul,  aceasta  sînt  şi  Cele¬ 
lalte  Două.  Căci  Cele  Trei  ( Persoane )  sînt  în  Acelaşi  (Dumnezeu)  (1  In.  4,  8)  şi  se 
cugetă  a  fi  o  unică  fiinţă,  fire  şi  împărăţie.  Deci,  dacă  Una  este  numită  cu  un 
nume,  acesta  este  contemplat  după  fire  şi  în  Celelalte,  afară  de  cele  de  „Tată", 
„Fiu"  şi  „Duh  Sfint",  adică  afară  de  faptul  de  „a  naşte",  „a  fi  născut"  şi  „a  fi 
purces",  căci  numai  acestea  însoţesc  în  mod  indiscutabil  Sfinta  Treime  în  mod 
natural  şi  ca  proprietăţi  (personale  distinctive  şi  inconfundabile),  iar  în  acestea  nu 
este  îngăduit  ca  noi  să  gîndim  sau  grăim  o  înstrăinare ,  redistribuire  sau  schim¬ 
bare  a  Numelor;  căci  prin  acestea  s-au  făcut  cunoscute  în  mod  distinct  cele  Trei 
Persoane,  şi  nu  este  cu  putinţă  în  aceasta  a  pune  pe  Fiul  înaintea  Tatălui,  nici 
pe  Duhul  Sfînt  înaintea  Fiului ,  ci  numai  de  a  spune  în  acelaşi  timp:  „Tatăl, 
Fiul  şi  Duhul  Sfînt",  fără  ca  să  se  facă  între  Acestea  nici  cea  mai  subtilă  între¬ 
rupere  (separaţie)  de  timp  sau  de  moment ,  căci  deodată  împreună  cu  Tatăl  este 
născut  şi  Fiul  şi  purces  şi  Duhul.  în  toate  celelalte,  însă,  un  nume  sau  o  compa¬ 
raţie  este  contemplată  şi  într-Una  şi  în  (toate)  Trei,  ca,  de  pildă,  dacă  zici  „lumină" 
fiecare  din  Ele  e  lumină  şi  toate  Trei  sînt  o  singură  lumină;  sau  „viaţă  veşnică" 
este  fiecare  din  Ei  în  parte,  şi  Fiul  şi  Duhul  şi  Tatăl  şi  toate  Trei  sînt  o  singură 
viaţă.  „Duh"  este  Dumnezeu  (In.  4,  24)  Tatăl,  „Duh"  este  Domnul  (II  Cor.  3,  17) 
şi  Duhul  Sfînt  este  (şi  El)  Dumnezeu:  fiecare  în  parte  sînt  Dumnezeu  şi  împreună 
toate  Trei  sînt  Dumnezeu.  Un  „Domn"  (Ef.  4,  5)  sînt  fiecare  şi  toate  Trei  un 
Domn.  Un  Dumnezeu  Cel  peste  toate  (Rom.  9,  5),  Ziditor  a  toate,  sînt  fiecare  şi 
toate  sînt  Un  Dumnezeu  Ziditor  a  toate.  Căci  zice  şi  Vechiul  (Testament):  „La 
început  a  făcut  Dumnezeu  cerul  şi  pămîntul;  şi  a  zis  Dumnezeu:  „Să  fie  lumină  şi 
s-a  făcut  lumină"  (Fac.  1,  13)  iar  acest  (text)  ne  dă  de  înţeles  pe  Cuvîntul  Tatălui; 
iar  David  zice:  „Prin  Cuvîntul  Domnului  s-au  întărit  cerurile",  prin  care  am  cu¬ 
noscut  că  este  arătat  Fiul,  „şi  prin  Duhul  gurii  Lui  toată  puterea  lor"  (Ps.  32,  6), 
prin  care  ni  s-a  dat  de  înţeles  pe  Duhul  Sfînt.  Dar  şi  Ioan,  fiul  tunetului  (Mc. 

3,  17),  zice  în  Evanghelia  lui:  „La  început  era  Cuvîntul  şi  Cuvîntul  era  la  Dum- 
nezeu “,  adică  la  Tatăl,  „şi  Dumnezeu  era  Cuvîntul“,  adică  Fiul ;  „toate  prin  El  s-au 
făcut  şi  fără  El  nimic  nu  s-a  făcut  din  ce  s-a  făcut “  (In.  1,  1 — 3). 

învăţaţi,  deci,  acestea  rogu-vă,  voi  cei  ce  vă  daţi  numele  de  copii  ai  lui 
Dumnezeu  (In.  1,  3)  şi  vi  se  pare  că  sînteţi  creştini,  şi  voi,  preoţi  şi  călugări,  care 
învăţaţi  pe  alţii  cuvinte  goale  şi  socotiţi  că  sînteţi  stâpîni  (peste  aceştia)  —  dar 
numai  în  chip  mincinos.  întrebaţi  pe  bătrînii  şi  arhiereii  voştri,  adunaţi-vă  îm¬ 
preună  (Dt.  31,  28),  în  iubirea  lui  Dumnezeu  şi  căutaţi  mai  întîi  să  învăţaţi  şi 
pătimiţi  acestea  cu  lucrul  şi  voiţi  încă  a  vedea  (acestea)  şi  a  vă  face  asemenea 
cu  Dumnezeu  (deiformi)  prin  experienţă.  Dar  nu  rîvniţi  numai  la  scenă  şi  la 
haină,  şi  să  urcaţi  de  acum  la  demnităţile  apostolice  ca  să  nu  auziţi  voi,  care 
alergaţi  fără  desăvîrşire  la  stăpînirea  asupra  altora,  înainte  de  avea  cunoştinţa 
tainelor  lui  Dumnezeu:  „Vai,  vouă  celor  înţelepţi  pentru  voi  înşivă  şi  deştepţi 
înaintea  voastră  (Is.  5,  21;  Prov.  3,  7)1  Vai,  vouă  celor  ce  faceţi  lumina  întuneric 
şi  întunericul  lumină  (Is.  5,  22)1“ 

Vă  rog,  pe  voi  toţi  fraţilor  în  Hristos,  să  puneţi  mai  întîi  temelie  bună  la 
ridicarea  virtuţilor:  smerenia;  apoi,  să  ridicaţi  prin  luptele  evlaviei  (I  Tim.  4,  7) 
casa  (Mt.  7,  24 — 25;  Lc.  6,  48)  cunoştinţei  tainelor  lui  Dumnezeu  (Mt.  13,  11;  Lc. 
8,  10),  să  fiţi  cuprinşi  de  lumina  dumnezeiască  şi  să  vedeţi  cu  ochiul  curăţit  al 
inimii,  pe  Dumnezeu  (Mt.  3,  8),  pe  cît  ne  este  cu  putinţă  nouă  oamenilor,  şi  prin 
aceasta  să  fiţi  iniţiaţi  în  cele  mai  desăvîrşite  din  tainele  împărăţiei  cerurilor  (Mt. 
13,  11);  şi  aşa,  de  la  această  cunoştinţă,  dată  de  sus  de  Părintele  luminilor  (Iac. 
1,  17),  să  veniţi  la  cuvîntul  învăţăturii  (Rom.  12,  7;  I  Tim.  4,  6;  5,  17)  şi  să  în¬ 
văţaţi  pe  aproapele  nostru  care  e  voia  lui  Dumnezeu  cea  bună,  desăvîrşită  şi  bine- 
plăcută  (Rom.  12,  2),  şi  prin  învăţătura  noastră  să  aducem  lui  Dumnezeu,  Celui 
ce  prin  Duhul  Lui  ne-a  prohirisit  dascăli  ai  Bisericii  Lui,  un  popor  ales  ( Tit .  2,  14); 
ca  să  nu  fim  scoşi  afară,  ca  nişte  dispreţuitori  şi  goi  de  haina  de  nuntă,  din  casa 
nunţii  (Mt.  22,  10 — 13)  lui  Hristos ,  ci  mai  degrabă  să  intrăm  în  ea  neîmpiedicaţi 
întru  strălucirea  vieţii  şi  cunoştinţei  cereşti,  ca  nişte  iconomi  înţelepţi  (Lc.  12,  42) 
care  iconomisim  bine  cele  ale  cuvîntului  învăţăturii  celor  ce  sînt  împreună-robi 
cu  noi,  şi  înainte  de  aceasta,  iconomisim  bine  cele  ale  vieţii  noastre,  luminoşi 
şi  plini  de  Duhul  Sfînt,  şi  să  împărăţim  împreună  cu  Hristos  (II  Tim.  2,  12), 
moştenind  împreună  cu  El  cele  ale  împărăţiei  lui  Dumnezeu  în  Duhul  Sfînt,  izvo¬ 
rul  şi  viaţa  cea  pururea  vie  şi  nemuritoare.  Căruia  i  se  cuvine  toată  slava,  cins¬ 
tea  şi  închinăciunea,  acum  şi  pururea  şi  în  vecii  vecilor.  Amin. 


Traducere  şi  prezentare  de 
Diac.  asist,  loan  I.  Ică 

„SA  MULŢUMIM  DOMNULUI!" 


Multe  şi  folositoare  sînt  îndemnurile  pe  care  ni  le  dă  Sf.  Biserică,  pentru  a 
lucra  bine  la  mîntuirea  sufletului  nostru.  Iată  unul  pe  care-1  auzim  neîncetat  la 
Sf.  Liturghie:  „ Sus  să  avem  inimile!  Să  mulţumim  Domnului /“  Prin  acest  îndemn, 
Biserica  ne  spune,  ca  o  mamă  bună:  „Fiilor,  cînd  vă  rugaţi,  ridicaţi-vă  mintea  şi 
inima  la  Dumnezeu  şi  cereţi-I  cele  necesare  pentru  sufletul  şi  trupul  vostru,  dar 
nu  uitaţi  ca  să-I  mulţumiţi  pentru  cele  primite.**  Deci,  Biserica  ne  sfătuieşte  să 
facem  nu  numai  rugăciuni  de  laudă  şi  de  cerere  lui  Dumnezeu,  ci  şi  de  mulţu¬ 
mire.  Din  păcate  noi  mereu  cerşim  înaintea  lui  Dumnezeu,  cerem  continuu  şi 
primim,  dar  uităm,  sau  nu  voim,  să-I  mulţumim,  ceea  ce  nu  este  frumos  şi  nici 
cinstit  să  fii  nerecunoscător. 

Cum  te  simţi  tu,  creştine,  cînd  îi  dai  un  dar  fratelui  tău,  cînd  îi  faci  un  bine 
unui  prieten  sau  cunoscut  şi  el  îl  primeşte  dar  îţi  întoarce  spatele  şi  pleacă 
nesimţit  mai  departe?  In  inima  ta  te  simţi  jignit,  simţi  o  durere  şi  chiar  un  regret 
pentru  binele  făcut.  O  astfel  de  durere  a  simţit  şi  Domnul  Hristos  care  a  vindecat 
pe  cei  10  leproşi,  dar  numai  unul  s-a  întors  să-I  mulţumească;  iar  El,  cu  oarecare 
mîhnire,  a  zis:  „Oare,  nu  zece  s-au  vindecat?  Unde  sînt  cei  nouă?  Nu  s-au  găsit 
să  se  întoarcă  şi  să  dea  slavă  lui  Dumnezeu,  decît  acesta  care  este  de  alt  neam?** 
(Luc.  17,  17—18). 

Iată,  deci,  că  Dumnezeu  primeşte  cu  bucurie  rugăciunea  de  mulţumire  şi 
răsplăteşte  cu  daruri  bogate  pe  cei  ce  o  fac.  Toţi  aleşii  lui  Dumnezeu  au  adus 
jertfe  şi  rugăciuni  de  mulţumire  lui  Dumnezeu,  începînd  cu  Dreptul  Avei,  Enoh, 
Noe  şi  Avraam,  Moisi  şi  Aron,  David  şi  Solomon,  Profeţii,  Apostolii  şi  toţi  Sfinţii. 

Pentru  ce  sîntem  datori  să  mulţumim  Domnului?  Petru  patru  mari  daruri  pe 
care  ni  le-a  dat: 

1.  Sîntem  datori  să  mulţumim  lui  Dumnezeu,  mai  întîi  pentru  că  sîntem 
oameni ,  că  purtăm  în  noi  chipul  lui  Dumnezeu,  avem  suflet  raţional  şi  voinţă 
liberă,  pentru  că  putem  să  cugetăm,  să  vorbim  cu  El,  şi  cu  semenii  noştri,  putem 
să  facem  lucruri  mari,  fapte  bune  şi  frumoase,  care  ne  fac  „asemenea**  Lui. 

Să  mulţumim  lui  Dumnezeu  că  nu  ne-a  făcut  viermi,  moluşte,  şerpi  veninoşi, 
fiare  sălbatice,  animale  necuvîntătoare,  bune  de  jug,  de  trudă  şi  de  muncă  sau  alte 
jivine.  Să  mulţumim  Domnului  Dumnezeu  că  ne-a  făcut  capodoperă  a  univer¬ 
sului,  coroană  a  creaţiunii,  stăpîni  al  macro  şi  microcosmosului. 

2.  In  rîndul  al  doilea,  să  mulţumim  Bunului  Dumnezeu  că  ne-am  născut 
creştini,  că  sîntem  botezaţi  creştini,  facem  parte  din  Biserica  creştină  care  este 
trupul  tainic  al  Domnului  Hristos,  că  sîntem  ucenicii  Lui  şi  luptăm  ca  ostaşi  ai 
Săi  sub  scutul  şi  semnul  etern  biruitor  al  Sf.  Cruci. 

O,  ce  dar  mare,  ce  comoară  de  nepreţuit,  este  să  fii  a  lui  Iisus  Hristos  şi  să 
crezi  că  El  este  Dumnezeu  adevărat  din  Dumnezeu  adevărat,  născut  din  Tatăl  mai 
înainte  de  toţi  vecii  şi  care  din  dragoste  faţă  de  noi,  oamenii,  s-a  făcut  Om  ase¬ 
menea  nouă  —  dar  fără  de  păcat  —  ca  să  moară  pe  Cruce  în  locul  nostru  şi  să  ne 
scape  de  păcatul  strămoşesc,  să  ne  facă  din  nou  fiii  lui  Dumnezeu  prin  har  şi  să 
ne  readucă  în  raiul  pierdut! 

De  aceea.  Domnul  Iisus  Hristos  este  Mîntuitorul  lumii,  cum  nu  a  fost  nici 
unul  dintre  întemeietorii  altor  religii,  ca  Moisi,  Buda,  Mohamed,  Confuciu  ş.a. 
care  au  fost  oameni  cu  păcate  ca  şi  noi,  n^au  fost  Dumnezeu,  n-au  fost  izbăvitori 
de  păcate  şi  nici  aducători  de  fericire,  nici  pentru  ei,  nici  pentru  alţii. 

Cine  cunoaşte  şi  trăieşte  în  Hristos,  cunoaşte  pe  însuşi  Dumnezeu  şi  trăieşte 
In  El,  căci  Domnul  Hristos  este  una  cu  Dumnezeu,  este  Fiul  Său  şi  numai  prin 


/ 


ÎNDRUMĂRI  omiletice 


77 


El,  prin  ascultarea  de  Evanghelia  Lui,  ajungem  la  Dumnezeu  Tatăl.  El  este  puntea 
de  legătură  între  cer  şi  pămînt;  este  Calea  care  duce  la  Dumnezeu.  Prin  El  Dum¬ 
nezeu  —  Cel  ce  este  Părintele  nostru,  iubdrea  şi  iertarea  noastră  —  s-a  cobor ît  la  noi, 
oamenii,  pentru  ca  noi,  prin  credinţă,  iubire  şi  căinţă,  să  ne  urcăm  cu  sufletul  la 
cer,  să  devenim  sfinţi,  fără  de  păcat,  să  devenim  dumnezei  prin  har  (I  Petru 
1,  16;  Ps.  81,  6). 

Ce  mare  dar  avem  de  la  Dumnezeu  că  sîntem  creştini! 

Numele  Domnului  Hristos  este  Emanuel,  adică  Dumnezeu  este  cu  noi  şi  prin 
El  —  şi  cu  El  —  biruim  toate  forţele  întunericului,  toată  lucrarea  diavolului,  toate 
necazurile  şi  durerile  în  viaţă.  El  este  Calea  care  nu  greşeşte;  Adevărul  care  nu  ne 
înşalâ;  Viaţa  fericită  în  veci.  El  este  lumina  lumii,  dreptatea  şi  pacea  între  oameni 
şi  popoare.  Acolo  unde  este  El,  este  linişte,  pace  şi  armonie.  Marele  învăţat  şi 
filozof  creştin,  om  de  ştiinţă  şi  matematician  care  a  fost  B.  Pascal  (sec.  17)  a  zis: 
„lisus  Hristos  este  centrul  universului  spiritual,  moral  şi  socdal  al  omenirii. 
Cel  ce  II  recunoaşte  şi  urmează  Lui  are  cheia  tuturor  problemelor  omeneşti.  Spre 
El  tinde  tot.  In  afară  de  El  nu  există  decît  întuneric,  rătăcire,  ceartă,  războaie, 
îngheţ  şi  moarte.  Numai  prin  El  se  pot  rezolva  marile  idealuri  umanitare;  drep¬ 
tatea,  pacea  şi  armonia  în  lume,  libertatea,  egalitatea  şi  înfrăţirea,  colaborarea  şi 
într-ajutorarea  în  omenire. 

Azi  Domnul  Hristos  este  uitat,  El  stă  la  marginea  vieţii  omeneşti,  de  aceea 
în  lume  este  atîta  haos,  neînţelegere,  ură,  vrăjmăşie,  viclenie  şi  răutate  şi  ne 
temem  de  război  nuclear. 

3.  In  rîndul  al  III-lea,  să  mulţumim  lui  Dumnezeu  că  sîntem  ortodocşi,  că 
facem  parte  din  Biserica  cea  adevărată  întemeiată  de  Mîntuitorul  Hristos  şi  de 
Apostolii  Săi,  acum  două  mid  de  ani.  Ortodoxie  însemnează  dreaptă  credinţă, 
adică  ea  este  Biserică  sfîntă  care  n-a  adăugat  mim  ic  la  cele  ce  a  rîndurit  Domnul 
lisus,  Sf.  Apostoli  şi  cele  7  Sinoade  ecumenice,  cum  a  făcut  Biserica  romano- 
catolică.  Ea  nici  n-a  eliminat,  n-a  scos  nimic  din  cele  ce  ne-a  dat  Domnul 
Hristos,  cum  au  făcut  protestanţii,  luteranii,  calvinii  şi  sectarii  din  ultimele 
secole.  Azi  în  lume  sînt  peste  500  de  Biserici  creştine,  foarte  multe  în  America 
şi  în  Apus.  De  unde  provin  ele  şi  care  este  Biserica  cea  adevărată,  căci  Domnul 
lisus  a  întemeiat  o  singură  Biserică?  Cine  a  spintecat  cămaşa  cea  frumoasă  ţesută 
dintr-o  bucată  de  Maica  Domnului  pe  care  mici  soldaţii  de  lîngă  Crucea  de  pe 
Golgota  n-au  îndrăznit  să  o  rupă?  Răspunsul  este:  păcatele  creştinilor  în  frunte  cu 
sectarii  din  trecut  şi  de  azi  care,  duşi  de  mîndrie  diavolească,  spun  că  a  lor  este 
Biserica  cea  dreaptă. 

Azi  în  toate  Bisericile  creştine  din  toată  lumea  este  o  mişcare  zisă  Mişcarea 
ecumenică  şi  are  scopul  să  refacă  sfînta  unitate  a  Bisericii  primare  aşa  cum  a 
voit-o  Mîntuitorul  Hristos.  Din  ea  fac  parte  aproape  toate  Bisericile  şi  ţine  adu¬ 
nări,  conferinţe  şi  întruniri  în  care  discută  problema  unificării  şi  încearcă  să 
afle  izvorul  Bisericii  adevărate.  Şi  spre  marea  noastră  bucurie,  toţi  aceşti  con¬ 
ducători  de  Biserici  recunosc  că  Biserica  ortodoxă  a  păstrat  curată,  neschimbată 
şi  nealterată  credinţa  cea  adevărată  dată  de  Mîntuitorul  Hristos.  De  aceea  vin  în 
ţara  noastră,  la  Bucureşti  şi  Sibiu,  delegaţi  ai  Bisericilor  neortodoxe  ca  să  ne 
cunoască  credinţa,  se  interesează  de  viaţa  Bisericii  şi  a  credincioşilor  noştri,  asistă 
la  Sf.  Liturghie,  apoi  vizitează  şi  admiră  locaşurile  sfinte,  bisericile  şi  mănăsti¬ 
rile  noastre,  ridicate  de  voievozii  şi  boierii  noştri  pe  tot  cuprinsul  patriei,  în  frunte 
cu  cele  din  Moldova  şi  toţi  rămîn  adînc  impresionaţi  de  frumuseţea  lor  şi  marea 
credinţă  şi  evlavie  a  celor  care  le-au  ridicat. 

Un  gîmditor  şi  filozof  creştin  rus,  S.  Bulgacoff,  a  rostit  un  cuvînt  inspirat 
despre  Biserica  ortodoxă.  El  a  spus  că  Ortodoxia  este:  „ Cerul  pe  pămîntr  Şi  aşa 
este.  Istoria  Bisericii  spune  că  Ţarul  Vladimir  al  Rusiei,  înainte  de  a  creştina 
pe  ruşi  (cca  an.  900),  a  trimis  delegaţii  la  două  mari  Biserici  creştine,  la  Roma  şi 
Constantinopol.  Şi  întorcîndu-se  delegaţia  i-a  spus,  frumuseţe  la  Roma,  dar  în 
Biserica  din  Constantinopol  (în  Sf.  Sofia)  li  s-a  părut  că  sînt  în  cer,  că  cerul  a 
coborit  pe  pămînt  şi  Dumnezeu  esrte  prezent  în  mijlocul  lor.  Şi  astfel  ruşii  s-au 
creştinat  ca  ortodocşi . 

Şi  intr-adevăr,  lia  slujbele  noastre  religioase,  mai  ales  la  Sfînta  Liturghie,  noi 
sîntem  răpiţi  în  cer,  Dumnezeu  coboară  pe  pămînt,  se  întrupează  la  Sfinţirea  Daru¬ 
rilor,  la  Sf.  Epicleză,  cînd  pîinea  şi  vinul  se  prefac  ■ —  prin  harul  şi  lucrarea  Sf. 
Duh  —  în  sfîntul  Trup  şi  Sînge  al  Mîntuitorului  Hristos.  Şi  la  această  mare  şi 

tainică  minune  iau  parte  toţi  Sfinţii  din  cer,  împreună  cu  cele  nouă  cete  îngereşti, 
în  frunte  cu  Maica  Domnului,  Sf.  Fecioară  Maria.  De  aceea  intr-una  din  rugă¬ 
ciunile  Bisericii  noastre  zicem:  „In  Biserica  măririi  Tale  stînd,  Doamne,  se  pare 
că  sîntem  in  cer“.  „Deschide-ne  uşa  milei  Tale!“ 

4.  In  sfîrşit,  al  IV-lea  motiv  pentru  care  trebuie  să  mulţumim  Domnului  este 
că  ne-am  născut  români,  că  nu  sîntem  un  neam  de  oameni  slabi,  de  hoţi  şi  tîl- 
hari  veniţi  aici  în  Dacia  Traiană  în  sec.  10,  11,  12  din  temniţele  Romei,  cum 
spuneau  şi  mai  spun  unii  din  duşmanii  şi  vecinii  noştri.  Nu!  Noi  sîntem  urmaşii 
dacilor  şi  romanilor,  două  mari  popoare,  oare  au  stors  admiraţia  lumid  în 
istorie. 

Da,  noi,  românii  ortodocşi,  sîntem  urmaşii  marilor  eroi  „atleţi  ai  lui  Hristos", 
apărători  ai  Creştinismului  la  porţile  Orientului;  ai  lui  Mircea  de  la  Cozia, 
Ştefan  cel  Sfînt  de  la  Putna,  al  nemuritorului  Mihai  de  la  Turda,  ctitorul  primului 
nostru  stat  naţional,  ucis  mişeleşte  de  Basta  în  1601.  Noi  sîntem  urmaşii  lui  Con¬ 
stantin  Brincoveanu,  martirul  credinţei  străbune,  mort  la  Constantinopol  în  15.8.1714, 
ai  martirilor  din  temniţele  de  la  Kuffstein,  în  sec.  al  18-lea  diin  Ardeal,  aii  lui 
Horia,  Cloşca  şi  Crişan,  Tudor  şi  Avram  Iancu,  ai  eroilor  de  la  Plevna  şi  Mără- 
şeşti,  ziditori  de  neam  şi  lege. 

Timpul  nu  ne  îngăduie  să  vorbim  despre  bogăţia  darurilor  lui  Dumnezeu 
făcute  cu  noi  prin  atîtea  biserici  şi  mănăstiri,  tot  atîtea  monumente,  izvorîte  din 
marea  dragoste  a  strămoşilor  noştri  faţă  de  cele  sfinte,  cetăţi  de  adăpost  în 
vremi  de  mare  bejenie,  aceste  lăcaşuri  sînt  mărturiile  permanenţei  noastre  pe 
aceste  meleaguri,  dovezi  ale  luptei  unui  popor  creştin  creator  şi  salvator  al  culturii 
creştine  contra  păgînilor.  Prin  ele  am  scris  în  istoria  bimilenară,  zbuciumată  dar 
măreaţă,  cele  mai  strălucite  pagini  pentru  apărarea  fiinţei  naţionale.  Da,  cre¬ 
dinţa  şi  glia ,  duhul  ortodoxiei  şi  moşia  părintească  sînt  cele  două  coordonate 
majore  ale  sufletului  românesc,  două  rădăcini  puternice  ale  stejarului  daco-roman, 
care  a  supravieţuit  aici  la  Dunăre  şi  Carpaţi,  în  calea  tuturor  răutăţilor,  în  pofida 
atîtor  suferinţe  şi  necazuri  de  care  am  avut  şi  avem  parte  ca  puţine  neamuri 
sub  soare. 

Să  mulţumim  Dumnezeului  părinţilor  noştri  că  azi,  ca  şi  în  trecut,  bisericile 
şi  mănăstirile  sînt  oaze  duhovniceşti  in  care  sufletele  noastre,  însetate  după 
mîntuire,  află  apa  vieţii  veşnice,  apa  credinţei  pure  şi  sfinte,  nefalsificată  şi 
neotrâvită  de  învăţăturile  eretice,  atît  de  multe  în  lume.  Această  apă  duhovni¬ 
cească  ne-au  lăsat-o  moşii  şi  strămoşii  noştri,  aşa  cum  au  primit-o  de  La  Apostolii 
Domnului,  de  la  Domnul  Hristos  însuşi. 

Pentru  toate  aceste  nepreţuite  daruri,  care  ne  leagă  de  veşnicie,  sîntem 
datori  să  mulţumim  lui  Dumnezeu  neîncetat.  Să-i  mulţumim  —  zice  Dimitrie  Can- 
temir  —  că  ne-a  făcut  oameni,  că  ne-am  născut  creştini  ortodocşi  şi  facem  parte 
dintr-un  neam  ales,  daco-roman,  neam  cu  istorie  măreaţă,  într-o  ţară  frumoasă 
pe  care  ne-au  dăruit-o  părinţii  ca  sfîntă  moştenire,  pe  care  să  o  întărim,  s-o 
apărăm  şi  s-o  împodobim  cu  florile  credinţei  şi  ale  faptelor  bune,  ca  să  fie  gră¬ 
dină  a  raiului. 

In  sfîrşit,  în  genunchi  aducem  mare  şi  veşnică  mulţumire  Părintelui  Ceresc  şi 
Bunului  nostru  Mîntuitor  Iisus  Hristos  că  a  binevoit  să  asculte  rugăciunile  po¬ 
porului  român,  crunt  asuprit  şi  umilit  şi  s-a  milostivit  spre  noi  şi  ne-a  scos  din 
robia  comunistă-ceauşistă  după  45  de  ani  de  mizerie  neagră  şi  încercări  grele.  Ii 
mulţumim  că  ne-a  chemat  din  moarte  la  viaţă  şi  de  pe  pămînt  la  cer,  de  la 
întuneric  la  lumină,  din  stăpînirea  lui  antichrist  la  bucuria  şi  fericirea  împără¬ 
ţiei  lui  Dumnezeu.  Ii  mulţumim  că  cu  braţ  înalt,  ne-a  trecut  din  iad  în  rai, 
întărind  cu  harul  Său  atotputernic  pe  scumpii  noştri  eroi  şi  martiri  nemuritori  — 
copii,  tineri  şi  vîrstnici  —  să  biruiască  pe  Satana  în  revoluţia  noastră  populară 
din  decembrie  1989  şi  să  stîrpeascâ  de  Crăciun  pe  slugile  sale  netrebnice,  care 
voiau  pieirea  noastră  ca  neam. 

Rugăm  pe  bunul  Dumnezeu  să  ne  ajute  să  sporim  în  dragoste  plină  de  recu¬ 
noştinţă  faţă  de  El  şi  de  fraţii  noştri,  să  fim  uniţi  in  cugete  şi  simţire,  în  rîvna 
faţă  de  muncă  şi  de  tot  binele  pentru  ţara  noastră  dragă,  creştină,  frumoasă  şi 
fericită. 


Prot.  Prof.  Simion  Radu 

PREDICA  LA  DUMINICA  A  30-a  DUPĂ  RUSALII 


„ Invăţătorule  bun,  ce  să  fac  ca  să  moş¬ 
tenesc  viaţa  cea  veşnică ?“  (Luca  18,  18) 

Se  ştie  că,  în  general,  fruntaşii  iudeilor  s-au  purtat  cu  ostilitate  faţă  de 
Mîntuitorul,  ura  lor  ducînd  pînă  la  a-L  condamna  la  moarte. 

Iată  însă,  în  Evanghelia  de  astăzi,  un  fruntaş  care  vine  la  Hristos  cu  dorinţa 
sinceră  de  a  învăţa  de  la  El  calea  mîntuirii.  El  II  mărturiseşte  pe  Domnul  ca 
învăţătorul  cel  Bun  şi  speră  de  la  El  o  soluţie  autentică  de  viaţă  religioasă,  pe  care 
n-o  găsise  în  cazuismul  sterp  al  cărturarilor  iudei.  Căci  şi  pînă  atunci  fusese 
preocupat  acest  tînăr  bogat  de  mîntuirea  sufletului  său.  Cînd  Mîntuitorul  îi  vor¬ 
beşte  de  calea  poruncilor,  înşirîndu-i  chiar  cîteva  din  cele  Zece  porunci,  tînărul 
răspunde  că  pe  acestea  le-a  împlinit  dintotdeauna. 

Nu  era  însă  mulţumit  de  starea  sa  religioasă.  Căci,  asemenea  celor  mai 
mulţi  dintre  iudeii  socotiţi  „religioşi"  din  vremea  aceea,  el  se  mulţumea  cu 
împlinirea  Legii  mai  ales  sub  latura  ei  negativă:  a  nu  face  rău  aproapelui.  Iudais¬ 
mul  nu  prea  descoperise  aspectul  pozitiv  al  Legii:  a  face  aproapelui  tot  binele 
pe  care  şi  tu  îl  doreşti  de  la  el.  Acest  aspect  pozitiv  îl  va  evidenţia  Mîntuitorul,  în 
Predica  de  pe  Munte  mai  ales,  unde  nu  numai  că  face  o  aprofundare  a  poruncilor 
din  Decalog  (Matei  5,  17  şi  urm.),  ci  şi  „regulei  de  aur“  a  moralei  îi  dă  o  astfel 
de  formulare  pozitivă:  „Toate  cîte  voiţi  să  vă  facă  vouă  oamenii,  asemenea  şi  voi 
faceţi  lor,  căci  aceasta  este  Legea  şi  proorocii"  (Matei  7,  12).  Astfel,  pe  drept  nu 
se  putea  mulţumi  tînărul  din  Evanghelie  cu  starea  sa  religioasă.  Dar  însăşi  această 
nemulţumire  a  sa  e  semnul  autenticităţii  evlaviei  sale.  El  era  un  „sărac  cu 
Duhul",  unul  care  nu  socotea  că  are  destul  „Duh",  destulă  bogăţie  duhovnicească; 
ori,  aceasta  este  condiţia  fundamentală  a  oricărui  progres  sufletesc. 

Tînărul  bogat  era  nemulţumit  de  sine,  dar  nu  cunoştea  şi  cauza  acestei  ne¬ 
mulţumiri  şi  cu  atît  mai  puţin  soluţia  îndreptării  acestei  situaţii.  De  aceea  vine  el 
la  Mîntuitorul,  cu  întrebarea  precisă:  „Ce  să  fac  ca  să  moştenesc  viaţa  veşnică?" 

Doctorul  cel  mare  al  sufletelor  descoperă  exact  .cauza  nedesăvârşirii  tînă- 
rului:  „încă  una  îţi  lipseşte.  Vinde  toate  cîte  ai  şi  le  împarte  săracilor,  şi  vei 
avea  comoară  în  ceruri;  apoi  vino  şi  urmează  Mie"  (v.  22).  Acest  îndemn  arată 
că  în  tînărul  acesta  bun  şi  vrednic  de  laudă  Mîntuitorul  a  descoperit  un  defect 
serios:  el  era  prea  ataşat  de  bogăţiile  sale,  bunurile  acestei  lumi  deveniseră  o  pie¬ 
dică  serioasă  în  calea  desăvîrşirii  sale.  Acest  păcat  implica,  bineînţeles,  şi  un  alt 
aspect:  lipsa  de  simpatie  faţă  de  cei  săraci  şi  lipsiţi,  faţă  de  nevoile  semenilor. 
Astfel,  în  soluţia  radicală  pe  care  o  dă  Mîntuitorul  cazului  tânărului  bogat  nu  e 
vorba,  cum  s-a  spus  uneori,  de  un  standard  religios-moral  superior  împlinirii  po¬ 
runcilor,  prin  care  unii  aleşi  s-ar  putea  ridica  mai  presus  de  simpla  „intrare  în 
viaţă",  la  o  desăvîrşire  rezervată  numai  lor.  E  adevărat  că  nu  tuturor  bogaţilor  le 
cere  Mîntuitorul  să-şi  vîndă  averile  şi  să  le  dăruiască  săracilor;  dar  nu  e  mai 
puţin  adevărat  că  oricărui  om  pentru  care  bogăţia  este  piedică  în  calea  mîntuirii. 
Domnul  nu  i-ar  da  altă  soluţie  decît  aceea  pe  care  a  dat-o  tînărului  bogat. 

Aşadar,  cauza  principală  a  îndemnului  dat  tînărului  din  Evanghelia  de  astăzi 
constă  în  însăşi  lipsa  sa  în  ce  priveşte  împlinirea  poruncilor.  El  credea  că  le  îm¬ 
plineşte,  dar  de  fapt  nu  era  aşa.  Acel:  „încă  una  îţi  mai  lipseşte"  se  referă  la  o 
lipsă  a  sa  în  desăvârşirea  pe  care  pretindea  a  o  fi  atins,  aceea  a  împlinirii  porun¬ 
cilor.  Sfatul  dat  de  Mîntuitorul  este  perfect  adaptat  cazului  său.  Numai  lepă- 
dîndu-se  de  averea  care-i  devenise  idol,  putea  tînărul  să  împlinească  cu  adevărat 
poruncile  lui  Dumnezeu  şi  să  dobândească  astfel  viaţa  cea  veşnică. 

Partea  ultimă  a  îndemnului  Mântuitorului  evidenţiază  însă  şi  o  altă  cauză  a 
acestui  îndemn:  Domnul  doreşte  să  facă  din  acest  tînăr  ales  un  ucenic  al  Său. 
Sf.  Marcu  notează  că  Domnul  l-a  îndrăgit  pe  acest  tînăr  atît  de  preocupat  de  dobân¬ 
direa  vieţii  veşnice  (Marcu  10,  21).  Voia  să-l  ia  pe  lingă  Sine,  printre  intimii 

Săi,  ca  să  şlefuiască  şi  să  desăvîrşească  tot  ceea  ce  era  bun  şi  curat  în  sufletul 
său.  De  aceea,  la  îndemnul  de  a-şi  vinde  averile  şi  a  le  da  săracilor,  adaugă:  „şi 
vino  şi-mi  urmează  Mie!” 

Tînărul  bogat  nu  are  însă  stofă  de  erou.  E  un  om  bine  intenţionat,  dar  un 
caracter  slab.  Nu  e  în  stare  să-şi  smulgă  din  suflet  piedica  cea  mai  importantă 
în  calea  desăvîrşirii.  Intre  împărăţia  cerurilor  şi  bunurile  pămînteşti,  le  alege  pe 
acestea  din  urmă.  Alege  rău,  şi  de  aceea  pleacă  întristat  din  faţa  Mîntuitorului. 


Spunea  cineva  că  păcatul  cel  mai  mare  pentru  fiecare  din  noi  e  acela  de  care 
nu  ne  putem  lăsa.  Un  astfel  de  păcat,  care  ne  stăpîneşte,  devalorizează  multele  cali¬ 
tăţi  pe  care  le-am  putea  avea  şi  devine  piedică  de  netrecut  în  calea  mîntuirii. 

Un  astfel  de  păcat  avea  tînărul  din  Evanghelia  de  astăzi.  A  fost  destul  acest 
păcat,  pentru  ca  el  să  fie  lipsit  de  darul  mîntuirii  pe  care  venise  să-l  caute.  • 

Cît  de  grăitor  este  exemplul  său  pentru  noi! 

Sîntem  în  postul  Naşterii  Domnului.  Mai  ales  în  sfintele  posturi  venim  la 
Spovedanie  şi  la  Sf.  împărtăşanie.  Trebuie  să  ştim  că  rostul  Spovedaniei  nu  este 
numai  de  a  fi  dezlegaţi  de  păcatele  săvârşite,  ci  şi  de  a  pune  capăt  vieţii  de 
păcat,  de  a  eradica  din  fiinţa  noastră  răul  păcatului.  Pentru  ca  postul  şi  Spove¬ 
dania  să  fie  cu  adevărat  semnificative  pentru  viaţa  noastră  duhovnicească,  este 
necesar,  în  primul  rînd,  ca  şi  noi  să  ne  descoperim,  cu  ajutorul  Mîntuitorului 
Hristos,  păcatul  sau  păcatele  care  ne  stăpînesc,  cele  care  ne  robesc  de  ani  de 
zile,  cele  pe  care  nu  le-am  putut  lăsa,  deşi  ne-am  mărturisit  şi  ne-am  împărtăşit  în 
tot  acest  timp.  Pentru  aceasta  trebuie  însă  să  venim  la  Spovedanie  aşa  cum  se 
cuvine.  Trebuie  adică  să  ne  rugăm  Mîntuitorului  să  ne  facă  în  stare  de  adevă¬ 
rată  mărturisire  şi  totodată  să  ne  autoanalizăm  în  lumina  voii  Sale.  Desigur  că 
pentru  a  putea  face  acest  lucru  trebuie,  în  primul  rînd,  să  fim  stăpîniţi  de  dorinţa 
fierbinte  de  a  ne  mîntui.  Toată  fiinţa  noastră  trebuie  să  vibreze  în  acel:  „ce  să 
fac  ca  să  moştenesc  viaţa  veşnică”  al  tînărului  din  Evanghelie.  Dacă  vom  face 
astfel,  atunci  boala  noastră  sufletească  va  fi  diagnosticată  fără  greş  şi  Domnul  ne 
va  da  cea  mai  bună  soluţie  pentru  remedierea  ei. 

Ne  putem  însă  întreba:  de  unde  să  ştim  că  soluţia  dată  vine  într-adevăr  de 
la  Mântuitorul?  Cum  să  ştim  că  nu  ne-am  înşelat? 

Criteriul  este  următorul:  dacă  răspunsul  la  dorinţa  noastră  de  a  ne  mîntui 
este  palid,  concesiv  cu  păcatul  din  noi,  cu  poftele  noastre  pămînteşti,  să  ştim  bine 
că  el  nu  ne  vine  de  la  Mîntuitorul  Hristos.  înseamnă  atunci  că  nu  ne-am  deschis 
inima  aşa  cum  trebuie  către  Doctorul  cel  Mare  al  sufletelor;  că  diavolul  vrea  să 
ne  înşele  şi  să  ne  facă  să  socotim  ca  de  la  Domnul  un  răspuns  care  nu  vine  decît 
din  lenea  şi  din  slăbiciunea  noastră,  din  lipsa  noastră  de  eroism  duhovnicesc.  Cînd 
venim  la  Spovedanie,  după  citirea  molitfei,  auzim  şi  un  îndemn:  „Ia  seama,  dacă 
ai  venit  la  doctor,  să  nu  pleci  nevindecat!”  Există,  deci,  acest  pericol,  de  a  pleca 
de  la  Spovedanie  aşa  cum  am  venit.  Şi  aceasta  pentru  că,  în  primul  rînd,  boala 
noastră  sufletească  n-a  putut  fi  diagnosticată  corect,  n-a  putut  fi  descoperit  păca¬ 
tul  care  ne  stăpîneşte. 

Soluţia  care  ne  vine,  într-adevăr,  de  la  Mîntuitorul  Hristos  nu  poate  fi  decît 
una  radicală.  Ea  nu  poate  fi  un  compromis  cu  răul  din  noi,  nu  poate  lăsa  pe 
mai  departe  în  fiinţa  noastră  nimic  care  să  alimenteze  păcatul  care  ne  stăpîneşte. 
Poate  ne  vom  trezi  în  situaţia  tînărului  bogat  şi  ni  se  va  părea  că  ni  se  cere 
prea  mult.  Să  ştim  însă  bine  că  numai  o  astfel  de  soluţie  radicală  ne  poate  izbăvi, 
ne  poate  asigura  moştenirea  vieţii  celei  veşnice.  Căci  nimic  spurcat  şi  necurat 
nu  va  intra  în  împărăţia  lui  Dumnezeul 


Nu  putem  încheia  acest  cuvînt  fără  un  îndemn  adresat  special  tinerilor.  Căci 
omul  care  a  venit  la  Mîntuitorul  în  căutarea  vieţii  veşnice  era  un  tînăr.  Şi  nu 
orice  fel  de  tînăr.  Era  un  tînăr  cu  multe  posibilităţi  sufleteşti.  Şi  totuşi,  pînă  la 
urmă  el  ne  dezamăgeşte. 

Adeseori  se  întîmplă  ca  tineri  foarte  buni,  în  care-şi  pun  mari  nădejdi  şi 
părinţii  lor,  şi  educatorii  lor,  şi  societatea,  în  general,  să  nu. producă  pînă  la 
urmă  decît  dezamăgire  tuturor.  De  ce?  Pentru  că  refuză  drumul  vieţii  eroice. 
Pentru  că  aleg  calea  cea  largă  a  comodităţii  şi  a  satisfacerii  dorinţelor  pămîn- 
teşti.  Caractere  slabe,  ei  refuză  să  se  lase  modelaţi  de  învăţătorul  cel  Bun.  Chiar 
dacă  cu  un  anumit  regret,  ei  resping  chemarea  spre  culmile  vieţii  duhovniceşti 
pe  care  le-o  adresează  Mîntuitorul. 

Unde  ar  fi  ajuns  tînărul  bogat  dacă  l-ar  fi  ascultat  pe  Hristos?  Răspunsul 
îl  avem  în  figura  strălucită  a  Sf.  Apostol  Pavel.  Căci  şi  el  fusese  un  tînăr  cu 
multe  posibilităţi  de  a  se  realiza  pe  plan  pămîntesc.  Şi  el,  ca  şi  tînărul  din  Evan¬ 
ghelia  de  astăzi,  va  spune  că  încă  înainte  de  chemarea  de  către  Hristos  era  fără 
prihană  „în  ce  priveşte  dreptatea  cea  din  Lege"  (Fii.  3,  6).  Dar  va  adăuga  imediat: 
„Cele  ce  îmi  erau  mie  cîştig,  acestea  le-a  socotit  pentru  Hristos  pagubă"  (v.  7). 
Tînărul  Saul  din  Tars  n-a  respins  chemarea  Mîntuitorului.  A  ales  calea  eroică,  a 
sacrificat  toate  avantajele  pămînteşti  înălţimii  „cunoaşterii  lui  Hristos  Iisus" 
(Fii.  3,  8).  A  ales  bine?  Da,  Apostolul  Pavel  e  deplin  convins  că  a  ales  bine.  Şi 
cu  puţin  înainte  de  a-şi  încununa  jertfa  de-o  viaţă  cu  martiriul,  îi  scrie  uceni¬ 
cului  Timotei:  „Că  eu  de-acum  mă  jertfesc  şi  vremea  despărţirii  mele  s-a  apropiat. 
Lupta  cea  bună  m-axn  luptat,  călătoria  am  săvîrşit,  credinţa  am  păzit.  De  acum  mi 
s-a  gătit  cununa  dreptăţii,  pe  care  Domnul  îmi  va  da-o  în  ziua  aceea,  El,  Dreptul 
Judecător  . . .“  (II  Tim.  4,  6—8). 

Ce  serenitate,  ce  adîncă  bucurie  în  aceste  cuvinte!  Oare  aşa  se  va  fi  sim¬ 
ţit  la  sfîrşitul  vieţii  şi  cel  care  în  Evanghelia  de  astăzi  este  tînăr  şi  bogat?  Cu  ne¬ 

putinţă!  Căci  nu  există  nici  un  fel  de  cunună  pentru  laşitate,  pentru  slăbiciune, 
pentru  compromis.  Nu  există  nici  un  fel  de  cunună  pentru  închinătorii  lui  mamona, 
pentru  cei  ce  sacrifică  binele  mai  înalt  plăcerilor  trupeşti  şi  pămînteşti. 

Tînărul  bogat  nu  poate  fi  model  pentru  tineri  decît  atunci  cînd  vine  la 

Mîntuitorul.  Nu  şi  cînd  pleacă,  fără  să-I  asculte  chemarea.  Tristeţea  acestei  ple¬ 
cări  este  tristeţea  oricărei  vieţi  care  se  îndepărtează  de  Mîntuitorul,  este  triste¬ 
ţea  lipsei  de  sens  al  oricărei  existenţe  ce  nu  este  urcuş  duhovnicesc  spre  „cununa 
dreptăţii". 

Fiecare  tînăr  poate  afla  de  la  Mîntuitorul  „ce-i  mai  lipseşte",  cum  poate  afla 
şi  mijlocul  de  a-şi  împlini  această  lipsă.  Fiecăruia  El  îi  va  descoperi  remediul 
care  i  se  potriveşte  cel  mai  bine.  Totul  e  să  dorim  mîntuirea  şi  să  acceptăm 

calea  pe  care  Domnul  ne-o  oferă;  să  ne  lăsăm  modelaţi  de  El;  să  rămînem  lîngă 
învăţătorul  cel  Bun. 

Pr.  prof.  Vasile  Mihoc 


PREDICA  la  intrarea  maicii  domnului  în  biserica 


„Cu  dntări  duhovniceşti  să  lăudăm  cre¬ 
dincioşii  pe  Maica  luminii ,  că  astăzi  s-a 
arătat  nouă  mai  înainte  mergind  în  casa 
lui  Dumnezeu "  (Peasna  6). 

Dintre  sărbătorile  rînduite  de  Sf.  Biserică  în  cinstea  Maicii  Domnului,  săr¬ 
bătoare  cu  ample  semnificaţii  e  şi  sărbătoarea  Intrării  în  Biserică  a  Maicii  Dom¬ 
nului. 

Sărbătoarea  de  azi  ne  aduce  aminte  de  un  moment  din  viaţa  Maicii  Dom¬ 
nului,  căci  aşa  cum  cîntăm  la  cîntările  Utreniei  din  21  noiembrie  —  „Roada  drep¬ 
ţilor,  a  lui  Ioachim  şi  a  Anei,  se  aduce  lui  Dumnezeu  în  Biserica  cea  sfîntă  cu 
trupul,  pruncă  fiind  hrănitoarea  vieţii  noastre".  „Voind  Domnul  să  arate  neamu¬ 
rilor  mîntuirea  Sa,  pre  ceea  ce  n-a  ştiut  de  nuntă,  acum  din  oameni  a  luat,  pre 
ceea  ce  este  semnul  împăcării  şi  al  înnoirii"  (Peasna  6). 

Se  cuvine  deci  ca  astăzi  cînd  se  deschide  uşa  Bisericii  celei  de  Dumnezeu 
primitoare,  ca  pe  ceea  ce  este  Biserica  împăratului  tuturor  şi  scaun  cu  slavă 

înăuntru  primind-o,  să  prăznuim  iubitorilor  de  praznic,  şi  împreună  să  ne  veselim 
cu  duhul,  mîngîindu-ne  astăzi,  întru  acest  sfînt  praznic  al  fiicei  împăratului,  şi 
Maicei  Dumnezeului  nostru  (Peasna  3). 

In  Sinaxarul  sărbătorii  citim  că  intrarea  în  Biserica  legii,  a  Doamnei  de 
Dumnezeu  Născătoare,  a  pricinuit  ortodocşilor  creştini  praznic  minunat  şi  a  toată 
lumea.  Aceasta  s-a  făcut  intr-un  chip  minunat  şi  este  înainte-mergătoarea 
marii  şi  înfricoşatei  taine  a  întrupării  Cuvîntului  lui  Dumnezeu,  care  avea  să  se 
nască  în  lume  prin  mijlocirea  Născătoarei  de  Dumnezeu. 

Sărbătoarea  de  azi  ne  pune  în  faţa  ochilor  un  moment  dintre  cele  mai 
gingaşe  din  viaţa  fragedă  a  Maicii  Domnului.  Aşezarea  acestei  sărbători  e  legată  de 
faptul  că  Ana,  mama  Sfintei  Fecioare,  fiind  stearpă,  mai  toată  viaţa,  a  petre- 
cut-o  stearpă  fără  să  aibe  de  la  Dumnezeu  darul  să  nască  prunc.  Ea,  împreună  cu 
bărbatul  ei,  Ioachim,  au  rugat  pe  Stăpînul  firii  ca  să  le  dăruiască  un  prunc, 
făgăduind  că  dacă  li  se  va  împlini  făgăduinţa,  pe  pruncul  care  se  va  naşte  îl  vor 
sfinţi  Domnului. 

Pentru  viaţa  lor  cea  fără  prihană  au  primit  de  la  Dumnezeu  darul  pe  care 
l-au  cerut.  Ana  a  născut  la  adînci  bătrîneţe  pe  Maica  Vieţii  cea  adevărată  Născă¬ 
toare  de  Dumnezeu,  pe  care  în  mod  luminat  proorocii  lui  Dumnezeu  au  propo- 
vâduit-o.  Ana  a  născut  la  adînci  bătrîneţe  pe  Sfînta  Fecioară  Maria,  rod  sfinţit, 
care  dintr-înşii  a  ieşit,  Maria,  dumnezeiasca  făclie  cea  purtătoare  de  lumină,  împă- 
cătoarea  şi  împretinătoarea  lui  Dumnezeu  cu  oamenii. 

Cînd  prunca  Maria  a  fost  de  trei  ani,  au  luat-o  părinţii  şi  au  dus-o  în  biserică, 
împlinindu-şi  făgăduinţa  de  a  o  sfinţi  Domnului.  Strălucită  zi  de  bucurie  este  şi 
sărbătoarea  de  astăzi  şi  de  praznic  prea  cinstit.  Astăzi  a  răsărit  lumii  primăvara  cea 
veselă  luminînd  sufletele  credincioşilor  cu  strălucirea  şi  cu  căldura  ei,  astăzi  cerul 
şi  pâmîntul,  cetele  îngerilor  şi  mulţimea  oamenilor  aduc  daruri  împărătesei  Maice. 
Astăzi  cetele  îngerilor  se  bucură,  duhurile  drepţilor  cîntă,  astăzi  ceea  ce  este  mai 
înainte  de  naştere  Fecioară,  şi  după  naştere  a  rămas  fecioară,  în  Biserica  cea 
sfîntă  se  aduce.  Maria  se  aduce  la  templu  ca  să  locuiască  ca  o  sfîntă  şi  să  se 
sfinţească  spre  sălăşluirea  împăratului  tuturor. 

Copila  Maria  adusă  la  templu,  nu  avea  podoabe  pentru  a  da  strălucire  fru¬ 
museţii  ei  fecioreşti,  numai  cu  veşmîntul  curăţiei  sale,  măreţia  sufletului  său,  „mai 
desfătată  decît  cerurile,  mai  înaltă  decît  puterile  cele  de  sus,  cortul  cel  de  Dum¬ 
nezeu  începător,  mai  curată  decît  tot  aurul  din  lume'*. 

Tradiţia  veche  bisericească  şi  cărţile  noastre  de  cult  ne  relatează  că  Maria 
fiind  dusă  la  Templu,  i  s-a  făcut  un  cortegiu  dintre  fiicele  cele  fără  pată  ale 
evreilor  din  Ierusalim,  care  mergeau  înaintea  ei  cu  făclii  în  mîini:  „Făclii  purtînd 
fecioarele,  pre  pururea  Fecioara,  luminat  petreeînd-o,  vestesc  adevărat  cu  Duhul, 
ceea  ce  va  să  fie  . . .“  (La  Hvalite). 

Nu  se  cuvenea  ca  Maica  lui  Dumnezeu  să  meargă  fără  fast  şi  fără  pompă  şi 
să  intre  în  Casa  Domnului.  La  acel  sfînt  cortegiu,  in  jocul  luminilor  şi  al  făcliilor, 
în  cîntecele  care  însoţeau  dumnezeiasca  Pruncă  se  amestecau  în  chip  nevăzut  şi 
îngerii. 

Fiica  lui  Ioachim  şi  a  Anei,  împreună  cu  cetele  fecioarelor,  purtînd  făclii, 
înaintează  în  mijlocul  acestui  cortegiu,  veselă,  curâţind  cu  picioarele  ei  nevino¬ 
vate  pămîntul  pe  care  îl  călca,  parfumînd  aerul  cu  parfumul  suav  al  sfinţeniei  sale. 

Mergînd  spre  biserică,  Ana  îi  vorbeşte  fiicei  sale:  „Mergi  fiică,  ca  să  fii  celui 
ce  te-a  dat,  şi  dar  şi  tâmîie  cu  bun  miros.  Intră  în  cele  neintrate  şi  cunoaşte 
Tainele  şi  te  găteşte  să  fii  a  lui  Iisus  Hristos  sâlâşluire  veselă  şi  frumoasă,  celui 
ce  dăruieşte  lumii  mare  milă“  (La  Stihoavnă). 

Cortegiul  a  ajuns  pînă  la  poarta  templului.  Acolo  preoţii  Bisericii  şi  marele 
preot  Zaharia  bătrinul,  tatăl  Mergătorului  înainte,  se  bucură  şi  strigă  cu  bucurie: 
„Apropiatu-s-a  nădejdea  celor  necăjiţi,  în  Biserica  cea  sfîntă  ca  o  sfîntă  să  ,se  sfin¬ 
ţească  spre  sălăşluirea  împăratului  tuturor**  (Slavă ...  Şi  Acum  de  la  Litie). 

Toată  viaţa  Sfintei  Fecioare  s-a  scurs  în  meditaţie,  tăcere  şi  rugăciune.  A 
trăit  în  cele  mai  dinăuntru  ale  Bisericii,  învăţînd  legea  Domnului,  învrednicindu-se 
şi  de  dumnezeieşti  arătări.  Preotul  cel  mare  a  luat-o  în  braţe,  a  binecuvîntat-o 
şi  a  pus-o  pe  treptele  altarului.  Toate  acestea  s-au  făcut  după  voia  cea  sfîntă  a 
lui  Dumnezeu  fiindcă  din  ea  avea  să  se  nască  Acela  care  ne-a  mîntuit  de  blestemul 

cel  dintîi  făcîndu-ne  părtaşi  nestricăciunii.  A  fost  pusă  să  locuiască  în  cele  mai 
dinăuntru  ale  Bisericii,  adică  în  Sfînta  Sfintelor,  acolo  unde  numai  marele  preot 
putea  să  intre  numai  o  singură  dată  pe  an. 

Acolo  a  rămas  Fecioara  Maria  doisprezece  ani,  în  convorbire  intimă  cu 
îngerii,  hrănindu-se  cu  hrană  cerească  adusă  de  Arhanghelul  Gavriil. 

Prunca  Maria,  deşi  avea  numai  trei  ani,  a  putut  foarte  uşor  să  părăsească 
mîngîierile  părinţilor  săi,  renunţînd  la  casa  părintească  şi  la  toate  bunurile  copilă¬ 
riei  pe  care  ar  fi  trebuit  să  le  aibe. 

Pe  ea  au  vestit-o  proorocii  *năstrapă  şi  toiag,  tăbliţă  şi  munte  netăiat" 
(Sfetilna). 

Fecioara  aceasta  smerită  şi  sfîntă,  hrănită  cu  pîine  cerească,  a  fost  aleasă 
pentru  o  înaltă  misiune  dumnezeiască,  care  a  învăluit  întreaga  ei  viaţă  într-o  adîncă 
atmosferă  de  taină,  în  continuă  unire  cu  Acela  care  este  izvorul  curăţiei. 

Unii  scriitori  bisericeşti  şi  Sfinţi  Părinţi  ai  Bisericii  sînt  de  părere  că  Maica 
Domnului  a  petrecut  o  parte  din  viaţa  ei  şi  în  casa  părintească.  Se  ştie  că  casa 
lui  Ioachim  şi  a  Anei  era  foarte  aproape  de  templu.  Maria,  sub  conducerea  părin¬ 
ţilor  ei,  şi  mai  tîrziu  singură,  a  putut  foarte  uşor  să  frecventeze  templul,  slujind 
ziua  şi  noaptea  în  post  şi  rugăciune  asemenea  proorociţei  Ana  (Lc.  2,  36 — 38). 
După  aceşti  Sfinţi  Părinţi,  cea  mai  bună  şi  cea  mai  aleasă  casă  în  care  Maica 
Domnului  a  primit  educaţia  a  fost  casa  părintească.  Ioachim  şi  Ana,  aceşti  doi 
sfinţi  părinţi,  au  fost  creaţi  de  Dumnezeu  pentru  Maria,  după  cum  Maria  a  fost 
creată  pentru  Iţsus.  Dumnezeu  i-a  sfinţit  pe  aceştia  nu  numai  pentru  a-i  da 
trupul  ci  şi  pentru  a-i  forma  sufletul. 

Ana  şi  tatăl  ei,  Ioachim,  au  putut-o  creşte  în  frica  lui  Dumnezeu  ca  să  devină 
—  aşa  cum  spune  cîntarea  bisericească  —  „cort  şi  dumnezeiască  năstrapă,  sicriu  şi 
catapeteasmă  şi  toiag,  Biserică  nestricată  şi  uşă  a  lui  Dumnezeu"  (Peasna  9). 

Tatăl  ei  Ioachim  a  trebuit  să  o  înveţe  să  citească  în  textele  Legii  şi  Profe¬ 
ţilor,  din  care  a  trebuit  să  înveţe,  ca  oricare  copii  evreu,  toate  versetele  pe  de 
rost. 

In  casa  părintească  a  trebuit  să  practice  Maria  cele  mai  alese  virtuţi.  Tradiţia 
bisericească  şi  cărţile  noastre  de  cult  nu  menţionează  acest  lucru,  dar  credem  că 
nu  sîntem  departe  de  adevăr  dacă  afirmăm  că  Maica  Domnului  a  petrecut  o  parte 
din  viaţa  ei  şi  în  casa  părintească. 

Ce  minune  ne  pune  în  faţă  sărbătoarea  Intrării  în  Biserică  a  Maicii  Dom¬ 
nului!  Aleasă  de  Dumnezeu  din  veac  la  demnitatea  de  mamă  a  lui  Dumnezeu,  ea 
uneşte  în  fiinţa  ei  alăturea  de  splendorile  unei  curăţii  desăvîrşite  şi  demnitatea 
unică  a  maternităţii  divine.  Ea  va  purta  în  sinul  ei  feciorelnic  pe  Fiul  Celui  Prea 
înalt. 

Cîntările  bisericeşti  o  preaslăvesc  cu  cele  mai  alese  cuvinte,  cum  sînt:  „Casa 
Domnului",  „Steaua  cea  împărătească*',  „Dumnezeiască  Mireasă",  „nespurcată  mie- 
luşea  şi  porumbiţă  curată",  „cortul  cel  ceresc",  „sicriu  sfînt",  „vistieria  slavei  lui 
Dumnezeu",  „Maica  luminii",  etc. 

In  ziua  aceasta  de  ales  praznic  se  bucură  cerul  şi  pămîntul  căci  Maria  cea 
preacurată  şi  cortul  cel  însufleţit  s-a  adus  astăzi  la  casa  lui  Dumnezeu  şi  o  a 
primit  pe  ea  Zaharia  cu  mîinile,  „ca  pre  o  visterie  sfîntă  a  Domnului"  (Peasna  8). 

Ziua  Intrării  în  Biserică  a  Maicid  Domnului  este  o  zi  de  mare  prăznuire: 
„Veseleşte-se  astăzi  luminat  Ioachim  şi  Ana  cea  fără  prihană,  Domnului  Dum¬ 
nezeu  aducînd  jertfă  pe  sfînta  fiică  cea  dată  ei  din  făgăduinţă"  (Peasna  8). 

Maria  a  fost  curăţia  întrupată,  vasul  ales  că  după  hotărîrea  Părintelui  ceresc 
în  sînul  ei  urma  să  se  nască,  să  petreacă  în  această  vale  a  plîngerii,  să  păti¬ 
mească  şi  să  moară,  pentru  păcatele  noastre,  Fiul  lui  Dumnezeu,  Domnul  nostru 
Iisus  Hristos. 

Vor  mai  trece  veacuri  după  veacuri,  dar  o  fiinţă  a  sfinţeniei  la  fel  cu  a 
Măriei  nu  va  mai  vedea  lumina. 

Ea  a  slujit  lui  Dumnezeu  din  cea  mai  fragedă  vîrstă,  cu  cea  mai  adîncă  cre¬ 
dinţă  şi  dragoste  şi  n-a  fost  nici  o  clipă  din  viaţa  ei  pe  care  să  nu  o  fi  folosit 
în  deprinderea  virtuţilor. 

Din  motivul  acesta,  Maria  care  a  devenit  şi  mama  noastră  a  tuturora  din  mo¬ 
mentul  cînd  Mîntuitorul  o  încredinţează  Sf.  Ioan  zicînd:  „Iată  mama  tal",  crea- 


6* 


84 


MITROPOLIA  ARDEALULUI 


tura  cea  mai  frumoasă  şi  perfectă  care  a  ieşit  din  mîinile  Creatorului,  capo¬ 
dopera  Celui  Preaînalt,  are  dreptul  la  un  cult  şi  la  o  cinstire  din  partea  noastră 
care  să  întreacă  pe  aceea  pe  care  o  datorăm  sfinţilor. 

Maria  e  mama  noastră  cerească.  Devoţiunea  faţă  de  Maria  a  avut  ecou  în 
inima  tuturor  popoarelor  şi  odată  cu  creştinismul  s-a  răspîndit  în  chip  minunat 
şi  a  umplut  pâmîntul. 

Sfintei  fecioare  Maria,  care  azi  se  aduce  în  Biserica  lui  Dumnezeu,  îi  aducem 
închinarea  sufletului  nostru  şi  smeritele  noastre  rugăciuni  rugîndu-o  să  se  roage 
Fiului  Său  Iisus  pentru  sufletele  noastre:  „Prea  Sfîntă  Mărie,  Maica  lui  Dum¬ 
nezeu,  roagă-te  pentru  noi  păcătoşii  acum  şi  în  ceasul  morţii  noastre.  Amin“. 

In  Viena,  înainte  cu  multe  sute  de  ani  exista  o  mănăstire  în  care  o  călugă¬ 
riţă  făcea  slujba  de  portăreasă.  /  Intr-o  zi  călugăriţa  s-a  gîndit  să  plece  în  lume. 
Nu-i  mai  plăcea  mănăstirea.  A  luat  într-o  noapte  cheile  mănăstirii,  le-a  agăţat  la 
spatele  unei  icoane  a  Maicii  Domnului  şi  a  zis:  „Maică  sfîntă,  eu  plec  în  lume,  fă 
tu  de  acum  slujba  de  portâriţă4*.  Şapte  ani  a  petrecut  aceasta  în  lume  şi  apoi  s-a 
reîntors  la  mănăstire.  Spre  mirarea  ei  a  aflat  cheile  mănăstirii  tot  unde  le  pusese, 
fiindcă  Maica  Domnului  a  făcut  slujba  de  portâriţă  în  locul  ei.  Nimenea  din  mă¬ 
năstire  n-a  ştiut  de  plecarea  ei.  Aşa  ajută  Maica  Domnului  pe  aceia  care  îşi  pun 
nădejdea  în  ea.  Aşa  ne  va  ajuta  şi  pe  noi  dacă  o  vom  cinsti,  ne  vom  încrede  în 
puterea  ei  şi  o  vom  iubi.  Amin. 

Bibliografie:  Mineiul  lunii  noiembrie,  Buc.  1905  şi  Dom.  Gaston  Demaret, 
Mărie  de  qui  est  ne  Jesus,  tom.  I — V,  Editions  Spes- Paris,  1939. 


Pr.  praf.  Al.  Moisiu 


CUVÎNT  DE  ÎNVĂŢĂTURĂ  LA  DUMINICA  DUPĂ  NAŞTEREA 

MÎNTUITORULUI 


Faptă  —  răsplată 

t 

Naşterea  trupească  a  Mintuitorului  este  a  doua  creaţiune  a  lumii.  Fiul  lui 
Dumnezeu,  a  doua  persoană  a  Sf.  Treimi,  a  luat  trup  omenesc,  prin  Sf.  Fecioară 
Maria  —  cu  conlucrarea  Sf.  Duh  —  pentru  a  noastră  mintuire. 

Evenimentul  a  fost  covîrşitor,  fiindcă  prin  el  s-au  pus  temeliile  morale  ale 
vieţii  creştine.  Dumnezeu  Însuşi  S-a  întrupat  în  om,  pentru  ca  omul  să  se  poată 
ridica  la  Dumnezeu.  Naşterea  trupească  a  lui  „Adam  cel  nou“  sau  „Adam  spi- 
rituaT,  cum  îl  numeşte  Sf.  Apostol  Favel  pe  Mîntuitorul  (I  Cor.  15,  45),  creştinii 
o  sărbătoresc  an  de  an.  In  zilele  acestui  mărit  praznic,  ei  trăiesc  atmosfera  înăl¬ 
ţătoare,  care  actualizează  „taina  cea  din  veac  ascunsă  şi  de  îngeri  neştiută44,  adică 
hotărîrea  din  veşnicie  a  lui  Dumnezeu  de  a  repara  greşeala  omului  pe  această 
cale  (I  Cor.  2,  7).  Cîntările  bisericeşti  învederează  această  contemporanizare  astfel: 
„Hristos  se  naşte,  măriţi- L;  Hristos  din  ceruri,  întîmpinaţi-L;  Hristos  pe  pămînt, 
înălţaţi-vă . . .“  Ideea  o  exprimă  şi  colindele  noastre:  „Astăzi,  s-a  născut  Hristos, 
Mesia,  chip  luminos  . . .“ 

Grea  încercare  pentru  mintea  omenească  de  a  înţelege  minunea  Naşterii 
Mintuitorului,  ea  fiind  mai  presus  de  puterile  limitate  ale  firii  noastre.  Celor 
trufaşi  li  s-a  părut  o  absurditate,  iar  „poporului  ales“,  purtător  al  făgăduinţelor 
mesianice,  o  dezamăgire,  fiindcă  nu  Şi-a  luat  asupra-Şi  rol  politic,  de  eliberator 
al  lor  de  sub  stăpinirea  romană,  nici  n-a  înţeles  să  ridice  viciile  la  rang  de  virtute 
—  cum  ar  fi  dorit  unii  — ,  ci,  din  contră,  le-a  veştejit  fără  cruţare.  Multe  soco¬ 
teli  mărunte  omeneşti  nu  s-au  putut  realiza,  de  aceea  a  fost  întîmpinat  cu  im- 

potrivire  şi  ostilitate ,  „Intru  ale  Sale  a  venit  şi  ai  Săi  nu  L-au  primit'*  (Ioan,  1,  11). 

Nu  mai  departe  decît  atitudinea  lui  Irod,  care  aflînd  de  la  magi  despre 

naşterea  Pruncului  lisus,  şi-a  pus  în  gînd  să-L  ucidă.  îngerul  Domnului  —  însă  — 
s-a  arătat  în  vis  lui  Iosif,  după  plecarea  magilor,  şi  i-a  spus:  „ Scoală-te ,  ia 
Pruncul  şi  pe  mama  Lui  şi  fugi  în  Egipt  şi  stai  acolo  pînă  ce  îţi  voi  spune . . 
Iosif  aşa  a  făcut,  a  luat  Pruncul  şi  pe  mama  Lui  şi  a  plecat  în  Egipt.  Ei  au  stat 
acolo  pînă  la  moartea  lui  Irod,  ca  să  se  împlinească  cuvîntul  spus  de  Domnul, 
prin  proorocul:  „Din  Egipt  am  chemat  pe  Fiul  Meu“  (Matei,  2,  15).  Cînd  Irod  s-a 
văzut  înşelat  de  magi ,  „s-a  mîniat  foarte  şi  trimiţînd  a  ucis  pe  toţi  pruncii  care 

erau  în  Betleem  şi  în  toate  hotarele  lui,  de  doi  ani  şi  mai  în  jos,  după  timpul  pe 

care  îl  aflase  de  la  magi.  Atunci  s-a  împlinit  cuvîntul  spus  de  Ieremia  proorocul: 
„Glas  în  Rama  s-a  auzit,  plîngere  şi  tînguire  multă;  Rahela  plîngea  pe  fiii  săi  şi  nu 
voia  să  se  mîngîie,  pentru  că  nu  mai  sîntu.  După  moartea  lui  Irod,  acelaşi  înger  al 
Domnului  s-a  arătat  lui  Iosif  în  vis,  spunîndu-i  să  vină  cu  Pruncul  în  pămîntul 
lui  Israel,  „căci  au  murit  cei  ce  căutau  viaţa  Pruncului.  Iosif,  sculîndu-se,  a  luat 
Pruncul  şi  pe  mama  Lui  şi  a  venit  în  pămîntul  lui  Israel.  Şi  auzind  că  domneşte 
Arhelau  în  ludeea,  în  locul  lui  Irod,  tatăl  său ,  s-a  temut  să  meargă  acolo  şi, 
luînd  poruncă  în  vis,  s-a  dus  în  părţile  Galileii.  Şi  a  venit  şi  a  locuit  în  oraşul 
Nazaret,  ca  să  se  împlinească  ceea  ce  s-a  spus  prin  prooroci,  că  Nazarinean  se  va 
chema "  (Matei  2,  13 — 23). 

Sinistră  figură  este  Irod!  A  ajuns  la  tron  „ca  o  vulpea,  a  domnit  „ca  un 
tigru**  şi  şi-a  sfîrşit  viaţa  „ca  un  dine*4.  Uciderea  pruncilor  de  doi  ani  şi  mai 
mici  i-a  adus  odiul  din  partea  creştinilor.  A  fost  blestemat  de  însuşi  poporul  său 
şi  de  romani.  Pentru  a  fi  pe  plac  romanilor,  nu  s-a  dat  în  lături  de  la  atrocităţi  şi 
cprime,  nu  numai  împotriva  supuşilor  săi,  ci  şi  împotriva  membrilor  familiei  sale, 
soţie,  fii,  soacră.  El  a  pus  la  cale  uciderea  primei  sale  soţii  Mariam  (a  avut 
nouă  soţii  legitime),  a  soacrei  sale  şi  a  altor  trei  dintre  propriii  lui  fii . . .  Ca 
urmare  a  fărădelegilor  sale ,  au  început  remuşcările,  mustrarea  conştiinţei,  părea 
că  îl  ajunsese  răzbunarea  divină  pentru  viaţa  lui  scelerată.  A  plecat  în  locuri  pustii, 
pretinzînd  că  pleacă  la  vînătoare.  Ajunsese  în  pragul  disperării,  nici  un  leac  nu-i 
mai  era  de  folos.  Trupul  de  viu  îi  putrezea ,  picioarele  îi  ardeau ,  răsuflarea  îi  era 
greoaie  şi-i  mirosea  cale  de  o  poştă.  Fiindu-i  silă  de  el  însuşi,  a  încercat  să  se 
omoare  la  masă  cu  un  cuţit.  Pînă  la  urmă,  a  murit  de  o  arsură  puternică.  (Pentru 
amănunte  se  pot  consulta:  Pr.  Prof.  Dr.  Grigorie  Marcu:  Mediul  de  apariţie  al 
cărţilor  Noului  Testament,  în  Mitropolia  Ardealului,  Nr.  4 — 6/1976 ,  p.  225 — 256; 
Al.  A.  Botez:  Viaţa  şi  moartea  lui  Irod  împărat,  în  Biserica  Ortodoxă  Română, 
Nr.  11—12/1965,  p.  1147—1155). 

Este  sfîrşitul  tuturor  nelegiuiţilor,  aşa  cum  zice  psalmistul:  „Moartea  păcă¬ 
toşilor  este  cumplită"  (Ps.  33,  20).  Conştiinţa  morală,  trezită  din  rătăcirea  ei, 
este  necruţătoare  pentru  cei  ce  calcă  permanent  legea  morală  —  deci  practică 
viciul  —  şi  fac  din  viaţa  lor  o  aventură.  Irod  este  un  monstru  moral ,  care  a  fost 
răpus  de  propriile  sale  fapte  abominabile. 

Aceeaşi  conştiinţă  morală,  dreaptă  şi  necruţătoare  în  judecata  ei,  l-a  pedep¬ 
sit  pe  Cain,  pentru  uciderea  fratelui  său  Abel,  pe  Filat  din  Pont,  care  a  semnat 
sentinţa  de  moarte  a  Mîntuitorului,  pe  Iuda,  care  L-a  trădat  pe  Mintuitorul,  pe 
Caliguila,  Nero,  Cezar  Borgiia,  Mackbeth  şi  pe  alţi  nelegiuiţi  asemenea  lor.  Aces¬ 
tora  li  se  poate  aplica  cuvîntul  Sf.  Apostol  Pavel:  „Orice  călcare  de  poruncă  şi 
orice  neascultare  şi^a  primit  dreapta  răsplătire"  (Evrei  2,  2). 

Intre  purtare  şi  sancţiune  este  un  raport  direct  proporţional,  vorbind  în 
spiritul  moralei  creştine.  întîi,  pedeapsa  vine  prin  ghimpele  cugetului,  după  cum 
răsplata  vine  —  la  fel  —  prin  satisfacţia  conştiinţei,  urmare  a  practicării  neîn¬ 
trerupte  a  binelui . . .  Pedeapsa  vine  şi  prin  boli,  suferinţe  fizice,  dispreţul  oame¬ 
nilor,  oprobriul  public,  uneori  prin  catastrofe  cosmice ,  cum  a  fost  pierderea  prin 
potop,  distrugerea  cetăţilor  Sodoma  şi  Gomora,  ş.a. 

S-ar  putea  ridica  obiecţiunea  că  raportul  de  proporţionalitate  între  purtare 
şi  sancţiune,  în  lume  este  dezminţit.  Cu  osebire,  răii ,  vicioşii,  adeseori  scapă  de 
pedeapsă,  ba  mai  mult,  au  parte  de  belşug  şi  huzur .  Numai  aparent,  lucrurile  se 
prezintă  astfel;  un  vicios  pare  fericit,  în  realitate  trăieşte  mereu  în  nelinişte  sufle¬ 
tească,  fiind  mustrat  de  conştiinţă,  pe  cînd  cel  virtuos,  chiar  dacă  bea  paharul 
amărăciunii,  ştie  că  nu  virtutea  este  pricina  ne  fericirii  sale,  ci  viciul  lui  sau  al  altora 

(cazul  Iov).  Cel  virtuos  ştie  că  dacă  Dumnezeu  acordă  unele  bunuri  celor  răi,  o 
face  ca  să-i  îndrepte .  „Bunătatea  Iui  Dumnezeu  îndeamnă  la  pocăinţă"  (Rom.  2.  4). 

Este  necesar  să  mai  facem  precizarea  următoare:  viaţa  actuală  este  timpul 
semănatului,  iar  viaţa  de  dincolo  este  timpul  secerişului,  al  răsplătirii  cuvenite, 
depline,  al  adevăratei  proporţionalităţi  între  merit  şi  răsplată.  In  „Parabola  neghi¬ 
nelor 14  se  spune  că  după  ce  slujitorii  au  observat  că  duşmanii  au  semănat  neghina 
printre  grîu,  au  cerut  stăpînului  îngăduinţa  să  plivească  neghina.  Stăpînul  le-a 
spus:  „Nu,  ca  nu  cumva,  plivind  neghina,  să  smulgeţi  odată  cu  ea  şi  griul. 
Lăsaţi  să  crească  împreună  şi  griul  şi  neghina,  pînă  la  seceriş,  şi  la  vremea  sece¬ 
rişului  voi  zice  secer ăt orilor:  Pliviţi  întîi  neghina  şi  legaţi-o  în  snopi  ca  s-o 
ardem,  iar  griul  adunaţi-l  în  jitniţa  meau  (Matei  13,  24 — 30).  Secerişul  este  Jude¬ 
cata  de  apoi,  cînd  fiecare  îşi  va  lua  dreapta  răsplată  sau  pedeapsă.  Li  se  dă 
timp  păcătoşilor  de  îndreptare  — ,  abia  la  judecata  ultimă  sentinţa  este  deplină, 
definitivă  şi  ireparabilă. 

Ce-i  de  făcut?  Irod,  precum  şi  toţi  cei  ce  au  ales  calea  viciului,  se  ştie 
unde  au  ajuns.  Le -a  venit  pedeapsa  ce  li  se  cuvenea  şi  cumplit  a  fost  sfîrşitul 
vieţii  lor  pămînteşti.  „Departe  de  păcătoşi  este  mîntuirea,  că  îndreptările  Tale 
n-au  căutat",  zice  psalmistul  (Ps.  118,  155).  Pentru  creştinul  autentic,  linia  vieţii 
sale  este  virtutea,  avînd  ca  prototip  moral  pe  Iisus,  Dumnezeu- Omul.  Martirii, 
evlavioşii,  precum  şi  creştinii  rivnitori  de  totdeauna  L-au  imitat  pe  Iisus  şi  au  în¬ 
ţeles  că,  chiar  în  luptă  cu  potrivniciile  binelui  —  deci  în  suferinţă  —  poţi  fi 
părtaş  fericirii.  Ei  au  ştiut  şi  ştiu  că  virtutea  nu  se  face  în  vederea  răsplăţii,  ci 
aceasta  vine  de  la  sine,  rezultă  din  însăşi  natura  faptei,  potrivit  rînduielii  dum¬ 
nezeieşti.  Ne-o  spune  Mîntuitorul:  „Căutaţi  mad  întîi  împărăţia  lui  Dumnezeu  şi 
dreptatea  Lud  şi  toate  acestea  se  vor  adăuga  vouă"  (Matei  6,  33). 

Vor  zice  unii  că  practicăm  virtutea  în  vederea  obţinerii  fericirii.  Dar,  chiar 
dacă  ar  fi  aşa,  considerăm  că  nu  este  o  afacere  imorală  de  a  plăti  fericirea  cu 
moneda  virtuţii.  De  aceea,  creştinii  au  imperioasa  datorie  de  a  evita  păcatul,  fiindcă 
inexistenţa  păcatului  aduce  cu  sine  suprimarea  iadului.  Iisus  —  Nou-Nâscutul  — 
la  Betleemul  Iudeii  a  fost  personificarea  virtuţii  şi  ne-a  povăţuit  ca  purtarea 
noastră  să  lumineze  înaintea  oamenilor  „pentru  ca  văzînd  faptele  noastre  cele 
bune  să  preamărească  pe  Tatăl  cel  ceresc"  (Matei  5,  16). 

Pr.  Prof.  Ion  Bunea 


DESPRE  SFÎNTA  BISERICA  ŞI  PREOŢIE 

Una  dintre  principalele  datorii  ale  unui  credincios  este  cercetarea  sfintei 
biserici  şi  ascultarea,  a  crede  şi  a  trăi  conform  credinţei  strămoşeşti  învăţată  de 
la  părinţii  săi  şi  de  la  slujitorii  legitimi  ai  Bisericii. 

Pentru  început  se  pune  întrebarea:  De  ce  creştinul  să  iubească  Sfînta  Biserică 
cercetînd  locaşul  de  închinare  şi  de  ce  trebuie  să  trăiască  după  învăţătura  pri¬ 
mită  de  la  preoţi? 

Răspunsul  la  aceste  două  întrebări  va  fi  conţinutul  predicii  ce  urmează. 

Mai  întîi  vom  face  afirmarea  că  atît  Biserica  cit  şi  Preoţia  sînt  de  origine 
cerească  şi  nu  se  poate  vorbi  de  una  fără  cealaltă.  Ele  sînt  indisolubil  întrepă¬ 
trunse  ca  şi  casa  şi  stăpînul  ei,  ca  izvorul  şi  fîntîna,  precum  păstorul  cu  turma  sa; 
precum  învăţătorul  şi  elevii  săi  şi  medicul  cu  pacienţii  săi. 


I.  Originea  Bisericii 

Este  un  adevăr  de  credinţă  că  Dumnezeu  este  o  fiinţă  spirituală,  imaterială 
şi  nevăzut.  „Duh  este  Dumnezeu"  ne  învaţă  Mîntuitorul,  arătînd  prin  aceasta  că 
Ziditorul  cerului  şi  al  pâmîntului  nu  se  mărgineşte  la  un  anume  loc,  oi  este  pretu¬ 
tindeni  prezent,  auzind  toate,  văzînd  toate.  „Cel  ce  a  sădit  urechea,  oare  nu 
aude?,  sau  cel  ce  a  zidit  ochiul,  oare,  nu  priveşte?"  (Ps.  93,  9). 

Cu  toate  că  este  nemărginit  şi  atotputernic,  Stăpînul  ceresc  a  binevoit  a  se 
apropia  de  făptura  Sa.  In  acest  scop  Dumnezeu  porunceşte  proorocului  Moise  să 
strîngă  daruri  de  la  popor,  după  putinţa  şi  dărnicia  fiecăruia  şi  să  înalţe  cortul, 
arătîndu-i  lui  Moise  toate  dimensiunile  şi  detaliile  cum  să  fie  alcătuit:  „Din 
acestea  să-mi  faci  locaş  sfînt  şi  voi  locui  în  mijlocul  vostru44  (Ieşire  2,  5). 

Deşi  primise  toate  dimensiunile,  totuşi  proorocul  Moise  era  îngrijorat  de 
felul  cum  va  ieşi  cortul,  fapt  pentru  care  Dumnezeu  îl  cheamă  pe  muntele 
Sinai  şi-i  arată  chipul  cortului,  cort  pe  care  Moise  l-a  văzut  în  cer  (Ieşire  25, 
5 — 40).  Deci  sîmburele  din  care  a  crescut  Sfînta  Biserică  este  de  origine  cerească. 
De  ce  era  cort  şi  nu  o  construcţie  cu  temelii  solide  şi  ziduri  puternice?  Pentru  că 
poporul  evreu  era  călător  spre  Ţara  Făgăduinţei. 

Importanţa  cortului?  Cînd  Dumnezeu  voia  să  comunice  ceva  poporului  ales, 
atunci  El  cobora  un  nor  care  se  lăsa  deasupra  cortului  şi  din  acel  nor  le  vorbea 
glasul  lui  Dumnezeu.  După  ce  au  ajuns  şi  s-au  stabilit  în  Ţara  Sfîntă,  Dumnezeu 
îi  cere  proorocului  şi  împăratului  David  să-i  facă  un  impresionant  Templu. 
Templul  s-a  construit  în  46  de  ani  lucrînd  la  el  peste  15.000  de  lucrători  şi 
meşteri  de  pretutindeni,  vestiţi  pentru  meşteşugul  lor.  El  a  fost  edificat  după  un 
plan  descoperit  lui  David  de  Dumnezeu.  La  sfîrşitul  vieţii,  David  a  lăsat  sarcina 
terminării  Templului  fiului  său  Sol  oman,  oare  i-a  succedat  La  tron,  spunîndu-i: 
„Toate  acestea  sînt  în  scrisoarea  insuflată  de  la  Domnul,  cum  m-a  luminat  El 
pentru  toate  lucrările  zidirii44  (I  Paralipomena  28,  19). 

La  sfinţirea  grandiosului  Templu  s-au  adus  multe  jertfe  de  animale,  2Q.000  de 
boi  şi  120.000  oi  (II  Parai.  7,  5).  Iar  despre  importanţa  Templului  se  vede  în 
rugăciunea  alcătuită  de  Solomon  drept  mulţumire  şi  mai  ales  din  răspunsul  lui 
Dumnezeu  la  rugăciune:  „Am  auzit  rugăciunea  ta  şi  cererea  ta  cu  care  te-ai 
rugat  către  Mine . . .  Am  sfinţit  Templul  pe  care  l-ai  zidit  ca  să  petreacă  numele 
Meu  acolo  în  veci  şi  vor  fi  ochii  şi  inima  Mea  acolo' în  toate  zilele44  (III  Regi  9,  3). 

Deci  Templul  sfînt  a  devenit  locuinţa  în  care  s-a  sălăşluit  Dumnezeu.  O  casă 
în  care  Dumnezeu  va  petrece  într-însa  pentru  totdeauna  1 


II.  Preoţia 

O  biserică  fără  de  preot  este  ca  o  fîntînă  fără  de  apă,  iar  un  preot  fără 
biserică  asemenea  unui  păstor  fără  turmă.  Sfîntul  Apostol  Pavel  zice:  „Nimeni 
nu-şi  ia  singur  luişi  cinstea  aceasta  fără  numai  cel  chemat  de  Dumnezeu  ca  şi 
Aaron44  (Evrei  5,  4).  Cum  a  fost  chemat  de  Dumnezeu  Aaron  la  preoţie?  Cînd  Dum¬ 
nezeu  a  dat  poruncă  să  se  facă  cortul,  a  rînduit  şi  slujitori  lui  Dumnezeu,  zicîn- 
du-i  lui  Moise  să-l  aducă  înainte  pe  fratele  său  Aaron  oa  să  fie  sfinţit  preot  al 
lui  Dumnezeu.  Atunci  mulţi  au  început  a  cîrti  împotriva  lui  Moise  şi  Aron,  pe 
motiv  că  fraţi  fiind,  unul  îi  va  conduce  din  punct  de  vedere  politic  şi  administrativ 
iar  celălalt  îi  va  subordona  pe  plan  spiritual  şi  nu-şi  ascundeau  nemulţumirea 
pentru  această  dublă  autoritate  familială.  Văzînd  acestea  proorocul  Moise  îşi  plîn- 
ge  necazul,  întrebînd  pe  Dumnezeu  ce  trebuie  să  facă.  La  care,  Dumnezeu  îi  spune 
lui  Moise:  „Strînge  tot  poporul  şi  zi-le  celor  12  seminţii  să-şi  aleagă  fiecare  pe 
care-1  voiesc  preot,  să  ia  un  toiag  de  la  fiecare  şi  să  scrie  pe  el  numele  seminţiei 
şi  al  său  propriu  şi  să  pună  toiegele  seara  în  cort  rezămate  de  jertfelnic  ^i  Dum¬ 
nezeu  va  alege  pe  slujitorul  Său.  Tribul  lui  Levi  să-l  aleagă  pe  Aaron,  iar  în 
noaptea  aceea  tot  poporul  să  se  roage  în  jurul  cortului  şi  pe  dimineaţa  să  intre 
în  cort.  Toiagul  lui  Aaroar  a  înfrunzit,  a  înflorit  şi  a  făcut  roade  migdale44  (Nu¬ 
meri  17). 

In  timp  ce  Aaron  se  pregătea  să  aducă  jertfă,  o  altă  minune  dumnezeiască 
s-a  arătat  căci  foc  din  cer  coborînd  a  mistuit  în  întregime  jertfa  (Id.  9,  40). 

Iată  deci  că  atît  biserica  cît  şi  preoţia  sînt  rînduite  şi  aşezate  direct  din 
porunca  lui  Dumnezeu.  Deci  una  fără  de  cealaltă  nu  se  poate,  ambele  avînd 
obîrşie  dumnezeiască. 

Precum  datoria  principală  a  ostaşilor  este  de  a  apăra  patria  de  năvălirea 
duşmanilor,  preoţilor  le  revine  sarcina  de  a  apăra  pe  credincioşi  de  duşmanul 
sufletului  care  este  păcatul.  Cel  ce  vrea  să  poarte  neputinţele  credincioşilor  şi  să  îi 

păstorească  pe  calea  mîntuirii  trebuie  ca  el  în  primul  rînd  să  aibă  o  credinţă  tare 
şi  o  viaţă  pilduitoare.  Preotul  prin  misiunea  pe  care  o  exercită  este  reprezentantul 
lui  Hristos  pe  pâmînt.  El  nu  poate  urma  decît  una  din  două  căi,  ori  calea  celor 
11  Apostoli  ori  drumul  lui  Iuda. 

In  viaţa  aceasta  adevăratul  preot  trebuie  să  umble  pe  urmele  Mîntuitorului. 
Preotul  este  puntea  care  leagă  cerul  de  pămînt  şi  prin  el  se  face  legătura  dintre 
ele.  Prin  mîinile  lui  se  înalţă  darurile  sfinţitoare  la  cer  şi  prin  glasul  rugăciunii 
lui  se  coboară  darurile  cerului  asupra  poporului.  Preotului  îi  revine  datoria  sacră 
ca  prin  mîinile  sale  să-i  ridice  pe  oameni  spre  Dumnezeu.  Prin  glasul  preotului 
cerul  se  coboară  pe  pămînt  şi  repetă  minunea  din  Betleem  cînd  Cuvîntul  trup 
S-a  făcut  şi  S-a  sălăşluit  între  oameni,  împlini ndu-se  cuvintele:  „Cu  noi  este 
Dumnezeu*4  (Mat.  1,  23). 

Să  nu  uităm  fraţi  creştini  că  biserica  e  lăcaşul  lui  Dumnezeu  şi  cei  ce 
iubesc  biserica,  iubiţi  vor  fi  de  Tatăl  ceresc.  Sufletul  bisericii  e  preotul,  el  avînd 
cheile  împărăţiei  lui  Dumnezeu,  iar  dacă  voim  să  fim  în  comuniune  cu  Dumnezeu 
trebuie  să  fim  legaţi  sufleteşte  de  biserică  şi  preot,  amîndouă  fiind  de  provenienţă 
cerească. 

In  biserică  preotul  îndeplineşte  rolul  mîntuitor  al  lui  Hristos,  după  cuvin¬ 
tele  Sale:  „Oricîte  veţi  lega  pe  pămînt,  vor  fi  legate  şi  în  cer,  şi  oricîte  veţi  dez¬ 
lega  pe  pămînt,  vor  fi  dezlegate  şi  în  cer“  (Matei  18,  18). 


Arhim.  Serafim  Man 


CUVÎNT  LA  SFÎNTA  TAINA  A  CUNUNIEI 


„ Taina  aceasta  mare  este,  iar  eu  zic  în 
Hristos  şi  în  Biserică 44  (Ef.  5,  32) 

Fiinţa  umană  caută  permanent  fericirea.  Omul  are  vocaţia  de  a  fi  fericit, 
de  fapt  pentru  aceasta  a  fost  creat  de  Dumnezeu.  Nostalgia  aceasta  permanentă 
după  fericire  este  o  mărturie  că  omul  la  început  a  fost  fericit  şi  el  poate  trăi  feri¬ 
cit  în  această  viaţă-  J ;  ■  ,\i  1 

Mulţi  înţelepţi  în  decursul  istoriei  umane  s-au  străduit  să  ofere  reţete  pen¬ 
tru  obţinerea  fericirii.  Dar  aceste  prescripţii  au  fost  extrem  de  diferite,  uneori 
erau  total  deosebite  sau  chiar  contradictorii.  Această  diversitate  este  generată  de 
unicitatea  fiinţei  umane  şi  de  concepţia  sa  de  viaţă,  dar  şi  de  înceţoşarea  minţii  din 
cauza  păcatelor. 

Dar  omul  nu  poate  fi  fericit  singur,  căci  fericirea  personală  este  condiţionată 
direct  de  fericirea  celor  dragi,  ai  familiei,  ai  societăţii  în  care  trăieşte.  In  calitate 
de  soţ  şi  soţie  fericirea  se  realizează  în  familie.  Fericirea  în  familia  creştină  este 
condiţionată  în  primul  rind  de  modul  şi  gradul  în  care  mirii  înţeleg  Sf.  Taină  a 
Cununiei  şi  se  străduiesc  să  trăiască  potrivit  acestei  înţelegeri.  In  acest  cadru  este 
potrivit  să  înfăţişăm  cîteva  adevăruri  din  învăţătura  Bisericii  despre  Taina  Cunu¬ 
niei  şi  despre  familia  creştină. 

Sfînta  Taină  a  Cununiei  este  lucrarea  dumnezeiască  în  care  se  împărtăşeşte 
harul  Sfîntului  Duh  care  sfinţeşte  legătura  dintre  cei  doi  miri  şi  ajută  la  împlinirea 
scopului  căsătoriei:  naşterea  de  prunci  şi  ajutorarea  reciprocă.  In  aceste  clipe 
înălţătoare,  iubiţi  miri,  s-a  revărsat  asupra  voastră  harul  divin  şi  binecuvîntarea 
Bisericii.  Acum  în  acest  cadru  atît  de  solemn,  în  faţa  Sfîntului  Altar  promisiunea 
pe  care  v-aţi  făcut-o  de  a  fi  împreună,  de  a  trăi  alături  toată  viaţa  în  iubire  şi 
bunăînţelegere,  în  unitate  şi  pace,  a  primit  o  pecetluire  înaltă.  Temeinica  şi  chib¬ 
zuita  voastră  făgăduinţă  a  primit  astăzi  pecetea  lui  Dumnezeu,  care  face  căsă¬ 
toria  indisolubilă,  potrivit  cuvintelor  Mîntuitorului  Hristos:  „Ce  a  împreunat  Dum¬ 
nezeu,  omul  să  nu  despart ă"  (Matei  19,  6). 


ÎNDRUMĂRI  omiletice 

Pm  această  Sfîntă  Taină  a  Cununiei  —  creştineşte  vorbind  —  s-a  întemeiat 
familia  voastră  şi  astfel  această  dumnezeiască  lucrare  este  temelia  de  granit, 
fundamentul  religios  al  căsătoriei.  Dacă  această  bună  temeluire  religioasă  ar 
lipsi,  atunci  căsătoria  ar  fi  coborîtă  La  treapta  unui  contract  obişnuit,  încheiat  pentru 
diferite  lucruri,  care  azi  se  încheie  şi  îndată  se  poate  anula.  Şi  dacă  acest  funda¬ 
ment  se  clatină  şi  cade  atunci  se  năruieşte  şi  ceea  ce  a  fost  zidit  pe  el,  adică 
familia,  viaţa  familială.  Iar  prin  aceasta  omul  cade  de  la  treapta  înaltă  la  care 
a  fost  aşezat  de  divinul  Creator.  Căci  fiinţa  umană  este  ontologic  făptură  fami¬ 
lială:  „Nu  este  bine  sd  fie  omul  singur;  sd-i  facem  ajutor  potrivit  pentru  el‘*  (Facere 
2,  18).  Şi  continuă  apoi  referatul  genezic  relatîndu-ne  că  Eva  a  fost  făcută  —  de 
către  Dumnezeu  —  dintr-o  „coastă**  a  lui  Adam  (Fac.  2,  21  u.).  Această  exprimare 
antropomorfică  exprimă  relaţia  sau  rudenia  fiinţială  ce  există  între  soţ  şi  soţie. 

Aşezămîntul  acesta  al  căsătoriei  rînduit  de  Dumnezeu  de  la  început  a  fost 
.  ridicat  la  demnitatea  de  Sfîntă  Taină  de  către  Hristos-Domnul,  Fiul  lui  Dumnezeu 
întrupat,  prin  participarea  Sa  la  nunta  din  Cana  Galileii.  Şi  semnificativ  fapt, 
la  un  eveniment  ca  acesta,  la  nunta  din  Cana,  unde  şi  Domnul  a  fost  chemat,  a  să- 
vîrşit  prima  Sa  minime.  Sfinţii  Părinţi  tîlcuiesc  adine  această  minune  şi  motivul 
pentru  care  istorisirea  ei  este  rînduită  să  se  facă  la  fiecare  cununie.  Minunea  să¬ 
vârşită  de  Domnul  în  Cana  este  o  chemare  pentru  noi,  este  o  invitaţie  ca  aşa 
precum  Hristos-Mîntuitorul  a  prefăcut  apa  în  vin,  tot  aşa  şi  noi  în  familia 
creştină  sîntem  chemaţi  să  transfigurăm  pornirile  instinctuale  spre  ţeluri  înalte, 
spre  scopuri  nobile.  Pentru  aceasta  şi  are  această  Taină  numele  de  Cununie  şi 
mirii  se  încununează  „cu  mărire  şi  cu  cinste**.  încoronarea  aceasta  este  o  chemare 
la  stăpânirea  propriilor  făpturi.  înţeleptul  vechitestamentar  grăieşte,  în  acest 
sens:  „Cel  ce  se  stâpîneşte  pe  sine  este  mai  tare  (mai  preţuit)  decit  cel  care 
cucereşte  cetâţia  (Pilde  18,  38). 

In  această  perspectivă  luminoasă,  căsătoria  este  un  dar.  Cît  de  înalt  şi  de 
creştineşte  este  ca  mireasa  să  simtă  şi  să  primească  pe  mirele  ei  oa  pe  un  dar  din 
partea  lui  Dumnezeu,  iar  mirele  la  rîndul  lui  să  aibă  încredinţarea  că  mireasa  este 
darul  pe  care  el  îl  primeşte  de  la  Dumnezeu.  Dacă  din  străbuni  se  obişnuieşte,  şi 
este  o  rînduială  firească,  ca  mirilor  să  li  se  aducă  daruri,  apoi  şi  mai  firesc  este 
ca  mirele  să  se  ofere  ca  darul  cel  mai  de  preţ  miresei  sale,  iar  mireasa  să  se  ofere 
ca  dar  mirelui  ei.  Lucrare  înaltă  şi  unică  este  aceasta  cînd  un  suflet  se  încredin¬ 
ţează  celuilalt  suflet  spre  binele  şi  fericirea  lor  pentru  totdeauna. 

Căsătoria  este  şi  un  pisc  al  responsabilităţii.  Este  un  act  al  deplinei  maturi¬ 
tăţi  şi  al  chibzuinţei  temeinice.  Căci  căsătoria  este  pe  viaţă.  Nu  există  căsătorie 
de  probă,  aşa  precum  nu  există  viaţă  de  probă.  Nu  poţi  iubi  de  probă,  aşa  precum 
nu  poţi  trăi  de  probă.  Aşa  precum  această  viaţă  pământească  este  una  singură, 
tot  astfel  —  în  mod  firesc  —  şi  căsătoria  este  una  singură.  O  vorbă  înţeleaptă  din 
bătrîni  spune:  „românul  are  un  singur  Dumnezeu,  o  lege  şi  o  singură  femeie**. 

Biserica,  în  părinteasca  şi  înţeleaptă  purtare  de  grijă,  chiar  în  acest  moment 
—  cînd  venim  în  faţa  Sfântului  Altar  să  cerem  binecuvântarea  şi  ajutorul  lui  dum¬ 
nezeu  pentru  viaţa  în  doi  —  ne  atenţionează  că  această  viaţă  nu  este  dominată 
de  o  fericire  neumbrită  de  greutăţi.  Viaţa  de  familie  nu  este  o  permanentă  zi  de 
sărbătoare,  o  duminică  cu  cer  permanent  însorit,  căci  adesea  se  abat  asupra  fami¬ 
liei  şi  încercări,  vînturi  şi  furtuni.  Pentru  aceasta  în  rînduiiala  acestei  Sfinte 
Taine  cântăm  troparul:  „Sfinţilor  mucenici  care  bine  v-aţi  nevoit... “,  iar  în  rugă¬ 
ciunile  rostite  se  foloseşte  expresia  „cununa  mucenicilor**  şi  invocăm  ajutorul 
dumnezeiesc:  „Adu-Ţi  aminte,  Doamne,  Dumnezeul  nostru,  precum  Ţi-ai  adus 
aminte  de  Sfinţii  Tăi  patruzeci  de  mucenici,  trimiţîndu-le  lor  cununi  din  cer...“. 
In  acest  sens  căsătoria  a  fost  definită  ca  o  învoială  cu  martirajul  şi  o  făgăduinţă  de 
fericire  (G.  Papinii,  Viaţa  lui  Hristos).  Viaţa  familială  este  presărată  cu  bucurii  şi 
încercări,  cu  fericire  şi  greutăţi.  Dar  prin  ajutorul  lui  Dumnezeu,  fericirea  are 
cîştig  final.  Cel  care  aşteaptă  şi  doreşte  în  viaţa  de  familie  numai  plăceri  şi  bucurii 
nu  o  va  putea  suporta  mult  timp.  Căsătoria  se  întemeiază  pe  iubire  sinceră  şi 
puternică,  dar  este  nevoie  în  anumite  situaţii  şi  de  răbdare.  Pentru  aceasta  vă 
aflaţi  aici  să  cereţi  ajutorul  lui  Dumnezeu  şi  sînteţi  încadraţi  de  naşii  dumnea¬ 
voastră,  care  prin  această  -asistare  la  Sfîntă  Taină  a  Cununiei  şi-au  asumat  o 
responsabilitate  deosebită,  de  a  fi  părinţii  spirituali,  îndrumătorii  şi  sfătuitorii 
voştri  pe  cărările  vieţii.  Luminările  aprinse  cu  care  v-au  condus  la  Sfintele  icoane 

sînt  expresia  purtării  lor  de  grijă  şi  a  povăţuirid  voastre  pe  cărările  vieţii,  semnul 
permanentei  lor  privegheri  asupra  familiei  voastre. 

Iubiţi  miri,  vă  stă  in  propria  voastră  putere  să  fiţi  fericiţi  dacă  veţi  fi  per¬ 
manent  conştienţi  că  promisiunea  făcută  de  voi  s-a  pecetluit  azi  în  Biserica  Dum¬ 
nezeului  celui  viu.  Veţi  fi  fericiţi  dacă  veţi  asculta  unul  de  altul  şi  dacă  veţi 
păstra  unul  faţă  de  celălalt  fidelitatea,  cinstea  neprihănită,  cum  exprimăm  într-o 
frumoasă  expresie. 

Iubiţi  miri,  stărui  ţi-vă  în  toate  zilele  vieţii  voastre  să  fiţi  conştienţi  şi  lucră¬ 
tori  cu  harul  divin  împărtăşit  astăzi  asupra  familiei  întemeiate  de  voi.  Şi  fiţi 
nişte  „împreună  lucrători  cu  Dumnezeu ...  şi  zidirea  lui  Dumnezeu “  (I  Cor.  3,  9). 
Lucraţi  şi  trăiţi  aşa  ca  familia  voastră  să  fie  o  oază  a  liniştii  şi  fericirii,  să  fie  un 
colţ  de  paradis.  Făcînd  acestea  veţi  împlini  voia  lui  Dumnezeu.  în  casa  voastră 
va  fi  pace  şi  fericire,  iubire  şi  bunăînţelegere.  O  asemenea  viaţă  va  fi  bucuria  cea 
mai  mare  ce  o  puteţi  face  părinţilor  voştri  trupeşti,  care  v-au  născut  şi  v-au  crescut 
cu  jertfe  şi  iubire  pe  care  nu  le  cunosc  decît  părinţii.  k 

Dumnezeu  să  vă  hărăzească  ani  mulţi  şi  buni,  cu  „deplină  înţelegere  tru¬ 
pească  şi  sufletească*4,  binecuvîntîndu-vă  cu  prunci  buni  şi  toate  cele  bune  şi  de 
folos  mîntuirii  voastre.  AMIN. 

Pr.  asist.  Nicolae  Dura 


t 

Viaţa  bisericească 


DIN  VIAŢA  BISERICEASCA  IN  ARHIEPISCOPIA  SIBIULUI 


Conferinţa  preoţească  administrativă  din  luna  octombrie  1989 

în  Arhiepiscopia  Sibiului 

A  doua  conferinţă  preoţească  administrativă  din  acest  an  în  Arhiepiscopia 
Sibiului  a  fost  programată  după  cum  urmează:  în  17  octombrie  la  protopopiatele 
Sibiu  şi  Sf.  Gheorghe,  în  19  octombrie  la  protopopiatele  Mediaş  şi  Făgăraş,  în 
20  octombrie  la  prot.  Rupea,  iar  în  24  octombrie  1989  la  protopopiatele  Agnita 
şi  Braşov. 

Din  încredinţarea  î.  P.  S.  Mitropolit  Antonie  al  Ardealului,  conferinţa  a  fost 
prezidată  de  următorii  delegaţi  chiriarhali:  P.  C.  pr.  prof.  D.  Abrudan  la  prot. 
Sibiu,  P.  C.  pr.  prof.  S.  Şebu,  la  prot.  Sf.  Gheorghe,  P.  C.  arhid.  cons.  Gh.  Papuc 
la  protopopiatele  Mediaş  şi  Braşov,  P.  C.  pr.  prof.  V.  Mihoc  la  protopopiatele 
Făgăraş  şi  Rupea  şi  P.  C.  pr.  prof.  I.  Mihălţan  la  prot.  Agnita. 

Prezenţa  la  conferinţă  a  fost  în  general  bună  la  toate  protopopiatele,  dez¬ 
baterile  fiind  precedate  la  multe  centre  protopopeşti  de  săvîrşirea  Sf.  Liturghii, 
în  cadrul  căreia  scurte  meditaţii  au  rostit:  P.  C.  prot.  Gh.  Opriş  —  la  prot. 
Rupea,  C.  pr.  .S.  Săsăujan  —  la  prot.  Agnita  etc. 

In  cuvîntările  de  deschidere,  P.  C.  protopopi  şi  P.  C.  delegaţi  eparhiali  au 
făcut  cîte  o  scurtă  prezentare  a  evenimentelor  mai  deosebite  bisericeşti  şi  patriotice, 
care  au  avut  loc  de  la  ultima  conferinţă  preoţească,  subliniind  cu  toţii  importanţa 
şi  actualitatea  deosebită  a  temei  stabilite  de  Sf.  Sinod  spre  dezbatere. 

Intitulată:  „Rolul  predicii  şi  catehezei  ca  mijloc  pastoral-misionar" ,  tema 
conferinţei  a  fost  lucrată  de  toţi  preoţii  din  Arhiepiscopie  în  caietele  de  confe¬ 
rinţe,  referenţi  principali  şi  coreferenţi  fiind  următorii  C.  preoţi:  Şebu  Gheorghe 
(Mohu)  şi  Mihu  Ioan  (Guşteriţa)  —  la  prot.  Sibiu ;  Pozna  David  (Zăbala)  şi  Gaşpar 
Ioan  (Băţanii  Mari)  —  la  prot.  Sf.  Gheorghe;  Isailă  Mihai  (Axente  Sever)  şi  Frăţilă 
Ioan  (Agîrbiciu)  —  la  prot.  Mediaş;  Popa  Aurel  (Făgăraş  V),  la  prot.  Făgăraş; 
Muntteamu  Ioan  (Paloş)  şi  Fitioaş  Ioan  (Ungra)  la  prot.  Rupea;  Albu  Florin 
(Beneşti),  Rusu  Moise  (Marpod)  şi  Lehene  Iosif  (Ighişul  Vechi)  —  la  prot.  Agnita ; 
Stoicescu  Nicolae  (Săcele-Cematu)  şi  Puşoariu  Iosif  (Bran -Centru)  —  la  prot. 
Braşov. 

Orientîndu^se  după  schiţa  de  plan  oficială,  referenţii  principali  şi  corefe- 
renţii  au  subliniat  de  la  început  îndatorirea  preotului  de  a  predica  şi  catehiza, 
stabilind  locul  acestora  în  cadrul  cultului  şi  vieţii  Bisericii  noastre,  în  tratare 
aducînd  în  atenţie  modul  de  a  propovădui  al  Mîntuitorului  nostru  Iisus  Hristos, 
care  reprezintă  izvor  permanent  şi  model  mereu  viu  în  lucrarea  pastoral-misio- 
nară  a  clerului,  vorbindu-se  apoi  despre  propovăduirea  Sf.  Apostoli  şi  a  Sf. 
Părinţi  ai  Bisericii  etc.  In  continuare  s-a  vorbit  despre  căile  de  propovâduire  în 
Biserică,  unde,  pe  lîngă  cateheză  şi  predică  propriu-zisă,  se  mai  propovăduieşte 
prin  cult,  încărcat  şi  el  de  multe  învăţături  religios-morale,  prin  iconografie  şi 
desigur  prin  pilda  pozitivă  a  preotului  şi  a  familiei  sale. 

După  ce  au  vorbit  de  felurile  predicii,  referenţii  principali  şi  coreferenţii  au 
scos  în  lumină  condiţiile  unei  propovăduiri  rodnice,  între  care  pregătirea'  temeinică 
şi  multilaterală  a  slujitorilor  bisericeşti  şi  trăirea  sinceră  şi  autentică  de  către 
aceştia  a  adevărurilor  de  credinţă  propovăduite  de  ei,  fiecare  cuvînf  de  învăţătură 
trebuind  să  fie  bine  gîndit,  bine  documentat,  cît  mai  limpede  exprimat  şi  per¬ 
manent  legat  de  realităţile  vieţii. 

S-a  menţionat  de  asemenea  scopul  propovăduirii,  permanent  vital  în  viaţa 
Bisericii,  extrem  de  important  însă  şi  pentru  întărirea  unităţii  spirituale  a  po¬ 
porului  român,  specificîndu-se  totodată  şi  cîteva  norme  canonice  şi  hotărîri  mai 
vechi  şi  mai  noi  ale  Sf.  Sinod  legate  de  problema  dezbătută,  din  concluziile  finale 
desprinzi ndu -se  clar  îndatorirea  fiecărui  slujitor  bisericesc  de  a  propovădui  cu 
timp  şi '  fără  timp  adevărurile  de  credinţă  ale  Bisericii  Ortodoxe,  în  scopul  mîn- 
tuirii  credincioşilor,  a  transmiterii  şi  mai  departe  a  acestor  adevăruri  şi  întăririi 
unităţii  Bisericii  şi  a  unităţii  de  simţire  a  întregii  noastre  obşti. 

Trecindu-se  la  discuţii,  la  care  au  luat  parte  mulţi  preoţi  la  fiecare  proto¬ 
popiat,  tema  interesînd  în  chip  special  pe  fiecare,  s-au  adus  în  atenţie  alte  aspecte, 
menite  să  arunce  cit  mai  multă  lumină  pentru  aprofundarea  şi  înţelegerea  subiec¬ 
tului  dezbătut. 

Aşa  de  pildă  s-a  subliniat  ideea,  extrem  de  necesară,  ca  fiecare  preot  să  aibă 
„un  program  de  lucru4*,  pe  care  să-l  respecte  cu  toată  rigurozitatea  şi  în  care  să 
fie  inclusă  „şi  pregătirea  predicilor  şi  catehezelor4*  (pr.  FI.  Turcaş,  Smig  —  prot. 
Mediaş);  că  preoţii  tineri  mai  ales  nu  este  bine  să  se  avînte  la  prea  multe  predici 
moralizatoare,  că  îmbunătăţirea  morală  în  parohie  nu  se  face  „criticînd  prea 
mult,  ci  dînd  exemplu  pozitiv,  convingător  şi  uşor  de  urmat44  (pr.  Oct.  Cocan  — 
Făgăraş  II);  că  „predica  nu  este  numai  vorbire,  ci  şi  viaţă  preoţească44  (pr.  M. 
Ciocîrlan,  Măeruş  —  prot.  Rupea);  că  „credinţa  vie  a  predicatorului  imposibil  să 
nu  mişte  inima  credincioşilor44  (pr.  Z.  Moşoiu  —  Braşov);  că  „limbajul  predicii  să 
fie  în  duh  de  Evanghelie,  în  limbajul  cărţilor  de  evlavie  ortodoxă44  (pr.  Alex. 
Comşa,  Cuciulata  —  prot.  Rupea);  că  „imnele  bisericeşti  trebuie  folosite  şi  valo¬ 
rificate  mai  mult  în  predică44  (pr.  A.  Sărăşan,  Bazna  —  prot.  Mediaş,  pr.  I.  Jurca, 
Coveş  —  prot.  Agnita);  că  este  imperios  necesară  „explicarea  cultului  în  predică44 
(pr.  V.  Chiţu  —  Braşov),  dar  şi  in  cateheze,  care  trebuie  să-şi  reocupe  locul  ce 
li  se  cuvine  în  lucrarea  Bisericii,  că  „necesitatea  predicilor  şi  catehezelor  este  per¬ 
manentă44  (pr.  M.  Damian  —  Alămor,  prot.  Sibiu;  pr.  N.  Coman  —  Braşov;  pr.  3. 
Săsăujan  —  Agnita);  că  se  greşeşte  foarte  mult  cînd  ne  „predicăm  pe  noi  înşine, 
iar  nu  pe  Iisus  Hristos- Domnul44  (pr.  V.  Urian,  Bucium  —  prot.  Făgăraş);  că 
„trebuie  să  pregătim  foarte  bine  predicile  şi  catehezele44  (pr.  Z.  Oancea  —  Sibiel, 
pr.  I.  Turcu  —  Sibiu- Lazaret);  că  atenţie  cuvenită  trebuie  acordată  şi  „gesticu¬ 
laţiei  în  predică44,  prin  gesturile  noastre  puţind  să  întărim  o  idee  sau  s-o  anulăm 
(pr.  C.  Ursu,  Toderiţa  * —  prot.  Făgăraş);  că,  în  sfîrşit,  „nu  trebuie  să  uităm  nici 
o  clipă  că  sLntem  chemaţi  să  slujim  (pe  semeni,  pe  credincioşii  noştri),  nu  să  ni 
se  slujească44  (pr.  Gh.  Lup,  Buneşti  —  prot.  Rupea). 

In  cuvintăriile  de  închidere  a  lucrărilor  conferinţei,  P.  C.  delegaţi  chiriarhali 
au  explicat  mai  întii  înţelesul  temei,  care  a  vrut  să  arate  în  ce  măsură  predica  şi 
cateheza  ajută  în  lucrarea  pastorală,  adică  la  zidirea  religios-morală  a  credin¬ 
cioşilor,  şi  misionară,  adică  la  apărarea  dreptei  credinţe,  la  întărirea  unităţii 
noastre  de  credinţă. 

Deşi  a  reieşit  acest  lucru  şi  pe  parcursul  lucrărilor,  delegaţii  chiriarhali  au 
subliniat  din  nou  greaua  misiune,  uriaşa  răspundere  pe  care  o  implică  lucrarea 
preoţească,  slujitorii  bisericeşti  fiind  ambasadori  ai  lui  Dumnezeu  în  lume;  împreună 
slujitori  cu  îngerii,  cum  spune  o  rugăciune  liturgică,  osîndit  fiind  aici  şi-n  veş¬ 
nicie  „cel  ce  face  lucrul  Domnului  cu  nebăgare  de  seamă44  (Ier.  48,  10). 

Sintetizînd  apoi  cele  dezbătute,  delegaţii  chiriarhali  au  accentuat  necesitatea  de 
a  propovădui,  prin  predică,  cît  şi  prin  cateheză,  readucînd  în  atenţie  cuvintele 
Sf.  Apostol  Pavel  rostite  Corintenilor:  „O  mare  datorie  zace  asupra  mea  şi  vai  mie 
dacă  nu  voi  binevesti44  (I  Cor.  9,  16),  sau  slujitorilor  bisericeşti  din  părţile  Efesului, 
la  Milet:  „Privegheaţi,  aduceţi-vă  aminte  că  trei  ani  ziua  şi  noaptea  n-am  încetat 
să  vă  învăţ  cu  lacrimi  pe  fiecare  din  voi44  (F.  Ap.  20,  31),  ori  lui  Timotei  —  epis¬ 
copul:  „Propovăduieşte  cuvîntul,  stăruieşte  asupra  lui  cu  timp  şi  fără  timp44 
(II  Tim.  4,  2).  Delegaţii  chiriarhali  au  subliniat  însă  că  această  propovăduire  nu 
trebuie  făcută  oricum,  ci  în  modul  cel  mai  ziditor  posibil,  scoţînd  în  relief,  în 
această  ordine  de  idei,  necesitatea  pregătirii  temeinice  a  predicilor  şi  catehezelor, 
ceea  ce  s-a  susţinut  şi  prin  exemplul  unor  ierarhi  şi  alţi  predicatori  de  seamă 
care-şi  pregătesc  predicile,  cît  şi  prin  ceea  ce  vrednicul  de  pomenire  pr.  prof.  D. 
Belu,  care  a  predat  şi  Omiletioa,  recomanda  studenţilor  săi  teologi,  oa  imediat 
după  terminarea  Sf.  Liturghii  dintr-o  Duminică  oarecare  să  se  şi  uite  la  peri- 

copa  evanghelică  din  Duminica  următoare  spre  a  medita  la  tema  despre  care  va 
vorbi,  insistînd  ca  preotul  să  nu  apară  niciodată  nepregătit  în  faţa  sf.  altar. 
Aceasta  cu  atît  mai  mult  cu  cît  fondul  religios  al  multor  credincioşi  este  destul 
de  subţire  pe  de  o  parte,  ca  şi  setea  după  Cuvîntul  lui  Dumnezeu  destul  de  vădită, 
pe  de  altă  parte.  S-a  arătat  că  material  informativ  există  la  ora  actuală  foarte 
mult:  cărţi  de  predici,  reviste,  îndrumătoarele  bisericeşti  etc.,  în  atenţie  trebuind 
să  fie  şi  vechile  dar  totuşi  mereu  proaspetele  noastre  Cazanii. 

Delegaţii  chiriarhali  au  insistat  de  asemenea  asupra  modului  de  prezentare 
a  , .bogăţiei  lui  Hristos  cea  nepătrunsâ“  (Ef.  3,  8),  cînd  trebuie  vorbit,  asupra 
tematicii,  din  care  nu  trebuie  să  lipsească  temele  cu  caracter  patriotic:  aniversări 
ale  unor  personalităţi  şi  evenimente  mai  deosebite  din  viaţa  poporului  nostru,  pe 
care,  cu  anumite  prilejuri,  să  le  aducă  şi  preoţii  înaintea  credincioşilor,  cu  cuvintele 
noastre  bisericeşti,  combătută  fiind  opinia,  extrem  de  greşită,  a  unor  preoţi,  puţini 
la  număr,  care  spun  că  „nu  mai  au  ce  predica**,  precum  şi  navetismul  unor 
preoţi,  mult  dăunător  şi  sub  acest  unghi  pentru  unele  din  parohiile  noastre. 

Pe  lîngă  cele  de  mai  sus  şi  încă  altele,  delegaţii  chiriarhali  au  arătat  că 
predicile  şi  catehezele  trebuie  să  fie  pătrunse  şi  de  mult  entuziasm,  de  multă 

convingere,  de  multă  căldură  şi  foc  lăuntric,  un  loc  special  acordînd  predicilor 
la  înmormîntare,  unde  se*  resimt  multe  lacune  şi  unde  unii  credincioşi  sînt  direct 
scandalizaţi  de  ceea  ce  le  este  dat  să  audă  uneori. 

In  acest  sens,  delegaţii  chiriarhali  au  recomandat,  între  altele,  ca  pe  lîngă 
tonul  optimist  al  predicilor,  de  întărire  şi  de  ştergere  a  lacrimilor,  iar  mu  de 
provocare  a  lor,  50 — 60%  din  predica  la  înmormîntare  să  fie  rezervată  unei 
învăţături  de  credinţă,  tema  acesteia  sugerindu-ne-o  uneori  chiar  personalitatea 

sau  profesiunea  acelui  adormit  în  Domnul;  20 — 30%  prezentării  vieţii  celui  pe  care 
îl  prohodim,  cu  sublinierea  aspectelor  pozitive  din  viaţa  lui,  atunci  cînd  ele  sînt 
cunoscute  şi  recunoscute  în  obşte,  aşadar  nu  inventate,  iar  aprox.  5%  să  fie  afectate 
iertăciunilor,  acolo  unde  ele  sînt  îndătinate,  ceea  ce  trebuie  să  se  facă  în  cel  mult 
o  frază-două. 

In  final  s-a  subliniat  importanţa  covîrşitoare  a  predicii  tăcute  a  predicato¬ 
rului,  care  este  la  îndemîna  oricui,  pe  care  poate  „s-o  pregătească**  oricine  şi  care 

întăreşte  şi  face  să  rodească  cateheza  şi  predica  cu  cuvîntul. 

Gh.  P. 


Conferinţa  preoţească  din  luna  noiembrie  1989 
în  Arhiepiscopia  Sibiului 

Ultima  conferinţă  preoţească  din  acest  an  în  Arhiepiscopia  Sibiului  a  fost 
programată  după  cum  urmează:  In  13  noiembrie  la  prot.  Sibiu,  în  14  noiembrie  la 
protopopiatele  Braşov  şi  Mediaş,  în  16  noiembrie  la  prot.  Făgăraş,  în  17  noiem¬ 
brie  la  prot.  Rupea,  iar  în  28  noiembrie  la  protopopiatele  Agnita  şi  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a 
fost  prezidată  de  următorii  delegaţi  chiriarhali:  P.  C.  pr.  prof.  M.  Păcurariu  la 
protopopiatele  Sibiu  şi  Mediaş;  P.  C.  arhid*  prof.  A.  Jivi  la  prot.  Braşov;  P.  C. 
pr.  prof.  I.  Mihâlţan  la  protopopiatele  Făgăraş  şi  Rupea;  P.  C.  pr.  prof.  I.  Moldovan 
la  prot.  Agnita,  iar  P.  C.  cons.  Gh.  Papuc  la  prot.  Sf.  Gheorghe. 

Ca  şi  altă  dată,  la  unele  protopopiate  (Făgăraş,  Sf.  Gheorghe,  Agnita)  con¬ 
ferinţa  a  fost  precedată  de  Sf.  Liturghie. 

Conferinţa  a  dezbătut  tema:  „Personalităţi  ale  istoriei,  culturii  şi  spirituali - 
tăţii  româneşti  aniversate  în  anul  1989  (Mihai  Emimescu  şi  Ion  Creangă  —  100  de 
ani  de  la  moarte,  275  de  ani  de  la  moartea  martirică  a  lui  Constantin  Brîncoveanu; 
Mitropolitul  Andrei  Şaguna  —  180  de  ami  de  la  naştere;  Patriarhul  Miron  Cristea 
—  50  de  ani  de  la  moarte)**,  temă  care  a  fost  lucrată  de  toţi  preoţii  în  caietele  de 
conferinţe,  referenţi  principali  fiind  următorii  C.  preoţi:  Vamvulescu  Petru  (Ocna 
Sibiului),  Ciocan  Ioam  (Sălişte),  Bunea  Lucian  (Streza-Cîrţişoara),  Neamţu  Nicolae 
(Armeni)  şi  Col  tor  Laurenţiu  (Pommbacul  de  Jos)  —  la  prot.  Sibiu;  Stroe  Gheorghe 
(Feldioara),  Stroie  Nicolae  (Holbav),  Sumedrea  Paul  (Cheia),  Tîmăcop  Emilian 
(Codlea)  şi  Puchianu  Nicolae  (Rîşnov)  —  la  prot.  Braşov;  Florian  Ţuroaş  (Smig), 

Augustin  Lepădatu  (Boiain),  Grigore  Gâdea  (Alma)  şi  Mihai  Mihăiilă  (Buzd)  — 
la  prot.  Mediaş;  Naftanailă  Ioan  (Breaza),  Ursa  Comei  (Toderiţa),  Birsan  Vasile 
(Făgăraş),  Poparad  Romul  (Făgăraş)  şi  Fulea  Dragoş  (Gura  Văii)  —  la  prot.  Făgăraş ; 
Comşulea  Mihaii  (Veneţia  de  Jos),  Halmaghi  Remus  (Crihalma),  Rusu  Gheorghe 
(Dacia),  Soancă  Octaviiam  (Ticuşul  Nou)  şi  Niţu  Aurel  (Ormeniş)  —  la  prot.  Rupea; 
Sâsăujan  Simion  (Agnita),  Munteanu  Ioan  (Bruiu),  Dobrin  Liviu  (Mihăileni), 
Avram  Aurel  (Nocrich)  şi  Lupescu  Ioan  (Vărd)  —  Ia  prot.  Agnita;  Moşuţ  Iov 
(Mârtănuş),  Velimirovioi  Ioan  (Bixad-Olt),  Comşa  Dumitru  (Sita  Buzăului),  Niţu 
Ştefan  (Păpăuţi)  şi  Bunea  Ioan  (Ghelinţa)  —  la  prot.  S/.  Gheorghe. 

La  toate  protopopiatele,  referenţii  au  scos  în  evidenţă  trăsăturile  funda¬ 
mentale  ale  celor  cinci  personalităţi  care  au  fost  evocate,  rolul  lor  în  istoria,  cul¬ 
tura  şi  spiritualitatea  poporului  nostru,  ca  şi  contribuţia  lor  la  patrimoniul  cul- 
tural-spiritual  al  umanităţii. 

Despre  Eminescu,  de  pildă,  s-a  arătat  pentru  ce  îşi  merită  renumele  de 
„luceafăr  al  poeziei  româneşti**,  modul  cum  natura  şi  trăsăturile  sufleteşti  funda¬ 
mentale  ale  poporului  român  se  oglindesc  în  opera  sa,  insistîndu-se  cu  deosebire 
asupra  poeziei  sale  de  inspiraţie  religioasă. 

Despre  Ion  Creangă  s-a  spus,  între  altele,  cum  în  opera  sa  se  oglindeşte 
sufletul  sănătos  al  poporului  român,  datinile  şi  obiceiurile  sale,  situîndu-se  între 
marii  povestitori  din  literatura  română  şi  universală.  S-au  creionat  de  asemenea 
chipuri  de  preoţi  din  opera  lui  Creangă  şi  prietenia  exemplară  dintre  el  şi  Eminescu. 

Referenţii  au  evocat  la  fiecare  protopopiat,  chipul  luminos,  de  domnitor  iubi¬ 
tor  de  neam  şi  Lege,  al  voievodului  Constantin  Brîncoveanu,  contribuţia  sa  la 
dezvoltarea  culturii  şi  artei  româneşti,  de  apărător  al  Ortodoxiei  din  aceste  ţări 
şi  din  intreg  Orientul  şi,  cu  deosebire,  martiriul  său  şi  al  coconilor  săi. 

Spaţii  corespunzătoare  au  acordat  apoi  referenţii  marelui  mitropolit  Andrei 
Şaguna,  muncii  sale  uriaşe  de  ridicare  pe  multiple  planuri  a  românilor  transil¬ 
văneni,  împlinirilor  sale  bisericeşti,  sociale  şi  naţionale,  pentru  care  n-a  cruţat 
nici  un  efort  şi  nici  un  mijloc  dintre  cele  care  îi  erau  posibile  ca  om  al  Bisericii, 
activităţii  sale  culturale,  de  ridicare  şi  afirmare  a  obştii  româneşti  prin  carte  etc. 

In  chip  asemănător  a  fost  prezentată  în  conferinţă,  la  toate  cele  şapte  pro¬ 
topopiate  din  Arhiepiscopie,  şi  personalitatea  primului  patriarh  al  Bisericii  Orto¬ 
doxe  Române,  Miron  Cristea,  activitatea  sa  de  dinainte  de  Marea  Unire  de  la  1  De¬ 
cembrie  1918,  la  care  a  participat  activ,  iniţiativele  sale  de  după  ce  a  fost  ales 
mitropolit  primat  la  Bucureşti  şi  apoi  patriarh,  între  care  înfiinţarea  şi  reînfiin¬ 
ţarea  unor  noi  eparhii,  a  unor  şcoli  teologice,  acţiunile  de  culturalizare  a  poporului 
român,  unele  din  realizările  sale  administrative-gospodăreşti  şi  edilitare  în  ţară 
şi  peste  hotare  etc. 

In  partea  finală,  referatele  au  subliniat  îndatorirea  de  a  cultiva  amintirea 
unor  personalităţi,  ca  cele  care  au  fost  aduse  în  atenţia  participanţilor  la  confe¬ 
rinţă,  ca  şi  folosul  educativ,  religios-moral  şi  patriotic  pe  care  îl  constituie  pildui- 
toarea  lor  viaţă  pentru  generaţiile  de  totdeauna. 

In  discuţiile  care  au  urmat  şi  la  care  au  luat  parte  mulţi  preoţi,  de  toate 
vîrstele,  la  fiecare  protopopiat,  au  fost  reliefate  noi  aspecte  legate  de  una  sau 
mai  multe  din  personalităţile  despre  care  s-a  vorbit  în  conferinţă. 

Intre  multe  altele,  s-a  arătat  de  pildă  că  voievodul  C.  Brîncoveanu  a  început 
să  fie  pictat  în  multe  biserici  de-ale  noastre  (pr.  N.  Todor  —  Sibiu),  că  la  Muzeul 
bis.  Sf.  Nicolae  din  Şchei  —  Braşov  fiinţează  de  peste  un  an  o  expoziţie  Brînco¬ 
veanu,  cu  tablouri  şi  hrisoave  din  vremea  sa,  fiind  prezentată  totodată  şi  Cronica 
bătăliei  de  la  Zârneşti  (prof.  V.  Olteanu),  că  Ion  Creangă  a  fost  un  „trăitor  al 
povestirilor  sale**  (pr.  L.  Stroia  —  Geacăş,  prot.  Mediaş),  că  credinţa  străbună  a 
mamei  sale  a  contribuit  ca  Şaguna  să  devină  ceea  ce  a  fost  pentru  noi  românii 
transilvăneni  (pr.  I.  Turcu  —  Sibiu),  că  Mihai  Eminescu  constituie  „piatră  de 
hotar**  în  istoria  literaturii  române  (pr.  V.  Urian  —  Bucium,  prot.  Făgăraş),  relie- 
fîndu-se  şi  „dimensiunea  universală**  a  operei  lui  Eminescu  (pr.  Gh.  Lup  —  Buneşti, 
prot.  Rupea),  că  Eminescu  era  familiarizat  cu  învăţătura  de  credinţă  şi  morală  a 
Bisericii,  duhul  Ortodoxiei  resimţindu-se  în  multe  versuri  ale  sale  (pr.  Gh. 
Râţulea  —  Băcel,  prot.  Sf.  Gheorghe),  că  toţi  sînt  pentru  noi  izvor  de  lumină, 
îndatorîndu-ne  să  fim  şi  noi  la  fel  (pr.  I.  Şuteu  —  Vîrghiş,  prot.  Sf.  Gheorghe)  etc. 

Deşi  au  intervenit  pe  parcursul  dezbaterilor  cu  precizări  şi  lămuriri  diverse, 
la  sfîrşitul  lucrărilor  delegaţii  chiriarhali,  în  cuvîntârile  de  încheiere,  plecînd 
de  la  cuvintele  Sf.  Apostol  Pavel:  „Aduceţi-vă  aminte  de  mai-marii  voştri . . 
(Evrei  13,  7),  au  arătat  că  mai-marii  noştri  sînt  nu  numai  cei  pe  care  îi  avem 
pe  liniie  bisericească,  ci  şi  pe  plan  social,  cultural,  naţional  etc.,  scoţînd  în  lumină 
trăsăturile  comune  ale  celor  cinci  personalităţi  de  oare  s-a  ocupat  conferinţa 
din  luna  noiembrie  a.c.  şi  anume:  dragostea  lor  profundă  de  poporul  din  care  au 
făcut  parte,  de  pâmîntul  şi  Legea  ai  cărei  fii  au  fost,  ca  şi  faptul  că  fiecare  şi-a 
pus  talentul,  zestrea  spirituală  pe  care  a  avut-o  în  slujba  binelui  obştesc. 

în  continuare,  vorbitorii  au  insistat  cu  deosebire  asupra  aspectului  religios, 
bisericesc  din  viaţa  celor  cinci  personalităţi  sărbătorite,  menţionînd,  între  altele, 
la: 

Mihai  Eminescu,  ataşamentul  acestuia  faţă  de  Biserica  noastră  străbună  încă 
din  copilărie,  cum  spune  chiar  el  undeva:  „Cînd  eram  mic  mă  duceam  la  preotul 
cel  bâtrîn  al  satului  care,  ţinîndu-mâ  pe  genunchi,  îmi  dete?  primele  lecţiuni  de 
citire“,  precum  şi  faptul  că  pe  cînd  era  la  Braşov  a  copiat  cu  mina  Noul  Testa¬ 
ment,  ca  şi  afirmaţiile  lui  Eminescu  că  „Biserica  a  crea l  limba  literară;  a  sfin- 
ţit-o,  a  ridicat-o  la  rangul  unei  limbi  hieratice  şi  de  stat*',  că  unul  din  izvoarele 
de  inspiraţie  a  capodoperei  eminesciene,  „Luceafărul",  îl  constituie  prologul  Evan¬ 
gheliei  Sf.  Apostol  Ioan,  că  a  acordat  o  deosebită  atenţie  şi  preţuire  tipăriturilor 
religioase  în  general,  că,  în  sfîrşit,  tot  după  spusa  sa  „Biserica  Ortodoxă  este  mama 
poporului  român",  mama  spirituală  desigur. 

Aceleaşi  aspecte  au  fost  relevate  în  chip  special  din  viaţa  marelui  povestitor, 
diaconul  Ion  Creangă,  în  a  cărui  operă  se  oglindesc  virtuţile  morale  ale  poporului 
român:  credinţa  în  Dumnezeu,  înţelepciunea,  omenia,  setea  de  dreptate  etc.,  aşa  de 
potrivit  oglindite  şi  în  povestirile  sale,  în  „Fata  babei  şi  fata  moşneagului44  de  pildă, 
ceea  ce  poate  fi  folosit  şi  în  predică  în  ilustrarea  a  ceea  ce  înseamnă  lăcomia 
şi  modestia,  Creangă  avind  şi  despre  misiunea  preoţească  cuvinte  ca  acestea:  „Cre¬ 
dincioşii  pronunţă  cu  drag  cuvintele  moş-popă,  ori  nănaş-părinte;  prin  urmare  toţi 
văd  în  păstorul  lor  sufletesc  un  tată  iubit  şi  bun,  precum  se  şi  cade  să  fie,  din 
care  motiv  mina  lui  să  fie  totdeauna  deschisă,  sfaturile  lui  să  fie  o  comoară 
nesfîrşită". 

în  legătură  cu  Constantin  Brîncoveanu  delegaţii  chiriarhali  au  insistat  asu¬ 
pra  caracterului  său,  cu  adevărat  creştinesc,  despre  care  Del  Chiaro  scria  că 
„avea  o  fire  atît  de  blîndă  încît  nu  credea  niciodată  că  va  fi  trădat",  ceea  ce  re¬ 
zultă  şi  din  faptul  că  la  alegerea  sa  ca  domn  s-a  opus,  deci  n-a  alergat  după  dom¬ 
nie,  ca  şi  din  aceea  că  la  mazilire  şi-a  iertat  duşmanii,  ca  oarecînd  Sf.  Arhid. 
Ştefan,  care  se  ruga  pentru  cei  ce  îl  ucideau  cu  pietre,  cuvinte  alese  avînd  pen¬ 
tru  martiriul  .lui  C.  Brîncoveanu,  o  lecţie  unică  în  felul  ei  de  tărie  şi  statornicie 
în  credinţa  străbună  şi  de  dragoste  faţă  de  neamul  său,  din  oare  motiv  evlavia 
poporului  român  l-a  şi  trecut  cu  bun  temei  nu  numai  în  legendă,  ci  şi  în  rîn- 
durile  sfinţilor. 

înainte  de  a  trece  ila  Miron  Cristea  şi  Andrei  Şaguna,  unii  dintre  delegaţii 
chiriarhali  au  evocat,  în  cuvinte  potrivite,  şi  pe  N.  Bălcescu,  de  la  a  cărui  naş¬ 
tere  s-au  împlinit  tot  în  acest  an  170  de  ani,  demn  de  a  fi  considerat  şi  el  în¬ 
tre  sfinţii  noştri,  prin  viaţa  trăită  numai  pentru  binele  obştei  din  care  a  făcut 
parte,  cît  şi  pe  pastorul  evanghelic  din  Mediaş,  St.  L.  Roth,  de  la  a  cărui  mar¬ 
tiriu  s-au  împlinit  140  de  ani,  chip  luminos  şi  el  în  istoria  Transilvaniei,  parti¬ 
cipant  la  adunarea  din  15  mai  1848  a  românilor  la  Blaj  şi  care  a  avut  curajul 
să  scrie  cinstit  jn  urmă  cu  150  de  ani  despre  realităţile  sociale  şi  naţionale  din 
această  provincie  românească. 

în  legătură  cu  Miron  Cristea,  primul  patriarh  al  Bisericii  Ortodoxe  Ro¬ 
mâne,  cel  ce  spunea  că  „m-am  călugărit  din  simplul  motiv  să  nu  fiu  stingherit 
în  dorul  de  a  lucra  pentru  Biserică  şi  cultura  românească,  mai  liber,  mai  multe", 
ceea  ce  a  şi  dovedit  prin  aria  sa  bogată  de  preocupări,  dintre  care  au  şi  fost 
subliniate  unele  mai  puţin  cunoscute,  delegaţii  chiriarhali  au  recomandat  preoţi¬ 
lor  să  revadă  şi  însemnările  personale  din  1895 — 1935,  un  fel  de  jurnal  intim  al  pa¬ 
triarhului  Miron,  din  care  reiese  şi  demnitatea  sa  de  ierarh  ortodox  din  veacul 
nostru,  însemnări  cuprinse  în  volumul  I.  P.  S.  Mitropolit  Antonie  al  Ardealu- 

lui:  „Contribuţii  istorice  privind  perioada  1918 — 1939“,  volum  apărut  la  Sibiu 
în  1987. 

La  majoritatea  protopopiatelor,  delegaţii  chiriarhali  şi-au  încheiat  cuvîntă- 
rile  lor  de  la  sfîrşitul  conferinţei  cu  uriaşa  personalitate  a  mitropolitului  Andrei 
Şaguna,  despre  care  chiar  duşmanii  săi  spuneau  că  are  un  cap  „cit  o  jumă¬ 
tate  de  ţară**,  arâtînd  că  adevărata  carte  despre  acest  neuitat  ierarh  al  Biseri¬ 
cii  noastre  încă  urmează  să  fie  scrisă,  deşi  îi  sînt  închinate  trei  monografii  pînă 
acum,  insistîndu-se  cu  deosebire  asupra  pastoralelor  sale,  în  una  din  acestea  spu- 
nînd  şi  următoarele  semnificative  cuvinte:  „Nu  am  cruţat  şi  nu  cruţ,  iubiţilor 
mei,  nici  osteneală,  nici  cheltuială  pentru  binele  şi  folosul  vostru  cel  sufletesc  şi 
trupesc.  Nici  un  minut,  nici  un  priilej  nu  las  fără  ani  fi  întrebuinţat  spre  aju¬ 
torinţa  voastră*1. 

De  aceea  s-au  adus  în  atenţie  cîteva  din  minunatele  cuvinte  pe  care  Gh. 
Tulbure  le  închină  mitropolitului  Şaguna  în  monografia  sa,  din  care  le  reţinem 
pe  următoarele:  „Dacă  a  păstori  înseamnă  a  te  identifica  cu  toate  nevoile  spiri¬ 
tuale,  cu  toate  păsurile  materiale  ale  mulţimilor  de  creştini,  încredinţate  grijei 
şi  înţelepciunii  tale,  atunci  Şaguna  a  fost  cel  mai  desăvîrşit  păstor.  Multe  şi 
înalte  calităţi  «a  avut  acest  purtător  de  cîrje.  Dar  pe  toate  le-a  covîrşit  un  sen¬ 
timent:  Iubirea  faţă  de  popor". 

Aducîndu-ne  aminte  de  mai-marii  noşţri,  au  îndemnat  in  final  delegaţii  chi¬ 
riarhali  pe  preoţii  participanţi,  să  te  ţinem  trează  amintirea  şi  în  sufletele  cre¬ 
dincioşilor  noştri,  cărora  să  le  vorbim  despre  ei,  şi  despre  alţii  ca  ei,  cu  anu¬ 
mite  prilejuri,  chiar  din  faţa  sf.  altar,  dar  mai  ales  să  ne  străduim  să  le  urmăm 
pilda  lor  luminoasă  de  muncă,  de  jertfire  şi  dăruire  pentru  zidirea  a  cît  mai  mult 
bine  în  viaţa  obştilor  în  mijlocul  cărora  ne  este  dat  să  lucrăm. 

In  felul  acesta  apreciem  că  şi  în  Arhiepiscopia  Sibiului  conferinţa  din  luna 
noiembrie  1989  şi^a  atins  întru  totul  scopul  propus. 

Gh.  P. 


Sfinţirea  bisericii  „Sf.  Gheorghe"  din  parohia  Alma, 

protopopiatul  Mediaş 

La  calea  jumătate  djntre  Mediaş  şi  Dumbrăveni,  pe  malul  drept  al  Tîma- 
vei  Mari  se  află  localitatea  Alma,  atestată  documentar  încă  în  sec.  XIII. 

Pe  locul  actualei  biserici  cu  hramul  Sf.  Gheorghe  în  urmă  cu  două  sute 
de  ani  fiinţa  o  biserică  de  lemn,  parohia  posedînd  şi  în  momentul  de  faţă  un 
clopot  pe  care  este  încrestat  anul  1791. 

Actuala  biserică  este  ridicată  în  anul  1903,  de  către  un  vrednic  fiu  al  pa¬ 
rohiei  Alma,  avocatul  Vasile  Almăşianu,  biserica  fiind  grav  afectată  de  cutre¬ 
murul  din  anul  1977.  De  aceea,  în  ultimii  zece  ani  la  această  biserică  —  mai  în- 
tîi  prin  grija  C.  pr.  Remus  Bleahu,  iar  din  1982  a  actualului  preot  paroh  Grigorie 
Gâdea,  şi  desigur  prin  jertfelnicia  credincioşilor  almăşeni  —  s-au  făcut  lucrări 
de  reparaţii  capitale,  de  consolidări  prin  subzidiri,  de  lărgirea  spaţiului  cu  două 
abside  şi  a  unui  pridvor,  adăugarea  unei  cupole  centrale,  străni  noi  de  stejar, 
un  nou  iconostas  etc,  în  final  biserica  fiind  împodobită  cu  o  plăcută  pictură, 
executată  în  tehnica  fresco  de  către  pictorul  Mirică,  costul  total  aii  lucrărilor 
ridicindu-se  ia  o  mare  sumă  de  bani. 

Astfel  restaurată  şi  împodobită,  Duminică,  5  noiembrie  1989,  biserica  Sf. 
Gheorghe  din  Alma  a  fost  sfinţită,  din  încredinţarea  I.  P.  S.  Mitropolit  Antonie 
al  Ardealului,  reţinut  la  Sibiu  pentru  alte  îndatoriri,  de  către  P.  S.  arhiereu-vicar 
Calinic  Argeşanul  de  la  Episcopia  Rîmnicului  şi  Argeşului,  care  a  fost  însoţit  de 
P.  C.  cons.  Gh.  Papuc  şi  C.  diacon  A.  Băcilă. 

Răspunsurile  au  fost  date  de  un  cor  restrîns  al  studenţilor  teologi  de  la 
Institutul  Teologic  Universitar  din  Sibiu  şi  de  obştea  cea  mare  a  credincioşilor, 
mulţi  înveşmîntaţi  în  minunatele  noastre  costume  româneşti.  Era  de  faţă  şi  dl. 
pastor  reformat  Szabd  Garol  din  localitate. 

în  cadrul  Sf.  Liturghii  care  a  urmat  după  slujba  sfinşirii,  C.  diacon  C.  D. 
Georgescu  a  fost  hirotonit  preot  pe  seama  parohiei  Hăghig,  prot.  Sf.  Gheorghe. 

La  sfîrşitul  Sf.  Liturghii  au  vorbit: 

P.  C.  prot.  I.  Gâban  (Mediaş),  care,  după  ce  a  evocat  hramul  Mănăstirii  Brîn- 
coveanu  de  l«a  15  august,  care  în  acest  an  a  avut  un  ecou  deosebit  şi  în  inima 
unor  credincioşi  din  prot.  Mediaş,  a  exprimat  simţămintele  de  bucurie  şi  de  res¬ 
pect  ale  celor  prezenţi,  faţă  de  P.  S.  arhiereu  Calinic  Argeşanul,  încredinţat  de 
I.  P.  S.  Mitropolit  Antonie  cu  sfinţirea  bisericii. 

C.  preot  Gr.  Gâdea,  parohul  local,  care,  după  ce  a  subliniat  că  evenimentul 
sfinţirii  are  loc  ia  aproximativ  700  de  ani  de  atestare  documentară  a  localităţii 
Alina,  a  spus,  între  altele,  că  „cei  ce  vor  veni  după  noi  şi  se  vor  închina  la  a- 
cest  sf.  altar  vor  vorbi  de  bună  seamă  şi  despre  tăria  credinţei  şi  spiritul  de  sa¬ 
crificiu  al  credincioşilor  de  astăzi  pentru  Biserica  Domnului  nostru  Iisus  Hris- 
tosu,  subliniind  totodată  că  „bucuria  de  astăzi  nu  este-  numai  a  celor  care  sîntem 
aici  de  faţă  la  acest  eveniment,  ci  şi  a  înaintaşilor  acestei  parohii,  adormiţi  în¬ 
tru  Domnul,  care  tresaltă  cu  sufletele  lor  la  această  împlinire  pe  care  au  dorit-o 
şi  ei“.  In  acest  sens,  C.  Sa  a  amintit  în  chip  special  pe  fostul  epitrop  Vasile  Mun- 
teanu  şi  fostul  cîntăreţ  bisericesc  Aurel  Popa. 

C.  pr.  Gr.  Gâdea  a  făcut  apoi  o  scurtă  prezentare  a  parohiei  Alma  şi  un  scurt 
istoric  al  bisericii,  reliefînd  că  toate  împlinirile  gospodăreşti  din  parohia  Alma 
vor  ajuta  ca,  potrivit  voii  lui  Dumnezeu,  „viaţa  noastră  să  fie  curată,  să  ne  iu¬ 
bim  unii  pe  alţii,  să  ne  ajutăm  întreoialtă,  să  trăim  în  ascultarea  şi  păzirea  cre¬ 
dinţei  strămoşeşti**,  în  partea  finală  mulţumind  lui  Dumnezeu  pentru  toate  bine- 
cuvîntârile  Sale,  I.  P.  S.  Mitropolit  Antonie,  calde  mulţumiri  exprimînd  totodată 
organelor  parohiale,  epitropului  Ilarie  Lepădat,  tuturor  credincioşilor  pentru  dra¬ 
gostea  şi  jertfelnida  lor. 

Cuvînt  de  învăţătură  a  rostit  apoi  P.  S.  arhiereu  Calinic  Argeşanul ,  care,  după 
ce  a  transmis  preoţilor  şi  credincioşilor  prezenţi  binecuvîntarea  şi  urările  de  bine 
ale  I.  P.  S.  Mitropolit  Antonie,  ca  şi  felicitări  pentru  preotul  şi  credincioşii  din 
Alma,  legaţi  atît  de  strîns  de  biserica  lor  pe  care  au  împodobit-o  aşa  de  frumos, 
a  făcut  o  largă  expunere  asupra  inimii,  acest  organ  vital  al  omului,  despre  care 
Sf.  Scriptură  vorbeşte  foarte  mult. 

In  acest  sens,  avînd  Sf.  Scriptură  în  faţă,  P.  S.  Sa  a  adus  în  atenţia  cre¬ 
dincioşilor  un  mare  număr  de  texte  biblice,  în  care  este  vorba  de  inimă,  expli- 
cînd  cu  deosebire  înţelesul  spiritual  pe  care  aceste  texte  îl  au  .pentru  lumina¬ 
rea  şi  zidirea  noastră  'lăuntrică. 

Intre  alte  multele,  a  fost  tălmăcit  de  pildă  textul  de  la  Pilde  4,  4:  „Inima 
ta  să  păstreze  cuvintele  inimii  mele,  păzeşte  poruncile  mele  şi  vei  fi  viuu,  text 
cu  adine  înţeles  pedagogic,  pe  care  P.  S.  Sa  l-a  aplicat  la  îndatoririle  părinţilor 
ie  a-şi  creste  în  chip  responsabil  copiii,  sau:  „ Inima  mulţumită  este  un  ospăţ 
continuu"  (Pilde  15,  15),  cuviinţe  de  asemenea  cu  înţelesuri  adinei,  între  acestea 
şi  conştiinţa  împăcată,  izvorîtă  dintr-o  „ inimă  curată",  despre  care  vorbeşte  Ps. 
50,  vorbitorul  dînd  o  seamă  de  îndrumări  privitoare  la  felul  cum  se  realizează 
şi  se  păstrează  o  „inimă  curată*1. 

Pentru  activitatea  depusă  pe  teren  pastoral  şi  gospodăresc  C.  pr.  Grigore 
Gâdea  a  fost  distins  şi  hirotesit  întru  „iconom*4,  1.  P.  S.  Mitropolit  Antonie  acor- 
dînd  totodată  acte  speciale  de  apreciere  d-lui  epitrop  Darie  Lepădat,  precum 
şi  consiliului  şi  comitetului  parohial. 

La  agapa  care  a  urmat  la  locuinţa  epitropului,  au  vorbit: 

Dl.  I.  Boian ,  care  a  exprimat  „emoţia  şi  bucuria  credincioşilor**  almăşeni, 
căci  „s-a  împlinit  ceea  ce  cu  toţii  au  aşteptat  cu  multă  nerăbdare:  desăvîrşirea 
lucrului  început  ou  ani  în  urmă",  după  cum  a  spus  domnia  sa,  arătînd  totodată 
că  „şi  de  ’  aici  înainte  vom  căuta  să  fim  alături  de  biserică  şi  de  preotul  paro¬ 
hiei  noastre,  ca  buni  creştini  şi  cetăţeni*1. 

C.  pr.  A.  Lepădat  (Boian),  care,  în  numele  preoţilor  plecaţi  din  Alma  —  6  în 
ultimii  20  de  ani  şi  10  în  ultimii  50  de  ani,  loc  de  seamă  ocupînd  între  ei  în  mo¬ 
mentul  de  faţă  P.  C.  pr.  icon.  stavr.  Zosim  Oancea  din  Sibiel  —  a  avut  de  ase- 

menea  cuvinte  de  'apreciere  'la  adresa  almăşenilor,  pentru  cele  ce  au  realizat  -la 
biserică  şi  pe  alte  planuri,  pentru  credinţa  lor  vie  şi  lucrătoare,  subliniind  tot¬ 
odată  spiritul  eoumenist  existent  şi  în  parohia  Alma,  ca  de  altfel  în  toate  paro¬ 
hiile  noastre  mixte. 

Dl.  pastor  C.  Szabd,  care,  după  ce  a  mulţumit  pentru  onoarea  ce  i  s-a  făcut 
de  a  fi  invitat  la  această  sărbătoare  a  credincioşilor  ortodocşi,  între  altele,  a  măr¬ 
turisit  că  „a  simţit  ceva  deosebit  in  această  zi“,  în  care  rodul  muncii  oamenilor 
s-a  împletit  cu  binecuvîntarea  lui  Dumnezeu,  reliefînd  totodată  că  Dumnezeu  nu 
face  nici  o  deosebire  între  oameni,  ca  unii  care  cu  toţii  sîntem  fiii  Lui,  toţi  bene¬ 
ficiind  de  dragostea  Lui,  dragoste  pe  care  o  cultivăm  şi  noi  unii  faţă  de  alţii  şi 
care  este  evidentă  şi  între  credincioşii  ortodocşi  şi  reformaţi  din  Alma. 

C.  pr.  Gr.  Gădea,  care  a  mulţumit  pentru  distincţia  primită,  ca  şi  întregului 
sobor  slujitor  care  l-a  onorat  cu  prezenţa. 

P.  C.  cons.  Gh.  Papuc,  care,  după  ce  a  mulţumit  P.  S.  arhiereu  Calinic  Arge- 
şanul  în  numele  I.  P.  S.  Mitropolit  Antonie  pentru  deplasarea  de  pe  plaiurile  Ar¬ 
geşului  şi  sfinţirea  de  biserică  săvârşită  la  parohia  Alma,  a  făcut  o  scurtă  pre¬ 
zentare  a  activităţii  pastorale  şi  gospodăreşti  care  se  desfăşoară  în  tot  protopo¬ 
piatul  Mediaş  şi  în  întreaga  Arhiepiscopie  a  Sibiului,  aruncînd  totodată  cîteva  pri¬ 
viri  asupra  valorilor  Ortodoxiei  noastre  străbune,  pe  care  se  cuvine  să  le  cunoaş¬ 
tem  şi  să  ,le  preţuim  cît  mai  mult,  valori  care  s-au  oglindit  şi  în  praznicul  de 
astăzi. 

P.  C.  Sa  a  mulţumit  apoi  tuturor  ostenitorilor,,  care  şi-au  adus  aportul  la 
reuşita  praznicului,  în  frunte  cu  preotul  şi  epitropul  parohiei  Alma,  praznic 
care  s-a  dovedit  înălţător,  ziditor  de  suflet  şi  de  neuitat  pentru  toţi  partici¬ 
panţii. 


Sfinţirea  bisericii  din  Roadeş,  prot.  Rupea 

Aşezată  între  nişte  dealuri,  aproape  pitulată  am  putea  spune,  la  3  km.  din 
şoseaua  care  merge  de  la  Rupea  spre  Sighişoara,  şi  trăgîndu-şi  numele  poate 
de  la  „roadă“  sau  „roade“  de  oare  acele  meleaguri  nu-s  lipsite,  pămîntul  fiind 
foarte  roditor,  parohia  Roadeş,  astăzi  filie  la  Buneşti,  şi-a  ridicat,  între  anii 
1933 — 1936  sub  conducerea  preotului  de  vrednică  pomenire.  Emil  Bucşa,  un  mi¬ 
nunat  lăcaş  de  închinare  în  autentic  stil  bizantin,  o  adevărată  catedrală,  care 
n-a  fost  sfinţită  şi  în  care  n-a  slujit  niciodată  vreun  arhiereu. 

Deşi  puţini  la  număr,  credincioşii  ortodocşi  din  Roadeş  şi-au  întreţinut  cu 
grijă  şi  evlavie  acest  Sion  al  lor,  în  ultimii  ani,  îndrumaţi  de  preoţii  Visarion 
Joantă  şi  apoi  de  Gheorghe  Lup,  avînd  loc  reparaţii  de  consolidare,  precum  şi 
zugrăveli  interioare  şi  exterioare,  această  biserică,  cu  hramul  Sf.  Arhangheli 
Mihail  şi  Gavril  fiind  îmbogăţită  şi  ou  mobilier  şi  cărţi  de  cult. 

Astfel  reînnoită,  biserica  a  fost  sfinţită,  din  încredinţarea  I.  P.  S.  Mitro¬ 
polit  Antonie  al  Ardealului,  de  P.  S.  Arhiereu  Calinic  Argeşanul  de  la  Episco¬ 
pia  Rîmnicului  şi  Argeşului,  care  a  fost  însoţit  de  la  Sibiu  de  către  P.  C.  cons. 
Gh.  Papuc,  P.  Cuv.  ierod.  V.  Bălţat,  secretar  eparhial,  şi  C.  diacon  A.  Băcilă 
de  la  catedrala  mitropolitană  din  Sibiu,  evenimentul  sfinţirii  avînd  loc  miercuri, 
8  noiembrie  1989,  de  praznicul  Sf.  Arhangheli  Mihail  şi  Gavril. 

Răspunsurile  au  fost  date  de  obştea  credincioşilor  din  Roadeş  şi  împre¬ 
jurimi.  Erau  de  faţă  şi  domnii  pastori  evanghelici  lut.  Sinn  Alfred  din  loca¬ 
litate  şi  Zink  Hantz  din  Criţ,  însoţiţi  de  credincioşi  evanghelici. 

La  Sfînta  Liturghie  care  s-a  săvîrşit  după  sfinţirea  bisericii,  ectenie  spe¬ 
cială  s-a  rostit  pentru  ctitorii  şi  preoţii  slujitori  ai  bisericii,  adormiţi  întru  Dom¬ 
nul,  iar  la  momentul  ouvenit  licenţiatul  în  Teologie  Popa  Savu  a  fost  hiroto¬ 
nit  întru  diacon. 

La  priceasnă,  predica  zilei  a  fost  rostită  de  P.  C.  cons.  Gh.  Papuc,  care  a 
tălmăcit  art.  I  din  Crez,  articol  care  vorbeşte  de  Dumnezeu,  Creatorul  sau  Fă¬ 
cătorul  Cerului  şi  al  pâmîntului,  al  tuturor  celor  văzute  şi  nevăzute.  Vorbito¬ 
rul  a  arătat  astfel  cum  Dumnezeu  este  Ziditorul  Cosmosului  acesta  imens,  de 

nepătruns,  oare  se  măsoară  astăzi  cu  milioanele  şi  miliardele  de  ani  lumină, 
populat  cu  o  imensitate  de  corpuri  cereşti,  guvernate  de  legi  precise,  matema¬ 
tice,  ceea  ce  îl  făceau  încă  pe  Psalmist  să  exclame:  „Cerurile  spun  mărirea  lui 
Dumnezeu  şi  facerea  mîinilor  Sale  o  vesteşte  tăria44.  Tot  El  este  Autorul  plan¬ 
telor  şi  animalelor  supuse  şi  ale  unor  rînduieli  foarte  precise  de  la  care  nu 
se  abat  nici  o  cirtă  şi  nici  o  iotă,  exemplificînd  acest  lucru  ou  cazuri  concrete 
din  viaţa  unor  vieţuitoare,  şi  în  final  Ziditorul  omului,  această  coroană  a  Crea- 
ţiunii,  care  oglindeşte  în  sine  ceva  din  măreţia  lui  Dumnezeu. 

Vorbitorul  a  arătat  apoi  că  sub  cuvîntul  de  „Cer14  din  articolul  menţionat 
se  Înţelege  lumea  nevăzută,  lumea  îngerilor  creaţi  şi  ei  de  Dumnezeu,  care  se 
împart  în  îngeri  buni  şi  îngeri  răi,  insistînd  în  continuare  asupra  îngerilor  buni, 
asupra  rolului  lor,  prezentînd  apoi  pe  baza  Sf.  Scripturi  şi  tradiţiei  creştine, 
ceea  ce  ştim  despre  Sfinţii  voievozi  Mihail  şi  Ga  vrii,  oare  au  jucat  un  rol  spe¬ 
cial  în  istoria  mîntuirii  neamului  omenesc,  întregul  praznic  din  8  noiembrie  fiind 
închinat  de  altfel  cinstirii  îngerilor. 

S-au  exprimat  apoi  îndemnuri  de  a  învăţa  şi  din  viaţa  îngerilor  buni, 
în  chip  special  a  preamări  pe  Dumnezeu  şi  a-i  mulţumi  pentru  toate  binefa¬ 
cerile  ştiute  şi  de  atîtea  ori  neştiute  pe  care  le  revarsă  asupra  noastră  şi,  tot 
asemenea  îngerilor,  a  asculta  şi  împlini  mereu  voia  Sa  sfintă. 

La  sfîrşitul  Sf.  Liturghii,  P.  C.  prot.  Gh.  Opriş  a  exprimat  simţăminte  de 
bun  venit  P.  S.  Arhiereu  Calinic  Argeşanul,  după  care  a  subliniat  ataşamentul 
pe  care  credincioşii  îl  au  faţă  de  Ierarhii  lor,  fâcînd  apoi  o  scurtă  prezentare  a 
prot.  Rupea  şi  a  activităţii  pastorale  şi  gospodăreşti  care  se  desfăşoară  aici. 

A  vorbit  apoi  C.  pr.  Gh.  Lup,  în  a  cărui  grijă  este  filia  Roadeş,  care  a 
subliniat  importanţa  momentului,  unic  în  felul  său  pentru  credincioşii  din  Roa¬ 
deş,  ca  unii  care  au  participat  astăzi  la  prima  Sf.  Liturghie  arhierească  săvîr- 
şitâ  în  biserica  lor,  din  care  motiv  el  va  rămîne  adine  înscris  în  inimile  lor. 

C.  Sa  a  făcut  o  prezentare  a  obştei  noastre  din  Roadeş,  precum  şi  a  bi¬ 
sericii  şi  lucrărilor  care  s-au  executat  ia  biserică,  mulţumind  lui  Dumnezeu 
pentru  purtarea  Sa  de  grijă;  I.  P.  S.  Mitropolit  Antonie  şi  P.  S.  arhiereu  Caii- 
nic  Argeşanul,  pentru  sprijinul  acordat  şi  în  mod  deosebit  credincioşilor,  care 
i-au  stat  în  ajutor,  băneşte  şi  cu  braţele,  pentru  ca  biserica  să  arate  aşa  cum 
arată  acum. 

Cuvînt  de  învăţătură  a  rostit  în  continuare  P.  S.  Calinic  Argeşanul,  care, 
după  ce  a  mulţumit  pentru  primirea  ce  i  s-a  făcut,  a  transmis  preoţilor  şi  cre¬ 
dincioşilor  prezenţi  gînduri  părinteşti  din  partea  I.  P.  S.  Mitropolit  Antonie  al 
Ardealului,  reţinut  de  alte  îndatoriri  la  Sibiu. 

P.  S.  Sa  a  zăbovit  apoi  asupra  unor  noi  texte  din  Sf.  Scriptură  legate  de 
inimă,  pe  care  le-a  tălmăcit  spre  zidirea  ascultătorilor,  ca  de  exemplu:  „Să  iu¬ 
beşti  pe  Domnul  Dumnezeu  tău,  din  toată  inima  ta.  din  tot  sufletul  tău  şi  din 
toată  puterea  ta44,  ceea  ce,  în  esenţă,  înseamnă  respectarea  şi  trăirea  poruncilor 
lui  Dumnezeu,  aşa  cum  arată  în  continuare  tot  un  text  biblic:  „Cuvintele  aces¬ 
tea,  pe  care  ţi  le  spun  eu  astăzi,  să  le  ai  în  inima  ta  şi  în  sufletul  tău;  să  le 
întipăreşti  în  fiii  tăi  şi  să  vorbeşti  de  ele  cînd  şezi  în  casa  ta,  cînd  mergi  pe 
cale,  cînd  te  culci  şi  cînd  te  scoli;  să  le  legi  ca  semn  la  mînă  şi  să  .le  al  ca  pe  o 
tăbliţă  pe  fruntea  ta;  să  le  scrii  pe  uşorii  casei  tale  şi  pe  porţile  tale44  (Deut.  6, 
5 — 9).  De  aceea,  a  arătat  între  altele  P.  S.  Sa  tot  cu  cuvintele  Sf.  Scripturi,  să 
plecăm  spre  Dumnezeu  „inima  noastră,  să  umblăm  pe  toate  căile  lui  şi  să 
păzim  poruncile,  rinduielile  şi  legile  lui . . .  Să  fie  inima  noastră  întreagă  la 
Domnul44  (III  Regi  8,  58—61). 

Referindu-se  la  sfinţirea  templului  lui  Solomon,  cînd  Dumnezeu  i-a  spus 
acestuia  şi  următoarele  cuvinte:  „Am  auzit  rugăciunea  ta  şi  cererea  ta  cu  care 
te-ai  rugat  către  mine  şi  ţi-am  îndeplinit  după  cererea  ta;  am  sfinţit  templul 
pe  care  l-ai  zidit,  ca  să  petreacă  numele  meu  acolo  în  veci  şi  vor  fi  ochii  şi 
inima  mea  acolo  în  toate  zilele44  (III  Regi  9,  3),  vorbitorul  a  subliniat  adevărul 
că,  după  venirea  Mîntuitorului  Iisus  Hristos,  „inima44  lui  Dumnezeu  este  în  fiecare 
biserică,  deci  şi  în  biserica  ce  s-a  sfinţit  astăzi,  nu  numai  în  chip  spiritual,  duhov¬ 
nicesc,  cu  Dumnezeu  întîlnindu-ne  cu  deosebire  în  biserică,  ci  şi  în  chip  material, 
văzut,  pe  sf.  altar  sub  forma  Sf.  împărtăşanii. 

MITROPOLIA  ARDEALULUI 


Pentru  munca  depusă  pe  tărîm  pastoral  şi  gospodăresc,  C.  pr.  Gh.  Lup  a  fost 
distins  şi  hirotesit  întru  „iconom**,  acte  speciale  de  preţuire  primind  din  partea 
I.  P.  S.  Mitropolit  Antonie  dl.  epitrop  N.  Urda,  credincioşii  Gh.  Pandrea  şi  David 
Matei,  precum  şi  consiliul  şi  comitetul  parohial. 

La  agapa  care  a  urmat  la  casa  parohială,  au  vorbit: 

P.  Cuv.  protos.  Visarion  Joantd  de  la  Sf.  Mănăstire  Brîncoveanu,  care  a 
evocat  momente  emoţionante  din  cei  8  ani  în  care  a  păstorit  parohiile  Buneşti  şi 
Roadeş. 

Dl.  epitrop  N.  Urda,  care,  în  numele  organelor  parohiale,  a  mulţumit  I.  P.  S. 
Mitropolit  Antonie  pentru  grija  pe  care  le-'a  purtat-o  trimiţînd  pe  P.  S.  Calinic  să 
le  sfinţească  biserica,  căruia  de  asemenea  i-a  mulţumit  pentru  dragostea  avută  faţă 
de  credincioşii  din  Roadeş.' 

Dl.  pastor  Sinn  Alfred,  care,  după  ce  a  mulţumit  pentru  cinstea  de  a  fi  invitat 
la  această  sărbătoare  a  credincioşilor  ortodocşi,  şi-a  exprimat  satisfacţia  de  a  vedea 
biserica  şi  în  interior  şi  pentru  participarea  la  Sf.  Liturghie,  ceea  ce  d-a  prilejuit  „o 
mare  bucurie*1. 

„Ecumenismul  astăzi  —  a  subliniat  domnia  sa  în  continuare  —  este  scris  cu 
litere  mari.  Prin  faptul  că  trăim  împreună,  mai  multe  naţionalităţi  şi  confesiuni, 
Ardealul  şi  chiar  toată  ţara  prezintă  prin  aceasta  o  garanţie  importantă  pentru  ca 
ecumenismul  să  aducă  roade**,  vorbitorul  exemplificînd  acest  lucru  şi  cu  vieţuirea 
frăţească  a  românilor  şi  saşilor  din  Roadeş. 

C.  pr.  I.  Roşea  (Braşov-Baciu),  care,  ca  fost  paroh,  de  asemenea  a  evocat 
momente  semnificative  din  viaţa  celor  două  unităţi  parohiale  în  care  şi-a  început 
activitatea  pastorală,  specificînd  că,  după  ştiinţa  sa,  P.  S.  Calinic  este  primul  episcop 
al  Bisericii  noastre  care  a  păşit  în  Roadeş. 

Dl.  V.  Borcoman,  învăţător  pensionar,  care  a  activat  mulţi  ani  pe  plaiurile 
Buneştilor  şi  Roadeşului,  a  arătat,  între  altele,  că  pentru  toţi  fiii  acestor  plaiuri 
ziua  de  astăzi  a  fost  ca  o  „rază  de  lumină**.  Domnia  sa  a  făcut  apoi  un  scurt  istoric 
al  acestor  locuri,  menţionînd  între  altele  faptul  că  pe  locul  actualei  biserici  a  fost 
o  biserică  de  lemn,  adusă  de  la  Rupea,  exprimînd  gînduri  de  pioşenie  faţă  de  toţi 
vrednicii  noştri  înaintaşi,  care  prin  eforturi  uriaşe  au  păstrat  Legea  şi  limba  româ¬ 
nească. 

Dl.  pastor  Zink  llantz,  care  şi-a  exprimat  admiraţia  faţă  de  parohienii  orto¬ 
docşi  din  Roadeş  şi  preotul  lor,  pentru  lucrul  frumos  şi  plăcut  lui  Dumnezeu  pe 
care  l-au  realizat.  „Este  lucru  mare  să  ştii  că  „inima4*  lui  Dumnezeu  este  în  fiecare 
biserică41  —  a  subliniat  domnia  sa. 

In  continuare  şi-a  mărturisit  bucuria  de  a  fi  părtaş  la  acest  eveniment,  men^ 
ţionînd  că  o  bucurie  împărtăşită  se  dublează,  după  cum  o  durere  împărtăşită 
scade,  îndemnînd  credincioşii  să-şi  cerceteze  acum  cu  mai  multă  dragoste  biserica 
pe  care  şi-au  împodobit-o  aşa  de  frumos. 

In  încheiere,  a  luat  cuvîntul  P.  S.  Calinic  Argeşanul,  care,  după  ce  a  mul¬ 
ţumit  celor  doi  pastori  pentru  participare,  a  făcut  o  scurtă  prezentare  a  bisericilor 
de  lemn  din  ţara  noastră  şi  grija  Bisericii  noastre  faţă  de  ele,  exprimlndu-şi  apoi 
bucuria  de  a  fi  putut  răspunde  la  chemarea  I.  P.  S.  Mitropolit  Antonie  pentru  a 
sfinţi  biserica  de  astăzi  şi  a  se  afla  în  mijlocul  unor  credincioşi  aşa  de  buni,  cu 
„inimă  mare**,  mulţumind  tuturor  pentru  dragostea  care  i  s-a  arătat  şi  Martelor 
care  au  pregătit  agapa. 

Sfinţirea  bisericii  din  Roadeş  se  înscrie  şi  ea,  aşadar,  ca  un  eveniment  de 
neuitat  în  inimile  Ierarhului  şi  credincioşilor  participanţi. 

Gh.  P. 


Pomenirea  mitropolitului  Andrei  Şaguna  la  Centrul  Mitropolitan 

din  Sibiu 

Joi,  30  noiembrie  1989,  Sf.  Apostol  Andrei,  în  catedrala  mitropolitană  din 
Sibiu  s-a  săvîrşit,  de  către  un  sobor  de  preoţi  şi  diaconi  avînd  în  frunte  pe  P.  C. 
prorector  D.  Abrudan,  un  parastas  în  amintirea  marelui  şi  pururea  pomenitului 
mitropolit  Andrei  Şaguna. 

Au  participat:  I.  P.  S.  Mitropolit  Antonie  al  Ardealului,  corpul  profesoral  în 
frunte  cu  P.  C.  rector  C.  Voicu,  consilieri  şi  alţi  lucrători  de  la  Centrul  arhiepis- 
copesc  Sibiu,  studenţii  teologi  de  la  Institutul  Teologic  Universitar  din  Sibiu  şi  un 
mare  număr  de  credincioşi. 

Răspunsurile  au  fost  date  de  corul  studenţilor  teologi,  condus  de  P.  C.  prof. 
I.  Popescu. 

La  sfîrşit,  dl.  Grâjdean  Vasile,  stud.  an.  IV,  plecînd  de  la  cuvintele  Sf.  Apostol 
Pavel:  „Aduceţi- vă  aminte  de  mai-marii  voştri,  care  v-au  grăit  vouă  cuvin  tul  lui 
Dumnezeu;  priviţi  cu  luare  aminte  cum  şi-au  încheiat  viaţa  şi  să  le  urmaţi  cre¬ 
dinţa14  (Evrei  13,  7),  a  vorbit  despre  propovâduirea  Sf.  Apostol  Andrei,  care  în 
această  lucrare  a  ajuns  şi  pe  meleagurile  noastre,  după  care  a  făcut  o  amplă  pre¬ 
zentare  a  personalităţii  mitropolitului  Andrei  Şaguna,  cu  specificarea  unora  din 
realizările  sale  mai  importante. 

Corul  studenţilor  teologi  a  intonat  apod  compoziţia,  extrem  de  izbutită,  atît 
ca  text  cît  şi  ca  muzică,  închinată  marelui  mitropolit  Şaguna:  „Da,  Andrei,  tu  n-ai 
murit44 ,  text  de  pr.  Z.  Boiu,  iar  muzica  de  D.  Cunţan. 

A  vorbit  apoi  I.  P.  S.  Mitropolit  Antonie ,  care,  după  ce  a  arătat  că  pomenirea 
mitropolitului  Şaguna  se  face  şi  la  mausoleul  său  de  la  Răşinari,  amintirea  sa 
fiind  mereu  vie  în  inimile  răşinărenilor,  şi  după  ce  a  subliniat  că  despre  mitropo¬ 
litul  Andrei  Şaguna  se  poate  spune  mereu  cîte  ceva  nou,  a  amintit  cuvintele  gîndi- 
torului  român  C.  Noica,  rostite  de  acesta  despre  Eminescu:  „Eminescu  este  omul 
deplin  al  culturii  române44. 

Tot  aşa  se  poate  spune,  a  continuat  I.  P.  S.  Sa,  şi  despre  Şaguna,  că  a  fost 
omul  deplin  al  Ortodoxiei  româneşti,  al  Ortodocşilor  şi  idealurilor  româneşti  din. 
Transilvania.  El  a  venit  în  Transilvania  în  momente  extrem  de  grele,  atît  pentru 
Ortodoxie  cît  şi  pentru  poporul  român,  dînd  însă  dovadă  de  mari  calităţi  de  organi¬ 
zator. 

In  această  ordine  de  idei,  I.  P.  S.  Mitropolit  a  reliefat  cîteva  din  realizările 
\  mai  de  seamă  ale  mitropolitului  Şaguna,  cu  sublinierea  mai  ales  a  semnificaţiei 
acestor  realizări  pentru  românii  transilvăneni,  cum  a  fost  de  pildă  impulsionarea 
învâţămîntului  teologic,  pe  care  l-a  reorganizat  spre  a  avea  un  cler  cît  mai  luminat; 
reînfiinţarea  Mitropoliei  Transilvaniei,  desfiinţată  după  actul  „Unirii44  de  la  1700, 
fiinţînd  pînă  atunci  din  vremuri  imemoriale,  bineştiind  că  la  1378  exista  un  arhie¬ 
piscop  Ghelasie,  ceea  ce  arată  că  Ortodoxia  era  mult  mai  veche,  organizată  cu 
preoţi,  episcopi,  biserici,  mănăstiri  etc.;  instituirea  unui  congres  pentru  această 
Mitropolie  reînfiinţată,  care  a  fost  un  fel  de  parlament  al  românilor  transilvă¬ 
neni,  ca  şi  elaborarea  unei  legi,  Statutul  organic,  astfel  că  „prin  Biserică  s-au 
susţinut  şi  apărat  drepturile  românilor  din  Transilvania44,  Statutul  şagunian  aflîn- 
du-se  şi  la  baza  legislaţiei  bisericeşti  de  astăzi. 

Vorbitorul  a  arătat  de  asemenea  mijloacele  de  informare  înfiinţate  de  Şaguna, 
pentru  a-şi  răspîndi  ideile  şi  speranţele  pentru  poporul  român  din  Transilvania, 
menţionînd  totodată  că  Şaguna  a  avut  şi  dureri  pricinuite  îndeosebi  de  faptul  că 
nu  toţi  contemporanii  săi  l-au  înţeles,  că  a  avut  şi  adversari,  unii  de  bună  cre¬ 
dinţă,  dar  au  fost  şi  din  aceia  de  rea  credinţă,  cu  toate  că  activismul  său  s-a  dovedit 
a  fi  calea  cea  mai  bună  de  urmat  pentru  interesele  românilor.  De  aceea  în  ultimii 
ani  ai  vieţii  sale  a  fost  bolnav,  mai  ales  sufleteşte,  testamentul  lui  Şaguna  reflectînd 
şi  el  mîhnirea  marelui  mitropolit. 

Avem  deci  toate  motivele,  a  spus  între  altele  I.  P.  S.  Mitropolit  Antonie  în 
partea  finală  a  cuvîntării,  ca  într-o  zi  ca  aceasta  să  ne  amintim  cu  recunoştinţă  de 
mitropolitul  Andrei  Şaguna,  „apostolul  neamului  românesc  din  Transilvania44,  exem¬ 
plul  lui  rămînînd  mereu  viu  şi  luminos  în  sînul  Bisericii  şi  poporului  român. 

I.  P.  S.  Mitropolit  Antonie  a  adus  apoi  în  atenţie  şi  chipul  episcopului  Andrei 
Mageru  al  Aradului,  care,  în  urmă  cu  40  de  ani,  a  tuns  în  monahism  la  Mănăstirea 
Prislop  pe  I.  P.  S.  Sa,  corul  studenţilor  şi  întreaga  asistenţă  intonînd:  „Veşnica 
pomenire44  şi  pentru  acest  venerabil  episcop  arădean. 

Gh.  P. 

DIN  VIAŢA  BISERICEASCA  IN  ARHIEPISCOPIA 
VADULUI,  FELEACULUI  ŞI  CLUJULUI 


Sfinţirea  bisericii  parohiale  din  Ciolt,  prot.  Lăpuş 

Duminică ,  3  sept.  1989,  P.  S.  Episcop -vicar  Iustinian  Chira  Maramureşanul 
a  oficiat  slujba  sfinţirii  bisericii  din  parohia  Ciolt,  protopopiatul  Lăpuş,  jud.  Mara¬ 
mureş. 

Deşi  locaşul  de  cult  renovat  din  Ciolt  a  fost  construit  în  anul  1907,  nu  a  fost 
tîrnosit  de  vreun  ierarh  pînă  acum. 

In  ultima  vreme  biserica  a  fost  renovată  interior  şi  exterior,  iar  între  anii 
1983 — 1989  a  fost  pictată  prin  purtarea  de  grijă  a  vrednicului  preot  paroh  Voicu 
Simion  din  jertfelnicia  bunilor  credincioşi  de  aici. 

Pentru  o  prodigioasă  activitate  în  parohie,  Prea  Sfinţitul  Iustinian  a  acor¬ 
dat  preotului  Voicu  Simion  distincţia  onorifică  bisericească  de  „iconom“,  cu  dreptul 
de  a  purta  brîu  roşu. 

In  cadrul  Sfintei  Liturghii  arhiereşti,  P.  S.  Sa  Iustinian  a  hirotonit  întru 
diacon  pe  licenţiatul  în  Teologie  Stan  Terenţie,  fiu  al  Arhiepiscopiei  Sibiului. 

In  faţa  mulţimii  de  credincioşi  P.  S.  Sa  Iustinian  a  rostit  un  amplu  şi  însufle- 
ţitor  cuvânt  de  învăţătură. 


Sfinţirea  bisericii  din  parohia  Băile  Borşa,  prot.  Sighetu  Marmaţiei 

înalt  Prea  Sfinţitul  Arhiepiscop  Teofil,  însoţit  de  la  Centrul  eparhial  de 
P.  C.  Sa  Pr.  Liviu  Ştefan  —  vicar  administrativ  şi  de  diaconii  Oprişanu  Iustin  şi 
Radu  Onac,  Duminică,  3  septembrie  1989,  a  săvîrşit  sfinţirea  bisericii  parohiale 
Băile  Borşa,  cu  hramul  „Sf.  Treime**. 

Pentru  frumoasele  realizări  pe  tărîm  pastoral-gospodăresc,  I.  P.  S.  Sa  Arhiepis¬ 
copul  Teofil  a  acordat  vrednicului  preot  Tivadar  Vasile  distincţia  onorifică  de 
„iconom  stavrofor1*,  cu  dreptul  de  a  purta  cruce. 

înalt  Prea  Sfinţitul  Arhiepiscop  Teofil,  în  bogatul  cuvânt  de  învăţătură,  a 
abordat  tema:  „Biserica  —  casa  lui  Dumnezeu**. 

Pentru  prezenţa  I.  P.  S.  Sale  la  binecuvîntatul  praznic  al  credincioşilor  din 
Băile  Borşa  a  mulţumit  P.  C.  Sa  preotul  paroh  Tivadar  Vasile. 


Sfinţirea  bisericii  din  parohia  Gheorgheni,  filia  Gheorgheni,  prot.  Cluj 

La  invitaţia  preotului  paroh  Gheorghe  Mureşan  şi  a  puţinilor,  dar  vredni¬ 
cilor  credincioşi  de  aici,  Duminică,  10  septembrie  1989,  Prea  Sfinţitul  Episcop-vicar 
Iustinian,  însoţit  de  la  Centrul  eparhial  —  Cluj  de  P.  C.  Sa  Păr.  Varga  Petru  — 
inspector  eparhial  şi  de  diaconii  Mihai  Meseşan  şi  Iustin  Oprişanu,  a  săvîrşit  slujba 
Sfinţirii  bisericii  din  filia  Gheorgheni,  urmată  de  Sfînta  Liturghie  arhierească. 

In  ultimii  10  ani  biserica  a  fost  renovată  total  prin  purtarea  de  grijă  a 
bunului  credincios  Pop  Aurel  (prim-curator)  şi  din  contribuţia  benevolă  a  celor 
34  de  familii  ortodoxe  din  această  filie. 

Cu  acest  binecuvîntat  prilej,  filia  Gheorgheni  fiind  compusă  din  credin¬ 
cioşi  romano-catolici  şi  reformaţi,  au  fost  prezenţi  la  praznic  şi  reprezentanţii 
acestor  culte  ca  invitaţi,  însoţiţi  de  un  apreciabil  număr  de  enoriaşi  ai  lor. 

In  cuvîntul  său  pastorul  reformat  Antal  Iosif  a  evidenţiat  sîrguinţa  credin¬ 
cioşilor  ortodocşi  de  aici,  precum  şi  armonia  dintre  credincioşii  romano-catolici, 
reformaţi  şi  ortodocşi. 

Prea  Sfinţitul  Episcop-vicar  Iustinian,  în  cuvîntul  său  de  învăţătură,  a  subli¬ 
niat  faptul  că  toţi  cei  botezaţi  poartă  numele  de  creştin,  indiferent  de  confesiune. 
Iisus  Hristos  ne-a  înfrăţit  pe  toţi  prin  jertfa  supremă  de  pe  Golgota,  prin  crucea 
suferinţei  Sale  pentru  întregul  neam  omenesc. 

In  cuvîntul  său,  preotul  paroh  Gh.  Mureşan,  pornind  de  la  patronii  bisericii 
„Sf.  Arhangheli  Mihail  şi  Gavriil“,  a  vorbit  despre  rolul  îngerului  păzitor  în  viaţa 
fiecăruia  dintre  noi,  adresînd  alese  mulţumiri  Prea  Sfinţitului  Iustinian,  însoţi¬ 
torilor,  soborului  şi  în  mod  special  domnului  Pop  Aurel,  mentorul  înflăcărat  al 
lucrărilor  ce  s-au  efectuat  la  sfîntul  locaş  de  cult  din  Gheorgheni. 


Sfinţirea  bisericii  din  filia  Fîntînele,  parohia  Matei,  prot.  Bistriţa 

Duminică ,  17  septembrie  1989,  Prea  Sfinţitul  Episcop-vicar  Iustinian  Mara- 
mureşanul  a  oficiat  sfinţirea  bisericii  din  filia  Fîntînele,  fiind  însoţit  de  la 
Centrul  eparhial  de  P.  C.  Petru  Varga  —  inspector  eparhial  şi  diaconii  Vasile 
Nemeş  şi  Tomoioagă  Sorin. 

Biserica  parohială  cu  hramul  „Sf.  Arhangheli"  a  fost  recent  pictată  şi  reno¬ 
vată  interior  şi  exterior,  prin  purtarea  de  grijă  a  preotului  Cherhaţ  Vasile. 

In  cadrul  Sfintei  Liturghii  arhiereşti,  P.  C.  Păr.  protopop  Creţa  Simion  a 
rostit  un  cuvînt  de  învăţătură,  arătînd  semnificaţia  sfintei  cruci  în  viaţa  credin¬ 
cioşilor,  temă  legată  de  evanghelia  zilei  (Mc.  8,  34  şi  u.). 

P.  C.  Păr.  inspector  eparhial  Petru  Varga  a  rostit  un  cuvînt  de  învăţătură 
privind  succesiunea  apostolică  a  ierarhiei  bisericeşti,  după  care  a  dat  citire  actului 
prin  oare  a  fo9t  distins  preotul  local  Cherhaţ  Vasile,  de  către  Prea  Sfinţitul  Iusti¬ 
nian,  cu  distincţia  onorifică  de  „icononv1,  cu  dreptul  de  a  purta  brîu  roşu,  pentru 
bogata  sa  activitate  pastoral-gospodărească. 

P.  S.  Sa  Iustinian,  în  cuvîntul  său  duhovnicesc,  a  arătat  că  Sf.  Cruce  este 
semn  al  biruinţei  asupra  morţii  şi  a  păcatului,  adresînd  în  încheiere  cuvinte  de 
apreciere  preotului  şi  puţinelor  familii  de  credincioşi  de  aici  (70  familii),  care 
convieţuiesc  în  bune  relaţii  cu  fraţii  creştini  maghiari. 

în  cadrul  mesei  festive,  pastorul  reformat  Toth  Arpad  a  evidenţiat  armonia 
dintre  credincioşii  ortodocşi  şi  cei  reformaţi  ca  rod  al  credinţei  în  acelaşi  Domn  şi 
Stăpîn,  Iisus  Hristos. 


Resfinţirea  bisericii  parohiale  din  Reteag  II,  prot.  Ndsăud 

In  ziiua  de  Duminică,  17  septembrie  1989,  înalt  Prea  Sfinţitul  Arhiepiscop 
Teofil  a  oficiat  slujba  resfinţirii  bisericii  parohiale  din  localitatea  Reteag  II, 
comuna  Petru  Rareş,  jud.  Bistriţa-Năsăud. 

I.  P.  S.  Sa  a  fost  însoţit  de  la  Centrul  eparhial  cu  acest  prilej  de  P.  C.  Sa 
Păr.  Nicolae  Buda  —  secretar  eparhial  şi  diaconii  Iustin  Oprişan  şi  Tibre  Vasile 
şi  înconjurat  de  un  numeros  sobor  de  preoţi  în  frunte  cu  P.  S.  Sa  Păr.  Dâmbu 
Ioan,  protopopul  Năsăudului. 

Biserica  a  fost  zidită  în  anul  1929,  prin  purtarea  de  grijă  a  preotului  de 
atunci  Dumitru  Pintea  şi  reparată  capital  în  anul  1954  sub  păstorirea  preotului 
Bodea  Viorel. 

Intre  anii  1984 — 1986,  biserica  a  fost  îmbrăcată  într-o  frumoasă  pictură  biseri¬ 
cească  de  către  pictorul  Bumbu  Constantin,  iar  exteriorul  a  fost  renovat  în  între¬ 
gime. 

Valoroasele  lucrări  la  sfînta  biserică  au  fost  efectuate  din  daniile  credin¬ 
cioşilor,  sub  îndrumarea  vrednicului  preot  actual  Moldovan  Mihăilă. 

La  sfîrşitul  Sf.  Liturghii  arhiereşti,  P.  C.  Sa  Păr.  Dâmbu  Ioan,  protopopul 
Năsăudului,  a  exprimat  în  cuvîntul  său  bucuria  sa  şi  a  credincioşilor  din  această 
parohie  de  a-1  avea  în  parohia  lor  pe  înaltul  ierarh. 

In  cuvîntul  său  duhovnicesc,  I.  P.  S.  Sa  Arhiepiscopul  Teofil  a  vorbit  credin¬ 
cioşilor  despre  locaşul  de  închinare  ca  locaş  de  sfinţire  a  sufletelor,  în  care  ei 
primesc  Sf.  Taine  şi  celelalte  daruri  sfinţitoare,  încep înd  de  la  naştere  şi  pînă 
la  mormînt. 

Pentru  frumoasele  realizări  pe  tărîm  bisericesc  înalt  Prea  Sfinţitul  Teofil  a 
acordat  preotului  paroh  Moldovan  Mihăilă  distincţia  bisericească  de  „sachelar*4 
—  cu  dreptul  de  a  purta  brîu  albastru. 

Preotul  paroh  a  mulţumit  înaltului  ierarh  pentru  binecuvîntata  zi  ce  le-a 
prilejuit-o,  resfinţindu-le  biserica,  precum  şi  tuturor  celor  prezenţi. 


Resfinţirea  bisericii  parohiale  din  Fundătura,  prot.  Dej 

Duminică,  24  septembrie  1989,  Prea  Sfinţitul  Iustinian  Chira  Maramureşanul 
a  oficiat  slujba  resfinţirii  şi  liturghia  arhierească  în  parohia  Fundătura,  avîndu-i 
ca  însoţitori  de  la  Centrul  eparhial  pe  P.  C.  Sa  Buda  Nicolae  —  secretar  eparhial 
şi  pe  diaconii  Mihai  Meseşan  şi  Vasile  Nemeş. 

Un  numeros  sobor  de  preoţi  în  frunte  cu  P.  C.  Sa  Păr.  Teofil  Herineanu  al 
Dejului  a  înconjurat  pe  Prea  Sfinţitul  Iustinian  la  sfintele  slujbe  ce  s-au  oficiat 
aici. 

La  sfîrşitul  liturghiei  arhiereşti,  P.  S.  Sa  Episcopul -vicar  Iustinian,  pentru 
apreciatele  realizări  pe  tărîm  bisericesc,  a  distins  pe  vrednicul  preot  paroh  şi  prin 
P.  C.  Sa  pe  toţi  credincioşii  parohiei,  cu  distincţia  bisericească  de  „iconom**,  cu 
dreptul  de  a  purta  brîu  roşu. 

In  cuvîntul  său  de  învăţătură  P.  S.  Sa  Iustinian  a  vorbit  despre  rolul  icoanei 
ortodoxe  în  biserică  şi  despre  dragostea  şi  jertfa  iubitoare  a  lui  Dumnezeu  pentru 
noi. 

In  cuvinte  calde  şi  alese,  la  sfîrşit,  a  mulţumit  P.  S.  Sale  preotul  paroh  Roman 
Ioan,  arătînd  totodată  rolul  Bisericii  strămoşeşti  în  calitate  de  apărătoare  şi 
păstrătoare  a  unităţii  de  credinţă  şi  de  neam,  făcînd  totodată  şi  o  scurtă  dare  de 
seamă  a  activităţii  sale  şi  a  credincioşilor  devotaţi  sfintei  noastre  biserici. 


Resfinţirea  bisericii  cu  hramul  „ Sfinţii  Arhangheli  Mihail  şi  Gavriilu 

din  oraşul  Tg.  Lăpuş,  prot.  Lăpuş 

Biserica  ortodoxă  din  oraşul  Tg.  Lăpuş  a  fost  zidită  între  anii  1906 — 1911,  în 
vremea  păstoririi  preotului  Ioan  Muşte,  iar  în  anul  1969  a  fost  pictată  de  către 
pictorul  bisericesc  Mihon  Tiberiu. 

Intre  anii  1987 — 1988,  biserica  a  fost  renovată  total  în  exterior  la  care  s-a 
adăugat  un  necesar  şi  potrivit  portic  de  intrare,  prin  purtarea  de  grijă  şi  osîrdia 
vrednicului  preot  paroh  Mureşan  Augustin  şi  sub  coordonarea  P.  C.  Sale  Păr.  Ciceu 
Ioan,  protopopul  Lăpuşului,  care  slujeşte  efectiv  la  această  biserică. 

Data  de  Duminică,  1  octombrie  1989,  va  rămîne  adînc  imprimată  în  sufletul 
credincioşilor  din  Tg.  Lăpuş,  avîndu-1  în  mijlocul  lor  pentru  a  le  resfinţi  biserica  pe 
Prea  Sfinţitul  Episcop-vicar  Iustinian,  atît  de  cunoscut  şi  apreciat  de  către  toţi  bunii 
credincioşi  şi  preoţi  din  „Ţara  Lăpuşului*4. 

Pe  un  timp  cam  vitreg,  destul  de  rece,  P.  S.  Sa  Iustinian,  însoţit  de  la  Centrul 
eparhial  de  P.  C.  Sa  Buda  Nicolae  —  secretar  eparhial  şi  de  diaconii  Mihai  Mese¬ 
şan  şi  Iustin  Oprişan,  înconjurat  fiind  de  un  frumos  sobor  de  30  de  preoţi  în 
frunte  cu  P.  S.  Sa  Păr.  protopop  al  Lăpuşului  Ioan  Ciceu  şi  P.  C.  Sa  Iustin 
Hodea  —  stareţul  mănăstirii  „Sf.  Ana“  —  Rohia,  a  săvîrşit  rînduiala  resfinţirii 
bisericii  şi  Sfînta  liturghie  arhierească. 

Ca  invitaţi  de  onoare  au  fost  prezenţi  şi  reprezentanţii  cultelor  romano-catolic 
şi  reformat  din  localitate. 

La  sfîrşitul  Sfintei  Liturghii  arhiereşti,  P.  S.  Sa  Iustinian  a  rostit  un  amplu 
cuvînt  de  învăţătură;  pornind  de  la  textul  evanghelic:  „Ce  voiţi  să  vă  facă  vouă 
oamenii,  faceţi-le  şi  voi  asemenea*4,  a  dezvoltat  tema  superiorităţii  legii  iubirii  lui 
Hristos  faţă  de  legea  Vechiului  Testament. 

A  adresat  apoi  cuvinte  de  apreciere  vrednicilor  preoţi  şi  credincioşi  apar¬ 
ţinători  acestei  biserici  şi  parohii  pentru  valoroasele  lucrări  executate  la  locaşul  de 
închinare,  cu  recomandarea  de  a  împodobi  biserica  cu  o  nouă  haină  picturală,  tra- 
diţional-românească. 

Atît  părintele  paroh,  Mureşan  Augustin,  cît  şi  părintele  protopop  Ioan  Ciceu 
au  adresat  calde  cuvinte  ae  mulţumire  Prea  Sfinţitului  Iustinian,  precum  şi  tuturor 
celor  prezenţi  care  au  luat  parte  la  binecuvîntatul  eveniment  din  viaţa  biseri¬ 
cească  a  credincioşilor  şi  preoţilor  din  Tg.  Lăpuş. 


Resfinţirea  bisericii  parohiale  din  Ciceu-Hăşmaş ,  prot.  Năsăud 

Cu  vrerea  bunului  Dumnezeu,  Duminică ,  8  octombrie  1989,  înalt  Prea  Sfin¬ 
ţitul  Arhiepiscop  Teofil,  însoţit  de  la  Centrul  eparhial  de  P.  C.  Sa  Păr.  Octavian 
Picu  —  consilier  administrativ,  şi  diaconid  Mihai  Meseşan  şi  Vasale  Nemeş,  încon¬ 
jurat  de  un  distins  sobor  de  preoţi  în  frunte  cu  P.  C.  Sa  Păr.  Dâmbu  Ioan,  proto¬ 
popul  Năsăudulud,  a  săvîrşiit  slujba  resfinţirii  bisericdd  parohiale  din  Hăşmaş-CLceu, 
cu  hramul  „Sfinţii  Arhangheli  Mihail  şi  Gavriil“. 

Sfîntul  locaş  de  închinare  s-a  zidit  în  anul  Domnului  1961  din  donaţiile  bunilor 
credincioşi  de  aici,  sub  păstorirea  preotului  Ilie  Prodanic. 

In  decursul  timpului  s-au  mai  efectuat  lucrări  de  întreţinere  la  biserică,  iar 
între  anii  1987 — 1988,  în  interior  s-a  executat  o  frumoasă  pictură  în  tehnica 
„fresco",  din  jertfelnicia  bunilor  credincioşi  locali  sub  coordonarea  preotului  Mizgan 
Ioan. 

La  sfîrşitul  Sfintei  Liturghii  au  luat  cuvîntul  P.  C.  Sa  Păr.  Dâmbu  Ioan, 
protopopul  Nâsăudului,  şi  preotul  paroh  Mizgan  Ioan,  adresînd  mulţumiri  filiale 
înaltului  ierarh  pentru  prezenţa  sa  la  resfinţirea  bisericii  din  Ciceu-Hăşmaş,  pre¬ 
zenţă  binefăcătoare  pentru  credincioşii  de  acolo. 

In  încheiere,  în  *cuvîntul  său  de  învăţătură,  I.  P.  S.  Sa  Arhiepiscopul  Teofil, 
pornind  de  la  textul  Evangheliei  din  Duminica  a  XX-a  după  Rusalii:  „învierea 
fiului  văduvei  din  Nain“,  a  dezvoltat  tema  morţii  fizice  şi  a  celei  sufleteşti. 
Moartea  fizică  este  urmarea  păcatului  strămoşesc,  iar  moartea  sufletească,  fiind 
mai  gravă,  îl  aşează  pe  credincios  în  raport  de  opoziţie  faţă  de  harul  divin.  Ca 
remediu  se  recomandă  pocăinţă  de  păcate,  dînd  ca  exemple  scripturistice  cazul 
regelui  David  care  se  căieşte  de  păcat  şi  căinţa  fiului  risipitor.  Credinciosul  căzut 
în  păcat  se  poate  redresa  din  această  stare  prin  spovedanie  sinceră  şi  împărtăşanie 
cu  Trupul  şi  Sîngele  Domnului.  I.  P.  S.  Sa  a  adresat  apoi  aprecieri  preotului  paroh 
Mizgan  Ioan,  precum  şi  bunilor  credincioşi  (puţini  la  număr),  care  au  realizat 
valoroase  lucrări  la  sfînta  biserică  din  Ciceu-Hăşmaş,  acordînd  preotului  paroh 
distincţia  onorifică  bisericească  de  „iconom“,  cu  dreptul  de  a  purta  brîu  roşu. 


Resfinţirea  bisericii  parohiale  din  Chiuzbaia,  prot.  Baia  Mare 

In  prezenţa  unui  mare  număr  de  credincioşi  şi  a  unui  distins  sobor  de 
preoţi,  în  frunte  cu  P.  C.  Sa  Păr.  Gavril  Mociran,  protopopul  Băii  Mari,  Duminică , 
8  octombrie  1989,  a  avut  loc  resfinţirea  bisericii  din  Chiuzbaia  de  către  Prea  Sfin¬ 
ţitul  Episcop-vicar  Iustinian,  însoţit  de  la  Centrul  eparhial  de  P.  C.  Sa  Păr.  Petru 
Varga  —  inspector  eparhial  şi  diaconii  Oprişanu  Iustin  şi  Tibre  Vasile. 

Sfînta  biserică  frumos  împodobită,  reparată  interior  şi  exterior  din  jertfel¬ 
nicia  bunilor  credincioşi  din  Chiuzbaia,  sub  îndrumarea  preotului  paroh  Mada 
Viorel  şi-a  primit  cu  multă  căldură  pe  înalţii  invitaţi. 

încă  de  la  intrarea  în  parohie  Prea  Sfinţitul  Iustinian  a  fost  întîmpinat  de 
un  grup  masiv  de  călăreţi  îmbrăcaţi  în  straie  tradiţionale  locale. 

Ceremonia  resfinţirii  bisericii  şi  sfînta  liturghie  arhierească  a  decurs  în  nota 
de  satisfacţie  şi  linişte  spirituală. 

Pentru  o  rodnică  activitate  pastorală  şi  gospodărească  preotul  paroh  a  fost 
distins  de  către  Prea  Sfinţitul  Iustinian  cu  distincţia  bisericească  de  „iconom",  cu 
dreptul  de  a  purta  brîu  roşu. 

P.  C.  Sa  Păr.  protopop  al  Băii  Mari,  Gavril  Mociran,  a  rostit  un  cuvînt  de 
bun  venit  ierarhului  în  parohia  Chiuzbaia,  după  care  preotul  paroh  Mada  Viorel 
a  mulţumit  călduros  Prea  Sfinţitului  Iustinian  pentru  bunăvoinţa  de  a  bine- 
cuvînta  lucrările  şi  ostenelile  sale  şi  ale  credincioşilor  pentru  sfînta  biserică, 
precum  şi  pentru  distincţia  acordată. 

Pentru  frumoasele  realizări  pe  tărim  bisericesc  înalt  Prea  Sfinţitul  Teofil  a 
acordat  preotului  paroh  Moldovan  Mihăilă  distincţia  bisericească  de  „sachelar“ 
—  cu  dreptul  de  a  purta  brîu  albastru. 

Preotul  paroh  a  mulţumit  înaltului  ierarh  pentru  binecuvîntata  zi  ce  le-a 
prilejuit-o,  resfinţindu-le  biserica,  precum  şi  tuturor  celor  prezenţi. 


Resfinţirea  bisericii  parohiale  din  Fundătura,  prot.  Dej 

Duminică,  24  septembrie  1989,  Prea  Sfinţitul  Iustinian  Chira  Maramureşanul 
a  oficiat  slujba  resfinţirii  şi  liturghia  arhierească  în  parohia  Fundătura,  avîndu-i 
ca  însoţitori  de  la  Centrul  eparhial  pe  P.  C.  Sa  Buda  Nicolae  —  secretar  eparhial 
şi  pe  diaconii  Mihai  Meseşan  şi  Vasile  Nemeş. 

Un  numeros  sobor  de  preoţi  în  frunte  cu  P.  C.  Sa  Păr.  Teofil  Herineanu  al 
Dejului  a  înconjurat  pe  Prea  Sfinţitul  Iustinian  la  sfintele  slujbe  ce  s-au  oficiat 
aici. 

La  sfîrşitul  liturghiei  arhiereşti,  P.  S.  Sa  Episcopul -vicar  Iustinian,  pentru 
apreciatele  realizări  pe  tărîm  bisericesc,  a  distins  pe  vrednicul  preot  paroh  şi  prin 
P.  C.  Sa  pe  toţi  credincioşii  parohiei,  cu  distincţia  bisericească  de  „iconom“,  cu 
dreptul  de  a  purta  brîu  roşu. 

In  cuvîntul  său  de  învăţătură  P.  S.  Sa  Iustinian  a  vorbit  despre  rolul  icoanei 
ortodoxe  în  biserică  şi  despre  dragostea  şi  jertfa  iubitoare  a  lui  Dumnezeu  pentru 
noi. 

In  cuvinte  calde  şi  alese,  la  sfîrşit,  a  mulţumit  P.  S.  Sale  preotul  paroh  Roman 
Ioan,  arătînd  totodată  rolul  Bisericii  strămoşeşti  în  calitate  de  apărătoare  şi 
păstrătoare  a  unităţii  de  credinţă  şi  de  neam,  făcînd  totodată  şi  o  scurtă  dare  de 
seamă  a  activităţii  sale  şi  a  credincioşilor  devotaţi  sfintei  noastre  biserici. 


Resfinţirea  bisericii  cu  hramul  „Sfinţii  Arhangheli  Mihail  şi  Gavriil" 

din  oraşul  Tg.  Lăpuş,  prot.  Lăpuş 

Biserica  ortodoxă  din  oraşul  Tg.  Lăpuş  a  fost  zidită  între  anii  1906 — 1911,  în 
vremea  păstoririi  preotului  Ioan  Muşte,  iar  în  anul  1969  a  fost  pictată  de  către 
pictorul  bisericesc  Mihon  Tiberiu. 

Intre  anii  1987 — 1988,  biserica  a  fost  renovată  total  în  exterior  la  care  s-a 
adăugat  un  necesar  şi  potrivit  portic  de  intrare,  prin  purtarea  de  grijă  şi  osîrdia 
vrednicului  preot  paroh  Mureşan  Augustin  şi  sub  coordonarea  P.  C.  Sale  Păr.  Ciceu 
Ioan,  protopopul  Lăpuşului,  care  slujeşte  efectiv  la  această  biserică. 

Data  de  Duminică .  1  octombrie  1989,  va  rămîne  adînc  imprimată  în  sufletul 
credincioşilor  din  Tg.  Lăpuş,  avîndu-1  în  mijlocul  lor  pentru  a  le  resfinţi  biserica  pe 
Prea  Sfinţitul  Episcop-vicar  Iustinian,  atît  de  cunoscut  şi  apreciat  de  către  toţi  bunii 
credincioşi  şi  preoţi  din  „Ţara  Lăpuşului*'. 

Pe  un  timp  cam  vitreg,  destul  de  rece,  P.  S.  Sa  Iustinian,  însoţit  de  la  Centrul 
eparhial  de  P.  C.  Sa  Buda  Nicolae  —  secretar  eparhial  şi  de  diaconii  Mihai  Mese¬ 
şan  şi  Iustin  Oprişan,  înconjurat  fiind  de  un  frumos  sobor  de  30  de  preoţi  în 
frunte  cu  P.  S.  Sa  Păr.  protopop  al  Lăpuşului  Ioan  Ciceu  şi  P.  C.  Sa  Iustin 
Hodea  —  stareţul  mănăstirii  „Sf.  Ana“  —  Rohia,  a  săvîrşit  rînduiala  resfinţirii 
bisericii  şi  Sfînta  liturghie  arhierească. 

Ca  invitaţi  de  onoare  au  fost  prezenţi  şi  reprezentanţii  cultelor  romano-catolic 
şi  reformat  din  localitate. 

La  sfîrşitul  Sfintei  Liturghii  arhiereşti,  P.  S.  Sa  Iustinian  a  rostit  un  amplu 
cuvînt  de  învăţătură;  pornind  de  la  textul  evanghelic:  „Ce  voiţi  să  vă  facă  vouă 
oamenii,  faceţi-le  şi  voi  asemenea**,  a  dezvoltat  tema  superiorităţii  legii  iubirii  lui 
Hristos  faţă  de  legea  Vechiului  Testament. 

A  adresat  apoi  cuvinte  de  apreciere  vrednicilor  preoţi  şi  credincioşi  apar¬ 
ţinători  acestei  biserici  şi  parohii  pentru  valoroasele  lucrări  executate  la  locaşul  de 
închinare,  cu  recomandarea  de  a  împodobi  biserica  cu  o  nouă  haină  picturală,  tra- 
diţional-românească. 

Atît  părintele  paroh.  Mureşan  Augustin,  cît  şi  părintele  protopop  Ioan  Ciceu 
au  adresat  calde  cuvinte  ae  mulţumire  Prea  Sfinţitului  Iustinian,  precum  şi  tuturor 
celor  prezenţi  care  au  luat  parte  la  binecuvîntatul  eveniment  din  viaţa  biseri¬ 
cească  a  credincioşilor  şi  preoţilor  din  Tg.  Lăpuş. 


Resfinţirea  bisericii  parohiale  din  Ciceu-Hăşmaş,  prot.  Nâsăud 

Cu  vrerea  bunului  Dumnezeu,  Duminică,  8  octombrie  1989,  înalt  Prea  Sfin¬ 
ţitul  Arhiepiscop  Teofil,  însoţit  de  la  Centrul  eparhial  de  P.  C.  Sa  Păr.  Octavian 
Picu  —  consilier  administrativ,  şi  diaconii  Mi  hai  Meseşan  şi  Vasdie  Nemeş,  încon¬ 
jurat  de  un  distins  sobor  de  preoţi  în  frunte  cu  P.  C.  Sa  Păr.  Dâmbu  Ioan,  proto¬ 
popul  Nâsâuduluii,  a  săvîrşiit  slujba  resfinţirii  bisericii  parohiale  din  Hâşmaş-Ciceu, 
cu  hramul  „Sfinţii  Arhangheli  Mihail  şi  Gavriil". 

Sfîntul  locaş  de  închinare  s-a  zidit  în  anul  Domnului  1961  din  donaţiile  bunilor 
credincioşi  de  aici,  sub  păstorirea  preotului  Ilie  Prodanic. 

In  decursul  timpului  s-au  mai  efectuat  lucrări  de  întreţinere  la  biserică,  iar 
între  anii  1987 — 1988,  în  interior  s-a  executat  o  frumoasă  pictură  în  tehnica 
„fresco‘%  din  jertfelnicia  bunilor  credincioşi  locali  sub  coordonarea  preotului  Mizgan 
Ioan. 

La  sfîrşitul  Sfintei  Liturghii  au  luat  cuvintul  P.  C.  Sa  Păr.  Dâmbu  Ioan, 
protopopul  Năsăudului,  şi  preotul  paroh  Mizgan  Ioan,  adresînd  mulţumiri  filiale 
înaltului  ierarh  pentru  prezenţa  sa  la  resfinţirea  bisericii  diin  Ciceu-Hăşmaş,  pre¬ 
zenţă  binefăcătoare  pentru  credincioşii  de  acolo. 

In  încheiere,  în -cuvintul  său  de  învăţătură,  I.  P.  S.  Sa  Arhiepiscopul  Teofil, 
pornind  de  la  textul  Evangheliei  din  Duminica  a  XX-a  după  Rusalii:  „învierea 
fiului  văduvei  din  Nain“,  a  dezvoltat  tema  morţii  fizice  şi  a  celei  sufleteşti. 
Moartea  fizică  este  urmarea  păcatului  strămoşesc,  iar  moartea  sufletească,  fiind 
mai  gravă,  îl  aşează  pe  credincios  în  raport  de  opoziţie  faţă  de  harul  divin.  Ca 
remediu  se  recomandă  pocăinţă  de  păcate,  dînd  ca  exemple  scripturistice  cazul 
regelui  David  care  se  căieşte  de  păcat  şi  căinţa  fiului  risipitor.  Credinciosul  căzut 
în  păcat  se  poate  redresa  din  această  stare  prin  spovedanie  sinceră  şi  împărtăşanie 
cu  Trupul  şi  Sîngele  Domnului.  I.  P.  S.  Sa  a  adresat  apoi  aprecieri  preotului  paroh 
Mizgan  Ioan,  precum  şi  bunilor  credincioşi  (puţini  la  număr),  care  au  realizat 
valoroase  lucrări  la  sfînta  biserică  din  Ciceu-Hăşmaş,  acordînd  preotului  paroh 
distincţia  onorifică  bisericească  de  „iconom1*,  cu  dreptul  de  a  purta  brîu  roşu. 


Resfinţirea  bisericii  parohiale  din  Chiuzbaia,  prot.  Baia  Mare 

In  prezenţa  unui  mare  număr  de  credincioşi  şi  a  unui  distins  sobor  de 
preoţi,  în  frunte  cu  P.  C.  Sa  Păr.  Gavril  Mociran,  protopopul  Băii  Mari,  Duminică, 
8  octombrie  1989,  a  avut  loc  resfinţirea  bisericii  din  Chiuzbaia  de  către  Prea  Sfin¬ 
ţitul  Episcop-vicar  Iustinian,  însoţit  de  la  Centrul  eparhial  de  P.  C.  Sa  Păr.  Petru 
Varga  —  inspector  eparhial  şi  diaconii  Oprişanu  Iustin  şi  Tibre  Vasile. 

Sfînta  biserică  frumos  împodobită,  reparată  interior  şi  exterior  din  jertfel¬ 
nicia  bunilor  credincioşi  din  Chiuzbaia,  sub  îndrumarea  preotului  paroh  Mada 
Viorel  şi-a  primit  cu  multă  căldură  pe  înalţii  invitaţi. 

încă  de  la  intrarea  în  parohie  Prea  Sfinţitul  Iustinian  a  fost  întîmpinat  de 
un  grup  masiv  de  călăreţi  îmbrăcaţi  în  straie  tradiţionale  locale. 

Ceremonia  resfinţirii  bisericii  şi  sfînta  liturghie  arhierească  a  decurs  în  nota 
de  satisfacţie  şi  linişte  spirituală. 

Pentru  o  rodnică  activitate  pastorală  şi  gospodărească  preotul  paroh  a  fost 
distins  de  către  Prea  Sfinţitul  Iustinian  cu  distincţia  bisericească  de  „iconom‘\  cu 
dreptul  de  a  purta  brîu  roşu. 

P.  C.  Sa  Păr.  protopop  al  Băii  Mari,  Gavril  Mociran,  a  rostit  un  cuvînt  de 
bun  venit  ierarhului  în  parohia  Chiuzbaia,  după  care  preotul  paroh  Mada  Viorel 
a  mulţumit  călduros  Prea  Sfinţitului  Iustinian  pentru  bunăvoinţa  de  a  bine- 
cuvînta  lucrările  şi  ostenelile  sale  şi  ale  credincioşilor  pentru  sfînta  biserică, 
precum  şi  pentru  distincţia  acordată. 

P.  S.  Sa  Episcopul-vicar  Iustinian,  în  cuvîntul  său  de  învăţătură,  a  făcut  un 
elogiu  mamei  creştine,  care  a  avut  şi  are  un  rol  excepţional  în  educarea  religioasă 
şi  morală  a  copiilor,  viitorul  de  mîine  al  ţării  şi  al  Bisericii  strămoşeşti. 


Resfinţirea  bisericii  parohiale  din  Finteuşu  Mic,  prot.  Baia  Mare 

Locaşul  de  închinare  din  Finteuşu  Mic  a  fost  construit  în  anul  1890.  De 
atunci  s-au  efectuat  în  decursul  vremii  mai  multe  reparaţii  de  întreţinere.  în  ultima 
perioadă  de  timp,  prin  purtarea  de  grijă  a  preotului  paroh  Georgiu  Augustin  şi  cu 
concursul  substanţial  al  Consiliului  parohial  şi  al  credincioşilor  din  parohie  s-au 
efectuat  valoroase  lucrări  de  renovare  în  interiorul  şi  exteriorul  bisericii.  Tot  în 
ultima  vreme  a  fost  renovată  şi  împrejmuită  casa  parohială. 

Impozanta  biserică,  frumos  renovată  şi  împodobită,  a  fost  resfinţită  de  către 
Prea  Sfinţitul  Episcop-vicar  Iustinian  Chira  Maramureşanul,  Duminică,  15  octom¬ 
brie  1989,  fiind  însoţit  de  la  Centrul  eparhial  de  P.  C.  Sa  Păr.  Octavian  Picu  — 
consilier  administrativ,  şi  diaconul  Oprişanu  Iustin.  Atît  la  slujba  resfinţirii  bise¬ 
ricii  cît  şi  la  liturghia  arhierească  ierarhul  a  fost  înconjurat  de  un  sobor  de 
preoţi  în  frunte  cu  P.  C.  Sa  Păr.  Gavril  Mociran,  protopopul  Băii  Mari. 

La  sfîrşitul  Sfintei  liturghii  arhiereşti,  P.  C.  Sa  Pâr.  protopop  Mociran  Gavril, 
cît  şi  preotul  paroh  Georgiu  Augustin  au  rostit  un  cuvînt  de  bun  venit  Prea  Sfin¬ 
ţitului  Iustinian  în  parohia  Finteuşu  Mic,  adresîndu-i  calde  mulţumiri  şi  aleasă 
recunoştinţă. 

în  cuvîntul  său  arhieresc,  Prea  Sfinţia  Sa  a  arătat  rolul  credincioşilor  în 
viaţa  bisericească  sub  păstorirea  preotului  paroh,  armonia  dintre  preot  şi  păstoriţi 
fiind  cheia  programului  duhovnicesc  şi  administrativ  în  parohie. 

Apreciind  osîrdia  credincioşilor  şi  a  preotului  pentru  sfînta  biserică,  P.  S.  Sa  a 
distins  pe  preotul  local  Georgiu  Augustin  cu  distincţia  onorifică  bisericească  de 
„iconom“,  cu  dreptul  de  a  purta  brîu  roşu. 


Resfinţirea  bisericii  din  filia  Ortiţa,  parohia  Oarţa  de  Sus,  prot.  Baia  Mare 

Duminică,  22  octombrie  1989,  credincioşii  şi  preoţii  din  frumoasa  şi  mănoasa 
zonă  a  Codrului  au  trăit  o  binecuvîntată  satisfacţie  duhovnicească. 

La  invitaţia  preotului  paroh  Vasile  Bancoş  şi  a  bunilor  credincioşi  din  Ortiţa, 
înalt  Prea  Sfinţitul  Arhiepiscop  Teofil  a  sfinţit  noul  locaş  de  închinare. 

In  prezenţa  unui  mare  număr  de  credincioşi  din  parohie  şi  din  alte  localităţi 
din  zonă,  înalt  Prea  Sfinţitul  Arhiepiscop  Teofil,  însoţit  de  la  Centrul  eparhial 
de  P.  C.  Sa  Păr.  Liviu  Ştefan  —  vicar  administrativ,  şi  diaconii  Vasile  Nemeş  şi 
Mihai  Meseşan,  a  oficiat  slujba  sfinţirii  bisericii  cu  hramul  ,„Sfînta  Treime**  din 
Ortiţa,  înconjurat  de  un  frumos  sobor  de  preoţi  în  frunte  cu  P.  C.  Sa  Păr.  Gavril 
Mociran,  protopopul  Băii  Mari. 

Liturghia  arhierească  s-a  oficiat  pe  un  podium  special  amenajat  în  preajma 

bisericii,  sub  razele  binefăcătoare  ale  soarelui  de  toamnă  aurie. 

Noua  biserică  aşezată  pe  un  deluşor  în  preajma  vechii  biserici,  domină 
localitatea  prin  silueta  sa  arhitectonică.  Lucrările  de  construcţie  s-au  desfăşurat 
între  anii  1977 — 1989  din  contribuţia  substanţială  a  celor  70  de  familii  de  credin¬ 
cioşi,  prin  osîrdia  vrednicului  preot  Vasile  Bancoş. 

La  sfîrşitul  Sfintei  liturghii,  P.  C.  Sa  pr.  protopop  Mociran  Gavril,  pornind 
cuvîntul  său  de  la  textul  biblic:  „Binecuvîntat  este  cel  ce  vine  întru  numele  Dom- 
nului“,  a  adresat  un  călduros  salut  de  „bun  venit**  —  în  mijlocul  vrednicilor 
credincioşi  din  Ortiţa  —  înalt  Prea  Sfinţitului  Arhiepiscop  Teofil. 

A  adus  apoi  elogii  pe  merit  jertfelnicilor  credincioşi  de  aici  şi  distinsului  preot 
paroh  Vasile  Bancoş,  care  împreună  au  înălţat  locaş  de  închinare  lui  Dumnezeu, 
ce  va  vorbi  peste  vremuri  de  dragostea  şi  tăria  credinţei  bunilor  credincioşi  din 
Ortiţa. 

P.  C.  Sa  Păr.  Bancoş  Vasile  în  cuvîntul  său,  dînd  slavă  lui  Dumnezeu,  re¬ 
produce  cu  îndreptăţită  emoţie  cuvintele  psalmistului:  „Aceasta  este  ziua  care  a 
făcut-o  Domnul,  să  ne  bucurăm  şi  să  ne  veselim  într-însa“. 

Face  apoi  un  bilanţ  al  lucrărilor  de  construcţie  a  noului  locaş  de  închinare, 
arătînd  totodată  care  a  fost  rolul  bisericii  în  viaţa  poporului  român,  bisericuţa 
veche  din  lemn  de  aici  veghind  ca  o  mamă  bună  peste  vremi  la  căpâtîiul  fiilor 
ei  duhovniceşti  şi  la  bine  şi  la  greu. 

Mulţumeşte  înaltului  ierarh  pentru  dragostea  cu  care  a  venit  la  Ortiţa,  sfin- 
ţindu-le  biserica. 

Ca  şi  părintele  protopop  şi  părintele  paroh  se  foloseşte  acum  de  acest 
binecuvîntat  prilej  de  a  aduce,  în  cuvinte  alese,  urări  de  sănătate,  ani  mulţi  şi 
buni  înaltului  Ierarh,  care  nu  peste  multe  zile  va  fi  octogenar  cu  o  bogată  şi  înde¬ 
lungată  experienţă  de  40  de  ani  de  arhipăstorire  în  via  Domnului. 

în  încheiere,  înaltul  Ierarh  vorbeşte  credincioşilor  despre:  Biserica  —  casa  lui 
Dumnezeu  pe  pâmînt,  loc  al  prezenţei  Lui  în  mod  special  şi  real  în  mijlocul 
comunităţii  creştine  din  fiecare  aşezare  omenească. 

înalt  Prea  Sfinţitul  Arhiepiscop  Teofil,  apreciind  intensa  şi  rodnica  activi¬ 
tate  pastoral-misionară  şi  gospodărească  a  vrednicului  preot  paroh  Bancoş  Vasile, 
împreună  cu  păstoriţii  încredinţaţi,  îl  distinge  cu  cea  mai  înaltă  distincţie  onori¬ 
fică  bisericească  pentru  clericii  de  mir,  de  „iconom  stavrofor44,  cu  dreptul  de  a 
purta  cruce. 

în  drum  spre  agapa  creştinească  oferită  înalţilor  invitaţi  la  casa  unui  bun 
credincios,  I.  P.  S.  Sa  a  intrat  şi  s-a  închinat  în  vechea  bisericuţă  de  lemn,  bine 
îngrijită  şi  întreţinută. 

Prot.  Liviu  Ştefan 

I.  Sfinţiri  şi  binecuvîntări  de  biserici 

Hidişelu  de  Sus .  Duminică,  24  sept.  1989,  P.  S.  Episcop  Vasiile,  asistat  de 
un  sobor  de  preoţi  şi  diaconi  şi  în  prezenţa  unui  însemnat  număr  de  credin¬ 
cioşi  din  parohie  şi  din  împrejurimi,  a  sâvîrşit  slujba  de  binecuvîntare  a  bise¬ 
ricii  din  Parohia  Hidişelu  de  Sus,  prot.  Oradea,  în  urma  lucrărilor  de  renovare 
din  ultimii  ani. 

Biserica,  avînd  hramul  „Sf.  Arh.  Mihail  şi  GavriT,  a  fost  'terminată  de 
construit  în  1914,  în  timpul  păstoririi  preotului  Florian  Hajdău,  iar  sfinţirea  ei 
3-a  făcut  în  1928  de  către  arhiereul  dr.  Andrei  Magieru  Crişanud,  vicarul  epis¬ 
copului  eparhial  Roman  Ciorogariu  al  Oradiei.  Stricăciunile  considerabile  cau¬ 
zate  de  cel  de-al  doilea  război  mondial  au  fost  reparate  în  1947,  după  care  a 
fost  binecuvîntată  de  episcopul  dr.  Nicolae  Popoviclu  al  Oradiei,  preot  fiind  tot 
actualul  păstor  sufletesc.  In  1974,  la  18  iulie,  în  urma  unei  năprasnice  furtuni, 
partea  superioară  a  turlei  s-a  prăbuşit  peste  corpul  clădirii,  strivind  acoperi¬ 
şul  şi  tavanul  şi  cauzînd  şi  grave  avarii  zidurilor.  Toate  aceste  avarii  au  fost 
înlăturate  pînă  în  anul  următor.  Din  1985,  la  îndemnul  P.  S.  Episcop  Vasile,  ca 
biserica  să  fie  împodobită  cu  pictură,  s-au  pornit  alte  lucrări  de  renovare.  In 
exterior,  a  fost  retencuită,  la  fel  şi  în  interior,  după  care  a  fost  îmbrăcată  în- 
tr-o  reuşită  pictură  în  frescă,  executată  de  pictorul  Ioan  Sîrbu  din  Bucureşti. 

După  slujba  de  binecuvîntare,  s-a  continuat  cu  Sf.  Liturghie,  în  oadrul 
căreia  păr.  cons.  eparhial  Ioan  Coroban  a  rostit  predica  zilei,  tălmăcind  peri- 
copa  evanghelică  despre  pescuirea  minunată  (Luca  5,  1 — 11).  Răspunsurile  au 
fost  date  în  comun  de  credincioşii  participanţi. 

După  otpust,  păr.  prot.  Aurel  Puşcaş  a  dat  citire  hrisovului  şi  a  urat  bun 
sosit  P.  S.  Sale,  după  care  preotul-paroh  a  făcut  un  scurt  istoric  al  parohiei  şi 
bisericii,  precum  şi  o  dare  de  seamă  asupra  lucrărilor  efectuate,  aducînd  mul¬ 
ţumiri  celor  îndreptăţiţi.  în  continuare,  s-a  dat  citire  scrisorii  arhiereşti  de  a- 
preciere. 

Apoi  P.  S.  Sa,  în  ouvîntul  de  învăţătură,  după  ce  a  reliefat  unele  sensuri 
mai  adinei  ale  pericopei  evanghelice,  a  stăruit  asupra  însemnătăţii  picturii  unei 
biserici  pentru  crearea  unei  atmosfere  religioase  care  contribuie  la  înălţarea 
sufletească  a  credincioşilor  şi  l>a  întipărirea  mai  adîncă  a  unor  învăţături  de 
credinţă.  Totodată,  a  adus  cuvinte  de  laudă  bunilor  credincioşi  pentru  jertfelnicia 
lor,  membrilor  Consiliului  parohial  le-a  înmînat  scrisori  arhiereşti  de  apreciere 
pentru  sprijinul  dat  la  efectuarea  lucrărilor  de  renovare,  iar  vrednicului  lor 
păstor  sufletesc,  septuagenarul  preot  Constantin  Croitoru,  pentru  rodnica  ac¬ 
tivitate  duhovnicească  de  aproape  50  de  ani,  din  care  mai  bine  de  40  de  ani 
pentru  pictarea  bisericii,  i-a  -acordat  cea  mai  înaltă  distincţie  bisericească,  a- 
ceea  de  iconom-stavorfor,  întru  care  a  şi  fost  hirotesit. 

Oraşul  Nou-Vii.  Intr-o  minunată  zi  de  toamnă  însorită,  duminică,  8  oct. 
1989,  P.  S.  Episcop  Vasile,  în  mijlocul  unui  sobor  de  15  preoţi  (dintre  care  8  fii 
ai  satului)  şi  doi  diaconi,  a  oficiat  slujba  de  binecuvîntare  a  bisericii  din  Pa¬ 
rohia  Oraşul  Nou-Vii,  prot.  Satu  Mare,  în  urma  însemnatelor  lucrări  de  reno¬ 
vare  din  ultimii  ani. 

Impozanta  clădire  a  bisericii,  ce  poartă  hramul  „Naşterea  Maicii  Domnu¬ 
lui",  a  fost  zidită  între  anii  1949 — 1954,  în  timpul  păstoririi  preotului  Emanoil 
Gâz,  fiind  sfinţită  ta  7  noiembrie  1954  de  către  episcopul  Valerian  Zaharia  al 
Oradiei. 

Din  anul  1982,  de  cînd  păstoreşte  cu  multă  vrednicie  tînărul  şi  harnicul 
preot  Mircea  Dărăban,  ajutat  de  membrii  Consiliului  şi  Comitetului  parohial 
şi  mai  ales  prin  jertfelnicia  bunilor  credincioşi,  i  s-au  făcut  mari  lucrări  de 
renovare,  mai  ales  în  exterior,  pereţii  fiind  tencuiţi  în  terasit  şi  împodobiţi  (în 
special  frontispiciul)  cu  27  de  medalioane,  reprezentînd  chipuri  de  sfinţi,  în 
mijloc  tronînd  chipul  Mîntuitorului,  executate  în  mozaic,  cu  multă  măiestrie 
artistică,  de  pictorul  Spiridon  Gîtu  din  Dej,  In  interior  a  fost  împodobită. 

Sf.  Liturghie  s-a  săvîrşti  afară,  biserica  dovedindu-se  mult  prea  mică  pen¬ 
tru  impresionantul  număr  de  credincioşi  ce  s-au  adunat  din  diferite  localităţi. 
Răspunsurile  au  fost  date  de  un  grup  coral  din  parohia  Negreşti-Oaş  şi  de  mul¬ 
ţimea  credincioşilor  de  faţă. 

Tălmăcirea  pericopei  evanghelice  a  zilei  a  fost  făcută  de  păr.  i<nsp.  epar¬ 
hial  Dorel  Rusu,  care,  şi  în  preseară,  la  slujba  vecerniei  împreunată  cu  litia 
şi  cu  sfinţirea  mică  a  apei,  a  predicat  cu  mult  folos  despre  însemnătatea  bise¬ 
ricii  ca  locaş  de  închinăciune. 

După  încheierea  Sf.  Liturghii,  păr.  prot.  Ioan  Ţolescu  a  dat  citire  hrisovu¬ 
lui  şi  a  adresat  un  cald  cuvînt  de  bun  venit  P.  S.  Sale,  iar  preotul-paroh  Mir¬ 
cea  Dărăban  a  făcut  un  scurt  istoric  al  localităţii,  al  parohiei  şi  al  bisericii,  pre¬ 
cum  şi  dare  de  seamă  asupra  lucrărilor  executate,  aducînd  calde  mulţumiri  ce¬ 
lor  îndreptăţiţi.  In  continuare,  s-a  dat  citire  scrisorii  arhiereşti  de  apreciere. 

In  cuvîntul  de  învăţătură,  P.  S^  Episcop  Vasile  a  stăruit  asupra  învăţăturii 
despre  Biserică  ca  instituţie  de  mîntuire  şi  ca  locaş  de  închinare,  după  care,  re- 
ferindu-se  la  minunatele  -lucrări  de  înfrumuseţare  a  bisericii,  a  spus  că  nu  are 
cuvinte  destule  şi  potrivite  ca  să  aducă  credincioşilor  şi  vrednicului  lor  preot 
laude  şi  felicitări.  In  acest  scop,  a  spus  că  le-a  adresat  şi  o  scrisoare  de  apre¬ 
ciere,  din  care  se  înmînează  cîte  un  exemplar  membrilor  Consiliului  parohial, 
pictorului  Spiridon  Gîtu,  ca  şi  preotului-paroh  Mircea  Dărăban,  căruia  pentru 
bunele  rezultate  întru  înduhovnieirea  credincioşilor  şi  pentru  înnoirea  bisericii 
î-a  acordat  şi  rangul  de  iconom ,  întru  care  l-a  şi  hirotesit. 

Drăgeşti.  In  urma  lucrărilor  de  renovare  exterioară  din  ultimii  ani  a  bise¬ 
ricii  din  Parohia  Drăgeşti,  prot.  Beiuş,  după  ce  în  1980 — 1981  interiorul  fusese 
frumos  pictat  în  frescă,  P.  S.  Episcop  Vasile  împreună  cu  un  sobor  de  preoţi  şi 
diaconi  au  oficiat,  duminică,  15  oct.  1989,  slujba  de  binecuvîntare  a  acestor  lu¬ 
crări  din  exterior. 

Monumentala  biserică,  aşezată  pe  un  promontoriu,  dominînd  împrejurimile, 
şi  care  poarta  hramul  „Pogorîrea  Duhului  Sfînt",  a  fost  construită  între  anii 
1933 — 1936,  fiind  sfinţită  de  arhiereu  în  1937.  De-a  lungul  anilor,  i  s-au  făcut  re¬ 
paraţiile  necesare  de  întreţinere,  pină  ce  în  anii  1980 — 1981,  pe  cînd  păstorea 

preotul  Ioan  Maga,  a  fost  împodobită  în  interior  ou  o  foarte  frumoasă  pictură 
murală,  executată  în  frescă  de  pictorul  Vasile  Munteanu,  lucrare  binecuvântată 
de  P.  S.  Episcop  Vasile,  la  data  de  26  iulie  1981. 

In  anii  1988 — 1989,  sub  păstorirea  tânărului  şi  vrednicului  preot  Ioan  Şte¬ 
fan,  prin  sprijinul  susţinut  al  membrilor  Consiliului  şi  Comitetului  parohial  şi 
îndeosebi  prin  binecunoscutul  spirit  de  jertfelnicie  al  bunilor  credincioşi,  i  s-au 

făcut  şi  mari  reparaţii  în  exterior,  prin  tencuirea  zidurilor  în  terasit  şi  prin  îm¬ 
podobirea  frontispiciului  cu  7  frumoase  icoane  în  mozaic.  Tot  în  această  perioadă 
s-a  împrejmuit  cimitirul  şi  s-au  executat  lucrări  de  reparaţii  la  casa  parohială. 
Cheltuielile  pentru  lucrările  efectuate  s-au  acoperit  din  jertfelnicia  celor  120  fa¬ 
milii  de  buni  credincioşi,  precum  şi  dintr-un  substanţial  ajutor  de  la  Episcopia 
Oradiei. 

După  slujba  de  binecuvîntare,  s-a  continuat  cu  Sf.  Liturghie,  răspunsurile 

fiind  date  cu  însufleţire  de  credincioşii  participanţi.  Predica  zilei  a  fost  ţinută  de 
P.  C.  insp.  ep.  Dorel  Rusu,  care  a  tălmăcit  pe  înţelesul  tuturor  pilda  Semănătorului. 

După  terminarea  Sf.  Liturghii,  P.  C.  Prot.  Teodor  Cios  a  dat  citire  hriso¬ 

vului  şi  a  exprimat  un  cald  bun  venit  şi  deplină  sănătate  P.  S.  Sale,  după  care 
preotul-paroh  Ioan  Ştefan  a  făcut  un  scurt  raport  despre  starea  religios-morală 
;»i  cetăţenească  a  credincioşilor  isăi,  precum  şi  o  succintă  dare  de  seamă  -asupra 
lucrărilor  efectuate,  exprimînd  mulţumiri  celor  ce  se  cuvin.  S-a  dat  apoi  citire 
Scrisorii  arhiereşti  de  apreciere. 

„Aceasta  este  ziua  pe  care  a  făcut-o  Domnul  ca  să  ne  bucurăm  şi  să  nS 
veselim  într-însa“,  au  fost  cuvintele  cu  care  P.  S.  Sa  şi-a  început  ziditoru-i  cu- 
vînt  de  învăţătură,  subliniind  că  într-adevăr  aşa  trebuie  să  fie  ziua  aceasta  pen¬ 
tru  toţi  cei  de  faţă,  dar  mai  ales  pentru  bunii  credincioşi  localnici  şi  pentru 

blîndul  şi  harnicul  lor  păstor  sufletesc,  deoarece  acum  îşi  văd  deplin  încununată 
Jertfa  şi  osteneala  lor,  cînd  sfîntul  lor  locaş  a  îmbrăcat  aceeaşi  frumuseţe  şi  în 
Exterior,  ca  şi  cea  din  interior,  cu  cîţiva  ani  în  urmă.  In  continuare,  vorbitorul 
a  arătat  că  s-au  sfinţit  nu  numai  zidurile  bisericii  şi  pictura  de  pe  ele,  ci  şi  su¬ 
fletele  noastre  ale  tuturor,  exprimînd,  în  încheiere,  cuvinte  de  laudă  şi  apreciere 
bunilor  credincioşi  pentru  spiritul  lor  de  sacrificiu,  membrilor  Consiliului  paro¬ 
hial  pentru  devotamentul  lor,  drept  oare  le  înmînează  scrisori  arhiereşti  de  fe¬ 
licitare,  iar  vrednicului  lor  păstor  sufletesc,  preotul  Ioan  Ştefan,  pentru  rîvna  sa 
pastorală  şi  gospodărească,  i-a  acordat  rangul  de  iconom,  întru  care  l-a  şi  hiro- 
tesit. 

Ceica.  In  cea  de-a  patra  duminică  a  lunii  octombrie  1989,  în  ziua  de  22, 
devotaţii  credincioşi  din  Parohia  Ceica,  prot.  Beiuş,  împreună  cu  vrednicul  lor 
păstor  sufletesc,  preotul  Mihai  Tocai,  au  trăit  marea  bucurie  sufletească  de  a-1 
avea  în  mijlocul  ilor  pe  P.  S.  Episcop  Vasile,  care  a  venit  să  le  binecuvânteze  roa¬ 
dele  jertfelniciei  şi  credinţei  lor,  Înnoirea  sfântului  locaş. 

Frumoasa  biserică,  cu  trei  turle,  ce  îmbină  armonios  stilul  bizantin  cu  cel 
moldovenesc,  a  fost  construită  în  anii  1925 — 1926  şi  sfinţită  în  luna  septembrie 
1926  de  episcopul  Roman  Ciorogariu  al  Oradiei,  împreună  cu  arhiereul  său  vi¬ 
car  Dr.  Andrei  Magieru  Crişanul,  dîndu-i-se  hramul  de  „Pogorîrea  Duhului  Sfînt“. 

De-a  lungul  timpului,  i  s-au  făcut  de  mai  multe  ori  reparaţii  capitale,  la 
cea  din  urmă  efectuîndu-se  exteriorul  între  anii  1979 — 1981,  în  timpul  păstoririi 
distinsului  preot  Ioan  Ciocan,  cînd  vechea  -tencuială  a  fost  înlocuită  cu  cea  ac¬ 
tuală,  în  terasit,  iar  ţigla  veche  de  pe  acoperiş  a  fost  înlocuită  cu  alta  nouă. 

Intre  anii  1984 — 1988,  în  timpul  păstoririi  actualului  vrednic  preot  Mihai 
Tocai,  cu  sprijinul  nelimitat  al  membrilor  Consiliului  şi  Comitetului  parohial  şi 
îndeosebi  prin  jertfelnicia  celor  240  familii  de  buni  credincioşi,  d  s-au  făcut  şi 
mari  lucrări  de  renovare  interioară.  Astfel,  în  1985,  la  un  an  după  instalarea  preo¬ 
tului,  biserica  s-a  îmbrăcat  în  tencuială  nouă,  peste  oare,  în  anii  1986 — 1987,  s-a 
aşternut  o  fo/arte  frumoasă  pictură,  executată  în  frescă  de  pictorul  prof.  Ioan 
Someşan  din  Timişoara,  iar  în  1988  acelaşi  pictor  a  făcut  icoane  noi  pe  tîmplă. 

în  vederea  săvârşirii  slujbei  de  binecuvîntare  a  acestor  lucrări,  ierarhul  a 
fost  condus  de  la  casa  parohială,  spre  biserică,  de  soborul  preoţilor  şi  diaconi¬ 
lor  şi  de  alaiul  mulţimii  de  credincioşi,  în  glasul  melodios  al  clopotelor,  ca  şi  al 

clerului  şi  credincioşilor.  După  actul  de  binecuvîntare,  s-a  sâvîrşit  Sf.  Liturghie, 
la  care  răspunsurile  au  fost  date,  cu  multă  căldură  şi  însufleţire,  de  un  grup  de 
studenţi  teologi,  secundaţi  de  mulţimea  credincioşilor  şi  de  cîntăreţul  bisericii  lo¬ 
cale.  Predica  zilei  a  fost  ţinută  de  P.  C.  secretar  ep.  Liviu  Ungur,  care  a  vorbit 
despre  vindecarea  minunaă  a  îndrăcitului  din  ţinutul  Gherghesenilor. 

După  apolisul  Sf.  Liturghii,  P.  C.  Prot.  Teodor  Cios  a  citit  hrisovul  şi  a  a- 
dresat  ierarhului  un  respectuos  cuvînt  de  bun  sosit.  Apoi  preotul-paroh  Mihai 
Tocai  a  înfăţişat  pe  scurt  istoricul  parohiei  şi  al  sfîntului  locaş  şi  a  făcut  un  ra¬ 
port  despre  starea  religioasă  a  credincioşilor,  precum  şi  dare  de  seamă  asupra 
lucrărilor  efectuate,  exprimînd  cuvenitele  mulţumiri  celor  îndreptăţiţi.  S-a  dat 
apoi  citire  de  către  diaconul  Teodor  Savu  scrisorii  arhiereşti  de  apreciere. 

în  cuvîntul  de  învăţătură,  P.  S.  a  stăruit  asupra  rostului  şi  rolului  deosebit 
de  însemnat  pe  care-1  au  icoanele,  pictura,  din  bisericile  ortodoxe  în  educaţia 
religioasă,  întru  înduhovnicirea  credincioşilor,  precum  şi  în  temeluirea  adevăru¬ 
rilor  de  credinţă  ce  înfăţişează  icoanele  respective.  De  asemenea,  a  adresat  cal¬ 
de  cuvinte  de  apreciere  credincioşilor  pentru  jertfelnicie,  membrilor  Consiliu¬ 
lui  parohial  pentru  sprijinul  lor  nelimitat,  înmînîndu-le  scrisori  de  apreciere,  in¬ 
clusiv  pictorului  prof.  Ioan  Someşan,  iar  vrednicului  lor  păstor  sufletesc,  preo¬ 
tul  Mihai  Tocai,  pentru  deosebitul  zel  pastoral,  ca  şi  pentru  înfrumuseţarea  bi¬ 
sericii,  i-a  acordat  distincţia  de  iconom,  întru  care  l-a  şi  hirotesit.  Totodată,  a 
evocat  şi  meritele  pastorale  ale  fostului  preot-paroh,  timp  îndelungat,  Ioan  Cio¬ 
ban,  pentru  care  a  fost  distins,  la  timpul  său,  cu  înaltul  rang  de  iconom- stavrofor. 

La  masa  comună,  ce  a  urmat,  a  participat,  în  spirit  ecumenist,  şi  monse¬ 
niorul  Ştefan  Dascal,  ordinarius  romano-catolic  In  Oradea. 

Halmăjd.  Intr-o  minunată  zi  de  toamnă,  în  ultima  duminică  a  lunii  octom¬ 
brie  1989  (ziua  29),  P.  S.  Episcop  Vasile  a  poposit  în  mijlocul  bunilor  credincioşi 
din  Parohia  Halmăjd ,  prot.  Şimleul  Silvaniei,  jud.  Sălaj,  spre  a  le  sfinţi  noua 
lor  biserică,  cu  hramul  „Sf.  Mare  Mucenic  Dimitrie",  terminată  în  acest  an.  Zi¬ 
direa  ei  a  început  în  1980,  sub  păstoria  preotului  Victor  Pop,  ajungînd  cu  înăl¬ 
ţarea  zidurilor  pînă  la  şarpantă,  în  anul  1982.  în  anul  1983,  sub  păstoria  nou-hiro- 
tonitului  preot  Gavril  Ardelean,  ce  s-a  dovedit  apoi  plin  de  vrednicie,  ajutat  de 
membrii  Consiliului  şi  Comitetului  parohial  şi  în  special  prin  jertfelnicia  pildui¬ 
toare  a  credincioşilor  săi  şi  a  unor  fii  ai  satului  din  alte  localităţi,  lucrările  s-au 
Continuat,  an  de  an  făcîndu-se  reale  progrese,  tencuindu-se  exteriorul,  în  terasit, 
acoperindu-se  cu  tablă  şi  imprejmuindu-se  cu  gard.  In  interior,  s-au  tencuit  bol¬ 
ta  şi  pereţii,  care  apoi  au  fost  împodobiţi  cu  foarte  reuşită  pictură,  executată  în 

frescă  de  pictorul  Ioan  Bozeşan  din  Deva,  cu  menţiunea  că  cheltuiala  acestei  în¬ 
semnate  lucrări  a  fost  suportată  în  întregime  de  P.  C.  preot  Ioan  Tătulescu  din 

Bucureşti,  fost  preot  al  acestei  parohii  între  1948 — 1957.  De  asemenea,  a  fost  do¬ 
tată  cu  un  frumos  iconostas,  al  cărui  schelet  a  fost  lucrat  artistic  de  sculptorul 
Deneş  Lucaci,  iar  candelabrele,  stranele  şi  scaunele  au  fost  confecţionate  de 
meşterul  Gheorghe  Duncan  din  Baia  Mare. 

Slujba  de  sfinţire  s-a  săvîrşit  de  către  P.  S.  Episcop  Vasile,  după  care,  cu 
marele  sobor  de  preoţi  şi  diaconi,  s-a  oficiat,  în  curtea  bisericii,  Sf.  Liturghie, 
în  faţa  unei  mari  mulţimi  de  credincioşi  din  loc.  şi  din  împrejurimi  şi  din  alte 
localităţi  ale  ţării.  Răspunsurile  au  fost  date  de  credincioşi  şi  de  un  grup  de  stu¬ 
denţi  teologi  şi  elevi  seminarişti.  Predica  zilei  a  fost  ţinută  de  P.  C.  Insp.  ep. 
Dorel  Rusu,  tălmăcind  pericopa  evanghelică  a  zilei,  despre  învierea  fiicei  lui 
Iair.  Preotul-paroh  Gavril  Ardelean,  pentru  zelul  pastoral  şi  pentru  ducerea  la 
bun  sfîrşit  a  lucrărilor  de  înălţare  a  noii  biserici,  a  fost  distins  cu  rangul  de 
iconom.  Cu  acelaşi  rang  a  fost  distins  şi  P.  C.  Preot  Ioan  Tătulescu  din  Bucu¬ 
reşti,  fost  paroh,  pentru  măreaţa  şi  aleasa  sa  faptă  de  suportare  a  cheltuielilor 
Ie  pictare  a  bisericii,  înscriindu-se  astfel  în  rîndul  ctitorilor  acestui  sfînt  lo¬ 
caş.  De  asemenea,  li  s-a  înmînat  şi  cîte  o  scrisoare  arhierească  de  apreciere. 

După  terminarea  Sf.  Liturghii,  P.  C.  Prot.  Victor  Tăut  a  dat  citire  hrisovu¬ 
lui  şi  a  urat  bun  venit  P.  S.  Sale,  după  care  preotul-paroh  G.  Ardelean  a  făcut 
dare  de  seamă  asupra  lucrărilor  de  înălţare  a  noii  biserici,  exprimînd  alese  mul¬ 
ţumiri  celor  îndreptăţiţi.  S-a  dat  citire  apoi  celoţ  două  scrisori  arhiereşti  de  a- 
preciere,  una  credincioşilor,  membrilor  Consiliului  parohial  şi  preotului-paroh 

pentru  contribuţia  lor  la  înălţarea  noii  biserici,  iar  alta,  personală,  P.  C.  Preot 
Ioan  Tătulescu  pentru  fapta  sa  ctitoriceaseă  de  pictare  a  bisericii. 

In  continuare,  a  vorbit  P.  C.  Preot  I.  Tătulescu,  aducînd  .respectuoase  mul¬ 
ţumiri  P.  S.  Sale  pentru  distincţia  acordată  şi  pentru  scrisoarea  arhierească  de 
apreciere,  iar  credincioşilor  pentru  dragostea  cu  care  l-au  înconjurat  pe  timpul 
cît  i-a  păstorit,  pâstrîndu-le  o  plăcută  amintire,  concretizată  în  pictarea  noii  bi¬ 
serici  pe  a  sa  cheltuială.  Apoi  dl.  prof.  dr.  Vasile  Vetişanu,  fiu  al  plaiurilor  să- 
lăjene,  profund  îndrăgostit  de  ele,  condeier  consacrat  şi  un  eseist  bine  cunoscut, 
a  elogiat  virtuţile  strămoşeşti  ce  stâpînesc  şi  sufletele  românilor  din  aceste  părţi, 
referindu-se  în  special  la  situaţia  de  faţă,  cînd  locuitorii  acestui  modest  sat  au 
fost  în  stare  să  ridice  un  atît  de  impunător  aşezământ  de  străveche  spiritualiate 
Românească,  ce  a  contribuit  la  păstrarea  identităţii  naţionale  a  poporului  român. 

Seria  cuvântărilor  a  încheiat-o  P.  S.  Episcop  Vasile,  care  şi-a  manifestat 
cu  multă  bucurie  satisfacţia  de  a  fi  putut  veni  să  sfinţească  acest  nou  Sion  creş¬ 
tinesc  şi  românesc,  înălţat  din  jertfelnicia  pilduitoare  a  bunilor  credincioşi,  de 
aici,  îndrumaţi  cu  stăruinţă  şi  dragoste  părintească  de  preoţii  lor  Victor  Pop  şi 
Gavril  Ardelean,  sprijiniţi  cu  multă  dăruire  de  membrii  Consiliului  şi  Comitetu¬ 
lui  parohial,  pentru  care  le  exprimă  tuturor  calde  cuvinte  de  apreciere  şi  laudă. 
Cu  aceeaşi  căldură  sufletească  îi  adresează  asemenea  mulţumiri  şi  recunoştinţă 
şi  preotului  Ioan  Tătulescu,  fost  paroh,  pentru  mărinimia  sa  faţă  de  foştii  lui 
credincioşi,  ceea  ce  dovedeşte  şi  o  puternică  credinţă  în  Dumnezeu  şi  în  chemarea 
3a  preoţească.  In  continuare,  ierarhul  a  vorbit  despre  însemnătatea  Bisericii  ca 
aşezămînt  de  mîntuire  şi  ca  locaş  de  închinare,  explicînd  totodată  şi  semnifica¬ 
ţia  unor  momente  din  impresionanta  slujbă  de  sfinţire  a  unei  biserici. 

La  agapa  ce  s-a  servit,  de  asemenea,  s-au  rostit  scurte  cuvîntări,  în  care 
s-au  elogiat  virtuţile  creştineşti  şi  patriotice  ale  celor  ce  au  contribuit  la  du¬ 
cerea  la  bun  sfîrşit  a  lucrărilor  de  edificare  a  noii  biserici  de  aici.  In  ordine  au 
sorbit  preoţii  Dumitru  Megheşan  din  Oradea  şi  Viorel  Mal  de  la  Auşeu-Bihor, 
ambii  fii  ai  satului,  P.  C.  iconom-stavrofor  Tiberiu  Puşcaş  din  Şumal,  prof.  dr. 
V.  Vetişanu,  P.  C.  iconom-stavrofor  Traian  Pilcă  din  Satu  Mare,  cărora  le-a  răs¬ 
puns  cu  calde  mulţumiri  P.  S.  Episcop  Vasile,  oare,  în  acelaşi  timp,  a  exprimat 
aceleaşi  calde  mulţumiri  şi  familiei  preotului-paroh  şi  tuturor  celor  ce  au  con¬ 
tribuit  la  ospitaliera  agapă  ce  s-a  servit. 

II.  Vizitafie  canonică  la  Parohia  Bixad  II 

Vineri,  8  septembrie  1989,  la  sărbătoarea  Naşterii  Maicii  Domnului,  P.  S. 
Episcop  Vasile  —  însoţit  de  la  Centrul  Eparhial  de  P.  C.  cons.  ep.  Ioan  Coroban 
şi  de  diaconul  Teodor  Savu  —  a  făcut  o  vizitaţie  canonică  bunilor  credincioşi  din 
Parohia  Bixad,  prot.  Satu  Mare  (păstori  fiind  preotul  Vasile  Chioreanu,  paroh  I, 
şi  ieromonahul  Serafim-Valeriu  Adam,  paroh  II),  sâvîrşind  Sf.  Liturghie,  în  aer 
liber,  la  streaşină  bisericii  „Sf.  Ap.  Petru  şi  Paver  (Bixad  II),  cu  un  sobor  de 
preoţi  şi  un  diacon,  în  prezenţa  unui  foarte  mare  număr  de  credincioşi  din  pa¬ 
rohie  şi  din  împrejurimi.  Răspunsurile  au  fost  date  de  un  grup  de  elevi  semina¬ 
rişti  şi  de  corul  bisericii  parohiale  din  Negreşti-Oaş.  înainte  de  Sf.  Liturghie  s-au 
oficiat  Utrenia  şi  Sf.  Maslu,  iar  în  preseară  snau  oficiat  Vecernia  împreună  cu 
Litia  şi  Sf.  Taină  a  Maslului,  predicând  ieromonahul  Iacob  Paşca  de  la  Mănăs¬ 
tirea  Cetăţuia-Iaşi. 

Predica  zilei  la  Sf.  Liturghie  a  fost  ţinută  de  P.  C.  Pr.  cons.  ep.  Ioan  Coro¬ 
ban,  vorbind  despre  însemnătatea  şi  măreţia  praznicului.  După  otpust,  P.  C.  Prot. 
Ioan  Ţolescu  a  rostit  un  cald  cuvînt  de  bun  venit  P.  S.  Sale  şi  a  subliniat  devota¬ 
mentul  credincioşilor  din  localitate  şi  din  Oaş  faţă  de  Biserica  strămoşească  or¬ 
todoxă  română,  o  cinstire  deosebită  arătînd  ei  faţă  de  această  biserică  din  deal. 
cu  veche  tradiţie  în  a  fi  cercetată  de  pelerini  în  foarte  mare  număr,  mai  ales 
de  praznicele  mari  şi  de  zilele  de  hram.  Apoi  parohul  II,  P.  C.  ieromonah  Sera¬ 
fim  Adam,  a  făcut  o  scurtă  dare  de  seamă  asupra  noilor  realizări  duhovniceşti 
şi  gospodăreşti  la  această  biserică  de  la  ultima  vizită  făcută  de  ierarh. 

In  cuvîntul  de  învăţătură,  ierarhul  —  exprimindu-şi  bucuria  sufletească  de 
a  se  afla  din  nou  în  mijlocul  unui  atît  de  mare  număr  de  credincioşi,  însetaţi 

după  cuvin  tul  Domnului  —  le-a  spus  celor  de  faţă  că  praznicul  de  azi  ne  pune  în 
faţă,  după  Domnul  Iisus  Hristos,  modelul  cel  mai  desâvîrşit  de  viaţă  bineplâcută 
lui  Dumnezeu,  şi  anume  pe  Sf.  Fecioară  Maria.  Drept  aceea,  a  spus  P.  S.  Sa, 
trebuie  să  urmăm  şi  noi  toţi  modul  ei  de  vieţuire,  precum  şi  să  împlinim  în¬ 
demnul  ei  de  la  Nunta  din  Cana  Galileei:  „Să  faceţi  tot  ce  vă  va  spune  vouău 
(Ioan  2,  5),  în  sensul  ca  să  împlinim  continuu  întreaga  învăţătură  a  dumnezeies¬ 
cului  ei  Fiu,  cuvinte  pe  care  le  putem  considera  ca  pe  cea  mai  cuprinzătoare 
predică.  Totodată,  a  adus  cuvinte  de  apreciere  credincioşilor,  membrilor  Consi¬ 
liului  şi  Comitetului  parohial  şi  celor  doi  vrednici  păstori  sufleteşti  pentru  în¬ 
noirea  bisericii  de  sus,  împodobită  cu  o  minunată  pictură  în  frescă,  devenind  din 
nou  izvor  de  viaţă  duhovnicească  pentru  mulţimea  de  credincioşi  localnici  şi  din 
îndepărtări.  In  mod  deosebit,  a  apreciat  rîvna  şi  stăruinţa  părintelui  ieromonah 
Serafim,  pentru  grabnica  revitalizare  a  activităţii  duhovniceşti  şi  gospodăreşti  de 
la  biserica  de  sus  (Bixad  II),  îndemnîndu-1  să-şi  continue  munca  cu  aceeaşi  con¬ 
ştiinciozitate  şi  in  ritmul  de  pînă  aci.  P.  S.  Sa  a  rămas  la  Bixad  pînă  în  19  sept. 
1989,  în  care  timp  a  făcut  vizite  de  lucru  la  parohiile:  Certeze,  Huta-Certeze,  Că- 
lineşti-Oaş  (biserică  nouă  în  construcţie),  Racşa,  Tur,  Negreşti-Oaş,  Bixad  I  (bi¬ 
serică  în  renovare  exterioară),  Oraşul  Nou- Vii,  la  sediul  Protopopiatului  Satu 
Mare  şi  la  cel  din  Cărei,  în  drum  spre  reşedinţă.  Peste  tot  a  dat  îndrumări 
pastorale  şi  gospodăreşti,  adecvate  împrejurărilor.  în  duminicile  de  10  şi  17  sep¬ 
tembrie  1989,  ca  şi  de  înălţarea  Sf.  Cruci,  a  asistat  la  Sf.  Liturghie  în  biserica 
din  parohia  Bixad  II,  împărtăşind  credincioşilor  arhiereşti  binecuvîntări  şi  cu- 
vînt  de  învăţătură. 

Diacon  dr.  Teodor  Savu 


III  Conferinţe  preoţeşti 

Intre  18 — 25  octombrie  1989  s-au  ţinut  la  sediile  celor  şapte  protopopiate 
conferinţele  pastoral-misionare  ale  clerului  din  Eparhia  Oradiei,  dezbătîndu-se 
tema:  „ Rolul  predicii  şi  catehezei  ca  mijloc  pastoral-misionar4t . 

Prea  Sfinţitul  Episcop  Vasile  a  prezidat  conferinţele  de  la  Oradea  şi  Beuiş, 
delegaţi  chiriarhali  fiind:  P.  C.  Vasile  Sabâu,  consilier  economic,  la  protopopiatul 
Oradea,  P.  C.  Liviu  Ungur,  secretar  eparhial,  la  prot.  Beiuş  şi  Marghita,  P.  C. 
Dorel  Rusu,  inspector  eparhial,  la  prot.  Satu  Mare  şi  Cărei  şi  P.  C.  Ioan  Coroban, 
consilier  bisericesc,  la  prot.  Zalău  şi  Şimleu  Silvaniei. 

In  deschiderea  conferinţelor,  s-a  evidenţiat  rolul  deosebit  de  important  al 
activităţii  predicatoriale  în  viaţa  bisericească,  datoria  de  căpetenie  a  preotului  de 
a  vesti  cuvîntul  lui  Dumnezeu  „cu  timp  şi  fără  timp“  (II  Tim.  4,  2),  precum  şi 
necesitatea  imperativă  de  a  ancora  această  latură  fundamentală  a  misiunii  preo¬ 
ţeşti  la  realităţile  şi  trebuinţele  actuale,  făcînd  din  amvon  nu  numai  lumina  cre¬ 
dinţei  şi  trîmbiţa  mîntuirii,  ci  şi  scutul  de  apărare  şi  întărire  a  dreptei  credinţe  în 
rindul  credincioşilor  noştri. 

Referatele,  întocmite  cu  acrivie  şi  responsabilitate,  au  fost  susţinute  de  că¬ 
tre  următorii  preoţi:  Titus  Scurt  (Nojorid),  la  prot.  Oradea,  Ioan  Pirtuţ  (Beiuş),  la 
prot.  Beiuş,  Zaharia  Tăut  (Şilindru),  la  prot.  Marghita,  Viorel  Mihăilă  (Negreşti), 
la  prot.  Satu  Mare,  Ştefan  Pomian  (Craidorolţ),  la  prot.  Cărei,  Valentin  Dan- 
ciu  (Luminiş),  la  prot.  Zalău  şi  Ştefan  Boldea  (Criştelec),  :1a  prot.  Şimleu  Silvaniei. 
Referatele  nu  au  fost  doar  o  expunere  pozitivă  a  temei,  ci  au  atins  menirea  lor: 
au  abordat  problematica  modalităţilor  celor  mai  adecvate  de  propovâduire  astăzi, 
de  angrenare  a  misiunii  învăţâtoreşti  la  cerinţele  concrete  din  parohii. 

Pe  marginea  referatelor,  vorbitorii  s-au  implicat  activ  în  dezbaterea  pro¬ 
blemelor  ridicate  de  conţinutul  şi  formele  predicii  şi  catehezei,  pornind  de  la 
pilda  desâvîrşită  a  Mîntui torului  Iisus  Hristos,  care  adesea  era  numit  învăţă¬ 
torul,  pentru  modul  în  care  a  vestit  cuvîntul  lui  Dumnezeu.  Propovâduirea  Evan¬ 
gheliei  a  fost  pentru  Domnul  o  misiune  principală,  după  cum  însuşi  mărturisea: 
„Eu  pentru  aceasta  M-am  născut  şi  pentru  aceasta  am  venit  în  lume,  ca  să  măr¬ 
turisesc  adevărul:  tot  cel  ce  este  din  adevăr  ascultă  glasul  Meu“  (Ioan  18,  37). 

Tot  aşa,  şi  Sfinţii  Apostoli  s-au  socotit  „slujitori  ai  cuvântului**  (Luca  1,  2), 
spunînd:  „Şi  ne-a  poruncit  să  propovăduim  poporului  şi  să  mărturisim  că  El  este 
cel  rînduit  de  la  Dumnezeu  să  fie  judecător  aii  celor  vii  şi  al  celor  morţi*4  (F.  Ap. 
10,  42). 

Vorbind  despre  cailităţile  slujitorilor  bisericeşti,  Sf.  Ap.  Pavel  cere  ca  a- 
ceştia  să  fie  destoinici  să  înveţe  pe  alţii,  dar  adaugă  imediat  că  trebuie  să  fie 
şi  împlinitori  ai  cuvântului,  plini  de  virtuţi:  curaţi,  fără  de  prihană,  primitori  de 
străini,  nebeţivi,  nedeprinşi  a  bate,  neiubitori  de  arginţi,  buni  chivernisitori  ai 
casei  lor  şi  ai  casei  Domnului.  De  unde  —  s-a  subliniat  în  cadrul  conferinţelor 
—  rezultă  că  preotul  nu  se  poate  rezuma  la  simpla  expunere  a  învăţăturii  evan¬ 
ghelice,  fie  ea  cît  de  minunat  tălmăcită,  ci  trebuie  adeverită  de  viaţa  sa  personală, 
ca  şi  a  familiei  sale.  „Te  fă  pildă  credincioşilor  cu  ouvîntul  şi  cu  purtarea*4,  scrie 
Apostolul  ucenicului  său  Timotei  (II  Tim.  4,  2).  Iar  Sf.  Ioan  Gură  de  Aur  întă¬ 
reşte:  „Nu  poate  fi  un  orator  bun  acela  care  nu  duce  o  viaţă  virtuoasă.  Orice 
dascăl  înţelept  învaţă  tot  atât  de  bine  prin  faptele  sale  ca  şi  prin  cuvîntul  său“. 
De  altfel,  Sf.  Părinţi  au  sporit  atît  de  pilduitor  puterea  de  rodire  a  cuvîntului 
lor  prin  pilda  personală  a  unei  vieţi  de  înaltă  sfinţenie. 

In  acest  context,  unul  dintre  vorbitori  a  remarcat  că  enoriaşii  au  nevoie  de 
un  model  concret  de  vieţuire  creştinească  şi  în  chip  firesc  îl  caută  şi-l  ia  de  la 
cel  care  le  vesteşte  cuvîntul  şi  calea  mîntuirii.  Vor  crede  şi  vor  urma  această  cale 
ce  li  se  revelează,  în  măsura  în  care  predica  va  fi  validată  şi  autentificată  de  fapte. 
Un  preot  poarte  fi  un  iscusit  minuitor  al  cuvîntului  şi  predica  lui  poate  fi  plăcută, 
chiar  apreciată,  dar  efectul  ei  concret  în  viaţa  credincioşilor  depinde  în  cea  mai 
mare  măsură  de  puterea  pildei  faptelor  şi  atitudinilor  sale. 

In  cadrul  dezbaterilor,  s-au  căutat  răspunsuri  la  cîteva  întrebări  esenţiale  în 
misiunea  preoţească:  Sîntem  noi,  ca  propovăduitori,  la  înălţimea  cerinţelor  actuale? 
Răspundem  noi  în  suficientă  măsură  problemelor  duhovniceşti  din  parohie?  Cu¬ 
noaştem  şi  ne  preocupăm  de  cunoaşterea  acestor  probleme? 

S-a  analizat  apoi  modul  în  care  trebuie  folosite  cărţile  de  predici,  ca  şi 
experienţele  duhovniceşti  acumulate  de  Biserică  în  această  privinţă. 

S-a  relevat  de  către  vorbitori  că  Biserica  trebuie  să  probeze  şi  prin  graiul 
cuvîntului  adevărata  învăţătură  de  credinţă,  contracarînd  astfel  prozelitismul  şi 
denigrările  dinafară. 

In  acelaşi  timp.  Biserica  este  îndatorată  să  propage  înaltele  principii  creştine 
de  vieţuire  şi  convieţuire  socială,  ale  demnităţii  morale.  Preotul  poate  şi  este 
dator  să  contribuie  în  hotărîtoare  măsură  la  eradicarea  unor  vicii  ce  poluează 
viaţa  comunitară:  beţia,  furtul,  lăcomia,  desfrîul,  invidia,  clevetirea,  duşmănia, 
necinstea,  făţărnicia  etc. 

Sintetizînd  cele  discutate,  P.  S.  Episcop  Vasile,  ca  şi  delegaţii  eparhiali,  acolo 
unde  Chiriarhul  n-a  fost  prezent,  au  desprins  cîteva  concluzii  pe  care  le-au  pus 
la  sufletul  preoţimii,  ca  nişte  necesităţi  imperative  pentru  buna  rodnicie  a  mi¬ 
siunii  învăţătoreşti  astăzi: 

—  Cunoaşterea  temeinică  de  către  fiecare  slujitor  al  altarului  a  învăţăturii  de 
credinţă  şi  îmbogăţirea  orizontului  teologic  şi  cultural. 

—  Mînuirea  cu  dexteritate  şi  înţelepciune  a  textelor  scripturistice,  cu  tîlcuirea 
lor  corectă,  pentru  o  predică  biblică,  întrucît  Sfînta  Scriptură  dă  conţinut  şi  suport 
divin  propovăduirii. 

'  —  Preotul  trebuie  să  aibă  permanent  în  vedere  scopul  soteriologic  al  misiunii 
sale  învăţătoreşti,  bine  ştiind  că  mîntuirea  este  un  proces  lung  de  strădanii,  eforturi 
şi  jertfe  duhovniceşti. 

—  Să  cunoască  îndeaproape  „frontul  de  lucru44,  adică  starea  sufletească  a  cre¬ 
dincioşilor  săi,  pentru  a-şi  orienta  modul  şi  conţinutul  propovăduirii  potrivit 
cerinţelor. 

—  Să  fie  permanent  pregătit  să  dea  răspuns  la  problemele  şi  trebuinţele 
duhovniceşti,  căci  una  din  cauzele  pentru  care  unii  credincioşi  ai  noştri  tind  spre 
sectari  este  tocmai  faptul  că-şi  caută  răspuns  şi  soluţionare  la  aceste  probleme 
în  altă  parte,  unde  sînt  atraşi  cu  surle  şi  tobe. 

—  Cunoaşterea  învăţăturilor  neoprotestanţilor,  precum  şi  a  metodelor  lor  de 
acţiune. 

—  Afirmarea  cu  convingere  a  învăţăturii  noastre  de  credinţă,  fără  a  intra 
în  polemici  virulente  cu  cei  de  altă  credinţă. 

—  Stilul  de  propovăduire  să  urmeze  pildei  Marelui  Dascăl  Iisus  Hristos. 

—  Improprierea,  trăirea  şi  personalizarea  conţinutului  predicii  noastre. 

—  Să  nu  folosipi  predici  pur  dogmatice,  care  sînt  mai  greoaie  şi  mai  anevoie 
de  înţeles.  Aspectul  trăirii  interesează  în  chip  deosebit. 

—  Accent  mai  mare  pe  predica  faptelor  preotului  şi  a  familiei  sale. 

—  Folosirea  pildelor  şi  aşezămintelor  din  viaţa  cotidiană,  din  natură  etc., 
care  creează  o  legătură  sufletească  mai  directă  între  cel  care  vorbeşte  şi  cei  ce 
au  „urechi  de  auzit4*. 

—  Pastoraţia  individuală  şi  vizitele  pastorale  prelungesc  şi  fixează  viu  pro- 
povăduirea  noastră  în  conştiinţa  credincioşilor. 

—  O  mai  mare  atenţie  operei  samarinene  în  parohii,  îmbrăcată  în  felurite 
forme,  fiind  un  argument  pecetluitor  al  propovăduirii  noastre. 

In  final,  s-a  evidenţiat  convingerea  unui  preţuit  slujitor  contemporan  al  cu- 
vîntului:  „Cred  că  înfăţişarea  luminoasă  şi  practică  a  adevărului  lui  Hristos,  lega¬ 
rea  dogmei  de  necesităţile  vieţii  de  zi  cu  zi  a  credincioşilor  rămîne  nu  numai  prima 
datorie  a  amvonului,  ci  şi  cheia  succesului  lui“. 


Pr.  Dorel  Octavian  Rusu 

CATOLICISM  ŞI  PROTESTANTISM.  CONSENS  ECUMENIC 

ŞI  DIFERENŢA  FUNDAMENTALA 

I. 

Tot  mai  multe  voci  autorizate  ale  teologilor  şi  responsabililor  Bisericilor 
romano-catolice  şi  protestante  angajate  de  circa  două  decenii  In  numeroase  dialo¬ 
guri  teologice  oficiale  bilaterale  *şi  multilaterale,  afirmă  de  la  o  vreme,  mai 
precis  de  la  începutul  anilor  ’80,  că  acordurile  realizate  în  cadrul  acestor  dialo¬ 
guri  desfăşurate  în  chestiunile  disputate  în  mod  tradiţional  între  cele  două  con¬ 
fesiuni  —  Scriptură  şi  Tradiţie,  autoritatea  în  Biserică,  magisteriul  bisericesc,  justi¬ 
ficarea,  Euharistia,  ministeriul  eclezial  —  nu  sini  decît  convergenţe  parţiale  care 
privesc  numai  simptome  particulare  nu  şi  rădăcina  sau  cauzele  radicale  şi  profunde 
ale  separaţiei  dintre  ele,  nu  ating,  adică,  decît  tangenţial  diferenţele  sau  diferenţa 
fundamentală  dintre  ele.  Intr-un  moment  în  care  procesul  de  „recepţie1*  de  către 
Biserici  a  rezultatelor  dialogurilor  bi-  şi  multilaterale  se  află  la  ordinea  zilei  — 
cînd,  adică,  declaraţiile  comune  semnate  de  membrii  comisiilor  mixte  de  dialog 
între  cele  două  familii  de  Biserici  întreabă  Bisericile  dacă  sînt  gata  să  se  recu¬ 
noască  unele  pe  altele  în  adevăr  pe  baza  consensului  şi  convergenţelor  funda¬ 
mentale  înregistrate  în  documentele  de  dialog  şi  să  tragă  consecinţele  practice  ce 
decurg  de  aici:  reconcilierea  ministeriilor  şi  restabilirea  comuniunii  depline  — 
într-un  astfel  de  moment  se  pune  tot  mai  insistent  problerfia  existenţei  între 
confesiuni,  în  spatele  convergenţelor  particulare  sau  chiar  a  consensului  funda¬ 
mental  înregistrat  în  adevăruri  de  credinţă  fundamentală  (ca:  triadologie,  hristo- 
logie  şi,  parţial,  chiar  şi  ecleziologie),  a  unei  „ diferenţe  fundamentale"  care  blo¬ 
chează  „receptarea11  rezultatelor  acestor  cţjaloguri,  relativizează  şi  neutralizează 
practic  consensul  ecumenic  şi  convergenţele  înregistrate  deja  şi  interzice  şi  întîrzie 
„sine  die11  trecerea  la  restabilirea  comuniunii  bisericeşti  depline  între  acestea. 

O  nouă  dezbatere  ecumenică  de  anvergură  —  „dezbaterea  diferenţei  funda¬ 
mentale  (Grunddifferenzdebatte)"  —  se  desenează  tot  mai  clar  pe  orizontul  ecu¬ 
menic  al  anilor  80 — 90.  De  altfel,  problema  pe  care  o  pune  —  natura  ultimă  a 
opoziţiei  între  „catolicism11  şi  „protestantism11,  unde  termenul  de  „catolicism11  nu 
se  reduce  la  versiunea  lui  latină,  romano-catolică,  ci  desemnează  o  realitate  ecle- 
ziologică  mai  largă,  şi  anume  acea  familie  de  Biserici  (ortodoxe,  vechi-orientale, 
romano-catolică  şi,  parţial,  anglicană)  care  au  concepţie  „sacramentală11  despre 
Biserică  şi  o  structură  episcopală,  spre  deosebire  de  Bisericile  Reformei  în  centrul 
cărora  stă  Cuvîntul  lui  Dumnezeu  sau  Scriptura  şi  care  au  o  organizare  presbi- 
terială  sau  congregaţionalistă  —  nu  e  nouă  decît  prin  contextul  nou,  ecumenic,  în 
care  este  reformulată.  Ea  a  fost  viu  dezbătută  în  controversele  interconfesionale 
începînd  încă  de  la  începutul  sec.  XIX  (cf.  disputa  M5hler-Baur  din  anii  1832 — 
1834  ş.a.;  poziţia  lui  Mohler  fiind  reluată  şi  însuşită  şi  în  „ Simbolica "  ortodoxă 
clasică  a  lui  Hristou  Androutsos,  1900),  şi  se  continuă  în  forme  şi  cu  intensităţi 
diferite  pînă  astăzi.  O  trecere  în  revistă  a  tentativelor  mai  noi  de  localizare  a 
„diferenţei  fundamentale11  catolicism-protestantism,  întreprinse  după  1944  şi  mai 
ales  la  începutul  anilor  80  oferă  Harding  Mayer  (ev.-ldt.)  în  studiul  Grundver- 
schiedenheit-Grundkonsens.  Problemskizze  zu  einem  Studienprojekt  des  Strassbur- 
ger  Instituts  fur  Qkumenische  Forschung,  „Okumenische  Rundschau11  nr.  3/1985, 
p.  347 — 359;  traducere  franceză  în  „Ir6nikan“  nr.  2/1985,  p.  163 — 179.  Situată  în 

genere  în  opoziţia  Cuvînt-Sacrament  (G.  Ebeling,  1964),  în  înţelegeri  diferite  ale 
hristologiei  (Y.  Congar,  1954),  în  înţelegeri  diferite  ale  conceptului  de  persoană 
(H.  Miihlen,  1964),  sau  în  opoziţia  a  două  moduri  de  gîndire:  platonico-augustiniano- 
luteran  şi  aristotelico-scolastico-catolic  (W.  Beinert,  1980),  sau  de  teologhisire: 
sapienţial  (Toma  dAquino)  şi  existenţial  (Luther)  (O.  H.  Pesch,  1967),  în  discuţiile 
generate  la  începutul  anilor  80  de  „receptarea**  rezultatelor  dialogurilor  bi-  şi 
multilaterale  sau  în  declaraţiile  unor  înalţi  prelaţi  catolici  din  1983  cu  ocazia 
aniversării  a  500  de  ani  de  la  naşterea  lui  M.  Luther  „diferenţa  fundamentală*4 
tinde  să  fie  localizată  în  categorii  teologice  mai  bine  definite.  Teologi  protestanţi 
o  situează  astfel  fie  în  concepţii  jdiferite  şi  contradictorii  asupra  credinţei  şi  Reve¬ 
laţiei  (cu  o  natură  pronunţat  doctrinară  în  catolicism  şi  pur  evenimenţială  în  pro¬ 
testantism)  care  determină  înţelegeri  diferite  ale  rolului  ministeriului  eclezial  în 
transmiterea  lor  (E.  Herms,  1981),  fie  în  viziuni  hristologice  diferite  care  implică 
sau  diminuează  necesitatea  mijlocirii  Bisericii  între  Dumnezeu  şi  om  (J.  Baur,  1981), 
fie  în  distincţia  ecleziologică  fundamentală  operată  de  Reformatori  între  „doctrina 
evangelii**  şi  „tradiitiones  humanae**  (H.  M.  Miiller,  1983),  fie  în  conceperea  sau 
refuzul  conceperii  Bisericii  ca  „sacrament**,  fapt  care  trădează  viziuni  diferite 
asupra  înţelegerii  îndreptării  credinciosului  în  Hristos  (E.  Jiingel,  1983),  fie  în 
relaţia  diferită  între  justificare,  pnevmatologie  şi  Biserică  (R.  Freiling,  1983).  In 
ce  priveşte  declaraţiile  responsabililor  catolici  din  1983  (anul  Luther),  cardinalul 
J.  Ratzinger,  prefectul  Congregaţiei  pentru  doctrina  credinţei,  plasa  „diferenţa 
fundamentală**  —  urmînd  unui  studiu  mai  vechi  a  lui  Hans  Urs  von  Balthasar 
(Zu  ei  Glaubensweisen ,  1967)  —  în  forma  diferită  a  actului  credinţei  în  cele  două 
confesiuni,  care  în  catolicism  include  în  sine  şi  Biserica  în  vreme  ce  la  Luther 
şi  la  Reformatori  se  înregistrează  o  individualizare,  o  personalizare  radicală  a 
acesteia,  şi  o  separare  a  ei  de  Biserică  ceea  ce  a  dus  la  înţelegerea  diferită  a  ra¬ 
portului  Scriptură,  Tradiţie,  Biserică,  la  dialectica  „Lege-Evanghelie“,  întreg  com¬ 
plexul  fiind  înrădăcinat  în  doctrina  justificării  sola  gratia  şi  sola  fide,  „articulus 
stantis  et  cadentis  Ecclesiae,,  pentru  Luther  care  ştia,  de  altfel,  foarte  bine  ce  voia 
să  spună  cînd  o  indica  ca  principalul  punct  de  separaţie  protestant  faţă  de  cato¬ 
licism;  în  vreme  ce  Mgr.  K.  Lehmann,  preşedintele  Conferinţei  episcopilor  cato¬ 
lici  din  Germania,  vede  „diferenţa**  într-un  complex  de  probleme  evidenţiind,  pe 
lîngă  personalizarea  credinţei,  plasarea  cuvîntului  sau  a  Scripturii  înaintea  Bise¬ 
ricii  ca  comunitate  de  credinţă  organizată  cu  ministerii  şi  în  contestarea  funda¬ 
mentelor  sacramentale  ale  Bisericii,  toate  acestea  fiind  solidare  cu  o  anumită 
concepţie  antropologică  şi  soteriologică  privind  rolul  omului  şi  umanităţii  lui 
Hristos  în  realizarea  mîntuirii. 

In  esenţă,  dezbaterea  actuală  în  jurul  „diferenţei  fundamentale**  între  ceea  ce 
e  catolic  şi  protestant,  se  concentrează  pe  ecleziologie  în  general  şi  pe  problema 
ministeriului  eclezial  (a  Preoţiei  sacramentale)  în  special  şi  se  prelungeşte  asupra 
premizelor  antropologice  şi  soteriologice  ale  ecleziologiei.  Diferenţa  în  aceste 
chestiuni  e  considerată  atît  de  profundă  încît  neutralizează  comuniunea  parţială 
deja  existentă  între  confesiuni  pe  baza  consensului  lor  în  adevărurile  fundamentale 
ale  credinţei:  Sf.  Treime,  hristologie  şi  chiar  ecleziologie  (parţial).  Evaluînd  motivele 
şi  scopurile  luărilor  de  poziţii  romano-catolice  în  dezbaterea  în  jurul  „diferenţei 
fundamentale*4,  Richard  Schliiter  (ev.-lut.)  (Die  „ Grunddifferenz **  zwischen  den 
Konfessionen.  Zur  bisherigen  rbmisch-katholisch  Diskussion  als  Frage  nach 
moglichen  Motive  und  Ziele,  „Okumenische  Rundschau**  nr.  3/1987,  p.  302 — 320), 
sublinia  faptul  că  dezbaterea  în  chestiune  pare  să  indice  începutul  unei  noi  faze 
de  „confesionalizare**  a  Bisericilor  în  procesul  ecumenic,  care  înclină  din  ce  în  ce 
mai  mult  spre  o  nouă  evidenţiere  a  opoziţiei  lor  doctrinare  şi  o  nouă  accentuare 
a  exclusivităţii  doctrinelor  de  credinţă  aşa  cum  au  fost  ele  formulate  în  faza 
excomunicărilor  reciproce.  Ceea  ce  va  duce  la  o  perpetuare  la  infinit  a  „status“-ului 
„quo“  actual  al  relaţiilor  dintre  confesiuni  şi  la  o  paralizie  a  paşilor  pe  calea  uni¬ 
tăţii.  Dezbaterea  în  jurul  „diferenţei  fundamentale**  pare  a  traduce  un  recul  ecu¬ 
menic  întrucît  ea  evidenţiază  divergenţe  de  abordare  ecleziologică  ce  nu  sînt  încă 
compatibile  cu  o  simplă  diversitate  în  cadrul  unei  eventuale  restabiliri  a  comu¬ 
niunii  bisericeşti.  Cert  este  că  relaţiile  actuale  dintre  confesiuni  sint  încă  departe  de 
punctul  care  să  facă  cu  putinţă  o  recunoaştere  bisericească  reciprocă  a  convergen- 

ţelor  şi  consensurile  în  credinţă  realizate  în  cadrul  dialogurilor  bi-  şi  multilaterale 
de  pînă  acum.  Ar  trebui  un  studiu  special  asupra  factorilor  neteologici  implicaţi 
teoretic  şi  practic  în  dezbaterea  ecumenică  şi  printre  care  un  rol  important  îl  are 
intenţia  inconştientă  a  Bisericilor  de  păstrarea  identităţii  şi  configuraţiei  sociale 
proprii  şi  în  care  doctrina  şi  ministeriile  joacă  rolul  decisiv  de  simbol  esenţial  al 
identităţii  şi  garant  decisiv  al  identităţii  şi  continuităţii  proprii;  în  cazul  în  care 
ecumenismul  nu  este  văzut  ca  o  simplă  coexistenţă  neschimbată  a  confesiunilor, 
fiecare  cu  identitatea  proprie,  revizuirea  structurilor  magisteriale  şi  ministeriale  e 
aşteptata  în  mod  aproape  exclusiv  de  la  cealaltă  parte. 

Studierea  problemei  „diferenţei  fundamentale4*  intră  din  ce  în  ce  mai  mult 
în  prim-planul  studiilor  şi  dezbaterilor  ecumenice.  Ea  face  obiectul  unui  program 
de  studiul  al  Institutului  de  studii  ecumenice  al  Federaţiei  mondiale  luterane  de 
la  Strassbourg  care-şi  propune  să  elucideze  5  puncte:  1.  studiul  noţiunilor  „con¬ 
sens/diferenţă  fundamentală44:  2.  localizarea  diferită  a  acestei  diferenţe;  3.  distincţia 
şi  relaţia  diferenţei  fundamentale  cu  celelalte  divergenţe  particulare  deja  stu¬ 
diate;  4.  stabilirea  naturii  separatorii  a  diferenţei  fundamentale;  şi  5.  relaţia  şi 
rolul  acestei  diferenţe  în  formarea  identităţilor  confesionale.  Natura  teologică 
însăşi  a  „diferenţei  fundamentale44  între  catolicism  şi  protestantism  a  făcut  însă 
recent,  între  1984 — 1986,  obiectul  unei  dezbateri  susţinute  în  cadrul  Comitetului 
mixt  catolic-protestant  din  Franţa,  dezbatere  finalizată  prin  adoptarea  unui  impor¬ 
tant  documept  intitulat  „ Consens  ecumenic  şi  diferenţă  fundamentală docu¬ 
ment  pe  care-1  prezentăm  mai  jos  în  traducere.  Nu  înainte  de  a  remarca  că  eclezio- 
logia  ortodoxă  deţine,  principial,  în  ea  şi  premizele  ei  hristologice,  soteriologioe  şi 
antropologice,  cheia  şi  punctul  de  integrare  care  permite  depăşirea  cu  adevărat 
„catolică44  (sobornicească)  a  alternativelor  şi  opoziţiilor  eoleziologice,  soteriologioe 
şi  hristologice,  în  care  sînt  blocate  poziţiile  ecleziologiee  şi  teologice  tradiţionale 
occidentale:  instituţie-eveniment,  structură-harismă,  pasivitate- activitate,  mono- 
fizism-nestorijanism  ecleziiologic,  aşa  cum  reies  ele  şi  în  cadrul  dezbaterii  în  jurul 
„diferenţei  fundamentale44  —  fapt  subliniat  deja  în  teologia  ortodoxă  dar  care  ar 
trebui  evidenţiat  şi  mai  intens  în  dezbaterile  ecumenice.  Ortodoxia  a  păstrat  de-a 
lungul  vremii  plenitudinea  sobornicească  („catolică44)  şi  echilibrată  a  Adevărului 
lui  Hristos.  De  aceea,  „unitatea  creştinismului  nu  se  poate  realiza  în  afara  Orto¬ 
doxiei,  nu  se  poate  realiza  decît  sub  semnul  Ortodoxiei,  sub  semnul  revenirii  la 
plenitudinea  iniţială44,  plenitudine  din  care  confesiunile  apusene  au  ieşit  printr-un 
spirit  de  alternative  dure,  tranşante,  al  unui  raţionalism  simplist.  „Refacerea  uni¬ 
tăţii  e  pentru  creştinismul  occidental  o  chestiune  de  ieşire  din  planul  alternati¬ 
velor  exclusiviste.  El  trebuie  să  regăsească  spiritul  Ortodoxiei  care  nu  se  opune 
uneia  sau  alteia  din  alternative,  ci  îmbrăţişează  în  învăţătura  şi  în  echilibrul  ei 
şi  punctele  afirmate  de  ambele  forme  ale  creştinismului  apusean44  (pr.  prof.  D. 
Stăniloae,  Sobomicitate  deschisă,  „Ortodoxia44  nr.  2/1972,  p.  171). 

Documentul  de  faţă  este  o  luare  de  poziţie  oficială  a  Comitetului  mixt  catolic- 
protestant  din  Franţa.  El  a  fost  definitivat  şi  adoptat  la  10 — 11  decembrie  1986  de 
Consiliul  permanent  al  Episcopatului  catolic  şi  Consiliul  permanent  luterano-refor- 
mat;  Comitetul  mixt  este  comisia  teologică  de  lucru  subordonată  acestor  două- 
instanţe.  Din  ea  fac  parte,  din  partea  catolică:  Mgr.  Duval,  arhiepiscop  de  Rouen; 
Mgr.  Bussini,  arhiep.  de  Lille,  şi  preoţii  şi  profesorii  de  teologie  Bacciochi,  Dupuy, 
Legrand,  Sesboiiă  şi  Sicard,  iar  din  partea  protestantă:  pastorul  LepLay,  preşe¬ 
dintele  Bisericii  reformate  a  Franţei  din  Ile-de-France  (Paris),  pastorul  Tartier, 
inspector  ecleziastic  al  Bisericii  luterane  Montbelliard,  şi  pastorii  şi  profesorii  de 
teologie:  Benoît,  Dumas,  Prieur,  Frechet.  Documentul  este  rezultatul  unui  studiu 
de  doi  ani  întreprins  de  Comitetul  mixt.  Tema  lui  a  fost  dezbătută  în  consultaţia 
ecumenică  a  referenţilor  ecumenici  din  Franţa,  de  la  Chantilly  din  1986,  a  cărei 
documentaţie  a  fost  publicată  în  volumul  Consensus  oecumenique  et  diffârence 
fondamentale ,  edită  par  le  Comită  mixte  catolique-protestant  en  France,  Le 
Centurion,  Paris,  1987.  La  nivel  teologic  studiul  a  fost  susţinut  mai  ales  de 
lucrările  profesorilor  Sesboiiă  (cat.)  şi  A.  Birmele  (ref.),  ultimul  autor  al  cărţii 
Le  salut  en  Jesus  Christ  dans  Ies  dialogues  oecumeniques,  Cerf.  Paris,  1986,  520  p. 
Traducerea  a  fost  făcută  după  versiunea  germană  a  documentului  realizată  tot 
de  prof.  Birmelă  şi  publioată  în  „Okumenische  Rundschau44  nr.  2/1988,  p.  222 — 230. 

II. 

CONSENS  ECUMENIC  ŞI  DIFERENŢA  FUNDAMENTALA 

I.  De  ce  se  pune  această  chestiune? 

1.  Poate  părea  uimitor  faptul  că,  după  20  de  ani  de  discuţii  doctrinare  a  căror 
sarcină  a  fost  aceea  dă  a  suprima  neînţelegerile ,  de  a  căuta  convergenţe  şi  a  ela¬ 
bora  elemente  de  acord  şi  adeseori  chiar  acorduri  „ esenţiale “  între  Bisericile 
separate  confesional  ale  Occidentului,  Comitetul  mixt  catolic-protestant  din 
Franţa  ajunge  să  pună  chestiunea  unei  „ diferenţe  fundamentale “  ba  chiar  a  unei 
„ diferenţe  creatoare  de  separaţie “  între  ele.  Nu  înseamnă  oare  aceasta  un  eşec 
sau  chiar  un  regres? 

Nici  una  nici  alta  din  aceste  aprecieri  nu  se  potrivesc  aici.  Această  chestiune 
nu  a  fost  inventată  de  Comisia  comună  care  precizează  numai  faptul  că  această 
chestiune  se  pune  in  cercetările  teologice  mai  noi,  în  cursul  nenumăratelor  dialo¬ 
guri  bilaterale  ca  şi  în  interogaţiile  unor  responsabili  ai  Bisericilor.  O  astfel  de 
reflecţie  este  unul  din  roadele  pozitive  a  '20  de  ani  de  dialog.  Domeniul  contro¬ 
verselor  noastre  este  astăzi  suficient  de  clarificat  şi  eliberat  de  false  probleme: 
progresele  făcute  pe  calea  spre  o  reconciliere  doctrinară  şi  în  domeniul  unei 
atmosfere  fraterne  fac  cu  putinţă  acum  abordarea  directă  a  unei  chestiuni  mai 
radicale,  poate  chestiunea  ultimă,  ca  să  putem  vedea  întrucît  o  diferenţă  funda¬ 
mentală  este  conciliabilă  cu  comuniunea  bisericească  deplină  şi  întrucît  trebuie 
ea  depăşită  printr-un  efort  înnoit  de  reconciliere.  Se  înţelege  de  la  sine  că 
această  investigaţie  ar  fi  sterilă  dacă  s-ar  mulţumi  cu  o  simplă  constatare. 

2.  întîi  de  toate  trebuie  clarificate  expresiile  folosite  aici.  Expresia  „diferenţă 
fundamentală “  poate  fi  înţeleasă  în  mod  negativ  în  sensul  unei  divergenţe  separa¬ 
toare  de  nedepâşit.  Ea  poate  fi  înţeleasă  şi  în  mod  pozitiv,  în  sensul  unui  plura¬ 
lism  legitim,  ca  expresie  a  unor  accentuări  diferite  şi  totuşi  conciliabile.  In  acest 
document  tratăm  chestiunea  diferenţei  fundamentale  în  speranţa  că  divergenţele 
separatoare  trebuie  depăşite.  Vom  încerca  să  fim  cit  mai  precişi  în  exprimarea 
noastră  ca  cititorul  să  nu  înţeleagă  greşit  examenul  nostru. 

3.  O  astfel  de  cercetare  are  loc  pe  baza  unui  consens  deja  destul  de  larg  şi 
aici  stă  şi  semnificaţia  lui.  Mărturisim  în  comun  taina  lui  Dumnezeu-T ătăl  Care 
pătrunde  în  istorie  ca  să  ne  mintuiască  prin  Fiul  Lui,  lisus  Hristos,  şi  Care  ne 
adună  în  Sfîntul  Duh  ca  să  constituim  Biserica  Lui.  întrucît  mărturisim  în  comun 
această  credinţă  apostolică,  ne  putem  pune  întrebarea:  de  ce  această  mărturisire 
comună  a  credinţei  conduce  în  prezent  la  o  separaţie  în  înţelegerea  de  către  noi  a 
Bisericii  şi  vieţii  bisericeşti.  Interogaţia  noastră  se  referă  astăzi  la  limitele  şi 
insuficienţa  acestui  consens:  ea  ar  dori  să  extindă  acest  consens  astfel  ca  fiecare 
partener  să  poată  recunoaşte  în  adevărul  integral  al  Evangheliei  că  divergenţele  au 
fost  reconciliate  şi  au  devenit  deosebiri  conciliabile  cu  comuniunea  bisericească 
deplină. 

4.  Semnificaţia  unei  astfel  de  interogaţii  stă  în  aceea  că  acum  ne  aflăm  în 
mod  limpede  „ deasupra "  divergenţelor  doctrinare  şi  instituţionale  clar  identifi¬ 
cate.  Chestiunea  diferenţei  fundamentale  aparţine  domeniului  reflexiei  teologice 
asupra  misterului  creştin,  adică  efortului  de  sistematizare  al  acestui  mister.  Diver¬ 
sitatea  opiniilor  şi  organizărilor  noastre  reclamă  o  astfel  de  reflecţie.  Astfel  de 
date  nu  sînt,  însă,  atît  de  uşor  de  recunoscut  ca  elementele  punctelor  disputate 
obişnuite.  Dialogul  asupra  lor  reprezintă  deci  un  ocol  ce  trebuie  să  conducă  la 
nouă  înţelegere  şi  să  elimine  anumite  blocaje. 


II.  Punerea  problemei 

5.  Ambii  parteneri  localizează  diferenţa  fundamentală  care  există  între  ei  în 
acelaşi  mod,  evaluează  însă  semnificaţia  ei  separatorie  în  mod  diferit. 

Pe  de  o  parte,  sîntem  în  stare  să  recunoaştem  într -adevăr  o  „diferenţă  funda- 
mentalău  existentă  în  organizările  noastre  ecleziologice,  diferenţă  care,  la  rîndul 
ei,  e  înrădăcinată  într -o  înţelegere  diferită  a  soteriologiei  şi  antropologiei.  Pe  de 
altă  parte,  nu  atribuim  aceeaşi  semnificaţie  diferitelor  elemente  ale  acestei  dife- 

renţe,  aşa  că  ceea  ce  pentru  unii  apare  ca  decisiv  şi  separator,  pentru  ceilalţi  este 
conciliabil  cu  comuniunea  bisericească  deplină,  şi  invers.  Nu  avem  deci  aceeaşi 
„ierarhie  a  adevărurilor “. 

Pentru  evanghelici,  punctul  decisiv  al  diferenţei  fundamentale  este  pozi¬ 
ţia  centrală  a  Evangheliei  despre  justificarea  (îndreptarea)  prin  credinţă  şi  învă¬ 
ţătura  care  enunţă  acest  fapt  („articolul  cu  care  stă  sau  cade  Biserica").  In  ochii 
lor,  deci ,  separă  tot  ceea  ce  pare  să  atingă  mîntuirea  numai  prin  har,  mai  cu 
seamă  orice  idee  a  unei  „ conlucrări "  a  Bisericii  la  misterul  mintuirii,  care  ar 
face  Biserica  şi  nu  pe  Dumnezeu  autor  al  harului.  Biserica  este  în  realitate  mereu 
obiect  şi  niciodată  subiect  al  harului.  Misiunea  Bisericii  constă  în  aceea  de  a 
consimţi  da-ului  lui  Dumnezeu  faţă  de  lume  şi  de  a-L  mărturisi  ca  o  martoră  şi 
slujitoare  expusă  mereu  atît  judecăţii  cit  şi  harului  lui  Dumnezeu. 

Pentru  catolici,  punctul  decisiv  al  diferenţei  fundamentale  stă  în  legătura 
între  misterul  lui  Hristos  şi  al  Duhului  Sfînt,  pe  de  o  parte ,  şi  misterul  Bisericii, 
pe  de  altă  parte.  Prin  harul  Sfîntului  Duh,  Biserica  nu  răspunde  numai  la  harul  lui 
Dumnezeu,  ci  devine  ea  însăşi  „semn  şi  instrument "  al  acestui  har,  şi  este  chemată 
să  preia  slujirea  mijlocirii  între  Dumnezeu  şi  om  săvîrşite  de  unicul  Mijlocitor , 
Iisus  Hristos. 

6.  De  aceea,  nu  atribuim  misterului  Bisericii  aceeaşi  semnificaţie  în  întregul 
misterului  creştin,  chiar  dacă  sîntem  de  acord  cu  toţii  că  Biserica  este  „secun¬ 
dară"  în  raport  cu  Hristos.  Pentru  catolici  ca  şi  pentru  evanghelici,  structura  ce 
constituie  Biserica  vine  din  întemeierea  ei  de  Hristos  şi  trimiterea  Duhului  Sfînt 
la  propovăduirea  Vestei  celei  Bune  (a  Evangheliei)  pînă  la  sfîrşitul  lumii.  Cato¬ 
licii,  însă,  inserează  în  structura  constitutivă  a  Bisericii,  adică  în  întemeierea  ei 
divină  de  către  Hristos,  un  număr  de  elemente  pe  care  evanghelicii  le  numără  ca 
aparţinînd  organizării  ei,  adică  instituţiilor  omeneşti.  Ca  urmare  a  acestui  fapt, 
privim  în  mod  foarte  diferit  pluralitatea  Bisericii. 

Astfel,  de  exemplu,  diferenţele  actuale  în  domeniul  ecleziologiei  şi  ministe - 
riilor  nu  mai  sînt  privite  de  partea  evanghelică  ca  separatoare,  întrucit  ele  au  la 
bază  un  consens  mai  adine  în  justificarea  prin  credinţă.  Dimpotrivă  aceste  dife¬ 
renţe  sînt  apreciate  de  partea  catolică  ca  nereconciliate  şi  afectînd  acest  consens 
mai  adine.  Acest  fapt  care  devine  vizibil  mai  cu  seamă  în  problemele  ospitalităţii 
euharistice,  este  ceea  ce  se  desemnează  uneori  ca  „asimetria"  noastră  „ecleziolo- 
gicâ".  Dacă  ambii  parteneri  nu  încearcă  să  înainteze  spre  o  înţelegere  mai  bună  a 
naturii  acestei  divergenţe,  dialogul  riscă  pericolul  de  a  se  împotmoli  în  cererea  — 
neîndoielnic  inconştientă  —  ca  o  parte  să  încuviinţeze  pur  şi  simplu  numai  organi¬ 
zarea  ecleziologică  a  celeilalte  părţi. 

7.  Chestiunea  fundamentală  poate  fi  eventual  pusă  şi  în  modul  următor:  cum 
este  cu  putinţă  faptul  că  ataşamentul  nostru  comun  faţă  de  mărturisirile  şi  sim- 
boalele  de  credinţă  apostolic  şi  niceo-constantinopolitan,  deci  şi  faţă  de  articolul  lor 
3  despre  Duhul  Sfînt  şi  Biserică,  şi  consensul  fundamental  atins  în  justificarea 
prin  har  în  credinţă,  nu  avansează  spre  o  înţelegere  fundamentală  comună,  teo¬ 
retică  şi  practică,  a  Bisericii?  Divergenţa  se  află  în  acest  punct.  Motivele  pro¬ 
funde  ale  acestui  fapt,  motive  pe  care  le-am  văzut  apărînd  discuţiile  noastre  fără 
a  le  putea  Jormula  suficient,  se  află  în  faptul  că  avem  scheme  diferite  de  gîndire 
şi  înţelegere.  Aceste  scheme  se  referă  înainte  de  toate  la  înţelegerea  relaţiei  între 
Dumnezeu  şi  creatură  (transcendenţa  lui  Dumnezeu  şi  constituţia  creaţiei,  cu 
dificila  chestiime  a  „analogiei  fiinţei"),  între  Dumnezeu  şi  omul  păcătos  (evaluării 

,  diferite  ale  capacităţii  omului  de  a  conlucra  la  mîntuirea  lui)  şi,  astfel ,  la  întreaga 
antropologie.  Ele  apar  înainte  de  toate  în  relaţia  dintre  soteriologie  şi  ecleziologie. 


III.  Originea  divergenţei  privitoare  la  Biserică 

8.  Ca  să  rămînem  în  domeniul  ecleziologiei  de  care  ne-am  ocupat  cu  precădere, 
precizăm  că  nu  tragem  aceleaşi  concluzii  din  convingerea  pe  care  o  avem  despre 
„creştinism  ca  Biserică"  şi  că  nu  traducem  în  mod  comun  această  convingere  în 
viaţa  bisericească.  Ambii  parteneri  confirmă  faptul  că  existenţa  Bisericii  ţine  de 
fiinţa  misterului  creştin.  Căci  misterul  morţii  şi  învierii  lui  Hristos  poate  fi 

înţeles  deplin  abia  atunci  cînd  recunoaştem  în  aceasta  darul  irevocabil  al  lui 
Dumnezeu  pentru  oameni  în  Fiul  Lui,  Care  s-a  făcut  unicul  Mijlocitor  între  El 
şi  noi,  adică  atunci  cînd  II  înţelegem  ca  temelie  a  comuniunii  celor  mîntuiţi  şi 
adunaţi  prin  darul  Duhului  Sfînt  într-un  singur  Trup,  Trupul  lui  Hristos.  Taina 
Paştelui  care  s-a  desâvîrşit  la  Cincizecime  este  temelia  Bisericii:  în  aceasta 
Biserica  devine  eveniment  instituit  pentru  mîntuire. 

Nu  există ,  însă,  între  noi  unitate  cu  privire  la  sensul  expresiei  „ Biserică Nu 
gîndim  în  acelaşi  mod  despre  relaţia  dintre  evenimentul  instituţional  şi  întemeierea 
instituită. 

9.  Pentru  Biserica  catolică,  Biserica  este  un  eveniment  al  mîntuirii  care  tre¬ 
buie  să  facă  văzut  în  lume  darul  irevocabil  făcut  de  Dumnezeu  oamenilor.  întru¬ 
cât  potrivit  mărturiei  apostolice  Hristos  este  atît  întemeietor  cît  şi  temelie  a  Bise¬ 
ricii,  aceasta  nu  este  numai  eveniment.  Ea  este  şi  o  instituţie  care,  ca  orice  insti¬ 
tuţie,  este  atît  instituită  cît  şi  activă  instituind. 

Ea  este  instituită  odată  pentru  totdeauna  în  mărturia  şi  ministeriul  aposto¬ 
lic.  Apoi  ea  este  mereu  activă  instituitor,  atunci  cînd  mărturiseşte  credinţa  ei  şi 
celebrează  Sacramentele  credinţei.  Acestea  îi  fac  pe  credincioşi  să  intre  într-o 
nouă  poziţie  faţă  de  Dumnezeu:  ei  devin  îndreptaţi,  înfiaţi,  trimişi,  moşteni¬ 
tori.  Prin  întemeierea  ei,  Biserica  instituitoare  poate  conduce  pe  credincioşi  pe  o 
cale  mai  sigură  spre  moştenirea  care  le  revine  din  evenimentul  întemeierii.  Pe 
baza  semnelor  acestora  —  mărturisirea  credinţei  şi  Sacramentele  credinţei  — 
Conciliul  II  Vatican  compară  Biserica  cu  un  sacrament  şi  o  desemnează  ca  „semn 
şi  instrument  al  mîntuiriiu. 

Pentru  Biserică  ca  instituţie  este  esenţial  ca  ea  să  evidenţieze  dimensiunea  ei 
instituită  şi  instituitoare.  Această  evidenţiere  se  exprimă  în  continuitatea  învă¬ 
ţăturii  de  credinţă  apostolice,  a  vieţii  sacramentale  şi  a  ministeriului  ce  urcă  la 
Apostoli,  prin  ceea  ce  se  numeşte  succesiune  apostolică  în  învăţătură  şi  ministeriu, 
şi  a  cărei  expresie  este  ministeriul  episcopal.  în  această  continuitate  apostolică 
se  exprimă  în  mod  concret  şi  văzut  dependenţa  Bisericii  de  darul  care-i  vine  de 
la  un  Altul  şi  care  se  remite  pe  sine  însuşi.  Biserica  însăşi  a  fost  dăruită  odată 
pentru  totdeauna  prin  evenimentul  Hristos  şi  darul  Duhului  Sfînt.  Aşa  trăieşte  ea 
şi  de-a  lungul  vremurilor  pe  temeiul  acestui  eveniment  prin  puterea  Duhului  Celui 
Imâat.  Biserica  este,  astfel,  locul  instituit  în  care  se  primeşte  realitatea  darului  lui 
Dumnezeu  în  Hristos,  dar  ea  este,  în  acelaşi  timp,  locul  în  care  are  loc  mijlocirea 
unică  a  lui  Hristos.  Ea  este  primul  rod  al  harului  mîntuitor,  şi  pe  această  bază 
ea  devine  purtătoare  a  mijlocirii  lui  Hristos. 

Această  condiţie  esenţială  (a  Bisericii)  de  a-fi-dată  se  manifestă  în  propovă - 
duirea  Cuvîntului  de  către  Biserică  şi  în  însuşirea  de  către  ea  a  învăţăturii  lui 
Iisus.  Ambele  sînt  supuse  Sfintei  Scripturi  care  e  garantată  de  autoritatea  lui 
Dumnezeu  şi  e  interpretată  în  mod  autentic  de  Biserică.  Căci  ei  i  s-a  dat  să  fie 
cu  ajutorul  Duhului  Sfînt  infailibilă  în  aceste  chestiuni  centrale.  Aceeaşi  condiţie 
esenţială  a  Bisericii  de  a-fi-dată  se  potriveşte  şi  vieţii  sacramentale,  structurii  date 
Bisericii,  căci  Biserica  nu  poate  „ inventa “  Sacramentele,  şi  ea  trăieşte  zilnic  din 
această  structură,  în  fiecare  zi  ea  botează  pe  cei  ce  intră  în  ea,  în  fiecare  zi  ea  este 
dăruită  ei  înseşi  prin  celebrarea  Euharistiei.  Această  condiţie  esenţială  de  a-fi-dată 
se  referă  la  interiorul  organismului  sacramental,  la  faptul  că  ministeriul  cuvîntului. 
Sacramentelor  şi  conducerii  comunităţii  reprezintă  el  însuşi  un  sacrament,  adică 
la  faptul  că  el  este  exercitat  pe  baza  unui  har  primit  şi  ca  atare  el  este  numai 
—  şi  totuşi  pe  deplin  adevărat  —  ministeriul  unei  mijlociri  pe  deplin  transcen¬ 
dente. 

Această  Biserică  poartă  mărturisirea  de  credinţă  a  comunităţii.  în  ea  aparţinem 
în  mod  comun  relaţiei  lui  Hristos  ca  Fiu  faţă  de  Tatăl,  relaţie  în  care  se  înrădăci¬ 
nează  harismele  şi  relaţiile  noastre  frăţeşti.  Lucrarea  lui  Dumnezeu  Care  ne  face  în 
Biserică  credincioşi  aparţine  şi  ea  structurii  Bisericii.  îndreptarea  prin  credinţă 
este  primită  in  Biserică  prin  ministerul  Bisericii. 

10.  Pentru  Bisericile  reformate,  accentul  cade  mai  degrabă  pe  fidelitatea  lui 
Dumnezeu  faţă  de  Legămîntul  Lui  decît  pe  continuitatea  Bisericii  în  istorie,  mai 
degrabă  pe  asistenţa  Duhului  Sfînt  decît  pe  lipsa  de  greşeală  a  Bisericii.  Bise¬ 
ricile  reformat  orice  recunosc  necesitatea  întemeierii  instituţionale  dar  nu  văd  o 

legătură  atît  de  strînsă  între  evenimentul  întemeierii  şi  întemeierea  instituită. 
Istoria  arată  că  nu  se  poate  spune  că  instituţia  este  întotdeauna  un  semn  efectiv 
şi  eficient  pentru  darul  primit  de  ea.  Instituţia  bisericească  ivită  din  eveniment 
şi  pusă  sub  semnul  făgăduinţei  tiu  este  o  „ garanţie "  pentrp  eveniment.  Ea  poate 
deveni  semn  al  contrariului  acestuia.  Evenimentul  se  sustrage  oricărui  dat  insti¬ 
tuţional  şi  numai  evenimentul  poate  dărui  instituţiei  viaţă  şi  sens  —  eventual 
şi  un  nou  sens.  O  astfel  de  Biserică  nu  este  infailibilă.  Biserica  istorică  a  greşit 
în  repetate  rînduri.  Ea  este  supusă  greşelii ,  ba  chiar  rătăcirii,  nu  fiindcă  i-ar  lipsi 
Duhul,  ci  fiindcă,  în  loc  de  a  privi  la  Domnul  ei  şi  a  ţine  numai  de  harul  Lui,  se 
sustrage  supunerii  şi  ascultării  Duhului  Sfînt  şi  se  priveşte  numai  pe  ea  însăşi 
pînă  ce-şi  găseşte  plăcerea  în  ea  însăşi,  se  simte  pe  sine  ca  centru  şi  se  identifică 
cu  Domnul  ei.  „Simul  justus  et  peccator“  al  lui  Luther  se  potriveşte  şi  Bisericii , 
care  e  şi  ea  „în  acelaşi  timp  dreaptă  şi  păcătoasă 

Biserica  se  află  sub  autoritatea  Sfintei  Scripturi  în  care  ea  recunoaşte ,  pe  baza 
mărturiei  Duhului  Sfînt  pe  Care-L  invocă,  Cuvîntul  lui  Dumnezeu.  Ea  nu  este 
ultimul  interpret  al  Scripturii,  ci  se  lasă  condusă  şi  îndreptată  în  calea  ei  de 
Cuvîntul  lui  Dumnezeu.  Celebrarea  Sacramentelor  şi  propovăduirea,  ca  purtătoare 
ale  acestui  Cuvînt,  dăruiesc  oamenilor  harul  lui  Dumnezeu.  Ministeriile  au  fost 
date  Bisericii  de  Dumnezeu;  Biserica  le  acceptă  şi  recunoaşte  ca  atare.  Purtă¬ 
torii  ministeriilor  sînt  ordinaţi  (rînduiţi)  spre  propovăduirea  Cuvîntuhd  şi  celebra¬ 
rea  Sacramentelor. 

Biserica  este  comunitatea  celor  ce-şi  instituie  credinţa  lor  ca  răspuns  la 
darul  harului.  Prin  har  devenim  fii  adoptivi  ai  Tatălui,  împreună-maştenit/jri  ai 
lui  Hristos,  temple  ale  Duhului  Sfînt.  îndreptarea  prin  credinţă  reclamă  Biserica 
pentru  sfinţirea  pămîntului  şi  slava  lui  Dumnezeu. 


IV.  Motivul  divergenţelor  noastre:  înţelegerea  instrumentalităţii  Bisericii 

11.  Există  un  acord  între  noi  asupra  faptului  că  Biserica  poate  exista  numai 
fiindcă  mai  întîi  primeşte.  Ea  poate  acţiona  reconciliator  numai  fiindcă  mai  întîi 
este  ea  însăşi  reconciliată.  Ea  este  întotdeauna  în  primul  rînd  subiect  pasiv  al 
harului  lui  Dumnezeu.  Tot  ceea  ce  ea  face  trimite  spre  acest  izvor  care  nu-i 
aparţine  şi  pentru  care  trebuie  să  fie  transparentă. 

Sintem  de  asemenea  de  acord  că  Biserica,  pe  baza  darului  dăruit  ei  prin  înte¬ 
meierea  ei  şi  chemarea  ei  ca  subiect  in  ministeriul  (slujirea)  ei,  devine  subiect 
activ  al  darului  lui  Dumnezeu.  In  acest  sens  există  întotdeauna  o  instrumenta - 
litate  a  Bisericii.  Am  dori  să  excludem  din  capul  locului  două  poziţii  extreme  care 
ar  reprezenta  numai  înţelegeri  greşite:  prima  înclină  a  spune  că  Bisericii  nu-i 
revine  în  genere  nici  o  instrumentalitate  în  mijlocirea  mîntuirii;  Bisericile  refor¬ 
mate  şi  luterane  spun,  însă,  ambele,  că  trebuie  predicat  Cuvîntul  şi  administrate 
Sacramentele  ca  să  se  nască  şi  să  crească  credinţa.  Cea  de-a  doua  înclină  să  con¬ 
funde  instrumentalitatea  Bisericii  cu  instrumentalitatea  lui  Hristos  şi  să  susţină  că 
Bisericii  îi  revine  aceeaşi  instrumentalitate  ca  lui  Hristos. 

Divergenţa  dintre  noi  priveşte,  deci,  nu  instrumentalitatea  Bisericii  în  mijlo¬ 
cirea  mîntuirii  ca  atare,  ci  natura  acestei  instrumentalităţi:  este  Biserica  ea 
însăşi  sfinţită  în  măsura  în  care  ea  poate  activa  sfinţitor? 

12.  Din  partea  catolică,  răspunsul  sună  pozitiv,  dat  fiind  că  Conciliul  II  Va¬ 
tican  spune  despre  „sacrament  alitate" :  „Biserica  este  deja  în  Hristos  oarecum 
sacrament,  adică  semn  şi  instrument  pentru  unirea  cea  mai  intimă  cu  Dumnezeu * 
(Lumen  Gentium  1).  Instrumentul,  sau  organul,  exercită  o  cauzalitate  care  e  sub¬ 
ordonată  celui  ce  se  serveşte  de  el  intr-un  anumit  scop.  Intrucit  instrumentul 
cunoaşte  ideea  care  premerge  unei  folosiri  el  va  fi  în  stare  să  îndeplinească  ceea 
ce  depăşeşte  propria  lui  fiinţă.  In  acest  mod,  el  exercită  o  „cauzalitate  instru- 
mentalătt  care  aparţine  dinamicii  neîntrerupte  a  unei  întregi  ierarhi  de  cauze; 
nu  este  echivalent  cu  cauza  principală,  căci  este  de  altă  natură;  este,  însă,  necesar 
pentru  efectuarea  rezultatului,  căci  fără  instrument  cauza  principală  n-ar  putea 
lucra.  Sf.  Toma  de  Aquino  spunea  că  umanitatea  lui  Hristos  e  un  „instrument 
unit  cu  divinitatea"  care  permite  tocmai  acestei  Divinităţi  să  lucreze  mîntuirea 

noastră  printr-o  lucrare  autentic  omenească.  De  aceea  şi  Sacramentele  sînt  în 
rînduiala  lor  proprie  —  şi  prin  urmare  secunde  în  raport  cu  umanitatea  lui  Hris - 
tos  —  „instrumente  separate “  care  permit  lucrării  omeneşti  a  lui  Iisus  să  fie 
văzută  în  timp  şi  spaţiu.  „ Garanţia "  pe  care  o  avem  că  prin  celebrarea  Bisericii 
sînt  săvîrşite  în  mod  real  lucrările  lui  Hristos  nu  înseamnă ,  însă,  că  subiectul 
Sacramentelor  primeşte  harul  în  mod  automat  independent  de  starea  sa  interioară. 

Cind  aplicăm  Bisericii  expresia  „ sacrament "  —  intr-un  sens  analog  celor 
şapte  Sacramente  — ,  aceasta  înseamnă  că  ea  reprezintă  o  cauză  instrumentală 
în  mijlocirea  mîntuirii,  întrucît  ea  adună  comunitatea  prin  propovăduirea  cuvin- 
tului  şi  celebrarea  Sacramentelor.  în  acest  sens,  ea  stă  în  slujba  mijlocirii  lui 
Hristos  pe  care  o  actualizează  în  mod  eficient.  O  diferenţă  importantă  apare, 
însă,  prin  aceea  că  cauzalitatea  Bisericii  e  cea  a  unui  subiect  liber,  cea  a  soţiei 
care  se  supune  bărbatului  ei. 

Biserica,  deci,  nu  devine  subiect  al  lucrării  mîntuitoare  a  lui  Dumnezeu  în 
Iisus  Hristos  nici  în  sensul  că  ar  adăuga  o  cauzalitate  analoagă  cauzalităţii  lui 
Hristos,  ci  întrucît  aparţine  mişcării  cauzalităţii  ce  se  îndreaptă  de  la  Dumnezeu 
spre  noi  şi  întrucît  cauzalitatea  ei  instrumentală  este  configurată  de  cauzalitatea 
principală  a  lui  Dumnezeu  în  Hristos. 

în  acest  mod  pasivitatea  Bisericii  creează  o  activitate  care  o  face  „iconomă  a 
tainelor  lui  Dumnezeu “  (I  Cor.  4,  1)  şi  „împreună  lucrătoare u  la  opera  de  mîntuire 
(Mt.  18,  18).  De  aceea,  ea  celebrează  Sacramentele  care  o  constituie  ca  lucrări  mîn¬ 
tuitoare  aici  şi  acum.  De  acestea  ţin  invocarea  Duhului  (epicleza)  şi  declaraţia  în 
Numele  lui  Hristos  şi  a  misterului  lui  pascal  (memorial):  „în  Numele  Tatălui,  al 
Fiului  şi  al  Sfîntului  Duh  te  botez  şi  îţi  iert  toate  păcatele  tale".  Din  acest  motiv 
ministeriul  ordinat  (hirotonit)  aparţine  în  mod  real  (efectiv)  ministeriului  ei.  El 
\este  un  semn  sacramental  prin  care  anumiţi  membri  ai  Bisericii*  sînt  primiţi  în 
succesiunea  apostolică  a  ministeriului  prin  invocarea  Sfîntului  Duh  şi  primesc 
însărcinarea  şi  puterea  de  a  propovădui  Cuvîntul,  de  a  prezida  celebrarea  Sacra¬ 
mentelor  (mai  cu  seamă  a  Euharistiei),  şi  de  a  fi  păstorii  celor  ce  se  fac  „o  jertfă 
plăcută  lui  Dumnezeu  sfinţită  în  Duhul  Sfînt"  (Rom.  15,  16).  Din  acest  motiv, 
ministeriul  ordinat  (hirotonit)  care  stă  în  serviciul  preoţiei  tuturor  credincioşilor, 
este  numit  „preoţesc".  \ 

13.  Bisericile  reformatori  ce  văd  şi  ele  Biserica  ca  semn  şi  instrument  al  lui 
Dumnezeu  şi  a  împărăţiei  Lui.  Atunci  cînd  Biserica  propovăduieşte  Cuvîntul  şi 
celebrează  Sacramentele,  Dumnezeu  însuşi  este  prezent,  creează  credinţa  şi  dăruieşte 
harul.  Biserica  este  instrumentul  pe  care-l  foloseşte  Dumnezeu  ca  să  vină  împără¬ 
ţia  Sa,  „fierăstrăul  cu  care  Dumnezeu  taie  pomul “  (Martin  Luther).  Ca  şi  comuni¬ 
tate  a  credincioşilor  adunaţi  în  jurul  Cuvîntului  şi  Sacramentelor,  Biserica  este 
Trupul  lui  Hristos,  semn  al  unei  realităţi  noi  în  fidelitate  faţă  de  slava  unică  a 
lui  Dumnezeu. 

Bisericile  reformatorice  nu  văd  Biserica  ca  sacrament.  în  opoziţie  faţă  de 
Sacramente,  ca  Botezul  şi  Cina  Domnului,  Biserica  nu  poate  deveni  niciodată  izvor 
sau  cauză  a  mîntuirii  omului r  In  numele  mîntuirii  numai  prin  har,  Biserica  se 
află  întotdeauna  pe  locul  doi,  şi  este  deplin  transparentă  pentru  Dumnezeu  Cauza 
primă  unică.  Orice  înţelegere  a  Bisericii  ca  prelungire  a  lui  Hristos,  orice  idee  a 
unei  mijlociri  prin  ministeriul  de  care  ar  putea  fi  făcută  dependentă  prezenţa  lui 
Hristos,  sînt  privite  ca  prejudicii  aduse  suveranităţii  unice  a  lui  Dumnezeu.  Din 
acest  motiv,  Bisericile  reformatorice  rămîn  critice  faţă  de  anumite  practici  ale 
Bisericii  romano -catolice  (caracterul  de  jertfă  al  Missei,  Euharistiei,  ale  cărei  roade 
sînt  atribuite  celor  absenţi,  dispăruţi;  înţelegerea  ministeriului  ca  participare  la 
preoţia  lui  Hristos). 

Biserica  ascultă ,  predică,  mărturiseşte,  celebrează,  dă  mărturie,  cîntă  şi  cele¬ 
brează.  Ea  este  „iconomă  a  tainelor  lui  Hristos "  (I.  Cor.  4,  1)  şi  creştinii  sînt  „îm¬ 
preună  lucrători  ai  lui  Dumnezeu “  (I  Cor.  3,  9).  Biserica  are  însărcinarea  de  a  lega  şi 
dezlega  în  Numele  lui  Dumnezeu  (Mt.  18,  18).  întrucît  face  aceasta,  Dumnezeu  este 
unicul  Lucrător  activ  în  şi  prin  ea.  în  faţa  opoziţiei  Creator -creatură  şi  a  lucrării 
mîntuitoare  a  lui  Dumnezeu  care  determină  această  opoziţie,  lucrarea  propriu-zisă 
a  Bisericii  este  în  fiinţa  ei  receptivă  şi  este  caracterizată  de  pasivitatea  creatoare 
a  credinţei.  Ea  creează  din  partea  oamenilor  starea  de  pregătire  care  face  ca  Dum- 

nezeu  singur  să  lucreze  binele.  Nu  este  vorba  de  a  elogia  o  pasivitate  a  Bisericii 
nici  de  a  susţine  o  instrumentalitate  pur  funcţională.  Biserica  trăieşte  şi  lucrează. 
Lucrarea  ei  se  supune  însă  unui  criteriu  soteriologic.  Îndreptarea  prin  credinţă  e 
valabilă  pentru  întreaga  Biserică  ca  şi  pentru  oricare  creştin.  Aşa  cum  Dumnezeu 
Însuşi  este  izvorul  faptei  bune  în  omul  îndreptat,  aşa  este  Dumnezeu  viu  şi  pre¬ 
zent  şi  în  Biserica  Sa.  El  este  izvorul  oricărui  har. 


V.  Tentaţiile  fiecăruia  dintre  noi 

14.  Tentaţia  specifică  catolică  este  cea  a  unui  monofizitism  ecleziologic,  iden¬ 
tificarea  Bisericii  cu  Hristos ,  a  Trupului  cu  Capul,  şi  care  uită  deosebirea  nu  mai 
puţin  fundamentală  intre  Mireasă  şi  Mirele  ei.  In  ce  priveşte  magisteriul  sau  funcţia 
ei  învăţătorească,  tentaţia  aceasta  se  află  în  uitarea  transcendenţei  absolute  a 
Scripturii  în  raport  cu  propria  ei  învăţătură.  în  teologie,  tentaţia  stă  în  faptul 
de  a  vorbi  despre  Biserică  ca  şi  cum  ea  şi-ar  avea  izvorul  în  ea  însăşi.  Pe  plan 
sacramental  şi  juridic,  tentaţia  stă  în  mijlocirea  de  sine  stătătoare  a  Bisericii,  în 
locul  unui  ministeriu  (slujiri)  a  unei  mijlociri  care  se  şterge  în  realizarea  ei  în 
favoarea  unei  comunicări  nemijlocite  între  Creator  şi  creatură.  Desigur,  Dumnezeu 
s-a  legat  în  mod  pozitiv  prin  făgăduinţa  şi  misterul  pascal  al  Fiului  Său,  de  pro - 
povâduirea  Cuvîntului  şi  administrarea  Sacramentelor.  Dar  El  nu  este,  de  aceea, 
îngrădit  în  îconomia  Sa  şi  lucrează  în  inimi  în  numele  libertăţii  Lui  suverane.  Căci 
harul  Lui  este  întotdeauna  eficient  mai  presus  de  nestatornicia  slujitorilor  Lui  şi  a 
slăbiciunii  celebrării  Sacramentelor .  Devenită  caricatură  această  tentaţie  se  mani¬ 
festă  in  integrism  şi  în  sacralizarea  înţepenită  pînă  şi  a  celei  mai  mici  părţi  a 
vieţii  bisericeşti. 

15.  Tentaţia  specific  evanghelică  este,  în  opoziţie  cu  aceasta,  cea  a  unui  ocazio- 
nalism  sau  nestorianism  ecleziologic.  Biserica  văzută  rămîne  o  realitate  deplin 
umană,  intr-un  anumit  fel  în  afara  misterului  de  care  dă  mărturie  „de  jos"  prin 
propovăduirea  Cuvîntului  şi  celebrarea  Sacramentelor,  simplu  semn  al  transcen¬ 
denţei  „de  sus".  De  aceea,  formularea  unei  anumite  ecleziologii  şi  o  învăţătură 
comună  despre  ministerii  nu  apar  ca  necesare.  Se  insistă  atît  de  mult  pe  faptul  că 
Hristos  nu  este  legat  de  Sacramente,  că  valoarea  lor  se  poate  micşora  considerabil. 
Expresia  clasică  ce  desemnează  Biserica  drept  „creatura  Verbi“  este  explicată  în 
sensul  că  Biserica  e  creată  prin  propovăduirea  Cuvîntului,  cu  riscul  ca  ea  să  dispară 
şi  iarăşi  să  apară,  odată  cu  prezenţa  sau  absenţa  acestei  propovăduiri.  In  acelaşi 
timp,  stilul  unor  celebrări  a  Sacramentelor  pare  şi  el  să  le  confunde  cu  propovă¬ 
duirea  cuvîntului. 


VI.  Concluzii  şi  orientări  pentru  viitor 

16.  Catolici  şi  evanghelici  reacţionează  în  mod  diferit ,  atunci  dnd  este  vorba 
de  a  defini  rolul  Bisericii  şi  instituţiilor  ei  în  transmiterea  mîntuirii  lui  Dumnezeu 
oamenilor.  Pentru  cei  dinţii  realităţile  omeneşti  din  Biserică  pot  deveni  purtătoare 
ale  misterului  divin  intr-o  măsură  pe  care  ultimii  nu  o  pot  accepta  întrucît  ei  se 
tem  de  o  punere  în  chestiune  a  necesarei  transparenţe  a  oricărei  lucrări  biseri¬ 
ceşti  pentru  iniţiativă  unică  a  lui  Dumnezeu.  Este  probabil  că  rădăcinile  acestei 
diferenţe  se  află  în  soteriologie  şi  antropologie.  Diferenţa  nu  stă,  însă,  în  înţele¬ 
gerea  îndreptării  păcătosului,  oi  în  poziţia  omului  îndreptat  înaintea  lui  Dumnezeu 
şi  în  felul  şi  modul  în  care  această  poziţie  este  aplicată  Bisericii  ca  atare. 

Această  diferenţă  fundamentală  separă  încă  Biserica  în  ce  priveşte  expresia  ei 
ecleziologică.  Dimensiunea  separatorie  a  acestei  divergenţe  nu  este  însă  evaluată  de 
cei  doi  parteneri  în  acelaşi  mod. 

17.  Ceea  ce  le  rămîne  încă  de  făcut  celor  doi  parteneri  este  de  a  încerca  să 
reducă  sau  depăşească  deosebirea  care  există  încă  şi  astăzi  între  ei,  spre  a  o 
transforma  într-o  diversitate  compatibilă  cu  unitatea.  Aceasta  se  va  petrece  prin - 
tr-o  integrare  a  orientărilor  noastre  parţiale  într-o  înţelegere  mai  largă  şi  cuprin¬ 
zătoare  a  misterului.  Aceasta  reclamă  o  mai  mare  atenţie  la  partea  de  adevăr 

inviolabil  de  care  dă  mărturie  partenerul  nostru.  Afirmarea  solemnă  a  unui  con¬ 
sens  fundamental  oare  nu  priveşte  situaţia  existentă  astăzi,  nu  e  suficientă.  Din 
acest  motiv ,  avem  nevoie  nu  numai  de  un  acord,  ci  de  o  reconciliere  care  trece  prin 
pocăinţa  fiecărui  partener. 

Dat  fiind  că  deosebirea  care  ne  separă  încă  se  află  în  relaţia  dintre  soterio- 
logie  şi  ecleziologie  şi  că  încă  nu  „credemu  în  acelaşi  mod  „în  Biserică trebuie 
să  ne  punem  în  comun  şi  să  răspundem  în  tot  adevărul  la  întrebarea:  ce  conse¬ 
cinţa  ecleziologice  tragem  din  enunţul  privitor  la  îndreptarea  prin  harul  lui  Hristos 
în  credinţă? 

Traducere  şi  prezentare 
de 

Pr.  prof.  Ioan  Ică 


•  i 

DIN  ACTUALITATEA  ECUMENICA  ŞI  PANORTODOXA 


Frământări  interne  în  Anglicanism  ca  urmare  a  hirotonirii 

primei  femei  episcop. 

Anunţînd  intr-un  număr  anterior  (M.  A.  nr.  1/1989,  p.  112 — 113),  ştirea  hiro¬ 
tonirii  .la  12  februarie  1989  în  Boston  (Massachusetts)  a  hirotonirii  în  Biserica 
anglicană  apiscopaliană  din  S.UA.  a  primei  femei  în  treapta  de  episcop  în  per¬ 
soana  Barbarei  Harris,  spuneam  că  evenimentul,  fără  precedent  în  istoria  creş¬ 
tinătăţii,  va  declanşa  foarte  probabil  o  serioasă  şi  gravă  criză  atît  în  relaţiile  ecu¬ 
menice  cît  şi  în  interiorul  anglicanismului  însuşi. 

Faptul  era  evident  încă  şi  participanţilor  la  cea  de-a  Xll-a  Conferinţă  Lam- 
beth  din  16  iulie  —  7  august  1988,  Conferinţă  care  reuneşte  o  dată  la  10  ani, 
începînd  din  1867,  la  invitaţia  arhiep.  de  Canterbury,  primatul  onorific  al  Co¬ 
muniunii  anglicane,  reprezentanţi  ai  episcopatului  anglican  din  întreaga  lume, 
şi  la  care  au  participat  anul  trecut  cca.  500  de  episcopi  reprezentînd  cele  27  de 
Provincii  sau  biserici  anglicane  autonome  din  întreaga  lume  numărînd  cca.  70 
de  milioane  de  credincioşi  din  164  de  ţări.  Cum  se  ştie,  Conferinţa,  de  anul  trecut 
a  votat  1  a  1  august  1988  cu  majoritate  de  voturi  (428  pentru,  28  contra  şi  19  ab¬ 
ţineri)  o  rezoluţie  care  recunoaşte  Bisericilor  anglicane  posibilitatea  de  a  hiro¬ 
toni  femei  şi  în  treapta  de  episcop,  dacă  vor  voi  aceasta  (Amintim  aici  că  5  din 
cele  27  de  Provincii  —  S.U.A.,  Canada,  Noua  Zeelandă,  Hong  Kong,  Kenya  —  hi¬ 
rotonesc  deja,  de  mai  bine  de  zece  ani,  femei-preoţi,  iar  alte  7  provincii  au  apro¬ 
bat  această  hirotonie,  deşi  din  anumite  motive  nu  o  practică  încă).  Fără  a  oferi  o 
judecată  teologică  colectivă  asupra  admiterii  femeilor  în  episcopatul  angiican,  re¬ 
zoluţia  se  arăta  preocupată  mai  degrabă  de  ce  se  va  întîmpla  în  Comuniunea  an¬ 
glicană  după  ce  se  va  purcede  la  hirotonirea  de  femei-episcopi.  Ea  recunoaşte  că, 
de  cînd  au  început  să  fie  hirotonite  femei  în  treapta  de  preot,  comuniunea  din¬ 
tre  Bisericile  anglicane  şi  anglicanii  înşişi  s-a  „deteriorat*4  (ivipaired)  neîncetat  şi 
că  ea  se  va  deteriora  în  continuare  odată  cu  hirotonirea  de  femei-episcopi.  Se  recu¬ 
noaşte,  de  asemenea,  „lovitura  serioasă  care  ar  rezulta  din  punerea  în  chestiune 
de  către  unii  a  validităţii  actelor  episcopale  ale  unei  femei-episcop,  ca  şi  lovitura 
încercată  de  cei  a  căror  conştiinţă  va  fi  ofensată  de  hirotonirea  unei  femei  în  epis¬ 
copat**.  Dar,  întrucît  în  Comuniunea  anglicană  fiecare  din  cele  27  de  Provincii  sînt 
absolut  autonome  şi  libere  să  decidă  singure  în  chestiuni  de  „constituţie  şi  disci- 
plină“  (order  and  discipline),  rezoluţia  cere  fiecărei  provincii  să  „respecte  decizia 
şi  atitudinea  celorlalte  Provincii**,  fără  ca  aceasta  să  însemne  cu  necesitate  accep¬ 
tarea  faptului  că  femeile  pot  sau  trebuie  să  fie  hirotonite  episcopi;  de  asemenea, 
se  cere  episcopilor  „să  arate  curtoazie  şi  să  menţină  comunicaţii  cu  episcopii  care  au 
opinii  diferite  şi  cu  oricare  din  episcopii-femei*4,  iar  Provinciile  care  hirotonesc 
episcopi-femei  să  manifeste  „prevedere  pastorală  pentru  clerul  şi  congregaţiile 
care  au  opinii  diferite**.  In  încheiere  s-a  cerut  constituirea  unei  comisii  speciale 
care  să  examineze  modalitatea  relaţiilor  interanglicane  odată  ce  femeile  vor  intra 
în  episcopat. 

Această  rezoluţie  a  fost  adoptată  de  Conferinţă  după  ce  anterior  propunerea 
arhiep.  Donald  Robinson  de  Sydney,  care  cerea,  fără  a  emite  nici  el  o  judecată 
teologică  explicită,  ca,  în  scopul  evitării  deteriorării  şi  mai  mult  a  comuniunii 
atît  în  interiorul  Bisericilor  locale,  cît  şi  între  ele,  Provinciile  să  se  abţină  de  la 

consacrarea  de  femei  ca  episcopi,  fusese  respinsă  prin  vot  secret  cu  277  de  voturi 
pentru  şi  187  de  voturi  contra.  Comentînd  pe  marginea  rezoluţiei  adoptate  şi  a 
propunerii  sale  respinse,  arhiep.  Robinson  caracteriza  în  mod  elocvent  rezoluţia 
adoptată  drept  o  formă  de  „control  al  pagubelor**  şi  o  asemăna  cu  o  „ambulanţă 
aflată  jos  la  picioarele  falezei**,  propunerea  sa  fiind  un  ultim  ,^semn  de  avertizare 
aflat  sus  pe  marginea  falezei**,  încercînd  să  evite  prăbuşirea. 

Semnificativ  pentru  tensiunile  manifestate  între  Bisericile  anglicane  pe  tema 
hirotonirii  de  femei-episcopi  chiar  în  cadrul  Conferinţei,  e  faptul  că,  în  vreme  ce 
preşedintele  Bisericii  episcopaliene  din  S.U.A.,  episcopul  Edward  Browning  aprecia 
propunerea  de  „abţinere**  a  arhiep.  Robinson  drept  un  „apel  la  ignoranţă**  şi  o 
„neascultare  faţă  de  inspiraţia  şi  revelaţia  continuă  a  lui  Dumnezeu  şi  păcat 
împotriva  Duhului  Sfînt  care  ne  conduce  din  adevăr  în  adevăr**,  liderii  opoziţiei 
împotriva  admiterii  de  femei  în  episcopat,  episcopii  Graham  Leonard  al  Londrei 
şi  Clarence  Pope  de  Forth  Worth  (Texas)  au  declarat  că  ei  vor  cere  confirmaţii 
(mirungeri)  şi  ordinaţii  (hirotoniri)  condiţionale  pentru  cei  ce  se  mută  în  diocezele 
lor  şi  au  fost  confirmaţi  sau  hirotoniţi  de  o  femeie-episcop.  Episcopul  Leonard 
a  mai  evidenţiat  riscul  olar  al  destrămării  Comuniunii  anglicane  prin  retragerea 
unor  Biserici  întregi  din  ea  în  cazul  admiterii  hirotonirii  de  femei-episcopi  de 
către  unele  Provincii,  chiar  dacă  asemenea  tendinţe  nu  s-au  manifestat  explicit 
«lin  partea  acestora  (după  „Ecumenical  Press  Service**  88.08.21,  6 — 10  august  1988). 

Cu  toate  acestea,  la  11  februarie  1989,  în  timpul  unei  liturghii  care  a  durat 
3  ore  şi  la  care  au  asistat  cca  8500  de  persoane,  inclusiv  63  de  episcopi  anglicani, 
Barbara  Harris  —  aleasă  încă  din  luna  septembrie  1988  de  Adunarea  generală  a 
Diocezei  Eastern  Massachussets  a  Bisericii  anglicane  episcopaliene  din  SUA  ca 
episcop  sufragan  auxiliar  —  a  devenit  prima  femeie-episcop  din  lume. 

In  timpul  oficierii,  episcopul  Edmond  Lee  Browning,  preşedintele  Bisericii  epis¬ 
copaliene  din  SUA,  a  făcut  apelul  obişnuit  în  liturghiile  anglicane  de  hirotonie 
episcopală:  „Dacă  unii  dintre  voi  cunoaşteţi  vreun  motiv  ca  să  nu  purcedem  (la 
acest  act),  să  fie  făcut  cunoscut  acum!**  La  care,  un  reprezentant  al  organizaţiei 
anglicane  neoficiale  „Prayer  Book  Society**  a  venit  la  microfon  ca  să  denunţe  con¬ 
sacrarea  ca  „un  sacrilegiu  şi  o  impostură**.  Congregaţia  l-a  fluierat  şi  huiduit  iar 
episcopul  Browning  a  făcut  apel  la  linişte.  A  obiectat  la  actul  consacrării  şi  un 
alt  preot  episcopalian  din  New  York  care  a  calificat  hirotonia  în  episcop  a  unei 
femei  ca  una  „contrară  tradiţiei  neîntrerupte  a  2000  de  ani  de  rînduială  apostolică 
a  Bisericii**.  Calmînd  din  nou  congregaţia,  ep.  Browning  a  spus  că  astfel  de 
opinii  au  fost  „larg  ventilate**  de  cînd  Barbara  Harris  a  fost  aleasă,  dar  în  acest 
răstimp  ea  a  primit  voturi  afirmative  de  la  majoritatea  episcopilor  diocezani  epis- 
copalieni  şi  a  comitetelor  permanente  diocezane.  Continuînd  ritul,  Browning  a  în¬ 
trebat  congregaţia:  „Este  voinţa  voastră  ca  să  hirotonim  pe  Barbara  ca  episcop?** 
iar  aceasta  a  răspuns  aolamînd:  „Aceasta  e  voinţa  noastră!** 

Ir.  vîrstă  de  58  de  ani,  Barbara  Harris  a  purtat  încă  în  1974  o  cruce  pro¬ 
cesională  la  o  liturghie  neautorizată  în  care  11  femei  au  fost  hirotonite  preoţi 
anglicani  episcopalieni  (In  1970  Adunarea  Generală  Episcopaliană  a  autorizat 
hirotonia  femeilor  ca  diaconi,  iar  în  1976  ca  preoţi  şi  episcopi).  înainte  de  a  fi 
hirotonită  preot  în  1980,  ea  a  fost  responsabila  serviciului  de  „public-relations**  a 
unei  companii  petroliere.  De  culoare  şi  divorţată,  Barbara  Harris  a  fost  de  mult 
timp  activă  în  mişcarea  americană  pentru  drepturi  civile  şi  cea  feministă. 

Hirotonia  de  femei  ca  diaconi  se  practică  în  majoritatea  Bisericilor  anglicane, 
cea  în  preot  în  Brazilia,  Cuba,  Hong  Kong,  Uganda,  Kenya,  SUA,  Canada  şi  Noua 
Zeelandă.  Se  aşteaptă  ca  în  următorii  ani  să  fie  alese  şi  hirotonite  femei-episcop  şi 
în  Canada  şi  Noua  Zeelandă. 

Episcopul  romano-catolic  englez  Cormac  Murphy  O’Connor  de  Arundel  şi 
Brighton,  copreşedinte  al  celei  de-a  Il-a  Comisii  oficiale  de  dialog  anglicano- 
romano-catolic,  a  calificat  hirotonia  Barbarei  Harris  „o  mare  întristare*'  pentru  că 
ea  „va  face  mult  mai  dificilă  sarcina  refacerii  comuniunii  depline**  între  cele  două 
Biserici,  „punînd  clar  în  primejdie  ceea  ce  s-a  realizat  pînâ  acum  în  privinţa  re¬ 
concilierii  ministeriilor**,  obiectivul  actual  al  Comisiei  de  dialog  anglicano-cato»lic. 

De  asemenea,  unii  episcopi  şi  unele  dioceze  anglicane  au  anunţat  deja  că 
ele  nu  pot  sau  nu  o  vor  recunoaşte  pe  Barbara  Harris  ca  episcop  al  Bisericii 
(după  „Ecumenical  Press  Service**  89.02.26,  nr.  7/1989). 

Sub  aceste  auspicii  şi  sub  semnul  faptului  împlinit  al  actului  de  la  12  febr. 
1989,  a  avut  loc  între  26 — 29  la  Lamaka  (Cipru)  reuniunea  celor  27  de  primaţi  ai 
Provinciilor  Comuniunii  Anglicane.  Punctul  principal  de  pe  agenda  reuniunii  l-a 
constituit  discutarea,  adoptarea  şi  darea  publicităţii  a  Raportului  confidenţial 
asupra  relaţiilor  interanglicane  în  perspectiva  admiterii  de  femei  în  episcopat, 
raport  elaborat  de  Comisia  specială  instituită  de  Conferinţa  Lambeth  de  anul 
trecut  şi  prezidată  de  arhiep.  Eames  de  Armagli,  cunoscut  sub  denumirea  prescur¬ 
tată  de  „ Eames-ReporV . 

Raportul  respinge,  de  da  început,  ideea  posibilităţii  creării  şi  existenţei  a 
unor  Jurisdicţii  paralele"  în  aceeaşi  Biserică  locală,  una  pentru  adepţii  iar  alta 
pentru  adversarii  preoţiei  şi  episcopatului  feminin,  întrucît  existenţa  a  două 
scaune  episcopale  în  acelaşi  oraş  este  de  fapt  semnul  practic  al  unei  schisme 
instituţionale.  In  continuare,  raportul  sugerează  ca  soluţie  anormală,  dar  prefera¬ 
bilă  schismei  instituţionale,  crearea  de  „vizitatori  episcopali",  adică  de  episcop! 
care  să  viziteze  preoţii  sau  comunităţile  care  nu  admit  hirotonia  femeilor  în  presbi- 
terat  şi,  mai  ales,  în  episcopat.  Soluţia  „vizitatorilor"  se  izbeşte,  însă,  de  opoziţie 
susţinută  de  ambele»  părţi:  partizanii  hirotoniei  femeilor  în  episcopat  declară  că 
ei  nu  vor  tolera  venirea  vizitatorilor  episcopali,  în  vreme  ce  oponenţii  ei  ar  vrea 
ca  instituirea  lor  să  devină  obligatorie  şi  nu  numai  facultativă.  După  părerea 
raportului,  soluţia  „vizitatorilor"  ar  corespunde,  însă,  cel  mai  bine  principiilor 
formulate  de  constituţia  şi  rezoluţia  Conferinţei  Lambeth.  în  ce  priveşte  actele 
episcopale  ale  episcopilor-femei,  dacă  conflrmaţiile  nu  par  să  ridice  o  problemă, 
dat  fiind  că  după  „The  Common  Prayer  Book"  anglicană  ele  sînt  facultative,  în 
ce  priveşte  ordinaţiile  (hirotoniile)  sâvîrşite  de  episcopi-femei,  raportul  reco¬ 
manda  ca  ele  să  se  săvîrşeascâ  în  mod  colegial,  adică  femeia-episcop  care  hiroto¬ 
neşte  să  aibă  drept  auxiliar  şi  un  episcop-bărbat.  De  asemenea,  raportul  reco¬ 
mandă  Bisericilor  care  nu  admit  sacerdoţiul  feminin  în  presbiterat  şi  episcopat 
să  primească,  totuşi,  vizitele  făcute  de  femei-preoţi  sau  femei-episcopi  pentru  a 
face  o  experienţă  chiar  şi  limitată  a  ministeriului  lor  şi  a  lua  cunoştinţă,  astfel, 
nemijlocit  de  noile  evoluţii  din  anglicanism.  In  ce  priveşte  delicata  problemă  a 
invitaţiei  adresate  unui  episcop  de  a  participa  la  hirotonia  episcopală  a  unei 
femei,  se  precizează  că,  atît  cei  ce  invită  cît  şi  cei  invitaţi  trebuie  să  ia  în  conside¬ 
rare  poziţia  diocezei  sau  Provinciei  acestora;  în  cazul  Provinciei,  decizia  de  a 
accepta  invitaţia  revine  Primatului  acesteia,  în  funcţie  de  poziţia  generală  a  ei, 
iar  în  ce  priveşte  arhiepiscopul  de  Canterbury,  în  calitatea  lui  de  focar  al  uni¬ 
tăţii  Comuniunii  anglicane,  el  trebuie  să  ia  în  considerare  poziţiile  fiecărei  Bise¬ 
rici  locale,  (Provincii)  şi  să  se  conformeze  uzajelor  Provinciei  pe  care  o  vizitează, 
menţinîndu-şi,  însă,  în  acelaşi  timp,  în  ce  priveşte  hirotonia  femeilor  poziţia 
canonică  şi  opinia  comună  a  Bisericii  Angliei.  La  capitolul  relaţiilor  Bisericilor 
anglicane  între  ele,  raportul  constată  şi  el  că  admiterea  femeilor  la  preoţie  şi 
episcopat  a  creat  o  diminuare  şi  degradare  (impairement)  reală  a  comuniunii  lor, 
vorbind  chiar  de  o  , .comuniune  limitată  şi  incompletă,  mai  puţin  deplină  ca 
înainte".  In  aceeaşi  ordine  de  idei  raportul  ţine  să  sublinieze  că,  deşi  Provinciile 
sînt  deplin  autonome  în  ce  priveşte  „constituţia  şi  disciplina"  lor  canonică,  ele  nu 
trebuie  să  uite  faptul  că  sînt  şi  „interdependente";  ele  trebuie  deci  să-şi  dea  mai 
bine  seama  de  ceea  ce  le  uneşte  şi  de  faptul  că  „un  angajament  real  în  menţinerea 
celui  mai  mare  grad'  de  comuniune  posibil  implică  şi  existenţa  unor  limite  în 
exprimarea  dezacordului  în  viaţa  Bisericii". 

Cu  excepţia  sugestiei  ca  un  episcop-bărbat  să  participe  ca  auxiliar  la  hiroto¬ 
niile  făcute  de  un  episcop- femeie,  „Raportul  Eames"  a  fost  aprobat  integral  de 
tei  27  de  primaţi  anglicani  reuniţi  la  Londra.  El  a  fost  dat  publicităţii  fiind  trimis 
şi  recomandat  Bisericilor  anglicane  spre  studiu  şi  însuşire.  S-a  cerut  totodată 
reînnoirea  mandatului  comisiei  Eames  întrucît  problemele  ridicate  sînt  extrem  de 
Complexe  şi  inedite  şi  multe  n-au  putut  fi  abordate  şi  soluţionate  de  acest  prim 
t-aport. 

Imediat  după  publicarea  lui,  Graham  Leonard,  episcopul  Londrei,  şi-a  făcut 
cunoscut  dezacordul  lui  faţă  de  soluţiile  preconizate  şi  recomandate  de  „Raportul 
Eames",  estimînd  că,  dacă  va  fi  pus  în  practică,  el  va  fi  nevoit  să-şi  revizuiască 
relaţiile  cu  Comuniunea  anglicană.  El,  personal,  a  declarat  totodată,  se  pronunţă 

în  favoarea  soluţiei  jurisdicţiilor  paralele  şi  protestează  împotriva  faptului  că  co¬ 
misia  Eames  nici  nu  a  luat  măcar  în  considerare  pe  cei  ce  cred  că  hirotonia  fe- 
tneilor  este  o  eroare  din  principiu. 

Reacţia  cea  mai  energică  de  pînă  acum  la  situaţia  creată  de  ultimele  evoluţii 
din  anglicanism  a  venit  însă  de  peste  Atlantic.  Ca  protest  împotriva  hirotonirii 
în  episcop  a  Barbarei  Harris,  dar  şi  ca  reacţie  împotriva  tendinţelor  liberale  şi 
laxiste,  a  eroziunii  autorităţii  Scripturii  şi  a  normelor  doctrinare  şi  morale  care 
decurg  din  ea,  în  primele  zile  ale  lunii  iunie  1989  a  avut  loc  la  Forth  Worth 
(Texas)  „ Sinodul  tradiţionaliştilor “  din  Biserica  anglicană  episcopaliană  din  SUA. 
Au  luat  parte  cca.  2000  de  persoane  dintre  care  170  de  delegaţi  cu  drept  de  vot  în 
Biserica  episcopaliană.  La  lucrările  Sinodului  a  participat  şi  episcopul  G.  Leonard 
al  Londrei  şi  mai  mulţi  membri  ai  Bisericii  Angliei;  135  de  membri  ai  Sinodului 
Angliei,  dintre  care  9  episcopi  au  trîmis  Sinodului  un  mesaj  de  salut,  un  alt 
mesaj  de  salut  fiind  semnat  de  alţi  17  episcopi  nemembri  ai  Bisericii  Angliei. 

Unul  din  obiectivele  Sinodului  tradiţionalist  de  la  Forth  Worth  a  fost  crearea 
unei  dioceze  separate  a  celor  ce  se  opun  hirotoniei  femeilor,  deci  stabilirea  unei 
jurisdicţii  paralele,  soluţie  respinsă  şi  nerecomandată  de  Raportul  Eames.  Preşe¬ 
dintele  noului  „Sinod  episcopal  ai  Americii“  a  fost  ales  Clarence  Pope,  episcopul 
de  Forth  Worth,  care  a  şi  condus  lucrările  Sinodului.  Răspunzînd  unei  scrisori  a 
arhiep.  de  Canterbury,  R.  Runcie,  episcopul  C.  Pope  a  subliniat  că  atitudinea  Sino¬ 
dului  său  e  lipsită  de  atitudini  de  ranchiună,  conflict  sau  disperare,  că  el  inten¬ 
ţionează  să  râmînă  în  comuniune  cu  Biserica  anglicană,  şi  că  reţine  din  Raportul 
Eames  drept  capitală  soluţia  „vizitatorilor  episcopali",  exprimîndu-şi  totodată  spe¬ 
ranţa  în  întîlnirea  arhiep.  Runcie  cu  Papa  Ioan  II  din  luna  septembrie  la  Vatican. 
Totodată,  episcopul  Pope  a  scris  şi  papei  Ioan  Paul  II  pentru  a-1  informa  de 
crearea  Sinodului  său  şi  a-şi  exprima  regretul  că  actul  unilateral  ai  Bisericii 
episcopal iene  din  SUA  de  a  hirotoni  o  femeie  episcop  a  creat  un  nou  şi  grav 
obstacol  în  calea  unităţii  creştine  (după  „Irenikon"  nr.  2/1989,  p.  217 — 222  şi 
256—258). 

Detalii  asupra  situaţiei  actuale  create  în  anglicanism  de  hirotonia  femeilor 
în  presbiterat  şi  episcopat  oferă  „dosarul"  cu  titlul  „Identitatea  anglicană  în 
chestiune"  publicat  de  revista  catolică  de  ecumenism  „Istina"  nr.  2,  apr. — iun.  1989. 


Important  schimb  de  scrisori  între  Canterbury  şi  Vatican 

pe  tema  hirotoniei  femeilor 

In  acelaşi  timp  cu  „Raportul  Eames",  la  28  aprilie  1989  a  fost  dat  publicităţii 
şi  schimbul  de  scrisori  dintre  arhiep.  de  Canterbury  Robert  Runcie  şi  papa  Ioan 
Paul  II,  prilejuit  de  lucrările  celei  de-a  XH-a  Conferinţe  Lambeth  (textul  lor  în 
„Documentat ion  catholique",  nr.  1987,  2  iulie  1989,  p.  646 — 648  şi  „Irenikon",  nr. 
2/1989,  p.  222—227). 

In  scrisoarea  sa  datată  6  august  1988,  data  încheierii  Conferinţei,  arhiep. 
Runcie  se  adresează  papei  cu  intenţia  de  a-i  mulţumi  pentru  mesajul  trimis  Con¬ 
ferinţei,  şi  pentru  prezenţa  observatorilor  catolici,  elogiind  totodată  discursul  de 
răspuns  al  păr.  P.  Duprey  de  la  Secretariatul  Vaticanului  pentru  unitatea  creştină, 
şi  de  a-.l  informa  asupra  discuţiilor  şi  deciziilor  luate  de  Conferinţă.  în  opinia 
arhiep.  Runcie,  deşi  au  avut  în  centrul  lor  problema  hirotoniei  femeilor  şi  în 
episcopat,  ele  au  atins,  de  fapt,  chestiuni  mai  fundamentale  ale  ecleziologiei  ca: 
dezvoltarea  tradiţiei  şi  autoritatea  în  Biserică  (episcop,  conciliaritate  şi  primat) 
subliniind  faptul  că,  în  discursul  său  inaugural,  el  a  pus  serios  Conferinţei 
episcopiilor  anglicani  problema  reconsiderării  ideii  primatului  universal  roman,  re- 
formulat  într-o  viziune  mai  evanghelică,  în  ecleziologia  anglicană.  Arhiep.  Runcie 
mai  arată  în  scrisoarea  sa  că  Conferinţa  a  examinat  şi  răspunsurile  date  de  23  de 
Provincii  la  textul  Raportului  final  al  primei  Comisii  internaţionale  de  dialog 
fcmglicano-catolic  (ARCIC  I):  „ Euharistie,  Ministeriu,  Autoritatea  în  Biserică “  ela¬ 
borat  între  anii  1968 — 1981,  şi  că:  Declaraţiile  comune  referitoare  la  Euharistie  şi 
Ministeriu  au  fost  recunoscute  cu  o  largă  majoritate  drept  „conforme  cu  substanţa 

Credinţei  anglicane'1  dar  cea  privitoare  la  Autoritatea  în  Biserică  a  fost  apreciată 
şi  ea  (ce-i  drept  m-ult  mai  rezervat  —  n.n.)  drept  „o  bază  solidă  pentru  dialogul 
viitor'*.  In  ce  priveşte  decizia  luată  de  a  respecta  dreptul  fiecărei  Provincii  de  a 
decide  asupra  intenţiei  sau  neintenţiei  de  a  hirotoni  femei  episcopi,  dată  fiind 
autonomia  canonică  deplină  a  Provinciilor,  caracterul  pur  onorific,  nejurisdicţional, 
‘al  primatului  arhiepiscopului  de  Canterbury  şi  valoarea  consultativă  şi  de  reco¬ 
mandare  a  hotărîrilor  Conferinţelor  Lambeth,  arhiep.  Runcie  subliniază  că  în 
ochii  Conferinţei  ea  a  părut  „o  soluţie  mai  acceptabilă  decît  o  schismă  în  Comu¬ 
niunea  anglicană'1,  schismă  care,  presupune  el,  ar  reprezenta  „un  obstacol  ecumenic 
grav",  şi  pentru  Biserica  romano-catolică.  „Recunosc  că  chestiunea  hirotoniei 
femeilor  ar  fi  trebuit  studiată  mult  mai  mult.  Cred  că  acest  studiu  trebuie  Între¬ 
prins  pe  o  bază  larg  ecumenică  (...)  Rugămintea  mea  e  ca  o  atare  dezbatere 
ecumenică,  incluzînd  toţi  creştinii,  să  fie  dusă  la  capăt  într-o  atmosferă  de  ade¬ 
văr  şi  respect  reciproc".  In  pofida  obstacolelor,  episcopii  Comuniunii  anglicane  sînt 
'decişi  să  continue  căutarea  unităţii  vizibile  în  care  s-au  angajat  cale  două  Comu¬ 
niuni  ale  noastre". 

In  răspunsul  său  din  8  decembrie  1988,  Ioan  Paul  II  —  mulţumind  arhiep. 
Runcie  pentru  gestul  prevenitor  de  a-1  informa  cu  promptitudine  asupra  derulării 
Conferinţei  şi  apreciind  semnele  de  deschidere  faţă  de  Biserica  romano-catolică 
manifestate  în  alocuţiunea  de  deschidere  a  arhiep.  Runcie  şi  în  evaluarea  Rapor¬ 
tului  final  ARCIC  I  —  subliniază,  totodată,  faptul  că  noile  evoluţii  din  anglicanism 
au  creat  „o  situaţie  nouă  şi  stînjenitoare"  pentru  membrii  celei  de-a  Il-a  Comisii 
internaţionale  de  dialog  anglicanno-catolic  (ARCIC  II)  creată  în  comun  în  1982  cu 
'mandatul  de  a  studia  căile  ce  ar  putea  duce  la  „recunoaşterea  reciprocă  a  minis- 
teriilor",  studiu  pe  care  aceste  evoluţii  par  mai  degrabă  a-1  prejudicia  şi  bloca 
decît  promova.  „Biserica  Romano-Catolică,  ca  şi  Biserica  Ortodoxă  şi  Bisericile 
Vechi  Orientale,  se  opune  ferm  acestei  dezvoltări  considerînd-o  o  ruptură  cu 
Tradiţia,  pe  care  nu  avem  competenţa  de  a  o  autoriza.  Se  pare  că  dezbaterea 
fcsupra  hirotoniei  femeilor  în  Comuniunea  anglicană  nu  a  luat  suficient  în  conside¬ 
rare  dimensiunile  ecumenice  şi  ecleziologice  ale  chestiunii.  Dat  fiind  că  Comuniu¬ 
nea  anglicană  e  în  dialog  ou  toate  aceste  Biserici,  e  urgent  ca  acest  aspect  să  facă 
obiectul  unei  mult  mai  mari  atenţii,  pentru  a  preveni  o  gravă  eroziune  a  comu¬ 
niunii  care  ne  uneşte",  în  spiritul  întîlnirilor  Ia  înalt  nivel  dintre  papa  Paul  VI 
şi  arhiep.  M.  Ramsey  din  1966  şi  a  celei  mai  recente  dintre  Ioan  Paul  II  şi 
arhiep.  R.  Runcie  de  la  Canterbury  1982. 

Acest  schimb  de  scrisori  între  Canterbury  şi  Roma  se  adaugă  altuia,  şi 
nai  important,  care  a  avut  loc  cu  cîţiva  ani  înainte  (textele  în  „Documentation 
catholique"  nr.  1924,  7 — 21  sept.  1986,  p.  800 — 808  şi  „Ir&niRon"  nr.  3/1986,  p.  352 — 365). 

In  scrisoarea  sa  din  20  decembrie  1984  (p.  352 — 354),  scrisoare  prilejuită  de 
propunerile  avansate  de  Sinodul  Bisericii  Angliei  din  noiembrie  1984  în  direcţia 
acceptării  sacerdoţiului  feminin,  propuneri  care  n-au  întrunit  însă  consensul  sufi¬ 
cient  spre  a  putea  fi  puse  în  practică,  papa  Ioan  Paul  II  a  ţinut  să  reafirme  cu 
toată  claritatea  adeziunea  deplină  pe  care  o  menţine  Biserica  romano-catolică 
faţă  de  poziţia  tradiţională  negativă  faţă  de  hirotonia  femeilor  în  treptele  preo¬ 
ţiei  sacramentale,  poziţie  exprimată  de  Paul  VI  în  importantul  schimb  de  scri¬ 
sori  pe  care  l-a  avut  pe  această  temă  în  1975 — 1976  cu  arhiep.  Coggan,  şi  prezen¬ 
tată  şi  justificată  pe  larg  de  Congregaţia  pentru  doctrina  credinţei  în  Declaraţia 
„ Inter  insigniores “  (15  oct.  1976).  In  lumina  acestei  poziţii,  practica  hirotonirii 
femeilor  constituie  un  „element  de  gravă  dificultate",  ba  chiar  o  „ameninţare"  şi 
un  „obstacol  din  ce  în  ce  mai  serios"  în  calea  progresului  reconcilierii  celor  două 
Comuniuni. 

In  răspunsul  dat  papei  abia  la  11  decembrie  1985  (p.  354 — 356),  după  ce  con¬ 
sultase  în  prealabil  pe  toţi  primaţii  şi  Provinciile  Comuniunii  anglicane,  arhiep. 
Runcie  a  ţinut  să  precizeze  că,  deşi  îşi  dă  bine  seama  că  admiterea  femeilor  la 
preoţie  pare  să  pună  un  obstacol  serios  în  calea  reconcilierii  ministeriilor  urmă- 
Vite  de  ARCIC  II  şi  „opinia  anglicană  este  ea  însăşi  divizată",  „Bisericile  care  au 
admis  femei  în  ministeriul  sacerdotal  au  făcut-o  pentru  raţiuni  doctrinare  serioase" 
(p.  355),  raţiuni  pe  care  le-a  expus  deja  în  scrisoarea  sa  către  cardinalul  Wille- 
brands,  preşedintele  Secretariatului  Vaticanului  pentru  unitatea  creştină,  din  22 
noiembrie  1985  (p.  356 — 360). 

In  scrisoarea  sa  către  cârd.  Willebrands,  arhiep.  Runcie  arată  că  convingerea 
Bisericilor  anglicane  care  au  purces  la  hirotonirea  femeilor  In  presbiteriat  e  că 
,jiu  există  nici  în  Scriptură  nici  în  tradiţie  obiecţie  fundamentală  Ia  hirotonirea 
femeilor  în  preoţia  ministerială11,  că  „tradiţia  e  deschisă  acestei  dezvoltări,  căci 
excluderea  femeilor  de  la  ministeriul  sacerdotal  nu  poate  fi  dovedită  ca  fiind  de 
drept  divin1*.  In  ce  priveşte  „raţiunea  doctrinară  cea  mai  fundamentală  care  pare 
nu  numai  să  justifice  dar  şi  să  reclame  de  fapt  accesul  femeilor  la  hirotonie11  este 
aceea  că  „umanitatea  pe  care  şi-a  asumat-o  Domnul11  prin  întrupare,  cea  cu  care 
a  înviat  şi  s-a  înălţat  la  ceruri,  „e  o  umanitate  care  integrează  şi  femeia11.  Deci, 
„pentru  că  umanitatea  lui  Hristos,  Arhiereul  nostru,  cuprinde  şi  bărbatul  şi  femeia, 
urmează  că  preoţia  ministerială  ar  trebui  să  fie  deschisă  astăzi  şi  femeilor,  astfel 
ca  ea  să  reprezinte  şi  mai  desâvîrşit  preoţia  desâvîrşită  a  lui  Hristos11.  Acest 
argument  se  bazează  „pe  natura  reprezentativă  a  sacerdoţiului  ministerial1*  care 
rezidă,  după  anglicani,  în  faptul  că,  „prin  hirotonie,  preotul  primeşte  misiunea 
Bisericii  de  a  reprezenta  natura  sacerdotală  a  întregului  Trup  (al  Bisericii)  şi,  de 
asemenea  —  mai  ales  Jn  prezidarea  Euharistiei  —  de  a  se  afla  într-o  relaţie  sacra¬ 
mentală  particulară  cu  Hristos  ca  Arhiereu  in  care  e  izbăvită  întreaga  umanitate11. 
Mai  mult,  „în  opinia  multor  anglicani,  într-un  moment  în  care  conducerea  exclusiv 
masculină  a  fost  abandonată  într-o  mare  măsură  în  multe  societăţi  omeneşti, 
natura  reprezentativă  a  sacerdoţiului  ministerial  este  de  fapt  slăbită  de  un  sacer- 
doţiu  exclusiv  masculin11  (p.  358).  Experienţa  Provinciilor  care  au  aplicat  în  prac¬ 
tică  decizia  administrării  femeilor  la  preoţia  ministerială  s-ar  fi  dovedit,  evaluează 
arhiep.  Runcie,  „în  general  benefică41,  chiar  dacă  onestitatea  îl  obligă  la  recu¬ 
noaşterea  unei  „profunde  diviziuni  pe  această  temă  între  anglicani,  uneori  pînă  pe 
punctul  de  a  crea  tensiuni  ce  pun  la  încercare  legăturile  comuniunii11. 

în  esenţă,  deci,  argumentul  teologic  anglican  în  favoarea  admiterii  femeilor 
la  preoţie  este  următorul:  Hristos  este  Arhiereul  Cel  Mare.  Umanitatea  pe  care 
El  şi-a  asumat-o  pentru  mîntuirea  noastră  e  o  umanitate  inclusivă,  cuprinzînd 
adică  bărbaţi  şi  femei.  Preoţia  în  Biserică  exercită  o  funcţie  dublu  reprezentativă: 
ea  reprezintă  nu  numai  natura  sacerdotală  a  întregului  Trup  al  Bisericii,  ci  are 
şi  o  relaţie  sacramentală  specială  cu  Hristos  Cel  înviat,  vizibilă  mai  ales  în 
Euharistie.  Pentru  că  umanitatea  lui  Hristos  include  în  acelaşi  timp  bărbatul  şi 
femeia,  cei  ce-1  reprezintă  pe  Hristos  în  Biserică  ar  face-o  mai  bine  dacă  ar  fi  în 
acelaşi  timp  şi  bărbaţi  şi  femei. 

Răspunzînd  acestui  argument,  în  scrisoarea  sa  către  arhiep.  Runcie  din  17 
iunie  1986  (p.  360 — 365),  cardinalul  Willebrands  subliniază  faptul  îmbucurător  că, 
punînd  astfel  problema,  argumentul  teologic  anglican  pleacă  deja  de  la  o  „con¬ 
cepţie  sacramentală  despre  ministeriul  sacerdotal  al  Bisericii11  şi  el  nu  are  sens 
decît  pentru  cei  ce  împărtăşesc  această  concepţie  despre  ministeriul  creştin.  Prin 
urmare,  „chestiunea  celor  admişi  sau  nu  la  preoţie  nu  poate  fi  separată  de  con¬ 
textul  ei  propriu  care  e  cel  al  teologiei  şi  ecleziologiei  sacramentale11.  Practica 
Bisericii  de  a  admite  numai  bărbaţi  la  hirotonie  este,  deci,  un  „aspect  integral 

şi  esenţial  al  realităţii  Bisericii.  în  şi  prin  ministeriul  preoţilor,  jertfa  lui  Hristos 
săvirşită  odată  pentru  totdeauna  este  o  realitate  prezentă.  Există,  deci,  o  continui¬ 
tate  reală  între  opera  răscumpărătoare  a  lui  Hristos  şi  misiunea  sacerdotală  exer¬ 
citată  în  acelăşi  timp  de  cei  ce  fac  parte  din  cinul  episcopal  ca  şi  prin  colabora¬ 
torii  lor  din  cinul  presbiterial11  (p.  393). 

Rolul  reprezentativ  al  preoţiei  ministeriale  sacramentale  trebuie,  deci,  înţeles 
în  sens  strict  în  perspectiva  imaginilor  ecleziologice  utilizate  de  Sf.  Scriptură: 

poporul  Israel  ca  soţie  a  lui  Iahve  în  Vechiul  Testament  şi  Biserica  ca  Mireasă 

şi  Trup  al  lui  Hristos,  Capul  ei,  în  Noul  Testament,  în  care  înţelegerea  Bisericii 

în  relaţia  ei  cu  Hristos  e  asigurată  de  o  imagine  şi  un  simbolism  feminin -mario- 
logic  (p.  364). 

E  adevărat  că  în  opera  Sa  de  mîntuire  Hristos  şi-a  asumat  întreaga  natură 
umană,  bărbat  şi  femeie  deopotrivă.  Dar,  „nu  se  poate  neglija  faptul  că  Hristos 
e  un  bărbat1*.  „Identitatea  lui  masculină  e  o  trăsătură  inerentă  Iconomiei  mîntuirii 
revelată  în  Scripturi  şi  meditată  de  Biserică.  Hirotonirea  de  bărbaţi  trebuie  înţe¬ 
leasă  numai  în  funcţie  de  relaţiile  intime  stabilite  între  Hristos  şi  preoţii  care  con¬ 
lucrează  într-un  mod  unic  la  lucrarea  Lui  mîntuitoare.  Preotul  îl  reprezintă  pe 

Hristos  în  relaţia  lui  mîntuitoare  cu  Trupul  Lui,  Biserica.  El  nu  reprezintă  înainte 
de  toate  preoţia  Poporului  lui  Dumnezeu  în  întregimea  Lui.  Oricît  de  nevrednic  ar 
fi  el,  preotul  stă  „in  persona  Christi **  („în  rolul  lui  Hristos").  Sacrificiul  mintui- 
tor  al  lui  Hristos  e  făcut  prezent  în  lume  ca  realitate  sacramentală  în  şi  prin 
ministeriul  preoţilor.  Iar  hirotonia  sacramentală  a  bărbaţilor  îşi  trage  forţa  şi 
semnificaţia  din  acest  context  al  experienţei  pe  care  o  are  Biserica  despre  pro¬ 
pria  ei  identitate,  despre  puterea  şi  semnificaţia  Persoanei  lui  Hristos,  despre^olul 
simbolic  şi  iconic  al  celor  ce-l  reprezintă  pe  Hristos  în  Euharistie** .  De  aceea, 
Argumentele  invocate  de  anglicani  „nu  pot  justifica  inovaţia  radicală  a  hirotonirii 
femeilor  în  preoţie",  mai  ales  că  „ele  nu  ţin  seama  de  multiplele  probleme  teolo¬ 
gice  pe  care  le  ridică  acest  subiect"  (p.  364). 

„Practica  de  a  hirotoni  numai  bărbaţi  în  treapta  presbiteratului  şi  episcopa¬ 
tului  constituie  Tradiţia  inviolabilă  a  Bisericilor  catolică  şi  ortodoxă  care  au  con¬ 
siderat  practica  lui  Hristos  şi  a  Apostolilor  drept  o  normă  de  la  care  nu  se  pot 
abate.  Practica  Bisericii  de  a  hirotoni  numai  bărbaţi  încarnează  fidelitatea  sub 
călăuzirea  Duhului  Sfînt  faţă  de  tof  ceea  ce  a  fost  dat  prin  Hristos"  (p.  361).  De 
altfel,  mulţi  dintre  anglicani  care  se  opun  practicii  hirotonirii  femeilor  o  fac  pentru 
că  nu  vor  ea  Biserica  anglicană  să  provoace  o  ruptură  atît  de  radicală  cu  Tradiţia 
Bisericilor  catolică  şi  ortodoxă.  „Din  acest  considerent  Comuniunea  anglicană  nu 
poate  acţiona  singură  şi  n-ar  trebui  să  se  îndepărteze  de  practica  şi  concepţia 
Bisericii  în  general".  Fiindcă  „trebuie  spus  ou  toată  sinceritatea  că  o  dezvoltare 
ca  cea  a  hirotoniei  femeilor  nu  face  nimic  pentru  aprofundarea  comuniunii  dintre 
noi  şi  că  ea  slăbeşte  comuniunea  care  există  actualmente.  Implicaţiile  eclezioJogice 
sînt  serioase"  (p.  362). 

Pentru  o  expunere  concentrată  a  poziţiei  ortodoxe  asupra  „Locului  femeii  în 
Biserica  Ortodoxă  şi  a  chestiunii  hirotoniei  femeilor **,  a  se  vedea  Comunicatul  şi 
Documentul  final  al  Consultaţiei  interortodoxe  pe  această  tenjiă  care  a  avut  loc 
între  30  octombrie — 7  noiembrie  1988  la  Rodos  traduse  în  „Mitropolia  Ardealului" 
nr.  1/1988,  p.  104—107  şi  nr.  2/1988,  p.  120—127. 


O  nouă  Sesiune  plenară  a  Comisiei  „Credinţă  şi  Constituţie" 

& 

Intre  9 — 20  august  1989  a  avut  loc  la  Budapesta  Sesiunea  plenară,  reunită 
o  dată  la  4  ani,  a  celor  120  de  membri  ai  Comisiei  plenare  „Credinţă  şi  Consti¬ 
tuţie";  Comisia  permanentă  alcătuită  din  30  de  membri  se  întruneşte  în  fiecare 
an.  Celelalte  Sesiuni  plenare  ale  Comisiei  din  intervalul  care  a  urmat  ultimei 
Conferinţe  Mondiale  „Credinţă  şi  Constituţie"  din  1963  (Montreal)  au  fost:  1964 
Aarhus;  1967  Bristol;  1971  Louvain;  1974  Acera;  1978  Bangalore;  1982  Lima; 
1985  Stavanger. 

După  primele  informaţii  date  publicităţii,  Comisia  a  adoptat  2  Declaraţii  către 
Biserici  şi  5  Rapoarte  ale  Comisiei  permanente. 

Prima  declaraţie:  „fî.E.M.  —  chemare  continuă  spre  unitate**  se  referă  la  pro¬ 
cesul  de  „receptare"  ecumenică  a  documentului  de  la  Lima  (1982):  „Botez,  Euha¬ 
ristie,  Ministeriu**.  Exprimînd  satisfacţia  Comisiei  pentru  larga  audienţă,  rolul 
stimulativ  ca  şi  „larga  convergenţă"  şi  „acordurile  surprinzătoare"  în  afirmaţii  de 
bază  ale  credinţei  creştine"  pe  care  le-a  relevat  evaluarea  celor  167  de  răspunsuri 
oficiale  ale  Bisericilor,  Declaraţia  arată,  însă,  că  „mai  avem  încă  mult  de  mers" 
pre  o  „creştere  ulterioară  în  unitate".  „In  pofida  studiului,  discuţiei  şi  rugă¬ 
ciunii",  „persistă  încă  dezacorduri"  fundamentale  în  chestiuni  esenţiale  ca:  „re¬ 
laţia  Cuvînt-Sacrament,  înţelegerea  sacramentului  şi  sacramentalităţii,  ministe¬ 
riul  întreit,  succesiunea  ministeriului,  ministeriul  bărbaţilor  şi  al  femeilor,  rela¬ 
ţia  bărbaţi-femei,  Scriptură-Tradiţie,  şi  ecleziologie  (natura  şi  misiunea  Bisericii)". 

A  doua  declaraţie,  reprezentînd  o  privire  de  ansamblu  şi  o  reflecţie  asupra 
semnificaţiei  prezentei  reuniuni,  cere  şi  prevede  o  contribuţie  majoră  pe  tema 
unitatea  pe  care  o  căutăm**  la  cea  de  a  Vil-a  Adunare  generală  a  Consiliului 
Mondial  al  Bisericilor  din  februarie  1991  la  Canbera  (Australia),  în  sensul  că 
unitatea,  ca  însuşire  a  lui  Dumnezeu,  trebuie  să  fie  făcută  văzută  nu  numai  în 
comunitatea  Bisericilor  ci  şi  în  unitatea  întregii  umanităţi  şi  înnoirea  creaţiei. 

Comisia  a  mai  adoptat  şi  5  Rapoarte: 

1.  cu  privire  la  viitoarea  Conferinţă  Mondială  „Credinţă  şi  Constituţie1* .  Mereu 
proiectată  şi  mereu  amînată  de  vreo  10  ani  încoace,  această  nouă  Conferinţă  Mon¬ 
dială,  a  V-a  (după  Lausanne  1927;  Edinburgh  1937;  Lund  1952;  şi  Montreal  1963) 
urmează  să  se  întrunească  în  1993  undeva  în  Asia  sau  Africa  (Hong  Kong,  Singa- 
pore.  Abidian).  Ca  temă  provizorie  s-a  sugerat:  „Spre  o  comuniune  credibilă  în 
credinţă,  viaţă  şi  mărturie temă  care  să  permită  un  discurs  teologic  comprehensiv 
asupra  viziunii  ecumenice  prezente  şi  viitoare. 

2.  cu  privire  la  activitatea  viitoare  a  Comisiei.  S-a  sugerat  o  consultaţie 
asupra  „problemelor  ecumenice  nerezolvate  privind  ministeriul,  mai  ales  hirotonia 
i'emeiîor44.  pentru  a  se  găsi  căi  care  să  prevină  ca  pluralismul  în  această  chestiune 
sâ  devină  un  obstacol  în  calea  relaţiilor  ecumenice  şi  bilaterale4*.  S-a  recoman¬ 
dat  „o  explorare  atentă  a  dezvoltării  tradiţiei  apostolice  spre  a  se  descoperi  prin¬ 
cipii  adecvate  de  tratare  în  mod  ecumenic,  cu  material  patristic,  şi  cu  discernerea 
tradiţiei  apostolice*4. 

3.  perspective  ecumenice  în  ecleziologie.  Se  subliniază  să  e  necesar  un  „studiu 
major44  asupra  acestui  subiect  care  să  integreze  conţinutul  şi  implicaţiile  ecleziolo- 
<dce  ale  programelor  Comisiei  şi  dialogurilor  teologice  bilaterale.  „Nu“  trebuie, 
însă,  să  fie  „o  declaraţie  ecleziologică  cuprinzătoare44,  ci  mai  degrabă  un  text  care 
fcâ  concentreze  „perspectivele  fundamentale  ale  unităţii  şi  diversităţii44. 

4.  unitatea  pe  care  o  căutăm.  Se  accentuează  că  „această  unitate  trebuie  să 
se  deschidă  mai  mult  ca  oricînd  diversităţii  care  îmbogăţeşte  unitatea44,  să  „inte¬ 
greze  imaginaţia  şi  loialitatea44  deopotrivă  în  efortul  de  depăşire  a  stării  de  divi¬ 
ziune.  Se  subliniază,  însă,  şi  necesitatea  ca  „unitatea  pe  care  o  căutăm  să-şi  gă¬ 
sească  întruparea  în  forme,  structuri  şi  relaţii  între  creştini  suficiente  pentru  a-i 
face  în  stare  să  se  roage,  să  mărturisească  şi  slujească  împreună  într-un  mod  care 
să  aducă  vindecare  stării  de  ruptură  a  lumii44. 

5.  unitate  şi  misiune.  S-a  subliniat  că  .misiunea  ţine  de  însăşi  natura  Bise¬ 
ricii44  şi  de  aceea  ea  reclamă  mereu  „căi  noi,  creatoare,  de  a  vorbi  despre  integri¬ 
tatea  unităţii  şi  misiunii44  (după  „Ecumenical  Press  Service44  89.08.95;  27 — 31  august 
1989).  Vom  reveni. 


Al  X-4ea  Seminar  teologic  de  la  Chambesy 

Organizat  şi  găzduit,  ca  în  fiecare  an,  începînd  din  1979,  de  Centrul  ecu¬ 
menic  al  Patriarhiei  Ecumenice  de  la  Chambesy-Geneva  condus  de  mitropolitul 
tjrec  al  Elveţiei,  Damaskinos  Papandreou,  al  X-lea  Seminar  teologic  internaţional, 
interortodox  şi  interconfesional,  de  la  Chambbsy  care  şi-a  desfăşurat  aici  lucrările 
între  8 — 13  mai  1989  a  fost  consacrat  dezbaterii  ecumenice  a  temei:  „ Biserica  şi 
Statul  în  Europa Circa  40  de  participanţi,  profesori,  specialişti  şi  doctoranzi, 
veniţi  din  diferite  ţări  europene  şi  aparţinînd  Bisericilor  ortodoxă,  catolică  şi 
brotestante,  au  examinat,  prin  comunicări  şi  discuţii,  problematica  actuală  legată 
de  această  temă,  din  punct  de  vedere  istoric,  instituţional-juridic  şi  teologic. 

In  Conferinţa  sa  introductivă,  mitropolitul  Damaskinos  a  oferit  o  Privire 
generală  asupra  chestiunii  în  perspectivă  ecumenică.  Elemente  care  oferă  astăzi 
bazele  unei  posibile  sinteze  europene,  cum  ar  fi  idealul  democratic,  drepturile 
omului  sau  separaţia  Bisericii  de  statul  modern,  au  nevoie,  pentru  a  fi  evaluate  în 
ustele  lor  raporturi,  a  subliniat  mitropolitul,  de  criteriul  teoriei  ortodoxe  tradi¬ 
ţionale  a  „simfoniei44  necesare  între  Biserică  şi  stat. 

In  continuare,  prof.  C.  Vavouskos  (Tesalonic)  a  vorbit  despre  cele  trei  „Mo¬ 
dele  istorice  ale  relaţiilor  Biserică-StaV  în  tradiţia  europeană:  sistemul  teocratic, 
sistemul  supremaţiei  legale  a  statului  şi  sistemul  concordatar.  In  conferinţa  intitu¬ 
lată  ,, Biserică  şi  ideologie  in  gîndirea  europeană  contemporană P.  Corttier,  o-p., 
s-a  referit  la  principalele  .^surse  ideologice  ale  teoriei  statului  din  epoca  noastră44: 
marvicTYTui  liberalismul  burghez,  pozitivismul  tehnocrat  şi  freudismul  politic.  Ace¬ 
laşi  subiect  a  fost  abordat  dintr-o  perspectivă  hegeliană  de  dl.  Jean  Kiînnas.  Arhim. 
Emanuel  Adamakis  (Bruxelles)  a  prezentat  „ Rolul  Patriarhiei  Ecumenice  în  Impe - 

riul  otoman ",  iar  dl.  A.  Miarimas,  membru  în  Consiliul  de  stat  grec,  „ Relaţiile  Bise- 
ricâ-Stat  în  secolele  XIX — XX“. 

Punctul  de  vedere  teologic  tradiţional  al  celor  trei  confesiuni  creştine  asupra 
relaţiilor  Biserică-Stat  a  făcut  tema  următoarelor  trei  conferinţe.  „ Raporturile  Bise - 
rică-Stat  după  tradiţia  ortodoxă **  au  fost  prezentate  de  prof.  V.  Yannopulos 
(Atena),  care  a  evidenţiat  că  ele  s-au  pus  şi  se  pun  în  mod  diferit  în  cele  trei 
perioade  istorice  prin  care  au  trecut  societăţile  în  care  au  trăit  de-a  lungul  vremii 
Bisericile  ortodoxe:  preconstantiniană  (sec.  I — III),  constantiniană  (sec.  IV — XIX) 
şi  postconstantiniană  (sec.  XIX — XX),  în  principiu,  Bisericile  ortodoxe  fiind  adep¬ 
tele  teoriei  „simfoniei**  între  Biserică  şi  Stat.  Punctul  de  vedere  catolic  a  fost 
expus  de  Mgr.  Eugenio  Correco,  episcop  al  diecezei  elveţiene  Lungano  şi  cunos¬ 
cut  canonist;  el  a  subliniat  că  în  concepţia  nouă  a  Conciliului  II  Vatican,  atît 
Biserica  cît  şi  Statul  trebuie  să  fie  amîndouă  în  slujba  omului  şi  drepturilor  lui 
inalienabile,  fiecare  cu  propriile  instituţii  şi  sferă  de  activitate.  în  fine,  poziţia 
protestantă  a  fost  prezentată  de  pastorul  Lukas  Vischer,  fost  moderator  al  Comisiei 
„Credinţă  şi  Constituţie**,  actualmente  directorul  oficiului  protestant  pentru  ecume- 
nism  din  Elveţia;  el  a  evidenţiat  dificultăţile  şi  diferenţele  de  abordare  ale  proble¬ 
mei  relaţiilor  Biserică-stat  în  tradiţiile  luterană  şi,  respectiv,  calvină.  Deşi  atît 
Luther  cît  şi  Calvin  s-au  pronunţat  în  favoarea  separaţiei  lor  în  cadrul  societăţii, 
în  vreme  ce  primul  a  acceptat  legitimitatea  autorităţii  temporale  a  principilor  şi 
le-a  cerut  protecţia,  ultimul  (ca  şi  ZwingLi)  a  revendicat  o  independenţă  absolută 
a  Bisericii  faţă  de  puterea  de  stat,  în  numele  căreia  s-a  opus  făţiş  în  secolul 
nostru  regimului  nazist  din  Germania  lui  Hitler. 

Situaţia  •  actuală  în  vigoare  în  ţările  europene  de  vesrt  şi  de  est  a  făcut 
tema  generală  a  următorului  grup  de  conferinţe.  Mgr.  R.  Minnerath,  profesor  la 
Facultatea  de  teologie  catolică  din  Strassbourg  (Franţa)  a  oferit  o  „ Tipologie  a 
relaţiilor  Biserică-Stat  în  Europa  Occidentală ",  ilustrînd-o  prin  situaţia  actuală 
din  Franţa  şi  Italia,  ţări  majoritar  catolice.  Prof.  H.  Jorissen  (R.F.G.),  catolic,  a 
subliniat  apoi  că,  înţeleasă  în  sacramentalitatea  ei  esenţială,  redescoperită  de 
Vatican  II,  Biserica  nu  mai  poate  revendica  drepturi,  ci  numai  îndatoriri,  mai 
ales  că  îşi  îndeplineşte  misiunea  şi  actualmente  într-o  lume  modernă  care-i  cere 
renunţarea  la  toate  drepturile  şi  titlurile  medievale.  Specificul  poziţiei  Bisericii 
în  micro-contextul  ecumenic  elveţian  şi  sistemul  administrativ  al  cantoanelor  a 
fost  expus  de  prof.  J.  G.  Fuchs  (Basel).  Prof.  T.  Sabev  (B.  O.  Bulgară),  secretar 
general  adjunct  al  C.E.B.,  a  prezentat  „ Relaţiile  actuale  între  Biserică  şi  Stat 
In  ţările  Europene  de  Est ",  făcînd  o  trecere  în  revistă  a  problemelor  specifice 
puse  de  coexistenţa  Bisericii  cu  un  stat  cu  ideologie  marxistă  în  condiţiile  tre¬ 
cerii  de  la  perioada  de  confruntare  iniţială  la  cea  a  unei  recunoaşteri  reciproce, 
în  fine,  dr.  Antonie  Plămădeală,  mitropolitul  Transilvaniei,  a  prezentat  expe¬ 
rienţa  pozitivă  a  relaţiilor  Biserică-Stat  din  România,  evidenţiind  faptul  că,  fi¬ 
delă  misiunii  ei,  Biserica  nu  poate  ignora  realitatea  statului;  Biserica  respectă 
statul,  iar  statul  recunoaşte  şi  garantează  buna  desfăşurare  a  activităţii  Biseri¬ 
cii  în  condiţiile  respectării  legilor  statului;  e  vorba  de  fapt  de  două  slujiri  dis¬ 
tincte,  dar  la  fel  de  necesare  şi  legitime,  ale  omului. 

In  încheierea  lucrărilor  Seminarului  au  fost  prezentate  două  expuneri  di¬ 
ferite  asupra  „ Problematicii  actuale  a  relaţiilor  Biserică-Stat  în  Grecia M  în  con¬ 
textul  recentelor  confruntări  şi  tensiuni  generate  de  legea  nr.  1700  din  mai  1987 
privind  cedarea  de  către  Biserică  statului  a  circa  150  000  de  ha.  din  averea  mî- 
năstirilor,  conflict  care  a  repus  în  discuţie  şi  problema  mai  generală  a  relaţiilor 
de  principiu  între  Biserica  ortodoxă  şi  statul  modern  grec.  Punctul  de  vedere  is¬ 
toric  şi  canonic  ăl  Bisericii  a  fost  expus  de  prof.  VI.  Phidas  de  la  facultatea  de 
teologie  din  Atena,  iar  o  „abordare  empirică**  a  aceluiaşi  subiect  a  oferit-o  dl. 
Stylianos  Papathemelis,  ministru  grec  al  Traciei  şi  Macedoniei.  In  fine,  lucră¬ 
rile  Seminarului  s-au  încheiat  cu  o  expunere  a  d-lui  Alexandr  Borisov,  consul 
sovietic  la  Geneva,  asupra  relaţiilor  actuale  dintre  Biserică  şi  stat  In  viziunea 
guvernului  U.R.S.S. 

Ca  şi  lucrările  celorlalte  nouă  Seminarii,  şi  aceste  comunicări  şi  expuneri 
vor  fi  publicate  în  seria  „Etudes  theologiques  de  Chamb6sy“  (după  „Episkepsis*4 
nr.  419,  15  mai  1989,  reluat  în  „Irănikon**  nr.  2/1989,  p.  270 — 273). 

Scurte  ştiri  şi  informaţii 

Intre  4 — 12  mai  1989  a  avut  loc  la  Minsk  (Bielorusia)  o  consultaţie  inter- 
ortodoxă  (40  de  participanţi)  cu  tema:  „Perspective  ortodoxe  asupra  dreptăţii 
şi  păciiu.  Lucrările  ei  s-au  situat  în  prelungirea  consultaţiei  anterioare  de  la  So¬ 
fia  din  24  oct.  —  2  nov.  1987  cu  tema  „Perspective  ortodoxe  asupra  creaţiei  (Cf. 

B. O.R.  nr.  1 — 2/1988,  p.  80 — 86;  V.  Răducă).  Scopul  celor  două  consultaţii  a  fost 
de  a  preciza  în  rapoartele  lor  poziţia  ortodoxă  asupra  problemelor  biblice,  ecle- 
ziologice,  morale,  social-politice  şi  ecologice  aflate  în  centrul  programului  Con¬ 
siliului  Ecumenic  al  Bisericilor:  „Dreptate,  pace  şi  integritatea  creaţiei “  în  per¬ 
spectiva  Conferinţei  mondiale  pe  această  temă  programată  între  6 — 12  martie 
1990  la  Seoul  (Coreea  de  Sud).  („Episkăpsis”  nx.  421,  15  iunie  1989,  p.  4 — 6). 

—  Intre  11 — 15  mai  1989  a  avut  loc  la  Academia  ortodoxă  a  Cretei  (Gonia) 
cel  de-al  Vl-lea  Congres  interconfesional  asupra  monahismului,  Congres  reu¬ 
nit  din  2  în  2  ani  din  iniţiativa  Secretariatului  pentru  ecumenism  al  diocezei  ca¬ 
tolice  Bilbao  (Spania)  cu  sprijinul  Patriarhiei  Ecumenice.  Tema  întîlnirii  actuale 
a  fost  „Rolul  monahismului  în  reevanghelizarea  Europei în  textul  final  s-au 
subliniat  modurile  în  care  „prin  dăruirea  lor  totală  lui  Dumnezeu  şi  oamenilor” 
în  sărăcie,  feciorie  şi  ascultare,  „monahii  pun  în  relief  valorile  ultime  ale  exis¬ 
tenţei  umane”  făcînd  să  rodească  iubirea  şi  frăţietatea  evanghelică  între  oameni 
(„Episkepsis”  nr.  421,  15  iunie  1989,  p.  6).  Amintim  aici  lucrările  celui  de-al  V-lea 
Congres  monahal  interconfesional  consacrat  „Importanţei  Regulei  în  viaţa  mona¬ 
hală “  oare  s-a  desfăşurat  între  31  aug. — 12  sept.  1987  la  mănăstirile  din  Nordul 
Moldovei  (vezi  „M.A.”,  nr.  5/1988,  p.  81 — 83,  reportajul  P.  C.  arhim.  Castan  Cră¬ 
ciun  şi  ecourile  lui  în  „M.A.”,  nr.  1/1988,  p.  132 — 135). 

—  între  20 — 29  iunie  s-a  desfăşurat  la  Casablanca  (Maroc),  reuniunea  Gru¬ 
pului  Consiliului  Ecumenic  al  Bisericilor  pentru  Dialog  cu  oameni  de  alte  reli¬ 
gii  şi  credinţe.  Au  participat  40  de  delegaţii  din  20  de  ţări  (din  partea  B.O.R. 
a  participat  păr.  asist.  dr.  Al.  Stan  de  la  Institutul  Teologic  din  Bucureşti).  Gru¬ 
pul  a  trecut  în  revistă  starea  actuală  şi  perspectivele  viitoare  ale  iniţiativelor 

C. E.B.  în  domeniul  dialogurilor  interreligioase  între  creştini  şi  evrei,  musulmani, 
hinduişti,  budişti,  confund anişti,  sikhs  şi  reprezentanţi  ai  religiilor  tradiţionale 
„animiste”.  Pe  baza  discuţiilor  care  au  inclus  şi  şase  rapoarte  de  la  grupuri  lo¬ 
cale  angajate  în  programul  Consiliului  Ecumenic  pentru  dialogul  interreligios,  s-au 
alcătuit  planurile  pentru  o  primă  Conferinţă  internaţională  asupra  teologiei  re¬ 
ligiilor  programate  pentru  ianuarie  1990  la  Baar  lingă  Zurich  („Ecumenical  Press 
Service”,  89.07.30,  nr.  23,  21—25  iulie  1989). 

—  In  prezent  sediul  C.E.B.  de  la  Geneva  se  distribuie  în  mod  provizoriu, 

înaintea  perfectării  lui  finale  programate  a  fi  definitive  anul  viitor,  textul  unui 
studiu  ecumenic  asupra  sexualităţii  şi  relaţiilor  interumane.  Documentul  se  inti¬ 
tulează:  „Trăind  în  legămînt  cu  Dumnezeu  şi  întreolaltă “  şi  tratează  probleme 
ca:  divorţul,  violenţa  în  familie,  familiile  cu  un  singur  părinte,  avortul,  homo¬ 
sexualitatea,  prostituţia  şi  SIDA.  Realizat  în  cadrul  subunităţii  pentru  Educaţie 
a  C.E.B.,  studiul  este  un  rezultat  al  cererii  formulate  în  1983  la  Vancouver  pen¬ 
tru  „o  reexaminare  serioasă  a  valorilor  în  sexualitate  cu  accent  special  pe  căile 
şi  mijloacele  prin  care  îşi  dezvoltă  Bisericile  activitatea  pastorală  şi  educaţională 
în  acest  domeniu”.  In  cursul  studiului  s-au  adunat  37  de  declaraţii  din  partea  a 
diferite  Biserici  şi  denominaţiuni  creştine  din  cele  mai  diverse  contexte,  decla¬ 

raţii  din  care  unele  diferă  apreciabil  unele  de  altele.  De  fapt,  scopul  studiului  nu 
e  atît  acela  de  a  produce  o  declaraţie  proprie  a  Consiliului  Ecumenic  în  dome¬ 
niul  sexualităţii,  cît  mai  degrabă  acela  de  a  împărtăşi  în  mod  ecumenic,  puncte 
de  vedere  exprimate  în  diverse  ţări  şi  diferite  tradiţii  creştine.  Documentul  e 
alcătuit  dintr-o  introducere  care  arată  modul  în  care  acesta  poate  fi  folosit  de 
grupuri  interesate  şi  Biserici  în  activitatea  lor,  de  o  declaraţie  fundamentală 

asupra  sexualităţii,  şi  de  şapte  mănunchiuri  de  probleme  ridicate  în  contextul  di¬ 
feritelor  declaraţii  ale  Bisericilor,  colectate  în  cursul  studiului.  Se  menţionează, 

totodată,  recrudescenţa  fără  precedent  în  ultimii  ani  a  problemelor  sexualităţii 
şi  relaţiilor  interumane  în  contextul  exploatării  sociale  a  societăţii,  a  relaţiilor  ei 
cu  mediile  şi  violenţa,  ca  şi  necesitatea  recunoaşterii  egalităţii  şi  demnităţii  egale 

a  femeii  („Ecumenical  Press  Service*4  ’89.08.09;  nr.  25,  1 — 5  august  1989).  Amin¬ 
tim  aici  câ  şi  Vaticanul  a  dat  recent  publicităţii  un  document  al  Consiliului  pon¬ 
tifical  pentru  comunicaţii  sociale  consacrat  special  „Pornografiei  şi  violenţei  din 
mediile  de  informare “  occidentale  („Documentation  catholique",  nr.  1986,  18  iu¬ 
nie,  p.  581 — 584). 

—  In  noua  capitală  a  republicii  africane  Coasta  de  Fildeş,  Yomaussourko,  au 
luat  sfîrşit  lucrările  a  ceea  ce  se  consideră  a  fi  cea  mai  mare  biserică  din  lume. 
Construcţia,  realizată  de  specialişti  francezi  şi  reprezentînd  un  fel  de  replică  mo¬ 
dernă  a  celebrei  San  Piero  di  Vaticano,  are  o  lungime  de  208  m  şi  o  înălţime  de 
163  m.  deci  cu  7  m.  mai  lungă  şi  15  m.  mai  înaltă  decît  catedrala  de  la  Vatican. 
Dominată  de  o  cupolă  de  28  m.  încununată  de  un  glob  aurit  şi  o  cruce  de  10  m., 
construcţia  are  81  de  ha  de  ferestre  şi  vitralii  colorate  în  4  000  de  nuanţe  diferite. 
Structura  interioară  este  similară  celei  de  la  San  Piero,  minus  statuile  şi  plus 
cele  273  de  coloane,  unele  de  33  m.,  şi  un  complicat  sistem  de  aer  condiţionat 
pentru  cele  8  000  de  persoane  care  pot  încăpea  în  interior.  In  faţa  bisericii  se 
întinde  o  vastă  esplanadă  de  marmură  de  74  de  acri  pe  care  pot  încăpea  300  000 
de  persoane,  restul  bisericii  fiind  înconjurat  de  75  de  acri  de  grădini  în  stilul  gră¬ 
dinilor  ornamentale  franceze.  Construcţia  şi  întreţinerea  Bisericii  au  fost  şi  sint 
finanţate  de  Felix  Houpiiouet  Boingy,  84  de  ani,  primul  preşedinte  al  Coastei  de 
Fildeş,  pe  al  cărui  teren  se  şi  ridică  de  altfel.  Proiectul,  evaluat  între  130 — 200 
de  milioane  de  dolari  a  suscitat  numeroase  critici,  dat  fiind  că  ţara,  cu  o  popu¬ 
laţie  de  10  milioane  de  locuitori  din  care  2,3  mii.  musulmani  şi  abia  1,3  milioane 
creştini,  are  o  datorie  externă  de  peste  10  miliarde  de  dolari.  Reacţia  Vaticanu¬ 
lui  a  fost  reţinută,  dar  în  final  s-a  declarat  de  acord  să  primească  darul  prezi¬ 
denţial.  Biserica  cu  hramul  „Our  Lady  of  the  Peace**  urmează  să  fie  consacrată 
la  sfîrşitul  lunii  septembrie  (după  „Ecumenical  Press  Service*'  *89.08.96;  27 — 31 
august  1989). 

—  Istanbul:  Patriarhia  Ecumenică  anunţă  consacrarea  unei  sărbători  reli¬ 
gioase  protecţiei  mediului  înconjurător,  propunere  formulată  anterior  de  membrii 
Congresului  ecologic  de  la  Patmos  (sept.  1988)  —  vezi  „M.A.“  nr.  1/1989,  p.  103 — 
104,  116 — 121.  Sf.  Sinod  al  Patriarhiei  Ecumenice  a  desemnat  în  acest  sens  ziua 
de  1  septembrie,  zi  în  care  se  sărbătoreşte  Anul  nou  bisericesc  şi  creaţia  lumii 
şi  în  care  Biserica  invoacă  binecuvîntarea  specială  asupra  lumii  şi  Domnului 
„Celui  ce  a  pus  întru  a  Sa  putere  vremile  şi  soroacele**.  Patriarhul  Dimitrios  I 
a  cerut  celebrului  neoimnograf  atonit  Gherasimos  Mikrayannanitis  (de  la  Schitul 
Sf.  Ana)  compunerea  unei  slujbe  adecvate  acestei  noi  sărbători  a  Bisericii  („Epis- 
k£psis“  nr.  422,  1  iunie  1989,  p.  2). 

—  Zvonuri  care  circulau  vorbind  despre  o  posibilă  retrasformare  în  mos¬ 
chee  a  celebrei  basilici  justiniene  Aghia  Sophia  la  insistenţele  fundamentaliştilor 
musulmani,  au  fost  dezminţite  recent  de  premierul  turc  Turgut  Ozal  care  a  de¬ 
clarat  câ  Sfînta  Sofia  va  rămîne  şi  pe  viitor  muzeu  deschis  pentru  credincioşii 
tuturor  confesiunilor  („Orthodoxes  Forum*4  nr.  2/1988,  p.  217 — 218). 

—  Conform  unor  informaţii,  neconfirmate  însă,  pe  ruinele  celebrei  mînăs- 
tiri  constantinopolitan  Studion  restaurate  s-ar  crea  în  viitor  un  „centru  intermo- 
nastic**  ecumenic.  Construită,  precum  se  ştie,  în  sec.  VI  de  un  demnitar  bizantin, 
mănăstirea  Studion  cu  hramul  Sf.  Ioan  Botezătorul,  în  oare  a  activat  şi  a  pus 
în  aplicare  cunoscuta  sa  reformă  a  monahismului  ortodox  Sf.  Teodor  Studitul 
(759 — 826),  a  fost  transformată  în  1453  în  moschee  (Ibrahor  Geami),  fiind  prefă¬ 
cută  însă  în  ruine  ca  urmare  a  unui  mare  incendiu  din  1782  şi  a  cutremurului 
din  1884  (ibidem). 

—  Tot  la  Istanbul  se  vorbeşte  din  ce  în  ce  mai  insistent  de  redeschiderea 
cunoscutei  Academii  teologice  din  insula  Chalki  din  Marea  Marmara,  principala 
şcoală  teologică  a  Patriarhiei  Ecumenice  din  epoca  contemporană  modernă.  în¬ 
fiinţată  în  1884,  ea  a  cunoscut  o  perioadă  de  mare  înflorire,  cu  profesori  şi  elevi 
de  renume,  la  mijlocul  secolului  nostru,  şi  mai  ales  sub  patriarhul  Athenagoras 
(4-1972),  fiind  însă  închisă  în  1971  din  ordinul  guvernului  turc  (ibidem). 

—  Prima  mînăstire  ortodoxă  din  Extremul  Orient  a  fost  recent  consacrată 
în  Coreea  de  Sud  la  Chang  Pyong,  nu  departe  de  Seul  de  mitropolitul  grec  Diony- 
sios  de  Noua  Zeelandâ,  Coreea,  India  şi  Indonezia  (Patr.  Ec.).  Mănăstire  de  maici 
cu  hramul  Schimbarea  la  Faţă,  ea  va  deveni  principalul  centru  al  misiunii  orto- 


136 


MITROPOLIA  ARDEALULUI 


doxe  din  Orientul  îndepărtat.  In  jurul  nucleului  format  din  3  monahii  venite  din 
Grecia  s-au  strîns  deja  15  novice  coreene  („Orthodoxes  Forum*4,  nr.  1/1989,  p.  127). 

—  In  iulie  1988,  guvernul  libanez  a  autorizai  înfiinţarea  unei  Universităţi 
ortodoxe  la  Balamand,  la  nord  de  Beirut,  comunitatea  ortodoxă  libaneză  fiind 
singura  grupare  religioasă  importantă  din  Liban  care  nu  posedă  o  astfel  de  in¬ 
stituţie.  Proiectul  prevede  crearea,  pentru  început,  a  trei  facultăţi:  teologie,  arhi¬ 
tectură  şi  arte  frumoase  şi,  respectiv,  litere  şi  ştiinţe  umane.  Dintre  ele  funcţio¬ 
nează  numai  primele  două:  cea  teologică  care  integrează  Institutul  de  teologie 
„Sf.  Ioan  Damaschin“  închis  în  1976  din  cauza  ostilităţilor  şi  redeschis  de  cîţiva 
ani,  şi  cea  de  arhitectură  şi  arte  frumoase  graţie  integrării  în  noua  Universi¬ 
tate  a  Asociaţiei  şi  Academiei  libaneze  de  arte  frumoase.  Facultatea  de  litere  şi 
ştiinţe  umane  e  un  proiect  pe  termen  lung,  într-o  primă  etapă  urmînd  să  se 
deschidă  departamente  de  istorie  şi  educaţie.  La  Balamand  au  început  deja  lu¬ 
crările  de  construcţie  a  edificiului  care  va  adăposti  noua  Universitate  („Service 
Orthodoxe  du  Press,  nr.  132,  noiembrie  1988). 

—  La  15  mai  1989,  Sinaxa  dublă  a  Sfintei  Comunităţi  a  Sf.  Munte  Athos  a 
lansat  un  apel  statului,  poporului  grec  şi  organizaţiilor  internaţionale  pentru 
salvarea  neintîrziată  a  frescelor  de  la  Protaton  (Karyes).  Datînd  din  sec.  XII, 
creaţie  a  celebrului  pictor  bizantin  Manuil  Pansellinos ,  ele  sînt  printre  cele 
mai  importante  giuvaeruri  ale  tradiţiei  şi  culturii  greceşti  ortodoxe  şi  ale  uma¬ 
nităţii.  In  lipsa  unei  „intervenţii  imediate,  globale  şi  ştiinţifice*4,  se  subliniază  în 
apel,  dispariţia  lor  definitivă  e  considerată  chestiune  de  luni,  eforturile  Centrului 
pentru  conservarea  patrimoniului  aghioritic  rămînînd  pînă  acum  fără  efect  din 
lipsă  de  fonduri  („Ekklisiastiki  Alithia**  1 — 16  iunie  1989). 

Totodată  Sf.  Comunitate  a  luat  noi  măsuri  de  limitare  a  marelui  aflux 
de  vizitatori  care  invadează  anual  Sf.  Munte,  şi  de  facilitare  a  formalităţilor  ad¬ 
ministrative»  pelerinilor  individuali.  Astfel,  între  lunile  iunie — septembrie,  vizi¬ 
tele  în  grup  sînt  interzise,  grupurile  de  4 — 5  persoane  avînd  nevoie  de  permi¬ 
siunea  prealabilă  a  mănăstirilor  dacă  vor  să  înnopteze  la  ele.  Timpul  de  şedere 
a  fost  limitat  la  4  zile  numai,  permisele  de  şedere  acordîndu-se  la  Daphni  şi 
Karyes  (ibidem). 

—  In  seara  zilei  de  27  ianuarie  1989  pe  drumul  de  întoarcere  de  la  Lum- 
bubasi  spre  Kolwezi  (Zair)  a  murit  într-un  tragic  accident  de  automobil  neobo¬ 
situl  misionar  ortodox  pâr.  arhim.  Cosma  Grigoriatul.  Născut  în  1952,  cu  nu¬ 

mele  de  botez  Ioan  Aslandis,  s-a  format  la  Şcoala  teologică  (seminarul)  Riza- 
reion,  fiind  vreme  de  10  ani  un  activ  colaborator  al  energicului  deşi  vârstnicu¬ 
lui  mitropolit  Avgustinos  al  Florinei,  în  şcolile  catehetice  organizate  de  a- 
cesta.  De  la  vîrsta  de  18  ani  s-a  simţit  vocaţia  în  lucrarea  de  misiune  externă 
a  Bisericii.  In  august  1975  pleacă  pentru  prima  dată,  încă  fiind  laic,  în  Zair  un¬ 
de  învaţă  limba  swahili  şi  sub  îndrumarea  părintelui  misionar  Amphilochios 
Tsohkos  întemeiază  10  biserici  în  14  luni.  In  decembrie  1977  intră  ca  novice 

la  mînăstirea  atonită  Grigoriou  unde  după  un  an  devine  monah  primind  la 
călugărie  numele  cunoscutului  Sfînt  naţional  grec  Cosma  Etolianul  (sec.  XVIII). 
Hirotonit  preot,  pleacă  în  1979  din  nou  în  Zair,  devenind  un  stîns  cblaborator 

al  mitropolitului  misionar  Timotheos  al  Africii  Centrale  care  în  1980  îl  face 

duhovnic  şi  arhimandrit.  Aici,  în  regiunea  Kolwezi,  desfăşoară  o  intensă  acti¬ 
vitate  misionară  de  evanghelizare,  catehizare,  ridicare  de  biserici,  organizare  de 
şcoli,  comunităţi  agricole,  botezînd  peste  15  000  de  africani,  iniţidndu-i  în  dum¬ 
nezeiască  Liturghie  şi  rugăciunea  lui  Iisus  ca  armă  împotriva  demonilor.  Odată 
la  2 — 3  ani  venea  la  Athos  pentru  mărturisire,  rugăciune  şi  sfătuire.  Cu  cîteva 
săptâmîni  înainte  de  neaşteptatul  sfîrşit,  la  Bobotează  anului  1989  a  botezat  la 
Kolwezi  încă  350  de  africani  şi  a  săvîrşit  20  de  cununii,  ceremonia  fiind  înregis¬ 
trată  pe  bandă  video.  Dispariţia  sa  înseamnă  totodată  dispariţia  unei  remarcabile 
personalităţi  creştine  ortodoxe,  duhovniceşti  şi  misionare,  de  mare  smerenie,  ca 
şi  a  unui  ostenitor  neobosit  în  ogorul  misionar  al  Bisericii  ortodoxe  a  veacului 
nostru.  Opera  sa  e  continuată,  însă,  de  colaboratorii  săi  pe  care  i-a  format  în 
cei  10  ani  de  activitate  misionară  africană,  între  care  se  distinge  monahul  Chirii 
Grigoriatul  (după  necrologul  arhim.  Gheorghios  Grigoriatul  din  „Orthodoxos  Typos*4 
nr.  827 — 828,  24  februarie  şi  3  martie  1989). 

Sfîntul  Vasile  cel  Mare:  SCRIERI.  PARTEA  A  TREIA:  DESPRE 
SFlNTUL  DUH  ŞI  CORESPONDENŢA  (EPISTOLE),  carte  tipărită  cu 
binecuvântarea  Prea  Fericitului  Teoctist,  Patriarhul  Bisericii  Ortodoxe 
Române.  Traducere,  introducere,  note  şi  indici  de  Pr.  prof.  dr.  Constan¬ 
tin  Corniţescu  şi  Pr.  prof.  dr.  Teodor  Bodogae,  Editura  Institutului  Bi¬ 
blic  şi  de  Misiune  al  Bisericii  Ortodoxe  Române,  Bucureşti,  1988,  640  p. 

S-a  difuzat  un  nou  şi  preţios  volum  din  celebra  colecţie  „Părinţi  şi  scriitori 
bisericeşti4*.  Acest  Volum  este  publicat  ca  partea  a  treia  din  opera  Sfîntului  Va¬ 
sile  cel  Mare,  Arhiepiscopul  Cezareei  Capadociei  şi  cuprinde  tratatul  dogmatic 
„Despre  Sfîntul  Duh“,  precum  şi  cele  366  de  epistole  atribuite  şi  păstrate  de  la 
marele  ierarh  capadocian. 

Volumul  ce  propunem  să-l  prezentăm  este  însoţit  de  un  „Cuvînt  înainte4*  al 
Prea  Fericitului  Părinte  Patriarh  Teoctist,  Intîistătătorul  Bisericii  Ortodoxe  Ro¬ 
mâne.  Prea  Fericirea  Sa  precizează  că:  „volumul  de  faţă  aduce  un  important  spor 
de  prestigiu  teologiei  şi  evlaviei  româneşti,  atît  de  receptive,  dintru  început,  La 
cugetarea  şi  lucrarea  vasiliană44  (p.  III). 

Renumitul  tratat  , despre  Sfîntul  Duh“  (p.  15 — 92)  este  tradus  de  P.  C.  Pr. 
prof.  dr.  C.  Corniţescu,  care  ne  oferă  şi  un  amplu  studiu  introductiv  unde  sînt 
expuse  împrejurările  în  care  Sf.  Vasile  cel  Mare  a  scris»  acest  tratat,  apoi  învă¬ 
ţătura  marelui  ierarh  capadocian  despre  Sfîntul  Duh  şi  ediţiile  mad  importante, 
traducerile  şi  bibliografia  selectivă  a  acestei  introduceri. 

Impunătoarea  lucrare  „Despre  Sfîntul  Duh“  a  fost  elaborată  de  Sf.  Vasile 
cel  Mare  în  anii  374 — 375  ca  imn  de  laudă,  ca  o  doxologie  înălţată  celei  de  a 
treia  persoane  a  Prea  Sfintei  şi  de  viaţă  făcătoarei  Treimi.  Ca  o  continuare  a 
ereziei  ariene  care  nega  divinitatea  Fiului  considerîndu-L  o  creatură  a  Tatălui, 
apăruse  în  a  doua  jumătate  a  secolului  IV  o  nouă  rătăcire  doctrinară,  care  învăţa 
că'  Sfîntul  Duh  este  o  creatură,  un  duh  slujitor  asemenea  îngerilor.  Sf.  Vasile 
cel  Mare  se  ridică  cu  temeiuri  scripturistice  şi  apără  adevărul  dumnezeiesc  des¬ 
pre  Sfîntul  Duh,  el  „este  gloria  Bisericii  —  scria  Sf.  Atanasie  cel  Mare  —  el 
se  luptă  vitejeşte  pentru  adevăr  şi  învaţă  pe  cei  ce  au  nevoie  de  acesta**. 

.  Doctrina  pnevmatologică  a  Sf.  Vasile  cel  Mare  este  lămurit  exprimată  în 
această  lucrare  , despre  Sfîntul  Duh“.  Tratatul  acesta  este  împărţit  în  30  de  ca¬ 
pitole  grupate  în  trei  părţi.  In  prima  parte  combate  pe  ereticul  Aetius,  apoi  tra¬ 
tează  despre  egalitatea  Fiului  cu  Tatăl,  ca  în  partea  a  treia,  cea  mai  extinsă  (ca¬ 
pitolele  9 — 29),  să  fie  expusă  învăţătura  corectă  despre  Sf.  Duh,  cu  mărturii  din 
Sf.  Scriptură  şi  Sf.  Tradiţie,  fiind  combătute  rătăcirile  celor  care  negau  divini¬ 
tatea  Sfintului  Duh.  Sfîntul  Duh  este  o  fiinţă  vie,  dătătoare  de  sfinţenie,  care  de- 
săvîrşeşte  opera  Tatălui  şi  a  Fiului.  „Sfîntul  Duh  este  cauza  sfinţeniei,  lumina  du¬ 
hovnicească  ce  dă  oricărei  puteri  spirituale  un  fel  de  iluminare  pentru  aflarea 
adevărului**  (p.  39).  „Sfinţenia  nu  se  capătă  fără  ajutorul  Duhului**  (p.  53).  Sfîn¬ 
tul  Duh  se  sălăşluieşte  ca  o  putere  binefăcătoare  în  cei  vrednici,  familiaritatea  cu 
El  se  primeşte  prin  îndepărtarea  patimilor  şi  prin  lucrarea  virtuţilor.  Sufle¬ 
tele  celor  ce  petrec  în  comuniune  cu  Sfîntul  Dulf  sînt  luminate  de  puterea  Sa 
şi  devin  ele  însele  împărtâşitoare  de  lumină,  bunătate  şi  sfinţenie  pentru  semenii 
lor.  Sfîntul  Duh  fiind  de  aceaşi  fiinţă  cu  Tatăl  şi  cu  Fiul  are  dreptul  la  aceeaşi 
cinstire  din  partea  creştinilor,  cele  trei  Persoane  treimice  fiind  egale. 

In  continuare  (p.  115 — 625)  este  publicată  corespondenţa  Sf.  Vasile  cel  Mare 
în  traducerea  făcută  de  P.C.  Pr.  prof.  dr.  Teodor  Bodogae  după  colecţia  episto- 

Iară  aflată  în  Patrologia  greacă,  ediţia  Migne,  voi.  32,  col.  219 — 1114  şi  Yves 
Courtonne,  Saint  Basile,  Lettres,  3  vol.f  Paris,  1957 — 1966.  Textul  propriu-zis  al  celor 
366  epistole  atribuite  Sf.  Vasile  cel  Mare  este  precedat  de  un  cuprinzător  studiu 
introductiv  semnat  de  Părintele  Teodor  Bodogae  (p.  95 — 114). 

Literatura  epistolară  ce  o  moştenim  de  la  Sfîntul  Vasile  cel  Mare  are  o  im¬ 
portanţă  deosebită  atît  în  privinţa  fondului,  cît  şi  a  formei.  Această  literatură  ne 
furnizează  o  multitudine  şi  o  varietate  de  informaţii  privitoare  la  viaţa  biseri¬ 
cească  în  general,  la  controversele  doctrinare  şi  disciplinare,  la  viaţa  morală,  tra¬ 
tează  probleme  canonice,  epistolele  sînt  pline  de  o  rară  bogăţie  de  probleme  şi  idei 
legate  de  viaţa  socială  şi  culturală  de  acum  16  secole.  In  privinţa  formei  s-a 
afirmat  că  epistolele  Sf.  Vasile  cel  Mare  reprezintă  cea  mai  elevată  operă  a  sa, 
atît  în  privinţa  stilului,  cît  şi  al  fineţei  spiritului.  In  scrisul  Sf.  Vasile  se  recu¬ 
noştea  o  încercare  de  reînviere  a  stilului  antic  atticizant,  iar  Erasmus  de  Rotter- 
dam  îl  socotea  cel  mai  mare  cuvîntător  al  antichităţii  creştine  (p.  111).  Unele 
epistole  vasiliene  sînt  adevărate  tratate  înfăţişînd  probleme  istorice,  ascetice,  mo¬ 
rale,  dogmatice  sau  canonice. 

Cu  toate  că  elemente  doctrinare  întîlnim  aproape  în  toate  epistolele,  emina¬ 
mente  dogmatice  sînt  peste  20  de  scrisori.  Cele  mai  importante  epistole  cu  con¬ 
ţinut  dogmatic  sînt  cele  pe  care  Sf.  Vasile  cel  Mare  le  adresase  Sfîntului  Amfilohie 
de  Iconin  (Epistolele  233 — 236).  In  aceste  patru  epistole  autorul  scrie  despre  pute¬ 
rea  de  cunoaştere  a  raţiunii  omeneşti,  despre  fiinţă  şi  ipostas,  despre  cunoaştere  şi 
credinţă.  „Cunoaştem  mărirea  şi  puterea  lui  Dumnezeu ...  nu  cunoşti  fiinţa  lui 
Dumnezeu  ...  eu  ştiu  că  Dumnezeu  există,  în  ce  constă  însă  fiinţa  Lui,  acest  lucru 
trece  dincolo  de  puterea  mea  de  înţelegere*4  (Ep.  234).  In  epistolele  113 — 114  accen¬ 
tuează  divinitatea  Sfîntului  Duh  explicînd  şi  înţelegînd  aceasta  şi  din  creşterea  şi 
răspîndirea  Bisericii  în  lume.  Epistola  125  cuprinde  o  mărturisire  de  credinţă,  care 
a  fost  semnată  de  mai  mulţi  episcopi. 

Unele  epistole  au  un  pronunţat  caracter  de  zidire  sufletească  a  credincio¬ 
şilor  din  Bisericile  cărora  se  adresează.  Patrologul  J.  Quasten  grupează  41  epistole 
care  cuprind  îndrumări  canonice  şi  moral-ascetice.  Sînt  explicate  şi  analizate  diferite 
prevederi  canonice,  potrivit  Ep.  188,  199  sau  217.  Sf.  Vasile  ca  arhiepiscop  al 
Cezareei  Capadociei  era  preocupat  mult  de  disciplinarea  clerului  şi  de  îmbunătă¬ 
ţirea  morală  a  tuturor  păstoriţilor.  în  acest  sens  scria:  „Noi  avem  ca  regulă  de 
viaţă  poruncile  Domnului  şi  pildele  de  altădată  ale  bărbaţilor  fericiţi**  (p.  423).  De 
aceea  vorbeşte  cu  nostalgie  despre  vremea  martirilor  şi  despre  cultul  unor  mucenici 
care  au  fost  martirizaţi  în  timpul  lui  Iulian  Apostatul. 

Sfîntul  Vasile  cel  Mare  a  căutat  stăruitor  prin  cuvînt,  rugăciune  şi  faptă  să 
apere  dreapta  credinţă  a  Bisericii  şi  pe  drept  credincioşii  creştini  de  rătăcire  din 
mrejele  şi  atacurile  venite  din  partea  arienilor  anomei  şi  din  partea  sabelienilbr. 
învăţăturile  greşite  sînt  „otrăvuri  periculoase . . .  buruieni  otrăvitoare*4  (p.  432). 
Aceste  învăţături  greşite  „vin  din  creierii  înfierbîntaţi  de  boala  unor  fantasme 
nenorocite  ale  vrăjmaşilor**  (p.  434).  Marele  misionar  capadocian  avea  certitudinea 
că  rătăcirea  de  la  credinţa  adevărată '  a  Bisericii  este  o  îmbolnăvire  „de  patima 
discuţiilor  şi  a  căutărilor**,  este  o  consecinţă  a  răcirii  dragostei ,  a  neîmplinirii  po¬ 
runcilor.  Căci  atunci  cînd  dragostea  creştină  şi  păzirea  poruncilor  erau  o  prezenţă 
reală,  credincioşii  slujeau  pe  Domnul  prin  sincera  şi  nemeşteşugita  lor  mărturi¬ 
sire  „păzind  credinţa  neclintită  şi  simplă,  credinţa  în  Tatăl,  Fiul  şi  Sfîntul  Duh** 
(p.  363).  Sf.  Vasile  îndemna  ca  adevărul  să  se  caute  „cu  evlavie,  iar  nu  pieziş  ori 
cu  răutate.  Pentru  că  puterea  de  judecată  a  minţii  tocmai  de  aceea  ni  s-a  dat,  ca 
să  cunoaştem  adevărul**  (p.  481).  Teologia  în  loc  să  rămînă  în  sensul  ei  profund 
şi  autentic  de  a  fi  cunoaştere  şi  preamărire  a  lui  Dumnezeu  s-a  transformat  pentru 
unii  în  „tehnologie**  (p.  104),  căci  „în  loc  să  teologhisească  despre  Dumnezeu,  înţe¬ 
lepciunea  lumească  a  ajuns  să  conducă  după  ce  a  dat  deoparte  bunul  nume  al 
Crucii*4  (p.  264).  • 

Din  cuprinsul  acestor  scrisori  transpare  conştiinţa  şi  responsabilitatea  uni¬ 
tăţii  bisericeşti  pe  care  o  avea  marele  păstor  capadocian.  Strădania  pacificatoare 
şi  buna  înţelegere  şi  pacea  dintre  credincioşi  au  rămas  pilduitoare.  Cei  învrăj¬ 
biţi  erau  chemaţi  cu  dragostea  părintească  a  Sf.  Vasile  la  sînul  cald,  binepri- 
mitor  şi  mîntuitor  al  Bisericii  (Ep.  219 — 222;  227 — 230;  246  ş.a.). 

Atenţia  cititorului  este  capacitată  la  lectura  acestor  scrisori  de  multitudinea 
problemelor  care-1  frămîntau  pe  autorul  lor,  dar  şi  de  diversitatea  şi  de  mul¬ 
ţimea  destinatarilor.  Sf.  Vasile  a  scris  şi  Sf.  Ambrozie,  episcopul  Mediolanului,  pe 
care  îl  îndeamnă  frăţeşte:  „Luptă-te  lupta  bună,  alină  suferinţele  poporului,  dacă 
cumva  s-ar  molipsi  careva  de  boala  rătăcirii  ariene,  trezeşte  în  el  vechile  tipare  ale 
Părinţilor*  (p.  397).  Este  interesantă  şi  preafrumoasă  atitudinea  ecumenică  a 
Sf.  Vasile  în  legăturile  sale  epistolare  cu  apusenii.  Sînt  mişcătoare  apelurile  fier¬ 
binţi  adresate  apusenilor:  „Vă  rugăm,  măcar  de  acum,  să  întindeţi  mîna  spre  Bise¬ 
ricile  îngenuncheate  ale  Răsăritului4*  (p.  501 — 502);  „Aprindeţi-vâ  de  rîvnă  pentru 
dreapta  credinţă  şi  scăpaţi-ne  din  această  furtună!44  (p.  264);  în  urma  atacurilor  venite 
din  partea  ereticilor  „Biserica  stă  să  se  scufunde  ca  o  corabie  izbită  şi  dintr-o 
parte  şi  din  alta  de  valurile  potrivnice  ale  mării  înfuriate**  (p.  263). 

In  această  colecţie  de  epistole  sînt  cuprinse  şi  valoroase  ştiri  privind  stări 
de  lucruri  din  Biserica  străromână,  notate  după  ce  Sf.  Vasile  a  primit  „Scri¬ 
soarea  Bisericii  din  Goţia  către  Biserica  din  Capadocia4*.  Iată  cîteva  exemplificări: 
„Cînd  am  văzut  pe  atlet  (Sfîntul  Sava  martirizat  pe  rîul  Buzău),  am  fericit  pe  în¬ 
drumătorul  lui  pentru  că  a  pregătit  pe  mulţi  a  lupta  pentru  credinţă4*  (Ep.  164) 
şi  adaugă  Sf.  Vasile:  „m-am  îmbogăţit  sufleteşte  gustînd  cu  bucurie  cele  scrise 
despre  un  martir  luptător  în  pămînt  barbar**  (Ep.  165).  Scrisoarea  trimisă  Sf.  Vasile 
ca  şi  „ martirul  însuşi ",  acest  „ martor  al  adevărului “  care  a  fost  Sf.  Sava,  vestesc 
„cit  de  curată  este  credinţa  care  domneşte  în  ţinuturile  de  la  nordul  Dunării “ 
(p.  356). 

Un  mare  număr  de  epistole  au  fost  adresate  de  Sf.  Vasile  unor  conducă¬ 
tori,  guvernatori  sau  prefecţi  pentru  uşurarea  suferinţelor,  scutire  de  dări  pentru 
cei  săraci  sau  apărarea  celor  nedreptăţiţi.  Aceste  epistole  ne  descoperă  sufletul 
mare  al  Sf.  Vasile  şj  strădania  sa  permanentă  de  a  ajuta  pe  toţi  cei  care  aveau 
trebuinţă  de  ajutorul  său. 

Frumuseţea  stilului  acestor  epistole  evidenţiază  talentul  literar  al  Sf.  Vasile 
cel  Mare,  dar  în  haina  frumoasă  a  cuvintelor  el  comunică  idei  mari,  adevăruri 
veşnice.  In  epistola  101,  îndemnînd  la  consolare  în  faţa  morţii,  la  păstrarea  senină¬ 
tăţii,  scrie  aşa  de  lămurit:  „S-Nar  crede  că  despărţirea  timpurie  a  sufletului  de  trup 
ar  fi  ceva  îngrozitor;  dar  dacă  desfacerea  sufletului  de  legăturile  trupului  este 
numai  un  început  al  adevăratei  vieţi,  pentru  cei  ce  trăiesc  după  Dumnezeu,  atunci 
de  ce  să  ne  întristăm  ca  şi  cei  ce  nu  au  nădejde?**  (I  Tes.  4,  13).  Tot  în  legătură 
cu  asfinţitul  vieţii  noastre  pămînteşti  scrie:  „Fericit  este  sufletul  care  zi  şi 
noapte  n-are  în  gîndurile  sale  altă  grijă  decît  a  şti  cum  —  atunci  în  marea  zi  — 
cînd  toate  făpturile  vor  sta  în  faţa  Judecătorului  ca  să  dea  socoteală  de  faptele 
lor,  va  putea  să  răspundă  fără  frică  de  viaţa  lui**  (p.  365). 

Cititorii  creştini,  credincioşi  şi  clerici,  pot  face  —  cu  real  folos  teologic  şi 
duhovnicesc  —  lectura  acestui  valoros  volum  din  opera  Sf.  Vasile  cel  Mare.  Dacă 
tratatul  „Despre  Sfîntul  Duh*4,  citit  cu  evlavie  şi  atenţie,  „ne  dezvăluie  adevărul  că 
Ortodoxia  este  o  necontenită  Cincizecime,  6  neîncetată  revărsare  a  Duhului  Sfînt 
peste  întreaga  făptură  creată  de  Tatăl  şi  restaurată  prin  Fiul“  —  cum  accentuează 
Prea  Fericitul  Patriarh  Teoctist,  p.  II  —  apoi*  cele  366  de  epistole  ne  descoperă 
pe  autorul  lor  nu  doar  ca  pe  cel  numit  „mîna  care  lucrează44,  ci  înfăţişează  pe  Sf. 
Vasile  cel  Mare  ca  un  scriitor  de  culme  între  Sfinţii  Părinţi  ai  Bisericii  noastre. 

,Pr.  asist.  Nicolae  Dura 


SUB  SEMNUL  INIMII,  ISTORIE  ŞI  SPIRITUALITATE 

Ritmul  de  tipărire  al  cărţilor  subscrise  în  ultimii  ani  de  dr.  Antonie  Plămă¬ 
deală  e  neobişnuit  dar  nu  surprinzător.  Erudit  prestigios,  eseist  şi  scriitor,  atent 
deopotrivă  la  viaţa  spirituală  a  poporului  nostru  sub  unghi  diacronic  şi  la  proble¬ 
mele  ce  agită  astăzi  umanitatea,  el  ne-a  dăruit  lucrări  al  căror  ecou  publicistic 
n-a  rintîrziat  să  se  producă.  Un  program  destul  de  ferm  e  deductibil  din  însăşi 
succesiunea  titlurilor:  Clerici  ortodocşi,  ctitori  de  limbă  şi  cultură  românească, 
1977;  Ca  toţi  să  fie  una,  1979;  Dascăli  de  cuget  şi  simţire  românească,  1981;  Nume 

şi  fapte  în  istoria  culturii  româneşti,  secolele  XVII — XIX,  1983;  Tradiţie  şi  libertate 
în  spiritualitatea  ortodoxă,  1983;  Pagini  dintr-o  arhivă  inedită ,  documente  literare , 
1984;  Vocaţie  şi  misiune  creştină  în  vremea  noastră,  1984;  Lazăr-Leon  Asachi  în  cul¬ 
tura  română,  1985;  Bisenca  slujitoare,  1986;  Românii  din  Transilvania  sub  teroarea 
regimului  dualist  austro-ungar ,  1986;  Lupta  împotriva  deznaţionalizării  românilor 
din  Transilvania  în  vremea  lui  Miron  Romanul,  1987;  Contribuţii  istorice  privind 
perioada  1918 — 1939:  Elie  Miron  Cristea,  1987.  Anul  acesta,  vădind  aceeaşi  fervoare 
cărturărească,  fecundul  autor  ne-a  mai  oferit  două  masive  lucrări,  a  căror  con¬ 
sonanţă  tematică  e  lesne  sesizabilă:  Romanitate,  continuitate,  unitate  şi  Calendar  de 

inimă  românească.* 

0 

De  observat  mai  întîi  că  titlurile  înseşi  definesc  serii  tematice  complementare, 
a  căror  interferenţă  conturează  deja  un  program  de  durată.  Limbă,  cultură,  istorie, 
spiritualitate,  ortodoxie,  luptă  naţională,  etnogeneză  şi  continuitate  românească, 
Unire  sînt  noţiuni  ce  revin  obsesiv  în  lucrările  autorului,  totdeauna  pătrunse  de 
spirit  militant  şi  capabile  să  angajeze.  Noţiunea  de  dascăl  şi  aceea  de  ctitor  încă 
trebuie  amintite  ca  fiind  semnificative  pentru  programul  ce  se  degajă  din  această 
bibliografie.  Este  un  program  de  restituţie  istorico-culturală  puternic  impregnat 
de  spiritualismul  deschis  al  protagoniştilor.  Temele  „fierbinţi**  ale  istoriei  şi  culturii 
noastre  se  regăsesc  în  această  operă. 

Cronologic,  preferinţa  autorului,  dacă  nu  şi  hazardul  descoperirilor,  pare  a 
merge  spre  epoca  renaşterii  noastre  culturale  şi  politice,  decisivă  pentru  destinul 
românesc,  epocă  ce  se  prelungeşte,  în  fond,  pînă  la  Marea  Unire  de  acum  şapte 
decenii.  Acestui  interstiţiu,  mai  ales,  i-a  închinat  o  bună  parte  a  travaliului  său, 
de  o  eficienţă  ce  n-a  fost  trecută  cu  vederea  de  comentatori.  Aici  se  plasează  inte¬ 
resanta  figură  a  lui  Lazăr-Leon  Asachi,  tatăl  scriitorului  şi  colaborator  de  nădejde 
al  lui  Veniamin  Coetachi.  Un  fond  inedit  de  manuscrise  stă  la  originea  acestei 
restituţii  de  mare  interes  cultural,  spiritual,  istoric.  Este  şi  cazul  lui  Miron  Roma¬ 
nul,  figură  de  arhiereu,  a  cărui  epocă  a  putut  fi  reconstituită  după  acte,  documente 
şi  scrisori  inedite  din  ultimul  sfert  al  secolului  XIX.  Cumva  în  prelungire,  se 
situează  o  altă  personalitate  de  larg  interes,  aceea  a  lui  Elie  Miron  Cristea,  a 
cărui  arhivă,  necunoscută  şi  aceasta  pînă  de  curînd,  a  nutrit,  sub  aceeaşi  semnă¬ 
tură,  încă  două  volume,  la  fel  de  noi  ca  substanţă  şi  tot  aşa  de  folositoare. 

Insă  autorul  se  interesează  de  întreaga  noastră  devenire  spirituală  şi  cultu¬ 
rală.  după  cum  rezultă  mai  cu  seamă  din  volumul  dedicat  secolelor  XVII — XIX  la 
Buzău,  din  galeria  marilor  dascăli  de  „cuget  şi  simţire**,  creionată  în  ample  volume 
ce  urmăresc,  cu  o  deplină  stăpînire  a  informaţiei  şi  perspectivelor,  eforturile  întru 
adevăr  şi  bine  ale  poporului  român  de-a  lungul  unei  jumătăţi  de  mileniu,  urmărind 
deci  un  „calendar  al  inimii**  pînă  aproape  de  contemporaneitate,  iar  prin  înţelesu¬ 
rile  decelate  pătrunzînd  adine  şi  în  miezul  acesteia. 

Dascăli  de  cuget  şi  simţire  românească  se  completează  astfel  în  chip  fericit  cu 
mai  noul  Calendar  de  inimă  românească,  ambele  titluri  fiind  de  evidentă  sugestie 
paşoptistă,  căci  evocă  pledoaria  luministo-romantică  pentru  „minte  şi  inimă**,  com¬ 
ponente  la  fel  de  indispensabile  pe  cît  de  neseparat  ale  oricărui  individ  şi  ale 
fiecărei  vieţi  colective  pe  tărîmul  culturii.  Figuri  de  întîia  mărime  ale  istoriei 
noastre  (Mircea  cel  Bătrîn,  Ştefan  cel  Mare,  Neagoe  Basarab,  Brâncoveanu,  Avram 
Iancu  etc.)  se  înfiripă  viabil  pe  parcursul  atîtor  pagini  dedicate  devenirii  noastre 
ca  neam.  Fireşte,  cele  mai  multe  pagini  se  ocupă  de  marii  ctitori,  fie  aceştia 
mireni  sau  clerici.  Putna  devine  un  simbol  al  fuziunii  spiritualului  cu  temporalul 
într-un  edificiu  semnificativ  pentru  echilibrul  vieţii  noastre  istorice.  Neagoe,  cu 
„învăţăturile**  sale,  cu  nu  mai  puţin  importanta  ctitorie  de  la  Curtea  de  Argeş, 
apare  aici  ca  „domn  al  culturii  româneşti**,  alături  de  Brâncoveanu  şi  de  prea- 
învăţatul  Cantemir,  pentru  a  nu-i  aminti  decît  pe  cei  mai  proeminenţi  dintr-o 
vastă  galerie  de  ctitori.  Vechi  lăcaşuri  de  smerenie  şi  pietate  se  înşiruie  lîngă 
monumentele  de  limbă  şi  cultură.  Problemele  spinoase,  ca  aceea  a  limbii  slavone  în 
spaţiul  nostru  cultural,  nu  'sînt  ocolite,  ci  repuse  pe  tapet  cu  toată  armătura  de 
erudiţie  şi  metodă  cerută  de  timpul  auctorial.  Primele  traduceri,  începînd  cu 


•  Antonie  Plămădeală,  Romanitate,  continuitate,  unitate,  Sibiu,  1988,  303  p.; 

Calendar  de  inimă  românească.  Sibiu,  1988,  406  p. 


RECENZII 


141 


textele  rotacizante  din  Maramureş,  îl  interesează  nu  mai  puţin,  alături  de  întîile 
tipărituri  datorate  diaconului  Coresi,  a  cărui  „intrare  domnească,  triumfală,  solemnă, 
în  istoria  cuvîntului  românesc**  e  sesizată  cu  pregnanţă.  Varlaam,  Petru  Movilă, 
Dosoftei,  Antim  Ivireanul,  Damaschin  şi  Chezarie  de  la  Rîmnic,  Veniamin  Costachi, 
Lazâr-Leon  Asachi,  Melchisedec  Ştefănescu,  Andrei  Şaguna,  iată  cîteva  nume 
dintr-o  lungă  „anfiladă**  a  culturii  noastre,  evocată  cu  ştiinţă  şi  talent.  La  Şaguna 
e  de  aşteptat  ca  autorul  să  se  întoarcă  pentru  un  popas  mai  îndelung,  atît  de  nece¬ 
sar  astăzi,  chiar  şi  după  cartea  eminentului  istoric  american  Keith  Hitchins. 
Paginile  despre  grămătici,  dascăli,  pisari,  dieci,  copişti,  zugravi,  mai  greu  de  încropit 
în  situaţia  documentară  de  azi,  nu  sînt  mai  puţin  demne  de  luare-aminte.  Ele 
contribuie  la  înţelegerea  unui  proces  cultural  *pe  seama  căruia  trebuie  să  punem, 
în  parte,  continuitatea  noastră  în  registrul  culturii.  Mari  învăţaţi,  precum  Nicolae 
Milescu,  stolnicul  Cantacuzino,  D.  Cantemir,  G.  Şincai,  şi  ei  prezentaţi  prin  ceea 
ce  au  adus  mai  semnificativ,  n-ar  putea  fi  înţeleşi  în  afara  celor  mai  mărunţi,  dar 
indispensabili  în  orice  cultură.  Epoca  renaşterii  moral-culturale  a  românităţii  nu 
se  poate  lămuri  fără  a  ţine  cont  de  aportul,  adesea  anonim,  al  modeştilor  slujitori, 
despre  care  istoria  nu  ştie  niciodată  să  ne  spună  destul. 

Epoca  regenerării,  atît  de  bogată  în  visuri,  proiecte,  înfăptuiri  cărturăreşti, 
mobilizează  îndeosebi  atenţia  autorului.  G.  Asachi,  G.  Lazăr,  C.  Negri  se  înşiruie 
alături  de  mai  modeştii  Anton  Pann  („un  Esop  al  românilor41),  de  Andrei  Mu- 
reşanu,  fericitul  „poet  al  unei  singure  poezii**,  reductibilă  în  fond  la  un  vers,  în- 
tîiul,  acel  memorabil  „Deşteaptă-te,  române,  din  somnul  cel  de  moarte**,  care  a 
electrizat  atîtea  suflete  la  1848  şi  după  aceea.  Unirea  Prinoipa teilor,  Războiul  de  in¬ 
dependenţă,  „anul  bucuriei:  1918“  nutresc  alte  capitole,  în  succesiune  legitimă, 
urmate  de  figuri  şi  circumstanţe  ce  evocă  timpuri  încă  mai  apropiate  de  noi. 

Tema  „fierbinte**  a  originii  noastre,  a  dăinuirii  în  mileniul  obscur,  a  caracte¬ 
rului  unitar  probat  de  lumea  românească  de-a  lungul  atîtor  secole,  l-a  preocupat 
nu  mai  puţin  pe  dr.  Antonie  Plămădeală.  O  aflăm  în  multe  lucrări,  dar  mai  ales 
în  recentul  volum  Romanitate ,  continuitate,  unitate,  unde  complexa  problema¬ 
tică  din  titlu  e  tratată  pornind  de  la  un  izvor  narativ  din  1666:  cartea  în  care  în¬ 
văţatul  sas  Johannes  Troster  dădea  „o  nouă  descriere  a  ţării  Transilvaniei,  prin¬ 
tre  altele  despre  locuitorii  ei  din  vechime  şi  de  astăzi,  despre  adevărata  lor  pro¬ 
venienţă,  religie,  limbă,  scriere,  port,  legi  şi  obiceiuri,  expuse  aici  după  adevă¬ 
rul  istoric  de  două  mii  de  ani**.  Adevărul  acesta  îi  priveşte  şi  pe  români,  mai  ales 
pe  ei,  ca  autohtoni  ai  ţării  respective,  pe  care  Trbster  ştie  să  o  identifice  cu  ve¬ 
chea  Dacie.  Das  Alt -  und  Neu  Teutsche  Dacia  e  de  altfel  titlul  bizar  al  cărţii  scoase 
la  Niimberg  de  eruditul  sibian,  carte  a  cărei  analiză  pune  în  lumină,  sub  pana 
comentatorului,  observaţii  dintre  cele  mai  pertinente,  echivalînd  cu  o  revelaţie. 
Problema  dacilor,  romanitatea  românilor  în  acelaşi  spaţiu,  continuitatea  şi  uni¬ 
tatea  lor,  numele,  ocupaţiile  şi  religia,  veşmintele  („Se  îmbracă  precum  împă¬ 
raţii  romani,  spunea  Troster,  iar  îmbrăcămintea  femeilor  aminteşte  de  Floralia 
romană**)  şi  jocurile  sînt  tratate  în  diverse  capitole  ale  cărţii.  Nu  era  vorba  însă 
numai  de  Transilvania.  Remarca  autorului  îmbrăţişa  întreaga  românime:  „Tot  aşa 
trăiesc  şi  azi  aceşti  urmaşi  ai  romanilor  în  toate  aceste  trei  ţări**.  Elocvente  ilus¬ 
traţii  acompaniază  şi  fortifică  această  carte,  care  ar  merita,  fireşte,  dincolo  de 
rezumatele  de  la  urmă,  să  fie  tradusă  şi  pentru  lumea  din  afară.  S-ar  putea  şti  in 
felul  acesta  mai  bine  că  la  jumătatea  secolului  XVII  erudiţia  germană  vedea  în 
români  un  popor  de  origine  latină  şi  că  înţelegea  să-i  respecte  individualitatea.  A- 
bia  peste  un  secol,  cînd  poporul  român  a  început  a  formula  mai  coerent  revendi¬ 
cări  politice,  subminînd  astfel  vechea  „unio  trium  nationum**,  ea  avea  să  provoace, 
prin  Sulzer,  acea  operă  de  contestaţie  şi  denigrare  atît  de  plină  de  urmări  în  is¬ 
toriografie  şi  în  viaţa  soci  al -politică.  Romanitate,  continuitate,  unitate,  dintre  căr¬ 
ţile  de  caracter  istoriografie  ale  autorului,  cea  mai  bine  scrisă  şi  mai  percutantă, 
poate  întrucît  e  şi  cea  mai  explicit  polemică,  iar  polemica,  întreprinsă  într-un 
larg  spectru  tematic  încă  „fierbinte**. 

în  genere,  lucrările  de  care  vorbim  au  un  anume  caracter  justiţiar.  Sînt  cărţi 
ce  fac  dreptate  unor  figuri  de  seamă,  neînţelese  ori  căzute  prea  lesne  în  uitare, 
atinse  prea  curînd  de  indiferenţa  unei  societăţi  imature,  ca  în  cazul  lui  Miron 
Romanul.  Ele  mobilizează  însă,  scoţîndu-i  din  anonimat,  şi  cărturari  mai  modeşti 
de  felul  lud  Iosif  Caţavei  din  Sighet,  estetician  şi  scriitor  fără  noroc,  preocupa/t 

exemplar  de  ideea  „m  intuirii  omului  nenorocit  de  azi44.  A  scoate  mereu  „de  sub 
colbul  uitării44  asemenea  figuri  nu  e  puţin  lucru  şi  trebuie  să  bănuim  la  mijloc 
o  preocupare  deontologică,  susceptibilă  de  a  defini  un  „proiect44  viager.  Modalită¬ 
ţile  diferă,  ţinta  e  una  şi  ea  situează  pe  autor  în  succesiunea  ideatică  şi  morală 
a  figurilor  evocate.  Un  militantism  generos  le  distinge,  fie  că  e  vorba  de  planul 
social -politic  ori  de  cel  spiritual.  Marea  temă,  cu  multiple  variaţiuni,  a  lucrărilor 
semnate  de  dr.  Antonie  Plămădeală,  e  desigur  raportarea  amvonului  la  schimbă¬ 
rile  produse  de  timp.  Planurile  se  întrepătrund,  adesea  pînă  la  confundare,  şi  o 
marjă  de  echivoc  subzistă  într-una,  cu  toate  că  spiritul  de  fineţe  al  autorului  caută 
mereu  alternativa  .disocierea,  nuanţa.  Alături  de  atîtea  „fragmente44  de  istorie  pre¬ 
ponderent  culturală,  pagini  de  larg  orizont  şi  de  profundă  înţelegere  evocă  mo¬ 
nahismul  dezvoltat  în  spiritul  nostru,  urmărind  mai  cu  seamă  aspectul  practic, 
viu,  exemplar  al  acestui  fenomen,  pe  care  autorul  îl  situează  într-un  cîmp  ten¬ 
sional,  circumscris  de  „tradiţie  şi  libertate44. 

Ultimele  cărţi  accentuează  încă  mai  mult  finalitatea  parenetică,  îndrumă¬ 
toare,  a  programului  de  care  vorbeam,  program  pus  la  lucru  şi  revuistic,  mai  ales 
în  „Telegraful  român44,  de  care  dr.  Antonie  Plămădeală  se  ocupă  cu  o  pasiune  ce 
trădează  vocaţia  de  jurnalist.  în  orice  ipostază,  ca  scriitor  (Trei  ceasuri  în  iad)  nu 
mai  puţin,  el  aduce  în  prim-pLan  o  probleipatică  morală,  o  străduinţă  ardentă  de 
a  îndruma  pe  cititor  spre  valorile  cele  mai  trainice.  Exegeza  întemeiată  pe  uma¬ 
nistul  Troster  şi  noul  volum  de  studii,  restituţii,  evocări  „de  inimă44  motivează 
din  plin  interesul  comentatorilor  şi  mu  mai  puţin  pe  acela  al  marelui  public. 

AL  Zub 


C.  Argatu  Argeşanu,  BUCURIA  LECTURII,  „Cartea  Românească*4 , 
Bucureşti,  1989,  147  pagini. 

Prea  Sfinţitul  Calindc  A r gatu - Argeşanul  ne  oferă  o  foarte  frumoasă  carte 
despre  cărţi  şi  cărturari.  O  carte  oare  se  dovedeşte  ea  însăşi  a  fi  a  unui  cărtu¬ 
rar,  operă  a  unui  autor  pentru  oare  cărţile  citite  îşi  găsesc  un  loc  precis  în  vas¬ 

tul  univers  al  culturii  şi  căruia  lectura  îi  sugerează  la  tot  pasul  accente  şi  co¬ 
nexiuni  de  o  mare  valoare  şi  originalitate.  O  carte  pe  care  o  citeşti  nu  numai  cu 
folos,  dar  şi  cu  reală  plăcere,  căci  titlul  ei,  gîndit  de  izvoditor  numai  ca  expresie 
a  propriului  sdmţămînt  în  faţa  unor  cărţi  cu  adevărat  bune,  se  dovedeşte  a  fi,  la 
fiecare  pagină,  şi  aducere  la  cuvînt  a  simţâmîn tului  lectorului  însuşi  al  Bucuriei 
lecturii. 

E,  în  primul  rîmd,  o  surpriză  plăcută  să  întîlmeşti  în  paginile  uned  cărţi  de 

nici  150  de  pagini  o  galerie  artît  de  variată  de  nume  mari  ale  culturii  române,  de  la 

Neagoe  Basarab  la  înalt  Prea  Sfinţitul  Mitropolit  Antonie  al  Transilvaniei.  Aceeaşi 
varietate  şi  în  ce  priveşte  domeniile  de  cultură  abordate,  mărturie  a  unei  asidui 
căutări  a  autenticei  bucurii  spirituale,  peste  tot  pe  unde  aceasta  poate  fi  găsită 
şi  de  unde  poate  fi  adunată. 

Cartea  ni-1  redescoperă  mai  întîi  pe  marele  Nicolae  Iorga,  de  la  a  căTui 
moarte  se  va  împlini  în  1990  o  jumătate  de  veac.  Şi  nu  e  vorba  de  o  prezentare 
unilaterală.  Un  volum  de  Conferinţe  ale  lui  Iorga  tipărit  de  Editura  „Minerva41. 
a  căror  temă  „este  aceea  a  unităţii  româneşti4*,  „cartea  sa  cea  mai  preţuită  de  cri¬ 
tică  şi  de  public44  (p.  11),  masivitatea  editărilor  sau  reeditărilor  din  opera  tita¬ 
nului  (22  de  titluri  numai  din  1980  încoace),  memorialele  sale  de  călătorie  în  stră¬ 
inătate,  ca  şi  lucrarea  sa:  Locul  românilor  în  istoria  universală  (apărută  iniţial  în 
franceză,  în  trei  volume,  şi  editată  acum  pentru  prima  dată  în  româneşte)  —  iată 
tot  atîtea  prilejuri  care  i  se  oferă  Prea  Sfinţitului  Calinic  de  a  ne  vorbi  despre 
această  „vastă  minte  cugetătoare4*  (p.  21),  ale  cărei  preocupări  transcend  obiectul 
pur  ştiinţific  al  „specialităţii44  sale,  realizînd  un  „moment  spiritual4*  (ibid.). 

Urmează  cîteva  pagini  pertinente  despre  Vasile  Pârvan,  „prototipul  savan¬ 
tului  român4*  (p.  55),  şi  despre  rolul  său  în  cultura  noastră.  „Nimănui  —  zice  P.  S. 
Sa  —  nu  i  se  potriveşte  mai  bine  oa  lui  apelativul  de  înnoitor ",  căci  Pârvan  „a 
pus  cîte  un  început  în  mai  multe  sfere  ale  culturii4*  (p.  53). 

Frumoasele  pagini  despre  Mircea  Eliade  sint  prilejuite  de  apariţia  (la  Edi¬ 
tura  „Junimea"  din  Iaşi)  a  culegerii  de  texte  ale  marelui  savant  referitoare  la 
Eminescu  şi  B.  P.  Hasdeu. 

Sub  titlul  Atitudinea  reflexivă  este  abordată  antologia  realizată  de  A.  Pippidi 
din  contribuţiile  lui  Mihai  Berza:  Pentru  o  istorie  a  vechii  culturi  româneşti .  Vo¬ 
lumul,  apărut  în  prestigioasa  „Bibliotecă  de  filosof  ie  a  culturii  româneşti",  „răs- 
frînge  cu  fidelitate  un  portret  al  lui  M.  Berza"  (p.  69). 

In  doi  autori  interbelici,  Emest  Bemea  (Cadre  ale  gîndirii  populare  româ¬ 
neşti,  apariţie  inedită)  şi  Vasile  Băncilă  (Portrete  şi  semnificaţii,  cu  o  prefaţă  de 
prof.  Zoe  Dumitrescu-Buşulenga,  început  de  reeditare  din  opera  acestui  scriitor). 
Prea  Sfinţitul  Calinic  descoperă  doi  „intelectuali  a  căror  preocupare  de  căpete¬ 
nie  a  rămas  specificul  naţional  românesc "  (p.  77),  deşi  primul  cercetează  acest 
specific  la  izvoarele  sale,  în  cultura  arhaică  românească,  în  timp  ce  al  doilea  îl 
evidenţiază  în  opera  unor  artişti,  gînditori,  scriitori  etc. 

Sub  titlul  Adevărata  bogăţie,  autorul  relevă  ceea  ce  numea  N.  Iorga  „sme¬ 
rita  bogăţie  de  simţire  a  ţăranului"  român,  identică  mereu  cu  ea  însăşi.  Trăim 
astăzi  momentul  redescoperirii  acestei  bogăţii,  multă  vreme  ignorată,  moment  care 
însă  a  fost  pregătit  la  noi  de  un  N.  Iorga  sau  V.  Pârvan.  Conştientă  că  spirituali¬ 
tatea  şi  cultura  europeană  se  află  în  impas,  şi  lumea  apuseană  tinde  astăzi  din  ce 
în  ce  mai  mult  la  regăsirea  surselor.  Ţăranul  român  a  păstrat  intacte  aceste  sur¬ 
se,  n-a  renunţat  la  individualitatea  sa,  la  fiinţa  sa  proprie.  De  aceea,  dacă  „cu 
mai  bine  de  un  veac  ideile  «moderne»  veneau  din  leagănele  foste  ale  Renaş¬ 
terii  şi  Clasicismului,  astăzi  ele  vin,  tot  mai  persistent,  din  sud-estul  Europei".  Şi 
autorul  citează  în  acest  sens  cele  ce  spunea  Mircea  Eliade  despre  Brâncuşi. 

In  învăţăturile  lui  Neagoe  Basarab  autorul  subliniază,  printre  altele,  „adîn- 
cimea  meditativă  impregnată  de  linişte  şi  reculegere,  care  ne  duce  cu  gîndul  atît 
la  odihna  spirituală  a  minţii  şi  a  inimii,  cît  şi  la  lirismul  poeziei  noastre  populare" 
(p.  91).  Neagoe  este  un  umanist  „de  Renaştere".  Dacă  însă  umanismul  lui  Lorenzo 
de  Medici  are  o  notă  declarată  de  egoism,  „umanismul  lui  Neagoe  este  înainte 
de  toate  o  expresie  a  omeniei  caracterizate  prin  cuviinţă  şi  măsură"  (p.  91). 

Urmează  cîteva  pagini  despre  Alexandru  Pelimon  (1822 — 1881)  şi  despre  car¬ 
tea  sa  recent  reeditată  Impresiuni  de  călătorie  in  România  (cu  un  cuvînt  înainte 
de  Şerban  Cioculescu). 

Despre  AZ.  Mateevici,  poetul  „Limbii  noastre ",  autorul  ţine  să  ne  reamintescă, 
şi  cu  multe  citate  din  creaţia  poetică  a  acestuia,  că  „el  nu  este  autorul  unei  sin¬ 
gure  poezii,  ci  un  scriitor  adevărat,  sprijinit  pe  tradiţie,  pe  o  predanie  a  poeziei, 
ca  şi  pe  epoca  sa,  epocă  în  oare  lirica  românească  profesa  —  pe  scară  largă  —  şi 
un  rol  misionar"  (p.  105).  In  treacăt,  Prea  Sfinţitul  Calinic  ne  dă  şi  o  veste  bună: 
„Este  în  intenţia  noastră  o  reeditare  a  operei,  îndeosebi  lirice,  a  poetului"  (p.  101). 

Chiar  într-o  carte  de  specialitate  ca  Prolegomene  bizantine  a  lui  Titus  Moi- 
sescu  (Editura  Muzicală,  1985)  Prea  Sfinţia  Sa  găseşte  idei  care  interesează  nu  nu¬ 
mai  pe  muzicologi,  ci  şi  pe  omul  de  cultură  în  general. 

Atenţia  autorului  este  reţinută  şi  de  volumul  intitulat  Pagini  dintr-o  ar¬ 
hivă  inedită,  al  înalt  Prea  Sfinţitului  Mitropolit  Antonie  Plămădeală  (Editura  „Mi- 
nerva",  Bucureşti,  1984).  Elie  Miron  Cristea,  Primul  nostru  Patriarh,  deşi  om  de 
vastă  cultură,  a  rămas  mai  puţin  cunoscut  sub  acest  aspect.  De  aceea,  acest  vo¬ 
lum,  printre  ale  cărui  merite  multiple  este  şi  acela  de  a  oferi  în  traducere  româ¬ 
nească  teza  de  doctorat  a  lui  Miron  Cristea  despre  M.  Eminescu,  reprezintă  „o 
restituire  nu  numai  valoroasă,  dar  şi  necesară"  (p.  177).  Această  teză  a  lui  Miron 
Cristea,  „o  dată  reintrată  în  circuit,  nu  ne  îndoim  că  va  constitui  o  revelaţie  pen¬ 
tru  eminescologi  şi  pentru  public  deopotrivă"  —  scrie  Prea  Sfinţia  Sa. 

Din  restrînsul  Jurnal  al  lui  Mateiu  I.  Caragiale,  ni  se  atrage  atenţia  asupra 
celor  cîteva  pagini  despre  Italia,  „un  document  de  o  fermecătoare  frumuseţe  tra¬ 
gică,  dar  şi  una  dintre  cele  mai  nobile  şi  hieratice  imagini  ale  Italiei  în  litera¬ 
tura  română"  (p.  122). 

înainte  de  intrarea  în  cinul  arhieresc,  Prea  Sfinţitul  Calinic  a  fost  stareţ  al 
Mănăstirii  Cernica.  Trecerea  sa  pe  la  importanta*  ctitorie  a  Sfîntului  Calinic  a  lă¬ 
sat  urme  adinei  nu  numai  în  viaţa  mănăstirii,  ci  şi  în  sufletul  Prea  Sfinţiei  Sale. 
O  mărturie  elocventă  în  acest  sens  o  constituie,  printre  altele,  reeditarea  operei 

lui  Casian  Cernicanul,  cu  un  bogat  studiu  introductiv  (Editura  Arhiepiscopiei  Bucu¬ 
reştilor,  1988).  In  volumul  de  faţă,  legătura  sa  spirituală  cu  Cernica  se  vădeşte 
în  cîteva  contribuţii  inedite:  despre  o  însemnare  argheziană  în  „Cartea  de  aur44 
a  Mănăstirii,  din  8  iunie  1964;  despre  Damian  Stănoiu  ca  autor  al  monografiilor 
unor  mănăstiri  şi  al  unui  ghid  „Pentru  vizitatorii  mănăstirilor44  —  latură  a  ope¬ 
rei  sale  ignorată  de  istoria  literară,  deşi  talentul  său  este  şi  aici  prezent;  şi  des¬ 
pre  o  însemnare  a  lui  Pierre  Emmanuel  (H-1984)  în  Cartea  de  onoare  a  Mănăs¬ 
tirii  Cernica,  prilej  de  scurtă  prezentare  a  acestui  mare  poet  şi  academician  fran¬ 
cez,  care  a  fost  şi  un  prieten  sincer  al  ţării  şi  al  culturii  noastre  româneşti. 

împlinirea  a  o  sută  de  ani  de  la  apariţia  în  Italia  a  unei  cărţi  despre  ţara  şi 
poporul  nostru  —  Bruto  Amante,  La  Romania  Mustrata.  Ricordi  di  viaggio t  Roma, 
1888  —  îi  oferă  Prea  Sfinţitului  Caldnic  prilejul  nu  numai  de  a  prezenta  cartea 
cititorului  român,  ci  şi  de  a  pleda  pentru  traducerea  şi  editarea  ei  în  româneşte. 

Volumul  se  încheie  cu  cîteva  pagini  asupra  cărţii  unui  arheolog:  Nicolae  Con- 
stantinescu,  Curtea  de  Argeş  1200 — 1400.  Asupra  începuturilor  Ţării  Româneşti. 
Sînt  reţinute  mai  ales  principalele  concluzii  la  oare  a  ajuns  autorul  lucrării  în 
urma  cercetărilor  arheologice  dintre  anii  1967 — 1973,  anume  că  pînă  la  cumpăna 
dintre  veacurile  XIV  şi  XV  Curtea  de  Argeş  a  fost  unicul  scaun  de  domnie  din 
ţară  şi  că  „Biserica  domnească  Sf.  Nicolae  nu  a  fost  începută  nici  de  Basarab  I, 
nici  de  Nicolae  Alexandru,  ci  a  fost  începută,  edificată,  desăvîrşită  şi  zugrăvită  în 
timpul  domniei  unuia  şi  aceluiaşi  voievod,  Vlaicu  Vodă,  între  anii  1365 — -1369“ 
(p.  144—145). 

Desigur  că  această  scurtă  prezentare  nu  poate  avea  pretenţia  de  a  reflecta 
întreaga  bogăţie  şi  frumuseţe  a  cărţii  pe  care  ne-o  oferă  Prea  Sfinţitul  Calinic  Ar- 
geşanul.  Ea  nu  vrea  să  fie  altceva  decît  o  invitaţie  la  o  lectură  dătătoare  de  bucu¬ 
rie. 

Pr.  prof.  Vasile  Mihoc 


Ion  Ţăranu,  ISTORIE  VIE,  Iaşi,  1989,  152  p. 

Viaţa,  Istorie  vie,  cu  mişcarea  ei  permanentă,  nu  a  surprins  corabia  româ¬ 
nească  niciodată  cu  busola  zdrobită  sau  dereglată.  Dimpotrivă,  marea  noastră  is¬ 
torie,  generată  de  viaţa  spirituală,  ne-a  ajutat  să  ne  afirmăm  cu  o  cultură  dis¬ 
tinctă  şi  cu  o  civilizaţie  superioară.  Harul  pentru  zidiri  îndrăzneţe,  puterea  de  a 
construi  durabil  le-am  probat  în  toate  secolele  istoriei  noastre.  Vedem  cu  ochii 
noştri  monumentale  construcţii:  Suceava,  Tîrgovişte,  Neamţ,  cu  întreite  ziduri  or¬ 
donate  de  Alexandru  cel  Bun,  Ştefan  cel  Mare,  Vlad  Ţepeş,  ori  Iancu  de  Hune¬ 
doara.  Să  ne  gîndim  la  celebrele  cetăţi  ale  rezistenţei  morale:  Putna,  Voroneţ, 
Curtea  de  Argeş,  Hurez,  Trei  Ierarhi,  Tismana. 

In  comparaţie  cu  măreţele  domuri,  cu  formidabilele  fortăreţe  din  Apus,  edi¬ 
ficiile  noastre  militare  sau  de  cult  sînt  de  dimensiuni  modeste,  noi  le  opunem 
doar  decizia  unei  superbe  armonii.  Dar  iată  că  a  sosit  timpul  să  înălţăm  şi  mo¬ 
numente  uriaşe.  Hotărîrea  şi  vocaţia  noastră  constructivă  generează  în  noi  trăi¬ 
rea  Meşterului  Manole,  după  ce  şi-a  văzut  visul  cu  ochii. 

Cine  vrea  să  cunoască  adîncimile  şi  păsurile  de  suflet  ale  acestui  neam  în¬ 
cepe  mai  întîi  prin  a  străbate  cărţile  de  căpătîi  în  care  şi-au  depozitat  spuma  gîn- 
durilor  Emiinescu,  Creangă,  Sadoveanu,  Blaga,  Călinescu,  Arghezi,  Iorga,  Rebreanu, 
prinţi  ai  cugetării  şi  spiritualităţii  noastre.  Dar  trebuie  să  vină  neapărat  colindul 
ţării  pentru  cunoaşterea  la  faţa  locului  a  unor  oraşe,  a  unor  tîrguri  şi  localităţi 
izvoare  de  inimă  şi  simţire  românească.  Ele  se  numesc  Bucureşti,  Cluj-Napoca,  se 
numesc  Botoşani,  Sibiu,  Blaj,  Craiova,  Tîrgovişte,  Timişoara,  se  numesc  Ipoteşti, 
Humuleşti,  Paşcani,  Lancrăm,  Hordou,  Hobiţa.  Se  numesc  în  foarte  multe  feluri. 
Esenţialul  este  să  ştii  cît  mai  multe  despre  umbrele  şi  geniul  locului. 

La  Tîrgovişte  era  aşezat  Neagoe  al  învăţăturilor.  Mănăstirea  Dealu  a  fost 
onorată  cu  credinţă  de  acelaşi  Macarie  prin  rivna  pentru  slovă. 

Macarie  „mai  bine  grăia  cinci  cuvinte  cu  înţeles  decît  zece  mii  de  cuvinte 
neînţelese,  în  limbi  streine44.  Desigur,  Humuleştii  e  satul  cel  mai  intens  iluminat 
de  magia  Amintirilor  lui  Creangă. 

laşul  e  numit  oraş,  cetate  fermecată,  pentru  că  odată  cu  toamna  reintră  în  ce¬ 
tatea  universitară  30  000  de  studenţi.  Este  oraşul  teilor,  oraşul  marilor  zidiri:  Trei 
Ierarhi,  Golia,  Galata,  Cetăţuia,  oraşul  marilor  umbre,  oraşul  vechilor  tradiţii. 

Mirceştii  se  reprezintă  prin  Alecsandri.  Şi  azi  cei  ce  trăiesc  în  preajma  ei 
întreţin  cultul  bardului  nostru  drag  prin  fapte  de  muncă  de  o  asemenea  valoare 
încît  să  nu  umbrească  aura  ce  a  împrumutat-o  locului  Alecsandri. 

Ce  prinos  de  recunoştiinţă  mai  înaltă  pot  aduce  oamenii  din  Ruginoasa  dom¬ 
nitorului  Cuza,  decît  acela  de  a  înscrie  numele  comunei  între  cele  dintîi  dintre 
localităţile  României. 

Zeci  şi  zeci  de  minţi  deschise  progresului  frămîntă  anumite  idei  izvodind  o 
viziune  limpezitoaTe. 

Iată  cîteva  fragmente  din  cartea  care  constituie  o  bucurie  a  lecturii.  Ele  se 
găsesc  în  variatele  capitole  dintre  oare  unele  pline  de  sugestii,  precum:  „Oxigenul 
frumosului*4,  „Lumină  pentru  lumină14,  „Calitatea  misiunii  de  scriitor44,  „Respectul 
pentru  omenie44  şi  altele. 

Pr.  prof.  N.  Neaga 

19  —  Mitropolia  Ardealului 


Treceri  la  cele  veşnice 

t  ICONOM  STAVROFOR  OLIMPIU  BUCIN 


In  ziua  de  12  septembrie  1989,  şi-a  dat  obştescul  sfîrşit  preotul  pensionar  iico- 
nom  stavrofor  Olimpiu  Buoin.  Vestea  morţii  sale  a  îndoliat  pe  toţi  cei  care  l-au 
cunoscut  şi  iubit. 

Născut  la  29  noiembrie  1912,  în  familia  preotului  Teodor  şi  Ana  Buciin,  în 
localitatea  Urişiul  de  Sus,  jud.  Mureş,  a  învăţat  carte  la  şcoala  evanghelică  din 
Reghin,  continuind  trei  clase  la  Gimnaziul  din  Reghin  şi  încheind  liceul  Ia  „Al. 
Papiu  Ilarian“  din  Tîrgu  Mureş. 

In  toamna  anului  1930  s-a  înscris  la  Facultatea  de  Teologie  din  Bucureşti,  pe 
care  a  absolvit-o  în  anul  1935.  In  acelaşi  timp  a  urmat  cursurile  Seminarului  Pe¬ 
dagogic  Universitar  „Titu  Maiorescu“  din  Bucureşti,  specialitatea  religie. 

La  4  decembrie  1936  a  fost  hirotonit  preot  de  vrednicul  de  pomenire  epis¬ 
copul  Nicolae  Colan,  pe  seama  parohiei  Vidrasău,  jud.  Mureş. 

A  avut  2  copii:  Rodioa  şi  Lucian. 

La  data  de  18  martie  1943  a  fost  detaşat  în  interes  de  serviciu,  la  Centrul  Vi- 
carial  Ortodox  din  Alba  Iulia,  iar  la  20  decembrie  1945  a  trecut  la  Oancelaria  E- 
piscopiei  Clujului,  ca  şef  de  secţie.  La  1  iunie  1946  a  trecut  preot  paroh  la  paro¬ 
hia  Dîmbul  Rotund  din  Cluj.  Aici  a  iniţiat  şi  condus  zidirea  unei  noi  biserici. 

După  istoricul  act  al  Reîntregirii,  a  trecut  în  anul  1949  la  parohia  „Schim¬ 
barea  la  Faţă"  din  Cluj. 

Părintele  Olimpiu  Bucin  a  mai  activat  apoi  la  parohiile:  Sf.  Nicolae  III 
Cluj,  pînă  la  1  februarie  1955  cînd  a  trecut  la  parohia  Mănâştur  II  Cluj.  In  acelaşi 
an,  cu  data  de  1  octombrie  a  trecut  la  parohia  Dîrste  Braşov,  unde  a  păstorit 
pînă  la  pensionare,  1  iunie  1985. 

Ca  om  iubitor  de  carte,  a  fost  colaborator  la  revista  „Renaşterea"  din  Cluj, 
iar  din  1949  redactor  responsabil. 

Peste  tot  pe  unde  a  slujit  a  lăsat  o  dîră  luminoasă  în  suflete.  Pentru  fru¬ 
moasa  activitate  desfăşurată  pe  o  perioadă  de  peste  50  de  ani  de  activitate  preo¬ 
ţească,  cu  prilejul  pensionării,  înalt  Prea  Sfinţitul  Arhiepiscop  şi  Mitropolit  Dr. 
Antonie  Plămădeală,  Mitropolitul  Ardealului,  i-a  acordat  distincţia  onorifică  de 
„Iconom-stavrof  or“ . 

Slujba  înmormîntării  a  avut  loc  în  biserica  „Sf.  Treime"  Braşov,  în  ziua  de 
14  septembrie  a.c.,  fiind  săvîrşită  de  un  sobor  de  preoţi  în  frunte  cu  P.  C.  Preot 
Mihai  Sămărghiţan,  consilier  eparhial,  şi  P.  C.  Preot  Vasile  Prodea,  protopopul 
Braşovului. 

După  serviciul  religios  P.  C.  Consilier  Mihad  Sămărghiţan  a  citit  telegrama 
de  condoleanţe  adresată  familiei  din  partea  înalt  Prea  Sfinţitului  Mitropolit  An¬ 
tonie  al  Ardealului. 

P.  C.  Preot  Vasile  Prodea,  protopopul  Braşovului,  exprimă  impresia  lăsată 
în  mijlocul  preoţimii,  la  vestea  trecerii  din  această  viaţă  a  părintelui  Olimpiu 
Bucin.  Subliniază  personalitatea  sa  ca  preot,  ca  administrator  de  parohie,  ca  gos¬ 
podar,  ca  bun  părinte.  Bun  şi  credincios  slujitor,  regretatul  a  fost  un  frumos  exem¬ 
plu  de  muncă  şi  de  dăruire  pentru  Biserică.  Au  mai  vorbit  preotul  Viorel  Chiţu,  pa¬ 
rohul  decedatului,  şi  preotul  Zenovie  Moşoiu. 

Bunul  Dumnezeu  să-i  facă  parte  cu  aleşii  săi. 


Pr.  Vasile  Prodea 

t  PREOTUL  NICOLAE  MEDEŞAN 


In  ziua  de  21  octombrie  1989,  pe  neaşteptate,  s-*a  stins  din  viaţă  pr.  pensie- 
nar  Nicolae  Medeşan,  regretat  de  cei  dragi  ai  familiei  şi  de  credincioşii  pe  oare 
i-a  păstorit  în  timpul  activităţii  sale. 

Părintele  Nicolae  Medeşan  s-a  născut  la  data  de  29  august  1907,  în  comuna 
Dîrlas,  juri.  Sibiu,  din  părinţii  Gligor  şi  Maria,  de  profesiune  agricultori.  Şcoala 
primară  a  urmat -o  îm  Dîrlos,  gimnaziul  şi  liceuil  „Timotei  Cipariu**  în  oraşul  Dum¬ 
brăveni.  Intre  anii  1929 — 1933  urmează  cursurile  Academiei  Teologice  din  Sibiu, 
iar  după  absolvirea  acestora  se  căsătoreşte  cu  Hora  Maria  din  Mediaş,  căsătorie 
care  a  fost  binecuvîntată  de  Dumnezeu  cu  doi  copii;  unul  dintre  ei,  mergînd  pe 
urmele  tatălui,  absolvă  Institutul  Teologic  Universitar  din  Sibiu. 

In  anul  1933  a  fost  hiritonit  pe  seama  parohiei  Smig,  din  protopopiatul  Me¬ 
diaş,  pe  care-o  păstoreşte  pînă  în  anul  1941  cînd  a  fost  transferat  lia  parohia  Dir- 
los,  prin  alegere  de  către  credincioşi,  funcţionînd  aici  nu  numai  oa  vrednic  păstor 
de  suflete,  dar  şi  ca  fiu  al  satului,  pînă  în  anul  1974,  cînd  s-a  pensionat,  stabi- 
lindu-se  în  Mediaş. 

Slujba  înmormântării  a  avut  loc  în  ziua  de  23  octombrie  1989  în  biserica 
ortodoxă-catedrală  din  Mediaş,  oficiată  de  un  sobor  de  preoţi  format  din  proto¬ 
popul  Mediaşului  Ioan  Găban,  pr.  Ioan  Gîrlonţa,  pr.  Ghe.  Munteainu,  Pr.  Vasile 
Joantă,  Pr.  Urs  Iosif,  Pr.  Dumitru  Cârăbaş,  Pr.  Pop  Mircea,  Pr.  Urdă  Nicolae, 
Pr.  penis.  Rucăreanu  Zaharia  şi  diaconul  Duda  Viincenţiu.  Au  vorbit:  prot.  Ioan 
Găban,  Pr.  Zaharia  Rucăreanu,  pi\  Dumitru  Cărăbaş  şi  Pr.  Urs  Iosif. 

înhumarea  rămăşiţelor  pămînteşti  a  avut  loc  în  cimitirul  ortodox  din  Mediaş,, 
unde  locul  de  veci  era  pregătit  de  adormit  şi  familia  lui  încă  din  timpul  vieţii. 

Rugăm  pe  bunul  Dumnezeu  să-i  facă  parte  de  odihna  aleşilor  Săi. 

Pr.  Prot.  Ioan  Găban 


t  PREOTUL  ALEXANDRU  BÂILA 

în  ziua  de  30  octombrie  1989,  după  o  îndelungată  suferinţă,  s-a  stins  din 
viaţă  pr.  pensionar  Alexandru  Băilă,  regretat  de  cei  dragi  ad  familiei,  de  credin¬ 
cioşii  pe  care  i^a  păstorit  şi  de  preoţii  protopopiatului  Mediaş,  ce  i-»au  purtat  un 
respect  deosebit. 

Părintele  Alexandru  Băilă  s-a  născut  la  data  de  19  august  1926,  în  locali¬ 
tatea  Saroş  —  Dumbrăvenii,  părinţii  fiind  vrednici  agricultori  ai  localităţii.  Şcoala 
primară  a  urmat-o  în  Saroş  —  Dumbrăveni,  iar  liceul  „Timotei  Oiipariu“  la  Dum¬ 
brăveni.  Intre  anii  1950 — 1953  urmează  cursurile  Institutului  Teologic  din  Sibiu, 
după  absolvirea  cărora  se  căsătoreşte  cu  Florea  Minodora,  din  Seleuş,  căsătorie 
oare  a  fost  binecuvîntată  de  Dumnezeu  cu  doi  copii,  actualmente  ambii  medici. 

In  anul  1955  a  fost  hirotonit  întru  preot,  pe  seama  parohiei  Apold,  jud.  Mu¬ 
reş,  pe  care-o  păstoreşte  cu  vrednicie  pînă  în  anul  1964,  cînd  se  transferă  la  pa¬ 
rohia  Emea,  prot.  Mediaş,  păstorind-o  şi  pe  aceasta,  cu  mare  rîvnă,  pînă  în  anul 
1971,  sitrîngînd  fondurile  necesare  pentru  biserica  parohială.  Din  1971  pînă  în  1988, 
cînd  se  pensionează,  funcţionează  La  parohia  Saroşul  —  Dumbrăveni  unde,  ca  fiu 
al  satului,  a  depus  o  muncă  deosebită  în  pastoraţie,  reuşind,  împreună  cu  credin¬ 
cioşii,  să  îmbrace  într-o  frumoasă  haină  picturală  biserica  parohială.  Pentru  me¬ 
ritele  deosebite,  părintelui  Alexandru  Băilă  i  se  acordă  distincţia  onorifică  de 
„iconom  stavrofor".  Demn  de  remarcat  este  faptul  că  părintele  Alexandru  Băilă, 
oa  bun  cetăţean  al  Patriei,  a  fost,  în  mai  multe  legislaturi,  deputat  al  Consoilielui 
popular  Dumbrăveni. 

Slujba  înmormîntării  a  avut  loc  în  biserica  parohială  din  Saroş,  l»a  data  de 
2  noiembrie  1989,  oficiată  de  un  sobor  de  preoţi,  în  frunte  cu  protopopul  Ioan  Gă¬ 
ban.  Au  vorbit  pr.  Urian  Pantilie  de  la  Dumbrăveni,  aa  duhovnic  al  decedatului, 

şi  Prat.  Ioan  Găban,  care  a  scos  în  evidenţă  calităţile  de  bun  păstor  şi  bun  cetă¬ 
ţean  al  patriei  ale  părintelui  Alexandru  Băilă. 

înhumarea  rămăşiţelor  p aminteşti  a  avut  loc  în  cimitirul  parohial,  de 
lingă  biserica  la  care  a  muncit,  înzestrînd-o  cu  cele  necesare  slujbelor  religioase 
şi  împodobind-o  cu  pictură,  ca  o  floare. 

Rugăm  pe  bunul  Dumnezeu  să-i  aşeze  sufletul,  nobil,  cald  şi  bun,  în  latura 
celor  drepţi.  Veşnică  să-i  fie  pomenirea! 

Pr.  Prot.  Ioan  Găban 

Arhid.  GH.^PAPUC:  Din  viaţa  bisericească  în  Arhiepiscopia  Sibiului  . 
Prot.  LI  VIU  ŞTEFAN:  Din  viaţa  bisericească  în  Arhiepiscopia  Vadului, 

Feleacului  şi  Clujului  .  .  .  . 

Diac.  dr.  TEODOR  SAVU,  pr.  DOREL  OCTAVIAN  RUSU:  Din  viaţa  biseri¬ 
cească  în  Eparhia  Oradiei  .  .  . . 

Pr.  prof.  IOAN  ICÂ!  Catolicism  şi  Protestantism.  Consens  ecumenic  şi  dife¬ 
renţă  fundamentală  (traducere  şi  prezentare)  .  .  .  .  . 

Pr.  asist.  NICOLAE  DURA:  Sfîntul  Vasile  cfel  Mare,  Scrieri.  Partea  a  treia: 
Despre  Sfîntul  Duh  şi  corespondenţa  (epistole),  carte  tipărită  cu  binecu- 
vîntarea  Prea  Fericitului  Teoctist,  Patriarhul  Bisericii  Ortodoxe  Ro¬ 
mâne.  Traducere,  introducere,  note  şi  indici  de*  Pr.  prof.  dr. .Constantin 
Corniţescu  şi  Pr.  prof.  dr.  Teodor  Bodogae,  Editura  Institutului  Biblic 
şi  de  Misiune  al  Bisericii  Ortodoxe  Române,  Bucureşti,  1988,  640  p.  . 

AU.  ZUB:  Sub  semnul  inimii,  istorie  şi  spiritualitate  .  .  .... 

Pr.  prof.  VASILE  MIHOC:  C.  Argatu-Argeşanu,  Bucuria '  lecturii,  „Cartea 

Românească44,  Bucureşti,  1989,  147  p . >< 

Pr.  prof.  N.  NEAGA:  Ion  Ţăranu,  Istorie  vie ,  Iaşi,  1989,  152  p.  . 

